
खर्पण्‌-पात्रिका 
॥ श्री ॥ 
॥ हरि तत्सत्‌ ॥ 


परमपूज्य स्वर्गीय श्री हरि बलवत करमरकर वकील 

( नागपुर निवासी ) मुझे पत्रवत्‌ मानते थे । उन्हीं के सहवास के कारण 

, मुझे मराठी भाषा से किद्चित्‌ परिचय प्राप्त हुआ था | वे बड़े प्रेमी स्वभाव 
के, तथा विद्याव्यासंगी ओर सद्धक्त पुरुष थे। उनके सद्गुणो के 
संस्मरणार्थ मराठी से अनुवाद किया हुआ यह “ श्रीरामकृष्ण लीलामृत ” 
(द्वितीय भाग) उन्हें समर्पण किया जाता है । | 


विनीत--- 


दुर्ग-विक्रम संवत १९९५ 
श्रावण शुक्ला त्रयोदशी 


43,188[1॥] 

श्रीरामकृष्ण परमहंस देव के 


जीवनचरित्र का विवरण । 
द्वितीय भाग 


१८६४-६५ श्रीमत तोतापुरी का दक्षिणो- 


श्वर में आगमन; श्रीरामकृष्ण का 
संन्यास ग्रहण तथा वेदान्त 
सावन । | 
८5६५-६६ अक्षय की पुजारी के पद्‌ 

पर नियुक्ति; श्रीप्रत तोतापुरी 
का प्रयाण । 

१६६-६७ इस्लामधर्मसाधन और 
जन्मभूमि दर्शन । 

१८६८-६६ पुनरागमन ओर तीर्थयात्रा। 

१८६६-७० हृदय के पत्नी की मृत्यु 
अर उसका द्वितीय विवाह; 
अक्षय की मृत्यु । 

१८७१ मथुरबाबू की मृत्यु । 

३८७२-७३ श्री माता जी का दत्षिणे- 
श्वर में आगमन ओर षोडशी 
पूजा । 

_ १८७४ रामेश्वर की मृत्यु । 

_ १5७५ इंसाईंधमंसाधन और श्री 

केशवचन्द्र सन से प्रथम भेंट । 

र गजर श्री चन्द्रादेवी को मृत्यु । 


१८७६ भक्त मरडली के आगमन का 
प्रारम्भ । 
१८८० श्री नरेन्द्रनाथ का आगमन । 
१5७६-5५ भक्त मराडली का आगमन 
ओर लीला । 
१८८५ अस्वास्थ्य का प्रारम्भ । 
„ (सितम्बर) दक्षिणेश्वर से प्रयाण 
और शामपुकुर में वास्तव्य । 
» ( दिसम्बर ) काशीपूर में 
आगमन । 
१८८६ ( अगस्त १६, ) महासमाधि। 
शिकागो की सर्वधर्मपरिषद ओर 
स्वामी विवेकानन्द जी से हिन्दू 
धर्म का श्रेष्ठत्व स्थापन । 
श्रीरामकृष्ण मठ स्थापना । 
स्वामी 
महासमाघि । 


महासमाधि । 


जी ( राखाल महाराज) की 
महासमाधि । द 


1] 


विवेकानन्द जी की | 


( जुलाइ २० ) श्री माता जी की | ब 


( एप्रिल १० ) स्वामी ब्रह्मानन्द | 


SO OEE कल्क | 

अन्य प्रकाशन । 


- ल” | , हिन्दी प्रकाशन । । २. श्रीरामकृष्ण-वाक्सुध!ः (सचित्र) 
| ____ १. श्रीरामकृष्ण लीलामृत ( अग- | स्वामी ws कृत, मूल्य 5 ; 
©=” वान्‌ श्रारामकृष्ण देव का विशद | ४- भगवान्‌ श्रीरामकृष्ण देव 
| fd चरित्र )--परिडत द्वारकानाथ | कॅग संक्षिप्त चारच ( सचित्र )- 
bo तिवारी, बी. ए. एल्‌ एल्‌. वी. स. भ. ठोम्वरे, एम्‌. ए. कृत, 
. ©  ङ्ततथा महात्मा गांधी द्वारा लिखित मूल्य ८/)॥ 
‘a भूमिका सहित, सचित्र, प्रथम 


शिकागो बक्तता ( साचेत्र )- 
स्वामी विवेकानन्द कृत, मूल्य ।) 


' द्वितीय भाग, ३६० पृष्ठ, मल्य १॥) 
गुरुदेव ( सचित्र )-स्वार्मी 


- स्वामी विवेकानन्द कृत पुस्तकें । नन्द्‌ कृत, मूल्य ।) 


२. प्रेमयोग (सचित्र), मूल्य ॥) 
. ३. प्राच्य और पाश्चात्य (सचित्र) 
` समल्य॥) 
४. पश्विजक ( श्रमण वृत्तान्त ) 
भत्य 0 
₹, आत्मानुभूति तथा उसके 
मागं ( सचित्र ), मूल्य ॥) 


मराठी प्रकाशन 


2 


गवान्‌ श्रीरामकृष्ण देव का 


कप 
चे 
~ 
व 


६. साछु नागमहाशय चरित्र 
(श्रीरामकृष्ण के एक प्रमुख शिष्य)- 
श्री. वा. सोमण कृत, सचित्र, 
मूल्य 17) 
यहां पर निम्नलिखित भी प्राप्य हँ:- 

श्रीरासकृष्ण मिशन के अन्य अंग्रेजी 

प्रकाशन, श्रीरामकृष्ण, पोवत्र पावन | 
मातश्चरी (श्रीरामकृष्ण जी की घम | 
पत्नी ), स्वामी विवेकानन्द तथा 
श्रन्यो को सुन्दर रंगीन तसवीरें । 


4 | 


| 
भाग, ३३७ पृष्ट, मुल्य १।=) 

अनुक्रमाणिका 


विषय 
साथधकभाव ( गत पुस्तक से आगे ) 


श्रीरामक्रष्ण्‌ का वेदान्त साधन 
इस्लामधर्भसाधन ओर जन्मभूमि दशन 
श्रीरामकृष्ण की तीर्थयात्रा 

हृदयराम का वृत्तान्त 


मथुर की मृत्यु ओर षोडशी पूजा 


साधक भाव सम्बन्धी कुछ ओर बातें ... +. ` 
शुरुभाव 


गुरुभाव ओर गुरु ( प्रास्ताविक ) 

श्रीरामकृष्ण का गुरुभाव जा 
असाधारण गुणोत्कषे 

श्रीरामक्कष्ण की शिष्य परीक्षा 

श्रीरामकष्ण का शिष्यप्रेम 

श्रीरामकृष्ण की शिक्षण पद्धति ... --- 
श्रीरामकृष्ण की विषय प्रतिपादन करने की शेली 
श्रीरामकृष्ण ओर श्री केशवचन्द्र सेन 
ब्राह्मसमाज ओर श्रीरामकृष्ण डी 

श्रीरामकृष्ण के पास भक्तं णडली का आगमन 

नरेन्द्रनाथ का परिचय 

पानिहाटी का महोत्सव 

श्रारामक्रुष्ण्‌ परमहस दः 


स्थापकाय च श्रमस्य सवेधमस्वरूपिणे । 
अवतारवरिष्टाय रामकुष्णाय ते नम: ॥ 


क ~ 


“रॅ 6 “स्वामी विवेकानन्द । 

श्रीरामङष्ण लीलामृत) 
( भाग श रा ) 
१-श्रीरामकृष्ण का वेदान्तसाधन । 


( १८६४-६६ ) ध्व 


न्यांगटा ने वेदान्त का उपदेश दिया ओर तीन दिनों. 
में ही मुझे समाधि लग गई । माधवी लता के नीचे मेरी उस 
समाधि-अवस्था को देखकर वे हतबुद्धि हो गये । वे कहने लगे ३ ५% 
“त्रे! यह क्या हे रे? ? ओर तब तो वे मुझसे जाने की. 
प्राज्ञा मॉगने लगे । यह सुनकर मुझे भावावस्था प्राप्त हो गई 
ओर उसी अवस्था में में बाला, “ वेदान्त का बोध हुए बिना आप 
यहां से नहीं जा सकते । ” उसी समय से में रातदिन उनके . 
समीप रहने लगा और लगातार वेदान्त की ही बातें चलने लगीं । 


ब्राह्मणी बोली, “ बाबा ! वेदान्त मत सुनो । भक्ति का ह्लास होगा।”' ४: 


“ जिस अवस्था में पहुँचकर साधारण साधक वहांसे | | 
वापस नहीं लोट सकता, तथा जिसमें इक्कीस दिनों में ही उसका | 
शरीर पके हुए पत्ते के समान झड़ जाता है, उसी अवस्था म॑ | 


. माता की कृपा से में पूरे छः महीने तक रहा ! ” का 

मधुरभावसाधन में सिद्ध होकर श्रीरामकृष्ण अव भावसाधन की चरम 
सीमा में पहुँच चुके थे । अतः अब इसके आगे उनके अपूर्व साधनों का वृत्तान्त 
लिखने के पूव उनकी तत्कालीन मानसिक अवस्था पर विचार करना उचित होगा। 


किसी भी भाव की साधना में सिद्धि प्राप्त करने के पूवे साधक को संसार 
केरूप रस आदि सभी भोग्य पदार्थो के विचारों से दूर रहना पडता है। 
प्रसिद्ध भगवद्भक्त तुलसीदास जी की यह उक्ति--- 


“ जहाँ राम तर्ई काम नाहे, जहा काम नहिं रास । 
तुलसी कबहूं होत नहि, रवि रजनी इक ठाम ॥ ” 


यथार्थ में सत्य है । श्रीरामकृष्ण का अलौकिक जीवन इस सिद्धान्त का 
अत्युत्तम उदाहरण है । काम और कंचन के त्याग की सुदृढ़ नींव पर ही उन्होंने 
अपने भावसाधन की इमारत खडी की और यह नीव कदापि कमज़ोर न होने 
दी । इसी कारण उन्होंने जिन २ साधनां का प्रारम्भ किया, उन सभी में वे 
स्वल्प काल में ही सिद्ध होते गये । इससे यह स्पष्ट है कि इस समय उनका 
मन निरन्तर काम ओर कंचन के प्रलोभन की सीमा से बहुत दूर रहा करता था। 


विषय वासनाओं का सर्वथा त्याग करके लगातार नो वर्ष से अधिक 

_ समय इंश्वरप्राप्ति के प्रयत्नो में ही व्यतीत करते रहने के कारण उनका मन एक | 
ऐसी अवस्था में पहुँच गया था कि इश्वर के सिवाय अन्य किसी विषय का 

स्मरण या मनन करना उन्हें विषवत्‌ प्रतीत होता था । मनसा, वाचा ओर कर्मणा 

इश्वर को ही सार का सार ओर परात्पर वस्तु सवेतोभावेन समझने के कारण 

उनका मन इहलोक या परलोक की अन्य वस्तुओं की प्राप्ति के सम्बन्ध में 

बिल्कुल निःस्पृह और उदासीन बन गया था । 


रूप रस आदि वाह्य विषयों तथा अपने शारीरिक सख दुःखों को भलकर 

अपने अभीष्ट विषय का अत्यन्त एकाग्रता के साथ ध्यान करने का उन्हें इतना 

. अभ्यास हो गया था कि क्ञणाध में साधारण प्रयत्न द्वारा ही वे अपने मन को | 

सब विषयों से हटाकर अपने इष्ट विषय में चाहे जिस समय प्रविष्ट करके उसमें 
CC-0. Gurukul Kangri Collection, Haridwar. 

तन्मय होकर आनन्द का अनुभव करते थे । लगातार कई दिन या महीने याः 
वर्ष व्यतीत ही जाने पर भी उनके उस विषय के चिन्तन और आनन्दानुभव ँ 
में कोई कमी नहीं होती थी, और ईश्वर के सिवाय संसार में ओर भी कोई दूसरी - | 
वस्तु प्राप्त करने योग्य है या हो सकती है ऐसी कल्पना क्षणभर के लिये भी | 
उनके मन में उदय नहीं होती थी । 


जगत्कारण ईश्वर को “ गतिर्भर्ता प्रभुः साक्षी निवासः शरणां सुहृत्‌?” 
जानकर उनके प्रति श्रीरामकृष्ण के मन में अनन्य प्रेम, दृढ़ विश्वास और पूरण. 
निर्भरता श्रमर्यादित रूप से व्याप रही थी । इसके कारण वे अपने को ईश्वर के. A 
अत्यन्त निकट प्रेमी या सम्बन्धी होने का ही अनुभव करते हों सो ही नहीं वरन्‌ 4 
जैसे वालक अपनी माता के भरोसे पर रहते हुए उसके प्रम और छत्रछाया में सदा गज 
निश्चिन्त रहता है, वैसी ही स्थिति साधक के मन की हो जाने पर अपने अनन्य 
प्रेस के कारण वह इश्वर को सदा अपने समीपस्थ अनुभव करता है, ईश्वर को ~ 
अपने पास प्रत्यक्ष देखता हे, ईश्वर से बोलता है, ईश्वर की वाणी को खुनता है ड 
ओर इश्वर के करकमल की छाया में रहते हुए सदा निर्भय वनकर संसार में 
निःशङ्क विचरता है--इस वात का प्रमाण अनेक वार पाने के कारण उन्हें अवः 
छोटे बड़े सभी कार्या में श्री जगदम्वा का आदेश प्राप्त करके उसी की प्रेरणा के. 
अनुसार निर्भयतापूणी व्यवहार करने का पूरातः अभ्यास हो गया था । 


कदाचित्‌ यह शङ्का हो सकती है कि जगत्कारण के इस प्रकार स्नेहमयी 
माता के रूप में सदा अपने समीप रहने पर अब श्रीरामकृष्ण को आगे साधना 
करने की क्या आवश्यकता थी । जिसको प्राप्त करने के लिये साधक योग, तपस्या _ 
आदि करता है उसे ही यदि प्राप्त कर चुके या अपना चुके तब फिर और साधना | 48 
किसके लिये की जावे? इसकी चर्चा एक वार इसके पूर्व एक दृष्टि से की जा 
चुकी है, तथापि इस सम्बन्ध में और भी एक दो वातें हम पाठकों को वताते हैं । 
श्रीरामकृष्ण के चरणकमलों के पास बैठकर उनके साधनेतिहास का मधुपान 

में कैसे २ रत्न हैं। उसी प्रकार माता को प्राप्त कर लेने पर और सदा ह र्त 
साथ रहते हुए भी उस समय मेरे मन में ऐसी इच्छा उत्पन्न हो जाती थी कि अनन्त- 
भावमयी अनन्तरूपिणी माता का भिन्न २ भावों ऑर भिन्न २ रूपों में सें दशन ' | 
| करूं । अतः जिस समय जिस विशेष भाव से या रूप में उसके दर्शन की इच्छा 
| मुझे होती थी, उसी भाव या रूप में दशीन देने के लिये में व्याकुल अन्तःकरण से 
| उसके पास हठ पकडता था और मेरी दयामयी माता भी उसी समय अपने उस 
| भाव से दर्शन देने के लिये जिन २ वस्तुओं .की आवश्यकता होती थी उनके 
शा! 
। 
} 


CE xine} 


संग्रह का सुभीता स्वयं करा देती, मेरे द्वारा अपनी यथोचित सेवा करा लेती और 
मुझे मेरे वांछित भाव या रूप में दर्शन दे देती थी ! इसी प्रकार माता ने मेरे द्वारा 
भिन्न २ मतों की साधनाएँ कराई । ” 


पीछे कह चुके हैं कि मधुरभाव में सिद्ध होकर श्रीरामकृष्ण भावसाधन की 
ञअन्तिमभूमिका में पहुँच गये थे । तढुपरान्त उनके मन में सव-भावातीत वेदान्तोक्त शी 
अहतभाव के साधन करने की प्रवल इच्छा उत्पन्न हुई । मधुरभाव के साधन के 
बाद अद्वेतभाव के ही साधन की इच्छा श्रीरामकृष्ण को क्यों हुईं ८ इस पर विचार 
करने से इसमें भी कोई हेतु दिखाई देता है । भावराज्य और भावातीत राज्य में 
'परस्पर कार्यकारण सम्बन्ध सदा दिखाई देता है क्योंकि भावातीत अद्वैत राज्य में 
का मूमानन्द ही मयोदित वन कर भावराज्य में दर्शन स्पशनादि संभोगजन्य 
आनन्दरूप से प्रकट हुआ करता है। इसी कारण सधुरभाव की पराकाष्टा प्राप्त 
होने पर, भावराज्य की चरम सीमा तक पहुँच चुकने पर, भावातीत अद्वैत भूमिका 
के सिवाय उनका मन अन्यत्र कहां आकृष्ट हो ? अद्षेतमावसाधन का वणन 
करने के पूव लगभग इसी समय की एक महत्त्वपूण घटना का उल्लेख करके 

` मुख्य विषय की ओर हम आएंगे । 


श्रीरामकृष्ण के ज्येष्ठ आता रामकुमार की झत्यु होने पर उनकी शोकः 
संतप्ता वृद्धा माता अपने ऑर दो पुत्रों का मुख देखते हुए किसी प्रकार कड़ी छाती 
करके अपने दिन बिताने लगी । पर थोड़े ही दिनों के वाद जव उसने लोगों के 
` मुह से अपने कनिष्ठ पुत्र गदाधर के पागल होने का हाल सुना तब तो उसके | 
दुःख की सीमा न रही। पुत्र को अपने घर बुलवाकर माता ने उसकी चिकित्सा 

कराई ओर दैवी कोप की शान्ति के लिये स्वस्त्ययन आदि अनुष्ठान भी .कराये 
और जव. उसने पुत्र के स्वास्थ्य को सुधारते देखा तव कहीं उस वृद्धा के जी में 

जी आया । “ आशा बड़ी वलवती होती है । ” पुत्र के कल्याण की आशा से 
उसने उसका विवाह कर दिया । परन्तु विवाह के वाद दक्षिणेश्वर में अपने काम 

पर लोटते ही गदाधर की पुनः वही अवस्था हो गई यह सुनकर माता का धीरज 

छूट गया । यद्यपि सुकुन्दपुर के जागृत महादेव ने गदाधर को दिव्योन्माद होने 

का देवी निर्णय प्रकट किया था तथापि माता का मन संसार से उचट गया और 
उसने अपनी अवशिष्ट आयु भागीरथी के किनारे दक्षिणेश्वर में अपने उस कनिष्ठ 
पुत्र के ही साथ रहकर विताने का निश्चय किया और तदनुसार वह दन्षिणेश्वर 

में ही आकर रहने लगी (सन्‌ १८६४) । मथुरवावू ने उसके रहने के लिये 
नोवतखाने में सव प्रकार का प्रबन्ध कर दिया और उसकी सेवा में एक दासी | 
भी नियुक्त कर दी । स्वयं श्रीरामकृष्ण भी नित्य प्रातः सायं वहां जाकर कुछ समय 
तक उसकी सेवा-शुश्रषा करते थे | मथुरवाबू के अन्नमेरुत्रत अनुष्ठान की वाती 
पीछे कह चुके हैं । लगभग उसी अनुष्टान के समय वह दक्षिणेश्वर में आई और 

उस समय से अपनी आयु के अन्तिम + बारह वर्षे की अवधि उसने दक्षिणेश्वर | 
में ही व्यतीत की अथीत्‌ श्रीरामकृष्ण ने वात्सल्य, मधुर और अद्वैत भावों कां 
साधन श्री चन्द्रांदेवी के दक्षिणेश्वर में रहते समय किया । 


* चन्द्रादेवी का स्वर्गवास सन्‌ १८७६ में हुआ । उसकी उत्तरक्रिया 
श्रीरामकृष्ण ने स्वयं संन्यासी होने के कारण अपने भतीजे रामलाल के हाथ से 
कराई । माता की झात्यु से उन्हें अत्यन्त दुःख हुआ | अपनी माता को उत्तर | 

क्रिया अपने हाथों न कर सकने के कारण उन्हें खेद हुआ और वे एक दिन ` 

उसके नाम से तर्पण करने बैठे, परन्तु हाथ में जल लेते ही अंगुलियां ऐंठने लगीं . 

और सम्पूर्ण जल गिर पड़ा ! एक दो वार इसी तरह हो जाने पर वे रो पड़े ३ 

` “ माता! तेरे नाम से तर्पण करना भी मुझसे नहीं बनता ” ऐसा कहते 

, श्रीमती चन्द्रादेवी के निलोभ और उदार स्वभाव का एक उदाहरण यहां पर 
देना उचित होगा । यह घटना श्री चन्द्रादेवी के दक्षिणेश्वर आने के कुछ ही दिनों 
के पश्चात्‌ हुई । पीछे कह आये हैं कि इस समय काली मन्दिर के प्रबन्ध का 
सारा अधिकार मथुरानाथ के हाथ में आ गया था ओर वे मुक्तहस्त होकर कई 
-प्रकार के सत्कायाँ में पेसा खच कर रहे थे । श्रीरामकृष्ण पर उनकी अपार भक्ति, 
श्रद्धा और प्रेम होने के कारण उन्हें इस वात की सदा चिन्ता वनी रहती थी कि उनके 
वाद श्रीरामकृष्ण का प्रवन्ध ठीक २ केसे होगा ; परन्तु श्रीरामकृष्ण के तात्र वैराग्य 
के कारण उनके सामने इस विषय की चर्चा करने का उन्हें साहस ही नहीं होता 
था । क्योंकि इसके पहले एक वार उन्हेंने हृदय से जान वूककर यह कहा था 
कि -“ श्रीरामकृष्ण के नाम से बैंक में कुछ रकम जमा कर देने का मेरा इरादा 
है। ” ऐसा कहने से उनका उद्देश यही था कि हृदय यह बात श्रीरामकृष्ण से 
कहेंगे तव यह वात उन्हें कहां तक पसन्द है सो अन्दाज करते बनेगा । पर इसका 
परिणाम कुछ और ही हुआ । इसके पश्चात्‌ मथुरवावू और श्रीरामकृष्ण की भेंट 
का अवसर चते ही श्रीरामकृष्ण, किसी उन्मत्त के समान, हाथ में लाठी लेकर 
मथुरवाबू की तरफ झपटे और “ क्या तू सुझको विषयी बनाना चाहता है १” 
ऐसा चिल्लाते हुए उन्हें मारने को तैयार हो गये ! इस घटना के कारण श्रीराम- 
कृष्ण के नाम से कुछ तजवीज कर देने की उनकी उत्कट इच्छा के पूरी होने 
की कोई सम्भावना नहीं दिखती थी । परन्तु अब श्रीमती चन्द्रादेवी के यहीं रहने 
के लिये आ जाने के कारण उन्हें अपनी उस इच्छा के सफल होने की कुछ 


आशा दिखाई देने लगी । वे ( मथूरवाबू ) नित्य उसके यहां जाते थे और बड़े 


आदर से “ माता जी ! माता जी! ” कहकर उससे वार्तालाप किया करते थे। ऐसे 


` प्रेमयुक्त व्यवहार से वे थोडे ही दिनों में चन्द्रादेवी को भी प्रिय हो गये । बाद में एक 


दिन 'त्रच्छा अवसर पाकर वातों ही बातों में मथुरवावू ने कहा, “ माता जी ! 
आप इतने दिनों से यहां हैं पर मुझसे आपने कोई सेवा करने को नहीं कहा । 
आप ऐसा क्यों करती हैं ? यदि आप मुझे यथार्थ में “ अपना ” जानती हें 
तो आपके मन में जो आवे सो मुझसे आपको अवश्य मगना चाहिये । ” सख्त 
स्वभाव दाली माता को इसका कोई उत्तर नहीं सूफा ।' उसने बहुत 


शाचकर देखा पर उसे किसी वस्तु की कमी नहीं मालूम पड़ी । तव वह मथुरवाबू | 

से वोली-“ बाबू ! तेरे यहां मेरे लिये किसी वस्तु की कमी नहीं है । यदि किसी 
वस्तु की कभी जरूरत होगी तो में तुझसे माग लंगी, तव तो ठीक होगा. न १” 
ऐसा कहते हुए चन्द्रादेवी ने अपना सन्दूक खोलकर दिखा दिया ओर वह बोली, 
“ यह देखो, मेरे पास अभी तक इतने कपडे वचे हुए हैं ओर यहां खान पीने की 
तो कोइ चिन्ता ही नहीं है; उसका पूरण प्रवन्ध तो तूने पहले से ही कर रखा है 
ओर अव तक तू कर ही रहा है; अब भला इतने पर भी ऐसी कौन सी वस्तु है 
जिसे में तुझसे माँगूं ? ” पर मथुरवावू ने किसी तरह पीछा नहीं छोड़ा। वे तो 
ट मुझसे आज कुछ तो मागो ” ऐसा हठ ठानकर वेठ गये । बहुत कुछ 
विचार करने पर चन्द्रादेवी को अपनी जरूरत की एक वस्तु का स्मरण हो आया 
ओर वह वोली, “ अच्छा, वावू ! तुम जब इस तरह देने पर ही तुले हो तो अभी 
मेरे पास तम्वाखू नहीं है, इसलिये चार पेसे की तम्वाखू ला दो ! ” विषयी 
मथुरानाथ की आँखों में प्रेमाश्रु भर आये ओर वे उसे प्रणाम करते हुए बोले, 
“ धन्य हे ! माता ऐसी न हो तो ऐसा अलौकिक पुत्र कैसे जन्म ले! ” इतना 
कहकर उन्होंने चार पेसे की तम्वाखू मंगाकर चन्द्रादेवी को दे दिया । 


श्रीरामकृष्ण के वेदान्तसाधन प्रारम्भ करने के समय उनके चचेरे भाई 


~ ~ 


हलधारी श्री राधागोविन्द जी के पुजारी के पद पर नियुक्त थे । उमर में बड़े होने . 


ओर श्रीमद्भागवत आदि शास्त्रीय ग्रन्थों का कुछ अभ्यास होने के कारणा उन्हें 
कुछ अभिमान या अहंकार था जिससे वे श्रीरामकृष्ण की आध्यात्मिक अवस्था 
को मस्तिष्क-विकार कहा करते थे; इस उक्ति को सुनकर श्रीरामकृष्ण के मन में 
संशय उत्पन्न होता था और इस संशय के निवारण के लिये वे वारम्वार किस 
लरह श्री जगदम्वा की. शरण में जाया करते थे और उन दोनों में इस विषय के 
सम्बन्ध में सदा किस प्रकार विवाद चला करता था, इत्यादि सब वृत्तान्त हम पहिले कह 
आये हें । मधुरभावसाधन के समय श्रीरामकृष्ण के स्त्रीवेष आदि को देखकर तो 


उन्हें पूण निश्चय हो गया कि श्रीरामकृष्ण अवश्य ही पागल हो गये हैं। श्रीराम 
कृष्ण के सुख से यह सुना हे कि वेदान्तसाथन के समय हलधारी दक्षिणेश्वर में | 
ये और उनका तथा श्री तोतापुरी का अध्यात्म विषय पर कभी २ वादविवाद | 

Te चलते समय श्रीरामकृष्ण को श्री सीता और लक्ष्मणा जी सहित श्रौ रामचन्द्र | 
का दशन हुआ था । 


सन्‌ १८६५ के आरम्भ में श्री तोतापुरी का दक्षिणेश्वर में आगमन 
हुआ । उसके कुछ ही महीनों के वाद बीमार हो जाने के कारण हलधारी ने 
पुजारी का पद त्याग दिया और उनके स्थान में श्रीरामकृष्ण के भतीजे अक्षय 
( रामकुमार के पुत्र ) की नियुक्ति हुई । 


अन्य साधनों के समान वेदान्तसाधन के समय भी श्रीरामकृष्ण को गुरु 
हुंदा नहीं पडा । स्वयं गुरू ही उनके पास आ पहुँचे । श्रीरामकृष्ण के वेदान्त 
साधन का इतिहास बताने के पूर्व उनके गुरू का जो वृत्तान्त उपलब्ध हो सका 
है वह इस प्रकार है । 


श्रीमत्‌ परमहंस तोतापुरी जी अच्छे ऊँचे पूरे दीघीकृति के भव्य पुरुष थे। 
लगातार चालीस वर्षो की दीघ तपस्या द्वारा उन्होंने निर्विकल्प समाधि की अवस्था 
प्राप्त की थी । तथापि वे अपना बहुत सा समय ध्यान धारणा ओऔर समाधि में 
ही बिताते थे । वे सदा नम ही रहते थे और इसी कारण श्रीरामकृष्ण “ न्यांगटा ? 
(नमन) नाम से उनका उल्लेख किया करते थे। सम्भव है गुरू का नाम 
_ न लेने के कारण उन्होंने उनका यह बनावटी नाम रखा हो । तोता- 
पुरी कभी घर में नहीं रहते थे। नागा सम्प्रदाय के होने के कारण वे अझ 
पूजा किया करते थे । नागापंथी साधु लोग अभि को बहुत पवित्र मानते हैं और | 
` चे चाहे कहीं जावें सदा सवेकाल अपने पास अभि प्रज्वलित रखते हें जिसका | 
_ सामान्य नाम “ धूनी ” है । नागापंथी साधु प्रातः सायं धूनी की पूजा ओर आरती ` 
` करते हैं और भिक्षा में मिले हुए अन्न को पहिले अगि को नैवेद्य लगाकर फिर 
` स्वयं ग्रहण करते हैं । दक्षिणेश्वर में रहते समय श्री तोतापुरी पंचवटी के नीचे, 
ही रहते थे और वहीं उनकी धूनी सदा प्रज्वलिते रहती थी। ग्रीष्म ऋतु 
सर्वदा जलती ही रहती थी । उनका खानपान 
उसी धूनी के पास होता था हो जाने | 

दायिनी निद्रादेवी की गोद में शान्तिसुख के अनुभव करने में निमग्न रहता है उस 
समय श्री तोतापुरी उठकर अपनी धूनी को अधिक प्रज्वलित करते थे और उसके 
समीप टढ आसन जमाकर अपने निवात निष्कंप प्रदीप के समान मन को गम्भीर 
समाधि में निमञ्न कर लेते थे । दिन में भी वे बहुत सा समय ध्यान में विताते थे 
पर उनका वह ध्यान साधारण लोगों की समभ में आने योग्य नहीं होता था 
क्योंकि वे उस समय वत्र से अपने सारे शारीर को ढांक कर धरूनी के समीप सोते 
से दिखाई देते थे । देखने वाले लोग समभते थे कि तोतापुरी सोये हुए हैं । 


एक लोटा, एक लम्बा चिमटा और एक आसन यही श्री तोतापुरी का 
सामान था । वे एक लम्बी चौड़ी चादर से अपने शरीर को सदा लपेटे रहते थे । 
अपने लोटे और चिमटे को रोज़ घिसकर माजते थे और चमकीला बनाये रखते 
थे। उन्हें रोज़ अपना बहुत सा समय ध्यान में विताते देख श्रीरामकृष्ण ने एक 
दिन पूछा कि-“ आप को ते ब्रह्मज्ञान हो गया है, आप तो सिद्ध हो चुके हें, फिर 
आपको इस तरह प्रतिदिन ध्यानाभ्यास की क्या आवश्यकता है ९” तोतापुरी 
गम्भीरतापूवक श्रीरामकृष्ण की ओर देखते हुए बोले, “ देख मेरे इस लोटे की 
ओर । देखा यह कैसा चमक रहा है। और यदि में इसे रोज न माजं तो क्या 
होगा ? तव क्या यह विना मैला हुए रहेगा £ मन की भी विल्कुल यही दशा है। 
ध्यानाभ्यास द्वारा मन को भी यदि प्रतिदिन इसी प्रकार मज धोकरस्वच्छ न करो 
तो वह 'भी मलिन हो जाता है।” तीच्ण बुद्धिमान श्रीरामकृष्ण ने अपने 
गुरू का यह उत्तर सुनकर पुनः पूछा--“ परन्तु यदि लोटा सोने का हो तब तो 
रोज़ न मॉजने पर भौ वह मलिन नहीं होगा ? ” तोतापुरी हँसते हुए बोले 
यह तो सच है । ” ध्यानाभ्यास की आवश्यकता की यह बात श्रीरामकृष्ण के मन 
में सदैव बनी रहती थी और प्रसंगानुसार वे सदा इसका उल्लेख करते थे । 


व्यापी अजर अमर आत्मा हूं यह प्रत्यक्ष अनुभव हो जाने पर उसके 
किसका और कहां से उत्पन्न हो ? जगत में एक “ bo र 
हर न से 


जळ 


1 
कै. 


1४ 

श्रीमत्‌ परमहंस तोतापुरी इसी उच्च कोटि के र्जावन्सुक्त महापुरुष थे । चालीस 
वर्षे के दीर्घोद्योग द्वारा उन्हें यह अवस्था प्राप्त हुईं थौ । इसलिये उनकी दिनचर्या 
भो साधारण मनुष्य के समान नहीं थी । नित्यमुक्त वायु के समान वे जहां मन 
चाहता था वहां विचरते रहते थे । संसार के कोइ भी गुणा दोष उन्हें वायु के समान 
ही स्पर्श नहीं कर सकते थे और वायु के सट्श वे एक ही स्थान में कभी 
अधिक समय तक बंधकर नहीं रहते थे । वे तीन दिनों से अधिक किसी एक 

स्थान में कभी नहीं रहते थे । परन्तु श्रीरामकृण की अद्भत मोहिनी शक्ति ऐसी 
प्रबल थी कि वहीं तोतापुरी श्रीरामकृष्ण के पास ग्यारह महीने रहे ! अस्तु 


तोतापुरी की निभयता के सम्बन्ध में श्रीरामकृष्ण हमें अनेक वातें वताते 
थे। उनमें से एक घटना दक्षिणेश्वर में ही हुई थी । एक दिन रात्रि के समय 
सवत्र सूनसान हो जाने पर तोतापुरी नित्य के समान अपनी धूनी को अधिक 
प्रज्वलित करके ध्यान में बैठने. की तैयारी में थे। सब ओर शान्तिका ही 
साम्राज्य था । कीड़ों की आवाज के सिवाय और कुछ नहीं सुनाई देता था । हवा 
भी नहीं चल रही थी । इतने में अकस्मात्‌ पंचवटी के पेड़ों की डालियां हिलने लगी 
ओर पेड़ पर से एक बड़ा ऊँचा पूरा भव्य पुरुष नीचे उतरा और तोतापुरी की 
ओर एकटक देखते हुए एक एक पग आराम से रखते २ बिल्कुल उनके समीप 
आ गया और धूनी के एक ओर जाकर बैठ गया । उसे देखकर तोतापुरी ने 
आश्चर्ययुक्त होकर उससे पूछा, “ तू कौन है? ” उस पुरुष ने उत्तर दिया-“ में 
देवयोनी का हूं, भैरव हूं, इस देवस्थान की रक्षा करने के लिये में सदा इसी वृक्ष 
पर रहता हूं । ” तोतापुरी तिलमात्र भी चलविचल न हुए आर उससे बोले, 
“वाह! ठीक है। जो तू है वही में भी हूं । तू भी व्रह्म का एक रूप है ओर में 
भी ब्रह्म का ही एक रूप हूं । आ, यहां बैठ शर ध्यान कर । ” यह सुनकर वह 
पुरुष हुँसा और देखते ही देखते अदृश्य हो गया शौर मानो कुछ हुआ ही न हो 
इस प्रकार निश्चिन्त वृत्ति सें शान्ति के साथ तोतापुरी ने भी अपना ध्यान प्रारम्भ 
किया ! दूसरे दिन संबेरे श्रीरामकृष्ण के आते ही उन्होंने उनसे रात की घटना 
बताई जिसे सुनकर श्रीरामकृष्ण बोले, “ हां, वह यहां रहता अवश्य है, सुझे भी 
कई वार उसका दर्शन हुआ है, कभी २ अ सुझे भविष्य में होने वाली बातें भी 
चताता है। एक बार पंचवटी की “सारी जमीन वारूदखाने ( POW der 

का अभ्यास उन्हीं के निरीक्षण में किया था । तोतापुरी की बताई हुई वार्ताओं 

22९2711९ ) के लिये लेने का प्रयत्न कम्पनी कर रही थी यह सुनकर मुझे 
चैन नहीं पड़ती थी । संसार के सारे कोलाहल से दूर हटकर एक कोने में माता 
का शान्तिपूवेक चिन्तन करने के लिये अच्छी जगह. मिल गई थी; पर यदि इसे 
कम्पनी ले लेगी तो ऐसी जगह फिर कहां मिलेगी--इसी चिन्ता में मुझे कुछ 
नहीं सूता था । रासमणि की ओर से मथुरवावू ने भी इस ज़मीन को बचाने 
की वड़ी कोशिश की। ऐसे समय में एक दिन यह भैरव मुझे पेड़ पर बैठा 
हुआ दिखाइ दिया और मुझे पुकार कर बोला--“ डरो मत । यह जगह कम्पनी 
नहीं ले सकेगी । अदालत में कम्पनी के विरुद्ध फॅसला होगा । ” र बाद में 
हुआ भी ऐसा ही ! अस्तु--- 

श्री तोतापुरी का जन्म पश्चिम हिन्दुस्थान में किसी स्थान में हुआ था पर 
गांव के नाम का पता श्रीरामकृष्ण की बातों से नहीं चला । सम्भव है उन्होंने 
तोतापुरी से इस विषय में न पूछा हो, क्योंकि संन्यासी लोग अपने पूवाश्रम की 
वाता-नाम, ग्राम, गोत्र आदि-कभी किसी को नहीं बताते । ऐसी बातें संन्यासी 
से पूछना ओर संन्यासी को इनका उत्तर देना शात्रनिषिद्ध हें । इसीलिये 
श्रीरामकृष्ण ने ये बातें नहीं पूछी होंगी । तथापि श्रीरामक्ृष्ण के ब्रह्मलीन होने के 
वाद उनके संन्यासी शिष्यों को पंजाब, हिमालय आदि की ओर घूमते २ वृद्ध 
संन्यासियों से पता लगा कि तोतापुरी पंजाव के आसपास के रहनेवाले थे । 
उनके गुरू का मठ कुरुक्षेत्र के समीप लुधियाना नामक ग्राम में था | वे भी एक 
प्रसिद्ध योगी थे । लुधियाने का मठ उन्होंने ही स्थापित किया या उनके गुरू 
ने, इसका पता नहीं लगता । तथापि तोतापुरी के गुरु इस मठ के 

महंत थे और प्रतिवर्ष उस मठ में उनका उत्सव भी मनाया जाता है यह इन 


भ्रमण करनेवाले संन्यासियों को पता लगा । वे तम्बाखू खाते थे । अतः उत्सब में 


अभी भौ लोग तम्वाखू लेकर आते हैं और मठवालों को बॉटते हैं। गुरू के | 
समाधिस्थ होने पर श्रीमत्‌ तोतापुरी गुरू की गद्दी पर बैठे। * | 


श्री तोतापुरी ने बचपन से ही अपने गुरू के साथ रहते हुए साधन आदि. 

कहता था कि हमारी जमात ( मंडली ) में सातं सौ नागा थे। जो पहिले ही 
ध्यान करना सीखना शुरू करते थे उन्हें पहिले गद्दी पर वैठालकर ध्यान करना 
सिखाया जाता था क्योंकि कडे आसन पर बैठने से पैर में ' दर्द होता है और सव 
ध्यान ईश्वर की ओर जाने के वदले शरीर की ही ओर चला जाता है । गद्दी पर 
बैठकर व्यान लगाने का अभ्यास हो जाने के वाद उसे उत्तरोत्तर कडे आसन पर 
विठाया जाता था और अन्त में केवल चर्मासन या खाली ज़मीन पर ही बैठ 
कर ध्यान करना पड़ता था । आहार आदि सभी विषयों में इसी प्रकार के नियम 
थे। पहिनने के कपड़ों के वारे में भी यही अवस्था थी। धीरे २ उसे नमन 
रहने का अभ्यास करना पड़ता था । लज्जा, घृणा, भय, जाति, कुल, शील 


~ 


इत्यादि अष्टपाशें द्वारा मनुष्य जन्म से बंधा रहता हे । अतः क्रमशः प्रत्येक को 


' त्याग करने की शिक्षा दी जाती थी । जब ध्यान आदि में शिष्य प्रवीणता प्राप्त 


कर लेता था तब उसे प्रथम अन्य साधुओं के साथ और पश्चात्‌ अकेले ही तीथीटन 
करने के लिये जाना पड़ता था। सभी बातों में उस जमात के ऐसे ही सूच्म नियम 
थे । महंत चुनाई की प्रथा के विषय में श्रीरामकृष्ण बताते थे कि “ उनकी 
मंडली में से जो संन्यासी परमहंस पद को पहुँच चुका हो उसी को गद्दी खाली 
होने पर वें महंत बनाते थे । यदि ऐसा न किया जावे तो पेसा और अधिकार 
दोनों प्राप्त हो जाने से किसी अधकचरे संन्यासी के भ्रष्ट हो जाने की संभावना 
रहती है । इसीलिये जो पूर्णतः कंचन त्यागी हो उसी को वे अपना महंत 
चुनकर उस के हाथ में पेसे का कुल कारोवार सौंप देते थे जिससे कि उसके 
सद्दयय की चिन्ता का कोई कारण ही शेष नहीं रहता था । ? अस्तु 


नर्मदा तीर से प्रस्थान करके गंगा सागर का ख़ान और श्री पुरुषोत्तम क्षेत्र 
जगन्नाथ जी की यात्रा करके घूमते घामते श्री तोतापुरी परमहंस जी पंजाब में 
अपने मठ को वापस जाते हुए रास्ते में दक्षिणेश्वर में उतरे । वहां दो तीन दिन 


, रहकर आगे जाने का उनका विचार था । वहाँ उन्हें लाने में श्री जगदम्बा देवी 
का कोनसा उद्देश -था इसकी उन्हें कुछ भी कल्पना नहीं थी । 


काली मन्दिर में आकर श्री तोतापुरी पहिले घाट पर गये। वहां एक 
किनारे पर अन्य लोगों के समान ही~एक वस्न लपेटकर श्रीरामकृष्ण ईश्वराचिन्तन 

में तल्लीन बैठे थे । उनके तेजःपुंज और भावोज्ज्वल सुखाकृति की ओर दृष्टि 
जते ही तोतापुरी को निश्चय हो गया कि ये असाधारणा पुरुष हैं । वेदान्तसाधन के 
लिये इतना उत्तम अधिकारी विरला ही दिखाई देता है । “ तंत्र मार्गी बंगाल में 
वेदान्त का ऐसा अधिकारी पुरुष मिलना आश्चर्य की बात है ” ऐसा कहते हुए वे 
बड़े कुतूहल से श्रीरामकृष्ण के पास गये और उनकी ओर वारीकी से देखकर 
अपने अनुमान का ठीक होने का निश्चय हो जाने पर वे श्रीरामकृष्ण से बोले 
“ तू मुझे वेदान्तसाधन के लिये उत्तम अधिकारी प्रतीत होता है । क्या तेरी वेदान्त 
साधन करने की इच्छा है 


AI ६ 13 


श्रीरामकृष्ण---“ मैं वेदान्तसाधन करूं या नहीं यह मैं नहीं कह सकता, 
यह सव मेरी माता जाने । माता कहेगी तो करूंगा। ” 


तोतापुरी--- तो फिर जा, अपनी माता से पूछकर शीघ्र आ क्योंकि 

मुझे यहां अधिक दिनों तक रहने का अवकाश नहीं है । ” श्रीरामकृष्ण इस पर 

कुछ नहीं बोले । वे वैसे ही सीधे श्री जगदम्बा के मन्दिर में चले गये । वहां 

भावाविष्ट अवस्था में उन्हें श्री जगदम्बा ने कहा, “ जा सीख । वेदान्त कौ शिक्षा 
दिलाने के लिये ही उस संन्यासी को लाई हूं । ” 


श्रीरामकृष्ण वहां से उठकर बड़े हर्ष से तोतापुरी के पास आये और 
अपनी माता की आज्ञा प्राप्त होने का वृत्तान्त उन्होंने उनसे बताया । मन्दिर 
की देवी को ही यह प्रेम से माता कहता है यह - बात तब कहीं श्री तोतापुरी के 
ध्यान में आई ओर श्रीरामकृष्ण के बालकवत्‌ सरल स्वभाव को देखकर उन्हें 
आश्चयं हुआ और इनके इस प्रकार के स्वभाव को अज्ञान और कुसंस्कार का 
परिणाम समझकर उन्हें श्रीरामकृष्ण की दशा को देखकर दया आई। क्योंकि 
वे तो थे कट्टर वेदान्ती; उन्हें वेदान्तोक्त कर्मफलदाता ईश्वर के सिवाय अन्य कोई 
देव विदित ही नहीं था । निर्गुण ब्रह्म के ध्यानाभ्यास से ही निर्विकल्प समाधि 


अवस्था में पहुँचे हुए श्री तोतापुरी को श्रीरामकृष्ण के समान उत्तम अधिकारी: 


. पुरुष का सगुण ब्रह्म पर बालक के समान सरल विश्वास रखना असंगत मालूम 
पड़ा । पुनश्च श्रीरामकृष्ण की माता कोन थी ? बही त्रियुणमयी ब्रह्मशक्ति माया ! 

चि माया को तो तोतापुरी केवल भ्रम ही समभते थे ओर उसके अस्तित्व को 
मानने की या उसकी उपासना करने की कोई आवश्यकता नहीं है यही उनका ' 

सिद्धान्त था । इसीलिये वे यह मानते थे कि अज्ञान के बंधन से मुक्त होने के 

लिये इश्वर की या शक्तिसंयुक्त ब्रह्म की आराधना करने की कोई आवश्यकता 

साधक को नहीं रहा करती, यह सब तो स्वर्य उसके प्रयत्न पर अवलम्बित 


> 


है । अस्तु 


मुझसे दाक्षा लेकर ज्ञानमाग की साधना प्रारम्भ करने से इसके ये संस्कार 
ऑर अज्ञान शीघ्र ही दूर हो जावेंग ऐसा सोचकर तोतापुरी ने इसके सम्बन्ध में 
और कुछ न कह कर दूसरा विषय प्रारम्भ किया । वे बोले, “ वेदान्तसाधन की 
दीक्षा ग्रहण करने के पूवे तुझे शिखा-सूत्र का त्याग करके यथाशास्त्र संन्यास 
ग्रहण करना होगा। ” श्रीरामकृष्ण ने कुछ विचार के वाद उत्तर दिया कि “ यदि यह 
सब गुप्त रीति से हो सके तव तो ठीक है, पर प्रकट रूप से संन्यास लेने में मेरी 
वृद्धा माता को बड़ा दुःख होगा और उसका दुःख मुझसे देखा नहीं जा सकता।? | 
तोतापुरी ने उनका कहना मान लिया ऑर “अच्छा मुहूत देखकर तुझे गुप्त | 
- रूप से संन्यास दूंगा ”” कहकर वे इधर उधर की अन्य बातें करने लगे । तत्प- 
श्वात्‌ वे काळी मन्दिर के उत्तरी भाग में रमणीय च के नीचे आसन विछा- 
कर बैठ गये । 

फिर शुभमुहूते देखकर श्रीमान्‌ तोतापुरी ने श्रीरामकृष्ण को अपने पितु- 
पुरुषों की तृप्ति के लिये श्राद्धादि क्रिया करने के लिये कहा । उसकी समाप्ति होने 
पर उन्होंने उनसे स्वयं अपना भी श्राद्ध यथाविधि कराया । इसका कारण 
यह है कि संन्यासग्रहण के समय से ही साधक को “ भू: ?”- आदि सव लोकों 
की प्राप्ति की आशा और अधिकार त्याग देना पड़ता है । अतः उसके पूर्व ही 
साधक को स्वयं अपना श्राद्ध कर डालना चाहिये यही शास्त्र की आज्ञा है । 


जिसे गुरु कहते थे उस पर पूणण भरोसा रखकर उसी के कहने के अनुसार 
अक्षरशः कार्य करने का श्रीरामकृष्ण का स्वभाव ही था, अतः श्रीमान्‌ तोतापुरी | 
जे जैसी आज्ञा दी उसका अक्षरशः पालन श्रीरामकृष्ण ने किया । श्राद्धादि पूर्व . 

क्रिया समाप्त होने पर उन्होंने ब्रत धारण किया और गुरू की बताई हुई सव 
सामग्री को एकत्र करके उन्हें पंचवटी के नीचे अपने साधन कुटीर में ठीक तरह 
से रख दिया और वे उत्कण्ठापूर्वक शुभमुद्दत की राह देखते बैठे रहे ! 


रात वीत गई। शुभ ब्राह्म मुहूत का समय देखकर यह गुरु-शिष्य की 
अलौकिक जोड़ी उस शान्त और पवित्र साधन कुटीर में प्रविष्ट हुई । पूर्वकृत्य 
समाप्त होने पर होमाप्मि प्रज्वलित की गई और ईश्वरार्थ सर्वस्वत्यागरूप जो व्रत 
सनातन काल से गुरुपरम्परा से इस भारतवर्ष में प्रचलित है ओर जिसके कारण 
भारतवर्ष को ब्रह्मज्षपद का मान आज भी सारे संसार में प्राप्त है उस व्यागब्रत 
के अवलम्वन करने के पूर्व उच्चारण करने के लिये जो मन्त्र विहित हैं 
उन मन्त्रों की पवित्र और गम्भीर ध्वनि से सम्पूर्ण पंचवटी गूंज उठी ! उस 
वनि के सुखस्पश से पवित्रसलिला भागीरथी का स्नेहपूर्ण वक्तःस्थल कम्पित होने 
लगा और आज बहुत दिनों के वाद पुनः एक वार भारतवर्ष के और सारे संसार 
के कल्याण के लिये एक साधक सर्वस्वत्यागलूप असिधारात्रत का अवलम्बन कर 
रहा दे--यही जानकर मानो इस आनन्दमयी वार्ता को दिद्विगन्तर में पहुँचाने 
के लिये गंगा साता अत्यन्त हर्ष से शब्द करती हुई बड़ी शीघ्रता के साथ अपना 
मार्ग अनुसरण कर रही थीं ! 


गुरु जी मन्त्र कहते जाते थे और उनके अलौकिक शिष्य भी अत्यन्त | 
एकाग्रता से उन मन्त्रों का पुनरुचार करते हुए अभि में आहुति डालते थे। [| 
प्रथमतः प्रार्थना * के मन्त्र कहे गये । 


“ प्रब्रह्मतत्त्व सुभे प्राप्त हो । परमानन्द लक्षणोपेत वस्तु सुभे प्राप्त हो । 
अखराडैकरस मधुमय ब्रह्मवस्तु मुझमें प्रकाशित हो । ब्रह्मविद्या के साथ नित्य 
वर्तमान रहनेवाले हे परमात्मन्‌ ! तेरे देव-मनुष्यादि सब सन्तानों में में ही तेरी 
करुणा के योग्य वालक हूं । हे संसाररूप दुःस्वप्रहारिन्‌ परमेश्वर ! मेरे द्वैतप्रति- शिळे. 
भासरूप सर्व दुःस्वप्तों का विनाश कर । हे परमात्मन्‌ ! मैं अपनी सवे प्राणवृत्तियो | 


> ९ र 
_ * त्रिसुपणे मन्त्र का भावाथ । 

की तुझें आहुति देकर सव इन्द्रियों का निरोध करके त्वदेकचित्त हो गया हूं 
हे सर्वप्रेरक देव ! ज्ञानप्रतिबंधक सवे मलिनता मुझमें से बाहर करके असं- 
भावना विपरीत-भावना रहित तत्त्वज्ञान प्राप्त होने योग्य मुझे बना । सूर्य, वायु, 
सभी नदियों के पवित्र जल, व्रीहियवादि शस्य, सवे वनस्पति और जगत के अन्य 
सव पदार्थ तेरे आदेश से मेरे अनुकूल होकर तत्वज्ञानप्राप्ति के कार्य में मेरी 
सहायता करें! हे ब्रह्मन्‌ ! तू ही इस जगत में नाना प्रकार के रूपों से प्रकाशित 
हो रहा है । शरीर और मन शुद्ध होकर तत्त्वज्ञान धारण की योग्यता मुझे प्राप्त 
होके-एतदर्थ अभिरूप तुममें में आहुति दे रहा हूँ । अतः प्रसन्न होओ। ” 


तत्पश्चात्‌ विरजा होम प्रारम्भ हुआ--“ मेरे भीतर के प्रथ्वी, आप, तेज 
वायु, आकाश इन पंचमूतों के अंश शुद्ध होवें। आहुतियों के योग से रजोगुण प्रसूत 
मलिनता से मुक्त होकर में ज्योतिःस्वरूप वनूं-ऐसा होवे ! ” 


“ मेरे भीतर के प्राणपंचक, कोषपंचक शुद्ध होवें | ” 


“ मेरे भीतर के शब्द-स्पशी-रूप-रस-गंध प्रसूत सर्व विषयसंस्कार 
शुद्ध होवें ! मेरे मन, वाक्य, कार्य, कर्म आदि सभी शुद्ध होवें ! ” 


“हे अभि! शरीर में सोये हुए ज्ञानप्रतिबंधहरणाकुशल लोहिताच्त 
पुरुष ! जागृत होओ । हे अभीष्ट पूरणकारिन ! ज्ञानप्रतिवन्धक सभौ वस्तुओं का 
नाश करके युरुमुख से सुने हुए ज्ञान को अन्तःकरण में यथार्थ रीति से धारण 
करने योग्य मुझे वना । मुझमें जो कुछ है वह सभी शुद्ध हो जावे! ” 


“ चिदाभास ब्रह्मस्वरूप में दारा, पुत्र, थनसंपत्ति, लोकमान्यता, सुंदर 
शरीर आदि के प्राप्ति की सव वासनाओं को अग्नि में आहुति देता हूं ! ” 


इस तरह अनेक आहुतियां देने के वाद “ भूः आदि सर्व लोकप्राप्ति की 
सभी आशायें मैंने इसी क्षण से त्याग दीं और इसी समय से में संसार के समस्त 
प्राणिमात्र को अभय दान देता हूं ! ” ऐसा कहकर होम समाप्त किया गया। 
शिखा-सूत्र का भी यथाविधि होम हुआ और पुरातन काल से प्रचलित परम्परा 

के अनुसार गुरू के दिये हुए कौपीन, काषाय वस्त्र और नाम * से विभूषित 
होकर श्रीरामकृष्ण श्रीमत्‌ परमहंस तोतापुरी के पास उपदेश ग्रहण करने के 
लिये एकाग्र होकर वेठ गये ! 


तदनन्तर श्रीमत्‌ तोतापुरी नाना प्रकार की युक्तियों और सिद्धान्त वाक्यों 
के द्वारा उस दिन श्रीरामकृष्ण को समाधि अवस्था प्राप्त कराने का प्रयत्न 
करने लगे । श्रीरामकृष्ण कहते थे कि ऐसा मालूम होता था कि 
उस दिन न्यांगटा ने अपने सर्व साधनलब्ध अनुभव और उपलब्धि का निश्चय 
मुझे करा देने के लिये मानों कमर ही कस ली थी । वे कहते थे--“ सुमे दीक्षा 
देकर न्यांगटा अनेक सिद्धान्तवाक्यों का उपदेश करने लगा और मन को 
सर्वथा निर्विकल्प करके आत्मध्यान में निमग्न होने के लिए कहने लगा । परन्तु मेरी 
स्थिति तो ऐसी थी कि ध्यान करने के लिये बैठने पर अनेक प्रयत्न करने पर भी 
मन को पूरीतः निर्विकल्प करके नाम-रूप की सीमा के परे जाना मुझसे बनता 
ही नहीं था । अन्य सब विषयों से मन को सहज ही परावृत्त कर लेता था, परन्तु 
इस प्रकार निर्विषय होते ही श्री जगदम्बा की चिर परिचित चिदूघन उज्ज्वल 
मूर्ति आँखों के सामने खड़ी हो जाती थी और नाम-रूप त्याग का समूल विस्मरण 
करा देती थी ! ध्यानकरने बैठता था और मन निविंषय होते ही माता की मूर्ति सामने 
आ जाती थी। इस प्रकार लगातर तीन दिन बीत गये । तब तो में निर्विकल्प समाधि 
के विषय में प्रायः निराश हो गया और. आँखें खोलकर न्यांगटा से कहने लगा, 
“ मन पूणातः निर्विकल्प नहीं होता-मैं क्या करूं ९” यह सुनकर न्यांगटा को 
क्रोध आ गया और मेरा तिरस्कार करते हुए वह बोला, “ नहीं होता-इसका क्या 
मतलब ? ?? ऐसा कहते हुए इधर उधर देखने पर उसे एक कांच का डुकड़ा मिल | 
गया और उसकी सुई के समान तीच्ण नोक को मेरे कपाल पर दोनों भौंहों के ` 
बीच. में जोर से गड़ाकर मुझसे बोला, “ इस जगह अपना मन एकाग्र 
कर | ” तब फिर एक. बार मैं पूरा दृढ़ निश्चय करके ध्यान करने लगा और र 
पूर्ववत्‌ श्री जगदम्बा की मूर्ति आँखों के सामने आते ही ज्ञानरूपी तलवार से मन न 


+ श्री तोतापुरी ने ही संन्यास दीक्षा के समय श्रीरामकृष्ण को : 
“ श्रीरामकृष्ण ” यह नाम दिया। =` 

सें ही उस मूरति का खंडन कर डाला । तब तो मन में किसी भी प्रकार का विकल्प 
शेष नहीं रहा और मन तुरन्त ही नामरूपात्मक राज्य की सीमा को पार करके 
जल्दी २ ऊपर जाकर समाधिमम्न हो गया ! ” इस प्रकार श्रीरामकृष्ण को 
समाधि लग जाने पर बहुत समय तक श्रीमत्‌ तोतापुरी उनके समीप ही बैठे रहे । 
पाछे धीरे से उस पावित्र कुटीर के बाहर आकर उन्होंने किवाड़ बन्द करके ताला 
लगा दिया जिससे कोई मनुष्य वहां जाकर उनके शिष्य को कष्ट न दे सके और | 
वे स्वयं पास ही पंचवटी के नीचे अपने आसन पर शान्तिपूर्वक बैठकर प्रतीक्षा 
करने लगे कि श्रीरामकृष्ण किवाड़ खोलने के लिये कब पुकारते हैं । दिन बीत 
गया, रात आई । रात भी बीत गई और दूसरा दिन निकल आया । इसी तरह 
लगातार तीन दिन हो गये तोभी किवाड़ खुलवाने के लिये श्रीरामकृष्ण की पुकार | 
सुनाई नहीं दी ! तब तो श्री तोतापुरी को वड़ा आश्चर्य हुआ और वे अपने । 
अद्भूत शिष्य की अवस्था देखने की उत्सुकता से धीरे से किवाड़ खोलकर कुटीर 
के भीतर गये । वहां उन्होंने देखा कि उनका शिष्य तीन दिनों के पूव समाधि 
लगते समय जैसा बैठा था वैसा ही बैठा हुआ है, देह में प्राणां का बिल्कुल चिन्ह 
नहीं है, केवल मुखमणडल शान्त और गम्भीर है और उस पर एक अपूव तेज 
लक रहा है! बाह्यजगत के सम्बन्ध में अभी तक वह स्रूतप्राय बना है | 
उसका चित्त निवात-निष्कम्प-प्रदीप के समान ब्रह्म में लीन हे! यह अवस्था 
देखकर श्री तोतापुरी चकित हो गये और अपने आप कहने लगे, “ क्‍या यह बात 
सचमुच सम्भव है? जिसे सिद्ध करने के लिये मुझको चार्लास वर्ष तक सतत 
परिश्रम करना पड़ा कया उसे इस महापुरुष ने तीन ही दिनों में सिद्ध कर डाला?” 
ऐसी शंका उन्हें हुई और उन्होंने श्रीरामकृष्ण के शरीर के सभी लक्षणों की- 
हृदय की स्पन्दन क्रिया चल रही है या नहीं, नाक द्वारा श्वासोच्छवास हो रहा है 
या नहीं-बारीकी के साथ जाँच की । परन्तु हृदय की क्रिया बन्द थो, श्वासोच्छ्वास 
भी बन्द था ! तब उन्होंने श्रीरामकृष्ण के उस काष्ठवत शरीर को चुटकी लेकर , 
देखा पर उसका भी कोई परिणाम नहीं हुआ । तब तो तोतापुरी के आश्चर्य 
और आनन्द की सीमा नहीं रही । “ यह कैसी विचित्र वात है | यह तो समसुच 
समाधि ही है! ” ये शब्द उस आश्चर्य और आनन्द के आवेश में उनके मुंह 
से निकल पडे । | > 


FR 

तत्पश्चात्‌ अपने उस अलौकिक शिष्य को समाधि-अवस्था से उठाने केः 


लिये श्री तोतापुरी ने कोई किया आरम्भ की और थोड़ी ही देर में “ हरिः ७% ?? 
मंत्र की गम्भीर ध्वनि से वह पवित्र पुणयस्थान पंचवटी गूंज उठी । 


अपने शिष्य के असामान्य होने की जानकारी श्री तोतापुरी को प्रथम 


भेंट के समय ही हो गई थी और अब तो उन्हें उसकी अलोकिकता का प्रत्यक्ष 


निश्चय हो गया । अतः उन्होंने अपने शिष्य को “ परमहंस ?? की पदवी दे दी। 
अपने शिष्य पर उन्हें बड़ा प्रेम हो गया । इतना ही नहीं उसके प्रति उनके मन 
में बड़ा आदरभाव भी उत्पन्न हो गया ओर उसकी संगति का लाभ हो सके. 
तो अच्छा होगा यह भाव उनके मन में आने लगा । इस असाधारण शिष्य 
के अद्भुत आकर्षण के कारण उनके जाने का दिन भी अधिकाधिक दूर होने 
लगा और उनका जो एक स्थान में तीन दिन की अवधि से अधिक न रहने का 
नियम था वह अवधि भी समाप्त हो गई तथापि वहां से हटने का विचार भी उनके 
मन में नहीं आता था! सप्ताह वीत गया, पक्ष भी बीत गया, एक महीना हो गया, 
छुः मास बीत गये तथापि श्रीरामकुष्ण की संगति के दिव्य आनन्द को छोड़कर 
अन्यत्र जाने का उनका मन नहीं होता था। 


रोज़ प्रातः सायं उस पुण्यस्थल में पंचवटी के नीचे बैठे हुए उन दोनों 
महापुरुषों में जो निजानन्द की वार्ता होती रही होगी और उस समय जो आनन्द 
का स्रोत उमड़ता रहा होगा उसकी कुछ भी कल्पना करना हम सरीखे सामान्य 
मनुष्यों के लिये असम्भव है । अव श्रीरामकृष्ण को वेदान्त के सिवाय और कोइ 
धुन नहीं थी और श्री तोतापुरी. को भी अपने शिष्य को वेदान्त शास्र के गूढ़ 
तत्त्वों को अपने निज के अनुभव की अधिकारयुक्त वाणी द्वारा समभा देने के 
सिवाय दूसरा कोई आनन्द का विषय नहीं था। कई बार तो उन दोनों को अपने 
आनन्द की लहर में दिन रात और खान पान तक का ध्यान नहीं रहता था ह 


ऊपर बता ही चुके हैं कि श्री तोतापुरी वेदान्तोक्त कमफलदाता ईश्वर के 
सिवाय किसी और देवी-देवता को नहीं मानते थे और किसी को. देवी-देवता पर 
विश्वास करते देख उसे वे अज्ञान और कुसंस्कार का परिणाम समभा करते थे । 

बिल्कुल छुटपन से ही सब प्रकार के मायाजाल से दूर रहकर अपने गुरू के 
चरणों मे वास करने का महद्भाग्य इन्हें प्राप्त हो गया था, इसी कारण वे आत्म- 
ज्ञानलाभ के कार्य में अपने स्वयं के प्रयत्नों को छोड़कर अन्य किसी बात के 
महत्त्व नहीं देते थे,। श्रीमदाचार्य ने अपने विवेक चूडामणि के आरम्भ में ही 
कहा है कि “ इस संसार में मनुष्यत्व, ईश्वर-प्राप्ति की इच्छा और सद्गरू का 
आश्रय इन तीनों वस्तुओं का प्राप्त होना परम दुलभ है-इसके लिये ईश्वर की 

ही कृपा चाहिये । ” इन तीनों वस्तुओं का लाभ श्री तोतापुरी को बचपन में ही | 
हो गया था । तभी से अपने ध्येय की ओर दृष्टि रखकर लगातार चालीस वर्ष | 
परिश्रम करते हुए उन्होने उसकी सिद्धि प्राप्त की | उन्हें अपने मन के साथ | 
भी बहुत सा झगड़ा करना नहीं पड़ा हागा क्योंकि बचपन में ही उन्हें सद्गरू | 
का आश्रय प्राप्त हे जाने शर गुरू के प्रति उनकी पूरण निष्ठा होने के कारण 
अक्षरशः सद्गरू की आज्ञा के अनुसार ही उनका आचरण सहज ही हुआ करता 

था । बंगाल के वैष्णव सम्प्रदाय में एक कहावत प्रचलित हैः-- 


गुरु कृष्ण वेष्णच तिनेर दया हइल । ` 

एकेर दयाविने जीव छारे खारे गेल ॥ 
अथोत्‌ गुरु, भगवान और सन्त तीनों की दया चाहिये; इनमें से किसी एक की 
भी दया न होने पर जीव के कल्याण का. नाश हो जाता है। एक की दया के 
बिना अ्रथोत्‌ मन की दया के बिना जीव का सत्यानाश हो जाय, ऐसे दुष्ट मन के 
पंजे में श्री तोतापुरी कभी भी नहीं फँसे होंगे। ईश्वर पर भरोसा और विश्वास 
रखकर गुरू की आज्ञा के अनुसार अपने ध्येय के मार्ग में चलते हुए उन्होंने एक 
बार भी पीछे की ओर मुड़कर संसार के झगडे और भन्झटों की ओर दृष्टि 
नहीं डाली । स्वभावतः वे पूणुरूप से उद्योग, प्रयत्न ओर आत्मविश्वास पर _ 
अवलंबित थे । अपने मार्ग में चलते २ यदि बीच में ही मन किसी ड्ियल 


तृणसमूद के समान कहीं का कहीं चला जाता है और उसकी जगह अविश्वास | 
आ घेरता है और उस शूरवीर की दशा किसी जुद्र असहाय कीट की अपेत्ता अधिक 

करुणाजनक हो जाती है-इस बात का अनुभव श्री तोतापुरी को नहीं था। | 
ईश्वर की कृपा से बाह्यजगत के अनेक पदार्थों की अनुकूलता प्राप्त न होने 

पर जीव के समस्त प्रयत्नो और उद्योगों का कुछ भी उपयोग नहीं होता तथा उसकी 
आशा के अनुसार उसे फलप्राप्ति नहीं होती-इस बात का भी अनुभव तोतापुरी. 
को नहीं हुआ था । इसी कारण वे यह नहीं समक सकते थे कि आत्मज्ञान 
प्राप्ति के लिये साधक को देवी-देवता की सहायता मांगनी चाहिये । वे कहा करते 
थे कि भक्तिमार्ग दीन दुर्बल तथा असमर्थ लोगों का मार्ग है । श्रीमत्‌ तोतापुरी के 
ध्यान सें यह वात नहीं आती थी कि इईश्वरभक्ति और प्रेम में तन्मय होकर 
भक्तसाधक संसार के सभी विषयों को ही नहीं वरन्‌ आत्मतृप्ति को भूलकर 
अपनी भक्ति के बल से ईश्वर का दर्शन प्राप्त कर सकता है और भक्ति की 
अत्यन्त उच्च अवस्था में भक्त शुद्ध अद्वैत ज्ञान का भी अधिकारी हो जाता है 
आर इसी कारण उसके जप, कीर्तन भजनादि बहुत उपयोगी होते हैं; ये सव 
पागलपन के या दुर्बलता के लक्षण नहीं हैं । यही कारण है कि वें ( तोतापुरी ) 
कभी कभी भक्त की भावतन्मयता की दिछगी उड़ाया करते थे । पर इसका 
यह मतलब नहीं है कि श्री तोतापुरी नास्तिक थे या उन्हें ईश्वरानुराग नहीं था ॥ 
वे स्वयं शमदमादि संपत्तिवान्‌ शान्त प्रकृति के पुरुष थे ओर भक्ति के शान्तभावः 
के साधक थे ओर दूसरों में भी उस भाव की इंश्वरभक्ति को वे समम सकते 
थे । परन्तु इश्वर को अपना सखा, पुत्र, स्वामी आदि मानकर उन भावों से भक्ति 
करने से साधक की उन्नति शीघ्रता से हो सकती है इस विषय की ओर उन्होंने 
कभी ध्यान नहीं दिया था। अतएव ऐसे भक्तां का इश्वर के प्रति विशिष्ट 
सम्बन्ध युक्त प्रेम, उनकी प्रार्थनाएँ, ईश्वर विरह में उनका बेहोश होना, उनकी 
व्याकुलता, अभिमान, हठ, भाव की प्रबलता में उनके हास्य, नृत्य, क्रन्दन आदि. 
को वें पागलपन के लक्षण समझते थे । उन्हें इस बात की कल्पना तक नहीं 
थी कि उपर्युक्त लक्षणों के संयोग से साधक की उन्नति का वेग बढ़ जाता है 
ओर उसे अपने ध्येय की प्राप्ति अति शीघ्र हो जाती है । इसी कारण उनमें ओर 
श्रीरामकृष्ण में अनेक वार ब्रह्मशक्ति जगदम्बा की मनोभाव युक्त भक्ति, पूजा 
अर्चा और अन्य भक्ति सम्बन्धी विषयों के बारे में वादावेवाद छिड़ जाया करता था। 


| बचपन से ही श्रीरामकृष्ण नित्य प्रातः सायं हाथों से ताली बजाते हुए 

और कई बार भावावेश में नाचते २ कुछ सम्य तक “ हरिबोल हरिबोल “, 

“ हरिगुरु, गुरुहारे ”, “ प्राण हे गोविन्द मम जीवन ”, “ मनकृष्ण, प्राणकृष्ण , 

ज्ञानकृष्ण, ध्यानकृष्ण, बोधकृष्ण, बुद्धिकृष्ण ” , “ तू ही जगत, जगत तुमे ” 
“ मैं यंत्र, तू यंत्री /--इत्यादि भजन जोर २ से किया करते थे । वेदान्त ज्ञान- 
द्वारा अद्वैत भाव से निर्विकल्प समाधि का लाभ होने पर भी उन्होंने अपना यह 
नित्यक्रम कभी भी नहीं छोड़ा । एक दिन पंचवटी के नीचे श्री तोतापुरी के साथ 
“नाना प्रकार की धार्मिक बातें करते २ संध्या हो गई। तुरन्त ही सभी बातें 
- एकदम बन्द करके वे ऊपर लिखे अनुसार भजन करने लगे । यह दृश्य देखकर 
री तोतापुरी को वड़ा आश्चर्य हुआ और जो पुरुष वेदान्त मार्ग का इतना उत्तम 
अधिकारी है कि केवल तीन ही दिनों में निर्विकल्प समाधि उसे प्राप्त हो गई वही 
पुरुष एक अत्यन्त हीन अधिकारी के समान भजन कर रहा है-इस समस्या को 
घे हल नहीं कर सके तब वे दिलगी करने के इरादे से श्रीरामक़्ष्ण की ओर 
देखकर बोले, “ क्यों ? रोटी ठोंकते हो ? ” श्रीरामकृष्ण हँसते हँसते वोले, “ ज़रा 
प वेठियेंगा ! मैं तो ईश्वर का नाम स्मरणा कर रहा हूं ओर आप' कहते हैं- 
क्यों रोटी ठोंकते हो १? ” श्रीरामकृष्ण के इस सरल वाक्य को सुनकर 
श्री तोतापुरी को भी आनन्द आया आर वे उनके ऐसा करने में कोई अर्थ 
अवश्य होगा ऐसा समझकर चुप हो गये और कुछ न बोले । 
; 
इसी तरह और भी एक दिन संध्याकाल! के बाद श्रीरामकृष्ण श्री . | 
की धरूनी के पास ही बैठे थे ! इश्वरी कथा प्रसंग में दोनों के मन ऐसी उच्च स्थिति 
को ग्राप्त हो गये थे कि वे श्रद्वेत अनुभव में प्रायः तन्मय हो गये थे । उनके | 
सामने की धूनी में अम्िनारायण की आत्मा भी मानों इनकी आत्मा के साथ | 
एकता का अनुभव करते हुए आनन्द के मारे अपनी सम्पूर्ण शतजिव्हाओं को 
बाहर निकालकर खिलखिलाकर हँस रही थी ! उन दोनों को ही जगत की प्राय 
विस्मृति हो गई थी । इसी समय बगीचे के नोकरों में से एक मनुष्य अपनी 
चिलम भरकर आग लेने के लिये वहां आया ओर धूनी से एक लकड़ी वाहर खींच- 
कर उसमें से अंगार निकालने लगा । दोनों ही ब्रह्मानन्द में ऐसे निमम थे कि 
इस मनुष्य का आना ओर लकडी का खाँचना इन दोनों को मालम नहीं पड़ा । 
इतने ही में एकाएक तोतापुरी की नजर उस पर पड़ी और अपनी पवित्र अभि 
को इस मनुष्य ने छू दिया यह देखकर उन्हें बड़ा कोध आया और वे उसे गाली 


देते हुए अपना चिमटा लेकर उसे मारने का भी भय/दिखाने लगे । 

यह सब हाल देखकर श्रीरामकृष्ण उस तन्मय स्थिति में अर्थवाह्य-अवस्था 
सें जोर २ से हँसने लगे ओर बारम्बार “ वाह २ ! वाह २ ! शाबास २! ” कहने 
लगे । श्रीरामकृष्ण को ऐसा कहते देख उन्हें वडा आश्चर्य मालम हुआ ओर वे 

तू ऐसा क्‍यों कह रहा है? देख भला ! इस मनुष्य ने कितना बड़ा अप- 
राध किया हे १” श्रीरामकृष्ण ने हँसते २ उत्तर दिया--“ हां! उसका अपराध 
तो ज़रूर हे पर मुझको उसकी अपेक्षा आपके ब्रह्मज्ञान की ही अधिक दिल्लगी 
माळूस पड़ती हे । अभी ही आप कहते थे न कि एक ब्रह्म'के सिवाय इस जगत 
में और दूसरा कुळ भी सत्य नहीं है, संसार की सभी वस्तु और व्यक्ति उसी के 
प्रकाश हें--ओर तुरन्त दूसरे ही क्षण में आप यह सब भूलकर उस मनुष्य को 
मारने के लिये तैयार हो गये ? इसीलिये हँसता हँ कि महामाया का प्रभाव 
कितना प्रबल है! ” श्रीरामकृष्ण के ये वचन सुनकर तोतापुरी कुछ देर तक गम्भीर 
होकर बैठे रहे । फिर वे श्रीरामकृष्ण से बोले, “ तूने ठीक कहा मैं क्रोध के 
वेश में सचमुच ही सब बातें भूल गया था । कोध बड़ा दुष्ट है, आज से में 
कभी भी क्रोध नहीं करूंगा । ” सचमुच ही तोतापुरी उस दिन के वाद कभी भी 
गुस्सा होते हुए नहीं देखे गये । 

श्रीरामकृष्ण कहा करते थे-“ पंचभूतों के चपेटों में पड़कर ब्रह्म रोया - 
करता है । आँखें संद्कर आप कितना ही कहिये--' मुझे; कांटा नहीं गडा, मेरा 
पेर दद नहीं करता '-पर कांटा चुभते ही वेदना से तुरन्त व्याकुल हाना पड़ता हैं । 
उसी तरह मन को कितना भी सिखाइये कि तेरा जन्म नहीं होता, मरण नहीं होता 
तुझे न पाप होता न पुण्य, तेरे लिये न शोक है न दुःख, न क्षुधा है न तृष्णा; 
तू जन्म-जरा-रहित, निर्विकार, सव्चिदानन्द स्वरूप शात्मा है--पर शरीर जरा _ 
सा भी अस्वस्थ हुआ, या मन के सामने थोड़ा भी संसार का रूपरसादि विषय 
आ गया, या काम कंचन के ऊपरी दिखने वाले छख में भूलकर हाथसेकोई 
दुष्कर्म हो पड़ा कि तुरन्त ही मन में मोह, दुःख, यातना की तरंगें उमड़ पडती 
है और मनुष्य सभी आचार-विचारों को भूलकर किंकर्तव्य विमूढ हो जाता | 
है । इसी कारण यदि इश्वर की कृपा न हुई, महामाया ने यदि गले की फांसीकी | 
- डोरी न खोली, तो किसी को भी आत्मज्ञान और आनन्द की प्राप्ति हो नहीं 
सकती यह निश्चय जानिये प 

“ सैषा प्रसन्ना वरदा नृणां भवति मुक्तये । ?---उस जगदम्वा ने कृपा 
करके यदि मार्ग खुला नहीं किया तो कुछ भी सिद्ध होने की आशा नहीं है । 


“ राम, सीता और लक्ष्मण वन में से जा रहे थे। वन का मार्ग सकरा 
था । एक वार में सिर्फ एक ही मनुष्य चलने लायक चौड़ा था। धनुष वाण 
हाथ में लेकर रामचन्द्र सब से आगे २ चल रहे थे, उनके पीछे २ सीता जी 
चल रही थां और उनके पीछे लक्ष्मण जी धनुष वाण लेकर जा रहे थे। 
लक्ष्मण जी की श्रीरामचन्द्र जी पर अत्यन्त भक्ति और प्रीति थी । वे चाहते थे कि 
उन्हें श्रीरामचन्द्र जी का दर्शन हर क्षण होता रहे । पर वे करें क्या १ उनके और 
रामचन्द्र जी के बीच में साता जी चल रही थीं । अतः रामचन्द्र जी का दर्शन न होने 
के कारण लक्ष्मण जी को सतत व्याकुलता रहा करती थी । बुद्धिमती साता के ध्यान 
में यह बात आई शौर ज्योंही उनके मन में करुणा उत्पन्न हुई त्योंही वे रास्ता 
चलते २ कुछ हट गई और बोली, “ अच्छा ! अब दर्शन कर लो।” तब कहीं 
लक्ष्मण जी नेत्र भरकर अपनी इष्ट मूर्ति के दर्शन कर सके । उसी तरह 


जीव और ईश्वर के बीच में भी मायारूपी सीता रहा करती है । उसने जीव 


रूपी लक्ष्मण पर कृपा करके यदि राह नहीं छोड़ दिया और उसका पाश नहीं 
तोड़ दिया तो जीव को रामरूपी ईश्वर का दर्शन नहीं होगा यह निश्चय जानिये । 
उसकी कृपा हुई कि जीवरूपी लक्ष्मण को रामरूपी ईश्वर के दर्शन होने में 
कुछ भी देरी नहीं लगती और यदि उसकी कृपा नहीं हुई तो फिर हजार 
विचार कीजिये उससे कुछ नहीं होगा । अस्तु- 

तोतापुरी पर श्री जगदम्वा की कृपा जन्म से ही थी। सत्संस्कार, सरल 
मन, योगी महापुरुष का आश्रय, बालिष्ठ और निरोग शरीर उन्हें बालपन से ही 
प्राप्त था । महामाया ने उन्हें अपना उग्ररूप कभी नहीं दिखाया था । इसी 


अवस्था प्राप्त करना बिल्कुल सहज बात मालूम पड़ती थी । उन्हें यह कैसे 


जान पडे कि श्री जगदम्बा की कृपा रहने के कारण ही उसी ने परमार्थ मार्ग 
` द्वी सभी अड्चनों को खयं दूर करके उनका मार्ग सुगम कर रखा था । प्र | 
` अब इतने दिनों के बाद श्री जगदम्बा के मन में आया कि इस बात का अनुभव | 

उन्हें दिया जावे । इसी कारण अब इतने दिनों में उनके मन के भ्रम. के दूर होने 
का समय आया । 


- श्री तोतापुरी की शारीरिक प्रकृति अत्यन्त निरोगी थी । उन्हें श्रजीणे 
आदि तरह २ के रोगों का कुछ भी अनुभव नहीं था । वे जो खाते थे सब हजम 
हो जाता था । जहां सोते थे वहीं उन्हें नींद आ जाती थी। उनका मन सदैव 
शान्ति और आनन्द से पूर्ण रहा करता था । चिन्ता या उदासीनता उन्हें कभी 
नहीं हुई । पर बंगाल के पानी और सर्द हवा ने उनके शरीर पर अपना असर 
किया । श्रीरामकृष्ण के अद्भत आकर्षण के कारण उन्होंने दक्षिणेश्वर में कुछ 
ही महीने विताये कि उनके फोलाद के समान शारीर में भी रोग का प्रवेश हो 
गया । उन्हें रक्त आमांश हो गया, रातदिन पेट में मरोड़ होकर दद होने लगा 
और उनका धीर गम्भीर और स्थिर मन भी ब्रह्म विचार और समाधि-अवस्था से 
हटकर शरीर की ओर आकृष्ट होने लगा । पंचमूतों के चपेटे में ब्रह्म के पड़ जानि 
पर अव सर्वेश्वरी श्री जगदम्वा के सिवाय दूसरा रक्षक कौन हो सकता है ? रोग 
होने के पूव ही उन्हें ऐसा मालूम होने लगा था कि इस प्रान्त में मेरी प्रकृति 
स्वस्थ नहीं रहेगी, अतः यहां अधिक रहना ठीक नहीं है । परन्तु श्रीरामकृष्ण की 
दिव्य संगति के सुख का लोभ उनसे नहीं छूटता था और अन्त में वे बीमार 
हो ही गये । रोग को बढ़ते देखकर बीच २ में उन्हें वहां से अन्यत्र चले जाने 
की इच्छा होती थी। “आज श्रीरामकृष्ण की अनुमति लेंगे” ऐसा वे विचार करते 
थे, परन्तु जब श्रीरामकृष्ण उनके समीप आकर बैठते थे और भगवत्कथा प्रसंग 
छिड़ जाता था, तब वे अपना विचार भूल जाते थे और उनके जाने का 
दिन दूर होता जाता था । एकाध वार ऐसा भी हुआ कि श्रीरामकृष्ण के 
उनके पास आते ही उनसे अनुमति मांगने की बात उनके विल्कुल 
ओंठ तक आ जाती थी पर इतने ही में वे सोचने लगते थे कि “ ऊँह, जल्दी 
क्या है? आज रहकर कल चला जाऊंगा।” पर ऐसा होते २ रोग 
क्रमशः बढ़ता ही जा रहा था | श्री तोतापुरी के स्वास्थ्य को दिनोंदिन अधिक 
बिगड़ते देखकर श्रीरामकृष्ण ने मधुरबाबू से कहकर औषधि की व्यवस्था कराई 
और उनकी सेवाशुश्रूषा वे स्वयं करने लगे । पेट के दर्द से उन्हें अधिक कष्ट होने 
लगा, तथापि अपने मन को समाधिमझ करके शरीर के सभी-दुःखों को भुला देने 

लायक शाक्ते उनमें अभी भी शेष थी । आज रात्रि के समय तोतापुरी के पेट 
में बड़ा दर्द हुआ । वे सोने का प्रयत्न करते थे पर तुरन्त ही पेट में मरोड़ होने 
से वे उठ बैठते थे, पर बेठे रहने पर भी उन्हें चेन कदां थी? फिर लेटते थ 
फिर बैठते थे, ऐसा लगातार हो रहा था । तब उन्होंने सोचा कि बस श्रव समाधि 
लगाकर वेठ जाना चाहिये; फिर इस शरीर का जो कुछ होना होगा सो हो 
जावेगा । पर आज तो उनसे समाधि भी नहीं लगती थी । सारा मन उस पेट 
की वेदना की ओर ही लगा था । समाधि लगाने का उन्होंने बहुत प्रयत्न किया 
पर सब व्यर्थ हुआ । तव तो उन्हें अपने शरीर पर क्रोध आया । वे स्वयं अपने 
आप कहने लगे-“ आज इस शरीर के भोग के कारणा मेरा मन भी मेरे काबू 
में नहीं है! यह कैसी बात है ? में शरीर तो हूं नहीं ! तब यह बात केसी है १ 
अब शरीर का ही अन्त कर डालता हूं; फिर सब ठीक हो जावेगा; व्यर्थ 
इसकी संगति में अपने को क्यों कष्ट दूं? अभी समय भी ठीक है । अभी 
ही इस शरीर को गंगा जी में विसर्जन करके सभी भोगों ओर दुःखों का अन्त 
कर डालता हूं ! ” ऐसा सोचकर वे पुनः एक बार बलपूर्वक प्रयत्न करके अपने 
मन को ब्रह्म चिन्तन में स्थिर करके धीरे २ सरकते २ गंगाजी के किनारे पर पहुँचे 
और पानी में उतरकर धीरे > आगे जाने लगे । पर बड़े आश्चर्य की बात 
हुई । इतनी बड़ी गंगा नदी मानों आज सचमुच सूख गई हो ऐसा मालूम पड़ा । 
उस प्रवाह में एक मनुष्य के डूबने लायक भी पानी नहीं था। यह क्या हु 
और कैस हुआ 2 श्री तोतापुरी चलते २ लगभग दूसरे किनारे तक पहुँच गये + 
तोभी गंगा जी में डूबने लायक पानी कहीं पर नहीं मिला । क्रमशः उस पार के 
गह, वृत्त आदि रात्रि के श्रन्धकार में दिखने लगे। तव आश्चर्यचकित होकर 
तोतापुरी अपने आप कहने लगे--“ यह कैसी देवी माया है! मेरे डूब मरने 
लायक भी पानी आज इस नदी में नहीं है! ईश्वर की यह कैसी अपूव लीला है! ” 
इतने ही में भीतर से किसी ने उनकी बुद्धि पर के आवरण को दूर हटा दिया 
ओर उनके अन्तःकरण में एकदम प्रकाश हो गया कि-- 


“ यह सव उस जगदम्या, उस विश्वजननी, चिन्त्य शाक्तेरूपिणी माया 
का खेल है! यह संब उसी की लाला हे ! जल में, स्थल में, काष्ट में, पाषाण 

में-सर्वत्र वही माया, वही जगदम्बा ! वही शारीर, मन भी वही, भोग वही और 
यातना भी वही .है। वही ज्ञान, अज्ञान भी वही, जन्म वही और खझत्यु भी 
वही है ! दृश्य और अदृश्य, ज्ञेय और शेय सब कुछ वही हे । मन और 
बुद्धि की सीमा के भीतर वही है ओर उस सीमा के परे भी वही है । अघटन- 
„ ` घटनपटीयसी वही है, कर्ठु अकर्लु अन्यथा कर्तु समर्थ भी वही हैं! उसकी 
इच्छा न रहने पर किसी को भी उसके माया जाल से छूटते नहीं बनता ! 
उसकी इच्छा न हो तो मरने की शक्ति भी किसी में नहीं है ! इतने दिनों 
तक ब्रह्म नाम से पहिचानकर जिसका में चिन्तन करता था वही यह जगदम्वा | 


> Rr 


हैं ! शिव र शिवशक्ति, ब्रह्म ओर ब्रह्मशक्ति एक ही है। ? 


रात्रि का समय ! अमावस्या का सा अन्धकार ! सव जगत शान्त । कहीं 

कोई आवाज़ सुनाई नहीं देती थी। श्री तोतापुरी उस गंगा जी के पानी में-डूव 

मरने लायक भी पानी जहां नहीं था ऐसी गंगा जी के पानी में-श्री जगदम्बा 

की अचिन्त्य लीला का चिन्तन करते हुए खड़े थे ! उन्हें हर तरफ जगदम्बा ही दिखाई 

देने लगी ओर “जय जगदम्वे” “जय जगदम्वे” ऐसा जयघोष करते हुए वे अपने 

आपको उसके चरणों में सब प्रकार से समर्पण करके जैसे गंगा में आगे सर- 

कते २ गये थे उसी प्रकार पीछे लौटकर धीरे २ जहां से गये थे वहीं पर पुनः 

पहुँचे ओर किनारे पर आकर वहीं से पंचवटी के नीचे अपनी धूनी के 

समीप आ गये । उन्हें अब शारीरिक कष्ट का स्मरण तक नहीं था और मन 

को भी एक प्रकार की अपूव शान्ति प्राप्त हो गई थी । वाकी बची हुई रात्रि 
उन्होंने श्री जगदम्बा के नाम स्मरणा ओर ध्यान करने में बिताई । 


प्रभात होते ही नित्य के अनुसार, श्रीरामकृष्ण उनसे मिलने आये तो 

देखते हैं कि वे विल्कुल बदल गये हैं ! मुखमरडल आनन्द से प्रफुल्ल है, सुख 

पर हास्य की छटा विराज रही है और शरीर तेजस्वी हो गया है-मानो वे 

कभी बीमार ही न रहे हों ! श्रीरामकृष्ण को उन्होंने इशारे से अपने पास आकर 
बैठने के लिये कहा और रात्रि का सव वृत्तान्त धीरे २ उनको सुना दिया। वे बोले- 

यह रोग ही मेरा बंधु हुआ और इसी ने कल रात्रि को मुझे श्री जगदम्बा का | 
दर्शन करवाया। इतने दिनों तक में कितना श्रज्ञानी था ! कुछ भी हो; तू अब अपनी | 


s 

ho माता से पूछकर मुझे यहां से जाने की अनुमति दें । अब कहीं यह मेरे ध्यान 
में आया कि यह सब उसी का खेल है ! मेरी आँखें खोलने के लिये ही उसी ने 
ER मुझे इतने दिनों तक यहां रहने का मोह उत्पन्न किया । नहीं तो में यहां से कब 
! का ही चला गया होता । पर उसकी वेसी इच्छा नहीं थी ! अब मेरे यहां से 
जाने में कोई हर्ज नहीं है । इसलिये में तुफस कहता हूं कि मुझे अब उसकी 
| अनुमति प्राप्त करा दे । यह सुनकर श्रीरामकृष्ण हँसते २ बोले, “ 
; ! अब निश्चय ? मेरी माता को आप इतने दिनों तक मानते ही नहीं थे और शक्ति 
। | मिथ्या है, फूठ है कहकर मुझसे विवाद करते थे । मुझे उसने कब से समभा 


[ls रखा है कि जँसे अमि और उसकी दाहक शाक्ति एक है, उसी तरह ब्रह्म और 
39121 ब्रह्म शक्ति विल्कुल एक ही है। अब आप स्वयं अनुभव कर चुके यह ठीक हुआ |? 


'होने लगी । मन्दिर में जगन्माता उठ गई होंगी ऐसा सोचकर, शिव ओर राम 

के सदश गुरु और शिष्य के सम्बन्ध में बंघे हुए ये दोनों महापुरुष उठे और 
श्री जगदम्बा के मन्दिर में जाकर उन्होंने उसके चरण कमलों में साष्टांग 
` प्रणाम किया । दोनों को ही निश्चय रूप से यह मालूम होने लगा कि अब 

श्री जगदम्बा ने तोतापुरी को दक्षिणेश्वर से जाने की अनुमति सहर्ष दे दी है । 

इसके बाद एक दो दिनों में ही श्री तोतापुरी श्रीरामकृष्ण से विदा लेकर 

दक्षिणेश्वर से पश्चिम की ओर कहीं चले गये । तदुपरान्त उनके सम्बन्ध की 
` कोई वार्ता मालूम नहीं हुई । 


| प्रभात हो गया । नोवतखाने में नोवत बजने लगी । शहनाई की आवाज़ 


प 


' श्री तोतापुरी के सम्वन्ध में ओर एक बात का उल्लेख कर देने से 
श्रीरामकृष्ण के मुख से सुने हुए उनके सम्बन्ध का प्रायः सभी वृत्तान्त 
समाप्त हो जावेगा । श्रीरामकृष्ण कहा करते थे कि श्री तोतापुरी कीमिया की 
विद्या जानते थे और उन्होंने उसके द्वारा कई वार तांबे आदि धातुओं 
_ का सोना बनाया था । यह विद्या उन्हें गुरु परम्परा से प्राप्त हुई थी । तोतापुरी 
कहते थे-“ इस विद्या का उपयोग अपने स्वार्थ साधने या भोग विलास प्राप्त 


. करने के लिये कभी भी नहीं करना चाहिये ऐसा कड़ा प्रतिबन्ध है। ऐसा करने | 
से यह विद्या नष्ट होकर गुरू का भी #कत्याण होता है। तथापि मठ में 


| 


क 
प 
~ 


Nt 

अनेक लोग रहते हैं उनका योगक्षेम चलाने के लिये या उनके 
तीथाटन के खच के लिये इस विद्या के उपयोग करने की स्वतन्त्रता दी गई 
> 12 अस्तु 


इस तरह तीन दिनों के बदले पूरे ग्यारह मास दक्षिणेश्वर में बिताकर 
और श्रीरामक्रष्ण से भी कुछ वातं सीखकर श्री तोतापुरी परमहंस वहां से चले गये 
(सन्‌ १८६५-६६) । तदनन्तर श्रीरामकृष्ण ने अपने मन में यह निश्चय किया 
कि अव इसके आगे निर्विकल्प अद्वैत भाव में ही रहना चाहिये । अव में, तू, 
जगत आदि सव कल्पना छोड़कर श्रीभगवान्‌ के अद्वय, अखण्ड सच्चिदानन्द 
स्वरूप में ही एक होकर रहना चाहिये । उनके मन में कोइ विचार आ जाने पर 
उसे अधूरा करके छोड़ना वे जानते ही नहीं थे। अब भी वही बात हुई। वे - 
निरन्तर समाधि-अवस्था में ही रहने लगे । अन्य सब विषयों की बात तो जाने 
“दीजिये, स्वयं अपने शरीर का भी ज्ञान उन्हें नहीं रहता था । खाने, सोने, 
शौचादि नित्य व्यवहार के कार्य करने का विचार भी उनके मन में उदय नहीं 
होता था । बोलना चालना बिल्कुल बन्द हो गया । उस अवस्था में कहा “ में 
और मेरा ” और “ तू और तेरा ! ” द्वैत भी नहीं और एक भी नहीं ! क्योंकि 
जहां दो की कल्पना ही नहीं है वहां एक की भी कल्पना केसे हो? उस 
अवस्था में मन की सभी वृत्तियाँ शान्त और स्थिर रहती हैं | केवल--- 


| 


एकमपि सतत बोध केवलानन्दरूपं 

निरुणममतिवेलं प्रख्यमाख्याविहीनम्‌ । 

निरवाधि गगनाभं निष्कल निर्विकल्प 

हृदि कलयति विद्वान्‌ ब्रह्म पूण समाधों ॥ 
प्रक्तिविकृतिशून्यं भादनातीतभावम्‌। इत्यादि ` 


विवेक 'च्ूड़ामणि । 


उस अवस्था में केवल आनन्द ही आनन्द रहता हॅ । वहां न दिशा है, न देश हे 
न्‌ है, न नाम हे, न रूप हे । केवल अशरीरी आत्मा अपनी अनिवे- | 
_ चनीय आनन्दमयी अवस्था में मनबुद्धिंगीचर समस्त भावों के परे एक प्रकार | 

की भावातीत अवस्था में स्थिर हो गई रहती है। शास्त्रों में इस अवस्था को 
“ आत्मा से आत्मा का रमण ” कहा है। अव श्रीरामकृष्णा इस प्रकार की अनिर्व- 
चनीय अवस्था में ही सदेव रहेने लगे । अव इस अवस्था में स्थिर रहने के लिये 
उनके मार्ग में कुछ भी बाधा नहीं थी । सांसारिक सभी वस्तु, व्यक्ति, आशा, 
इच्छा आदि के साथ इन्होंने अपना सम्वन्ध बहुत पहिले ही तोड़ डाला था; 
क्योंकि श्री जगदम्बा के दर्शन के लिये रातदिन व्याकुल रहते समय ही उन्होंने 
इन सब विषयों. को उनके पादपद्यो में अपण कर दिया था। उस समय 
वे कहा करते थे--“ माता ! तेरा यह ज्ञान-श्रज्ञान, धर्म-अधर्म, भलाई-बुराई, 
पाप-पुण्य, यश-अपयश सब अपना तू ही ले जा; मुझे इसमें से कुछ भी नहीं 
चाहिये; मुभे तू केवल अपने पादपद्मों में शुद्ध भक्ति मात्र दे । ” इस प्रकार इन 
सब का उन्होंने उसी समय स्थायी रूप से त्याग कर दिया था. । इसी कारणा अब 


` उनके मन के प्रतिवन्ध के लिये कोई भी विषय वाकी नहीं बचा । केवल एक 


श्री जगदम्बा की मृति ही बची थी । उसे भी उन्होंने ज्ञान रूपी तलवार द्वाराः 
अपने माग से अलग हटा दी थी । तव फिर ओर क्या वाकी रहा? अब तो 
रातदिन उस अनिवचनीय आनन्दमय अवस्था के सिवाय अन्य कुछ भी नहीं बचा। 


इस अवस्था में श्रीरामकृष्ण लगातार छः महीने रहे ! वे कहते थे 
“ जिस स्थिति में पहुँच जाने पर, साधारण साधक वहां से फिर लौट नहीं 
सकता, इक्कीस दिनों में ही उसका शरीर पके हुए पत्ते के समान गिर पड़त 
है, उस स्थिति में में माता की कृपा से छः महीने तक रहा ! दिन कब निकला 
रात कब हुई, यह भी नहीं जान पड़ता था। मरे हुए मनुष्य के नाक-मुँह 
आदि में जैसे मक्खियां चली जाया करती हैं वेसी चली जावें तोभी कुछ 
मालूम नहीं हो । सिर के केश की जटा बन गइ । पहने हुए कपड़े में ही मल | 
मूत्र हो जावे पर जान न पड़े ऐसी अवस्था में कया शरीर का टिकना सम्भव | 
है £ वह तो कब का नष्ट हो गया होता; परन्तु लगभग उसी समय दक्षिणेश्वर | 
में एक साधु आये हुए थे | देखते ही उन्होंने मेरी अवस्था पहिचान ली | 
और उनके मन में आया कि इस देह के द्वारा श्री जगदम्वा के अनेक काम | 
अभी होने के लिये बाकी हें । अतः यदि इसकी रक्षा हम कर सकें तो अनेक 
लोगों का कल्याण होगा । उनक्रे पास रूल के समान एक लकड़ी थी। उस 

लकड़ी से मार २ कर मुझे होश में लाने का प्रयत्न वे किया करते थे 
ओर जव में कुछ थोड़ा सा भी होश में आता सा दिखाई देता था तब तुरन्त 
ही वे और हृदय एक दो कौर मेरे गले में डाल देते थे ! उसमें से कुछ अंशा किसी 
दिन गले के नीचे उतर जाता था और किसी दिन नहीं उतरता था । इसी तरह 
छः महीने तक चला ! तत्पश्चात्‌ कुछ दिनों में जगदम्बा का आदेश हुआ कि 
“ भावसुखी हो, लोक-कल्याणार्थ भावमुखी वन । ” उसके बाद में रक्त- 
आमांश से र्बामार पड़ा । पेट के ददे से असह्य वेदना होती थी । पेट में बहुत 
मरोड हो, वारम्वार शोच के लिये जाना पड़े, ऐसी बीमारी में छः महीने 
बीतने के वाद कहीं शरीर की सुध आई और लोगों के समान देह की स्मृति 
हुई; नहीं तो तब तक बीच २ में मन अपने आप स्वतन्त्रता पूवक दौड़ लगाकर 
देखते ही देखते निर्विकल्प अवस्था में पहुंचकर उसी में मन्न हो जाता था । 


ओर एक दिन अपनी अद्वैत अवस्था के सम्बन्ध में बोलते हुए श्रीराम- 
कुष्ण ने कहा-“ केसी अवस्था हो गई थी! कितने ही दिन हरगोरी-भाव 
में बिताये, कितने ही राधाकृष्ण-भाव में और कितने ही दिन सीताराम-भाव 
में ! राधाभाव के समय लगातार श्रीकृष्ण का ध्यान और सीताभाव के समयः 
राम का ध्यान वना रहता था । 


तथापि सगुण से-लीला से-ही सब कुछ पूर्ण नहीं हो जाता | इन सब 
भावावस्थाओं के वाद माता से. सें बोला-“ पर हे माता ! इन सब में विच्छेद 
है: जहां विच्छेद न हो ऐसी अवस्था मेरी बना दे । ”--तब तो अखण्ड सचिदा- 
नन्द अवस्था प्राप्त हुई । मन अखण्ड में लीन रहता था | इस तरह कितने 
ही दिन बीत गये । मन में से सारा भक्तिभाव प्रायः लुप्त हो गया । भक्तों की 
स्मृति भी चली सी गई । सिर केसा भारी हो गया । ऐसा मालूम हो कि प्राण 
जा रहा है । एक बार तो मन में आया कि रामलाल की काकी को बुलवा लें । कमरे 
के देवी-देवताओं के चित्र निकालकर फेंक दिये । निर्विकल्प अवस्था में से 
मन जब कुछ नीचे उतरा तब कहीं जी में जी आया । ऐसा मालूम होने लगा 
कि जीवन (किसके आधार से धारण किया जावे ? तब फिर भक्ति और भक्तों की 


` ओर मन लगने लगा। तब तो हर किसी से मैं पूछने लगा कि“ यह 

मुझे क्या हो गया है ? ” भोलानाथ बोला-“ इसका कारण महाभारत में बताया 

गया हे-समाधिस्थ पुरुष का मन जव समाधि से वापस लौटकर आता है तब 
किसके आधार से रहे ? इसीलिये उस समय वह भक्ति और भक्तों 

में रमने लगता है; यदि वैसा न हो तो फिर वह किसके आधार पर रहे १ ? 


और सचमुच ही जिन्होंने श्रीरामकृष्ण की महासमाधि के दश वर्ष पूर्व 
(सन्‌ १८७६ ) उनको देखा था उन लोगों के मुँह से सुना गया हे कि उस 
समय भी श्रीरामकृष्ण के मुख के शब्द उन्हें बहुधा सुनने को नहीं मिलते थे । 
चोबीसों घन्टे भावसमाधि लगी हुई है तब बोले कोन १ नेपाल दरवार के कल- 
कत्ता के प्रतिनिधि श्रीयुत विश्वनाथ उपाध्याय थे, ( इन्हें श्रीरामकृष्ण “कप्तान ” 
कहा करते थे। ) उनसे सुना गया हें कि उन्होंने एक बार लगातार तीन दिनों तक' | 
दिन रात श्रीरामकृष्ण को सतत समाधिमम्न रहते हुए देखा हे । वे कहते थे-- 
“ इस प्रकार की लम्बी समाधि लग जाने पर उनकी पीठ पर गद्‌न से नीचे है 
कमर की ही तक और घुटनें से तलवे तक गाय का घी बहुत मल २ कर 


| 2? 


लगाना पड़ता था तब उनकी समाधि उतरती थी और वे होश में आते थे ! 


श्रीरामकृष्ण ने स्वयं भी कई बार हम लोगों से बताया है कि “ मेरे 
सन की स्वाभाविक गति उध्वे दिशा की ओर ( निर्विकल्प अवस्था की ओर ) 


रहती है और समाधि लग जाने पर वहां से उतरने की उसकी इच्छा नही 
BS होती । इसी कारण तुम लोगों के लिये उसको जबरदस्ती नीचे लाना पड़ता 
i है । पर कोई एकाध वासना शेष रहे विना तो उसे नीचे नहीं ला सकते, इस 


कारण “ तम्बाखू चाहिये ”,“ पानी पीना है ?,“ अमुक से भेंट करना है? 
इस तरह की छोटी मोटी वासना को मन में कुछ समय तक लगा 
तार घुमाते रहना पड़ता है तब कहीं मन धीरे थोरे नीचे उतरता है। कभी २ 
नाचे उतरते २ वह बीच से ही अपने मूल पद ( निर्विकल्प अवस्था ) की | 
ओर दौड़ जाता है तब फिर! किसी वासना का जप करके उसे फिर नाचे | 
खींचना पड़ता है ! ?? अस्तु-श्रीरामक्रष्ण को रक्त-आमांश होने के लगभग एक 
विशेष घटना हुई | मथुरानाथ का उनके प्रति अपार भक्तिभावं और अलौ- _ 
. किक प्रेम तो था ही, पर इस घटना से उनकी भक्ति ओर प्रेम में सहस्त्र गुणित 

वृद्धि हुई । मथुरानाथ की पत्नी श्री जगदम्बा दासी को उस समय संग्रहणी रोग 
हो गया था । बड़े २ वेद्यो ओर डॉक्टरों की औषधि देने पर भी कुछ फायदा न 
होकर रोग उलटा बढ़ता ही गया और असाध्य समझा जाने लगा । 


श्रीरामकृष्ण कहते थे कि मथुरानाथ रूप से सुन्दर था, पर उसका जन्म 
दरिद्र घराने में हुआ था। उसके रूप और गुण को ही देखकर रानी रासमणि 
ने उसे अपना दामाद बनाया था । विवाह हो जाने से उसका दारिद्र दूर हो 
गया था और वह अपनी बुद्धि और चतुराई के कारण रानी का दाहिना हाथ 
बन बंठा था । रानी की मृत्यु के पश्चात्‌ उसकी सारी सम्पत्ति की व्यवस्था 
का भार इसीके हाथ में था। पर अब तो जगदम्बा दासी का इस असाध्य 
रोग में यदि अन्त हो जाता तो रानी की सम्पत्ति पर से उसके अधिकारः 
उठ जाने की नॉबत आ जाती । इसी कारण उसका मन इस समय बडा 
अशान्त था । 


रोग असाध्य है ऐसा कहकर डॉक्टर चले गये ओर मथुरानाथ काः 

कलेजा सूख गया । उन्हें घर में चेन नहीं पड़ती थी । वे एकदम दक्षिणेश्वर 
आये ओर वहां श्री जगदम्बा का दर्शन करके श्रीरामकृष्ण को हूंढते 

पंचवटी के समीप आये । श्रीरामकृष्ण उस समय वहीं पर थे। उनके चेहरे 

को उदास देखकर श्रीरामकृष्ण ने उनसे इस उदासी का कारण पूछा। 

मधुरानाथ दुःख के कारण अपने को सम्भाल न सके और श्रीरामकृष्ण के पैरों 

में लोट गये और गद्गद होकर आँसू वहाते २ सब बातें बतलाकर -सिसकियोँ 

भरते हुए कहने लगे-“ मेरा जो कुछ होना है सो तो हो ही रहा है । पर बाबा ! 

अब इसके आगे मुझे आप की सेवा से वंचित होना पड़ेगा ऐसा दिख रहा' 

है । ” मथुरानाथ के ये दीन वचन सुनकर श्रीरामकृष्ण का हृदय पिघल गया । 

चे भावाविष्ट होकर उनसे बोले-“ डरो मत, तुम्हारी पत्नी अच्छी हो जावेगी !?” 

श्रीरामकृष्ण के मुख से यह अभय वाक्य सुनकर मथुरानाथ के जी में जी 

आया क्योंकि वे जानते थे कि श्रीरामकृष्ण की वाणी कभी मिथ्या नहीं होती। घर वापस f 

आने पर उन्हें मालूम हुआ कि जगदम्बा दासी की बीमारी की अत्यन्त भयानक 

` अवस्था दूर होकर उसके स्वास्थ्य. में कुछ सुधार हो रहा है । श्रीरामकृष्ण' 

७. भा. २ रा. ली. ३ 

कहते थे- उस दिन से जगदम्बा दासी की तबियत सुधरने लगी और उसका 
सब रोग ( अपनी ओर अंगुली दिखाते हुए) इस शरीर में आ गया! उसके. 


अच्छे होने के बाद छः माह तक मुझको उदरशूल, रक्त-आमांश आदि रोगों की 


~ ~ 


पीड़ा से व्याकुल रहना पड़ा । ” 


~ 


| इस तरह छः महीने तक श्रीरामकृष्ण बीमार थे । हृदय सदा उनकी सेवा 
शुश्रघा करने में लगा रहता था । मथुरबाबू ने सुप्रसिद्ध वेद्य गंगा प्रसाद सेन से 

| | उनकी चिकित्सा शुरू कराइ ओर उनके पथ्य आदि का उचित प्रबन्ध किया । 
BE! श्रीरामकृष्ण का शरीर अपना भोग भोग रहा था पर मन अपने दिव्यानन्द में 
BEE निमझ था। साधारण बाह्य जगत की ओर मन का झुकाव होना अभी ही 

| प्रारम्भ हुआ था । पर उसकी स्वाभाविक गति अभी भी निर्विकल्प अवस्था की 
ओर ही दौड लगाने की थी । अतः किसी छोटे मोटे कारण से भी उन्हें एकदम 

समाधि लग जाती थी । लगभग इन्हीं दिनों दक्तिणेश्वर में संन्यासियां के दल के 

दल आने लगे थे । रातदिन इन सन्यासियों का वेदान्त विषयक वादविवाद चला 

करता था ओर अपना शारीर भोग भुगतते हुए श्रीरामकृष्ण यह सव सुनते रहते 

थे और किसी प्रश्न का ठीक २ समाधान न होने पर वे उसे दो चार सरल वार्ताओं 

§ ° द्वारा समझाकर हल कर देते थे जिससे उन लोगों का समाधान हो जाता था | 
A आर विवाद मिट जाता था । 


अद्वैत भावभूमि में रहते हुए इस समय श्रीरामकृष्ण को एक तत्त्व का पूर्ण 

ज्ञान हो गया । वह तत्त्व यह है कि अद्वेत भाव में स्थिर होना ही सब प्रकार के 

साधन भजनादि का अन्तिम ध्येयं है । इसका कारण यह है कि अब तक भारत- 

वर्ष में प्रचालित सभी धर्म सम्प्रदायों के अनुसार साधन करने से उन्हें यह प्रत्यक्ष | 
अनुभव हो गया था कि इनमें से किसी भी मत की साधना करने से अन्त | 

'को उसी एक अवस्था की प्राप्ति होती है; ओर वह एकं अवस्था है | 

` अद्वैत अवस्था । इस अवस्था के सम्बन्ध में उनसे पूछने पर वे कहते थे--- वह 

अवस्था बिल्कुल अन्तिम स्थिति हे; ईश्वरप्रेम की अत्युच अवस्था में वह साधक | ड 

को आप ही आप प्राप्त होती दै; सभी मतों का आन्तिम ध्येय वही अवस्था दै | 

और यह भी ध्यान रखो कि जितने मत मतान्तर हैं उतने ही मार्ग हैं । ” अस्तु-- | 


~ 

उदरशल और रक्त-श्रामांश से छः महीने तक अत्यन्त पीडित रहने | 
pf के बाद धीरे २ श्रीरामकृष्ण का स्वास्थ्य सुधरने लगा और कुछ दिनों में वे पूर्व- 
बत्‌ हो गये । उनके स्वास्थ्य ठीक होने के थोडे ही दिनों के बाद और एक 
विशेष महत्त्व की घटना हुई । वह है गोविन्द्राय नामक मुसलमानी धर्मसाधक 
का दक्षिणेश्वर में आगमन ( सन्‌ १८६६-६७ ) । 

कहते थे-“ उस दिन से जगदम्बा दासी की तबियत सुधरने लगी और उसका 
सव रोग ( अपनी ओर अंगुली दिखाते हुए ) इस शरीर में आ गया ! उसके: 
छे होने के वाद छः माह तक मुझको उदरशूल, रक्त-आमांश आदि रोगों की 


पीडा से व्याकुल रहना पड़ा । 


Date | No, Date No. 


_्यक्या्ा्तावह्रमाण्मतावन्ा 57 आप ही आप प्राप्त न 
आर यह भी ध्यान रखो कि जितने मत मतान्तर हैं उतने ही मार्ग हैं । ” अस्तु-' 

_ (य सदा उनकी सेवा 
गंगा प्रसाद सेन से 
चित प्रबन्ध किया । 
अपने दिव्यानन्द में 
काव होना अभी ही 
[विकल्प अवस्था की 
1 से भी उन्हें एकदम 
पन्यासियो के दल के 
थक वादविवाद चला 
| यह सव सुनते रहते 

दो चार सरल वाताओं 
पमाधान हो जाता था 


` ! को एक तत्त्व का पूण 


होना ही सब प्रकार के 
'हे कि अब तक भारत- 
एने से उन्हें यह प्रत्यक्ष 


धना करने से अन्त 


[ वह एक अवस्था है 
पर वे कहते थे--- वह 
| अवस्था में वह साधक 


ध्येय वही अवस्था हैः 

उद्रशल और रक्त-आमांश से छः महीने तक अत्यन्त पीड़ित रहने 
के बाद धीरे २ श्रीरामकृष्ण का स्वास्थ्य सुधरने लगा और कुछ दिनों में वे पूव- | 
वत्‌ हो गये । उनके स्वास्थ्य ठीक होने के थोडे ही दिनों के बाद और एक 
विशेष महत्त्व की घटना हुई । वह है गोविन्द्राय नामक मुसलमानी धर्मसाधकः 
का दन्षिणेश्वर में आगमन ( सन्‌ १८६६-६७ ) । 

गोविन्द्राय का जन्म क्षत्रिय कुल में हुआ' था । उन्हें अरबी और फारसी 
भाषा का अच्छा ज्ञान था । भिन्न २ धर्मो का अध्ययन करते २ उनका ध्यान 
मुसलमान धर्म की ओर आकृष्ट हुआ और सव धमा में वही धर्म उन्हें पसन्द 
आया । अतः उन्होंने मुसलमान धर्म की दीक्षा ली और तभी से वे कुरान के 
पाठ और उसमें बताए हुए साधनों के अनुष्ठान में ही निमग्न रहने लगे । वे 
बड़े प्रेमी खभाव के थे । सम्भवतः वे मुसलमान धर्म में के सूफी सम्प्रदाय के 
अनुयायी थे । उनका दक्षिणेश्वर में आने का क्या कारण था सो नहीं कहा जा 
सकता पर लगभग इसी समय वे दक्षिणेश्वर आये और काली मन्द्र के 
समीप की पंचवटी के नीचे उन्होंने अपना आसन जमाया । उस समय रानी 
रासमणि की अतिथि शाला में हिन्दू सन्यासियों के समान मुसलमान फकीरों 
का भी प्रबन्ध कर दिया जाता था । अतः भिक्षा के: सम्बन्ध में निश्चिन्त हो 
जाने के कारण गोविन्दराय वहां बड़े आनन्द से दिन विताने लगे । 


प्रेमी स्वभाव वाले गोविन्दराय की और श्रीरामकृष्ण की शीघ्र ही घनि- 
'प्रता हो गई और गोविन्द्राय के सरल विश्वास और इश्वरप्रेम को देखकर 
श्रीरामकृष्ण बडे मुग्ध हो गये । इस तरह श्रीरामकृष्ण का मुसलमान धर्म से 
परिचय हुआ । गोविन्द्राय की संगति में कुछ दिन व्यतीत करने पर उनके मन | 
में यह विचार आने लगा कि कया यह भी ईश्वरप्रासि का ही एक मार्ग नहीं है? 
अनन्तलीलामयी जगदम्बा क्या इस मार्ग से भी कितने ही लोगों को अपना 
दर्शन देकर कृतार्थं नहीं करतीं £ तब तो इस मार्ग से जाने वालों को वह किस 
रीति से क्तार्थ करती है यह अवश्य देखना चाहिये । शायद गोविन्द्राय को 
भी उसने इसी उद्देश से यहां लाया होगा ! उन्हीं के पास इस मार्ग की दीक्षा... 
लेना उचित होगा । ” °" 

मन में कोई इच्छा उत्पन्न ही और उसे वे पूणं न करें, ऐसा कभी नहीं 


हुआ । उन्होंने तुरन्त ही अपनी इच्छा गोविन्द्राय के पास प्रगट की और . 


मुसलमान धर्म की दीक्षा लेकर यथाविधि साधनों का प्रारम्भ भी कर दिया । 
श्रीरामकृष्ण कहते थे--“ उस समय मैं “ अल्लाह ? मंत्र का जप करता था; 
बिना कछोाटा बांधे धोती पहिनता था और तीन वार नमाज़ पढ़ता था। उन 
दिनों मन से हिन्दुभाव का निःशेष लोप हो गया था और हिन्दू देवी देवताओं 
को प्रणाम करना तो दूर रहा उनके दर्शन करने तक की प्रवृत्ति मन में नहीं 
होती थी । इस रीति से तीन दिन व्यतीत करने पर मुसलमानी धर्म का अन्तिम 
ध्येय सुमे प्राप्त हो गया । प्रथम ता सुझे एक लम्बी डाढ़ी बढ़ाये हुए गम्भीर, 
भव्य और ज्योतिर्मय दिव्य पुरुष का दर्शन हुआ और वाद में मेरा मन अद्गैत 
भाव में लीन हो गया ।” 


हृदय कहता था--“ मुसलमान धर्म की साधना के समय खान पान तक 


बिल्कुल मुसलमानों के समान करने की उत्कट इच्छा श्रीरामक्रष्ण को उत्पन्न 


हुई । इतना ही नहीं उन्हें गोमांस भी खाने की प्रबल इच्छा हुई परन्तु केवल 
मथुरबाबू के अत्यन्त आग्रह और विनती के कारण अपनी इच्छा को उन्होंने 
दबा दिया । परन्तु वालक स्वभाव वाले श्रीरामकृष्ण जब एक बार कोई हठ 
पकड़ लेते थे तो उसे पूरा करना ही पड़ता था। इस बात को जानते रहने के 


कारणा मथुरवबावू ने एक मुसलमान रसोइये को घुलवाया और उसके निरीक्षण में 


एक ब्राह्मण रसोइये के द्वारा उनके लिये मुसलमानी ढंग से भोजन बनवाने 
का प्रबन्ध किया । उन तीन दिनों में श्रीरामकृष्ण ने काली मन्दिर के अहाते 
के अन्दर एक बार भी कदम नहों रखा । अहाते के बाहर मथुरानाथ के . नित्य 
के उतरने के स्थान में ही वे रहा करते थे । ?? 


मुसलमान धर्मसाधना के सम्बन्ध में इतनो ही जानकारी हमें श्रीरामकृष्ण 


और हृदय के पास से प्राप्त हुई है। मुसलमानी धर्म साधने के लिये श्रारामक्कष्ण 


को केवल तीन ही दिन लगे ! 
श्रीरामकृष्ण की बीमारी अभी ही दूर हुई थी, पर इतने ही में वर्षा के दिन 


आ गये । वर्षाऋतु में गंगा जी का पानी गंदला हो जाने के कारण पौने के लिये. 

स्वच्छ पानी न मिलने से, उनके पेट में फिर कुछ खराबी पैदा न हो जावे इस 
डर से मथुरवावू आदि ने निश्चय किया कि श्रीरामकृष्ण कुछ दिनों तक कामार- 
पुकूर में ही जाकर रहें । कामारपुकूर में श्रीरामकृष्ण की गृहस्थी शिव की गृहस्थी 
के ही समान थी यह बात मधुरबाबू और उनकी भक्तिमती पत्नी जगदम्ता दासी 
दोनों को ही पूरणी रूप से विदित थी। इसीलिये वहां रहते समय “वावा ” को 
किसी प्रकार का कष्ट न हो और उनकी सभी व्यवस्था ठीक २ रहे इस उद्देश से 
उन दोनों ही ने याद कर कर के गृहस्थी के लिये आवश्यक सव प्रकार की सामग्री 
और बावा की जरूरत की सभी वस्तुएँ जुटाकर उनके साथ भेज दी । शुभमुहूत 
देखकर ये लोग रवाना हुए । श्रीरामकृष्ण के साथ हृदय ओर ब्राह्मणी भी थी । 
श्रीरामकृष्ण की माता ने जन्म भर दत्तिणेश्वर में रहने का निश्चय कर लिया था। 
इसलिये वे उनके साथ नहीं गई । 


इसके पूर्व आठ वर्ष तक श्रीरामकृष्ण अपने गांव को नहीं गये थे । अतः 
यह स्वाभाविक ही था कि इतने वर्षो तक भेंट न होने के कारणा उनके आप्त 
लोग और सभी ग्रामनिवासी उनसे मिलने के लिये बड़े उत्सुक थे । इन आठ 
वर्षो में उनके कानों में श्रीरामकृष्ण के सम्बन्ध में तरह २ की बातें आया करती 
थीं; कभी तो वे स्रियो का वेष लेकर “ हरि हरि ” करते रहते हैं ओर कभी 
“| अल्ला अल्ला ” ही करते रहते हैं; आज तो “ राम राम ” की पुकार कर रहे, 
हें तो कल “ माता माता ” करते व्याकुल हो रहे हैं इस प्रकार की कुछ न कुछ 
भिन्न २ बातें हुआ करती हैं--यही वे लोग सुना करते थे । अतः अब वे स्वयं 
ही यहां आ रहे हैं तो सच्ची अवस्था प्रत्यक्ष देखने को मिल जावेगी यह समझकर 
उनकी भेंट के लिये लोगों में बड़ी उत्कंठा थी। 


श्रीरामकृष्ण अपने गांव में पहुँच गये; पर लोगों को उनके पूर्व के और 
वर्तमान आचरण और स्वभाव में कोई अन्तर दिखाई नहीं दिया । वही प्रेमयुक्त 
विनोदी स्वभाव, वही सत्यनिष्टा, वही धर्मपरायणता और वही ईश्वर-नाम 
स्मरण का उल्लास--सब कुछ पूर्ववत्‌ ही था । अन्तर केवल इतना ही हुआ था 
कि वे पहिले की अपेक्षा अब अधिक अन्तर्मुखी वृत्ति से रहते थे और उनके मुख 
'पर एक प्रकार की गम्भीरता झलकती थी जिसके कारणा एकदम उनके सामने ` 
आने में या उनसे चुद्र सांसारिक बातें बोलने में संकोच मालूम पडता था । पर 

चाहे जो हो, जब से श्रीरामकृष्ण अपने ग्राम में आकर रहने लेग तब से वहां 
पहिले के समान आनन्द का स्रोत उमड़ पड़ा । श्रीरामकृष्ण के बहुत समय के 
बाद आने के कारण उनके घर के लोगों ने उनकी पत्नी को भी वहां लिवा लाने 
के लिये जयरामवाटी को मनुष्य भेजा । इस सम्बन्ध में स्वयं श्रीरामकृष्ण ने 
अपनी सम्मति या असम्मति कुछ भी प्रगट नहीं की । विवाह के पश्चात्‌ अब 
क उनकी पत्नी ने उन्हें केवल एक ही बार देखा था । उसे सातवां वर्ष लगने i" 
पर, कुल की रीति के अनुसार, श्रीरामकृष्ण अपनी ससुराल में एक दिन के लिये 
गये थे तभी उसने उन्हें देखा था । परन्तु उस समय तो वदद बिल्कुल छोटी थी र 
ओर उस समय का उसे केवल इतना ही स्मरणा था कि श्रीरामकृष्ण के आने 
पर उसके मन में यह भाव आया कि घर में किसी जगह छिंपकर वेठ रहना 
चाहिये; पर वह अपनी इस इच्छा को पूणं नहीं कर सकी क्योंकि घर के पास 
एक तालाब से उस समय हृदय बहुत से कमल ले आया ओर उसे घर में से 


wok 


हूंडकर निकाल लाया ऑर उन कमलों से उसे श्रीरामकृष्ण के पादपद्मा की > 
पूजा करनी पडी ! इसके पश्चात्‌ और छः वर्ष बीतने पर जब उसे तेरहवां वर्ष 
जगा तब उसे कामारपुकूर में एक मास रहने के लिये लाये थे । परन्तु उस समय ह 
श्रीरामकृष्ण और उनकी मातेश्वरी दोनों के दक्षिणेश्वर में रहने के कारण उसने की 
उस समय उन दोनों में से किसी को भी नहीं देखा था। उसके छः मास म 
पश्चात्‌ वह पुनः डेढ़ मास अपनी ससुराल में कामारपुकूर में रही; परन्तु उस र 


समय भी वैसा ही हुआ । इस कारण इसे विवाह के उपरान्त श्रीरामकृष्ण और 
उनकी पत्नी की पहिली ही भेंट कहना अनुचित न होगा । 


इस बार कामारपुकूर में श्रीरामकृष्ण छः, सात महीने रहे उनके लड़कपन 
के सभी मित्रगण उनके आसपास जमा हो गये ओर उन्हें देख #र श्रीराम कृष्ण 
को भी आनन्द हुआ । जैसे किसी मनुष्य को दिन भर बाहर परिश्रम करने के 


ही आनन्द श्रीरामकृष्ण को आज = वर्षे की कठोर तपश्चर्या के वाद अपने गांब | 


में लौटकर आने से हुआ । तथापि ऐदिक सुखो की नश्वरता का उन्हें अब पू > 
ज्ञान हो गया था इसालेये हास्यविनोद में मम्न रहते समय भी वे सदेव इसी बात 

ओर किसी तरह आकृष्ट हो । इन दिनों उनके पास सदा लोगों की भीड़ लगी 
रहती थी। वालक हो या वृद्ध, गरीब हो या अमीर, सभी उनके पास बैठना 
पसन्द्‌ करते थे । धर्मदास लाहा की भक्तिमति विधवा भगिनी प्रसन्न, उसका पुत्र 
और श्रीरामकृष्ण का बालपन का साथी गयाविष्णु लाहा, सरल स्वभाव वाला 
श्रद्धावान्‌ श्रीनिवास शांखारी, पाईनबाबू के घर की भक्तिपरायण स्त्रियां, श्रीराम- 
कुष्ण की भिक्षामाता धनी--इत्यादि मण्डली सदा उनके पास रहा करती थी । 
उन लोगों की भाक्ते, श्रद्धा, सरल स्वभाव आदि के सम्वन्ध की अनेक बातें श्रीरामकुष्ण 
हमें सदा बताया करते थे । इन लोगों के अतिरिक्त जिन लोगों को उनके पास 
सदा रहना सम्भव नहीं था वे लोग भी प्रातः दोपहर या संध्या को समय मिलते 
ही उनके पास आकर कुछ वार्तालाप कर लिया करते थे । किसी के घर में प्रसंग- 
वश कोई पक्कान बना हो तो वह उसमें से कुछ भाग अलग रखकर बड़े प्रेम और 
भक्ति से श्रीरामकृष्ण के लिये ला देता था ! 


श्रीरामकृष्ण ने स्वयं अपनी इच्छा या अनिच्छा प्रगट ही नहीं की थी। 
तिस पर भी जब घर के लोगों ने उनकी पत्नी को कामारपुकूर बुलवा लिया, तब 
उन्होंने उसे अच्छी शिक्षा देने का अपना कर्तव्य ठीक तरह से पूर्ण करने का 
निश्चय किया । श्रीरामकृष्ण का विवाह हो गया है यह जानकर उनके संन्या- 
साश्रम के गुरु श्री तोतापुरी ने उनसे एक वार कहा था--“ विवाह, हो जाने 
से क्या हुआ १ स्री के समीप रहने पर भी जिसका त्याग, वैराग्य, विवेक, 
विज्ञान ज्यों का त्यों वना रहता है वही सच्चा ब्रह्मज्ञानी है और उसीमें ब्रह्मज्ञान 
का यथार्थ प्रकाश हुआ है ऐसा समझना चाहिये । स्री ओर पुरुष के भेदभाव 
की कल्पना ही जिसके मन से समूल नष्ट हो गई उसीमें ब्रह्मज्ञान यथार्थ में 
रहता है । जिसके मन से स्त्री पुरुष के भद की कल्पना नष्ट नही हुई है उसे 
अभी ब्रह्मज्ञान होने में विलम्ब है ऐसा समझना चाहिये । ” श्रीरामकृष्ण सोचने 
लगे कि इतने दिनों की तपश्चयी को कसौटी पर कसने का अच्छा अवसर आया। 
साथ ही साथ उन्होंने अपनी पत्नी को योग्य शिक्षा देने का निश्चय किया । 


गृहकार्य कैसे करना चाहिये यहां से लगाकर लोगों का स्वभाव केसे 
बृहिचानना, पेसे का सदुपयोग किस तरह करना, व्यवहार .में किसके साथ कब 

कहां केसा बतीव करना, परमेश्वर के चरणों में अपना सर्व भार समर्पण करके 
किस तरह रहना--इत्यादि सभी विषयों की ठीक २ शिक्षा अपनी पत्नी को देना 
उन्होंने अभी से शुरू कर दिया। इस सम्बन्ध में स्वयं माता जी जो कहती थीं उसका 
वर्णन प्रथम भाग में किया जा चुका है (भाग १, प्रकरण १६, विवाह और पुनरा- 
गमन) । इससे यह स्पष्ट दिखता है कि श्रीरामकृष्ण ने इस सम्बन्ध में अपना कतेव्य 
पूणं रूप से पालन किया । इतना ही वतला देना बस होगा कि श्रीरामकृष्ण की 
इस शिक्षा के और कामगन्ध हीन दिव्य प्रेम के कारण श्री माता जी की पारमार्थिक 
उन्नति शीघ्रता से होने लगी ओर वे प्रत्यक्ष निर्विकल्प समाधि की मंजिल तक 
पहुँच गई और वे श्रीरामकृष्ण को इष्ट देवता जानकर आमरण उनकी पूजा 
करती रहीं । 


श्रीरामकृष्ण ने अपनी पत्नी को सब प्रकार की शिक्षा देना प्रारम्भ 
किया । पर श्रीरामकुष्ण का यह कार्य ब्राह्मणी की समभ में नहीं आया। संन्यास 
दीक्षा लेते समय भी ऐसा ही हुआ था । वह समझती थी कि संन्यास लेने से 
श्रीरामकृष्ण का इश्वरप्रेम समूल नष्ट हो जावेगा । उसी तरह इस समय भी उसे 
ऐसी भ्रमात्मक कल्पना होने लगी कि यदि श्रीरामकृष्ण ने अपनी पत्नी से अधिक 
सम्बन्ध रखा तो उनके ब्रह्मचर्य को क्षति पहुँचिगी । यह बात उसने श्रीरामकृष्ण को 
कह भी दी । परन्तु इस बार भी श्रीरामकृष्ण ने पहिले के समान ही उसके कहने 
की ओर ध्यान नहीं दिया । इस पर से उसे उन पर क्रोध भी आया और आगे - 
चलकर उसे आभिमान आ जाने पर कुछ समय तक श्रीरामकृष्ण पर से उसको | 
श्रद्धा प्रायः उठ सी गई थी । हृदय कहता था कि उसका यह भाव कभी २ स्पष्ट 
दिखाई भी पड़ता था। उदाहरणाथ--किसी आध्यात्मिक विषय की चर्चा 
उसके पास निकालकर यदि कोई कहे कि “इस विषय के बारे में श्रीरामकृष्ण 
का मत क्या है सो जानना चाहिये ? तब इस पर से वह क्रुद्ध होकर कह बैठती 
थी---“ वह और अधिक कया बता सकेगा ! उसको भी ज्ञान देने वाली तो में 
ही हूं न £ ” अथवा किसी २ समय वह किसी छोटी सी बात पर से या य 
कारण ही घर की ज्ियों पर व्यर्थ नाराज़ हो जाती थी । पर श्रीरामकृष्ण उस 
की इन बातों की ओर ध्यान ही नहीं देते थे और उसके प्रति अपना !मपूणी 
ऑर भाक्तेयुक्त वतीव उन्होंने पूर्ववत्‌ जारी-रखा था। श्रीरामकृष्ण के उपदेश के 

अनुसार माता जी व्राह्मणी को अपनी सास के समान मानती थां, उनका मान 
रखती थीं ऑर आज्ञापालन करती थां । 


क्रोधात्‌ भवति संमोहः 
समोहात्‌ स्मतिविभ्रमः 
स्मृतिभ्रंशात्‌ बुद्धनाशः -- 


यही अवस्था ब्राह्मणी की उस समय होने लगी । कहां केसा वतीव करना 
यह भी कभी २ उसकी समक में ठीक > नहीं आता था । कामारपुकूर सरीखे 
छोटे से गांव में समाज-वन्धन में शिथिलता न रहने के कारण किसी मनुष्य को 
उसका उद्देश चाहे कितना भी अच्छा और शुद्ध क्यों न हो-इच्छानुसार बतीव । 
करने की स्वतंत्रता नहीं रहती है इस बात को भूलकर वह इन्हीं दिनों एक वार 
बड़े झगड़े में पड़ गई थी । 


श्रीनिवास शांखारी का इसके पूर्व उल्लेख हा चुका है। उसकी जाति 
यद्यपि उच्च नहीं थी तथापि ईश्वर भक्ति में वह बहुतेरे ब्राह्मणों से श्रेष्ठ था । एक 
दिन वह श्रीरामकृष्ण के यहां भोजन करने के लिये आया था । दो प्रहर तक 
भक्ति विषयक अनेक वारताएँ होती रहीं । स्वयं ब्राह्मणी को भी उसकी भक्ति और 
विश्वास को देखकर बड़ा सन्तोष हुआ । श्रीनिवास भोजन करने के बाद गांव के 
“रिवाज के अनुसार. अपनी मँठन साफ करने लगा परन्तु ब्राह्मणी उसको रोकने 
'लगी । वह बोली-“ तू आराम से वेठ, में तेरी मूंठन साफ कर देती हूं । ” 
ब्राह्मणा के सामने वह बेचारा कुछ बोल नहीं सका और बिना {ठन साफ किये | 
ही अपने घर चला गया । श्रीनिवास की भूँठन ब्राह्मणी साफ करने वाली है यह 
समाचार स्त्री समाज में पहुँचा और उनमें इस विषय पर विवाद होने लगा। ' 
आसपास की बहुत सी ख्रियां जुड़ गई और विवाद उग्र रूप धारण करने लगां। 
यह बात हृदय के कान तक पहुँची और “ इस विवाद का परिणाम बुरा होगा, 
आप उसकी भूंठन मत साफ करिये ” कहकर उसने बारम्बार व्राह्मणी को सम- 


` झाया पर उसने अपनी हठ न छोड़ी । हृदय को भी बहुत क्रोध हो आया और 


उसका और ब्राह्मणी का झगडा शुरू हो गया। अन्त में उसने कहा कि | 

“ यदि तुमको अपनी ही हठ कायम रखनी है तो मैं तुमको इस घर में रहने 
नहीं दूंगा । ” त्राह्मणी ने भी उत्तर दिया-“ नहीं रहने दोगे तो न सही, तेरे 
घर के भरोसे में थोड़े ही हूं उसके विना मेरा कोई काम नहीं रुक सकता । 
शीतला का मन्दिर तो मेरे लिये कहीं नहीं गया है । में वहीं जाकर रह जाऊंगी- 
समभा ? ” वात जब इस हद्द तक पहुँच गई तब घर के सभी लोगों ने बीच में हः: 
पड्कर ब्राह्मणी को किसी प्रकार समभा वुकाकर इस झगड़े को मिटाया । हः 


ब्राह्मणी चुप तो रह गई पर यह वात उसके अन्तःकरण में चुभ गई। | 
क्रोध का वेग उतर जानि पर इस घटना का उसने शान्तिपूवेक अपने मन में 
विचार किया और उसे यह निश्चय हा गया कि जो कुछ हुआ सो ठीक नहीं 
हुआ । उसने यह सोचा कि इतना झगड़ा होने के वाद आपस में मन इतना कलुषित | 
हो जाने पर यहां अब रहना उचित नहीं है । उसी तरह उसने इस पर भी EE, 
विचार किया कि श्रीरामकृष्ण के प्रति मेरे मन में प्रेम और भक्ति कम क्यों हो ` 
रही है---उसका मुख्य कारणा क्या है ? तब इसका कारण उसके ध्यान में आ- 
जाने पर वह स्वयं अपने ऊपर कुद्ध हुई और अपने अनुचित आचरण के लिये 
उसे बहुत पश्चात्ताप हुआ । 


तदनंतर थोडे दिनों के बाद उसने एक दिन श्रीरामकृष्ण की श्रीगीरांगभाव से 
अत्यंत भक्तिपूर्वक पूजा की और अपेन सब अपराधों के लिये उसने उनसे | 
क्षमा मांगकर वहां से जाने की अनुमति प्राप्त की । इस तरह श्रीरामकृष्ण क्री | 
दिव्य संगति में ६ वर्ष बिताकर भेरवी ब्राह्मणी काशी के लिये रवाना ही | 


इस प्रकार छः, सात महीने कामारपुकूर में रहकर श्रीरामकृष्ण सन्‌ १८६७ | 

के अक्ट्वर-नवम्बर मास में दक्षिणेश्वर वापस आये । उसके थोड़े ही दिना के. 

_ बाद उनके जीवन में और एक विशेष घटना हुई । वह है उनकी तार्थयात्रा 
` जिसका वर्णन अगले अध्याय में किया जावेगा । 


Se 

३-- श्रीरामकृष्ण की तीर्थयात्रा । 


(सन्‌ १८६८) 


“ जिसके हृदय में भक्तिभाव रहता हे वह यदि ती4- 
यात्रा करने जाता हे ता उसका वह भाव ओर आधक बढ़ता हे । 
जिसके हृदय में भक्तिभाव हे ही नहीं उसे तीर्थयात्रा से कोई 
लाभ नहीं होता । ” 


“ देवस्थान ओर तीर्थो के दर्शन के पश्चात्‌ उन्हीं भावों 
का बारम्बार चर्वण करना, पुनः २ मनन करना चाहिये । ?? 


~ 


“ मथुरव!बू ने तीर्थयात्रा में १ लाख रुपये से अधिक 
खर्चे किया । ” 


-- श्रीरामकृष्ण । 


श्रीरामकृष्ण के जीवन चरित्र की सामान्य वातें भी सूकम रीति से विचार 
करने पर अर्थपूर्ण दिखाई देती हैं। उनमें से एक भी उद्देशरहित नहीं मातस . 
पड़ती । तब फिर बड़ी बातों के सम्बन्ध में कहना ही क्या है? श्रीरामकृष्ण की 
तीर्थयात्रा उनके जीवन का एक विशेष प्रसंग हे। अतः उनकी तीर्थयात्रा में 
कौनसा गूढ़ अर्थ भरा हुआ है इसका यहां कुछ विचार करें । 

श्रीरामकृष्ण के दिव्य इश्वरप्रेम, अलौकिक चरित्र, अपूव और उदार 
आध्यात्मिक उपलब्धि और शक्तिसंचय का सारे संसार में विस्तार होना तथा 
प्रभाव पड़ना उनके साधनकाल से ही- प्रारंभ हो गया था। हम पीछे देख चुके 

हैं कि जिस समय श्रीरामकृष्ण किसी भाव में सिद्ध हो जाते थे उस समय उस 
भाव के अनेक साधक उनके पास आया करते थे और उनमें अपने विशिष्ट 
भाव का पूर्णादश देखकर उनसे अपनी साधना में सहायता प्राप्त करके वहां 
से चले जाते थे । इस साधनकाल के वाद उनकी अलौकिक दैवी शक्ति का 
विस्तार उनकी तीर्थयात्रा के सयम हुआ । उस समय भी श्रीरामकृष्ण के अनेक 
तीर्थो में पहुँचने पर वहां के साधकों पर उनके आध्यात्मिक शक्तिसंचय का 
परिणाम होता था । अतः ऐसा मालूम पड़ता है कि भिन्न २ स्थानों के यथार्थ 
साथकों के सामने उनके भावों का पूरा आदर्श उपस्थित करना भी सम्भवतः इस 
तीर्थयात्रा का उद्देश रहा हा । 


श्रीरामकृष्ण कहा करते थे कि “ चौसर की गोट जव सभी घरों में घूस 
चुकती है तभी वह अपने घर में पककर विश्राम करती है । बिल्कुल हलके दर्जे के 
मनुष्य से लेकर सार्वभौम सम्राट तक की, संसार के सब प्रकार के लोगों की 
अवस्था देखने, सुनने ओर उसका अनुभव प्राप्त कर लेने पर ही जब मन की 
दृढ़ धारणा होती है कि यह सब कुछ तुच्छ और असार हे तभी साधक परमहंस 
पद्‌ को प्राप्त करता हे और यथार्थ ज्ञानी बनता है । ” यह तो हुई साधारण | 
साधकों की स्वयं की उन्नति की बात । अब जिसे जगदगुरु होना है उसे और कितना # 
अधिक परिश्रम करना पडता होगा ? इसके सम्बन्ध में श्रीरामकृष्ण कहा करते नि 
चे“ आत्महत्या करने के लिये एक सूई भी बस होती है, पर जब दूसरे को 
मारना है तो ढाल तलवार आदि सभी शास्त्र चाहिये ! ” यही वात जगदूगुरु 
होने वाले को लागू होती है । उसे सब प्रकार की आध्यात्मिक अवस्थाओं की 
“पूरी जानकारी हो तभी वह दूसरों के संशयों का निवारण करके उन्हें योग्य माग 
दिखा सकेगा । इसके लिये उसे पूव के - अवतारों और आचायों द्वारा प्रदार्शत 
उन्नति के मार्गों को यथार्थ रूप से जानना .पड़ता है, लोग उनके अनुसार चलते 
हैं या नहीं, और यदि नहीं चलते हैं तो उसका क्या कारण है उसे खोजकर 
आधुनिक काल के लिये उचित मार्ग ढूंढ़ूना पड़ता है। इसीलिये इस युग के 
अवतार श्रीरामकृष्ण के लिये देश की आध्यात्मिक स्थिति उस समय कैसी थी यह 
- जानना आवश्यक था। तीर्थयात्रा से उनका- यह कार्य बहुत कुछ सिद्ध हो गया 

शास्त्रीय दृष्टि से देखने से उनकी यात्रा का एक कारण और दिखाई देता. 
है । शास्त्रों का कहना है कि इश्वर दर्शन करके जो पुरुष धन्य हो गये हैं उनः 
महापुरुषों के आगमन से तीर्थो का तीर्थत्व स्थिर रहता है । ऐसे महापुरुष उस 
'स्थान में इश्वर का किसी विशेष प्रकार से दशन करने के लिये व्याकुल होकर 
आते हें और वहां रहते हैं । इसलिये वहां नये नये इश्वरी भाव उत्पन्न हुआ 
करते हैं या पहिले से रहदनेवाले भाव ही अधिक जागृत हो जाते हैं। इसी-- 
लिये ऐसे स्थानों में जब साधारणा मनुष्य जाते हें तो उन पर वहां के उन इश्वरी 
भावों का कुछ न कुछ प्रभाव पड़ता ही है । यद्यपि वर्तमान विषय से तीर्थो का 
प्रत्यक्ष सम्बन्ध नहीं है तोभी तीर्थो के सम्बन्ध में श्रीरामकृष्ण क्या कहा करते 
शे वह यहां पर बता देना विषयान्तर नहीं होगा । वे कहा करते थे---“ ईश्वर के 
दर्शन के लिये व्याकुल होकर जिस स्थान में अनेक साधक जप, तप, अनुष्ठान 
आदि करते आये हैं उस स्थान में यह निश्चय जानो कि इश्वर का प्रकाश 
अवश्य ही हे । उस स्थान में साघकों की भक्ति की प्रबलता के कारण इश्वरी 
भावना एकत्रित होकर उसके संयोग से वहां का वातावरण भी इश्वरमय हो 
जाता है! अतः ऐसे स्थानों में साधका का इश्वरीभाव तुरन्त जाग्रत हो 
जाता है। इश्वर का दर्शन करने के उद्देश से उस स्थान में पुरातनकाल से 
कितने ही साधु, भक्त ओर. सिद्ध पुरुष जा चुकते हें । ये लोग सारी वासनाओं 
का त्याग करके उस स्थान में एकाग्रचित्त से इश्वर की भक्ति कर चुकते हे । अतः 
यद्यपि अन्य सभी स्थानों में इश्वर समान रूप से व्याप्त है, तथापि ऐसे स्थानों 
में उसका अधिक अंश प्रकाशित रहता हे । पानी की आवश्यकता होने से 
पृथ्वी जहां पर खोदी जाती है वहीं पानी मिल जाता है; पर तोभी जहां पर कुआँ, 
बावली, तालाब या सरोवर है वहां तो ज़मीन को खोदने की भी जरूरत नहीं है, 
थोड़ा हाथ नीचा करते ही पानी मिल जाता है । ”--वैसे हा “ ईश्वर के विशेष 
प्रकाश से संयुक्त इन तीर्थां के दर्शन के बाद वहां के भावों का चवण तथा 
मनन करते रहना चाहिये ” ऐसा श्रीरामकृष्ण कहते थे वे और भी कहते थे 
कि-- जसे गाय बेल प्रथम इधर उधर घूमकर बहुत सा खा लेते हैं ऑर बाद में 
एक स्थान में निश्चिन्त बैठकर उस खाये हुए पदार्थ को पुनः मुँह में लाकर जुगाली 
करते हें उसी तरह देवस्थान, तीर्थस्थान आदि का दर्शन करने से मन में जो | 

पवित्र भावना उत्पन्न होती हैं उन पर निश्चिन्त होकर एकान्त में बैठकर पुनः २ 
विचार करना चाहिये, उन्हीं में विलीन होना चाहिये । ऐसा न करके यदि घर 
लौटने परः उन भावानाओं को भूलकर पुनः उसी चकर में पड़ गये और संसार. 
के प्रपचमय विचारों में ही मन को दोड़ाते रहे तो इन देवस्थानों ओर तीर्था के. 
दर्शन से क्या लाभ हुआ? ऐसी अवस्था में वे ईश्वरी भावनाएँ मन में कैसे 
स्थिर रह सकती हैं ? 


एक समय की बात है कि श्रीरामकृष्ण के साथ कालीघाट पर श्री जग- 
दम्बा के दर्शन के लिये बहुत सा शिष्य समुदाय गया था । वहां से वापस आते 
समय उनमें एक की ससुराल रास्ते में ही पड़ने के कारण वह वहां गया और 
वहां के लोगों के आग्रह करने पर रात को भी वहीं रह गया । दूसरे दिन जब 
वह श्रीरामकृष्ण के दर्शन के लिये पहुँचा तब उन्होंने उससे पूछा--“ तू रात को 
कहां था ९ ” उसके सब वृत्तान्त बताने पर श्रीरामकृष्ण बोले--“ अर यह क्‍या 
किया £ जगदम्बा का दर्शन करके आया था । तो उसी के चिन्तन में मम्न होकर 
उसी का निदिध्यास करना था । सो तूने उसे तो छोड़ दिया सोर किसी विषयी 
मनुष्य के समान रात भर ससुराल में जाकर रहा, क्या कहा जाय तुको £ देव- 
दर्शन करने के बाद उस समय उत्पन्न होने वाली पवित्र भावनाओं का बारम्बार 
सतत मनन न किया जावि तो वे भावनाएँ मन में स्थिर किस तरह रहेंगी £ अस्तु- 

श्रीरामकृष्ण की इस तीर्थयात्रा में ये ही भिन्न २ उद्देश दिखाई देते हैं । 


कामारपुकूर से श्रीरामकृष्ण के लौटने के बाद मथुरानाथ को तीर्थयात्रा 
करने की. इच्छा हुई । माघ के ही महीने में प्रस्थान करने का मुहूते निश्चित हुआ । 
मथुरानाथ के कुलगुरू के पुत्र को साथ ले जाना तय हुआ । सब योजना निश्चित 
` हो जाने पर मधुरबाबू ने श्रीरामकृष्ण से अपने साथ चलने के लिये विनती की। | 
श्रीरामकृष्ण ने भी-अपनी वृद्धा माता और हृदय यदि साथ चलते हों तो-अपनी | 
स्वीकृति दे दी । उन दोनों ने भी जाना स्वीकार किया और श्रीरामकृष्ण का मर 


Digitized By Siddhanta SN Gyaan Kosha 
{ 


सब तैयारी हो जाने पर मण्डली यात्रा के लिये चली । मथुरानाथ के 
साथ उनकी पत्नी, श्रीरामकृष्ण ओऔर उनकी माता, हृदय, मथुरानाथ का गुरुपुत्र, 
कामदार, मुन्शी, रसोइया, पानीवाला, और अन्य नोकर चाकर सव मिलकर 
लगभग १२५ आदमी थे । एक सेकंड क्लास का डब्बा ओर तीन थर्डक्कास के 
डब्बे रिजव किये गये और रेलवे कम्पनी.से यह तय कर लिया गया किं 
कलकत्त से काशी तक रास्ते में किसी भी स्टेशन पर ये डब्बे अलग करके खड़े 
रखे जा सकेंगे । 


सवे प्रथम यह मरडली वैद्यनाथ के दर्शन के लिये गई र वहां कुछ 
दिन रुकी रही। इस क्षेत्र के समीप एक छोटे से गांव में लोगों की दीन हीन 
दशा देखकर श्रीरामकृष्ण ने मथुरवावू से उन सबों को एक दिन पेट भर भोजन 
और प्रत्येक को एक एक वस्त दिलाया--यह वृत्तान्त “ मथुरबावू और श्रीराम- 
कृष्ण-”” शीषक प्रकरण में बता चुके हैं ( देखो भाग १, प्रकरण १६ )। 


वैद्यनाथ से यह. मरडली सीधे काशी चली गई । मागे में कोई विशेष 
उल्लेखनीय घटना नहीं हुई । सिफ काशी के पास के एक स्टेशन पर एक मजेदार. 
बात हुई। स्टेशन पर गाड़ी खड़ी हुई और हृदय और श्रीरामकृष्ण गाड़ी छुटने के 
लिये कुछ विलम्ब देखकर स्टेशन के बाहर इधर उधर टहल रहे थे । इधर गाड़ी का 
समय हो गया ऑर वह छुट-गई। ये दोनों वहीं रह गये ! मथुरबावू अगले स्टेशन 
में देखते हैं तो गाड़ी में श्रीरामकृष्ण आर हृदय नहीं हें ! तब एकाएक उनके 
ध्यान में आया कि पिछले स्टेशन पर ये दोनों उतरे थे शायद ये वहीं रह गये 
दोंगे । अब क्या करना चाहिये यह चिन्ता उन्हें होने लगी परन्तु हृदय श्रीराम- 
कुष्ण के साथ हे यह सोचकर उनकी चिन्ता कुछ कम हुई। उन्होंने तुरन्त 
पिछले स्टेशन के स्टेशन मास्टर को तार भेजा कि अब जो गाड़ी आवे उसमें उन 
दोनों को बिठाकर भेज दें । परन्तु इधर श्रीरामकृष्ण को अधिक समय तक रुकना 
नहीं पड़ा । राजेन्द्रलाल वंद्योपाध्याय नामक एक रेलवे के अधिकारी स्पेशल गाडी 
काशी जा रहे थे । उनकी गाड़ी थोडे ही समय में वहां आई ओर वे उन दोनों 
को अपनी गाड़ी में विठाकर काशी ले. गये । 

भर काशी में मथुरवावू ने केदारघाट के पास दो बड़े २ घर किराये पर लिये । 
काशी में मथुरबाबू का ठाटबाट किसी राजा से कम नहीं रहता था । बाहर 
जाते समय एक नोकर उन पर चांदी का छत्र लेकर चलता था और आगे 

ओर पीछे भालदार चोवदार चांदी का डंडा लेकर चलते थे । 


काशी पहुँचने के दिन से मधुरवाबू ने पाणेडत, विद्रान्‌, सन्यासी आदि | 
लोगों के लिये अन्नदान शुरू कर दिया था | एक दिन उन्होंने मुक्तद्वार भोजन भी | 
कराया और भोजन के लिये आने वाले प्रत्येक मनुष्य को एक एक वस्र और एक 
एक रुपया दक्षिणा दी । वैसे ही वृंदावन आदि की यात्रा से लौटने पर उन्होंने 
श्रीरामकृष्ण के आदेश से एक दिन “ कल्पतरु ” बन कर मांगने वालों की इच्छा 
के अनुसार नित्य व्यवहार की वस्तुओं का दान दिया । मधुकरी बाटते समय 
लेने वालों में लड़ाई झगड़े हा जाते थे और कभी २ मारपीट तक हो जाती थी । 
अन्य स्थानों के समान ऐसी वात काशी ऐसे क्षेत्र में और वह भी मधुकरी 
लेने के लिये आये हुए ब्राह्मणों में होते देख श्रीरामकृष्ण को बुरा लगा और वहां 
के रहने वाले लोग भी ऐसे काम कंचनासक्त हैं यह देखकर उनके सरल हृदय | 
, को बड़ा दुःख हुआ । उनकी आँखें डबडवा गई और वे बोल उठे-“ माता ! तू 
सुझे यहां क्यों लाई, इसकी अपेक्षा मेरा दक्षिणेश्वर में रहना क्या बुरा था ? ” 


श्रीरामकुष्ण बारम्बार कहा. करते थे कि इश्वरी भाव मन में न रखते हुए | 

तीर्थो की यात्रा करने से या तीर्थो में निवास करने पर भी कोई फल प्राप्ति नहीं 
होती । किसी की तॉर्थयात्रा करने की इच्छा का समाचार जानने पर वे कहते थे, . 
« अरे भाई ! जिसमें यहां भक्ति है उस वहां भी भक्ति मिलेगी और जिसमें 
यहां भक्ति नहीं है उसे वहां भी नहीं मिल सकती । ” वे यह भी कहते थे कि 
“जिसके हृदय में भक्तिमाव है वह यदि तीर्थ जावे तो उसका भक्तिभाव अघि 
बढ्ता है, पर जिसके हृदय सें भक्तिभाव नाम को नहीं है उसे तीर्थयात्रा से | 
लाभ नहीं हो सकता । कई बार सुनते हैं कि अमुक का लड़का भागकर 

हैं ! इस तरह कहीं भाक्ति मिला करती है ९ यह तो हुई आत्मवंचना ! मथुरवाबू 
के साथ काशी गया तो वहां क्या देखा ? जो यहां, वही वहां । यहां जेसे आमं 
की अमराई, इमली के पेड़, बांस के पेड़ों का फुएड वैसे ही वहां भी । यह सब 
देखकर में हृदय से वोला-“ क्यों रे हृदू ! हमने यहां आकर नई कौन सी वात 
देखी ? हां, घाट पर की विष्टा को देखकर इतना तो अवश्य जान गये कि यहां 
के लोगों की पाचनशक्ति हमारी अपेक्षा वडी जबरदस्त है ! ” 


काशी में रहते तक श्रीरामकृष्ण प्रतिदिन पालकी में बैठकर श्री विश्वनाथ के 
दर्शन के लिये जाते थे । हृदय सदा उनके साथ रहता था। जाते २ मार्ग में ही 
श्रीरामकृष्ण भावाविष्ट हो जाते थे देव दशन के समय का तो कहना ही क्या है १ 
सभी देवताओं के दर्शन करते समय उनकी यही दशा हो जाती थी। पर तो भी 
श्री केदारनाथ के दर्शन के समय उन्हें विशेष भावावेश हो जाता था । 


देवताओं के सिवाय साधुसन्तों के दर्शन के लिये भी वे जाया करते थे । 
उस समय भी हृदय उनके साथ रहता था । श्री परमहंस त्रैलिङ्गस्वामी के दर्शन 
के लिये वे कई वार गये थे। श्री त्रैलिङ्गस्वामी उन दिनों मणिकार्शका घाट पर 
मौनवृत्ति होकर रहते थे । प्रथम दर्शन के दिन स्वामी जी ने अपनी नास की 
डब्बी श्रीरामकृष्ण के आगे रखकर उनका स्वागत किया । श्रीरामकुष्ण ने उनके 
शरीर पर के सब लक्षणों को बारीकी के साथ देखकर हृदय से कहा---“ हृदू 
इनमें यथार्थ परमहस के सभी लक्षण दिखाई देते हैं; ये साक्षात्‌ विश्वेश्वर हैं ! ” 


मणिकर्णिका घाट के समीप एक घाट बनाने का संकल्प स्वामी जी ने उस समय | 


[किया था । श्रीरामकृष्ण के कहने से हृदय ने कई टोकनी मिट्टी वहां डालकर उस 
कार्य में सहायता पहुँचाई। श्रीरामकृष्ण ने एक दिन स्वामी जी को अपने घर बुला- 
कर अपने हाथ से भोजन कराया । 


त्रैलिङ्गस्वामी के सम्बन्ध में श्रीरामकृष्ण हमें कई बार कुछ २ बातें बताया 
करते थे । वे कहते थे--“ ऐसा दिखता था कि साक्षात्‌ विश्वेश्वर उनके शरीर का 
आश्रय लेकर निवास कर रहे हैं । उनके कारण समस्त काशी उज्ज्वल हो गई है। 


ज्ञान की अत्यन्त उच्च अवस्था उन्हे प्राप्त थी । शरीर की ओर उनका ध्यान: 

बिल्कुल नहीं था । प्रखर धूप के कारणा नदी के किनारे की वाल इतनी तप्त हो गई 
थी कि उस पर नंगे पैर चार कदम चलना भी कठिन था पर वे वहां उस पर 
आनन्द से लेटे थे। उस समय वे बोलते नहीं थे । मैंने उनसे इशारे से पूछा 
“ इश्वर एक है कि अनेक ? ? उन्होंने इशारे से ही उत्तर दिया--“ समाधिस्थ 
होकर देखो तो एक हे; अन्यथा जव तक मैं, तू, जीव, जगत इत्यादि नानां 
प्रकार के ज्ञान शेष हैं तब तक अनेक हैं ! ” अस्तु 


अन्य स्थानों के ही समान काशी में भी संसारासक्त लोग हैं यह देख- 
कर श्रीरामकृष्ण को क्लेश होता था । तथापि वहां उन्हें अनेक अदूभुत दर्शन हुए 


ओर शिव महिमा और काशी माहात्म्य के सम्वन्ध में उनकी धारणा दृढ़ हो गई „ 


नौका में बैठकर वाराणसी में प्रवेश करने के समय से ही भावावेश में श्रीराम- 
कुष्ण को दिखने लगा था कि काशी सचमुच सोने की है; वहां पत्थर मिट्टी आदि 
सब सोने के ही हैं । प्राचीन काल से साधु संत महात्मा लोगों के हृदय के भीतर 
की कंचन तुल्य और अमूल्य भावराशियों की काशी में तह पर तह जमकर 
उनकी राशि वन गई है । वह ज्योतिर्मयी भावघन मूर्ति ही काशी का नित्य 
ओर सत्य स्वरूप है । वाह्यदष्टि से दिखने वाला स्वरूप उसकी छाया मात्र है! 
भावावस्था में काशी को स्वर्णमयी देख चुकने के कारणा बाल स्वभाव वाले 
सरल हृदय श्रीरामकृष्ण ऐसा सोचते थे कि काशी की सीमा के भीतर शौच आदि 
करने से स्वर्ण अपवित्र हो जावेगा। इस कारण उन्हें यह विधि काशी में करने में 
बड़ा संकोच होता था। स्वयं उनके मुँह से हमने सुना है कि इसी कारण उन्हे 
शौचादि विधि करने के लिये वाराणसी की सीमा के बाहर ले जाने के लिये 
मथुरबावू ने पालकी का प्रबन्ध कर रखा था । कुछ दिनों तक श्रीरामकृष्ण 
वाराणसी की सीमा के बाहर जाकर यह विधि निपटाते थे । पर बाद में इस भाव 
की तीव्रता कम हो जाने पर सीमा के बाहर जाना उन्होंने बन्द कर दिया । 


श्रीरामकृष्ण के ही मुँह से ऐसा सुना गया है. कि काशी में रहते हुए 
उन्हें एक विशेष प्रकार का दर्शन हुआ था । मणिकर्णिका आदि पंचतीर्थों की 
यात्रा कोई २ नोका में बैठकर करते हैं । मथुरवाबू ने भी यह यात्रा ह 
कृष्ण को अपने साथ लेकर नोका द्वारा ही की | मणिकर्णिका के पास हाँ 

काशी क्षेत्र की मुख्य स्मशान भूमि है । मधुरवाबू की नौका मणिकरिका घाट 
के सामने आई । उस समय सारा स्मशान चिताओं से भर गया था र वहां 
अनेक स्मतकशरीर जल रहे थे । भावमय श्रीरामकृष्ण की दृष्टि सहज ही उस ओर 
गई और उसी समय वे नोका से बाहर की ओर दोंडते हुए ही आकर नौका 
बिल्कुल किनारे पर समाधिमम्न हो गये । अब वे नदी में गिरने हीं वाले 
यह समक्ककर मथुरवाबू का परडा और नोका के महाह उन्हें पकड़कर 
सम्हालने के लिये दौड़े पर ऐसा करने की कोई जरूरत नहीं पड़ी । श्रीरामकृष्ण 
वहीं पर स्थिर खड़े रहे । उनके मुखमरडल पर अपूव तेज झलक रहा था 
और मंद हास्य की छटा भी फैली हुई थी । दौड़कर आये हुए लोग उस अपूव 
¢ तेजःपुञ्ञ मुखमरडल को देखकर दूर अवाक्‌ खड़े रह गये और उनके हृदय 
भक्तिभाव से भर गये । बहुत समय के पश्चात्‌ श्रीरामकृष्ण की समाधि उतरी । तब । 
नौका को मशिकरिका घाट में लगाकर सब लोग स्नान आदि करने 
लग गये । 


य 2 


AY 

कुछ समय के बाद श्रीरामकृष्ण अपनी हाल की समाधि में देखे हुए 
दर्शन के सम्बन्ध में मथुरबावू आदि को बताने लगे। वे बोले-“ मुझे ऐसा 
दिखाई दिया कि एक मूरे रंग की जटाओं वाला श्वेत वर्ण का ऊँचा और भव्य 
पुरुष अत्यन्त शान्त और गंभीर चाल से स्मशान की हर एक चिता के पास जात्रा 
है और उस पर के स्तक शरीर को कुछ ऊपर उठाकर उसके कान में प्रणव 
मन्त्र का उच्चारण करता है । स्वयं सवे शक्तिमयी श्री जगदम्बा भी महाकाली 
के रूप में चिता पर के उस जीव के पास 'दूसरी ओर बैठकर उसके - स्थूल, 
सूच्म, कारण आदि सब प्रकार के संस्कार बन्धनों को तोड़कर, मोक्ष ( निर्वाण 
, प्रद ) का द्वार खोलकर, अपने हाथों से अखण्ड के घर में उसका प्रवेश करा 
रही हैं। इस प्रकार अनेक जन्मों की योग तपस्या से जो अट्वैतानुभव का 
Fs भूमानन्द जीव को प्राप्त हुआ करता है वही काशी में देह त्यागने वाले 
प्रत्येक जीव को देकर श्री विश्वनाथ उसे कृतार्थ कर रहे हें। ” 


 मशुरबाबू के साथ जो शास्त्रज्ञ परिडत थे वे श्रीरामकृष्ण के इस अ्रदूभुत 
दर्शन का वृत्तान्त सुनकर कहने लगे--“ काशी खण्ड में केवल इतना ही बताया | 

` ग्रहां रहते समय सभी लोगों के साथ उन्होंने सब देवस्थानों का दशन किया 


किया । गोवर्धन पर्वत पर तो वे भावाविष्ट हो चढ़ गये । वृन्दावन में रहते 


>> अं > क जा 


Digitized By Siddhanta eGangotri Gyaan Kosha 


<३ 


|. कि काशी में मृत्यु होने पर श्री विश्वनाथ उस जीव को निर्वाण पदवी 
ग्राप्त करा देते हैं । परन्तु वह किस तरह प्राप्त होती है इसका वणन कहीं नहीं है। 
आपके इस दर्शन से वह समस्या हल हो गई । आपके दर्शन और साक्षात्कार 
शास्त्रो के भी आगे बढ़ गये हैं । ” 


हृदय कहता था कि काशी में भैरवी ब्राह्मणी और उनकी पुनः भेंट हुई 
आर जव तक वे काशी में रहे तव तक उसके यहां सदा आया जाया करते थे। 
काशी में “ चौंसठ योगिनी ”” नामक गर्ल में “मोक्षदा ” नाम की एक स्त्री के यहां 
वह ब्राह्मणी रहती थी । मोक्षदा की ईश्वर भाक्ते देखकर श्रीरामकृष्ण को बड़ा 
धानन्द हुआ । ब्राह्मणी श्रीरामकृष्ण के साथ वृन्दावन यात्रा के लिये गई और 
श्रीरामकृष्ण के कहने से वहीं रहने लगी । वृन्दावन से श्रीरामकृष्ण के लौट आनेके 
घाद थोड़े ही दिनों में वृन्दावन में त्राह्मणी का देहान्त हो गया । अस्तु-- 


काशी में ५,७ दिन रहकर ये लोग प्रयाग गये और वहां तीन दिन रहे! 
मथुर आदि ने वहां यथाविधि क्षौर कराया पर श्रीरामकृष्ण ने नहीं कराया । वे 
वोले-“ सुभे च्षोर करने की आवश्यकता नहीं मालूम होती । ” प्रयाग से ये 
लोग पुनः काशी आये और वहां १५ दिन रहकर श्री वृन्दावन की यात्रा के. 
लिये रवाना हुए । 


व॒न्दावन में निधुवन के समीप एक मकान में ये लोग उतरे । यहां भी 
मथुरवावू काशी के समान ही बड़े ठाठवाट और ऐश्वर्य के सांथ रहते थे ॥. 


हर एक स्थान में मूर्ति के सामने उन्होंने सोहर भेंट की । निधुवन के 
यहां पर श्रीरामकृष्ण ने राधाकुरड, श्यामकुरएड और गोवर्धन पर्वत का 

'लिये पालकी में एक ओर एक कपड़ा विछाकर उस पर मधुरवावू रुपये, अठन्नी, 
चोअन्नी, दोअन्नी की ढेरियाँ रख दिया करते थे । परन्तु इन सब स्थानों में जाते 
समय श्रीरामकृष्ण भावावेश में इतने विह्वल हो जाया करते थे कि उन ढेरियों 
'में से एक २ सिक्का उठाकर अलग २ दान करना उनके लिये असम्भव हो जाता 
-था । परिणाम यह होता था कि भिखारियों की भीड़ जमा हो जाती थी और वे 
“कपडे की एक छोर खांचकर सभी सिक्के नीचे गिरा देते थे । 


वांके विहारी श्रीकृष्ण के दर्शन करते समय श्रीरामकृष्ण को अद्भूत 
भावावेश हो आया और वे एकाएक मूर्ति को आलिंगन करने के लिये दौड़ पडे । 
वैसे ही एक दिन सन्ध्या समय गोपों के वालक जंगल से गाय चराकर लौट 
रहे थे उसी 'फुएड में श्रीरामकृष्ण को गोपालकृष्ण का दर्शन हुआ ओर वे 
प्रेम से तन्मय होकर गहरी समाधि में मम्न हो गये । वृन्दावन की अपेक्षा उन्हें 
ब्रज अधिक प्रिय लगा और वहां उन्हें श्रीकृष्ण और राधा के अनेक रूपों का 
दर्शन हुआ । 


ब्रज में रहते समय उन्होंने अनेक वैराग्य सम्पन्न साधकों को छोटी २ 
कुटियों के दरवाज़ों को ओर पीठ करके एकाग्र चित्त होकर जप-दध्यान में 
'निमञ्न रहते हुए देखा । ब्रज का स्वाभाविक सृष्टि सौन्दर्य, फलफूलों से सुशोभित 
छोटा सा गोवर्धनगिरि, वन में निःसंकोच स्वैर संचार करने वाले मयूर और 
मृग, जपध्यानादि में निमम्न रहने वाले साधु सन्त, और सरल स्वभाव के त्रज- 
वासियों को देखकर वे व्रज पर बहुत प्यार करने लगे । इतने पर भी तपास्वनी 
“गंगा माता के दर्शन और उसका सत्संग प्राप्त हो जाने के कारण उन्हें यही 
इच्छा होने लगी कि अब यहां से अन्यत्र न जाकर आयु के बचे हुए दिन यहीं 
'बिताने चाहिये । 


गंगा माता की आयु उस समय लगभग ६० वर्ष की रही होगी। 
श्री राधाकृष्ण के प्रति उसके अपार प्रेम और उसकी अलौकिक भक्ति को देख- 


कर लोगों की यही धारणा होती थी कि यह राधा की प्रधान सखी ललिता ही. - 
जीवों को भाक्तिप्रेम की शिक्षा देने के लिये गंगा माता का रूप लेकर इस संसार. 

सें अवतीर्ण हुई है । श्रीरामकृष्णा कहा करते थे कि “ मुझे देखते ही उसने 
पहिचान लिया कि इसके शारीर में श्रीमती राधा के समान ही महाभाव के 
लक्षण हैं ओर इसी कारण उसने मुझे राधा का ही अवतार मानकर “ ठुलाली ” 
कहकर पुकारा । ” इस तरह दुलाली के सहज ही दशन हो जांने के कारण 
गंगा माता अपने को अत्यन्त धन्य मानने लगी ओर समभने लगी कि आज 
उसे इतने दिनों के प्रेम और भक्ति का फल प्राप्त हो गया । श्रीरामकृष्ण भी उसे 
देखते ही उसके साथ बिल्कुल परिचित मनुष्य का सा व्यवहार करने लगे और 
अन्य सभी वातां को भूलकर उसी के आश्रम में उसके सत्संग में रहने लगे। 
दोनों को ही आपस में इतना आनन्द हुआ कि मधुरवावू आदि को डर 
लगने लगा कि कहीं अब श्रीरामकृष्ण शायद यहीं स्थायी रूप से न रह जॉय 


और अपने साथ दक्षिणेश्वर न लोटे । परन्तु अन्त में श्रीरामकृष्ण की मातृभाक्ते , 


की ही जीत हुई ओर उनका गंगा माता के पास ही रहने का विचार बदल गया । 
श्रीरामकृष्ण कहते थे कि “ व्रज में रहते समय सभी बातों का पूणं विस्मरण हो 
गया था। इच्छा यही होती थी कि यहां से वापस जाना ही नहीं चाहिये । पर 
कुछ दिनों में माता की याद आई और॑ मन में ऐसा लगने लगा की यदि में यहांः 
रह जाऊंगा तो माता को वड़ा दुःख होगा, और इस वृद्धावस्था में उसकी सेवा शुश्रूषा 
भी कोन करेगा ? मन में यह विचार आते ही मुक से वहां नहीं रहा गया |”? | 


सचमुच ही, विचार करके देखने में, इस महापुरुष की सभी बातें बड़ी 
विलक्षण मालूम पडती हैं और परस्पर विरोधी सद्गुणो का उनमें एक ही स्थान में 
संमिश्रण देखकर मन आश्चर्य चाकेत हो जाता है । यही देखो न ! उन्होंने विवाह 
तो किया पर गुहस्थी नहीं की । अपनी पत्नी का त्याग भी नहीं किया और उससे 
कभी शारीरिक सम्वन्ध भीः नहीं रखा । इश्वर प्राप्ति के लिये सवस्व का त्याम 
किया, पर मातृ सम्बन्धी ओर पत्नी सम्वन्धी कर्तव्य को कभी भौ नहीं भुलाया ।. 
'अद्वैतज्ञान के अत्युच्च शिखर पर आरोहण करके सदेव वहां वास करते हुए भी' 
इश्वर के साथ अपने भक्त के ( या अपत्य के ) प्रेममय सम्बन्ध को कभी भी 
नहीं छोड़ा । इस प्रकार को कितनी ही बातें बताई जा सकती हैं । अपनी माता 
के साथ उनका ऐसा ही अलौकिक सम्बन्ध था । उनकी वृद्धा माता अपने जीवनः: 


के अन्तिम वर्षों में उन्हीं के पास दक्षिणेश्वर में रहती थी और क 

उसको सब प्रकार की सेवा अपने ही हाथों से करते हुए अपने को धन्य समभते 
थे । बाद में जब उनकी परम पूज्य माता का स्वर्गवास हो गया तब उन्हें इतना 
दुःख हुआ र वे रोते रोते इतने व्याकुल हो गये कि ऐसा शोक शायद ही 
कोई करता हो । इतना दुःख तो उन्हें हुआ पर वे अपना सन्यासी होना कभी 
नहीं भूले । सन्यासी होने के कारणा में अपनी माता का रोध्वदेहिक कृत्य और 
श्राद्ध आदि करने का अधिकारी नहीं हूं ऐसा समक उन्होंने वह सव कार्य अपने 
भतीजे रामलाल के द्वारा करवाया और स्वयं एक ओर वेठकर माता के लिये 
रो २ कर उसके ऋणा से थोड़े बहुत मुक्त हुए। इस सम्बन्ध में श्रीरामकृष्ण 
कहते थे कि “ संसार में पिता और माता ये ही परमगुरु हैं; जीवन भर उनकी 
सेवा करनी चाहिये ओर उनकी सत्यु के बाद उनका श्राद्ध आदि करना चाहिये । 
जो दरिद्र हो और श्राद्ध भी करने की शक्ति जिसे न हो वह उनका स्मरणा करके 
कम से कम सू तो गिरावे। ऐसा करने से ही मनुष्य उनके ऋणा से मुक्त 
हो जाता है । माता पिता की आज्ञा का उल्लंघन कभी नहीं करना चाहिये--ईश्वर 
प्राप्ति के लिये ही उल्लंघन करने में कोई हज नहीं और दोष नहीं लगता । उदा- 
दरणार्थ प्रल्हाद ने पिता की आज्ञा होने पर भी श्रीकृष्ण का नामस्मरण करना 
नहीं छोड़ा अथवा ध्रुव माता के “नहीं नहीं? कहते रहने पर भी तपस्या करने 
के लिये वन में चला गया । इश्वर के लिये ही उन्होंने माता पिता की आज्ञा को 
नहीं माना इसी कारण उन्हें आज्ञा भग करने का दोष नहीं लगा । अस्तु 


बड़े कष्ट से गंगा माता से. विदा लेकर श्रीरामकृष्ण मथुरवाबू के साथ वापस 
हुए । वृन्दावन में रहते तमय श्रीरामकृष्ण को सितार सुनने की वडी इच्छा हुई 
पर वहां कोई प्रसिद्ध सितार बजाने वाला न रहने के कारण उन्हें वहां सुनने को 
नहीं मिला । लौटकर काशी आने पर पुनः उन्हें वही इच्छा हुई । मदनपुरा 
मोहे में श्रीयुत महेशचंद्र सरकार नामक सज्जन सितार: बहुत उत्तम वजाते हैं 
ऐसा विदित होने पर वे स्वयं ही उनके घर गये शर सितार बजाकर सुनाने के 


लिये उनसे प्रार्थना की । महेशबा< बडी खुशी से राजी हो गये ओर उन्हें ' 


उस दिन बडी देर तक उन्होने सितार सुनाया । महेशबाबू क्रा ग्रप्रतिम वादन 
~ या >. ~ € 

शुरू होते टी श्रीरामकृष्ण भावाविष्ट हो गये । कुछ समय के बाद वे अधवाह्य 

दशा प्राप्त होने पर “ माता, मुझे होश में ला दे, मुझे सितार अच्छी तरद सुनने 

दे ” इस प्रकार माता की प्रार्थना करते दिखाई दिए। तत्पश्चात्‌ वे अच्छी 
तरह होश में आ गये और बड़े आनन्द से सितार के मधुर बोल सुनते हुए और 
बीच २ में सितार के सुर में अपना सुर मिलाकर गाते हुए वहां बहुत समय तक 
बैठे रहे । सन्ध्या के पांच बजे से रात्रि के आठ वजे तक इस तरह बडे आनन्द 
से सितार सुनकर महेशबाबू के आग्रह से वहीं कुछ जलपान करके श्रीराम- 
कृष्ण अपने घर वापस आये | उस दिन से महेशवाबू ही श्रीरामकृष्ण के 
दर्शन के लिये रोज़ आकर उन्हें सितार वजाकर सुनाया करते थे । श्रीराम 
कृष्ण कहते थे कि “ सितार बजाते समय महेशवावू अपनी देह की सुधि भी 
भूल जाते थे । ? 


काशी में १५ दिन व्यतीत. करने के वाद मथुरवाबू को गया क्षेत्र की 
यात्रा करने की इच्छा हुई । परन्तु श्रीरामकृष्ण ने वहां जाने से इन्कार कर 
दिया । इसलिये, मथुरवाबू ने भी अपना वह विचार बद्ल दिया । श्रीरामक्रष्ण 
ही कहते थे कि “ गया में ही मेरे पिता से स्वप्न में श्री गदाधर ने कहा था 
कि मैं तेरा पुत्र होकर जन्म लूंगा | इसी कारणा मेरे पिता ने मेरा नाम “ गदा- 
धर ? रखा । गया में जाकर श्री गदाधर के दर्शन से में शायद इतना बेहोश 
और प्रेमोन्मत्त हो जाऊँ कि गदाधर के साथ.चिरकाल तक एकरूप होकर 
रहने की इच्छा हो जाय और में चिरसमाधि मम्न हो जाऊँ ऐसा मन में आने 
के कारण मैं मथुरवाबू के साथ गया जाने के लिये राजी नहीं हुआ । ” यह 
बात श्रीरामक्रष्ण ने अपने किसी २ शिष्य से कही थी। श्रीरामकृष्ण 
की यह दढ भावना थी कि “पूर्वकाल में जो श्रीराम, श्रीकृष्ण, श्रीगोराङ्ग 
आदि रूपों से अवतीणी हुआ था वही अब इस शरीर का आश्रय लेकर 
पुनः अवतीर्ण हुआ है । ” इसी कारण वे अपने वर्तमान शरीर और मन 
के उत्पत्तिस्थान श्रीक्षेत्र गया में जाने में, और जहाँ २ अन्य अवतांरी पुरुषों ने 
अपनी ऐहिक लीला का संवरण किया है, ऐहिक यात्रा समाप्त की दै, उन २ 
क्षेत्रों के दर्शन करने का विचार करने में उनके मन में एक विचित्र प्रकार 
का संकोच उत्पन्न होता था । श्रीरामकृष्ण कहते थे-“ ऐसे स्थानों में जाने से 
मुझे ऐसी गहरी समाधि लग जावेगी कि वह . किसी भी उपाय से नहीं उतरेगी 
ओर ऐसा होने पर शरीर का टिकना भी असम्भव हो जावेगा । ? ऐसा विलक्षण 

संकोच उन्हें स्वयं अपने ही सम्बन्ध में उत्पन्न होता था सो नहीं । अपने भक्तों 
के सम्बन्ध में भी उन्हें यही आशंका हुआ करती थी । अपना भक्त अमुक 
देवता के अंशा से हुआ है यह उन्हें दिव्य दृष्टि द्वारा मालूम हो जाने पर वे 
उसे उस देवता की लीला-भूमि के दर्शन के लिये जाने से रोकते थे। इस विलक्षण 
संकोच को कया कहा जावे ? इसे भय भी नहीं कह सकते, क्योंकि ब्रह्मज्ञ सिद्ध 
अवतारी पुरुष को भय केसे हो सकता है और किसका हो सकता हें १ सव 
चराचर में एक ही ब्रह्म व्याप्त हो रहा है, उसके सिवाय दूसरी कोई वस्तु है 

नहीं इस बात का जिसने साक्षात्‌ अनुभव कर लिया है उसे किसका भय हो 
सकता है ? अन्य लोगों के समान जीते रहने की इच्छा भी उस संकोच को 
नहीं कह सकते क्योंकि लोगों के मन में जो जीने की इच्छा रहती हे वह स्वार्थ 
के लिये या सुखोपभोग के लिये ही हुआ करती है । परन्तु जिनके अन्तःकरण 
में स्वार्थं का नामोनिशान तक नहीं दिखाई देता उनके सम्बन्ध में ऐसा नहीं कह 
सकते । तब इस संकोच को क्या कहा जावे ? ओर इसकी कल्पना भी दूसरों को 
किस तरह हो ? हमारे मन में जो भाव ओर जो कल्पना तरंग उत्पन्न होते 
उन्हीं को व्यक्त करने योग्य शब्द समूह हमें मिल सकते हैं। श्रीरामकृष्ण 
समान महापुरुष के मन के अत्युच दिव्य भाव को व्यक्त करने योग्य शब्द भी 
हमें कहां मिले ? इसीलिये इन सब विषयों के सम्बन्ध में जो श्रीरामकृष्ण कहा 
करते थे उसी को श्रद्धा और विश्वास के साथ सुनकर इन सब उच्च भावों को 
अपनी कल्पना द्वारा समझने के लिये यथा शक्ति प्रयत्न करने के सिवाय दूसरा 
कोई मार्ग नहीं दिखाई देता । 


स ०११ 


ऊपर वता चुके हैं कि गया जाने के लिये श्रीरामकृष्ण के इन्कार करने 
पर मथुरवावू ने भी वहां जाने का विचार त्याग दिया । सव लोग वहां से वेद्य- 
नाथ जाकर कलकत्ता लोट आये । 


श्रीरामकृष्ण वृन्दावन से राधाकुरड और श्यामकुएड की मिट्टी अपने 
साथ लाए थे | उसमें से कुछ पंचवटी के नीचे ओर बाकी अपनी साधन 
कुटीर के चारों ओर फेलाकर वे वोले, “ आज से यह स्थान वृन्दावन के समान ही 
प्रवित्र होगा । ” तदनन्तर थोड़े ही दिनों में उन्होंने मथुरवाबू से कहकर 

उससे कई स्थानों के सन्त, महन्त, साधु, भक्त, आदि को बुलवाकर र्ट 
के नीचे एक महोत्सव किया । उस अवसर पर मथुरबाबू ने प्रत्येक को १) 
से लगाकर १६) तक दक्षिणा दी । 


~ 


श्रीरामकृष्ण कहते थे कि इस सम्पूणा यात्रा में मथुरवाबू ने कुल मिला- 
कर एक लाख रुपये से अधिक खूर्च किया । 


काशी ओर वृन्दावन के सिवाय श्रीरामकृष्ण मथुरवाबू के साथ एक बार 

श्री चेतन्य देव के जन्म स्थान 'नवद्वीप को भी गये थे। श्री चेतन्य देव को 
श्रीरामकृष्ण के शिष्यां में से बहुत से लोग अवतार नहीं मानते थे । इतना ही 
नहीं वे लोग “ वेष्णव ” शब्द का अर्थ “ दीन और दुर्बल लोग ” सममा करते 
थे । श्री चैतन्य देव के अवतारीपन के सम्वन्ध में उन्होंने श्रीरामकृष्ण से भी 
श्र पूछने में कमी नहीं की । श्रीरामक्रष्ण ने एक दिन उनके प्रश्न का उत्तर 
दिया । वे बोले-“ कया कहूं रे भाई ! कुछ दिनों तक वारम्वार मुझे भी यही 
मालूम पड़ता था कि पुराण में, भागवत में कहीं “ चैतन्य ” का नाम भी नहीं 
आया है ओर “ चैतन्य ” को कहते हैं “ अवतार ?? यह कैसी बात है ? कुछ 
अनाप शनाप वर्णन करके “तिल का ताड़ ? बना डाला होगा । किसी 
तरह भी चैतन्य का अवतार होना निश्चित नहीं किया जा सका । मथुरबाबू 
के साथ मैं नवट्रीप गया और मेरे मन में आया कि यदि सचमुच चैतन्य 
अवतार हैं तो वहां कुछ न कुछ साक्षात्कार अवश्य होगा-और तब तो आप ही 
आप सब स्पष्ट हो जावेगा । इस प्रकार का कोई साक्षात्कार हो इस उद्देश से 
इधर-उधर, बड़े महन्त के यहां, छोटे महन्त के घर, इस देवालय में उस 
देवालय में-सारे नवद्वीप में मारा २ फिरता रहा पर कहीं भी साक्षात्कार का 
नाम नहीं हुआ । जहां देखो वहां अपने.हाथ ऊपर उठाकर नाचते हुए चैतन्य की 
काष्ठमूर्ति ही दिखाई देती थी ! यह सब देखकर मेरे प्राण व्याकुल हो उठे और 
में सोचने लगा कि यहां मैं आया ही क्यों £ तदनन्तर अब वहां सें रवाना होने | 
की इच्छा से मैं नौका पर बैठकर जाने ही वाला था कि मुझे एक अद्भूत दर्शनः 
हुआ | दो सुन्दर बालक--उनका रूप इतना सुन्दर कि पहिले कभी देखने में 
नहीँ आया था--तप्त स्वर्ण के समान रंग और कान्तिवाले--वय में १३-१४ वर्ष 

के--मुखमराडल के चारों ओर तेजोवलय--हाथ ऊपर उठाकर मेरी ओर 
देखकर हँसते २, आकाशमाग से मेरी ओर बड़े वेग से आ रहे हैं ! यह दृश्य 
देखते ही “ देखो में आया, मैं आया ” इस प्रकार में एकदम चिल्ला उठा ! पर 
इतने में ही वे दोनों वालक मेरे पास. आकर ( अपनी ही ओर अंगुली दिखाकर ) 
इस शरीर में अंतधीन हो गये ओर में एकदम समाधिस्थ हो गया। नदी में 
ही गिर पड़ता पर हृदू साथ में था; उसने पकड़कर खींच लिया। इसी तरह 
और भी कुछ कुछ दिखलाकर मुझे विश्वास दिलाया कि चैतन्य सचमुच 
अवतार हैं । ” 


टे नवद्वीप के समीप की नदी के किनारे की रेतीली ज़मीन पर श्रीरामकृष्ण 
को जितना भावावेश हुआ उतना खास नवद्वीप में नहीं हुआ । इसका कारण 
पूछने पर वे कहने लगे--“ श्री चैतन्य देव का पुराना नवद्वौप गंगा में डूब 
गया है और उसका स्थान उस रेतीली जगह के नीचे ही होना चाहिये इसीलिये 
वहीं पर मुझे भावावेश हुआ। ” 


काशी, वृन्दावन और नवद्वीप के सिवाय मधुरवावू के साथ श्रीरामकृष्ण 

| एक बार खुलना के प्रख्यात सत्पुरुष भगवानदास बावा जी से भेंट करने गये थे 

i (सन्‌ १८७१ )। श्री चैतन्य देव के चरणों से पवित्र हुए अनेक स्थानों में से 
| खुलना भी एक है। वहां के १०८ शिव मन्दिर प्रसिद्ध हैं । 


| 
डु 
Be वावा भगवानदास जी की आयु उस समय ८० वर्ष से अधिक रही होगी | 
और उनके तीव्र वैराग्य और अलौकिक भगवद्भक्ति की ख्याति सारे बंगाल भर | 
में थी। रातदिन एक ही स्थान में वेठकर जप, ध्यान, धारणा आदि करते रहने 
के कारण वृद्धावस्था में उनके दोनों पैर बिल्कुल कमज़ोर और र हो गये 
थे । तथापि ८० वर्ष से अधिक आयु हो जाने पर भी और शरीर के इस प्रकार 
परावलंबी हो जाने के कारण उठने की भी शक्ति देह में न रहने पर भी, इस 
1 वृद्ध साधु पुरुष के हरिनाम-स्मरण में अदम्य उत्साह, इश्वर भाक्ते और ईश्वर प्रेम 
Ee को देखकर किसी तरुण युवक-को लजा आने लगती थी। नामस्मरण करते २ वे 
अपनी देह तक की सुधि भूल जाते थे और उनकी आँखों से सतत अश्रुधारा बहती 

रहती थी। निर्जाव समान वैष्णव समाज में उनके कारण सजीवता आ गई 

थी ओर बाबा जी के आदश उदाहरण और उपदेश के कारण अनेक लोग 

सन्माग की ओर प्रवृत्त होने लगे थे। उनके दर्शन के लिये जाने वालों पर 

| - उनके तीव्र वैराग्य, तपस्या, ईश्वर प्रेम, पवित्रता आदि अनेक सद्गुणों का बहुत 
परिणाम होता था और उनके जीवन की दिशा बदल जाती थी। महाप्रभु श्री 
चैतन्य देव के प्रेम धर्म सम्बन्धी किसी विषय पर वाद उपस्थित होने पर सब 
लोग वावा जी भगवानदास के मत को ग्राह्य मानकर उस वाद का निर्णय करले 
थे। बावा जी केवल अपने साधन भजन में ही नहीं लगे रहते थे । ? वरन्‌ वे वैष्णव 

_ समाज में कहां क्या हो रहा हे इसका पता रखते थे और उस समाज की 
उन्नति का मार्ग क्या है, श्री चैतन्य देव के प्रेमथर्म और उनके अलौकिक चरित्र 
की ओर लोगों का ध्यान कैसे आकर्षित हो--इत्यादि बातों की भी चिन्ता 
सदा किया करते थे। ढोंगी साधुओं के आचरण के सम्बन्ध की सभी बातें ८ 
लोग उनके पास जाकर बताया करते थे और इस विषय में उनकी राय के अनु- ही 
सार लोग निःशंक होकर उपाय किया करते थे। इस कारण बाबा जीका सरे. | 
वैष्णव समाज पर एक प्रकार का दबदबा था और ढोंगी, खार्थपरायण साधु 
लोग उनसे बहुत डरते थे । 


श्रीरामकृष्ण ने जिस समय अपनी तपस्या आरम्भ की थी लगभग उसी 

समय उत्तर हिन्दुस्थान के अनेक स्थानों में धार्मिक आन्दोलन शुरू हो रहा था। 
कलकत्ता और उसके आसपास हरिसभा और ब्रह्मसमाज की हलचल, संयुक्त. | 
प्रान्त और पंजाब की ओर स्वामी दयानन्द सरस्वती के वैदिक धर्म का प्रचार, | 
बंगाल में वेदान्त, कर्ताभजा-सम्प्रदाय, राधास्वामी-सम्प्रदाय आदि के धार्मिक | 
आन्दोलन हो रहे थे । उन सब का हमारे वर्तमान विषय से कोइ सम्बन्ध नहीं हे। | 
केवल कलकत्ते की कोलू टोला गली में सदा होने वाली एक हरिसभा मेंजो | 

` घटना हुई उसी का उल्लेख करना उचित है क्योंकि भगवानदास बाबाजी और | 
श्रीरामकृष्ण की भेंट से उस घटना का सम्बन्ध है। | 

में बडा आनन्द आ रहा था और श्रोतागणा सुनने में तल्लीन थे । उन्हीं के साथ 
एक ओर श्रीरामकृष्ण बैठ गये और पुराण सुनने लगे । 


उस स्थान के लोग अपने को श्री चैतन्य देव के एकनिष्ट भक्त सममा 
करते थे । इसी कारण वे लोग उनकी स्मरति सदैव जागृत रखने के लिये वहाँ एक 
अलग आसन बिछा दिया करते थे। उस आसन परं साक्षात्‌ श्री चैतन्य देव 
विराजमान हैं इस भावना से सव लोग उसे मान देते थे, उसकी पूजा अचा करते 
थे, उसके सामने साष्टांग प्रणाम करते थे और उस आसन पर किसी को वेठने 
नहीं देते थे । प्रत्यक्ष श्री चैतन्य देव श्रवण कर रहे हैं ऐसा मानकर पौराणिक 
महाराज अपना पुराण सुनाया करते थे । 


उस दिन पुराण सुनते २ श्रीरामकृष्ण एकाएक भावाविष्ट हो गये ओर उस 
भाव के उमङ्ग में ही झट उठकर एकदम उस आसन पर जाकर खड़े हो गये ओर 
वहाँ उन्हें खड़े २ ही गहरी समाधि लग गई । यह सव इतनी शीघ्रता के साथ 
हुआ कि तत्त्ण वह किसी के ध्यान में भौ नहीं आया; परन्तु श्रीरामकृष्ण को 
उस आसन पर खड़े हुए देखकर सभा में सव ओर खलबली मच गई । सभी 
एक दूसरे की ओर देखने लगे । उस समाधि-अवस्था में ही श्रीरामकृष्ण के हाथ 
चैतन्य देव के समान ऊपर उठे हुए थे और उनके मुखमरडल पर अपूर्व तेज 
झलक रहा था । उनकी उस दिव्य तेजःपुन्न मूर्ति को देखने से उस सभा में उप- 
स्थित किसी २ भक्त को तो वे साक्षात्‌ चैतन्य देव ही दिखाई दिये । पौराणिक का 
पुराण बंद हो गया । श्रीरामकृष्ण उस आसन पर खड़े हो गये यह वात अच्छी 
हुई या बुरी-यही बात श्रोताओं की समक में नहीं आती थी । श्रीरामकृष्ण के 
उस दिव्य तेज से सव लोग चकित हो गये ओर सभी को एक साथ अचानक 
स्फूर्ति आ जाने के कारण उन्होंने ज़ोर २ से जयजयकार करना और भजन 
गाना प्रारंभ कर दिया । बहुत समय में श्रीरामकृष्ण अधूरे होश में आये और वे 
भी उन्हीं के साथ नृत्य करते हुए भजन करने लगे ओर बीच २ में समाधिस्थ 
होने लगे। सभी को जोश आगया ओर वे लोग देहभान भूलकर उन्मत्त के 
समान ज़ोर २ सें भजन करने लगे। इसी प्रकार बहुत देर तक भजन चलता 
रहा । किसी को भी किसी वात की सुधि नहीं थी । बहुत समय के बाद श्री 

चैतन्य देव के नाम से जयजयकार होकर भजन समाप्त हुआ और थोड़ी ही 
देर में श्रीरामकृष्ण हृदय के साथ दक्षिणेश्वर को वापस आये । 


श्रीरामकृष्ण के चले जाने के वाद जैसे कोई सोया हुआ मनुष्य जाग 
उठे उसी तरह ये लोग जागत हुए और आज की घटना उचित थी कि 
अनुचित इसके सम्बन्ध में वाद विवाद होने लगा। श्रीरामकृष्ण की समाधि, 
उनका वह दिव्य तेजःपु्न रूप और उनके अलौकिक नृत्य और भजन को 
देखकर कुछ लोग तो कहने लगे कि उनका चैतन्य देव का आसन ग्रहण 
करना अनुचित नहीं हुआ और कुछ लोग यह भी कहने लगे कि यह अनुचित 
हुऔ। दोनों पक्तवालों में जोर शोर से बहस हुई, पर उस दिन इस बात का 
कोई निर्णय नहीं हो सका। 


क्रमशः यह वाती सव ओर फैल गई और सारे वैष्णव समाज में धूम मच 
गई। यह वात वावा भगवानदास जी के कान में भी पहुँची और व्यर्थ ही कोई 
तद्र मनुष्य श्री चेतन्य देव के आसन का अपमान करे और अपने भक्तिभाव का 
इस प्रकार ढोंग मचावे इस वात पर उन्हें बड़ा क्रोध आया। इतना ही नहीं 
क्रोध के वेग में उन्होंने उस ढोंगी मनुष्य के सम्बन्ध में कुवाक्ययुक्त उद्गार भी 
अपने मुख से निकालने में कमी नहीं की। पर श्रीरामकुष्ण को उस दिन की 
घटना से वैष्णव समाज में बड़ी हलचल उत्पन्न हो गई है इसके सिवाय और कुछ 
भी मालूम नहीं हुय़ा । 


तत्पश्चात्‌ थोडे ही दिनों में श्रीरामकृष्ण मथुरबावू के साथ खुलनां गये । 
प्रायः सूर्योदय के समय उनकी नोका घाट पर लगी। मथुरबाबू सामान आदि 
सम्भालने में लगे थे । इधर हृदय को साथ लेकर श्रीरामकृष्ण शहर देखने निकल 
पड़े ऑर पता लगाते २ बाबा भगवानव्सस जी के आश्रम के समीप आ पहुँचे । 


किसी अपरिचित व्यक्ति से भेंट करने का अवसर आ पड़ने पर पहले 
पहल बालक स्वभाव वाले श्रीरामकृष्ण के मन में सचमुच भय होने लगता था । 
उनका यह स्वभाव हमने अपनी आँखों से देखा है । बाबा भगवानदास जी की भेंट 
के समय भी पहिले ऐसा ही हुआ । हृदय को सामने करके अपना सब शरीर 

वस्त्र से ढांककर उन्होंने वाबा जी के आश्रम में प्रवेश किया । हृदय आगे आकर 
वावा जी को प्रणाम करके बोला-“ मेरे मामा बडे भगवद्भक्त हैं; वे आप का 
दशन करने आये हैं । ?” 


हृदय कहता था कि उनको प्रणाम करके मेरे बोलने के पूव ही वावा जी 
कहने लगे- आज आश्रम में किसी महापुरुष का आगसन हुआ हे ऐसा भास 
हो रहा है । ” ऐसा कहते हुए वे इधर उधर देखने लगे । पर वहां मेरे सिवाय 
ओर कोई नहीं दिखा। इससे वे अपने सामने के काम में ही लगे रहे । कुछ लोग 
एक वैन्णव साधु के दुराचार के सम्बन्ध में वावा जी से सलाह कर रहे थे । 
बावा जी भी उसकी खूब भत्सना करके “ उसकी माला छीनकर उसे सम्प्रदाय में 
से निकाल दूंगा ” इत्यादि कह रहे थे । इतने में ही श्रीरामकृष्ण वहां आ गये 
शौर बाबा जी को प्रणाम करके नम्रता पूर्वक एक ओर चुपचाप वेठ गये । सर्वग 
वस्त्र से ढके रहने के कारण उनके चेहरे पर किसी की दृष्टि नहीं पड़ी। हृदय 
ने उनकी ओर अंगुली दिखलाते हुए कहा-“ यही मेरे मामा हैं। ” इतना परिचय 
पाने पर बाबा जी ने भी अन्य बातें बन्द कर दीं और वे श्रीरामकृष्ण से “ कब 
आये ? कहां से आये ? ” आदि कुशल प्रश्न करने लगे । 


अपने साथ बोलते समय भी वावा जी को माला फिराते देखकर चतुर 
हृदय ने उनसे पूछा--“ बाबा जी, आप अभी तक माला क्यों लिये हुए हैं १ आप 
'तो सिद्ध हो चुके हैं, आपको माला की क्या आवश्यकता हैं? ” बाबा जी ने 
नम्रता से उत्तर दिया--“ स्वयं सुझक़ो उसकी ऐसी अधिक आवश्यकता नहीं 
है पर लोगों के लिय माला रखनी पड़ती है; नहीं तो दूसरे लोग भी मेरी देखा- 
साखी वैसा ही करने लंग जावेंगे ।” 


सभी विषयों में हर समय एक बालक के समान श्री जगदम्बा पर ही 
अवलम्बित रहने की प्रकृति श्रीरामकृष्ण के मानो अस्थिचर्म में इतनी दृढ़ हो गई 
थी अर्थात्‌ उनका श्री जगदम्बा पर निर्भर रहने का स्वभाव इतना प्रबल हो गया 
था कि अहंकार से स्वयं अपनी प्रेरणा से कोई कार्य करना तो दूर 


अगर दूसरा कोई वैसा करता हो तो भी उनके अन्तःकरण में पीड़ा होती थी ! 

अपने सम्वन्ध में कभी ऐसे शब्दों का प्रयोग नहीं होता था कि “ मैंने असुक काम 
किया या करूंगा । ” कभी “ में ” शब्द का प्रयोग होता भी हो तो वहां “ मैं ” 
शब्द का अथ “ जगदम्वा का बालक ” अथवा “ में दास ” ही रहा करता था । 
अपने सम्बन्ध में वे सदा “ यहां का मत ”, “यहां की अवस्था ?, “ इस देह 
की स्थिति ” ऐसे ही शब्दों का उपयोग करते थे । उनका यह स्वभाव बिल्कुल 
अल्प समय तक भी उनके साथ रहने वाले मनुष्य के ध्यान में या जाता था। * 
किसी के “ मैं करूंगा ” आदि शब्दों को सुनकर श्रीरामकृष्ण को क्रुद्ध होते देख वी । 
दर्शक को आश्चर्य होता था । वह मन में सोचता था कि “ इस मनुष्य ने का 
ऐसा कौन सा अपराध किया है कि श्रीरामकृष्ण इस पर क्रुद्ध हो गये । ” यहां अ 
भी यही हाल हुआ । श्रीरामकृष्ण के पहुँचते ही उन्हें बाबा जी के सुह से-- | 
“ उस साधू की माला छीनकर उसको वैष्णव सम्प्रदाय से निकाल दूँगा--” | 
ये शब्द सुनाई दिये । थोड़े ही समय में फिर--“ लोगो के लिये में माला नहीं 
छोड़ता ” ये शब्द उनके कान में पड़े । “ मैं निकाल दूंगा ”, “ भें माला नहीं 
छोड़ता ”, “ में लोगों को सिखाऊँगा ? इत्यादि बाबा जी के मुँह से “ में ”-- 
अहंकार सूचक शब्द निकलते सुनकर श्रीरामकृष्ण को क्रोध आया और उस क्रोध 
को वे हमारे समान असभ्यता के डर से छिपा नहीं सके । वे एकदम उठकर खंडे 
हो गये और बावा जी की ओर देखकर बोले--“ क्यों ? अब तक आपको इतना 
अहंकार है ? आप लोगों को सिखावेंगे ः आप निकाल देंगे £ लोगों को सिखाने 
` चाले आप होते कौन हैं ? यह सारा संसार जिसका है उसके सिखाये बिना आप 
कौन सिखाने वाले होते हें ? ” ऐसा बोलते २ उनके शरीर पर का वस्र और 
पहिनी हुई धोती भी गिर पड़ी । में किससे क्या कह रहा हूं इसकी सुधि भी उन्हे 
` नहीं रही । देखते २ भाव की प्रबलता के कारण उन्हें समाधि लग गई और 
. उनके मुखमराडल पर दिव्य तेज चमकने लगा । कहीं नीचे न गिर जॉय इस डर | 
से उन्हें बचाने के लिये हृदय भी उनको पकड़े हुए खड़ा रहा । | x 


 सिद्धवाबाजीको आज तक सब कोई मान ही देते आ रहे थे । प्रत्युत्तर 
देने का या उनके दोष निकालने का साहस भी आज तक किसी ने नहीं किया 


5 
है अपने अहकार का उन्होंने इस हई तक नाश कर डाला था कि उनके मुँह से 
६:८४ 
न 
= 


। 
| 
| 
| 
|] 

था । अतः श्रीरामकृष्ण को इस प्रकार बोलते सुनकर वे चकित हो गये । पर 
चे भी पहुँचि हुए पुरुष थे इसलिये क्रोध के वश न होकर वे चुपचाप बैठ 
गये । थोड़ी देर में उन्हें श्रीरामकृष्ण के बोलने का अर्थ समझ में आया और 
“ में ऐसा करूंगा, मैं वेसा करूंगा ” ऐसा कहना भी अहंकार है यह बात उन 
के ध्यान में आई । श्रीरामकृष्ण की अहंकारशान्यता देखकर उन्हें वड़ा आनन्द 
हुआ और उनकी समाधि अवस्था और शरीर के लक्षण और दिव्य कान्ति 
को देखकर उन्हें निश्चय हो गया कि ये कोई असामान्य महापुरुष हैं । 


समाधि उतरने पर श्रीरामकृष्ण को बाबा जी की नम्रता देखकर बड़ा 
आनन्द हुआ । तव तो इन दोनों महापुरुषों की इश्वर सम्बन्धी बातें शुरू हो गई 
आर उनका आनन्द सागर किस प्रकार उमड़ पड़ा वह वणन करना असम्भव 
है । इश्वर सम्बन्धी बातें करते समय श्रीरामकृष्ण की तन्मयता और वारम्वार 
आने वाले भावावेश और भजन के समय के उनके असीम आनन्द को प्रत्यक्ष 
देखकर बाबा जी श्रीरामकृष्ण को धन्य मानने लगे । “ इतने दिनों तक महाभाव 
के शास्त्रीय विवेचन में ही मैं मझ हो जाता था पर आज तो महाभाव के सवे 
लक्षण जिनमें हैं ऐसे महापुरुष का दर्शन कर रहा हूं ” यह सोचकर उन्हें 
अत्यन्त आनन्द हुआ और श्रीरामकृष्ण के प्रति उनके मन में आदर ओर 
भक्ति उत्पन्न हुई । आगे चलकर वाते निकलते २ जब उन्हें यह पता लगा कि 
कोलू टोला के चैतन्य-आसन को भावावेश में ग्रहणा करने वाले दक्षिणश्वर के 
परमहंस ये ही हैं तब तो--“ ऐसे महापुरुष के प्रति मैंने कैसे अनुचित शब्दों 
का प्रयोग कर डाला ?--- यह सोचकर उन्हें बड़ा पश्चाताप हुआ और उन्होंने 
बड़ी नम्रता से उसके वारे में श्रीरामकृष्ण से क्षमा मांगी । 


~ 


इस प्रकार इन दोनों महापुरुषों की भेंट हुई । थोड़े ही समय के बाद 
बाबा जी से विदा लेकर श्रीरामकृष्ण हृदय के साथ वापस लौटे और मधुरवाबू 
के पास उन्होंने बाबा जी की उच्च आध्यात्मिक अवस्था की प्रशंसा की । उसे 
सुनकर मथुरवावू भी वावा जी के दर्शन के लिये गये ओर उनके आश्रम के 
देवताओं की नित्य पूजाअची और वार्षिक महोत्सव के लिये उन्होंने कुछ वार्षिक 
वृत्ति बाँध दी । 

| ४-०हदयराम का वृत्तान्त । 


~ AS 


करता जा । यही तेरे लिये > 


तू मेरी सेवा ठीक तरह 
। आवश्यकता नहीं है । ” 


से 
री की 


--श्रीरामकृष्ण । 


तीर्थयात्रा समाप्त करके मथुर आदि मरडली के लौटने के थोड़े ही दिनों 

के वाद हृदयराम की पत्नी का स्वर्गवास हो गया ( सन्‌ १८६६ ) । उसके कार 

कुछ समय तेक उसका सन संसार से उचट सा गया था । पहिले वता चुके हैं कि 

. हृदयराम भावुक नहीं था । इतने दिनों तक श्रीरामकृष्ण की सेवा करने ओर 

` उनकी दिव्य संगति में रहने के कारण उसके सन में कभी २ पारमार्थिक विचार 

आ जाया करते थे पर वे स्थायी रूप से टिकते नहीं थे। ग्रहस्थी ठीक चलाते हुए 

हो सके तो परमार्थ साधन करना उसके जीवन का ध्येय था। इसीलिये अपनी 

आँखों के सामने श्रीरामकृष्ण की आध्यात्मिक उन्नति शीघ्रतापूवक होते देखकर 

भी, वह मानो ससुद्र में गिर पड़ने पर भी, सूखा का सूखा ही रह गया। अपने 

मासा के अपूव शक्तिविकास को देखकर वह सोचता था कि --“ परमार्थ है 

क्या चीज ? मैं अपने मामा के पास अगर धरना देकर बैठंगा तो वे मुझे सभी 
देवी देवताओं के दशन सहज ही में करा देवेंगे। इसलिये उसके विषय में _ 

अभी से मुझे व्यर्थ चिन्ता करने की क्या आवश्यकता है ? पहिले संसार सुख. 
भोग लू तब फिर समय आने पर परमार्थ की ओर दृष्टि डालूंगा। ?° अब पत्नी का स. 
देहान्त हो जाने से उसे मालूम पड़ने लगा कि वह समय आ गया है वह अब | 
` पहिले की अपेक्षा अधिक सन लगाकर ओर निष्टापूर्वक श्री जंगदम्बा की पूजा- | 
अची करने लगा, पहिनी हुई धोती और जनेऊ आदि को अलग रखकर बीच २ 
में ध्यान भी करने लगा ओर श्रीरामकृष्ण के पास धरना देकर बैठ गया. 


. “मुझे अपने समान सारे आध्यात्मिक अनुभव आपको प्राप्त करा Et 

कि श्रीरामक्रष्ण मनुष्य नहीं हैं, वे कोई दिव्य देहधारी पुरुष हैं, उनके तेज.से 

श्रीरामकृष्णा ने इस पर उसे बहुत समझाया कि “ तुझे ऐसा करने की आवश्य- 


'कता नहीं है, तू मेरी सेवा ठीक तरह से करता जा । इतना ही तेरे लिये वस हे, 


तुझको दूसरी तपश्चयी की आवश्यकता नहीं है । यदि तू ओर में दोनों ही 
रात दिन इसी प्रकार ध्यान धारणा में मप्न रहने लगेंगे तो फिर हम लोगों की 
ओर बातों की चिन्ता कौन करेगा? ” पर हृदय किसी भी बात को सुनने के लिये 
तैयार नहीं था । तब श्रीरामकृष्ण बोले--“ माता की जैसी इच्छा होगी वैसा 
होगा; मेरी इच्छा से भला कहीं कुछ होता है ? माता ने ही तो मेरी बुद्धि को पलट 
कर मेरी यह अवस्था कर दी है; उसकी इच्छा होगी तो वह तेरी भी वही अवस्था 
कर देगी । ? 


इसके कुछ दिनों के वाद पूजा और ध्यान करते समय हृदय को कुछ थोड़े... 
बूहुत अद्भूत दर्शन ओर बीच २ में अध वाह्यदशा प्राप्त होने लगी। हृदय की | 
ऐसी भावावस्था देखकर एक दिन मथुरबावू श्रीरामकृष्ण से बोले---“ बाबा, हृदय 
की यह कैसी अवस्था हो गई है १ ” श्रीरामकृष्ण बोले---“ हृदय ढोंग नहीं कर 
रहा है; उसकी सचमुच वैसी अवस्था हो रही है-- मुझे दर्शन होने दे” ऐसी 
प्राथना उसने माता से की; इसलिये उसे यह सब हो रहा है । ऐसा ही कुछ 
थोड़ा बहुत दिखाकर माता उसके मन को शीघ्र ही शान्त कर देगी । ” मधुरवावू 
बोले--“ वावा ! कहां की माता और कहां ओर कुछ ९ यह सब आपका ही 
खेल हे | आप ही ने हृदय की यह अवस्था की है और अब आप ही उसके | 
मन को शान्त करें । हम दोनों शृंगी भुंगी के समान आपके चरणों के पास संदेव 
रहकर आपकी सेवा करने वाले हें । हमें इस प्रकार की अवस्था से क्या मतलब है? ? 
--यह सुनकर श्रीरामकृष्ण हँसने लगे । 


इसके कुछ दिनों के बाद एक दिन रात्रि के समय श्रीरामकृष्ण उठकर 
पंचवटी की ओर जा रहै थे। उन्हें जाते देखकर हृदय भी उठा और श्रीरामकृष्ण 
का लोटा और रूमाल लेकर उनके पीछे २ चलने लगा । वह थोड़े ही कृदम 
चलकर गया होगा कि इतने में उसे एक अद्भत दर्शन हुआ । उसे दिखाई दिया 


सम्पूर्ण पंचवटी प्रकाश पूर्ण हो गई है और चलते समय उनके पेर एथ्वी को स्पर्श 

नहीं करते हैं। वे पृथ्वी से अलग ऊपर ही ऊपर अधर चले जा रहे हैं। शायद 
यह अपना दृष्टि भ्रम ही हो ऐसा सोचकर आँखों को मलकर हृदय ने फिर उस 
ओर देखा तव भी वही दृश्य दिखाई दिया । यह सब देखकर वह चकित हो गया 
श्रौर सोचने लगा--“ मुझ में ऐसा कौनसा अन्तर हो गया है जिसके कारण 
सुझे यह विचित्र दृश्य दिखाई दे रहा है ”---और स्वयं अपनी ओर देखने लगा। 
तब तो उसे बड़ा ही आश्चर्य हुआ । उसे अपना शरीर भी ज्योतिर्मय दिखाई 
दिया और उसे पता लगा कि--“ में भी दिव्य पुरुष हूं, साक्षात ईश्वर की सेवा 
में मैं अपना समय व्यतीत कर रहा हूं, उनकी सेवा करने के लिये ही मेरा जन्म 
हुआ है, यथार्थ में वे और में एक ही हैं, केवल उनकी सेवा के लिये मुझे अलग 
शरीर धारण करना पड़ा | ?”--यह सव जानकर र अपने जीवन का यह 
रहस्य समझ में आने पर उसके आनन्द का पार नहीं रहा । वह संसार को 
भूल गया, अपने आप को मूल गया और अतिशय आनन्द के आवेश में 
बेहोश होकर एकाएक चिल्लाने लगा--“ ओ रामकृष्ण ! ओ रामकृष्ण ! हम _ 
लोग तो मनुष्य नहीं हैं तब हम यहां आये क्यों हैं? चलो हम लोग देशदेशान्तर में 
पर्यटन करें और जीवों का उद्धार करें | तुम और हम एक ही हैं | ” श्रीरामकृष्ण 
कहते थे कि “ इस प्रकार उसको चिल्लाते देखकर मैंने उससे कहा--' हृदू ! अरे 
कितने जोर से चिल्ला रहा है? तुझे हो क्या गया है? तेरा चिल्लाना सुनकर 
लोग दौड़ पड़ेंगे न ? “--पर कौन सुनता है? उसने अपना चिल्लाना जारी ही 
रखा। तब तो में उसके पास दौड़ते २ गया और उसके वक्षःस्थल पर हाथ 
रखकर बोला “ माता ! माता ! इस मूर्ख को जड़ बना दे। ? 


हृदय कहता था--“ उनके मेरी छाती को स्पश करते हुए ऐसा कहते ही 

मेरी वह दिव्य दृष्टि और वह सारा आनन्द लुप्त हो गया और में पुनः ज्यों का त्यों 
बन गया । सुभक्रो बड़ा दुःख हुआ और मैं रोते २ बोला--“ मामा ! आप ने 
यह क्या किया ? मुझे; इस प्रकार जड़ क्यों बना दिया १ अब मुझे; वह दिव्य 
आनन्द पुनः कहाँ मिलेगा ९? यह सुनकर श्रीरामकृष्ण बोले--“ मैने 
तुमको सब दिन के लिये जड़ होने को थोड़े ही कहा दै ? मैंने तुझक़ो अभी 
चुप बैठालने के लिये ही ऐसा किया है । ज़रा कहीं थोड़ा सा दर्शन पाया कि 
लगा तू जोर २ से चिल्लाने । इसीलिये मुके वेसा करना पड़ा ! मुझको तो 

देख । चोर्वासो घन्टे में कितनी अडत बातें देखता रहता हृं। पर क्या मैंने कभी 


भी इस तरह हल्ला मचाया हे ? तेरे लिये ऐसे दशन करने का समय अभी नहीं 
आया है । अभी शान्त हो, समय आने पर तू बहुत से दर्शन प्राप्त कर सकेगा । 


श्रीरामकृष्ण के ये वाक्य सुनकर हृदय चुप बैठ गया, पर इस बात से 
उसके मन में बड़ा दुःख हुआ । उसने सोचा कि चाहे जो हो पर परसा के 
समान साक्षात्कार एक वार और करना चाहिये । अब इसके वारे सें श्रीरामकृष्ण 
से बोलने क्रे लिये कोई गुंजायश नहीं थी, इसलिये उनको बिना बताये ही वह, 
पुनः प्रतिदिन खव जप और ध्यान करने लगा ! वह रात को उठता था और 
पंचवटी के नीचे श्रीरामकृष्ण के जप ध्यान करने की जगह में जाकर जप ध्यान 
करता था ! एक दिन वह इसी तरह वहां वैठकर ध्यान कर रहा था ! रात का 
समय था । घोर अंधकार फैला हुआ था । श्रीरामकृष्ण को पंचवटी की ओर जाने 
की इच्छा. हुई और वे वहां जाने के लिये निकले । वे पंचवटी तक पहुँचे भी 
नहों थे कि “ मामा जी! दोड़िये, दौड़िये ! में जलकर मर रहा हूं ” ये शब्द 
उनके कानों में पड़े | हृदय की आवाजु है यह जानकर वे जल्दी २ वहां पहुँचे 
ओर बोले--“ डरो मत, मैं यहां आगया हूं । क्‍यों तुझे क्या हो गया १? 
'पीड़ा के कारण चिल्लाते हुए हृदय वोला--“ मामा ! में यहां ध्यान करने बैठा 
था कि एकाएक शरीर में इतनी जलन होने लगी मानो किसी ने उस पर अंगार 
रख दीया हो ! यह वेदना मुझ से नहीं सही जाती ! ” यह सुनकर श्रीरामकृष्ण 
उसके शरीर पर हाथ फेरते हुए बोले, “ रोओ मत, अभी तकुलीफ दूर हो 
जावेगी ! तू क्यों ऐसा करता था भला ? में तुझको एक वार बता चुका न, कि 
ठतुफके इन सब बातों की जरूरत नहीं हे, तू केवल मेरी सेवा करता जा,--उतना 
ही तेरे लिये बहुत है। ” हृदय कहता था कि श्रीरामकृष्ण के हस्तस्पर्श से उसकी 
सारी वेदना सचमुच दूर हो गई । श्रीरामकृष्ण के कहने के अनुसार ही चलने 
में अपनी भलाइ हे यह जानकर वह इस के वाद कभी भी पंचवटी के नीचे ध्यान 
आदि करने के लिये नहीं गया । 


उसी साल के आश्विन मास में हृदय को श्री दुर्गा पूजा उत्सव करने की 


बड़ी इच्छा हुई । मथुरबाबू ने द्रव्य से उसकी सहायता की परन्तु श्रीरामकृष्ण 

` ढुगी पूजा उत्सव करेगा ”---और यथार्थ में बात वैसी ही हुई । श्रीरामकृष्ण के 
` कहने की ओर ध्यान न देकर चौथे वर्ष जब वह पूजा की तैयारी करने लगा 

को अपने ही घर रखूंगा ऐसा उन्होंने उससे कह दिया । हृदय की ऐसी इच्छा 
थी कि उत्सव वह अपने गांव में करे ओर वहां अपने साथ अपने मामा को भी 
ले चले । जव उसने यह देखा कि मथुरवावू उन्हें नहीं छोड़ते तो वह बड़ा 
हतोत्साह हो गया । हृदय कहता था--“ मुझको ऐसे उदास चित्त से गांव के 
लिये रवाना होते देखकर श्रीरामकृष्ण मुझे समकाते हुए कहने लगे-- हृदू ! 
तू इस तरह बुरा मत मान, में रोज्‌ तेरे यहां तेरी पूजा देखने के लिये आया 
करूंगा तब तो ठीक होगा न? तू अपने मन के अनुसार पूजा करते जाना; 
व्यर्थ सारे दिन भर उपवास मत करना; बाच में दोपहर के समय थोड़ा | 
फलाहार कर लेना ऐसा कहकर उन्होंने पूजा के लिये जो प्रबन्ध करना 
होगा वह सव बता दिया, तब मैं बड़े हर्ष के साथ अपने गांव गया । ” 


गांव में जाने के वाद उसने श्रीरामकृष्ण के कहने के अनुसार सभी तैयारी 
कर ली आर आश्विन शुक्ल षष्टी के दिन पूजा शुरू कर दी । सप्तमी के दिन 
रात्रि को पूजा आदि करके आरती करते समय उसे दिखाई दिया कि ज्योतिर्मय 
शरीर धारण करके श्रीरामकृष्ण देवी के पीछे भावावेश में खडे हैं ! श्रीरामकृष्ण 
को देखकर उसे वड़ा हर्ष हुआ और अपनी पूजा को आज सार्थक जानकर वह्‌ 
अपने को धन्य मानने लगा । 


पूजा के दिन बीतने के वाद दक्षिणेश्वर आकर उसने सव समाचार श्रीराम- 


कृष्ण से बताया । तव श्रीरामकृष्ण बोले--- उस दिन रात को आरती के समय 


तेरी पूजा देखने की मुझे सचमुच ही उत्करठा हुई और में भावाविष्ट हो गया । 
उस समय मुझे ऐसा दिखा कि ज्योतिर्मय शरीर धारण करके में ज्योतिर्मय मार्ग 


_ से तेरे घर गया हूं और तेरी पूजा देख रहा हूं ! ” 


श्रीरामकृष्ण एक वार भावावेश में हृदय से कहने लगे--“ तू तीन वध्र तक 

और दक्षिणेश्वर में आकर अपना काम और श्रीरामकृष्ण की सेवा उसने पुनः 
पूववत्‌ प्रारम्भ कर दी । 


हृदय के इसके वाद के जीवन में मनुष्य के अधःपतन का एक बड़ा 
विचित्र उदाहरण पाया जाता है । महामाया का प्रभाव बड़ा अद्भूत है। श्रीराम- 
कृष्ण की सभी साधनाएँ उसकी आँखों के सामने हुई। उनका अद्भत शक्ति- 
विकास भी उसके देखते २ हुआ, उनके और अपने जीवन के रहस्य को भी 
वह जान गया था, पर वही हृदय समुद्र में रहकर भी सूखा बना रहा। उसकी 
भावुकता नहीं बढ़ी; इतना ही नहीं श्रीरामकृष्ण के दिव्य सहवास के कारणा जो 
थोड़ा बहुत भक्तिभाव उसमें उत्पन्न हो गया था वह भी उत्तरोत्तर कम होता गया 
और उसमें बहुत अधिक स्वार्थवुद्धि आ गई ! श्रीरामकृष्ण के दर्शन के लिये 
बहुत से लोगों को आते देख हृदय को द्रव्य का लोभ उत्पन्न हो गया । हृदय 
सदा श्रीरामकृष्ण के समीप रहा करता था । पीछे २ ऐसा होने लगा कि हृदय 
को खुश किये विना कोई भी मनुष्य, जब चाहे तब और जितनी देर तक चाहे 
उतनी देर तक, दिल खेलकर श्रीरामकृष्ण से बातें भी नहीं कर सकता था । अतः 
शिवदर्शन करने के पूर्व प्रत्येक को पहले इस नंदी की यथाशक्ति पादपूजा करने 
के सिवाय दूसरा मागे ही नहीं रहा ! धीरे २ हृदय का लोभ बढ़ने लगा । इस 
प्रकार की बातों की भनक श्रीरामकृष्ण के कान में पड़ते ही उन्होंने उसको कई 
प्रकार से समझाया और उपदेश दिया, कई बार उस पर वे गुस्सा भी हुए पर सब 
व्यर्थ हुआ । आगे चलकर तो हृदय श्रीरामकृष्ण पर ही गुस्सा होने लगा और 
वाच २ में उन्हें प्रत्त्युत्तर भी देने लगा ! श्रीरामकृष्ण के प्रति उसका भक्तिभाव 
भी कम पड़ गया । उसके व्यवहार से श्रीरामकृष्ण को बड़ा कष्ट होने लगा और 
उसकी इस प्रकार की अधोगति को देखकर उन्हें बड़ा दुःख हुआ | किसी २ 
दिन तो वह इतना तंग करता था कि बालक स्वभाव वाले श्रीरामकृष्ण के लिये 
वह असह्य हो जाता था और वे बचे के समान रोने लगते थे और हाथ जोड़कर 
उससे विनती करने लगते थे ! 


धीरे २ हृदय श्रीरामकृष्ण की नकल करने लगा । वह श्रीरामकृष्ण के 


समान हा गान गाया करता, नाचता आर भावावेश ५४ था। उसका दुर्व्ये- र 

वहार इस हद्द तक पहुँच गया था कि प्रत्यक्ष श्रीरामकृष्ण और उनके भक्तों के सामने 
वह श्रीरामकृष्ण के विरुद्ध बोलने लगा और समय २ पर उनकी दिल्लगी उड़ाने 
लगा | इस कारण सभी को बुरा लगता था और मन में कोध भी आता था, 
पर उसका कया उपयोग १ एक दिन योंही किसी कारण उसने श्रीरामकृष्ण को 
इतना डांटा कि वे बेचारे रोने लगे और बोले, “ माता ! तूने मेरे सारे संसार 
बन्धन तोड़ दिये, पिता मर गये, माता मर गई, भाई भी चले गये, सभी अपने २ 
मार्ग में चले गये और अव अन्त में क्या हृदय के हाथ से मेरी इस प्रकार की 
दुदेशा होनी शेष थी ? ऐसा कहते २ उन्हें समाधि लग गई! समाधि के बाद 
कुछ देहस््रति होने पर वे हँसते २ फिर कहने लगे--“ माता ! वह सुक पर 
सचमुच ही प्रेम करता है । अतः वह चाहे जो बकता है; बेचारा अनजान 
मनुष्य हे वह कया जाने £ उस पर इस प्रकार गुस्सा क्यों होना चाहिये ? ”-- 
ऐसा कहते वे पुनः समाधिमझ हो गये ! इतना सब हो गया तो भी हृदय की 
बकबक जारी ही रही । 


बाद में एक दिन हृदय की बात निकलने पर पिछली सब बातों की याद 
करके श्रीरामकृष्ण बोले--“ उसने पहिले मेरी जैसी सेवा की अन्त में कष्ट भी 
वैसा ही दिया । उदरशूल से मैं बीमार था। कुछ भी खा नहीं सकता था। पीठ 
ओर पेट एक होकर शरीर में केवल हड्डियाँ रह गई थीं, तब एक दिन वह मुझ 
से क्या कहता है--- इधर देखो, में कैसा अच्छा खाता पीता हूं, तुम्हारे तो 
नसीव में है ही नहीं, उसके तुम कया करोगे १ ? और एक दिन बोला 
“बाबा जी, में न रहता तो देखता तुम्हारा साधूपन कैसे चलता ? ” एक दिन 
तो उसने सुभे ऐसा सताया कि मैं उदास होकर प्राण देने के इरादे से गंगा के 
घाट पर पहुँच गया। (कुछ देर ठहरकर ) पर पहिले उसने सेवा भी वैसी ही 
की । माता जैसे अपने छोटे बच्चे को पालती है वैसी ही सावधानी के साथ उसने 
मेरी रक्षा की । मुझे तो देह की भी सुधि नहीं रहती थी । पर वही मेरी सब 
व्यवस्था ठीक २ रखता था । उसके उठ? कहने से मैं उठता और “बैठ? कहने पर 
बैठता था । माता की इच्छा से यदि वह यहाँ न होता तो मेरा शरीर ही नहीं 
टिकता | ” अस्तु 

पीछे २ तो काली मन्दिर के नोकर चाकरों को भी हृदय तंग करने लगा । 
श्रीरामक्रष्ण न उस बार ताकीद की कि “ इसका फल अच्छा नहीं होगा 
तू अपना आचरण सुधार | ” परन्तु उसने इसकी कोई परवाह नहीं की । उलटा 
वही श्रीरामकृष्ण को कभी २ कह दे--“ रासमशि के अन्न के सिवाय तुम्हारे 
लिये कोइ सार्ग है ही नहीं । इसलिये तुम चाहे सब से डरकर चलो, में वयं 
किसी की परवाह करूँ ? बहुत होगा तो सुझको यहाँ से चले जाने को कहेंगे 
न ? चला जाऊँगा में | ” 


हृदय की उदणडता बढती ही गई ओर उससे सभी को--और विशेषतः 

श्रीरामकृष्ण को--अत्यन्त कष्ट होने लगा । हरएक को ऐसा लगने लगा कि 
“ यह वला यहाँ से कव रले, कब अपना मुँह काला करे । ” हृदय के पाप का 
घडा भरता आ रहा था । काली मन्दिर की स्थापना के दिन दक्षिणेश्वर में प्रति 
वर्ष उत्सव हुआ करता था । सन्‌ १८८१ के उत्सव के दिन त्रेलाक्य बाबू 
( मधुरवाबू के पुत्र) अपने सव कुठुम्बियों समेत वहाँ आये हुए थे । उस दिन 
सवेरे देवी की पूजा करने के लिये इदय काली मन्दिर में गया । वहाँ त्रेलोक्य 
बाबू की १०-११ वष की छोटी लड़की खड़ी . थी । हृदय ने उसके पेरों पर 

चन्दन पुष्प आंद चढ़ाकर उसको पूजा की ! साधनाकाल में श्रीरामकृष्ण इसी 
तरह छोटी लड़कियों की जगदम्वा-भावना से पूजा किया करते थे। हृदय भी वैसा 
ही करने गया । थोड़ी देर में यह वात त्रैलोक्य वाबू के कानों तक पहुँची । उन्ह । 
हृदय के आचरण से वड़ा सन्ताप हुआ शौर उन्होंने अपने नोकर के द्वारा 
हृदय को धक्के मारकर काली मन्दिर से निकलवा दिया ओर काली सन्द्रि सें उसके 
पुनः घुसने की मनाई कर दी ! 


इस प्रकार श्रीरामकृष्ण और हृदय के सम्बन्ध की इति हुई । इसके वाद | 
हृदय काली मन्दिर के पास के यदुनाथ मल्लिक के वगीचे में रहता था । श्रीराम- | 
कृष्ण के पास काली माता के प्रसाद की दो थालियाँ आया करती थीं । उन में. 
से एक थाली वे रोज्‌ दोनों वक्त हृदय के पास भेज दिया करते थे और 
ब्रीच २ में स्वयं भी उसके पास जाकर उसकी हालत देख आया करते थे । 
इतना सव हो गया पर तो भी हृदय के लोभ की मात्रा कम नहीं हुई। एक दिन 

तो वह श्रीरामकृष्ण से कहने लगा--“ सामा ! आप इस सन्दिर में रहकर क्या 
> Ta >) Co ~ ~ ७ 
करते हैं? चालिये हम लोग किसी दूसरी जगह जाकर काली मन्दिर वनावें और दोनों 


वहां सुख से रहें ! ” इसे सुनकर श्रीरामकृष्ण सन्तप्त होकर वोले--“ बेटे ! अब 
तू सुको लेकर लोगों के दरवाजे दरवाजे प्रदर्शन करता घुमायेगा ऐसा 
दिखता है । ” 


« _ पीछे २ उसके अपने दुर्व्यवहार का पश्चात्ताप हुआ । श्रीरामकृष्ण के 
समाधिस्थ हो जाने पर वह उदर पोषण के लिये कपड़ा बेचने का रोज़गार करने 
लगा । उसे इस वात का अत्यन्त दुःख होता था कि श्रीरामकृष्ण ऐसे महापुरुष | 
के आश्रय में रहते हुए भी उसने उनसे अपना कोई लाभ स्वयं नहीं उठाया और वह 
श्रीरामकृष्ण के शिष्यवृन्द के साथ मिल जुलकर अपने इस दुःख को कम करने 
का प्रयत्न करता था । इस शिष्य ससुदाय के सामने वह अपना दिल खोलकर 
श्रीरामकृष्ण की बातें बतलाया करता था । श्रीरामकृष्ण के साधनकाल से 
लगाकर वह उनके अत्यन्त निकट सहवास में था, इस कारण श्रीरामकृष्ण के 
चरित्र की कई बातों की जानकारी लोगों को उसी के द्वारा प्राप्त हुई है । श्रीराम- 
कृष्ण की शिष्य मरडली उससे सदा परामर्श किया करती थी और उसने श्रीराम- 
कृष्ण की जो मनपूर्वक सेवा की थी उसे स्मरण करते हुए उसका उचित सम्मान 
करती थी । श्रीरामकृष्ण के समाधिस्थ होने के १३ वर्ष के बाद अपनी आयु के 
६२-६३ वें वर्षे सें हृदय अपने आस में झत्यु को प्राप्त हुआ । यह सन्‌ १८६६ 
की बात है । 

“१ ५--मथुर की मृत्यु ( १८७१) 
और 
षोडशी पूजा। ( १८७३-७४ ) 
` “ (मथुर ने) कहीं किसी राजकुल में जन्म लिया होगा। 


[a ~ 


उसकी भोग वासना नष्ट नहीं हुई 


[a 


था।? 


“ वही ( स्वयं उन की पत्नी ) यदि इतनी शुद्ध और 
पवित्र न होती तो हमारे संयम का बांध फूटकर मन में ज्ञद्र 
देह बाद्धे का उद्य हुआ होता या नहीं--यह कोन कह 
सकता हे ? ” 


रामकृष्ण । 


तीर्थयात्रा से लौटने के वाद २।-२॥ वर्ष तक कोई विशेष घटना नहीं हुई। | 

सन्‌ १८७० में श्रीरामकृष्ण के भर्ताजे ( रामकुमार के लड़के) अक्षय | 

की दक्षिणेश्वर में खृत्यु हो गई । वह १८६६ से १८७० तक श्री राधाकान्त के | 
पुजारी पद पर था । उसका स्वभाव बहुत ही सरल र प्रेमयुक्त था । वह 
अत्यन्त भक्त था ओर अपना बहुत सा समय पूजा, जप, ध्यान में ही बिताता 
_ था । उसके इस गुण के कारण श्रीरामकृष्ण का उस पर बड़ा प्रेम था । उस 


की झात्यु से उन्हें बहुत दुःख हुआ और जिस कमरे में वह मरा उस कमरे में 

उन्होंने फिर कभी भी पेर नहीं रखा । अक्षय की झत्यु के बाद उसकी जगह 
पर श्रीरामकृष्ण के मले भाई रामेश्वर * की नियुक्ति हुई । 


श्रीरामकृष्ण अक्षय की खझृत्यु का दुःख भूल जावें इस उद्देश से मथुरबावू 
उन्हें अपनी जमींदारी के गांव में ओर अपने कुलगुरु के गांव में ले गये और वहां 
कुछ दिन व्यतीत करके उन्हें साथ लेकर दक्षिणेश्वर वापस आये । 


मथुरबावू अपनी जूमींदारी के गांव से लोटे । उसके कुछ ही दिनों के वाद 
उनकी प्रकृति बिगड़ने लगी और वे जोर से बीमार पड़ गये । उनके अवतार कार्य 
की समाप्ति का समय आ गया । श्रीरामकृष्ण के पुजारी पद स्वीकार करने के 
समय से अब तक पूरे १४ वर्ष मथुरवाबू ने उनकी एकनिष्ठ होकर सेवा की। 
श्रीजगदम्बा की अचिन्त्य लीला से वर्तमान युगावतार श्रीरामकृष्ण के अद्भुत- 
शक्ति विकास में सहायता करने का उच्च सम्मान उन्हें मिला था। उन्होंने 
अपना काम कितना सुन्दर किया यह तो उनके अब तक के वृत्तान्त से देख ही 
चुके हैं। अपने जीवन की अन्तिम अवधि में तो उन्हें श्रीरामकृष्ण की सेवा के 
सिवाय और कुछ सूझता ही नहीं था। इस कथन में कोई अत्युक्ति नहीं है। 


+ रामेश्वर सन्‌ १८७४ तक पुजारी पद पर रहे। उस साल वे अपने 
गांव वापस गये और वहीं उनकी सत्यु हो गई । उसकी मृत्यु का समाचार छुन- 
कर मेरी माता को बड़ा दुःख होगा ऐसा समझकर श्रीरामकृष्ण ने जगद्म्बा से 
प्राथना की कि--“ मेरी माता को इस दुःख के सहने की शक्ति दे ” और अपनी 
माता के पास जाकर रोते २ यह दुःखद समाचार उनको सुनाया । श्रीरामकृष्ण 
बताते थे कि “ मुझे मालूम पड़ता था कि इस समाचार को सुनकर माता के 
हृद्य को वड़ा धक्का लगेगा, पर आश्चर्य है कि “सभी को एक दिन. जाना है 
इसलिये वृथा शोक नहीं करना चाहिये। ” इस प्रकार वह उलटा मुझे ही सम- 
भाने लगी । यह हाल देखकर में चकित हो गया और श्री जगदम्बा को बारम्बार 
प्रणाम करने लगा । ” | न 

त्वमेव माता च पिता त्वमेव, 

त्वमेव बन्छुश्च सखा त्वसेव । 

त्वमेव विद्या द्रविणं त्वमेव, 

त्वमेव सदे मस ( रामकृष्ण ) । 
इस प्रकार उनका मन रामकृष्णमय हो गया था । 


श्रीरामकृष्ण जैसे महापुरुष की सेवा अनन्य भाव से करने से उनका 
मन सहज ही अति उन्नत और निष्काम वन गया था। श्रीरामकृष्ण के प्रति 
उनकी इतनी- भक्तिनिष्ठा और दृढ़ विश्वास था कि वही उनके सवस्व परात्पर हो गये 
थे । पारलौकिक सद्गति के लिये श्रीरामक्कष्ण की सेवा के सिवाय और कुछ करने 
'की आवश्यकता नहीं है इस वात का उन्हें दृढ़ विश्वास हो गया था। उनके नित्य के 
व्यवहार में भी इस अपूर्व भक्ति-विश्वास के उदाहरण देखने में आते थे । 


एक वार सथुरवावू को एक वड़ा फोड़ा हो गया । उसके कारण वे बिल्कुल 
रुग्णा शय्या में पड़ गये | ५-६ दिनों तक श्रीरामकृष्ण के दर्शन न 
मिलने के कारण उन्होंने हृदय के द्वारा उनको बुलवा भेजा । श्रीरामकुष्ण बोले, 
“ मैं वहां जाकर कया करूंगा ९ मैं क्‍या कोई वैद्य हूं कि में उसका फोड़ा 
अच्छी कर दूंगा ! ” श्रीरामकृष्ण को न आते देखकर सथुर ने उनके पास बुले।वा 
पर बुलोवा भेजा । उनका बहुत आग्रह देखकर श्रीरामकृष्ण से भी वहां उनके 
पास गये बिना नहीं रहा गया । वे हृदय को साथ लेकर उनके पास गये । श्रीराम- 
कृष्णा को आये देखकर सथुर के आनन्द का ठिकाना नहीं रहा । उस आनन्द की 
स्फूर्ति में वे एकदस उठकर वेठ गये और वोले--“ बाबा, मुझको आप के पैर की 
धूल त्ने दीजिय ! ” श्रीरामकृष्ण हँसते २ बोले--“ वाह रे पागल ! मेरे पेर की 
धूल लेकर तेरा क्या फायदा होगा ६ उससे क्या तेरा फोड़ा आराम हो जायगा?” 
यह सुनकर मथुरवाबू बोले“ बावा ! मैं कया इतना पागल हूं कि इस फोड़े 
को आराम करने के लिये आप के पेर की धूल मांगूंगा ? उसके लिये तो ये 
डॉक्टर लोग/ हैं । में तो इस भवसागर को पार करने के लिये आपके पेर की 
धूल मांग रहा हूं । ” मथुरबावू के ये अलोकिक भक्ति-विश्रास के शब्द सुनकर 

कु का हृदय करुणा से भर गया शर वे एकदम समाविमम्न हो गये 

और मधुर उनके चरणों को अपने मस्तक पर धारण करके अतिशय आनन्द 
अनुभव करते हुए अश्र॒ वहाने लगे! मथुरवाबू का फोड़ा थोडे ही दिनों में 
.. अच्छा हो गया । - 


एक दिन भावाविष्ट होकर श्रीरामकृष्ण मथुरवावू से बोले---“ मथुर ! तेरे 
` ( जीवित ) रहते तक मैं यहां (दक्षिणेश्वर में) रहूंगा । ”--इसे सुनकर मथुरवावू 
भयभीत हो गये । इसका कारणा यह था कि उन्हें अच्छी तरह मालूम हो गया था 
कि साक्षात्‌ जगदम्वा वावा का रूप धारण करके मेरी और मेरे परिवार की सदा 
रक्षा कर रही है! वे बड़ी नम्रता से श्रीरामकृष्ण से बोले--“ भला आप ऐसा 
क्यों कहते हैं वावा ? मेरी पत्नी और द्वारकानाथ (पुत्र ) की भी आप पर वडी 
__ भक्ति है। उनको मैं किसके पास सौंप जाऊँ १ ऐसा नहीं हो सकता, बावा! 
. उनके लिये आप को यहां रहना ही चाहिये दये । ° मथुर की यह वात सुनकर 
श्रीरामकृष्ण बोले---“अच्छा ! में तेरी पत्नी और द्वारका के रहते तक यहां रहूंगा, 
तब तो ठीक होगा न?” और सचसुच हुआ भी यही । जगदम्बा दासी, और 
द्वारकानाथ की मृत्यु के थोड़े ही दिनों के वाद श्रीरामकृष्ण गले के रोग से बीमार 
पड़े ओर दक्षिणेश्वर का निवास सदा के लिये छोड़कर अन्यत्र रहने के लिये 

चले गये | अस्तु-- 


इस प्रकार १४ वर्ष तक श्रीरामकृष्ण की अश्वतपूर्व सेवा करके मशुरवावू 

-- सन्‌ १८७१ के जुलाई मास में बीमार पड़े । सात आठ दिनों में उनकी अवस्था 
खराव हो गई । बोलने में भी उन्हें अत्यन्त कष्ट होता था । श्रीरामकृष्ण पहिले 

ही समभ चुके थे कि मथुर के अलौकिक सेवात्रत के उद्यापन का समय बिल्कुल 
निकट आ गया है। इस बीमारी में उन्हें देखने के लिये वे स्वयं नहीं गये । हृदय 
को ही वे प्रति दिन उनके पास भेजा करते थे। आख़िर के दिन तो उन्होंने _ 
“हृदय को भी नहीं भेजा । मथुर का अन्त समय समीप आया हुआ देखकर उन्हे 


~ 
$ 
+ 


कुष्ण समाधिमम्न होकर बैठे थे । उनका स्थूल शरीर दक्षिणेश्वर में 
: कमरे में था, परन्तु वे अपने दिव्य शरीर से वहां अपने परम भक्त के पीछे 

होकर उसे ज्योतिमय मार्गे से-अत्याधिक पुण्य से प्राप्त होने वाले-स्वर्ग लोक में 
खयं चढ़ा रहे थे । 


श्रीरामकृष्ण की समाधि उतरी--उस समय पांच बज गये थे । श्रीरामकृष्ण 
हृदय को पुकारकर वोले--“ मथुर दिव्य रथ में बैठकर गया, श्री जगदम्बा 
की सखियों ने उसे बड़े आदर से रथ में बिठाया । मधुर देवीलोक को चला गया । ” 


बाद में रात को &।१० बजे मन्दिर के नोकर, चाकर, पुजारी आदि 
वापस आये ओर उन्होंने सन्ध्या के ५ बजे मथुरवाबू का देहान्त हो जाने की 
वार्ता बतलाई । मथुरबाबू * की झत्यु के वाद ६ महीने बीत गये । दक्षिणेश्वर 
की सभी व्यवस्था उनकी सत्यु के बाद भी ठीक तरह से चल रही थी । लगभग 
इसी समय श्रीरामकृष्ण की साधना के इतिहास में एक विशेष घटना हुई जिस- 
का यहां विस्तारपूर्वक उल्लेख करना है । 


पीछे कह आये हैं कि वेदान्त सांधन हो जाने के बाद कुछ दिनों तक 
श्रीरामकुंष्ण अपने गांव में जाकर रहे और वहां उनकी पत्नी भी मायके से आइ 
थीं । श्रीरामकृष्ण जब तक वहां रहे तब तक उन्हे अनेक प्रकार की शिक्षा देते 
रहे ओर छोटी होते हुए भी बुद्धि तीक्ष्ण होने के कारण उस शिक्षा का उनके 
मन पर बहुत असर हुआ । उनका पवित्र और शुद्ध मन श्रीरामकृष्ण की 


*[ रानी रासमणि मृत्यु शय्या पर पड़ी हुई जिस भय से व्याकुल थी-- 
(भाग १ प्रकरण २०, भैरवी ब्राह्मणी का आगमन ) वह भय अन्त में सच्चा 
निकला । मथुरवाबू के जीते जी पद्ममरि और जगदम्बा दासी के बीच मन्दिर 
की संपत्ति के विषय में झगड़ा शुरू हो गया । मधुर की झत्यु के बाद तो इस 
कलह ने बड़ा रूप धारण कर लिया ओर वह हाइकोट तक पहुँचा । हाइकोट में 
उसका निपटारा हुआ और उस कोर्ट का निर्णय दोनों पक्षों को स्वीकृत हुआ । ! 
पर बाद में पद्ममणि और जगदम्वा दासी की सत्यु के बाद सन्‌ १८८८ में पुनः 


उनके लड़कों में ( राणी रासमाणि के नातियो में ) झगड़ा शुरू हुआ । इन सब 


भराड़ों में मन्दिर की सम्पत्ति रहन हो गई और वह अब तक ऋग सुक्त नहीं हुई हैं। ] 

दिव्य संगति में आनन्दपूणी हो गया था । श्रीरामकृष्ण के दक्षिऐश्वर लौट आने 

पर जब वे अपने मायके वापस गई तव उनके पूर्व के स्वभाव को वदले हुए देखकर 

उनके घर के लोगों को आश्चर्य हुआ पर इसका कारण उनके भ्यान में 
नहीं आया । 


इस वात को अव ४ वर्ष होते आये थे और उन्हें १८ वां वर्ष लग गया 
था। अपने ऊपर अपने पति का प्रेम है यह जानकर वे आनन्द में मम रहती थीं 
तथापि गांव के लोग उनके सम्वन्ध में जो तरह २ की बातें कहते थे उनसे उनके 
मन पर कुछ न कुछ परिणाम हो ही जाता था। उनके मन में आता था कि 
“ क्या उनका स्वभाव सचमुच बदल गया है? क्या वे सचमुच पागल हो गये 
हैं!” उनकी सखी-सहेलियाँ उन्हें “ पगले की औरत ” कहकर चिढ़ाती थीं 
तब उन्हें बड़ा दुःख होता था और कभी २ सोचने लगती थीं कि “ स्वयं 
द्क्षिएश्वर जाकर सच वात क्या है सो अपनी आँखों से देख लू। भला यदि 
यथार्थ में वे पागल हो गये हों, तो मुझे भी यहां रहकर क्या करना है? वहीं 
उनके पास रहकर उनकी सेवा करनी चाहिये । ” यही सोचकर उन्होंने जितनी 
जल्दी हो सके दक्षिणेश्वर जाने का निश्चय किया । 


फाल्गुन की पूर्णिमा को गंगास्नान के लिये कई जगह से लोग कलकत्ता 
आया करते हैं । -जयरामवाटी से भी उस वर्ष पूर्णिमा के स्नान के लिये बहुत 
से लोग कलकत्ता जाने वाले थे । उनमें उनके सम्बन्थियों के यहां की स्त्रियां भी 
थीं। उनके साथ जाने के लिये अच्छा अवसर देखकर उन्होंने अपने पिता से 
जाने की अनुमति मांगी । रामचन्द्र मुखोपाध्याय ने उनके मन के उद्देशा को ताड 
लिया और उन्होने भी उनके साथ कलकत्ता चलने का निश्चय किया | 


प्रस्थान के दिन प्रातः काल सूर्योदय होते ही लोग चल पडे । उन दिनों 
रेल न होने के कारण साधारण स्थिति के लोग पेदल ही जाया करते थे | 
दिन को चलते थे और रात को किसी गांव में या धर्मशाला में ठहर जाते थे। 
इसी क्रम से वे लोग जाते थे । परस्पर एक दूसरे की संगति में सभी यात्री बड़े 

hp, आनन्द से जा रहे थे कि रास्ते में एक विन्न आ पड़ा। चलने का अभ्यास 


न रहने के कारण श्रीरामकृष्ण की पत्नी रास्ते में ही बीमार हो गई 
और रामचन्द्रबाबू को उसके कारणा रास्ते में एक धर्मशाला में ही ठहरना पड़ा । 


इस तरह रास्ते में ही वीसार पड़ जाने से श्रीरामकृष्ण की पत्नी को तथा 
उनके साथ वालों को बहुत कष्ट हुआ । तथापि धर्मशाला में रहते समय 
उन्हें एक अद्भूत दर्शन प्राप्त हुआ जिससे उन्हें बहुत घेये मिला । इस सम्बन्ध 
में वे एक वार श्रीरामकृष्ण के स्त्री भक्तों को कहती थीं कि “ मेरा शरीर ज्वर के 
दाह से जल रहा था और मैं प्रायः वेसुध पड़ी हुई थी; ऐसी अवस्था में मुझे 
ऐसा दिखाई दिया कि एक स्त्री मेरे सिरहाने के पास आकर वेठी हे, उस- 
का वण काला है, तथापि रूप बहुत सुन्दर है । पास में वेठकर वह मेरे सिर पर 
हाथ फिराने लगी और उसके शीतल और कोमल हस्तस्पर्श से मेरा दाह कम 
पड़ने लगा । में उससे पूछने लगी-- देवि, आप कहां से आइ हें १? वह 
वोली---' दक्षिणेश्वर से । ? में चकित होकर वोली-- क्या ९ आप दक्तिणेश्वर से 
आई हें ९ मैं भी वहीं जाने के लिये रवाना हुई हूं । मेरी इच्छा हे कि वहां जाकर 
उनके ( श्रीरामकृष्ण ) दशन करूं ओर उनकी सेवा में कुछ समय विताऊं । 
पर वह सब विचार एक ओर रहा। में ही यहां बीमार पड़ गई हूं । हे देवि ! क्या मेरे 
| भाग्य में उनके दर्शन हैं १” वह स्त्री वोली--' हें नहीं तो ? अवश्य हैं । तू अब 
Uh अच्छी हो जावेगी, वहां जावेगी, उनका दशन करेगी, सब कुछ अच्छा ही अच्छा । 
$, होगा । तेरे लिये ही तो वहां उन्हें रोक रखा है। * में बोली--* सच : पर हे देवि! 
आप मेरी कौन हैं?” वह बोली-- में तेरी बहिन हूं।” यह सुनकर में 
बोली--* सच ? इसीलिये क्या आप आई हैं ! ? इतना संवाद होने के बाद में 
होश में आ गई । ” 


दूसरे दिन उनका ज्वर उतर गया और उसके वाद एक दो दिन वहीं 
बिताकर फिर सव लोग धीरे २ कलकत्ता की ओर रवाना हुए। रास्ते में एक 
सवारी भी मिल गई । इस तरह मुकाम करते २ सब लोग दक्षिणेश्वर में पहुँच 
गये | रात को लगभग नो बजे माता जी काली मन्दिर में पहुँचा । अपनी पत्नी 
को बीमारी की अवस्था में ही वहां आइ हुइ देखकर श्रीरामकृष्ण को दुःख हुआ । 

| : सर्दी आदि लगकर ज्वर पुनः न आ जाय इस डर से उन्होंने उनके लिये अपने 

ही कमरे में एक ओर अलग विस्तर विछा दिया और वे दुःख के साथ वारम्वार 

कहने लगे---“ अरे | तू इतने दिनों के वाद क्यों आई? अब क्‍या मेरा मधुर 

: जावत हें जो तेरा ठीक २ प्रबन्ध करेगा ? ” दूसरे दिन सवेरे ही उन्होंने वेद्य 
का बुलवाकर षध दिलाना शुरू किया । तीन चार दिन दवा पानी का ठीक 
प्रबन्ध करके ज्वर दूर हो जाने पर नोवतखाने में अपनी माता के पास उनके 
रहने का प्रवन्ध श्रीरामकुष्ण ने कर दिया । 


उनकी पत्नी का संशय दूर हो गया और उन्हें निश्चय हो गया कि हमारे 
पति जेसे पहिले थे, वेसे ही अभी भौ हैं । अब यह देखकर उनके आनन्द का . 
पार नहीं रहा ओर वे नोवतखाने में रहकर अपने पति ओर सास की मन 
लगाकर सेवा शुश्रूषा करने में समय बिताने लगीं । अपनी पुत्री को आनन्दित 


देख उनके पिता कुछ दिन वहां रहकर अपने गांव को लोट गये । 


seem 


nf “र 


हम पहिले वता चुके हें कि कामारपुकूर में रहते समय श्रीरामकृष्ण ने 
अपनी पत्नी को शिक्षा देना प्रारम्भ कर दिया था । परन्तु कुछ दिनों में वे दक्षिणे” 
श्वर लोट आये, इसलिये उसकी शिक्षा का काये और अपनी तपश्चयी को 
कसोटी पर रखने का उनका उद्देश अधूरा ही रह गया । स्वयं अपने आप वे 
किसी भी कार्य में अग्रसर नहीं होते थे; श्री जगदम्वा की इच्छा से जो कार्यं | 
सामने आ जावे उसी को मन लगाकर पूरा करते थे । उनका यह स्वभाव उनकी | 
` प्रकृति में ढढ़ हो गया था। अतः उन्होंने अपनी तपश्चर्या को कसोटी पर कसने | 

का विचार, अपनी पत्नी के आप ही वहां आने तक, कभी नहीं किया । पत्नी को _ 
... शिक्षा देने के लिये या अपनी तपस्या की परीक्षा करने के लिये स्वयं उन्होने | 
अपनी पत्नी को नहीं बुलवाया। पर अब पत्नी के दक्षिणेश्वर में ही आ 
जाने के कारणा उन्होंने यह कार्य पूरा करने का निश्चय किया, और सब तरह के | 


My 


E- शिक्षा देना उन्होंने आरम्भ किया । उन्होंने उनसे'कहा--“ चांद जैसे र 
लड़कों का मामा है वैसे ही ईश्वर भी हम सब का हैं; उसकी भक्ति करने 
4 

अधिकार सभी को है; जो उसकी भक्ति करेगा उसे वह दर्शन देकर 


<; तष 


EN 
SN 


पु धर कक 
TN 


१. 


र कु > 
१०४१ केने. 

तू उसकी भक्ति करेगी, तो तुझको भी वह दर्शन देगा। ” श्रीरामकृष्ण की 
शिक्षापद्धति ऐसी थी कि वे शिष्य पर बहुत प्रेम करके प्रथम उसे बिल्कुल अपना 
लेते थे और तत्पश्चात्‌ वे उसे केवल उपदेश देकर ही सन्तुष्ट नहीं होते थे, वरन्‌ 
अपने उपदेश के अनुसार शिष्य चल रहा है या नहीं इस ओर भी बड़ी वारीकी 
से ध्यान रखते थे और कहीं उसकी गलती होती थी तो उसे वे समभा बुमा- 
“कर पुनः उचित मार्ग में लगाते थे । अपनी पत्नी के सम्वन्ध में भी उन्होंने 
इसी पद्धति का अवलम्वन किया । दक्षिणेश्वर में आते ही उन्होंने अपनी पत्नी 
को बीमार देखकर उन्हें अपने ही कमरे में ठहराया और उनके आराम होने 
पर जव वे नोवतखाने में अपनी सास के पास रहने लगीं तब भी रात को उन्हें 
अपनी शय्या पर भी सोने की अनुमति दे दी! इससे पत्नी को उनके 
प्रति कितनी ममता उत्पन्न हुई होगी और उनके सभी उपदेशों को वे कितनी 
तत्परता से मानती होंगी इसकी कल्पना पाठक ही करें । श्रीरामकृष्ण के इस 
समय के दिव्य आचरण का वृत्तान्त हम पहिले ही ( विवाह प्रकरण में ) पाठकों 
को बताला चुके हें । अव यहां केवल एक दो नई बातें ही वताना शेष हें । 


इस समय एक दिन उनके पेर दवाते २ माता जी ने उनसे एकाएक पूछा 
“ मुझको आप कौन सममते हें ९” श्रीरामकृष्ण बोले--“ जो माता उस 
काली मन्दिर में है वही इस शरीर को जन्म देकर अभी नोवतखाने में निवास 
करती हे, और वही यहां पर इस समय मेरे पेर दवा रही है ! तू मुके सचमुच 
ही सदा साक्षात्‌ आनन्दमयी के स्वरूप में ही दिखाई दिया करती हे! ” 


और भी एक दिन अपनी पत्नी को अपने समीप ही सोती हुई देखकर 
अपने मन को संबोधन करते हुए श्रीरामकृष्ण विचार करने लगे, “ अरे मन ! 
इसी को स्त्री-शरीर कहते हैं, सारा संसार इसी को परमभोग्य वस्तु मानकर 
उसकी प्राप्ति के लिये सदा लालायित रहकर अनेक प्रयत्न करता रहता है परन्तु 
इसके ग्रहण करने से देहार्साक्त में सदा के लिये फँस जाने से सच्चिदानन्द इश्वर को 


प्राप्त करना असम्भव हो जाता है । हे मन ! सच सच बोल, भीतर एक और बाहर | | 
दूसरा ऐसा मत रख--तुमे यह शरीर चाहिये क्रि ईश्वर चाहिये? यह शरीर चाहिये 
तो यह देख यहां तेरे पास ही पड़ा है, इसे ग्रहण कर | ” --ऐसा विचार करके | 

श्रीरामकृष्ण ज्योंही अपनी पत्नी के शरीर को स्पर्श करने ही वाले थे त्याही 
उनका मन कुंठित होकर उन्हें इतनी गहरी समाधि लग गई कि उन्हें रात भर देह. 
की सुधि न रही । प्रातः काल हो जाने के बाद कितने द्वी. वार उनके कान में 
ईश्वर का नामस्मरण करने पर उनकी वह समाधि उतरी । 


| 

पूणी योवनयुक्त श्रीरामकृष्ण और उनकी नवयोवन सम्पन्न पत्नी के दिव्य | 

लीला विलास के ऐसे अपूव चरित्रों की बातें-जो हमने स्वयं श्रीरामकृष्ण के मुख. | 

से सुनी हैं वे-सारे जगत के आध्यात्मिक इतिहास में अश्वतपूर्व हें । किसी भी | 
अवतारी महापुरुष के सम्बन्ध में ऐसे अलौकिक आचरण की बातें सुनने में नदी. |) 
आई। इन सत्र वातों को सुनकर मन विल्कुल आश्चर्य में डूब जाता है । उन दिनों त | 

| 


श्रीरामकृष्ण कई रातें समाधि में ही विता देते थे शर समाधि उतरने के वाद भी ज्ञा 
उनका मन इतनी उच्च अवस्था में रहता था कि उसमें एक क्षण के लियेभी | 


साधारणा देहबुद्धि का उदय नहीं होता था ! र `. 


इस प्रकार दिन के बाद दिन, मास के मास बीत चले और एक वर्ष से. 

भी अधिक समय चला गया; तथापि उन श्रद्भत श्रीरामकृष्ण अर उनकी उस 

शङ्कत धर्मपत्नी के मनसंयम का बांध किंचित्‌ भी नदीं फूटा । एक क्षण भर के 

. लिये भी उनके मन में तुच्छ काम वासना का उदय नहीं हुआ | इस समय 
की याद करके श्रीरामकृष्ण कभी २ हम से कहा करते थे--“ वही ( पत्नी) | 
ह यदि इतनी शुद्ध और पवित्र न होती और कामासक्ति से विवेकहीन वन जाती, 
_ तो हमारे संयम का वांध फूटकर मन में देहवुद्धि का उदय होता या नहीं, यह | a 
कौन कह सकता दे ? उसके साथ एकान्त में रहते हुए सुझे निश्चय दो गया कि. 
` विवाह के वाद मैंने जो श्री जगदम्बा से अत्यन्त व्याकुलता से प्रार्थना की थी, 
कि “ माता ! इसके मन से सत्र काम वासना नट कर दे'--उस प्रार्थना को 
माता ने अवश्य सुन लिया ! ” : 


एक वर्ष से अधिक ससय तक इस प्रकार पत्नी के साथ रहने पर 
के मन में काग कल्पना का किंचित्‌ भी उदय नहीं हुआ, तव 

हो गया ओर मेरे मन में अब आगे भी काम विकार का उदय होना असम्भव 
है ! इस निश्चय के कारण उनके मन में एक अद्भुत इच्छा उत्पन्न हुई आर 
उसके अनुसार उन्होंने तुरन्त ही अनुष्ठान करने का निश्चय भी कर लिया। 
इसके सम्बन्ध में हमने श्रीरामकृष्ण ओर श्री माता जी दोनों के मुँह से जो सुना 
है वह यहां पर पाठकों के लिये लिखा जा रहा 
अज ज्येष्ठ की अमावस्या हे, फलाहारिणी कालिका की पूजा का पुण्य 
दिवस है, दक्षिणेश्वर के काली मन्दिर में भी आज इसका महोत्सव हे, आज 
|. श्री जगदम्वा की पूजा स्वयं करने की इच्छा से श्रीरामकृष्ण ने पूजा की सामग्री 
षी एकत्रित करना आरम्भ कर दिया था; परन्तु आज की पूजा की तैयारी मन्दिर में 
होकर उनके ही कमरे में उनकी ही इच्छा के अनुसार गुप्त रूप से हो रही थी। 
देवी के बैठने के लिये एक सुन्दर चोरंग तैयार करके रखा गया था। धीरे २ 
दिन डूब गया और रात हुई । अमावस्या की कालिमा सर्वत्र फैली हुईं थी । आज 
मन्दिर में देवी की विशेष पूजा रहने के कारण, श्रीरामकृष्ण के लिये पूजा की 
सभी तैयारी ठीक २ करके, हृदय श्री जगदम्बा के मन्दिर में चला गया । राधा- 
कान्त के मन्दिर में रात्रि की पूजा निपटाकर वहां का पुजारी श्रीरामकृष्ण क॑ 
सहायता के लिये आया । पूजा की सब तैयारी होते २ नौ वज गये । पूजा के 
समय अपने कमरे में उपस्थित रहने के लिये श्रीरामकृष्ण ने अपनी पत्नी को 
सन्देशा भेजा जिससे वह भी वहां आई थीं । सब तैयारी हो चुकी हे यह देखकर 
श्रीरामकृष्ण पूजा करने वैठ गये । 


सवे प्रजा सामग्री का प्रोक्षण करके श्रीरामकृष्ण ने अपनी पत्नी से 

श्री जगदम्वा के लिये रखे हुए चौरंग पर वैठ जाने के लिये इशारा किया । श्रीराम- 

कृष्ण के इस कृत्य का थोड़ा बहुत अर्थ पहिले ही उसके ध्यान में आाजानेसे | 

ˆ उसे अधवाह्य अवस्था प्राप्त हों गई थी । अतः मैं कया कर रही हूं यह उसके ध्यान, | 
में ठीक २ न आते हुए मोहिनी से वशीभूत की तरह वह चोरंग पर उत्तराभि- 
मुख होकर वेठ गइ; पास ही रखे हुए कलश में से पानी लेकर श्रीरामकृष्ण ने 
पना स्त्री पर यथाविधि सिंचन किया । तदनन्तर संत्रोचारण समाप्त करके वे 

-आर्थना मंत्र कहने लगे: 

“ हे बाले ! हे सवशक्ति-अधीश्वरी माते ! त्रिपुरसुन्दारे ! सिद्धि का 
द्वार खाल दे और इसका ( पत्नी का) मन और शरीर पवित्र करके, इसमें 
प्रकट हो ओर सब का कल्याण साधन कर! ” 


इसके बाद श्रीरामकृष्ण ने अपनी पत्नी का साक्षात्‌ श्री जगदम्वा ज्ञान से 
षोडशोपचार पूजन किया ओर नेवेद्य दिखलाकर उसमें के पदार्थी का थोड़ा २ 
अंश अपने हाथ से उसके मुख में डाला । यह स्व वित्रि पूणे होते होते उन 
की पत्नी को समाधि लग गइ ! सधेवाह्य दशा में मंत्रोच्चार करते २ श्रीरामकृष्ण > | 
भी समाधिसम हो गये ! देवी और उसके पुजारी दोने ही एक रूप हो गये ! - . 


कितना ही समय बीत गया । रात्रि का द्वितीय प्रहर भी बीतकर बहुत 
समय हो गया तव कहीं श्रीरामकृष्ण की समाधि उतरी ! पूर्ववत्‌ अर्धवाह्य दशा 
प्राप्त होने पर उन्होंने देवी से आत्मनिवेदन किया । तदनन्तर अपनी जप की 
माला, अपने साधनों के फल ओर स्वयं अपने आपको देवी के पादपद्या में स्थायी 
रूप से चढ़ाकर पुनः मंत्रोचारण करते हुए वे उसे प्रणाम करने लगे:--- 


«~ ९ * ५ मंगलमांगल्ये IS CC तो । > ~~ | 
हे सवे त्ये सवक्रसेनिष्पन्नकारिणि ! हे शरणादायिनि ! 
त्रिनयने ! शिवगेहिनी गोरी ! हे नारायाणि ! तुझे शतशः प्रणाम हे | ” 


पूजा समाप्त हुई । मनुष्य देहवारिणी श्री जगदम्बा की पूजा करके श्रीराम- 
कृष्णा ने अपने अलोकिक साधनों की समाप्ति की ! 


समीप रहीं । पहिले के समान ही वे दिन को नौवतखाने में अपनी सास की 
सेवा में समय विताती थीं ओर रात को श्रीरमक्रष्ण के पास ही शयन करती थीं । 

जगाकर लाई । आने पर हृदय ने उनके कान में बहुत देर तक नामोचारण 

. किया तव उनकी समाधि उतरी । इस बात को जानकर कि अपनी पत्नी को अपने 
कारण रोज नींद नहीं आती श्रीरामकृष्ण ने उन्हें अपनी माता के पास नोबतखाने 
में रात को सोने के लिये कह दिया । इस प्रकार एक वर्ष और चार मास दक्तिणे- 
श्वर में बिताकर श्री माता जी कार्तिक मास में कामारपुकूर लोट गई । 


CC-0. Gurukul Kangri Collection, Haridwar. 


Digitized By Siddhanta eGangotri Gyaan Kosha 


टप अ ~ 
६-साधक भाव सम्बन्धी कुछ ऑर बातें । 
PT -- 
“ वही पुरुष--डुबकी लगाकर इधर बाहर निकला तो 
कृष्ण हो गया ओर उधर बाहर निकला तो ईसा हो गया। ” | 
“ सिक्खों के दस गुरू जनक राजा के अवतार हैं। ? s | 
“ साधना करने से सभी को ऐसी अवस्था प्राप्त हो जाती 
है सो बात नहीं है। ” 


| 
। 
| 
| 


“ ( अपनी ओर उंगली दिखाकर ) इसमें कुछ 
विशेषता हे। ? 


- श्रीरामकृष्ण । 


षोड़शी पूजा समाप्त होने से श्रीरामकृष्ण का अलौकिक साधनयज्ञ पूर्ण 
हो गया । ईश्वरानुराग की जो पवित्र अभि उनके हृदय में लगातार १२ वर्षो से 
थक रही थी ओर जिसकी कठोर दाहक शक्ति ने उनके मन में इतने दिनों तक 
प्रचंड खलबली मचाकर उन्हें लगातार अशान्त रखकर उनके द्वारा अनेक प्रकार की 
साधनाएँ कराई, और तदनन्तर भी कुछ दिनों तक जिसने उन्हें पूर्ण शान्तिलाभ 
नहीं होने दिया, वही पवित्र अमि षोड़शी पूजा की पूर्णाहुति पाकर इतने दिनों 
बाद कुछ २ शान्त हुई। और वह शान्त न हो तो करे क्या ? श्रीरामकृष्ण के पास 
तो अब कुछ भी बाकी नहीं बचा था जिसे उन्होंने पहिले ही आहुति न कर दिया 
हो । धन, मान, नाम, यश आदि सभी ऐहिक भोगेच्छाओं का तो उन्होंने कब 
का अमि में होम कर दिया था। मन, बुद्धि, अहंकार आदि सभी की उन्होंने 

उस अग्नि के विकराल सुख में एक के बाद एक आहुति दे दी थी । हां ! एक बात 
बच गई थी--वह थी नानाप्रकार के साधन करके भिन्न २ रूप में जगद्म्बा के 
दर्शन करने की वही एक इच्छा। वही उनके मन में इतने दिनों तक अवशिष्ट 
रह गई थी। उसे भी उन्होंने उसी अग्नि को समर्पण कर दिया। तब फिर वह 
अग्नि शान्त न हो तो क्या हो ? 


~ AY 


(६ 


परन्तु षोडशी पूजा के वाद ज्योंही किसी तरह एक वषे वीता त्योंटी उनके 
मन में एक और मत की साधनाएँ करने की इच्छा उत्पन्न हुई ( सन्‌ १८७५ )। 
लगभग उसी समय . उनका श्रीशंभूचन्द्र मल्लिक से परिचय हुआ था, और 
उनके मुँह से बाइबिल के श्री ईसू खिस्त के पवित्र जीवन और सम्प्रदाय की 
थोडी बहुत जानकारी उन्हें प्राप्त हो गई थी। इस ईसाई मत का अवलम्बन करके 
उस मार्ग के अत्युच्च ध्येय को प्राप्त करने की उत्कंठा उन्हें होने लगी और श्रौ 
जगदम्वा ने भी अपने वालक की यह इच्छा अपनी अचिन्त्य लीला से अद्भूत 
उपाय द्वारा पूरा कर दी। ड 


बात ऐसी हुई:--काली मन्दिर के रहाते के दक्षिण की थर यदुनाअ 
मल्लिक का बगीचा और बंगला था .। श्रीरामकृष्ण कभी २ घूमते घामते वहां 
पहुँच जाते थे श्रीयुत यदुनाथ और उनकी माता दोनों की श्रीरामक्ष्ण के प्रति 
बड़ी भक्ति थी और ये दोनों सदा श्रीरामकृष्णा के साथ ईश्वरी बातें करके आनन्द प्राप्त 
करते थे । किसी समय उनमें से यदि कोई घर में नहीं होता था ओर उस समय यदि 
श्रीरामकृष्ण वहां पहुँच जाते थे ता नोकर लोग उन्हें बैठक खाने में ले जाकर बैठाल 
देते थे। बैठक की दीवालों पर अनेक उन्दर २ तैलचित्र लगे हुए थे। उन चित्रों में 
अपनी माता की गोद में बैठे हुए श्री ईसू खिस्त का भी एक सुन्दर चित्र था। 
श्रीरामकृष्ण कहते थे--“ एक दिन वे उस वैठक में बेठे २ उस चित्र की ओर 
अत्यन्त तन्मय होकर देखते २ मन में इमू खिस्त के चरित्र का विचार कर रहे 
थे । इतने ही में उन्हें ऐसा दिखाई दिया कि बट्ट चित्र जीवितज्योतिर्मय हो गया 
ओर “मेरी ” और “इसा? के शरीर से तेज की किरणों बाहर निकलकर 
उनके शरीर में प्रविष्ट होकर उनके सर्व मानसिक भावों का समूल परिवतन कर 
रही हैं। अपने श्रन्तःकरण से समस्त हिन्दू संस्कारों को न जाने कहां लुप्त 

होते आर उनके स्थान में दूसरे ही संस्कार उत्पन्न होते देखकर श्रीरामकृष्ण ने 
अपने को सँभालने का बहुत उपाय किया और वे अधीर होकर श्री जगदम्बा : 
से कहने लगे--“ माता ! माता ! तू आज मुझे यह क्या कर रही है? ” पर 
किसी का कुछ उपयोग नहीं हुआ । ये नवीन संस्कार बडे. प्रबल बेग से. उत्पन्न 
हुए और इन्होंने उनके मन के सारे हिन्दू संस्कारों को डुबा दिया जिससे उनका 
देवीदेवताओं का भक्तिप्रेम न जाने कहां भाग गया, र उसके स्थान में उनके 
मन में इसाइ सम्प्रदाय के प्रतिं भक्ति ओर विश्वास उत्पन्न हो गया आर उन्हें ऐसा 
दिखाइ देने लगा कि में एक गिजाघर ( चच ) में इसा की मूर्ति के सामने खड़ा 
_ होकर उसे धूप दीप दिखाकर उसके दशन के लिये अत्यन्त व्याकुलता से प्रार्थना 
कर रहा हूं । दक्तिणेश्वर को लोट आने पर भी उसी ध्यान में वे निमग्न थे और 
. श्री जगदम्वा के दशन आदि लेने की उन्हें पूरी विस्मृति हो गई ! तीसरे दिन - 
संध्या समय पंचवटी के नीचे सहज ही टहलते २ उन्होंने एक अपूव तेजसम्पन्न 
गोर वण के भव्य पुरुष को स्थिर दृष्टि से देखते हुए अपनी ओर आते हुए देखा । 
उसे देखते ही उन्होंने पहिचान लिया कि यह कोई विदेशी पुरुष है । उसके नेत्र 
विशाल थे, नाक कुछ चपटी होने पर भी उसके मुखमण्डल की अपूवे शोभा में 
| इछ कमी नहीं हुई थी । उस पुरुष को देखकर श्रीरामकृष्ण सोचने लगे--“ यह ' 
| , पुरुष कौन होगा १ ” इतने में वह पुरुष अत्यन्त समीप आ पहुँचा शर 
एकाएक श्रीरामकृष्ण के अन्तःकरण से यह ध्वनि निकल पड़ी-- अरे यह: 
| पुरुष तो इसा ही हे ! ” इतने में ही श्रीरामकृष्ण को आलिंगन करके वह पुरुष 
उन्हीं के शरीर में अन्तथोन हो गया ओर तत्तण श्रीरामकृष्ण को गहरी समाधि 
लग गई ! इस तरह श्रीरामकृष्ण को ईसाई धर्म का अन्तिम ध्येय प्राप्त हुआ। | 


फिर एक दिन सहज ही बोलते २ श्रीरामकृष्ण हम लोगों से कहने लगे-- 
_“ क्यों रे ! तुम लोग तो बाइबिल पढ़े हो तब बोलो भला, उसमें ईसा के शरीर 
का वणुन किस तरह किया गया है । ” हमने उत्तर दिया--“ महाराज ! उनके | 
शरीर का वर्णन तो हमने वाइविल में कहां नहीं पाया, तथापि ईसा यहूदी जाति. 
के होने के कारण गौरवर्ण के रहे होंगे, उनकी आँखें बड़ी ऑर नाक 'अच्छी 
लम्बी रही होगी इसमें कोइ संशय नहीं है । ” यह सुनकर श्रीरामकृष्ण बोले 
“पर सुझे तो उनकी नाक चपटी दिखाई दी ! मालूम नहीं सुझे ऐसा | 

2, दिखा ? ? इस पर हमने कोई उत्तर नहीं दिया तथापि हमें इतना अवश्य मालूम 
पड़ा कि श्रीरामकृष्ण को उनके भावावेश में दिखी हुई ईसा की मूर्ति सचमुच 
~ समान > >) ~ ४३. 
उनकी आकृति के समान केसी हो सकती हे । अस्तु 
श्रीरामकृष्ण के समाधिस्थ हो जाने के वाद हमें यह पता लगा कि ईसामसीह 
के शारीरिक आकार के सम्बन्ध में तीन प्रकार के मत ग्रचलित हैं, ओर उनमें से 
एक मत यह भी है कि उनकी नाक चपटी थी ! 


बुद्ध देव के विषय में अन्य हिन्दुओं के समान ही उनका भी यही विश्वास 
था कि बुद्ध देव प्रत्यक्ष ईश्वर के ही अवतार थे । उनकी यह दढ धारणा थी 
कि पूरीक्षित्र के श्री जगन्नाथ जी की सूति में श्री बुद्ध देव का प्रकाश अभी भी है । 
श्री जगन्नाथ क्षेत्र में जाने से जाति भेद की भावना दूर हो जाती है । इस तरह 
उस क्षेत्र की महिमा सुनकर उन्हें वहां जाने की प्रबल इच्छा उत्पन्न हुई पर वहां 
जाने से मेरा यह शरीर नहीं रहेगा यह सोचकर उन्होंने वहां जाने का विचार 
त्याग दिया । उनका यह हृढ़ विश्वास था कि श्रीजगन्नाथ जी का प्रसाद ग्रहण 
1; टर करने से मनुष्य का मन तत्काल पवित्र हो जाता है । विषयी लोगों की संगति 
+ में कुछ समय व्यतीत हो जाने पर वे स्वयं कुछ गंगा जल ओर श्री जगन्नाथ देव 


र . का प्रसाद ग्रहण करते थे और अपने शिष्यां से भी उसी तरह करने के लिये कहते थे ! 
[६ अपने परमभक्त श्रीयुत गिरीशचन्द्र घोष लिखित बुद्धर्चरेत्र नाटक को देखकर 
१1४ श्रारामकृष्णा बेलि---“ श्री बुद्ध देव ईश्वर के अवतार थे इसमें कोई संशय नहीं है 


उनके बताये हुए मत में और वैदिक ज्ञानमाग में कुछ भी अन्तर नहीं हे ! ” 


जैन धर्म ओर सिक्ख धर्म पर भी श्रीरामकृष्ण की भाक्ते थी । उनके 
कमरे में अन्य देवीदेवताओं के चित्रों के साथ २ श्री महावीर जी तीर्थकर की 
एक पाषाणमूर्ति और ईसामसीह की तसबीर थी । प्रति दिन प्रातः सायं अन्य 
देवताओं के चित्रों के साथ इन चित्रों को भी वे धूपदीप दिखाया करते थे । 
जैन और सिक्ख धर्म के प्रति उनके मन में श्रद्धा तो थी ही पर हमने कभी नहीं 
सुना है कि उन्होंने तीर्थकरों में से या सिक्खों के दस गुरुओं में से किसी को 
ईश्वरावतार कहा है । सिक्ख लोगों के दस गुरुं के सम्बन्ध में वे कहते थे कि 


| 

र र र र 7 
“ये सब जनक ऋषि के अवतार हें: सिक्ख मंडली के मुँह से मेने सुना है कि 
देहत्याग के समय राजा जनक के मन में लोक कल्याण करने की वासना -उत्पन्न | 
हो गई थी, र इसी कारण उन्होंने नानक से लगाकर गुरु गोविंद तक दस ऱ 


गुरुओं के रूप में अवतार लेकर सिक्ख धर्म की स्थापना की। ” 


इस प्रकार संसार के सभी मुख्य २ धर्मों से श्रीरामकृष्ण ने परिचय प्राप्त 
कर लिया था और वे उनमें से बहुतों का अनुष्टान करके उन २ धर्मा में बताये 
हुए ध्येय तक भी पहुँच चुके थे । इस प्रकार स्वयं भिन्न २ धर्मो के अनुष्ठान 
करने ओर प्रत्येक धर्म के अन्तिम ध्येय के एक ही होने का अनुभव कर लेने के 
कारण उनकी दृढ़ धारणा हो गई थी कि “ जितने मत हैं उतने ही सागे हैं । ” 
किसी भी मार्ग से जाने से ईश्वर की निःसंदेह प्राप्ति होती है । अन्तःकरण में 
प्रबल श्रद्धा, विश्वास और भक्ति चाहिये । श्रीरामकृष्ण के इस सिद्धान्त का 
आध्यात्मिक राज्य में अपूर्व मूल्य है । क्योंकि यद्यपि यह सिद्धान्त पूर्व काल में 
भी वताया गया था तथापि श्रीरामकृष्ण के समय तक किसी भी एक ही व्यक्ति 
ने भिन्न २ धर्मो का स्वयं अनुष्ठान करके उस अनुभव के जोर पर इस सिद्धान्त 
का प्रतिपादन नहीं किया था । श्रीरामकृष्ण ने स्वयं भिन्न २ धर्मो का अनुष्ठान 
करने के बाद ही अपनी अधिकारयुक्त वाणी से “ जितने मत उतने मार्ग हैं ” 
इस सिद्धान्त का प्रतिपादन किया--कहना न होगा कि इसी कारणा आध्यात्मिक 
जगत में उसका इतना बड़ा मूल्य है । 


द्वैत, विशिष्टाद्वैत और अद्वैत तीन भिन्न २ मत न होकर मनुष्य की 
आध्यात्मिक उन्नति की केवल तीन भिन्न २ सीढ़ियाँ हैं और हर किसी को इन 
तीन सीढ़ियों से जाना पड़ता हे--इस सिद्धान्त को श्रीरामकृष्ण ने अपने 
निज के प्रत्यक्ष अनुभव से लोगों के सामने रखा । ये तीनों मत उपनिषदादि 
शास्त्रों में ऋषियों द्वारा प्रतिपादित होने के कारण शास्त्रोक्त धर्म मार्ग में क्रितनी 
गड्बड़.मच गई है | प्रत्येक सम्प्रदाय का आचार्यं दूसरे सम्प्रदायों के मत को 
खण्डन करके अपने मत को सिद्ध करने का प्रयत्न करता है, शब्दों का उलट 
पुलटकर अर्थ करता है, इस तरह धर्ममार्ग में बड़ी उलझन हो गई है और 

` इसी कारण साधारण मनुष्य को “ शाञ्र-विचार ” या “ शास्त्रोक्त धर्म माग ? 

- का नाम सुनकर घबड़ाहट पेदा हो जाती है--इसमें कोई आश्चर्य की बात 


नहीं है। इसका परिणाम यह हुआ कि शात्रों पर से विश्वास उठता गया और 
भारतवर्ष को आध्यात्मिक अवनति की वर्तमान अवस्था प्राप्त हो गई । वर्तमान 


` युगावतार श्रीरामकृष्ण को इसी अविश्वास को दूर करने के लिये ही सर्व प्रकार 


की अवस्थाओं का स्वयं अनुभव प्राप्त करके उनका पारस्परिक यथोचित सम्वन्ध 
प्रस्थापित करने की आवश्यकता हुई । इस सम्बन्ध में श्रीरामकृष्ण की निन्न- 
लिखित उक्तियाँ ध्यान में रखने योग्य हैं--- 


४21, 


“ विषयासक्त साधारण मनुष्य के लिये द्वेत भाव 
उचित हे ।” 


` मन ओर वद्धि की सहायता से जब विशिष्टाद्वैत तक 
बात बोलन ओर समझने लग जाते हें तब जेसे इश्वर 


य, वेसे जीत्र-जगत भी सत्य, हो जाते हैं। ” 


“ अद्वेत भाव को अंतिम सीढ़ी जाना । सरद्वेत भाव 
वाक्यमनोतीत अनुभव का विषय है। ” 


अब श्रीरामकृष्ण के एक ओर अद्भुत दर्शन का वृत्तान्त यहां लिखकर 
उनके साधक भाव की कथा को समाप्त करेंगे । सन्‌ १८७५ में एक वार श्रीराम- 


कुष्ण को यह देखने की इच्छा हुई कि श्री चेतन्य देव का सवजन मनोहर नगर ' 
. सकीतेन केसा रहा होगा ऑर उनकी यह इच्छा श्री जगदम्वा ने पूण भा कर 


दी | एक दिन श्रीरामकृष्ण अपने कमरे के बाहर खड़े होकर पंचवटी की ओर 
सहज ही देख रहे थे। इतने में उन्हे दिखा कि उधर से कसरे की ओर से 


` दाच्ञणाश्वर बाग क मुख्य फाटक का तरफ एक बड़ा भारा जनसमुदाय भजन करते 


हुए जा रहा हें । यह भी दिखाइ दिया कि उस जनससुदाय के मध्यभाग में श्री 
नित्यानंद और श्री अद्वेताचायं को साथ लेकर श्री गोरांगदेव स्वयं भावावेश में 
नृत्य भजन कर रहे हैं जिससे आसपास के लोग भी देह की सुधि भूलकर 


CC-0. Gurukul Kangri Collection, Haridwar. 


Digitized By Siddhanta eGangotri Gyaan Kosha 
६ 


उनके साथ नाच रहे हैं और जोर २ से हरिनाम की गर्जना कर रहे हैं। उस मेले 
में इतने लोग शामिल थे कि मेले के आदि और अंत का पता ही नहीं लगता था। . 
उस मेले के कुछ लोगों का चेहरा तो श्रीरामकृष्ण को पूरा याद रह गया और 
जब वाद में वे लोग इनके भक्त वनकर आने लगे तब इन्हें पूर्ण निश्चय हो गया 
कि ये लोग पूव जन्म में श्री चेतन्य देव के भक्त थे ! 


इस अद्भत दशेन के कुछ समय वाद श्रीरामकृष्ण अपने गांव कामार- 

| पुकूर शर हृदय के शिऊड़गांव में कुछ दिन रहने के लिये गये । शिऊड्गांव 

के पास श्याम बाजार गांव में बहुत से वेष्णव रहते थे । वहां नित्य भजन आदि 

: होता है यह सुनकर श्रीरामकृष्ण को वहां जाने की इच्छा हुई । श्याम बाजार 

के समीप के वेलटे ग्राम के निवासी श्रीयुत नटवर गोस्वामी ने श्रीरामकृष्ण को 

इसके पहिले ही देखा था । श्रीरामकृष्ण शिऊड़ आये हुए हैं यह सुनकर उन्होंने 
उन्हें अपने घर आने के लिये निमंत्रण भेजा । हृदय को साथ लेकर श्ररामकृष्ण | 
वहां गये और वहां ७ दिन रहकर श्याम बाज़ार की वैष्णव मणडली का भजन सुना । 
| उनके प्रति श्याम वाजार के इशान चंद्र मल्लिक के मन में बड़ी भक्ति उत्पन्न हो गइ 
आर उन्होंने श्रीरामकृष्ण को अपने यहां भजन के लिये बुलाया। भजन के समय का 
उनका भावावेश और मनोहर नृत्य देखकर भजन में आये हुए सभी लोग तल्लीन 
हो गये । शीघ्र ही श्रीरामकृष्ण के अद्भूत भजन की कीर्ति वहां और उसके आसः 
पास के गांवो में फेल गई । क्रमशः उनका भजन सुनने ओर उनके साथ भजन 
करने के लिये आसपास के गांवों से झुराड के झुरड लोग श्याम बाजार में आने 
लगे ओर उस गांव में रात दिन भजन होना शुरू हो गया । धीरे २ लोगों सें यह 
वात फैल गई कि एक वडा अच्छा भजन गाने वाला भगवड्क्त आया है जो भजन 
करते समय कुछ देर तक मर जाता है और फिर कुछ समय के वाद जी जाता है! फिर 
. क्या पूछना है! श्रीरामकृष्ण के दर्शन करने के लिये “लोगों की इतनी भाड होने 


5 जहां जगह मिल जाय वहीं से लोग उनके दर्शन करने लगे । उनके चरणों 
पर मस्तक रखने के लिये तो इससे भी अधिक भीड़ होने लगी। लोग उनके दर्शन 
करने ओर पेर पड़ने के लिये मानो पागल .से हो गये थे! लगातार त॑ त दिने 
तक यही हाल रहा । श्रीरामकृष्ण को खाने पीने और विश्रांति के लिये 

समय नहीं मिलता था । यह देखकर हृदय ने चालाकी से उन्हें छिपाकर घर के 
पीछे के दरवाजे से शिऊड़ के लिये रवाना करा दिया । तव कहीं श्याम बाजार 
की भीड़ बन्द हुई और श्रीरामकृष्ण को विश्राम मिला । कुछ दिनो 


छु दिनों तक शिऊड 
में रहकर हृदय के साथ श्रीरामकृष्ण दक्षिणेश्वर वापस आये । 

गुरुभाव । 


७-गुरुभाव और गुरु । 


( प्रास्ताविक ) 


“ सांचा तैयार हो गया हे-अपना २ जीवन उसमे 
डाल कर गढ़ा लो ! ” 


“ धर्म की प्राप्ति केसे हो, ईश्वर की प्राप्ति केसे हो, इन 
विचारों से व्याकुल होकर जो यहां आवेंगे, उनके मनोरथ पूर्ण 
होंगे । ? 

` साधक जन्म भर परिश्रम करके बड़े कष्ट से एक दो 
भावों में सिद्ध हो सकता हे, पर यहां तो एक ही साथ एक ही 
पात्र के आधार में वैसे १९ भाव रहते हैं । ” 


“ हम सरकारी नोकर हैं । श्री जगदम्बा के साम्राज्य में 
जहां कहीं बलवा मचा होता हे वहां हमें दौड़कर जाना पड़ता हे। ” 


* प्रातःकाल मेरा मन सारे जगत भर में व्याप्त रहता 


है इसलिये उस समय मेरा स्मरण किया करो | ”« 


भा. २ रा. ली. ७ 

“ प्राता कहती हैं कि गांव २ में घर २ में तेरा आसन 
रहेगा । ?? 


“ जो राम ओर कृष्ण ( हुआ था) वही अब रामः 
कृष्ण होकर आया हे.। ” 

“रौर दो सो वर्ष के बाद वायव्य दिशा की ओर 
जाना पड़ेगा । ” 


--श्रीरामकरृष्ण । 


श्रीरामकृष्ण में गुरुभाव का प्रकाश विल्कुल वचपन से ही दिखाई देता है 
तथापि यह निश्चित.हे कि यौवन में निर्विकल्प समाधि प्राक्त होने के वाद उसका 
पूरी विकास हुआ । बड़े २ अवतारी पुरुषों के चरित्र की ओर दृष्टि डालने से 
मालूम पड़ता है कि उनमें ज्ञान का प्रकाशा बाल्यकाल से ही था । ज्ञान प्राप्ति के 
बाद जैसा आचरण होना चाहिये, वेसा आचरण उनके बचपन में ही था । जो 
यथार्थ गुरु होता है उसमें गुरुत्व के लक्षण बाल्यकाल में भी पाये जाते हैं । 
स्वामी विवेकानन्द कहते थे कि “ मनुष्य किसी को अपना गुरु या नेता नहीं 
चुनते; जो गुरु या नेता होता है वह तो गुरुत्व का अधिकार साथ लेकर ही जन्म 
ग्रहण करता है । ? 

श्रीरामकृष्ण के साधनयज्ञ की समाप्ति के वाद वे गुरुपदवी पर .अधिष्ठित 
हुए, और उस समय उनके हाथ से लोक-कल्याण के महान कार्य क्रिस तरह 
सहज लीला से होते गये यह लिखने के पूर्व उनके अलौकिक गुरुभाव के रहस्य 
को ठीक २ समभने के लिये कुछ बातों पर विचार करना आवश्यक है । गुरुभाव 
क्या है? किसी महापुरुष में उसका पूर्ण विकास होना कब सम्भव होता है १ 

बिकल्प समाधि किसे कहते है ९ और उसकी प्राप्ति के वाद मनुष्य की - 
कैसी हो जाती है ?--इत्यादि वातों की मीमांसा करना आवश्यक है। 


जिन्होंने श्रीरामकृष्ण को एक दो वार थोड़ा ही देखा हो और जिनका र 
उनसे विशेष परिचय न हुआ हो, वे उनके अलौकिक चरित्र की बातें उनके - 
शिष्यों से सुनकर चकित हो जाते थे और उनको वे बातें सत्य भी नहीं मालूम 
पड़ती थीं । वे सोचते थे कि “ हमने भी उन्हें देखा है पर हमें तो उनमें कोई 4 
अलोकिकता नहीं दिखाई दी । वे तो वडे गरीब और नम्र मालूम पड़े, जो दिखाई दें 1 
उसे पहिले से ही प्रणाम करते हैं, कोई उनको गुरु कहे तो उन्हें वह सहन नहीं 1 
होता था , वे तुरन्त कह बैठते थे ---' कौन किसका गुरु ओर कोन किसका शिष्य F 
हैं ६ इश्वर ही एक मात्र गुरु है, वही कर्ता हैं और कराने वाला है, मैं तो नीच स 
भी नीच हूं, तुम्हारे दासों का दास हूं, तुम्हारे शरीर के एक छोटे से केश 
के समान में हूं ! ऐसा कहकर तुरन्त उसके पैरों पर गिरने में भी कमी है, 
नहीं करते थे। ऐसे दीन ओर गरीब मनुष्य को यदि तुम सर्व शक्तिमान कहते भर 
हो, तो इसे क्या कहा जावे और इस पर विश्वास भी कैसे किया जावे १? > 


ओर सचमुच ही जव श्रीरामकृष्ण को साधारण रूप से देहभान रहता था 
उस समय, सभी प्राणीमात्र में इश्वर पूरी रूप से भरा हुआ है, यह निश्चय उनमें 
इतना दृढ़ था कि वे अपने को केवल मनुष्य का ही नहीं वरन्‌ सभी प्राणीमात्र 
का दास समभते थे ओर वे सचमुच इसी भावना से सब के पेरों की धलि ग्रहण 
करने में भी नहीं हिचकते थे । उस समय वे गुरु कहलाना विल्कुल नापसन्द 
करते थे, परन्तु भावावस्था में या समाधि-अवस्था में उनके तेजोमय मुखमरडल 
को देखकर कौन कहता कि---“ अपने को दीनातिदीन, दासानुदास कहने वाले 
श्रीरामकृष्ण यही हैं ९” उस अद्भत भावावेश में श्री जगदम्बा के हांथ के 
येत्ररूप बनकर जब वे स्पर्श करके या केवल इच्छा मात्र से किसी का देहभान 
नष्ट करके उसे समाधि लगा थ्‌, या उसके हृदय में भगवत्प्रम का प्रचएड 
प्रवाह उत्पन्न कर देते थे, या अपनी अलोकिक शक्ति के द्वारा उसके मन की 
'मलीनता और संसार की आसक्ति नष्ट करके उसके मन को--पहिले कभी न 
हुआ हो इस तरह--इश्वर चिन्तन में तल्लीन कर देते थे, तब तो उनकी अपूव 

| शाक्ते को देखकर निःसन्देह यह निश्चय हो जाता कि ये वही श्रीरामकृष्ण नहीं 
$ हे । ये तो यथार्थ में अज्ञान से अन्ध हुए, त्रिविध तापो से तप्त, भवरोग से ग्रसे 
हुए, असहाय, दीन, अनाथ मनुष्यों के गुरु ओर त्राता हैं; और उनकी इसी 
tM दिव्य शक्ति को जानकर उनके भक्त उन्हें गुरु, कृपा सागर, भगवान्‌ आदि विशे- 
| षणों से सम्बोधित करते थे । दिखने में दो परस्पर विरोधी गुण--दीनता और 
| सवे शक्तिमत्ता--श्रीरामकृष्ण के सिवाय और किसी दूसरे में कभी दिखाई नहीं 
देते थे । इस प्रकार की दो परस्पर विरोधी बातें एक ही जगह केसे रह सकती 
| हैं यह समभने के लिये निर्विकल्प समाधि और .सर्वात्ममाव पर यहां पर थोडा सा 
क्विर करना आवश्यक है । 


+m 


Sa oS > 
| प्र:--निर्विकल्प समाधि किसे कहते हैं? 
॥। 


उ:--मन को संकल्प विकल्प राहित अवस्था में पहुँचा देना ही “ निर्वि- 
कल्प समाधि-अवस्था ? कहलाती है । 


प्र:--संकल्प विकल्प का क्या अर्थ है १ 


उः--बाह्य जगत के रूपरसादि विषयों का ज्ञान और उनका अनुभव, सुख 
दुःखादि ऊर्मे, कल्पना, विचार, अनुमान इत्यादि मानसिक व्यापार 
ओर इच्छा, और “ में ऐसा करूंगा ?, “ ऐसा सममकूंगा ?, “ इसका 
भोग करूंगा”, “ इसका त्याग करूंगा ? इत्यादि विविध मनोवृत्तियां, 
इन सब को संकल्प विकल्प कहते हैं। 


प्रः--ये वृत्तियां किस कारण उत्पन्न होती हैं £ 


उः--“ मैं ” “में” का ज्ञान या बोध रहने के कारणं थे वृत्तियां उत्पन्न 
` होती हैं । जब “ में ?-पन का ज्ञान या “ अहं ” कार स्थायी 
रूप से नष्ट हो जाता है या कुछ समय के लिये ही नष्ट हो जाता 

है, तब उस समय मन में कोई भी वृत्ति उत्पन्न नहीं होती । 

प्रः--सूच्छी में या गाढ़ निद्रा में भी “ सें ”-पन का बोध नहीं रहता । 
तो क्या ऐसी ही किसी अवस्था को, निर्विकल्प समाधि कहत हें? | 


उः--नहीं । मूर्च्छा या गाढ़ निद्रा की अवस्था में “ में ?-प॒न का बोध 
नहीं रहता ऐसी बात नहीं है, यह बोध तो उस अवस्था में भी 
रहता ही है । इतना ता है कि जिस मस्तिष्क रूपी यंत्र की 
सहायता से मन “में ” “ में ” करता है उस यंत्र की क्रिया कुछ 
समय तक थोड़ी बहुत वन्द्‌ हो जाती है। परन्तु सब वृत्तियां 
भीतर समाई हुई ही खलवली मचाती रहती हें । श्रीरामकुष्ण 
इसका एक सुन्दर दृष्टान्त देते थे। समूचे मटर के दाने मुँह में भर 
लेने के वाद जैसे कपोत गले को फुलाकर “ गटर-घुम्‌ ” आवाज़ 
करते हैं, उन्हें देखकर तो कोई यह समम वेठेगा कि इन के मुँह 
में कुछ नहीं है; पर गले को हाथ से दवाने पर पता लगेगा कि 
इनके मुँह में मटर के दाने एकदम ट्रंस कर भरे हुए हैं । 


प्रः--सच्छी या सुषुप्ति में इस प्रकार “ में ”-पन का बोध रहता है. 
यह कैसे समभा जावे ? 


उः:--प्रत्यक्ष फल को देखकर ! मूर्च्छा में या सुषुप्ति में हृदय का स्फुरण, 
हाथ पेर की नाड़ियां, रुधिर का बहाव आदि सभी शारीरिक 
क्रियाएँ जारी ही रहती हैं, वन्द नहीं होतीं, क्योंकि ये क्रियाएं 
भी तो, “ में “पन के बोध के आश्रय से ही हुआ करती ३॥ 
दूसरी वात यह हैं कि मूच्छो के या सुषुप्ति के वाह्य लक्षण कुछ 
अंशों में यद्यपि समाधि के समान ही दिखाई देते हैं, तथापि | 
उनमें से निकलकर मनुष्य जब सचेत होता है तब उसका ज्ञान _ 
या आनन्द वैसा ही रहता है, वह कुछ भी बढ़ा हुआ या घरा हुआ | 
नहीं रहता, उसकी वृत्तियां भी ज्यों की त्यों बनी रहती 
उदाहरणाथ, कामी मनुष्य का काम ज्यों का त्यों रइत' है 
. मनुष्य का क्रोध जैसा का तैसा बना रहता है, लोभी 
. लोभ वैसा ही बना रहता है, 

| अवस्था का अनुभव प्राप्त हो जाने से ये सब वृत्तियां नष्ट हो जाती | 
1 हें, अन्तःकरण असीम आनन्द से पूण हो जाता है ओर 
जगत्कारण भगवान्‌ के साक्षात्‌ दर्शन से--“ इश्वर है या नहीं” 


$ इत्यादि संशय समूल नष्ट हो जाते हैं। 


'प्र:--भला, मान लीजिये कि निर्विकल्प अवस्था प्राप्त होकर कुछ समय 
तक श्रीरामकृष्ण के “ में ”-पन का लोप हो गया था, पर उसके 
वाद क्या हुआ 


डः--इस तरह “ भे ”-पन (या अहंभाव ) के ज्ञान का लोप हो जाने 
पर श्रीरामकृष्ण को कारण स्वरूपिणी श्री जगदम्बा का साक्षात्‌ 
दर्शन हुआ । पर उतने से ही उनकी तृप्ति नहीं हुई, वे सदा 
सवकाल वैसा ही दर्शन करने के हेतु उसी अवस्था में 
रहने का प्रयत्न करने लगे । इस प्रयत्न को जारी रखने में कभी २ 
उनके “ में ?-पन या अहंभाव का पूण लोप होकर शारीर पर 
मृतक चिन्ह दिखने लगते थे, पर भीतर में श्री जगदम्बा का पूर्ण 
दशन होता रहता था । कभी २ “ में ”-पन का केवल अल्पांश 
शेष रहकर शरीर पर जीवितावस्था के कुछ लक्षण दिख पड़ते थे 
और भीतर उनके मन के शुद्ध सत्त्वगुणामय परदे में से श्री जगदम्वा 
का कुछ वाधायुक्त दर्शन होता रहता था। इस प्रकार कभी 
“ मैं ?-पन का पूर्ण लोप और मन की सभी वृत्तियों का पूरी 
लय होकर श्री जगदम्बा का पूर्ण दर्शन होता और कभी “ अहं ” 
भाव ( “में -पन ) का कुछ अंश शेष रहकर कुछ २ चित्तवृत्तियां 
भी शेष रहतीं और श्री जगदम्बा का मांकी-दशन होता--इस 
तरह का क्रम लगातार छः महीने तक जारी रहा ! तदनन्तर | 
श्री जगदम्बा ने कहिये, या श्री भगवान्‌ ने कहिये, या कहिये कि 
जो विराट चैतन्य या विराट्‌ शक्ति जगत्‌ रूप से प्रकाशित होकर सव 
चराचर में ओत प्रोत भरकर भी वाकी बचकर भिन २ नाम रूप £“ 
+ 
FF 


Sr “« 


अरे | तु 


से नाटयलीला कर रही हे उसने ही उनको आज्ञा दी 

भावसुखी होकर रह ! ” “ भावसुखी हो ” अर्थात्‌ “ अहंकार का 
CS ~ ~ » / «५ > ~ ~ 
पूरा लोप करके निर्गुणभाव में स्थित मत हो वरन्‌ “ जिससे इन 


अनन्त भावों की उत्पत्ति होती है वह विराट्‌ अहंकार ही भें ड्र | 
उसकी इच्छा ही मेरी इच्छा हे, उसका कार्य ही मेरा कार्य है--? El, 
यही भावना, सदा सवकाल मन में धारण करते हुए अपना जीवन 


विता और लोक-कल्याण कर ”--ऐसा आदेश दिया । इम 
अवध्था में पहुँच जाने पर में अमुक का पिता हूं, असुक का पुत्र 
हूं, में ब्राह्मण हं,--इत्यादि सव बातें मन से बिल्कुल साफ दूर हो 
जाती हें और “ में वही “ विश्वव्यापी में ” ह्रं ”--इसी बात का 
अनुभव सदा सवकाल जागृत रहता है। श्रीरामकृष्ण वारम्वार _ 
कहते थे--“ भाइयों ! में इसका पुत्र हू, उसका पिता हूं, सें 

ब्राह्मण हूं, या र हूं, में परिडत हूं, में धनवान्‌ हूं यह सव 
“ कच्चा ? अहंकार है--इसी से मनुष्य बन्धन में पड़ता हे; ऐसे | 
अहंकार का त्याग करना चाहिये ! और “ में भगवान्‌ का दास हूं, 
में उसका भक्त हूं, में उसका अपत्य हूं, में उसका अंश हूँ, यह 4 
“ पक्का ? अंहकार है; इसी को सदैव मन में रखना चाहिये । ” >. 


कहना न होगा कि इस तरह निरन्तर भावमय रहकर विराट्‌ अहंकार के 
साथ अपनी एकता का जब वे अनुभव करते रहते थे तभी वे श्री जगदम्बा के "जा 
निर्गुणभाव से कुछ नीचे उतरे हुए रहते थे । परन्तु इस अवस्था में भी उनका द्र 
एकत्व का अनुभव इतना दढ रहा करता था कि उन्हें येह प्रत्यक्ष मालूम पडता 
था कि इस ब्रह्माएड का सभी व्यवहार में ही कर रहा हूं! इस श्रवस्था का 
अत्यल्प अनुभव भी या उसकी केवल कल्पना भी अत्यन्त अद्भुत रहा करती है । 
उनके सर्वात्मभाव के सम्बन्ध में एक दो उदाहरण यहां दे देने से पाठकों को इस 
बात की कुछ २ कल्पना हा सकेगी । 


एक बार वर्षा ऋतु में काली मन्दिर के अहाते में एक ओर सुन्दर हरी घास | 
उगी हुई थी । एक दिन उस सुन्दर दृश्य को देखते २ श्रीरामकृष्ण इतने तन्मय 
हो गये कि वे उस स्थान से एक-रूप होकर उसे अपने शरीर का ही एक भाग | 

समभने लगे । इतने में ही एक मनुष्य उस जगह की घास पर से चलकर दूसरी 
ओर गया । श्रीरामकृष्ण कहते थे--“ छाती पर से किसी के चलने से जैसी पीड़ा 
होती है, वैसी ही पीड़ा मुझे उस समय हुई और मेरी छाती कुछ समय तक 
लाल हो गई ! ” 


उसी तरह र एक दिन काली मन्दिर के घाट पर खड़े हुए श्रीरामकृष्ण 
भावावेश में गंगा जी की ओर देख रहे थे। उसी समय दो नौका घाट पर 
आ लगीं और उनमें से एक नौका पर दो केवटे में बड़ा झगडा शुरू हो गया । 
बढ़ते २ मारपीट भी होने लगी । इस दृश्य को भावावेश में तन्मय होकर देखते २ 
श्रीरामकुष्ण जोर २ से चिल्लाने लगे । उनकी आवाजु काली मन्दिर में हृदय 
के कान में पड़ी, और वह वहां पर दोड़ता हुआ आया और देखता क्या है कि 
श्रीरामकृष्ण की पीठ लाल होकर उसमें लकड़ी की मार के निशान हो गए 
हैं ! यह देखकर कोध से लाल होकर थर २ कांपते, दांत-होंठ चबाते हुए हृदय 


जोर से बोला--“ मामा, मामा, आपको किसने मारा सो मुझे बताइये । में. 


इसी क्षण जाकर उसका प्राण ले लूंगा। ” तब थोड़ी देर के वाद कुछ शान्त 
होने पर श्रीरामकृष्ण ने अपनी पीठ पर के निशान का कारण हृदय को बताया। 


ˆ उसे सुनकर उसे वडा ही आश्चर्य हुआ ! 


इस सर्वात्मभाव के नीचे माया के राज्य में जब श्रीरामकृष्ण का मन 
उतरता था तब उनके मन में में जगदम्बा का दास, में उसका भक्त, अथवा मैं 
उसका अपत्य, या में उसका अंश हूं यह भाव सदेव जाग्रत रहता था । इस 
अवस्था के बहुत. ही नीचे अविद्या माया का काम-क्रोध, लोभ, मोह आदि के बल 
पर चलने वाला राज्य रहता है। 


निरन्तर अभ्यास और ईश्वर चिन्तन के द्वारा इस राज्य का पूर्ण त्याग 
कर देने के कारणा श्रीरामकृष्ण का मन इस राज्य की सीमा में कभी नहीं 


उतरता था; अथवा यों कहिये कि श्री जगदम्बा ही उनको उसमें उतरने नहीं देती | 

डाल दिया हो उसका एक भी कदम माता कभी भी इधर उधर पड्ने 
नहीं देती । ” 


इस वर्णन से स्पष्ट है कि निर्विकल्प समाधि ग्राप्त होने के वाद श्रीरामकृष्ण 

का कच्चा अहंकार विल्कुल नष्ट हो गया और अहंकार का जो कुछ भी थोड़ा सा ` 

अंश उनमें शेष रह गया था वह विराट्‌ अथीत्‌ पक्के अहंकार से चिरसंयुक्त हो 

7 गया था । इसी कारण वे सभी प्रकार के लोगों के सभी प्रकार के भावों को 

सहज ही जान सकते थे; क्योंकि मनुष्य के मन की सव भावतरंगें भीतो इसी 

विराट्‌ अहंकार के आश्रय से उत्पन्न होती हैं । इस प्रकार की उच्च अवस्था में 

“ भगवान्‌ का अंश-या अपत्य-में हूं ” यह भाव भी उनके मन से समूल 

६. लुप्त होकर उसके स्थान में विराट्‌ अहंकार अथवा श्री जगदम्बा का अहंकार 

4 स्फुरणा होकर उनका निम्रहानुग्रह सामर्थ्य गुरु रूप से प्रकट हो जाता था ! ऐसे 

समय में वे “ दीनातिदीन ”, “ दासानुदास ” नहीं रहते थे। उस समय उनकी 

बोल चाल, दूसरों के साथ बरताव व्यवहार विल्कुल भिन्न प्रकार के हो जाते थे। 

उस समय वे प्रत्यत्त कल्पतरु ही बनकर--“ तुझे क्या चाहिये ? ”-- ऐसा 

अपने भक्त से पूछते थे। मानो अपने भक्त की सब इच्छा अपनी अमानुषी शाक्ति 

Er के द्वारा पूरी करने के लिये ही बैठे हों! दक्षिणेश्वर में हर शानेवार और मंगलवार 

को और विशेष २ प्व के दिन उन्होंने इस प्रकार भावाविष्ट होकर अनेकों भक्तों 

पर कुपा-की है । सन्‌ १८८६ की जनवरी में काशीपुर में उनकी अमानुषिक 

शक्ति के सम्वन्ध की एक बड़ी अद्भुत घटना हुई; जिसका वर्णन नाचे विस्तार- 

\ पूर्वक दिया जाता है । 
श्रीरामकृष्ण के गले में कुछ रोग हो जाने के कारण डॉक्टर महेन्द्रलाल 

सरकार की सलाह से इलाज की सुविधा और वर्गाचे की शुद्ध हवा से लाभ 

उठाने के लिये उनके भक्त लोगों ने उनको कलकत्ता के पास काशीपुर में गोपाल 

५ बाबू के वर्गाचे. में किराये के बंगले में रखा था । वहां डॉक्टरों का इलाज जारी 

_____ था। उससे कुछ लाभ भी होता दिखाई देता था। तथापि यहां आने के 

: एक दिन भी श्रीरामकृष्ण ऊपर की मन्जिल से नाचे वर्गाचे में घूमने आदि के | 

लिये नहीं उतरे ये । आज उन्हें और दिनों की अपेक्षा अच्छा माटूस होता था। | 

इसलिये उन्होंने . वर्गाचे में घूमने की इच्छा प्रकट को । आज श्रीरामकृष्ण 
नीचे आने वाले हैं यह जानकर उनकी भक्त मराडली को वडा आनन्द हुआ । 


श्रीरामकृष्ण की सेवा में उनके सन्यासी भक्तगण सदा उपस्थित रहते थे । 
गृहस्थ भक्तों के पीछे संसार का उपद्रव लगे रहने के कारण वे लोग हर वक्त वहां 
नहीं रहते. थे । वे आना जाना किया करते थे और श्रीरामकृष्ण की सेवा में 
रहने वाले लोगों के खाने पीने का सव प्रबन्ध किया करते थे । 


जनवरी की पहिली तारीख (सन्‌ १८८६ ) की छुट्टी के कारण काशीपुर 
में बहुत से भक्तगण जमा थे । दोपहर के ३ बजे का समय रहा होगा । श्रीराम- 
कृष्ण रेशमी किनारी की धोती और कुरता पहिने, शारीर पर लाल किनार कौ 
चादर डाले, सिर पर कनटोप ओर पैरों में जूते पहिनकर स्वामी अद्भुतानन्द के 
साथ धीरे २ ऊपर से नीचे उतरकर आये और पश्चिमी द्वार से बगीचे में घूमने 
के लिये गये । कुछ गृहस्थ भक्त लोग बड़े आनन्द के साथ उनके पीछे २ चलने 
लगे। नरेन्द्र आदि तरुण भक्त लोग रातभर भजन जप ध्यान आदि करते हुए 
जगते रहे थे, इसलिये वे लोग एक कोठरी में सो रहे थे। श्रीरामकृष्ण के साथ बहुत 
से लोग हो जाने से उन्हें और किसी साथी की आवश्यकता न रहने के कारणा स्वामी 
अद्भुतानन्द कुछ समय के वाद लोट आये ओर श्रीरामकृष्ण का बिछीना, कोठरी 
आदि को माड़कर साफ करने के कार्य में लग गये । 


गृहस्थ भक्तों में से श्रीयुत गिरीशाचन्द्र घोष का इश्वरानुराग उस समय 
वडा प्रवल था । उनके अद्भुत विश्वास की बड़ी प्रशंसा करते हुए एक वार 
श्रीरामकृष्ण बोले--“ गिरीश का विश्वास पांच रुपये पांच आने है । उसकी 
अवस्था को देखकर लोग आगे चकित हो जावेंगे । ” 

विश्वास और भक्ति की प्रबलता के कारण गिरीशवाबू श्रीरामकृष्ण को 
साक्षात्‌ ईश्वर मानते थे । वे कहते थे--“ जीवों का उद्धार करने के लिये भगवान्‌ 
ने कृपालुता से यह अवतार धारण किया है” और वे अपने इस दृढ़ विश्वास र 


CC-0. Gurukul Kangri Collection, Haridwar 


: 


Digitized By Siddhanta eGangotri Gyaan Kosha 
१०७ 


दिल खोलकर हर किसी के पास प्रकट रूप से वता दिया करते थे । श्रीरामकृष्ण ने 
उन्हें ऐसा करने से रोका भी, पर वे उस पर ध्यान ही नहीं दिया करते थे । 


उस दिन ओर लोगों के साथ गिरीश भी वहां आये हुए थे और वाग में 
ही एक आम के पेड़ के नीचे लोगों के साथ बातें करते बैठे थे। टहलते २ 
श्रीरामकृष्ण भी उसी स्थान पर पहुँचि और वहां लोगों के साथ गिरीश. को देखकर 
बोले“ गिरीश ! तूने झुममें ऐसा कया देखा है कि जिसके कारण हर 
किसी से तू कहता फिरता हे कि ये अवतार हें १--इत्यादि ” 


अचानक उनके ऐसे प्रश्न को सुनकर भी गिरीशाचंद्र नहीं घबड़ाये । वे फट 
उठकर रास्ते पर आये और हाथ जोड़कर श्रीरामकृष्ण के पैरों के पास घुटने 
टेककर वेठ गये ओर उनके मुख की ओर देखते हुए गद्गद कंठ से बोले-- 
“‹ व्यास, वाल्मीकि जेसे महर्षि भी जिनकी महिमा वणेन करते २ थक गये 
उनके सम्बन्ध में में यःकश्चित पामर और अधिक क्या कह सकता हूं ? ” 


गिरीशचंद्र के ऐसे अद्भूत विश्वासयुक्त उद्गार को सुनकर श्रीरामकृष्ण का 

सवीग रोमाञ्चित हो गया, हृदय भर आया, ओर मन एकाएक उच्च भूमिका पर 

आरूढ हो जाने से उन्हें गहरी समाधि लग गई ! उनके मुखमण्डल पर अपूव 

तेज भफलकने लगा । उनके उस तेजोमय मुखमणडल को देखकर गिरीशाचंद्र की 

भी भक्ति की वाढ आ गई, शर “ जय रामकृष्ण ” “ जय रामकृष्ण ” 

कहते हुए जोर २ से जयघोष करते हुए वे उनकी पदधूलि अपने मस्तक पर 
चढ़ाने लगे । 


यह क्रम जारी था कि श्रीरामकृष्ण को अर्थवाह्य दशा प्राप्त हो गई और 
उनके तेजःपुंज सुखमरएडल पर हास्य झलकने लगा । उन्होंने पास में खड़े हुए 
भक्तों की ओर देखकर कहा--“ तुम लोगों को और क्या कहूँ ? तुम सब को 
चैतन्य प्राप्त हो ~-इस वरदान की वाणी को सुनकर भक्तगण भी अतिशय 
आनन्द सें “ जय रामकृष्ण | जय रामकृष्ण | ” का जयघोष करते हुए कोई 
उन्हें प्रणाम करने लगा, कोई उन पर फूल चढ़ाने लगा और कोई उनकी पद 

घूलि ग्रहण करने लगा । एक भक्त उनके पेरों पर सिर रखकर खड़ा हो गया, 
उस समय उसी अर्धबाह्य अवस्था में द्वी उसके वच्षःस्थल पर नीचे से ऊपर हाथ 
फिराते हुए श्रीरामकृष्ण बोले--“ तुझे चैतन्य प्राप्त हो । ” दूसरे भक्त के उनके 
| पैरों पर सिर रखकर प्रणाम करके खड़े होते ही पुनः श्रीरामकृष्ण ने वैसा ही किया । 
४1 तीसरे के साथ वैसा ही , चौथे को वैसा ही । इस तरह पेरों पर मस्तक रखने वलि 
कका प्रत्येक को उसी प्रकार स्पर्शी करके आशीवाद देने लगे और उनके अद्भत स्पर्श 
से प्रत्येक के अंतःकरण में कुछ अपूर्व भावान्तर उत्पन्न होकर कोई हँसने लगा 
कोई ध्यान में मझ हो गया और किसी का हृदय आनन्द से पूर्णा होकर वह 
उन अहेलुक कृपासिन्धु श्रीरामकृष्ण की कृपा प्राप्त करके धन्य होने के लिये 
ओऔर सव लोगों को ज़ोर २ से पुकारने लगा । इस प्रकार चिल्लाने ओर जयघोष 
की आवाज को सुनकर सोये हुए भक्त लोग जागकर, शर काम में लगे हुए - 
लोग हाथ का काम छोड़ २ कर वहां पर दौड़ते आ पहुँचे और वे वहां जाकर 
क्या देखते हैं कि रास्ते में ही श्रीरामकृष्ण को घेरकर पागलों का एक कुण्ड 
खड़ा हें। यह दृश्य देखते ही वे लोग ताड़ गये कि दक्षिणेश्वर में किसी व्याक्ति 
विशेष पर कृपा करने के लिये श्रीरामकृष्ण की दिव्यभावावेश में जो लीला होती 
थी, आज वही लीला यही सभी पर एक साथ कृपा करने के लिये हो रही है । 
उन लोगों के आते ही श्रीरामकृष्ण का वह दिव्य भावावेश कम हो गया और 
उन्हें साधारण भाव प्राप्त हो गया । तदनन्तर श्रीरामकृष्ण के उस हस्तस्पर्श 
अर आशीर्वाद से किसको कौनसा अनुभव हुआ यह पूछने पर पता लगा कि 1 
किसी के हृदय में आनन्द का प्रबल स्रोत एकाएक उमड़ पड़ने से वह बेहोश | 

र 

3 

र 


हो गया । किसी २ को अपने इष्ट देव का. दर्शन प्राप्त हुआ, किसी को अपने 
हृदय में एक अपूर्व शक्ति का संचार होता मालूम हुआ, किसी के मन की 
चंचलता नष्ट होकर वह बिल्कुल एकाग्र चित्त हो गया, और किसी को आँखें 
बन्द कर लेने पर एक अद्भुत ज्योति का दर्शन मिला । इन भिन्न २ दर्शनों के 
सिवाय प्रत्येक को अपने मन में अत्यन्त शांति और अपूर्वे आनन्द को अनुभव 
प्राप्त हुआ । इस सारी मण्डली में केवल दो % जनों को ही उस समय “ अभी से 


हसरा 


~ 


* बाद में श्रीरामकृष्ण ने उन दोनों पर भी कृपा की । 

नहीं ” कहते हुए श्रीरामकृष्ण ने स्पर्श नहीं किया और केवल वे दोनों 
ही इस महत्पव के दिन कोरे ही रह गये । अस्तु-- 


इस प्रकार के अनेक उदाहरण बताये जा सकते हैं। इन सब बातों से यही 
दिखता है कि कच्चे अहंकार का पूरणेत्याग करने से ही श्रीरामकृष्ण में यह असली 
दिव्यशक्ति पूरण रूप से प्रकट हो गई थी और कच्चे अहंकार के पूरी त्याग के 
कारण ही उनमें “ लोकगुरु ”, “ जगट्ररु ” के भाव का इतना अपूव और पूरण 
विकास हो गया था । मायावद्ध मनुष्य के मन में से सब प्रकार की अज्ञानरूप 


मलिनता को हटाने वाली दिव्यशक्ति को ही “ गुरुभाव ” और यह शाक्ति जिस | 


शारीर के आश्रय से प्रकट हो उसे ही “ गुरु ” शास्त्रो में कहा गया है । 


ऊपर बताये अनुसार मनुष्य की अज्ञान-मलिनता को दूर करने की शाक्ते 
साक्षात्‌ परमेश्वर की ही होने के कारण वह जिस शरीर के आश्रय से प्रकट होती 
है उस शरीर को अर्थात्‌ गुरु को साक्षात्‌ परमेश्वर ही मानने का उपदेश शास्रं 
ने दिया है । अमि और उसकी दाहक शक्ति जैसे एक हैं और वे अलग २ नहीं 
की जा सकतीं, उसी तरह यह इश्वरीशाक्ति और जिसके आश्रय से वह शाक्ते 
प्रकट होती है वह शरीर भी एक ही हैं । इसी बात को स्पष्ट करने के लिये-- 


गुरुत्रह्मा गुरुविंष्णु गुरुदेवो महेश्वरः 
गुरुस्साक्षात्‌ परब्रह्म... ...:........ 


आदि शुरु और परमेश्वर का ऐक्य बताने वाले वचनों के द्वारा शास्त्रों ने गुरुभक्त 


की इतनी महिमा बतलाई है। 


परन्तु भक्तिमार्ग के नये साधक को गुरु के प्रति प्रारम्भ से ही साक्षात्‌ | 


परमेश्वर के समान आदरभाव नहीं रहता । वह सोचता है कि “ गुरुभाव पर 
श्रद्धा रखने से गुरुभाव की भक्ति सीखी जा सकेगी, पर जिस देह के आश्रय से । 


बे 


पर अपने को आप ही धोखा मत दो । शाक्ति या भाव और जिः 


है 

ये दोनों प्रकाशित होते हैं वह आधार इन दोनों वस्तुओं को आपने कभी अलग २ 


देखा है? यदि नहीं देखा है तो फिर अ्रम्नि और उसकी दाहक शक्ति को 
अलग २ करके एक का ग्रहण र दूसरे का त्याग आप केसे करना चाह 
हैं 2 हम व्यवहार में भी प्रत्यक्ष देखते हें कि हम जिस पर प्रेम करते दें उसकी 


किसी सामान्य वस्तु पर भी हमारा प्रेम हुआ करता हैं और उसे हम सिर पर 


रख लेते हैं । वह जिस स्थान से चलकर गया हो वहां की मिट्टी भी हमें 
पवित्र मालूम पड़ती हे । तव फिर जिस शरीर का आश्रय लेकर साक्षात. परमेश्वरे 
हमारी पूजा ग्रहण करके हम पर कृपा करता है र हमारे सारे अज्ञानमल को 
दूर करके हमें चिरशांतिसुख का अधिकारी बनाता है, उस शारीर के प्रति 
साक्षात्‌ परमेश्वर के समान श्रद्धा-भक्ति रखने का उपदेश शास्त्रों ने दिया है तो 
इसमें आश्चर्यजनक कौन सी वात हे १ 


/ AU! 


श्रीरामक्रष्ण कहते थे--“ अत्यन्त एकनिष्ट भक्त को अपने गुरू के प्रति 
प्रेम तो होगा ही, पर गुरू का कोई नातेदार या गुरू के गांव का भी कोई मनुष्य 
मिल जाने से तो उसे एकदम गुरू का स्मरण होकर वह उसको गुरु कहकर प्रणाम 
करेगा | भक्त की गुरुभाक्ति इतनी उच्च अवस्था में पहुँच जाने पर उसको अपने गुरू 
में एक भी दोष नहीं दिखाई देता । गुरु जो कहें वही उसके लिये प्रमाण 
हुआ करता है, उसकी दृष्टि ही उस तरह की हो जाती है ! पांडुरोग वाले 
मनुष्य को जैसे सब कुछ पीला ही दिखाई देता है, वैसे ही उसको हो जाता 
है। उसको सब तरफ “इश्वर ही सव कुछ हो गया है” ऐसा दिखने 
लगता है । ” 


दक्षिणेश्वर में एक दिन श्रीरामकृष्ण अपने एक सरल परन्तु वादप्रिय' 


स्वभाव के शिष्य को कोई बात समभा रहे थे, पर वह बात उसकी विचार 
शक्ति में नहीं उतरती थी अर्थात्‌ उसकी बुद्धि को वह बात जैंचती 
नहीं थी । श्रीरामकृष्ण के तीन चार वार समाने पर भी जब उसका तर्क और 
वाद बंद नहीं हुआ, तब कुछ कुद्ध से होकर परन्तु मीठे शब्दों में वे उससे बोले- 
“ तू कैसा मनुष्य है रे £ में स्वयं कहता जा रहा हूं तो भी ठुझे निश्चय नहीं 
होता १ ” तब तो उस शिष्य का गुरु प्रेम जागृत हो गया और वह कुछ ol 


~ 

होकर बॉला---“ महाराज हाराज ! भूल हुई, प्रत्यक्ष आप ही कह रहे और मैं न मानू 
यह केसे हो सकता हें १ इतनी देर तक में अपनी विचार शक्ति के बल पर व्यर्थ 
वाद कर रहा था । ” इसे सुनकर प्रसन्न होकर हँसते हँसते श्रीरामकृष्ण बोले-- 

गुरु भक्ति केसी चाहिये---बताऊं ? गुरु जैसा कहे वैसा ही तुरन्त उसे दिखने 
लगना चाहिये । ऐसी ही भक्ति अर्जुन की थी ! एक दिन रथ में बैठकर अजुन 
के साथ श्रीक्षष्ण याही सहज घूम रहे थे कि एकदम आकाश की ओर देख 
कर वे बोले--- अहाहा ! अजुन यह देखो कितना सुन्दर कपोत उड़ता जा रहा 
हैं? ” आकाश की ओर देखकर अजुन तुरन्त बोला, “हां कृष्ण जी, यह 
कितना सुन्दर कपोत है १ ? परन्तु पुनः श्रीकृष्ण ऊपर की ओर देखकर बोले-- 
` नहीं, नहीं, अजुन ! यह तो कपोत नहीं है ! ” अजुन भी पुनः उधर देखकर 
वोला--- सचमुच, कुष्ण जी ! यह तो कपोत नहीं मालूम पड़ता! ” अब तू 
इतना ध्यान में रख कि अर्जुन बड़ा सत्यनिष्ट था, व्यर्थ श्रीकृष्ण की चापलूसी 
करने के लिये उसने ऐसा नहीं कहा । परन्तु श्रीकृष्ण के वाक्य पर उसकी इतनी 
भक्ति और श्रद्धा थी कि श्रीकृष्ण ने जेसा कहा बिल्कुल वसा ही अजुन को 


दिखने लगा । ” अस्तु 


यह ईश्वरी शाक्ति सभी मनुष्यां के मन में कम या अधिक प्रमाण में रहा 
करती है। इसलिये गुरुभक्तिपरायण साधक अन्त में ऐसी अवस्था में पहुँच जाता हे 
कि उस समय यह शाक्ते स्वयं उसमें ही प्रकट होकर उसके मन की सभी शंकाओं 
का समाधान कर देती है और अत्यन्त गूढ़ आध्यात्मिक तत्त्वों को उसे समभा 
देती हे। तब तो उसे अपने संशयों को दूर कराने के लिये किसी दूसरी जगह 
जाना नहीं पड़ता । इस अवस्था के सम्वन्ध में श्रीरामकृष्ण कहते हैं“ अन्त 
में मन ही गुरु बन जाता हे। ” पर उस मन में और अपने सदा के मन में बहुत 
अन्तर रहा करता है । अपना सदा का मन अशुद्ध और अपवित्र रहते हुए 
भोगसुख, कामकंचनासाकत के पीछे पड़ा रहता है और वह मन शुद्ध और पवित्र 
होकर ईश्वरी शाक्ते प्रकट करने का यन्त्रस्वरूप बन जाता है। और भी वे 
कहते थे--“ गुरु अथात्‌ जेसी सखी; जब तक राधा की श्रीकृष्ण से भट नहीं हुई 
थी, तब तक सखी का काम समाप्त नहीं हुआ थो । श्री गुरु अपने शिष्य 
का हाथ पकड़कर उसे उच्च और उच्चतर भावप्रदेश में ले जाते ले जाते उसके 

a इ ८ 
सायी 


इष्ट देव के सामने लाकर कहते हैं “ शिष्य, देख यह तेरा इष्ट देव ! ” और इतना 
॥ कहकर श्री गुरु स्वयं अन्तर्धान हो जाते हें । ” 


। एक दिन श्रीरामकृष्ण के मुख से गुरुमाव के इस प्रकार के रहस्य को 
h सुनकर उनका एक अत्यन्त प्रेमी भक्त बोल उठा--“ तव फिर अनन्त में एक 

$] दिन श्री गुरु का और अपना विच्छेद ही होना हे न? ” इस भावना से उसके 
हृदय में बड़ी व्यथा होने लगी और वह पूछने लगा“ महाराज ! उस समय 
गुरु जी कहां चले जाते हें ? ” श्रीरामकृष्ण वोले--“ गुरू तो उस इष्ट देव के 
| साथ ही एक-रूप हो जाते हें । गुरु, कृष्ण और वैष्णाव% ये तीनों ही एक हैं 
। --एक के ही ये तीन रूप हैं। ” 


* गुरु, भगवान्‌ और भक्त । 
“ भक्ति, भक्त, भगवंत, गुरु, चतुनीम वपु एक। ” 

गोरी कहता था-“ आपके अनुभव वेदवेदान्त को छोड- 
कर बहुत आगे बढ़ गये हैं ! ” 


-्रीरामरक्कुष्ण । 
मुद्मंगलमय सन्त समाज | 

जो जग जंगम तीरथ राजू ॥ 
विधि हारिहर कवि कोविद्‌ बाशी । | >> 


कहत साधु महिमा सकुचानी ॥ 


से मो सन कहि जात न केसे । 


मे शाकवणिक मशणिगुणगणा जसे ॥ 
री । 
ह बन्दौं गुरुपदुकंज, कृपासिंधु नररूप हारे । 
महामोह तमपुंज, जासु वचन राविकर निकर ॥ : 


--तुलसीदास । 


शाख्रों में कहा है कि चुद्र अहंकार का सम्पूर्ण त्याग करके ईश्वरी : ण... 
में ही सदा सर्वकाल रहने से जगदगुरु और ब्रह्मज्ञ पद में पहुँचा पुरुष 
सवज्ञ होता है । “ उनके मन में साधारण मनुष्य के सम ° 


भा. २ रा, ली. म. यी 

कभी उदय नहीं होता । उनके मन में जिस समय जो विषय जानने की 
इच्छा होती है वह विषय उसी समय उनकी अन्तईष्टि के सामने प्रकाशित हो 
जाता है और उस विषय के तत्त्व को वे सहज रीति से जान सकते हें। ” इसे 
सुनकर शास्त्रों के इस कथन का भाव न समभते हुए हमारे मन में कितने ही तर्क- 
वितर्क उत्पन्न होने लगते हें । हम कहने लगते हैं-“ यदि यह वात सत्य है तो 
यूवंकालीन ऋषि जड़-विज्ञान के सम्बन्ध में इतने अज्ञ क्यों थे? हाइड्रोजन 
ओर ऑक्सिजन इन दोनों वायुरूपी पदार्थो को किसी विशेष प्रमाणा में एकत्र 
करने से पानी वन जादा हे यह वात कितने ब्रह्मज्ञ ऋषियों को मालम थी ? चार 
पांच महीनों का माग विद्युत्‌ की सहायता से केवल ४-५ सेकंडो में तय किया 
जा सकता है इस बात के सम्भव होने का ध्यान कितने ऋषियों को था? 
अथवा ओर भी दूसरे शास्त्रीय आविष्कार कितने ऋषियों ने किये थे या कितनों 
ने ऐसे आविष्कार करने का प्रयत्न किया था १” 


श्रीरामकृष्ण के चरणों का आश्रय मिल जाने पर हम यह समझने लगे 
कि शास्त्रों में बताई हुई इस बात को इस दृष्टि से देखने में उसका कोई अर्थ नहीं 
निकल सकता; परन्तु शास्त्रों ने जिस भाव से यह वात बताई हे उसी दृष्टि से 
उस पर विचार करने से उसका ठीक ठीक अर्थ लग सकता श्रीरामकृष्ण इसके 
सम्बन्ध में कहते थे-“ चूल्हे पर भात पक रहा है, वह ठीक पका कि नहीं यह 
जानने के लिये आप क्या करते हैं ! करछुल की डंडी पर उसमें से ४-५ 
चांवल के दाने निकालकर दवाकर देखते हैं न ? तब सारा भात पक गया यह 
कैसे निश्चय करते हैं ? उसी तरह यह सारा संसार नित्य है कि अनित्य, सतः 
है कि असत्‌, यह भी, उसमें से चार पांच बातों की परीक्षा करके, निश्चय किया 
जा सकता है । देखो न, मनुष्य जन्म लेता है, कुछ दिन जीता हे, बाद में 
मर जाता है । पशुओं की भौ यही दशा होती है । पेड़ों का भौ यही हाल है- 
बस, इसी तरह देखते २ समक में आ जाता है कि जिन २ वस्तुओं का नाम 
है और रूप है उन सब की यही गति हुआ करती है । इस तरह यह जान पड़ा 
कि सारे जगत का यही स्वभाव हे । पृथ्वी, सूयलोक, चन्द्रलोक सभी के नाम हैं । 
अतः इनकी भी यही गति हैं तब तुम जगत के सभी वस्तुओं का स्वभाव जान 
गये न ? इस प्रकार संसार अनित्य है, असत्‌ है, यह बात निःसंशय समझ 

लेने पर तुम्हारा मन संसार से उचट कर ( विरक्त होकर ) तुम्हारी सारी 

सांसारिक वासनाएं नष्ट हो जावेंगी और संसार की अनित्यता को समझकर 

तुमने उसका त्याग कर दिया कि तुम्हें जगत्कारण ईश्वर का साक्षात्कार हो 

जावेगा । अब इस तरह जिसे ईश्वर का दर्शन प्राप्त हो गया, वह सर्वज्ञ हुआ या 
हीं सो तुम्हीं बताओ । ” 


श्रीरामकृष्ण के इस कथन से समक में आ गया कि सचमुच ही एक हृष्टि 
से वह सर्वज्ञ हो गया । ज्ञान २ लोग कहते हैं । “ज्ञान ” का क्या अर्थ हैं? 
किसी पदार्थ के आदि, मध्य और अन्त को देख सकना या उसकी जानकारी 
प्राप्त कर लेना और उस पदार्थ की उत्पत्ति जिससे हुई है उसे भी देख सकना या 
जान सकना--इसे ही हम उस पदार्थ का ज्ञान कहा करते हैं । तब फिर पूर्वोक्त । 
रीति से संसार को जानने या समम लेने को ज्ञान क्यों न कहा जावे! इसके... 
सिवाय यह ज्ञान जगत के अन्तर्गत सभी पदार्थों के सम्बन्ध में समान झूप से है 
सत्य है । अतः यही कहना होगा कि उसे जगत के अन्तर्गत सभी पदार्थों का 
ज्ञान हे । और इस प्रकार का ज्ञान जिसको हो गया उसे सचमुच सर्वज्ञ कहना 
चाहिये । इन बातों को देखते हुए शास्त्रों का कहना कुछ फूठ नहीं है। ' 


FATE 
AE 


> 


शास्त्रा के कथन का भावार्थ इस प्रकार है । किंसी भी विषय पर मन को 

एकाग्र करने से उस विषय का ज्ञान हमें प्राप्त होता है; यह तो हमारे नित्य के 
अनुभव की वात है । तब फिर जिसने अपने मन को पूर्ण रीति से वश में कर 
लिया है, ऐसे ब्रह्मज्ञ पुरुषों को किसी विषय के जानने की इच्छा होते हीउस | 
विषय के प्रति अपने मन की सारी शक्तियों को लगा देने से यदि वह विषय 
उन्हें सहज ही मालूम हो जावे तो इसमें क्या आश्चर्य है? प्रश्न इतना ही हेकि 
सारा जगत अनित्य है ऐसी जिनकी दृढ़ धारणा हो चुकी है, और जिन्हे | 
अपनी भक्ति, प्रेम और तपस्या के बल से सर्वशक्तिमान्‌ जगत्कारण इश्वर का | 
साक्षात्कार प्राप्त कर लिया है, उनके मन में रेलगाड़ी चलाने, , कारखाने खोलन i 

_ या वैज्ञानिक आविष्कार करने का संकल्प या प्रवृत्ति ही उत्पन्न होती है या नहीं. 
आविष्कार करने की वात तो दूर रही, उन्हें अपने शरीर का भी ६ 

-__ है या नहीं ? जब उनके मन में इस प्रकार के संकल्प या प्रवृत्ति का उ 

( fy 9 5 ज उनके = ९ त शक है > 
i ६9 ही असम्भव हो जाता है तब उनके द्वारा ये कार्य न हों यह ठीक ही है। 
HN श्रीरामकृष्ण के दिव्य सहवास से हमने यह प्रत्यक्ष देख लिया कि सचमुच ही 


Es ब्रह्मज्ञ पुरुष के मन में इस प्रकार का संकल्प उदय नहीं होता ! इस सम्बन्ध 
में श्रीरामकृष्ण के चरित्र में की एक दो घटनाओं का उल्लेख करना ठीक होगा । 


श्रीरामकृष्ण अपने जीवन के अन्तिम वर्ष में काशीपुर के वर्गाचे में 
1410 गले के रोग से बड़े अस्वस्थ थे । उनका रोग दिनों दिन बढ़ता जा रहा था । 
"| उनकी वीमारी का हाल सुनकर श्रीयुत शशधर तर्कचूड़ामाण और कुछ दूसरे 


पी | लोग एक दिन उन्हे देखने के लिये आये । बोलते २ परिडत जी श्रीरामकृष्ण से 
"१ £ कहने लगे--“ महाराज, शास्त्रो में लिखा हे कि आपके समान पुरुष इच्छा 
[i मात्र से शारीरिक रोग को आराम कर सकते हें । मन को कुछ समय तक रोग 
i: | की जगह में एकाग्र करके “आराम हो जाय ' ऐसी इच्छा करते ही रोग अच्छा 


हो जाता है । तब फिर आप यदि एक वार ऐसा करके देखें तो कया यह ठीक 
नहीं होगा १ ” श्रीरामकृष्ण बेलि--- आप परिडत होकर यह क्या कह रहे हैं £ 
जो मन एक बार सच्चिदानन्द को समर्पण कर दिया गया है, उसे वहां से हटा- 
कर क्या इस टूटे फूटे हाड़मांस की ठठरी पर लगाने की प्रवृत्ति हो सकती है १” 


इसको सुनकर परिडत जी तो निरुत्तर हो गये, परन्तु स्वामी विवेकानन्द 
आदि शिष्य मण्डली से शान्त रहते नहीं बना । परिडत जी के चले जाने पर वे 
'लोग उनके कथन के अनुसार करने के लिये श्रीरामकृष्ण से बहुत आग्रह 
करने लगे । वे वोले--“ महाराज ! आपको अपना रोग दूर करना ही चाहिये । 
क्रम से कम हमारी ओर देखकर तो आपको अपना रोग अच्छा करना ही चाहिये । ” 


> 


श्रीरासक्रष्ण--“ मेरी क्या यह इच्छा है कि मैं रोग भोगता रहूँ? 
में तो बहुत कहता हूँ कि रोग आराम हो जाय, पर वैसा होता कहां है । 
आराम होना न होना ये सब माता के हाथ की बातें हैं | ” 


स्वामी विवेकानन्द“ तो आप माता से ही कहिये कि रोग को मिटा 


~ 


दे । माता आपकी वात निश्चय ही मानेगी । ” 

श्रीरामळृष्णु--“ अरे ! तुम लोग तो बहुत कहते हो, पर यह बात मेरे 
मुँह से तो बाहर ही नहीं निकलती । इसको मैं क्या करूं ? ?? 


स्वासी विवेकानन्द--“ ऐसा न कहिये, महाराज! आपको यह वात 
माता के सामने निकालनी ही चाहिये । ?” 


श्रीरामकृष्णु-- अच्छा भाई! देखूंगा हो सकेगा तो वात निकालूंगा। ” 
कुछ घन्टों के बाद स्वामी जी ( विवेकानन्द ) पुनः श्रीरामकृष्ण के पास 


जाकर बोले--“ महाराज ! क्या आपने माता के पास बात निकाली 
थी १ माता क्या बोली १” 


श्रीरामळृष्णु--“ माता से मैंने कहा--* माता! (गले की ओर उंगली 
दिखाकर ) इसके कारण मुझे कुछ खाते नहीं बनता । इसालिये दो कौर 
खा सकूं ऐसा कोई उपाय तू कर । ” इस पर तुम सबकी ओर उंगली दिखाते 
हुए माता बोली--' क्‍यों भला £ इन सब के मुँह से क्या तू नहीं खाता? 
यह सुनकर मुझे लजा आई, मेरी छाती धड़कने लगी और फिर 
सें कुछ बोल नहीं सका । ?” 


देहबुद्धि का यह कितना अद्भुत अभाव ! आर अद्वैत ज्ञान की कितनी 
पराकाष्टा है । उस समय छः महीने तक श्रीरामकृष्ण का रोज़ का आहार पाव 
डेढ़ पाव सावूदाना ही था और ऐसी अवस्था में--“ क्यों भला ! कया इन सब के 
मुँह से तू नहीं खाता १ ” इस प्रकार जगदम्वा के कहते ही “ इस जुद्र शरीर 
को, “मैं › कह दिया यह मैंने कितना बड़ा पाप किया, ” यह सोचकर 


श्रीरामकृष्ण लजा से झुँह नीचा करके निरुत्तर हो गये और रोग को आराम 


करने की कल्पना तक मन में नहीं ला सके । 


वैसे ही ओर एक दिन की बात है। उस दिन श्रीरामकृष्ण बागबाज़ार 
में बलराम वसू के घर गये थे। दस बजे का समय होगा । श्रीरामकृष्ण वहां 

नर भावमूमि पर आरूढ होता जाता था, तब उस २ अवस्था में प्राप्त म वाले 


Digitized By Siddhanta eGangotri Gyaan Kosha 
११८ 


दिन को ही आवेगे यह पहिले ही निश्चित हो चुका था और इसी कारण नरेन्द्र 
आदि अनेक भक्त गण वहां एकत्रित होकर श्रीरामकृष्ण से ओऔर आपस में 
वार्तालाप कर रहे थे। बोलते २ माइक्रास्कोप ( सूक्ष्मदर्शक यंत्र ) की वात 
निकल पड़ी । आँख से विल्कुल न दिखने वाली कई चीजें उसमें से दिख 
सकती हैं, शरीर पर का बारीक रोम भी छडी के समान मोटा दिखाई देता 
है, बिल्कुल छोटी चीज़ के भी भिन्न २ भाग दिखाई देते हें-इत्यादि 
चातें सुनकर श्रीरामकृष्ण को एक छोटे वालक के समान कौतुक मालूम 
हुआ ओर उस यंत्र को देखने की इच्छा उन्होंने प्रकट की । अतः 
उसी दिन दोपहर को वह यंत्र कहीं से लाकर श्रीरामकृष्ण को दिखाने का उन 
भक्त लोगों ने निश्चय किया । 
पता लगाते २ मालूम हुआ कि स्वामी प्रेमानन्द के भाई डॉक्टर विपिन 

बिहारी घोष के यहां एक माइकास्कोप हे । उन लोगों ने -तुरन्त ही उसे वहां 
से मंगवा लिया और श्रीरामकृष्ण के पास उसे दिखाने ले गये । श्रीरामकृष्ण उठे 
और देखने के [लिये आगे बढ़े, परन्तु बिना कुछ देखे ही पीछे हट गये ! सभी 
को इससे बड़ा आश्चर्य हुआ । इसका कारण पूछने पर श्रीरामकृष्ण 
बोले--- इस समय मन इतनी उच्च अवस्था में आरूढ हो गया है कि किसी 
भी उपाय से उसको वहां से उतार नहीं सकते ! ” हम लोगों ने उनके मन 
के उतरने की राह बहुत समय तक देखी पर फल कुछ नहीं हुआ । उनका 
मन उस दिन साधारण अवस्था में आया ही नहीं और तब तो उन्होंने उस 
यंत्र को बाद में देखा भी नहीं ! ज 


ऊपर लिखी हुई दोनों बातों पर से यह स्पष्ट दिखाई देता है कि श्रीराम 
कृष्ण जसे ब्रह्मानन्द में मझ पुरुषां का अपने शरीर की ओर भी ध्यान 
नहीं रहता, तब और अन्य विषयों की ओर उनका ध्यान न जाने में ओर उन 


विषयो पर मन एकाग्र करके उनका ज्ञान प्राप्त न करने में क्या आश्चर्य 
१ अस्तु 


A 


: देहादि साधारण भाव को छोड़कर श्रीरामकृष्ण का मन जब उच्च उच्च- 

सर्वे असाधारणा दर्शन समूह उन्हें प्राप्त होते थे और देहबुद्धि का सबेथा' त्याग 
करके जव उनका मन श्रद्रेत भाव में एक हो जाता था, तब तो उनकी इन्द्रियों 
का सव व्यापार विल्कुल बन्द हो जाता था--हृदय का स्पदेंन तक बन्द हो जाता 
था ओर कुछ समय तक उनका भौतिक शरीर मृतवत्‌ पड़ा रहता था । उस समग्र 
यदि उनकी आँख की पुतली को स्पशे किया जाता था तो भी पलकें नहीं हलती 
थीं ! इस प्रकार की अत्यन्त उच्च अवस्था में उन्हें प्रथ्वी पर की सभी चीजों 
आर सभी विषयों का पूरी विस्मरण हो जाता था। सो भी यहां तक कि इस 
अवस्था से निकलकर साधारण अवस्था में मन के आ जाने पर भी कुछ समय 
तक वे नित्य परिचय की वस्तुओं ओर व्यक्तियों तक को पहिचान नहीं सकते 
थे; और में कोई नई सष्टि देख रहा हं ऐसा भास उन्हें होकर, क्या में इस वस्तु 
या व्यक्ति को इसके पहिले कभी देखा हूं ऐसा वे स्मरण करने लगते थे । 
फिर भी में गलती तो नहीं कर रहा हूं यह निश्चय करने के लिये पास के किसी 
व्यक्ति की ओर उंगली दिखाकर “ नरेन्द्र ! ” (यह नरेंद्र ही है कि नहीं? ) 
“ राखाल ? ” और किसी दूसरी वस्तु की ओर उंगली दिखाकर--“ लोटा £ ” 
“ घोती १ ऐसा पूछा करते थे और पास में वेठे हुए लोग--“ हां 

राज ! नरेन्द्र ”, “हां महाराज ! लोटा ” इत्यादि उत्तर देते थे; तंब मानो 
पहिचानने लगे ऐसा जानकर वे दूसरी बाते बोलना प्रारम्भ करते थे ! ! 


उपरोक्त विवेचन से यह विदित हो गया होगा कि इस संसार की भिन्न २ 
वस्तुओं ओर व्यक्तियों की ओर श्रीरामकृष्ण दो दृष्टियो से देखते थे । एक 
तो, विराट अहंकार में उनका मन एकरस हो जाने पर उस उच्च अवस्था से 
ओर दूसरा साधारण भावभूमि से। इसीलिये किसी वस्तु या व्यक्ति के 
सम्बन्ध में उनका एक देशीय मत कभी नहीं होता था और इसी कारण वें 
दूसरों के मन के सभी भावों को जान सकते थे । हम लोग तो मनुष्य को मनुष्य, 
पशु को पशु, पेड़ को पेड़ इसी दृष्टि से देखते हैं; परन्तु श्रीरामकृष्ण को 
मनुष्य, पशा, वृक्ष क्रमशः मनुष्य, पशु, वृक्ष तो दिखते ही थे पर इसके सिवाय उन्हें 
यह भी दिखाई देता था कि इन सव में वह जरत्कारण सचिदानन्द भरा हुआ 
हे । किसी में उसका प्रकाश अधिक ओर किसी में कम--इतना ही अन्तर 
। वे कहते थे --“ ऐसा देखता हूं कि मनुष्य, पशा, वृक्ष, प्राणी ये सब जज 


AY ० 

र भिन्न २ आवरण हें । तकियों के जैसे गिलाफ होते हैं--कोई छींट का; 
| कोई खादी का, और कोई दूसरे कपड़े का, कोई चौकोन, कोई गोल--- 
इस प्रकार भिन्न २ प्रकार के कपड़े के ओर आकार के होते हैं; पर इन सभी 
में एक ही पदार्थ-कपास-भरा रहता है। उसी तरह मनुष्य, पशु आदि 
` सभी में वही एक ही अखण्ड सच्चिदानन्द भरा हे । सचमुच मुझे ऐसा दिखता 
कि माता इन भिन्न २ प्रकार की ओढ़नियों को ओढ़कर भीतर से भाँककर 

देख रही है । एक समय ऐसी अवस्था हो गइ थी कि जब सदा ऐसा ही दिखाई 

| देता था । मेरी ऐसी अवस्था देखकर, उसे ठीक २ न समभने के कारण, सब 
| | लोग मुझे सिखाने के लिये, शान्त करने के लिये आये । रामलाल की माँ ने 
| 3 मझे कितना समझाया ओर अन्त में वह खद्‌ ही रोने लगी। उन सब की ओर 
nS "मेने देखा तो ऐसा दिखाई दिया कि ( काली मन्दिर की ओर इशारा करके ) 
5! 4 यह माता ही भाँति भाँति के वेष धारण करके मुझसे ये सव बातें कह 
33 रही हें । उसके ये सव ढंग देखकर हँसते २ मेरे पेट में दर्द होने लगा ओर 
में कहने लगा--“ वाह ! माता ! केसी सजकर आई है ! ” किसी दूसरे दिन 

'की बात हे, में मन्दिर में आसन पर वेठकर माता का ध्यान करने लगा, पर 
किसी भी उपाय से माता की सूतिं ध्यान में आती ही नहीं थी । ऐसा क्यों हो 

रहा है सोचकर देखता हूं तो कालीघाट पर एक रमणी नाम की वेश्या 
नित्यं स्नान करने आती थी उसी के समान सजकर माता सिंहासन के पास ही 

खड़ी होकर भाँककर देख रही है । यह देखकर मुझे हँसी आई और में 
चोला--* वाह ! वाह ! माता ! आज तुझे रमणी वनने की इच्छा हो गई १ 

तो भी ठीक इसी रूप से आज अपनी पूजा महण कर 1” रमणी के 
समान साज सजाकर माता ने दिखा दिया कि वेश्या भी में ही हूं, मेरे सिवाय 
दूसरा कोई नहीं है । ओर एक दिन में मच्छी बाज़ार से गाड़ी में बैठकर 

जा रहा था, वहां देखा कि बड़ी सजधज के साथ, भाँग निकालकर, सुन्दर 
साड़ी पहिनकर वरासदे में खड़ी २ हुक्रा पीते हुए एक वेश्या लोगों का मन 
लभा रही है । इसे देखकर में चाकेत होकर बोला--' वाह ! वाह ! माता ! 
आज तुभे यह रूप धारण करने की इच्छा हुई ! ” और उसे प्रणाम किया । ? 

हि भानममि पर आरूढ होकर जगत के वस्तु मात्र की ओर इस दृष्टि से 


° 

उपलब्ध का रहस्य कैसे मालूम हो ? अस्तु-- 


यह तो हुई उच्चभावमूमि पर से देखने की प्रणाली । अब जिस समय 
श्रीरामकृष्ण साधारण भावमूमि में रहते थे तब उनके मन में स्वार्थसुख या 
भोगसुख की लेश मात्र इच्छा न रहने के कारण उनकी शुद्ध बुद्धि और शुद्ध 
दृष्टि में हमारी अपेक्षा कितनी अधिक बातें समक में आ जाती थीं और वे सूक्ष्म से 
सूक्ष्म और गहन से गहन विषय को भी सहज ही में समम सकते थे। अद्वैत भाव 
का पूरा रूप से अभ्यास रहने के कारण उन्हें जगत में ईश्वर के स्वरूप कें सिवाय 
और कुछ नहीं दिखता था, ओर उनका यह अद्वैत ज्ञान इतना गम्भीर था कि. 
बिल्कुल थोड़े ही उद्दीपन से भी उन्हें एकदम समाधि लग जाती थी ! इस प्रकार 
की घटनाएँ नित्य हुआ करती थीं । 


एक दिन वे अपने कमरे के बरामदे में बैठे थे कि एक पतंग उड़ता हुआ 
आया । उसके शरीर में एक बड़ा सा कांटा घुस गया था जिसे वह निकालने 
का बहुत प्रयत्न करता था । उसकी उस दशा को देखकर श्रीरामकृष्ण का शरीर 
थर २ कांपने लगा, और वे “ हे राम! यह तेरी कैसी शोचनीय दशा हो गई 
है ? ” कहते २ समाधिमझ हो गये । 


एक दिन गाड़ी में बैठकर कलकत्ते से दक्षिणेश्वर आते समय किसी बड़ी सड़क 
पर एक पान की दूकान दिखाई दी । दूसरी एक बड़ी दूकान की सीढ़ी के पास नालीं 
के किनारे एक कमानी के नीचे एक ही मनुष्य के किसी तरह बैठ सकने लायक 
जगह थी । वहीं नाली पर एक चौरंग ( तख्त) रखकर उस कमानी के नीचे 
की तंग जगह में उस पानवाले ने अपनी दूकान सजाई थी। उस बेचारे कों 
वहां ठीक २ उठते बैठते भी नहीं बनता था । उसके इस प्रकार के संसार को 
देखकर श्रीरामकृष्ण की आँखें डबडबा गई और “ माता | माता | तेरी माया _ 
का प्रभाव बड़ा विचित्र है” ऐसा कहते २ वे समाधिमम्न हो गये । 


और एक दिन कलकत्ते से दक्षिणश्वर लौटते समय उनकी वग्धी 

190 कोई नाचते थे--इस तरह वहां वडी गड़बड़ी मची हुई थी । उन लोगों के इस 
आनन्द को देखकर श्रीरामकृष्ण को ब्रह्मानन्द का उद्दीपन हो आया ओर वे 
एकाएक गाड़ी के भीतर ही खड़े होकर उन लोगों की ओर देखते हुए “ वाह ! 

| वाह ! बहुत अच्छा जलसा हैं ” कहते २ समाधिमझ हो गये ! 


11 कई वार तो “ कारण ” ( मद्य ) शब्द का उच्चारण हेति ही उन्हें 


i | जगत्कारण ईश्वर का उद्दीपन होकर उसी नरे में उन्हें समाधिमम् होते हुए 

\ | द्म लोगों ने देखा है ! स्त्री पुरुषों के जिस अवयव का केवल नाम लेना ही असभ्य | 

हे | आर अश्लील माना जाता हैं, उनका उच्चारण करते २ भी वे कइ वार समाधि- } 

ih 1 ॥ मझ हो जाते थे और अध॑वबाह्य दशा प्राप्त होने पर वे कहते थे--“ माता ! हे 
भि. पचास वर्ण तेरे ही स्वरूप हें न! तव जिन वर्णो को जोड़ने से वेद- 


वेदान्त की रचना हुई है वे भी सब अश्लील ही हुए ! तेरे वेदवेदान्त का 

“क? «ख? भिन्न और अश्लील भाषा का 'क? ` ख? उससे भिन्न तो 

नहीं है न ? वेदवेदान्त भी तू ही हैं और गाली गलौज भी तू ही है।” 

और ऐसा कहते हुए वे पुनः समाधिमम्न हो जाते थे संसार के सभी भले 

चुरे पदार्थ उनकी पवित्र दृष्टि में केवल जगन्माता के स्वरूप ही दिखाई देते थे । ! 
यह मन की कितनी उच्च पवित्रता है ! 


वैसे ही श्यामपुकूर के वर्गाचे में रहते समय एक दिन किसी ने श्रीराम- 

कृष्ण से पूछा कि साकार और निराकार ध्यान के उपयोगी कौन कौन से 

आसन हें ? तब वे उसे समफाने लगे । पद्मासन लगाकर वाई हथेली पर दाहिनी 

हथेली का पृष्ठभाग रखकर उन दोनों हाथों को अपने वक्तःस्थल पर धारण 

करके आँखें मूंदकर वे बोले--“ सब तरह के साकार ध्यान के लिये यह 

आसन उपयुक्त है । ” इसके वाद उसी आसन पर बैठकर बांयें घुटने पर 

वांया और दाहिने घुटने पर दाहिना पंजा चित्त रखकर अंगूठा और तर्जनी 

के सिरे मिलाकर वाकी अंग्रुलियाँ सीधी रखकर दृष्टि श्रमध्य भांग में स्थिर करके 
वे बोले--“ निराकार ध्यान के लिये यही आसन ठीक है। ” परन्तु ऐसा कहते २ 
उन्हें समाधि लग गई । समाधि उतरने वाद वे बोले--“ अब और कुछ नहीं 

बताता क्योंकि इस [नि इस आसन पर वेठते. क्षण ही उद्दीपन होता है 
ओर मन तन्मय होकर समाधि में लीन हो जाता है |? 


सदैव इश्वर का चिन्तन करने तथा भाव और समाधि में ममन रहने के 
कारण वे अट्वेत भाव की पराकाष्टा में पहुँच गये थे और वे यथार्थ में दिव्य- 
भावारूढ़ हो गये थे । इश्वर से पुथक अपना अस्तित्व भूल जाने और “ अहं ? 
का लेश मात्र भी उनके मन में न रहने के कारण वे ऐसी उच्च अवस्था में 
पहुँच गये थे कि जो उनकी इच्छा होती थी वही ईश्वर की इच्छा रहती थो । 
उनके सव व्यवहार में, बोलचाल में मानुषी दुवलता या असम्पूरणता का कुछ 
भी अंश शेष नहीं था । उनका शारीर चेतन्यमय हो गया था और मानुषी 
ईश्वरी शक्ति के प्रकट होने के लिये वे एक प्रवल यंत्र बन गये थे | उनके 
अमानुषी दिव्य भाव को प्रकट करने वाले उदाहरण उनके जीवन में प्रतिदिन 
पाये जाते थे और उनकी अमानुषी शक्ति का परिचय हर एक को हो जाता था। 


अवतारी महापुरुषों में, दूसरों को स्पर्श करके या उनकी ओर देखकर 
या केवल इच्छा मात्र से उनके मन की मलीनता को दूर करके उनकी वृत्ति 
को ईश्वराभिमुख वना देने की शक्ति रहा करती है । यह शक्ति श्रीरामकृष्ण में 
पूर्ण रूप से निवास करती थी । कई वार ऐसा देखा गया है कि कोई उनके 
विरुद्ध मत का अवलम्बन करके उनके साथ बहुत वाद विवाद करता हो, 
मानो, उसने निश्चय कर लिया हो कि “श्रीरामकृष्ण का कहना मानना ही नहीं 
हैं, ” ऐसे समय उससे बोलते २ बडी चतुराई से उसके शरीर को स्पर्श कर 
देते थे । ऐसा करते ही परिणाम यह होता था कि उसी समय से उसकी 
विचारधारा की गति बदल जाती थी और वह मनुष्य श्रीरामकृष्ण के सिद्धान्त 
को पूरी रीति से मान्य कर लेता था । श्रीरामकृष्ण स्वयं ही कभी २ कहते 
थे“ लोगों से बोलते २ बीच में ही में किसी को स्पशी क्यों कर देता हूं इसका 
कारण जानते हो ९ जिस अविद्या शक्ति का आवरण उसके मन पर पड़ 
जाता है, उस शांक्ति का जोर कम होकर उसको यथार्थ सत्य सममाने 
के लिये ही ऐसा करता हूं ! ” अपने भक्तों में से बहुतां को वे ध्यानस्थ होने 
के लिये कहकर उनके वक्षःस्थल को, जिव्हा को स्पश कर देते थे । उस शाक्ति- 

शाली स्पर्श के प्रभाव से उनके मन का वाह्य-विष्रय-चिन्तन नष्ट होकर उनकी 
वृत्ति अ्रन्तमुखी हो जाती थी आर. भिन्न २ व्यक्तियों को भिन्न २ प्रकार के 
दशन ओर अनुभव प्राप्त होते थे ! नरेन्द्र, छोटे नरेन्द्र, तारक, तेजचन्द्र आदि 
प्रायः सभौ भक्तों के जीवन में उनके इस दिव्यराक्तिपूणी स्पर्शी ने कान्ति 
उत्पन्न कर दी थी ! नरेन्द्रनाथ के जीवन में इससे कितनी उथल पुथल मच गई 
उसका वणन आगे करेंगे । स्वामी विवेकानन्द कहा करते थे कि “मन के 
वाहर रहने वाली शक्तियों को किसी उपाय से वश में करके उनके वल पर 
कोई चमत्कार कर दिखाना कोई वडी बात नहीं हें, पर यह दक्षिणेश्वर के मन्दिर 
का अशिक्षित पुजारी, जैस मिश्रे के लोंदे को चाहे जैसा आकार दे सकते हैं 
उसी तरह, लोगों के मन को चाहे जैसा वना देता था, उनके मन में चाहे जैसा 
परिवर्तन कर सकता था, स्पर्श द्वारा या केवल इच्छा मात्र से उनके मन के 
विचार के प्रवाह को बदल डालता था--इससे अधिक आश्चयमय चमत्कार 
सुझे और कहीं नहीं दिखाई दिया ! ” 


उनकी दिव्य शाक्ति के बहुत से उदाहरणा इसके पहिले लिखे जा चुके 
हें । काशीपुर के बगीचे में अपने अन्तिम दिनों में गले के रोग से अत्यन्त 
पीड़ित रहते हुए, श्रीरामकृष्ण एक दिन हमसे वोल---“ माता मुझसे ऐसा कह 
रही है कि ( अपनी ओर उंगली दिखाकर ) इस शारीर में अब एक ऐसी शक्ति 
प्रकट हो गई है कि अब किसी को स्पर्श करने की आवश्यकता नहीं है। में 
किसी से कहूंगा कि “ तू उसे स्पश कर ? और उसका स्पर्श करना ही बस होगा 
और केवल उसीसे उसको चैतन्य प्राप्ति हो जावेगी । यदि इस समय माता ने 
यह रोग मिटा दिया तो लोगों की यहां इतनी भीड़ होगी कि रोकते २ तुम्हारे 
नाकों दम हो जावेगा, और मुझे भी इतना श्रम उठाना पडेगा कि ओषधि लेकर 
शरीर को स्वस्थ रखना पड़ेगा । ” अस्तु 


विशेष विशेष पवे के समय श्रीरामकृष्ण के शरीर और मन में विशेष 
विशेष प्रकार के देवभाव उत्पन्न होते थे । वेष्णावो के पव के दिन वेष्णव भाव, 
शाक्तं के पवे के दिन शाक्ते भाव उनमें विशेष मात्रा में दिखाई देता था 


उदाहरणार्थ--दुर्गा पूजा या काली पूजा के दिन वचे. श्रीजगदम्वा के भाव. में 

इतने तन्मय हो जाते थे कि उनके शरीर का हिलना डुलना भी श्री जगदम्बा 
की वराभयमूति के समान हो जाता था । जन्माष्टमी ओर अन्य वेष्णव पवे के 
दिन वे श्रीकृष्ण ओर राधा के भाव में तन्मय हो जाते थे जिससे उनके अंगों 
में कम्प, पुलक, आदि अष्ट सात्त्विक भावों के लक्षण दिखाई देते थे और ये 
भिन्न २ भावावेश उनमें इतनी स्वाभाविक रीति से उत्पन्न होते थे कि ऐसा 
मालूम पड़ता था कि इन भावों के उत्पन्न होने में उन्हें कुछ भी श्रम नहीं 
होता । इतना ही नहीं, वरन्‌ यह भौ देखने में आया कि किसी पवे के दिन 
इश्वरी कथा प्रसंग में वे अत्यन्त तन्मय हो जाने के कारण आज अमुक पव 
है यंह वात भूल गये हों, शौर इतने ही में बाहिरी कथा वार्ता बन्द हो जाय 
तब उस दिन के पर्व के उपयुक्त भाव उनमें उत्पन्न हो जाते थे, मानो कोई 
जबरदस्ती उनके मन के भावप्रवाह को वदल रहा हो । कलकत्ते में श्यामपुकूर 
में रहते समय डॉ. सरकार आदि लोग दुर्गा पूजा के दिन बोल रहें थे कि 
श्रीरामकृष्ण को अकस्मात्‌ भावावेश उत्पन्न हो गया । उस समय की उनकी 
तेजमय आर हास्ययुक्त मुखाकृति को देखकर कौन कहता कि उन्हें रोग 
हुआ है ! 


जिस समय जो भाव उनके मन में प्रबल रहता उसी में वे इतने तन्मय 
होकर रहते थे कि उनके मन में दूसरा कोई भी विचार नहीं आता था। 
उनके स्वभाव की यह विशेषता उनके अव तक के चरित्र से पाठकों के 
ध्यान में आ ही गई होगी । भावावेश में यदि वे चलते थे, तो उनका ध्यान 
इधर उधर या आसपास बिल्कुल नहीं रहता था और वे किसी मतवाले मनुष्य 
के समान कृदम रखा करते थे । लगातार १२ वर्ष की कठोर तपस्या के कारण | 
उनके मन को एकाग्रता का इतना अभ्यास हो गया था कि हाथ में लिये 
हुए काम के सिवाय, अथवा मन में उस समय जो विचार रहता था उसके 
सिवाय, दूसरा काम या विचार करना उनके लिये असम्भव हो जाता था। 
उदाहरणार्थ दक्षिणेश्वर में अपने कमरे से वे श्री जगदम्बा के दर्शन के लिये 
मान्दिर की ओर जा रहे हें। उनके कमरे से श्री जगदम्वा के मन्दिर में _ 
जाते समय रास्ते में श्री राधा गोविन्द जी का मन्दिर पड़ता है । तब भामूली तौर 
से यही ठीक दिखता है कि जाते २ श्री राधा गोविन्द जी का दर्शन करके फिर 

वे श्री जगदम्वा के मन्दिर को जाते । पर उनसे ऐसा कभी नही वनता था} 
अपने कमरे से निकले कि वे सीधे जल्दी २ प्रथम श्री जगदम्वा के मन्दिर 
में पहुँचते और माता को प्रणाम करके लोटते समय श्री राधा गोविन्द जी के दर्शन 
के लिये जाते थे पहिले २ हमें ऐसा मालूम पड़ता था कि इन्हें श्री जगदम्वा के 
प्रति विशेष भक्ति है इसी कारण ये ऐसा करते हैं; पर एक दिन श्रीरामक्रष्ण 
स्वयं वोले--“ ऐसा क्यों होता होगा भला ? माता के दर्शन के लिये जाने 
का मन हुआ कि सीधे माता के ही मन्दिर की ओर जाना पड़ता है। यदि चाहें 
कि राधा गोविन्द जी का दर्शन करते हुए जावें या इधर उधर होते हुए जावें 
तो वैसा करते नहीं बनता था । पेर भी इधर उधर नहीं चलते थे। माता का दर्शन 
कर लेने के वाद चाहे जहां जाते बनता हें । ऐसा क्यों होना चाहिये ? ” इसका 
कारणा वे स्वयं ही कई बार बताते थे । वे कहते थे, “ ऐसा है कि असुक एक 
कार्य करना है ऐसा मन में आ जाने पर, उसी समय वेसा कर डालना चाहिये । 
उसमें थोड़ा भी विलम्ब असह्य हो जाता है । निर्विकल्प अवस्था प्राप्त हो जाने 
पर तो वहां कुळ “में , “ तू”, बोलना चालना आदि शेष नहीं रह जाता । 
वहां से २-३ सीढ़ियां उतरने के वाद भी मन की यह स्थिति रहती है कि 
उस समय भी कई वस्तुओं या व्यक्तियों से व्यवहार करते नहीं बनता। सान लो, 
उस समय में भोजन करने वेठा और थाली में पचास तरह की तरकारियां 
परोसी आई हैं, तो भी हाथ उनकी ओर नहीं जाता। जो कुछ खाना दो उन 
सव को एक में मिलाकर एक ही जगह से कौर उठा २ कर खाना पड़ता है। ” 


भावावेश में शरीरज्ञान का पूर्ण लोप हो जाने के कारण उनके हाथ, पेर, 
सिर आदि अंग टेढे मेढे हो जाते थे। कभी २ तो उनका सारा शरीर हिलने 
लगता था और मालूम होता था कि वे अब गिर रहे हें । इस कारण ऐसे समय 
पास में रहने वाले भक्त गए उनके टेढे मेढे अंग को धीरे २ ठीक कर देते थे 
और वे गिरने न पावें इस उद्देश से उन्हें ठीक तरह से सम्हाल लिया करते थे; 
ओर उनकी समाधि को उतारने के लिये जिस देवता या भाव के चिन्तन के कारण 
उन्हें समाधि लगी होती थी, उसी देवता का नाम--“ काली-२ ?? £ कृष्ण २?! 
“ 3% २ उनके कान में लगातार कुछ समय तक उच्चारण करते थे । ऐसा 


` करने से उनकी समाधि उतरती थो ! जिस भाव के चिन्तन के कारण वे तन्मय 


© 


CC-0. Gurukul Kangri Collection, Haridwar. 


Digitized By Siddhanta eGangotri Gyaan Kosha 
२२७ 


t 


होकर समाधिम हुआ करते थे, उसके सिवाय दूसरे भावों का नाम उनके कान 
म उच्चारण करने से उन्हें भयानक पीडा होती थी । श्रीरामकृष्ण कहते 
थे--“ एक ऐसी अवस्था हुआ करती है कि उस समय किसी का भी स्पश 
सहन नहीं होता । यदि मूल से भी किसी का स्पर्श हो जावे तो भौ वेदना होती 
है । और ऐसी भी एक अवस्था होती है कि उस समय केवल ( वावूराम की 
ओर उंगली दिखाकर ) इसी का स्पश सहन होता है ओर इसी के हाथ का 
भोजन ग्रहणा किया जा सकता है । ” 


श्रीरामकृष्ण श्री जगदम्वा के दर्शन के लिये प्रतिदिन जाया करते थे 
और वे जव २ जाते थे तब २ उन्हें भावावेश उत्पन्न हो जाता था और कभी २ 
तो उन्हें गहरी समाधि भी लग जाती थी । तब तो समाधि उतरकर बाह्य 
दशा प्राप्त होते तक वहीं पर उन्हें कोई पकड़कर खड़ा रहता था। बहुत समय 
तक उनके कानों में नामोचारणा करने पर धीरे २ उनकी समाधि उतरती थी 
और वे अपने कमरे की ओर जाते थे । ऐसे समय में उनको हाथ पकड़कर 
खलना आवश्यक हो जाता था और चलते समय छोटे वालक के समान उनकी 
खवरदारी रखनी पड़ती थी । नहीं तो भावावस्था के नशे में उनके गिरने का 
भय रहता था । इसीलिये उनको पकड़कर चलने वाले मनुष्य को---“ यहां सीढ़ी 
है ज़रा नीचे पेर रखिये ”, “यहां सीढ़ी चढ़ना है, ज़रा > पेर उठाकर राखिये ” 
इस प्रकार उन्हें सावधान करते हुए उनके कमरे तक ले जाना पड़ता था। 


एक दिन कलकत्ता से लौटने पर, श्रीरामकृष्ण सीधे काली मन्दिर में चले गये | 
और देवो का दर्शन करके वाहर जगमोहन (सभामरडप) में खडे होकर एक स्तुति 
का पद्य कहते २ ससाधिमञ्न हो गये । पास में बहुत से भक्त लोग भी थे। श्रीराम- 
कृष्ण को खड़े २ समाधिमम्न होते देखकर, शायद वे गिर न पड़े इस डर से 
छोटे नरेंद्र उनको सम्हाले रखने के लिये आगे बढ़े, परन्तु उनके हाथ का स्पर्श 
होते ही श्रीरामक्रष्ण एकदम चिछ्ता उठे ! ऐसे समय में मेरा स्पर्श श्रीरामकृष्ण | 
को पसन्द नहीं है यह देखकर वेचारा नरेन्द्र उदास होकर दूर हट गया । वह | 
(हा दूर पर श्रीरामकृष्ण का भतीजा रामलाल था ! श्रीरामकृष्ण का चिछाना 
सुनकर वह दोंड़ता हुआ वहां पहुँचा ओर श्रीरामकृष्ण को पकड़कर खड़ा 

रहा । बहुत समय तक श्रीरामकृष्ण के कान में नामोचारण करने पर उनकी 
समाधि उतरी, तो भी उनके पैर इतने लड़खड़ाते थे कि उनसे ठीक खड़े 
रहते नहीं वनता था । 


कुछ समय के वाद जगमोहन की सीढ़ियों पर से वे आंगन में 
उतरने लगे ओर उतरते २ छोटे वालक के समान कहने लगे, “ मां ! मुझे 
ज़रा अच्छी तरह तो पकड़ो, नहीं तो में गिर पड़ंगा ! ” ओर सचमुच 
उनकी ओर देखने से ऐसा मालूम होने लगा कि श्रीरामकृष्ण एक छोटे बच्चे हैं 
और वे अपनी माता के मुँह की ओर देखते हुए ही इस तरह वोल रहे हैं और 
खुद माता के ही हाथ पकड़े रहने के कारण धीरज धरकर उन सीढ़ियों पर 
से उतर रहे हैं । छोटी २ बातों में भी यह कैसी विचित्र निर्भरता थी । वे अपने 
कमरे में पहुँच गये तो भी उनका भावावेश ज्यों का त्यों बना हुआ था । 
कुछ समय तक जुरा कम पड़ जाता था फिर कुछ समय तक बढ़ जाता था; 
यही. कम लगातार जारी था । थोड़ी देर के वाद उनकी समाधि पूरण रीति से उतर 
गई। तब कहीं पता लगा कि छोटा नरेन्द्र उन्हें पकड़ने लगा उस समय 
उसके पकड़ने से वे क्यों चिल्लाये । नरेन्द्र के सिर में वाई ओर एक फोड़ा हुआ 
था और डॉक्टर ने उसी वक्त उसकी चीर फाड़ की थी । हमने सुना तो ज़रूर 
था कि “ क्त शरीर से देवमूर्ति को स्पर्श नहीं करना चाहिये । ” 


.. ब परन्तु हमें यह कल्पना भी नहीं थी कि इस कहावत को सल्यता इस 
| 2 विचित्र रीति से हमारी आँखों के सामने प्रमाणित होगी ! देवी भाव में तन्मयता 
प्राप्त होकर बाह्य ज्ञान के पूर्ण लोप होने पर भी कोन जाने किस प्रकार अंतर्ज्ञान 
से श्रीरामकृष्ण को यह वात मालूम हो गई। पर यह निःसन्देह सत्य है कि नरेन्द्र 
के स्पश करते ही उन्हें पीड़ा हुई और वे चिाये । सभी जानते थे कि वे छोटे 
नरेन्द्र को कितने शुद्ध स्वमाव का समभते थे और उसके शरीर में घाव रहने 
पर भी साधारण अवस्था में और दूसरों के समान उसे भी अपने को छूने देते 
थे, और उसके साथ एक जगह उठते बैठते भी थे। अतः वह भी कैसे 
जाने कि भावावस्था में श्रीरामकृष्ण को अपने स्पर्श करने से कष्ट होगा । अस्तु--- 
तव से घाव आराम होते तक उसने पुनः श्रीरामकृष्ण के शरीर को स्पर्श नहीं 

किया । उपरोक्त घटना से स्पष्ट है कि श्रीरामकृष्ण में दिव्य भावों का कितना 
श्रद्भत विकास हो चुका था । 


केवल स्पश से या इच्छा से दूसरे के विचारों को बदल देने का जसा अद्भत 

सामर्थ्यं उनमें था, वेसे ही दूसरे के रोग को भी अपने शारीर में खोच लने 

का विचित्र सामर्थ्य भी उनमें था । तथापि वे अपनी शक्ति का बहुत कम उपयोग | 

करते थे । मधुरवाबू की पत्नी ( जगदम्वा दासी ) का संग्रहणी राग उन्होंने | 

अपने ऊपर खाच लिया यह हम पोळे लिख ही चुके हैं। ओर एक समय एक | 

ह कोढी मनुष्य. उनके पास आया और “ यदि आप एक बार मेरे शरीर पर 

हर केवल हाथ फिरा देंगे तो मेरा रोग दूर हो जायेगा ” कहते हुए हाथ फेरने 

के लिये अत्यन्त करुणापूर्ण प्रार्थना करने लगा । श्रीरामकृष्ण को उस मतुष्य “१० 

पर वडी दया आ गई और वे बोले, “ भाई ! सुझे ते कुछ मालूम नहीं है, 

पर तू कहता ही है इसलिये फेर देता हूं तेरे शरीर पर हाथ ! माता की अ 

इच्छा होगी तो रोग आराम हो जावेगा। ” ऐसा कहकर उन्होंने उसके | 

शरीर पर से हाथ फिरा दिया । उस दिन सारे दिन भर श्रीरामकृष्ण के हाथ | 

में ऐसी पीड़ा होती रही कि वे उसे सह नहीं सकते थे! और अन्त में वे. 

कहने लगे, “ माता ! पुनः ऐसा काम मैं कभी नहीं करूंगा, सुझे क्षमा कर | ” 

श्रीरामकृष्ण कहते थे कि “ उसका रोग तो अच्छा. हो गया पर उसका भोग 
मुझे भुगतना पड़ा ” | र 


श्रीयुत विजयकृष्ण गोस्वामी ढाका में रहते समय एक दिन अपने घर _ 
का द्वार बन्द करके ध्यान कर रहे थे । कुछ समय में उन्हें ऐसा भास हुआ | 
कि श्रीरामकृष्ण मेरे सामने बैठे हुए हैं । शायद यह अपने मस्तिष्क का श्रम ह 


गया कि ये प्रत्यक्ष श्रीरामकृष्ण देव ही हैं। 

कलकत्ता आने पर एक दिन वे दक्षिणेश्वर में श्रीरामकृष्ण के दर्शन के 
लिये आये थे । तब उन्होंने उक्त घटना की सभी के सामने श्रीरामकृष्ण के 
पास चर्चा की । वे बोले, “ मैंने देश, विदेश, पहाड़, पर्वत सभी जगह खूब 
` घूम २ कर अनेक साधु महात्माओं को देखा, पर ( श्रीरामकृष्ण की ओर 
इशारा करके ) इनके समान एक भी पुरुष मेरे देखने में नहीं आया । यहां 
जिन भावों का पूर्ण प्रकाश दिखाई देता है उसमें से कहीं पाई, कहीं पेसा, तो 
कहीं आना या अधिक से अधिक दो आने प्रकाश पाया । चार आने भी कहीं 
ह दिखाई पड़ा । ” हमारी ओर देखकर कुछ हँसते २ श्रीरामकृष्ण कहने 
लगे--“ अरे ! यह क्या कह रहा हे १ ” विजयकृष्ण बोले, “ मैंने उस दिन 
ढाका में जो दृश्य देखा उसे आप अस्वीकार कर ही नहीं सकते अर आप 
चदि ऐसा करें भी तो में आपकी एक नहीं मानूंगा। आप दिखने को बड़े 
भोले-भाले दिखते हैं, इसी कारण हम बड़े असमंजस में पड जाते हैं; और 
आप हमें विल्कुल पता नहीं लगने देते । आपके दर्शन करने में भी कोई बड़ा 
कष्ट उठाना नहीं पड़ता । दक्षिणेश्वर आने को सिफ घन्टे डेढ़ घन्टे का रास्ता 
चलना पड़ता हे । सवारियों की भी कमी नहीं रहती । नोका है, बरघी है, गाड़ी है--- 
जब चाहे तव आसानी से आ सकते हैं । आप इस तरह विल्कुल हमारे घर के 
पास आकर बैठे हैं, इसीलिये हम लोगों ने आपको नहीं पहिचाना ! और 
यदि आप किसी पहाड़ पर, किसी दुगम गुफा में जाकर वेठे होते ओर आपके 
दशन के लिये हमें भूख उपंवास का दुःख सहते कई दिनों तक जंगल २ भट- 
कना पड़ता, तब तो हम आपका उचित मूल्य समभते ! अब तो 
ऐसा लगता है कि जब हमारे घर के पास इतना है तो दूर जंगल पहाड़ और 
कंदरा में तो इससे और कितना ही अधिक मिलेगा ! ऐसा सोचकर आपको 
छोड़कर बस व्यर्थ ही इधर उधर दौड़ धूप करते हुए मरते रहते हैं । ” 


इस प्रकार यथार्थ गुरु पदवी पर आरूढ हो जाने पर भी श्रीरामकृष्ण 

के मन में अपनी असाधारणा शाक्ते के कारणा किंचित्‌ भी अहंकार का उदय 
नहीं हुआ अथवा यों कहना अधिक उचित होगा कि उनमें अहंकार लेश 
कान भी न रहने के कारणा ही उन्हें श्री जगदम्बा ने गुरु पदवी पर आरूढ 
किया था । अद्वैतभाव की अत्युच्च अवस्था का सदा प्रत्यक्ष अनुभव करते हुए ह 

उन्होंने परमेश्वर से अपनी माता और वालक का अत्यन्त प्रेममय सम्वन्धः 
सदा क़ायम रखा । “ में अनजान बालक हूं, मेरी माता सब कुछ जानती हे-- 
वह सर्व शक्तिशाली है । मुझको सदा उसकी प्रार्थना करते रहना चाहिये । सदा. की 
उसी से चिपके रहना चाहिये--उसे जो करना होगा सो करेगी । ” इस प्रकार 
की उनकी विलक्षण निर्भरता थी । वे नित्य प्रातः सायं परमेश्वर का नामस्मरण 
करते थे । वे अपने इस नित्य नियम में कभी नहीं चूकते थे । उनका सदा यही 
उपदेश रहता था कि--“ कलियुग में नामस्मरण के समान दूसरा सरल साधन ९ 
नहीं है ”, “ नामस्मरण से मनुष्य के मन आर शरीर दोनों शुद्ध हो जाते 
हैं । ” उनके कमरे में श्री चैतन्य, श्री बुद्धदेव, ईसामसीह आदि की तसवीरें रहती 
थीं । सवेरे उठकर भावावेश में वे प्रत्येक तसवीर के सामने जाते और अत्यन्त 
> तन्मयता से नाचते २ ताली बजाते २ अपने गंधर्व के समान वे मधुर स्वर सें 
नामस्मरण करते । संध्या समय भी यही' होता । उस समय वे चाहे कलकते 
में किसी भक्त के घर हों या दक्षिणेश्वर में अपने कमरे में हों---सायंकाल होते 
ही वे एकदम सब वातें बन्द करके नामस्मरण करने लगते ! सच्ची व्याकुलता | 
के साथ अन्तःकरण से ईश्वर की प्रार्थना किस तरह करनो चाहिये यही वात मानो 
उस समय वे लोगों को सिखाते थे । | 


उनके इस नामस्मरण ओर प्रार्थना का कोई एक निश्चित स्वरूप नहीं | 

. था । जिस समय जो भाव उत्कट हो उसी भाव. से वे प्रार्थना करते थे और 

र वह किसी भी देवता की हो, उनके बिल्कुल अन्तःकरण से होते रहने के कारण : 
उनके शब्दों का प्रभाव सुनने वालों के मन पर स्थायी रूप से पड़ता था । 
उदाहरणार्थ नीचे लिखी घटना को देखियेः-- जयी 


xX xX ETO xX 


प्रातःकाल हो गया हैं | अभी तक भक्त मंडली पहुँची नहीं है । श्रीराम- 
कृष्ण मुँह धोकर अपने कमरे के पश्चिमद्वार के समीप खड़े होकर मधुर स्वर से 

इश्वर का नामस्मरण कर रहे हें। पास ही * एम्‌ *? खड़े हैं । इतने में ही 
“ गोपाल की मॉ.” ओर एक दो अन्य ख्रियाँ भी श्रीरामकृष्ण के दर्शन के 
लिये आकर एक ओर खड़ी हो गई। 


श्रीरामचन्द्र का नामस्मरण करके, श्रीरामकृष्ण श्रीकृष्णा का नामस्मरण कर 
रहे हें--“ कृष्ण, कृष्ण; गोपीकृष्ण; गोपी, गोपी ! राखाल-जीवन कृष्ण ! 
नन्दनन्दन कृष्ण ! गोविन्द, गोविन्द ! ?? 


कुछ समय में श्रीगौरांग का नामस्मरण कर रहे हैं--“ श्रीकृष्ण चेतन्य- 
प्रभु नित्यानन्द ! हरे कृष्ण, हरे राम, राधे गोविन्द ! ” 


फिर थोड़ी देर में कह रहे हें-- “ अलख निरञ्जन! ””, “ निरञ्जन! ” 
कहते २ वे रो रहे हैं ! उनके रोने की आवाज़ सुनकर पास में खड़े हुए लोगों 
की आँखें भी डबडबा आई हैं । श्रीरामकृष्ण आँसू वहाते हुए गद्गद स्वर से कह 
रहे हैं--“ निञ्चन आओ मेरे लाल। तुझको अपने गले लगाकर में कब 
अपना जन्म सफल करूंगा ? तू मेरे लिये देह धारण करके नर रूप होकर 
आया है | ” 


पुनः जगन्नाथ के पास जाकर कहने लगे--“ जगन्नाथ ! जगद्रंधो ! हे 
दीनबन्धो ! में तो जगत के बाहर का नहीं हूं ! नाथ मुझ पर दया करो ! ” 


वे थोडी देर में प्रेमोन्मत्त होकर कहने लगे:--- 
“ उडिष्या जगन्नाथ भज विराज जी ! ” 


अब नाचते २ पुनः नामस्मरण करने लगे“ श्री मन्नारायण ! नारायण! 
नारायण! नारायण! ” नाचते २ गाने भी लगेः-- 


*£ महेंद्रनाथ गुप्त । श्रीरामकृष्ण कथामृत इस अलौकिक ग्रंथ के लेखक 
और श्रीरामकृष्ण के परम भक्त । वे श्रीरामकृष्ण के सहवास में रहते थे और 
उन दोनों का घनिष्ट सम्बन्ध था । 

त्यागी, त्यागी, त्यागी ”, “ तू ही ब्रह्म, तू ही शाक्ते, तू ही पुरुष, तू ही प्रकृति 
- तू ही नित्य, तू ही लीलामयी, तू ही. चतुर्विशति तत्त्व ! ” 

८८ र्‌ २२ ~ न) «४ 
हलामे यार जन्य पागल तारे कई पेलाम सई ॥ 
ब्रह्मा पागल, विष्णु पागल आर पागल शिव । 


~ ~ ~ च Ly ` ५ । 
तिन पागले युक्ति करे भांगले नवद्दीप ॥ गी; 
> ६ ६ ® i > 

आर एक पागल देखे एंलाम वृंदावनेर मार्के । 

“> ~ ४४ ९ ® ; 

राइके राजा साजाये” आपनी काटाल साज॥ : 


धोती छूटकर गिर पड़ी उसकी भी सुधि नहीं है । कुछ समय के बाद वे जॅ दः 
आकर अपने पलंग पर बैठ गये । र 


> > > x र 


प्रातःकाल हो गया । भक्त लोग उठकर देखते हैं तो श्रीरामकृष्ण परमेश्वर | 
का नामस्मरण करते हुए अपने कमरे में नाच रहे हैं ! कमर में घोती नहीं है! | 
बीच २ में गंगा जी को प्रणाम कर रहे हैं । बीच २ में देवादिकों की तसवीरों के | 
पास जाकर प्रणाम करते हैं, कभी एकाध पद भी अत्यन्त तन्मयता से गाया 
करते हें और फिर “ जय जय दुर्गे | जय जय दुर्गे ” कहते हुए ताली बजाते 
और नाचते हें ! कुछ समय के बाद कहते हें--“ सहजानेन्द, सहजानन्द ”, 
“ प्राणा हे गोविन्द मम जीवन ! ” अन्त में कहते हैं--“ वेद, पुराण, तंत्र, 
गीता, गायत्री, भागवत, भक्त, भगवान्‌; (गीता के सम्बन्ध में कहते हैं) “ त्यागी 

संध्याकाल आ गया श्रीरामकुष्ण अपने पास वेठे हुए लोगों के साथ बोल 
रहे हैं। उसे बन्द करके एकदम नामस्मरण करने लगे । ताली बजाते हुए अत्यन्त 
मधुर स्वर से वे कहते हैंः--हरिबोल, हरिबोल, हरिमय हारिबोल, हारे हारे 
हारिचोल ! ” कुछ समय में श्रीरामचन्द्र का नामस्मरण करने लगे--“राम, राम, 
राम, राम, राम, राम, राम, राम ! ” नामस्मरण के बाद श्रीराम से प्रार्थना कर 
रहे हैं:-- 

“ हे राम ! हे राम ! में तेरी शरणा में आया हूं । हे राम ! में भजन- 
हीन हूं, साधनहीन हूं । हे राम! मुझ पर कृपा कर । मुझे देह सुख नहीं 
चाहिये, लोकमान्यता नहीं चाहिये, अष्टसिद्धि नहीं चाहिये ! केवल तेरे पादपद्मों 
की शुद्ध भाक्ते ही में मांगता हूं, अपनी भुवन मोहिनी माया में मुझे मत फँसा। 
हे राम ! में तेरी शरण में आया हूं कृपा कर ! ? 
प्राथना इतने करुण स्वर से कर रहे. हें कि केसा भी पाषाण हृदय मनुष्य 
क्यों न हो पर्साजे बिना नहीं रह सकता । 

x xX xX x 


बातें करते २ शाम हो गई । श्रीरामकृष्ण मधुर स्वर से नामस्मरण करने 
"लगे । उनके उस मधुर स्वर की उपमा नहीं दी जा सकती! सब मण्डली 
चित्रवत्‌ तटस्थ होकर श्रीरामकृष्ण के उस नामस्मरण को सुनने लगी । किसी २ 
को तो ऐसा मालूम होने लगा कि मानो साक्षात परमेश्वर ही प्रेममय 
शारीर धारण करके प्रार्थना करने. का ढंग जीवों को सिखा रहे हैं। 
श्रीरामकृष्ण कद रदे हे--“ माता ! में तेरी शरण में आया हूं ! माता! सुके देह- 
सुख नहीं चाहिये. लोकमान्यता नहीं चाहिये, अष्टसिद्धि नहीं चाहिये, मुझे केवल 
तेरे पादपो में विशुद्ध भाक्ति दे--निष्क्राम, विमला, अहैतुकी भक्ति दे--बस, हो 
गया । मुझे ऐसा बना कि में तेरी भुवन मोहिनी माया में कभी न फॅसू, और 
मुझको तेरे मायामय संसार पर, काम कंचन पर कभी भी प्रेम न हो । माता ! 

तेरे सिवाय मेरा और कोई भी नहीं है.। में भजनहीन, साधनहीन हूं, ज्ञान- 
भाक्ते-वेराग्यहीन मुझ पर तू दया कर और मुझे तेरे पादपद्मों में शुद्ध 
भक्ति दे । ?? 


> 


उनका आत्म समर्पण सदा काल बड़ा विलक्षण था। में कौन हूं? में 
तो केवल माता के हाथ की कठपुतली, उसके हाथ का एक यंत्र मात्र हूं, वह जैसे 
चलावेगी वैसे चलूंगा, वह कहेगी उसी तरह करूंगा,--इसी भावना को लेकर 
त्रे सदा ईश्वर पर निर्भर रहा करते थे । आगे चलकर जब उनके पास बहुत 
से धर्मपिपासु लोग आने लगे उस समय उनसे बोलने में उनकी शंकां 
का समाधान करके उन्हें इश्वर प्राप्ति का योग्य मार्ग दिखाने में उनका सारा 
समय खर्च होकर एक क्षण भर भी फुरसत उन्हें नहीं मिलती थी । तव उन्हें 
वड़ा कष्ट होने लगा । निरभिमानी और निरहंकार वृत्ति वाले श्रीरामकृष्णा--- 
“ माता का कार्य करना माता ही जाने, उसने मेरे पीछे व्यर्थ ही यह फट 
क्यों लगा दिया है---”” कहते हुए एकाध दिन छोटे बच्चे के समान हठ करके 
अपनी माता से लड़ने लगते थे । एक दिन अपने भक्त लोगों से बोलते २ उन्हें 
भावावेश हो आया और उसी के वेग में वे अपनी माता से झगड़ने लगे! वे 
वोले--“ माता ! न जाने तेरे मन में कया है ! कया इतनी भीड़ जमा होने 
देना ठीक है १ ( करुण स्वर से ) खाने के लिये या थोड़ा बैठने के लिये भी 
फुरसत नहीं मिलती ! ( अपनी ओर उंगली दिखाकर ) यह हे क्या ६ एक फूटा 
ढोल । ओर उसे तू यदि इस प्रकार लगातार ठोकती रहेगी, तो न मालूम वह 
किस समय फूट जाय ? और तब भला, माँ ! तू क्या करेगी १ ” 


रौर एक दिन वे दक्षिणेश्वर में भावावेश में माता से कहने लगे--“ माता ! 

तू यहां इतनी भीड़ क्यों जमा करती है ९ ( कुछ समय चुप बैठकर ) 
सब नहीं सहा जाता । सेर भर दूध में आध पाव पानी चाहे मिला लो; ' पर 
ऐसा नहीं कि दूध तो है एक सेर और पानी मिलाती हो पांच सेर ! बकते २ मेरे 
प्राण व्याकुल हो रहे हे! तू जाने भर तेरा काम जाने | मुझ से यह नहा 
चनता ! इतने आदमी यहां न लाया करो ! ” 

वैसे ही और एक दिन भावावेश में वे कहने लगे---“ माता ! तू राम, 
केदार, मास्टर, ( एम्‌ ) इन सब को थोड़ी २ शक्ति दे; तब लोग पहिले 
उनके पास जाकर धर्म के तत्त्व को समक लेंगे और फिर यहां आने पर एक दो 
बातों से उनका समाधान हो जावेगा । ” 


उपरोक्त उदाहरणों से स्पष्ट है कि श्रीरामकृष्ण को किंचित्‌ भी अहंकार 
नहीं था और वे श्री जगदम्बा का कार्य उसी की प्रेरणा से किस प्रकार यंत्रवत 
“किया करते थे । अस्तु-- 


अहंकार का नाम भी उनमें न रहने के कारण उन्हें लोकमान्यता, कीर्ति 
आदि की कोई परवाह नहीं थी । स्वामी प्रेमानन्द कहते थे--“ एक दिन रात को 
स्तृगभग १२ या १ बजे जागकर देखता हूं तो श्रीरामकृष्ण घबड़ाहट की मुद्रा 
बनाकर कह रहे हेंः--“ माता! मुझे; कीर्ति मत दे ', “ माता ! सुभे कीर्ति 
मत दे ? और ऐसा कहते हुए थू २ करते २ गड़बड़ी में सारे घर में दौड़ धूप 
मचा रहे हैं । कमर में धोती भी नहीं है । थोड़ी देर में उन्हें अपने देह की सुधि 
हुई तब पूछने से वे कहने लगे--“ आज उस समय अचानक मेरी नींद खुल गई, 
और देखता हूं तो एक टोकनी में कीर्ति की गठरी लेकर माता मेरे बिछोने के 
पास खड़ी होकर मुझे उसे स्वीकार करने के लिये कह रही है, पर उस गठरी की 
ओर मेरी दृष्टि जाते ही सुभे बड़ी घृणा मालूम हुई, और मैंने माता के अत्यन्त 
आग्रह करते रहने पर भी उसे लेने से साफु इन्कार कर दिया । तब कुछ हैँस- 
कर माता चली गड्‌ । ?? 


पीछे लिख चुके हैं कि गुरुपदवी पर आरूढ़ होकर वे प्रत्येक वस्तु और 
ब्यक्ति की ओर सदैव साधारण भावमूमि से और उच्च भावभूमि पर से देखा 
करते थे । इसी कारण उनकी दृष्टि हमारे समान एक देशीय नहीं होती थी 
ओर इसीलिये जब किसी बात के सम्बन्ध में अथवा किसी व्यक्ति के बारे में वे 
अपनी राय कायम करते थे, तो उसमें कभी गलती नहीं होती थी । आगे. 


चलकर अपने भक्तगण के साथ उनका जो अलौकिक प्रेमसम्बन्ध . हुआ और 

क अपने भक्तों के सम्बन्ध में उनका जो मत रहता था, उन सब के यथार्थ रहस्य 
को समभने के लिये श्रीरामकृष्ण के स्वभाव की उपरोक्त विशेषता को पाठकों को 
भ्यान में रखने के लिये विनय करके अब हम श्रीरामकृष्ण के गुरुभाव की अन्य 
बातों का उल्लेख करते हैं । 


CC-0. Gurukul Kangri Collection, Haridwar. 


है 
Digitized By Siddhanta eGangotri Gyaan Kosha ड 


असाधारण गुणोत्कपे) 


(31. 


कहुँ रघुपति के चरित उदारा । कहुँ मति मोरि निरत संसारा !| 
जहि मारुत गिरि मेरु उड़ाहीं | कहहु तूल केहि लखे माहीं ॥ 
समुझत अमित राम प्रभुताई । करत कथ! मन अति कद्राई ॥ 


~ ~ ~ 


मति अति नीच उँच रूचि त्माछी । 

चाहिय अमिय जग जुरे न छाँछी ॥ 
छामिहहिं सज्जन मोर ढिठाई । 

सुनिहहिं बाल वचन मन लाई॥ 
जौ बालक कह तोतरि बाता । 

सुनहि मुदित मन पितु अरु माता ॥ 


तुलसीदास । 


श्रीरामकृष्ण के अब तक के चरित्र को पढ़कर पाठकों को उनकी असाधा- 
रण 'भगवद्भूक्ति, पवित्रता, त्याग, वैराग्य, सरलता, सत्यनिष्टा आदि गुणों की 
कल्पना हो ही गई होगी । तो भी उनके गुणों का वर्णन करने के लिये यहां एक 
और प्रकरण रखने का यही उददेश है कि उनके गुणों का उज्ज्वल चित्र पाठकों 
के सामने और भी स्पष्ट रूप से रखा जाय जिससे कि वे यह प्रत्यक्ष देख ` सकें 
कि किसी सद्युण के उत्कष की सामा कहां तक पहुँच सकती हे । श्रीरामकृष्ण . 
की और बातों के समान उनकी सरलता, सत्यनिष्टा, त्याग, वेरा्य आदि गुणां 

की अद्भुत और आश्चर्यजनक वृद्धि हुई थी । उनके आश्रय में आने वाले हर 
एक का ध्यान उनके अलौकिक गुणों . में से किसी एक की ओर अवश्य ही 
आकर्षित होता था और उसका उसके मन पर योग्य परिणाम हुए बिना नहीं 
रहता था । कोई उनके सरल स्वभाव को देखकर मुग्ध होता था, तो कोई उनकी 
ईश्वर निर्भरता पर आश्चर्य करता था । कोई उनके विलक्षण काम कंचन त्याग | 
को देखकर विस्मित होता था और किसी के मन पर उनकी सत्यनिष्ठा काही | 
प्रभाव पड़ता था--इस प्रकार भिन्न २ स्वभाव के लोग उनकी शर आकृष्ट होते | 
थे। उन सब के मन में श्रीरामकृष्ण के प्रति बड़ा आदर भाव उत्पन्न होता था 
ओऔर सचमुच हौ इतने भिन्न २ गुणों का ऐसा अपू उत्कर्ष बहुत ही थोडे 
मनुष्यों में पाया जाता है। नीचे लिखे वणन को पढ़कर पाठकों को इस 
कथन की सत्यता प्रतीत होने लगेगी । = 


श्रीरामकृष्ण में गवे शौर अभिमान नाम को नहीं 
था । में कोई एक असुक व्यक्ति हूं यह अहंकार उनके 
मन को कभी स्पर्श तक नहीं कर सका । उनके “ अवतार ” होने की ख्याति 
सर्वत्र होते हुए और बड़े विद्वान्‌ और परिडतों के उनके चरणों में लीन होने पर 
भी वे खयं बालक ही बने रहे ! जरा भी अहंकार उनमें नहीं आया ! कोई भौ | 
उनके दर्शन के लिये आवे तो उसके प्रणाम करने के पूर्व ही उसे श्रीरामकृष्ण 
ही प्रणाम कर लेते थे ! “ उनके रोम २ में यह भावना भरी थी कि मेरी ओर 
से जो कुछ होता है वह सब माता ही कराती हे, वही चालक है, में केवल उसके 
हाथ की पुतली हूं ! ” “ में ” नाम की जब कोई वस्तु ही नहीं है तो अभिमान 
करे ही कौन ? उनके पास आने वाले लोग उनके इस गुण को देखकर चकित 
हो जाते थे। ४ 


निरशभिमानता 


दक्षिणेश्वर में एक बार डॉक्टर सरकार किसी काम के लिये आये थे | कास | 
हो जाने के वाद वे श्री काली माई के दर्शन के लिये मन्दिर में गये । अहाते के 
भीतर वगीचे में से जाते समय वहां के अनेक प्रकार के फूलों की सुगन्ध से | 
ह बड़ा आनन्द हुआ । श्रीरामकृष्ण वहां उस समय सहज ही टहल रहे थे RE 
उन्हें वर्गांचे का माली समझकर डॉक्टर साहब ने उनसे दो चार फूल तोड़कर 

लिये कहा । श्रीरामकृष्ण ने तत्काल कुछ सुन्दर फूल तोड़कर बड़ी 
नम्रता से उनके हाथ में दे दिये ! कुछ दिनों के बाद जब डॉक्टर साहब को 
अपनी भूल मालूम पड़ी तब वे बड़े लज्जित हुए और उन्होंने श्रीरामकृष्ण से 
माफी मांगी । 


एक दिन एक भक्त के यहां श्रीरामकृष्ण को भक्तमणडली सहित भजन 
करने के लिये निमन्त्रण दिया गया था । भजन के बाद फलाहार के समय वह 
भक्त जो कई बडे लोग वहां आये थे, उनके आतिथ्य में लग गया ओर श्रीरामकृष्ण 
वैसे ही बैठे रह गये ! देव को त्याग करके देवालय की पूजा होने लगी! श्रीरामकृष्ण 
में तो मान-अपमान का भाव ही नहीं था । कुछ समय तक ठहरकर अपनी 
ओर किसी को ध्यान न देते देख वे कहने लगे--“ अरे क्यों भाई ! कया हमारी 
ओर कोई नहीं देखते ? ” उनके साथ आये हुए भक्तों में से एक जन कुद्ध होकर 
कहने लगा--“चलिये महाराज, हम लोग दक्षिणेश्वर चले जॉय ! ” श्रीरामकृष्ण 
बोले--“ अरे बाबा ! ऐसा क्रोधित होने से केसे चलेगा १ पास में तो फूटी कोडी 
भी नहीं हैं और गुस्सा देखो तो इतना १ और इतनी रात को जावेंगे भी कहां ? 
गाड़ी का भाड़ा कौन देगा ? ठहरो ज़रा, उन लोगों की व्यवस्था हो जाने के बाद 
अपनी भी तजवीज हो जावेगी ! ” इतने में ही उस गृहस्वामी को श्रीरामकृष्ण 
का स्मरण हो आया और उसने उनकी सब प्रकार से उचित व्यवस्था कर दी । 


दक्तिणेश्वर में एक बार एक साधु आया । वह अत्यन्त तामसी व्रत्ति का 
था.। एक दिन उसे चिलम पौने के लिये आग की आवश्यकता 'थी। इस- 
लिये वह श्रीरामकृष्ण के कमरे की ओर आया । श्रीरामकृष्ण अपने भक्तों से 
बातचीत कर रहे थे । उस साधु: को देखते ही वे एकदम उठ बैठे और हाथ जोड- 
कर अत्यन्त नम्रतापूर्वक एक ओर खडे हो गए । पास बेठे हुए लोगों में से एक ने 


बता दिया क्रि यहां आग नहीं है। तब वह साधु अपने आप कुछ बड्बड़ाता हुआ - 


वहां सें चला गया । उसके चले जाने के बाद श्रीरामकुःण अपने पलंग पर 
बैठे । श्रीरामकृष्ण का यह अद्भत बताव देखकर राखाल हँसते हँसते कहने लगा- 


` « महाराज ! साधुसन्तो के प्रति आपकी कितनी भाक्ते ओर आद्र है ! अहा- 


हा ! ” श्रीरामकृष्ण यह सुनकर हँसते २ बोले-“अरे बाबा ! तमामुख नारायण हैं ! 

उनका भी मान रखना चाहिये, अन्यथा माता को गुस्सा आ जाता है । समे : 
किनहीं१? 


अन्तिम बीमारी में अधिक कष्ट होते देखकर भक्तगणों ने जब डॉ. सरकार 
को बुलवाने का निश्चय किया, तब उस विचार को सुनकर श्रीरामकृष्ण उन 
लोगों से बोले कि “ उनके बुलवाने में मुझे कोई आपत्ति नहीं है, पर तुम लोग 
उनसे यह कहो कि “ एक गरीब आदमी बीमार है, उसको पैसे खर्चे करने की 
शाक्ति नहीं है, आप कृपा करके उसे देखने के लिये चलिये। ' इस पर यदि वे 
आवें तो आने दीजिये । ” श्रीरामकृष्ण के भक्तगण यद्यपि बड़े धनी नहीं थे. 
तथापि वे अपने गुरुदेव के लिये अपना स्स्व भी खर्च कर देने के लिये तैयार 
थे । श्रीरामकृष्ण को भी यह विदित था, पर तो भी वे यह सोचते थे कि हम फ़कीर 
लोग हें, हमें इतना मान क्‍यों चाहिये ? भक्तलोगों को यह बात सुनकर वडा दुःख 
हुआ और डॉक्टर को इस प्रकार कहने की आज्ञा न देने के लिये वे लोग 
श्रीरामकृष्ण से बारम्बार विनय करने लगे । अन्त में इतना तय हुआ कि डॉक्टर 
को बिना कुछ कहे ही बुला लिया जावे । श्रीरामकृष्ण ने सोच रखा था कि मैं ही 
डॉक्टर साहब से उनके यहां आने पर यह वात कह दूंगा । बाद में डॉक्टर 
साहव आये और उन्होंने स्वये ही उनके भक्तों से कह दिया कि “ में इनकी 
औषधि के लिये पैसे नहीं लगा । ” यह वृत्तान्त आगे यथास्थान 
लिखा जावेगा ! 


एक दिन एक प्रसिद्ध नैय्यायिक परिडत श्रीरामकृष्ण से भेंट करने गये । 
उन्होंने श्रीरामकृष्ण के नमस्कार का उत्तर नमस्कार से न देकर पूछा कि “ आफ 
हमारे प्रणाम करने योग्य हैं क्या १ ” श्रीरामकृष्ण वोले--'' मैं सब का दास 
हूं । मेरे लिये सभी मनुष्य प्रणाम के योग्य हैं। ” परिडत जी बोले--- मेरे 
पूछे हुए प्रश्न का उत्तर आपने नहीं दिया--मेरा प्रश्न है कि आप हमारे प्रणाम 
करने योग्य हैं क्या १ ” श्रीरामकृष्ण बोले--- इस विश्वसृष्टि में सभी चीजों से 


मैं कम योग्यता का हूं, मैं सभी का दासानुदास हूं, मरे लिये सभी प्रणम्य हैं! ; 


परिडत जी पुनः बोले--“ में समभता हूं मेरा प्रश्न आपके ध्यान में नही. 
आया । आपके गले में यज्ञोपवीत नहीं दिखाई देता, अतः आप ब्राह्मणों के | 


। 4h 
| 

लिये प्रणम्य नहीं हैं; तथापि यदि आप सन्यासी हो तो आप हमारे प्रणाम करने 
योग्य हैं; इसीलिये पूछता हूं कि आप सन्यासी हैं क्या ? ” परंतु श्रीरामकृष्ण ने 


पुनः वही उत्तर दिया । “ में सन्यासी हूं ” यह बात भी उनके सुख से नहीं 
निकली । 


क श्रीरामकृष्ण के मन में अभिमान, या अहंकार नाम 

दभशत्तता कभी नरहने के कारण उनमें दम्भ भी नहांथा। 
दाम्भिक बनकर अपने बड्प्पन का ही तो प्रदशीन करना होता है। पर वे तो 
बड्प्पन, कीति आदि के सम्बन्ध में बिल्कुल उदासीन थे । उन्होंने अपना दोष 
कभी भी छिपाकर नहीं रखा ओर न उन्होंने कभी अपने में न होने वाले 
गुणों का अपने में होना ही दिखाकर किसी को श्रम में डाला । उनमें किसी 
प्रकार की छिपाने की आदत या छलछिद्र नहीं था । मन में उत्पन्न हुए भाव को 
उन्होंने कभी भी छिपाकर नहीं रखा र न उन्होंने किसी भी भाव का स्वांग 
करने का जानवूश कर प्रयत्न ही किया । उनका बोलना स्पष्टता से और आचरण 
सरलता से परिपूर्ण रहता था ! 


एक दिन श्रीरामकृष्ण के दर्शन के लिये कलकत्ते से कुछ थनी मारवाड़ी 

लोग आये हुए थे । श्रीरामकृष्ण अपने कमरे में नहीं थे; हृदय वहां था । वे लोग 

हृदय से श्रीरामकृष्ण के वारे में पूछताछ कर रहे थे, और हृदय भी उन लोगों 

के पास अपने मामा की मुक्तकरठ से स्तुति कर रहा था । इतने ही में श्रीराम- 

कृष्ण वहां पहुँच गये । हृदय के कुछ शब्द उनके कान में भी पहुँच गये । 

सुनते ही वे हृदय की ओर रुख करके उसको डाँटते हुए वोल--“ गधे ! तुककी 

यह पञ्चायत करने के लिये किसने कहा? इन लोगों को धनी देखकर इन से 
भूटसूठ गप्पें लगाकर कुछ लूटने का तेरा इरादा मालूम पड़ता है; मालूम 
नहीं माता ऐसे लोभी मनुष्यों को यहां क्यों रहने देती हे । ” और वे गला फाड्- 
कर रोने लगे । थोड़ी देर में उन मारवाड़ियों की ओर देखकर कहने लगे--- 
“ भाइयों ! आप लोग इसका कहना एक न मानें । यह कहता है वैसा कुछ भी 
नहीं है। केवल इतना ही सच है, कि में जगदम्बा की एकनिष्ठ होकर भक्ति 
करता हूं, और यह जैसा कहता है वैसी योग्यता प्राप्त करने का इच्छुक हूं । 

चाकित हो गये । 


उनके बाहरी भेष को देखकर लोग उन्हें सन्यासी नहीं समभ सकते थे । 
किसी विशेष प्रकार का भेष रखना सांप्रदायिकता में शामिल है, और उसके 
साथ ही थोड़ी बहुत दांभिकता आ ही जाती है । इन दोनों बातों के लिये उनके 
पास कोई स्थान नहीं था। 


यह सुनकर कि दक्षिणेश्वर में एक परमहस रहते हैं एक परिडत एक दिन वहां 
आये । श्रीरामकृष्ण के कमरे में जाकर परिडत जी देखते हैं तो वे एक छोटे से 
| पलंग पर बैठे हुए हैं और उनके आस पास भक्तगण बैठे हें । यह सब ठाठबाटः 
. देखकर परिडत जी को आश्चर्य हुआ और वे बोले--“ क्या आप ही हैं वे 
| परमहंस १ वाह ! वाह ! ठीक है ! ” इधर उधर देखते २ उनका ध्यान उनके 
| बिस्तर की ओर गया तब परिडत जी वोल उठे--“ वाह ! मच्छरदानी भौ है!” 
इतने में श्रीरामकृष्ण ने अपने जूते और चप्पल की ओर इशारा करके वे भी उन्हे 
दिखा दिये । परिडत जी और भी अचम्भित होकर बोले--“ वाह ! बूट और ४ 
चप्पल भी हैं ! ” श्रीरामकृष्ण उनको और भी कई चीजें दिखाने लगे तब तो 
परिडत जी और भी चक्कर में पड़कर “ वाह ! यह भी है? बड़ा अच्छा है 
बाबा ! ” इस प्रकार के उद्गार निकालने लगे । कुछ समय के बाद श्रीरामकृष्ण 
के पास ही वे पलंग पर बैठकर वोले--“ भाई, आज तो हमको बड़ा सुन्दर 
परमहंस देखने को मिला । ” तत्पश्चात्‌ पास में बैठे हुए लोगों से परिडत जी 
कहने लगे--“ आप लोग सब सीघे-साधे भोले मनुष्य हैं, इसलिये बड़ी भक्ति 
' के साथ इतनी दूर से यहां आते हैं; पर भाइयो, आप लोग विल्कुल धोखे में हैं । 
' रे! ये काहे के परमहंस हैं ? परमहंस के लक्षण शास्त्रो में कया बताये गये हैं, 
आपको मालूम है ? ” ऐसा कहकर परिडत जी शास्त्रोक्त वाक्य कहने लगे । 
धि वाद सन्ध्याकाल हो जाने के कारण वे उठ गये और बोले--“ आज का 
दिन व्यर्थ गया; भला सन्ध्यावंदन तो कर लें । ” ऐसा कहकर परिडत जी घाट 
पर जाकर सम्ध्या करके इष्टदेव का ध्यान करने लगे । थोड़ा ही समय बीता होगा डी 
कि परिडत जी एकदम उठ बैठे और वहां से दौड़ते २ श्रीरामकृष्णके | 


क 


१४३ 
वस! इतना ही है।” उनका यह विलक्षण आचरण देखकर वे लोग 
| 

कमरे में आये । वहां देखते हैं तो श्रीरामकृष्ण समाधि में म्न थे । परिडत जी 
हाथ जोड़कर वहीं खडे रहे, और परमेश्वर मानकर श्रीरामकृष्ण की अनेक प्रकार 
से स्तुति करने लगे । 


श्रीरामकृष्ण ने कभी भी किसी को अपनी कृति से 
.या वाणी द्वारा दुःख नहीं पहुँचाया और किसी का अनिष्ट 
उन्होंने अपने मन में भी नहीं सोचा । वे सदा यह प्रयत्न 
किया करते थे कि उनसे किसी को कोई कष्ट न पहुँचे। 
एक दिन दरवाज़े पर फल बिकने आये । माता जी पूछने 
लगीं, “ क्या फल खरीद लू ! ” श्रीरामकृष्ण बोले, “ नही। ” इस पर माता जी 
कुछ उदास मुँह करके चली गई । उन्हें इस प्रकार जाते देखकर श्रीरामकृष्ण 


किसी को दुःख 
नहीं पहुंचाना 


अपने पास बैठे हुए शिष्य से बोले, “ अरे ! जा, उसको कह दे कि तुझको _ 


जितने फल लेने हों सो ले ले । मेरे कारण उसकी आँखों में पानी आया हुआ 
यदि मुझे दिखाई दिया, तो मेरी जगदम्बा के प्रति भक्ति भी नष्ट हो जावेगी ! 
जा जल्दी कह दे। ” उनकी जवान में कई बार “ साले ” शब्द आ जाता था, परन्तु 
उसका अर्थ “ मूख ” या “ गधा ” ही हुआ करता था। उनके मन में अपने 
सम्बन्ध में कोई बुरी भावना नहीं है यह बात सभी जानते थे । रात दिन परमे- 


श्वर के चिन्तन की तन्मयता के कारण उन्हें अपने देह की भी सुधि नहीं रहती . 


थी, तथापि वे अपनी सभी चीजों की ओर ध्यान रखते थे क्योंकि उनका उद्देश 
यह था कि उनके कारण किसी को कष्ट न होने पावे । कलकत्ते में किसी भक्त 
कें घर जाते समय वे अपना सारा आवश्यक सामान--हाथ-रूमाल, येली 
आदि साथ ले जाना कभी नहीं भूलते थे । कई बार कलकत्ते से लोटत समय 
बहुत रात हो जाती थी और बर्गाचे का फाटक बन्द हो जाता था । ऐसे समय 


बे चौकीदार को पुकारकर उससे चार मीठे शब्द बोल लिया करते थे, और 


इतनी रात को खासकर अपने लिये हा फाटक खोलने के श्रम के बदले उसे वे 


कुछ न कुछ बख्शीश अवश्य देते थे। किसी को कोई काम करने के लिये कहने | 


में उनको वड़ा संकोच और पशेपिश होता था । “ न जाने, अपना काम वताच 
से उसे कोइ कष्ट हो।” 

एक दिन प्रातःकाल स्नान करने के बाद रामलाल ( अपने भतीजे ) को 
` घुकारकर बोले, “ क्यों रे ! क्या ठुझको आज दोपहर को शहर में ( कलकत्ता ) 


जाना है?” 
रामलाल--“ नहीं तो कयां भला १” जा 
श्रीरामळृष्णु--“ कुछ ख़ास बात नहीं है। मैंने कहा, तू बहुत दिनोंसे | 
शहर में नहीं गया है; यहां लगातार रहते २ अच्छा नहीं लगता | 
होगा, इसी कारण पूछा । वस इतनी ही बात है । ? 8 
रामलाल--“ सुझको दोपहर को यहां कोई काम नहीं हैः आपका कोई | 


काम हो तो कहिये, हो आऊंगा । ” 

श्रीरामकृष्णु--“ नहीं, नहीं, खास उसी के लिये जाने लायक कोई. | 

काम नहीं है पर यदि तू जाने वाला ही हो तो--?” र न 

रामलाल--“ कोई हर्ज नहीं । में हो आऊंगा ! ? 
श्रीरामक्कष्ण--“ अच्छा तो--पर इसी के लिये न जानाभला--तो ऐसा. | 

करो--जाते समय सन्दूक से पेसे ले जाना और कोई नाव किराये | 

से कर लेना। शाम तक मौज से इधर उधर घूमकर वापिस आ जाना 

और ऐसा करना--वहां पर मिठाई और काजू किशामिश हैं, उसकी 

पूडियॉ बांधकर साथ में रख लेना और उसे ले जाकर नरेन्द्र को दे | 

देना ! समझे ? ” 

रामलाल दादा कहते थे--“ उसके पहले दिन एक मारवाड़ी ने मिठाई 
और काजू किशमिश ला दी थीं। उसे वे नरेन्द्र के पास भेजना चाहते थे। 

. पर ऐसा कैसे कहें कि “ जा, यह तू नरेन्द्र को दे दे | ? सुको कष्ट न मालूम 
पड़े इस उद्देश से उन्हें इतना संकोच हुआ ओर इतना घुमा फिराकर बोलना 
` पड़ा । ” अस्तु--ऐसे कितने ही उदाहरण दिये जा सकते हैं । 
अन्तिम बीमारी में उनकी सेवा शुश्रुषा करने के लिये उ 


I 

होते देखकर उन्हें बड़ा बुरा लगता था और वे बारम्बार यह बात कहते भी थे । | 
अपनी सेवा करने के लिये रहने वालों के खाने पीने का ठीक २ प्रबन्ध हुआ 
है या नहीं इस बात की जाँच वे वारम्वार किया करते थे । कोई बहुत देर तक 
उनके पैर दबाता रहे या उनके लिये कोई दूसरा काम बहुत समय तक 
करता रहे, तों वे उसे अपने कारण कष्ट होते देखकर उसे कुछ देर तक बन्द 
करने के लिये, या थोड़ी देर तक घूम आने के लिये, या दूसरे किसी को भेजने 
के लिये कहा र थे । दूसरे के आराम ओर सुभीते का वे सदा बहुत ध्यान र 
रखते थे । 


nite कं हिती हे 


दूसरो को उनसे किसी प्रकार का कष्ट न होने पावे 

शान्ति; चित्त की इस वात की वे जैसी चिन्ता करते थे वैसे ही दूसरों से 
समता उन्हें कितना भी कष्ट हो वे उसे बड़े आनन्द के साथ | 
सह लिया करते थे । वे सदा कहते थे कि “ सजन का | 
` क्रोध मानो पानी का दाग । ” कपड़े पर पानी के छोटे पड़ गये तो कुछ समय 
दाग के समान दिखते हैं पर उससे यथार्थ में दाग ही नहीं पड़ता और वह दाग | 
शीघ्र ही मिट जाता है। उनका खुद का भी यही हाल था । उन्हें कभी भी क्रोध | 
नहीं आता था । और यंदि कभी क्रोध आया हुआ सा दिखे भी, तो वह बहुत | 
देर तक नहीं टिकता था । सभी स्थानों में परमेश्वर ही भरा हुआ है और जो 
कुछ होता है सो सब परमेश्वर की इच्छा से ही होता है, इस प्रकार की दृढ़ 
धारणा जहां हो गई है वहां क्रोध कौन करे और किस पर करे ? केसा भी विकट 

` प्रसंग क्यों न हो, उनके मन की समता विचलित नहीं होती थी। 


मधुरानाथ की मृत्यु के बाद मन्दिर का प्रबन्ध त्रैलोक्य बाबू के ज़िम्मे | 
आ पड़ा । एक दिन किसी कारण हृदय पर त्रैलोक्य बाबू गुस्सा हो गये और 
उन्होंने उसे तुरन्त मन्दिर से निकल जाने की आज्ञा दे दी और क्रोध के आवेश में 
उनके मुँह से यह भी निकल पड़ा कि श्रीरामकृष्ण का भी यहां रहने का कोई | 

काम नहीं है । यह वात श्रीरामकृष्ण के कान तक पहुँचते ही वे जैसे थे वैसे ही. 
उठकर जाने के लिये निकल पड़े, और अहाते के फाटक तक पहुँच भी गये । 

उनको जाते देखकर और यह सोचकर कि उनका कोई अपराध नहीं है तथा अपने ही 
अकल्याण होने के डर से, त्रैलोक्य बाबू उनके पीछे २ दोडे और उनको वहां i 
से न जाने के लिये बिनती करने लगे । श्रीरामकृष्ण भी मानो कुछ हुआ ही न | 
हो, इस तरह हँसते २ अपने कमरे में आ गये ! ° 


असर नहीं होता. था । श्रीयुत केशवचन्द्र सेन ने सुलभ समाचार ? में उनका 
वृत्तान्त छपा दिया तब से उनके सम्बन्ध में भिन्न २ समाचार पत्रों में बारम्बार 
लेख निकला करते थे। कोई २ उनकी निन्दा भी करते थे । उन्हें बदनाम भी 
करते थे । अमुक समाचार पत्र ने आपकी निन्दा की है ऐसा कोई उनसे बता दे, 
तव वे कहते--“ निन्दा की तो की, में उधर ध्यान ही क्यों दूं ९ जिसे जैसा 
मालूम होगा वैसा ही तो वह कहेगा । ” एक दिन तो वे केशवचंद्र से बेलि- | 
“ क्यों रे केशव ! क्या में मान का भूखा हूं जो तू समाचार पत्रों में मेरा वृत्तान्त 
लिखता हे £ हुआ सो हुआ, अव आगे कुछ भी न लिखना । ” स्वयं अपनी 
निन्दा और स्तुति के विषय में वे इतने उदासीन थे, तथापि यदि कोई श्री काली- 
माई की निन्दा करे तो वे धेय छोड़कर उस पर क्रुद्ध हो जाते थे। स्वामी 
विवेकानन्द को पहिले पहल ईश्वर के साकार स्वरूप पर विश्वास नहीं था और 
वे उसके सम्बन्ध में बारम्बार श्रीरामकृष्ण से बहस किया करते थे। एक दिन 
बहस के जोश में स्वामी जी काली के प्रति कुछ निन्दा के शब्द कह गये । श्रीराम- 
कृष्ण बोले, “ अरे बावा ! तू सुफको चाहे जैसा कहा कर । पर मेरी माता की. 
निन्दा क्यों करता है ९ ” इस पर भी विवेकानन्द ने कहना नहीं छोड़ा, तब तों _ 
वे बडे गुस्से से बोले, “ निकल साले यहां से, जा भग, मेरे यहां आकर मेरी 
माता की बदनामी करता है, आज से यहां मत आना । ” यह सुनकर -विवेका- 


उन्हें कोई कुछ कह दे. या उनकी निन्दा कर बैठे, तो उसका उन पर कोई 

नन्द्‌ को बडा बुरा लगा, परन्तु वे वहां से गये नहीं वरन्‌ वहीं एक बाजू जाकर 
बैठ गये । कुछ समय के वाद श्रीरामकृष्ण से रहा नहीं गया, और उठकर उनके 
समीप गये और किसी छोटे बच्चे के समान हाथ फेरते हुए उनसे बोले-- 
“ भला तू मेरी माता की निन्दा क्यों करता है ? इसीसे मेरा धीरज छूट गया । 
मेरी माता को कोई कुवाक्य कहे ;तो में कदापि नहीं सह सकता, तुमको जो 
कहना हो सो मुझे कह लिया कर ! ” 


उनके पास सदा प्रातःकाल से रात को ६-१० बजे तक लगातार मनुष्यों 
का आना जाना जारी रहता था। कभी २ तो उन्हें चार कौर खाने की भी 
फुरसत नहीं मिलती थी। आने वालों में हर प्रकार के लोग रहा करते थे 
और प्रत्येक की यही इच्छा रहती थी कि श्रीरामकृष्ण सुझसे अधिक समय तक 
बोलें ! इस कारण श्रीरामकृष्ण को बड़ा कष्ट होता था। पर वे कभी भी क्रुद्ध 
-नहीं होते थे, वे सभी कष्टों को आनन्दपूवक सह लेते थे। 


। बालकपन से ही श्रीरामकृष्ण का स्वभाव अत्यन्त सरल था । 

सरलता लोगों के छक्के पंजे उनकी समझ में नहीं आते थे। 

वे कहते थे कि---“ अनेक जन्मों के पुराय से मनुष्य 

को सरल और उदार स्वभाव प्राप्त होता है। ”--- “ मनुष्य सरल स्वभाव वाला 
हुए विना ईश्वर को प्राप्त नहीं कर सकता । ” रहे एक और दिखावे दूसरा- ऐसा 
छलछिद्र उनके पास बिल्कुल नहीं था । जो करना हो उसे मनसा, वाचा और- 
कर्मणा करते थे; जिस पर विश्वास करते उस पर भी उसी प्रकार पूर्ण विश्वास 
'करते । बचपन से ही उनका यही स्वभाव था और इस सरलता ओर विश्वास के 
बल पर उन्होंने ईश्वर की प्राप्ति की । अमुक कार्य करना है यह निश्चय हो जाने - 
पर वे अक्षरशः उस निश्चय के अनुसार चलते थे । ` ऐसा ही क्यों ” और “ वैसा ही 
क्यों “--इस प्रकार के तर्क वितर्क वे कदापि नहीं करते थे । यही स्वभाव उनका 

बाल्यकाल से था। इस चरित्र में अब तक उनकी इस विलक्षण | न कीं 
अनेक वातें आ चुकी हैं--और भी कुछ बातें यहां पर दी जाती हैं । 


बचपन में एक दिन वे अपने घर के पास की वाड़ी में खेल रहे थे । वह 
घास में उनके पैर को किसी जन्तु ने काट दिया । उन्हें ऐसा भास हुआ कि 
सप ने ही उन्हें कारा है ! उन्होंने सुना था कि यदि साँप फिर से काटे ती 
विष उतर जाता है । इसी कारण वे विल में अपने हाथ को डालकर साँप के. 
दुबारा काटने की राह देखने लगे । इतने ही में उधर से एक मनुष्य जा रहा 
था, वह वोला--“ अरे बाबा ! ऐसा नहीं है । अगर साँप पुनः उसी जगह को 
काटे तो विष उतरता है । किसी अन्य स्थान में काटने से विष नहीं उतरता । ” 
यह सुनकर उन्होंने अपना हाथ बाहर निकाल लिया । 


साधक अवस्था में वे दक्षिणेश्वर गांव में किसी के यहां अध्यात्म रामायण 
सुनने जाया करते थे। एक दिन पौराणिक महाराज ने कथा कहते हुए यह 
बताया कि “ रामनाम का उच्चारण करने से मनुष्य निर्मल होता है । ” बाद 
में एक दिन श्रीरामकृष्ण ने पौराणिक महाराज को शौच के लिये जाते देखा । 
उस समय उन्हें उस दिन की कथा की बात याद आ जाने के कारण मन में 
बड़ी अशान्ति होने लगी ओर चेन नहीं पड़ती थी । तब तो वे वैसे ही पौरा- 
शिक महाराज के पास पहुँचकर बोले--“ महाराज ! यह कैसी बात है? 
~ रामनाम के उच्चारण से आप अब तक भी निर्मल कैसे नहीं हुए ? ” उनके इस 
प्रकार बालवत्‌ सरल विश्वास को देखकर पौराणिक की आँखें डबडबा आई और 
वे वोले--“ अरे बाबा ! रामनाम से मन का मेल दूर होता है भला, शरीर का. 
नहीं । ” तब कहीं श्रीरामकृष्ण के जी में जी आया । 


हे श्रीरामकृष्ण कहते थे कि “ मथुर और उनकी पत्नी जहां सोते थे वहीं में भौ 
सोता था । मेरी उस समय उन्मादावस्था थी । वे दोनों ही सुझसे छोटे लड़के के. 


CC-0. Gurukul Kangri Collection, Haridwar. 


RS या Si, 3.8. $ अळा 


Digitized By Siddhanta eGangotri Gyaan Kosha 
१४० 


समान व्यवहार रखते थे । वे मेरा लाड़ प्यार भी उसी तरह करते थे। उन दोनों की 
सब बातें मुझे सुनाई देती थीं । एकाध बार मधुर ने पूछा कि “ बावा, क्या 
आपको हमारी बातें सुनाई देती हैं ! ” में कहता--“ हां, सुनाई देती हैं । ” 


“ एक बार उसकी पत्नी को उसके विषय में कुछ शंका होने लगी, तब 
जह बोली कि “ बाहर कहीं भी जाना हो तो वावा को अपने साथ ले जाया करें । ? 
एक दिन वह मुझे अपने साथ ले गया। एक जगह वह तो ऊपर की 
मंजिल पर चला गया और मुझे; नीचे ही छोड़ दिया । लगभग आधे घन्टे के 
बाद वह नीचे आया और मुभसे बोला, “चलो बावा । चलो गाड़ी में वैठकर 
चलें । ” घर आने पर उसकी पत्नी के पूछने पर मैंने सब बता दिया । में बोला, 
“ यह मुभे गाड़ी में विठाकर कहीं ले गया और मुझे नीचे छोड़कर आप ऊपर 
चला गया और आधे घन्टे में लौटकर बोला, “हां बावा ! चलो अब गाड़ी में 
बैठकर चलें । ” 


वयोत्रद्धि होने पर बालक युवक होता है और युवक वृद्ध होता है और 
बाल्यकाल की मधुर स्मृति केवल कल्पना का विषय ही रहती है--यह तो प्रकृति 
का नियम है, परन्तु श्रीरामकृष्ण के अद्भुत चरित्र में यह नियम बदल गया था! 
वे तो जन्म भर बालक ही रहे और उनमें बाल्यकाल का सरल स्वभाव और 
खुला दिल ज्यों का त्यों कायम रहा ! बिल्कुल आखिरी दिन तक भी उनके बाल 
स्वभाव पर ही बहुतेरे लोग मोहित थे । 


उनके बालस्वभाव से जो परिचित नहीं थे उन्हें कई बार उनका बर्ताव 
असभ्य और ढोंगी मालूम पड़ता था । परन्तु जिन्हें उनके अद्भूत खभाव की 
जानकारी रहती उन्हें उसमें कोई विचित्रता नहीं दिखाई देती थी । बालक के 
शरीर पर जैसे कपड़ा बहुत समय तक नहीं रह सकता वहाँ हाल श्रीरामकृष्ण 
"का था। उनकी धोती कई बार खुली ही रहती थी और उसके गिर जाने पर भी 

उनका ध्यान उस ओर नहीं जाता था । सामने बड़े २ विद्वान लोग और बड़े २ 
अधिकारी, राजा, महाराजाओं के बैठे रहते में भी धोती गिर जाने पर उस ओर 
नका ध्यान नहीं रहता था । यह वात कई लोगों ने प्रत्यक्ष देखी है । 


वालकों का जैसा स्वभाव रहता है कि भूख लगते ही वे माँगकर खा लेते 
हैं उसी तरह श्रीरामकृष्ण भी किया करते थे । कई बार और अनेक स्थानों में 
उन्होंने इसी तरह भूख लगते ही मॉगकर खाया है । 


उनके सत्संग में बहुत सा समय विताने वाले लोगों के ध्यान में आ जाता 
था कि देह की सुध रहते समय भी श्रीरामकृष्ण को बालकों के समान चार 
कृद भी ठीक २ चलते नहीं बनता था ! 


नई २ वस्तुओं के देखने की जेसी उत्सुकता बालकों को रहती है और 
देख लेने से जैसे उनको बहुत आनन्द प्राप्त होता है, उसी प्रकार श्रीरामकृष्ण 
का भी हाल था ! एक वार जहाज के एंजिन की भकूभक्‌ आवाज़ कैसे होती है 
यह देखने की इच्छा उन्हें हुई । भक्त लोगों ने उन्हें जहाज़ पर लेकर सभी यंत्र 
दिखाये तब उनको अपार आनन्द हुआ ! 


कलकत्ते में किसी समय यदि किसी नये रास्ते से उनकी गाड़ी निकल 
पड़ती थी, तो वहां की नई २ इमारतों और नये २ दृश्यों को देखकर वे. आनन्द 
में मझ हो जाते थे और “ यह क्या हे ? ”, “ वह क्‍या है १ ”, “ इसे कया 
कहते हें ? ?, “ उसे कया कहते हैं १ ” इत्यादि प्रश्नों की झडी लगा देते थे 
जिससे साथ में बैठा हुआ मनुष्य उत्तर देते २ थक जाता था ! 

उन्हें कभी २ नई २ जानकारी प्राप्त करने . ओर नये विषयों को सीखने 
की इच्छा होती थी, तथापि उन्होने अपने मन को एक परमेश्वर के ही चिन्तन 


करने का इतना आदी बना डाला था कि दूसरा आदमी उन्हें बातें बताता था 
परन्तु उस ओर तुरन्त ही उनका दुर्लक्ष हो जाता था ! 

एक दिन वे “ एम्‌ ” से बोले--“ क्यों रे ! क्या तुम्हारी अंग्रेजी में 
न्यायशास्त्र पर कुछ पुस्तकें है 2 ” 

“ एम्‌ ” के हां! कहने पर उन्होंने संक्षेप में उसकी जानकारी देने के लिये 
कहा। “ एम्‌ ” ने बताना शुरू किया परन्तु शीघ्र ही उसे दिखाई दिया कि श्रीराम 
कृष्ण का ध्यान अपने बोलने की ओर बिल्कुल नहीं है। यह देखकर उन्होंने 

- बोलना बंद कर दिया । 


वैसे ही एक दिन ग्रहण था । उस दिन ग्रहण क्यों होता है यह जानने 
की उन्हें बड़ी इच्छा हुई । इसालिये एक मनुष्य उनको ज़मीन पर कृतियां 
खींचकर वह विषय समभझाने लगा । थोड़े ही समय में वे उसे एकदम वंद करने 
के लिये बोले और उन्होंने कहा--“ बस ! बस ! मेरा सिर घूमने लगा ! ? 


i एक वार प्राणे संग्रहालय (चिड्याखाना, 200102108] ९३7१ ens) 
 ' में जाकर वहां के सिंह को देखने की उन्हें बड़ी इच्छा हुई । जब लोग उन्हें गाड़ी 
में उधर ले जाने लगे तब रास्ते में ही “ अब मुझे अपनी माता का वाहन देखने 
को मिलेगा ” इसी विचार में मम्न हो जाने के कारण उन्हें भावावस्था प्राप्त 
हो गई । तब वे कहने लगे--“ माता ! माता ! मुझे बेहोश मत करो । में तो तेरा 
वाहन देखने जा रहा हूं । ” वहां पहुँचने पर सिंह को देखते ही उन्हें समाधि 
लग गई । 


एक दिन वे अपने भक्तों के साथ प्रख्यात पाडत ईश्वरचन्द्र विद्यासागर 
से भेंट करने गये । गाड़ी से उतरकर उनके बाड़े में जाते समय अपने कोट 
के बटनों को खुले देखकर वे “एम्‌?” से पूछने लगे--“ क्यों रे! कोट के बटनों 
को ऐसे ही रहने दूं, कि ठीक तरह से लगा लूं १ ” “एम्‌” बोला--“ महाराज वैसे - 
ही रहने दें तो भी कोई हजे नहीं है! ” यह सुनते ही मानो उन्हें सन्तोष हो . | 
गया ! कोई बड़े परिडत या कोई प्रसिद्ध सज्जन उनसे भेंट करने के लिये आने . 


7 


iia Gurukul Kangri Collection, Haridwar. 


क. 2 
Digitized By Siddhanta eGangotri Gyaan Kosha | 
श्श्रे ह ; 
वाले हों तो प्रथम उन्हें छोटे बालक के समान डर लगता था ! उन्हें मालूम ` 
पड़ता था कि में तो कुछ पढ़ना लिखना जानता नहीं हूं और ये तो इतने बड़े 
परिडत हैं; तो अब कैसे निपटेगा ९ उनके इस स्वभाव को देखकर पास में बैठने 
वालों को बड़ा आश्चर्य होता था, पर कई बार उनके बर्ताव को ध्यानपूर्वक देखने 
से पता लगता था कि इसका कारण उनका बालस्वभाव ही हे और कुछ नहीं ' 
अपरिचित मनुष्य को देखकर जैसे छोटा वचा पहिले झिफकता है या सकुचाता 
है, परन्तु वही थोड़ा परिचय हो जाने बाद उसके कन्धे पर चढ़कर उसके बालों 
को खींचने लग जाता वैसा ही हाल श्रीरामकृष्ण का था। 


एक बार पाणिडित शशधर तर्कचूड़ामाशे श्रीरामकृष्ण से सेंट करने आये थे। 
उस दिन की वात श्रीरामकृष्ण ने ही अपने एक भक्त से बताई । वे वोले--“ तुम 
को तो मालूम ही है कि में लिखने पढ़ने के नाम से शून्य हूं! इसलिये उस 
परिडत के आने की बात सुनकर मुझे बड़ा डर लगने लगा । यहां तो धोती 
की भी सुधि नहीं रहती तब फिर उससे बोलने की वात तो दूर रही ! माता 
से बोला, “माता, तू तो जानती है कि तेरे सिवाय मेरा दूसरा कोई नहीं है, मुझ ' . | 
को सम्हालने वाली तू ही है। फिर इससे बोला कि “ तू यहीं रहना” और - 
उससे बोला कि “तू कहीं न जाना । ? तुम सब पास में रहोगे तो उतना ही 
धैर्य रहेगा । हो गया--बस, परिडत जी आ पहुँचे और वे सामने बैठकर बोलने 2 
लगे और में तो उनकी ओर देखता ही रहा । इतने में ऐसा दिखाई दिया कि 
माता मुझे उनका अन्तःकरण ही खोलकर दिखा रही है और कह रही है-- र 
“ केवल शास्रं और पुराणों को पढ़ने का क्या उपयोग है, विवेक और वैराग्य के I 
बिना कुछ भी लाभ नहीं होता | ? इसके बाद मेरा डर और कांपना मालूम . ड 
नहीं कहां भाग गया और भीतर से ज्ञान की लहरें उठने लगीं और मुँह से मानो. | 
बातों का फव्वारा छूटने लगा ! ऐसा 2 हुआ कि जैसे २ भातर की जगह 
खाली हो रही है वैसे २ भीतर ही और कोई उस खाली स्थान को पूरा कर . 

रहा है । हमारे गांव की ओर अनाज नापते समय एक मनुष्य ' राम रे, दो रे, 
तीन रे, चार रे, ? कहते हुए नापता जाता है और थान्यराशि को कम होते 
देख दूसरा उसमें और अनाज डालते जाता है । वैसा ही हो गया ! पर मैं 
क्या बोलता था इसकी मुझको विल्कुल सुध नहीं थी ! कुछ देहभान आने 
पंर'देखता हूं तो परिडत जी की आँखों से लगातार अश्वधारा वह रही हे !! 
बीच २ में ऐसी श्रवस्था हो जाती हे । और भी एकवार ऐसा ही हुआ था । 
केशव ने सन्देशा भेजा कि “ यहां कुक्‌ नामक एक साहब आये हैं, उन्हे में लेकर 
आता हूं । आप हमोर साथ नोका पर बैठकर घूमने चलिये ।” यह सन्देशा 
सुनते ही मुझे इतना डर लगा कि में तुरन्त ही लोटा उठाकर ही चला ! पर 
उन लोगों के आने पर जब में नोका पर चढ़कर गया तब कल के समान ही 
हुआ और उस समय तो मैं कितनी ही देर तक बोलता रहा । बाद में ये सब 
'लोग कहने लगे कि आपने आज कितना सुन्दर उपदेश दिया ! पर मुझसे तुम 
'पूछोगे तो उसमें का कुछ भी याद नहीं है ! ” अस्तु-- 


एक बार झाऊतला की ओर शौच के लिये जाते २ वे रास्ते में गिर पडे 
जिससे उनके बाँये हाथ में चोट आ गई । उससे उन्हें बड़ी तकलीफ हुई । हाथ 
के आराम होने में बहुत समय भी लग गया । उनकी इस बीमारी के समय 
एक दिन एक गृहस्थ कलकत्ते से उनके दर्शन के लिये श्ये । श्रीरामकृष्ण ने 
उनसे “ आप कौन हैं ? कहां से आये है १ ” इत्यादि प्रश्न पूछे । वे कलकत्ते 
से आये हैं सुनकर श्रीरामकृष्ण ने कहा कि “ आप इन मन्दिर आदि को .देखने 
आये होंगे? ” वे बोले--' नहीं महाराज ! आप ही को देखने के लिये भें 
आया हूँ । ” इतना सुनकर श्रीरामकृष्ण छोटे बालक के समान रोते २ कहने 
लगे--“ अरे बाबा ! मुफको क्या देखोगे ? मेरा हाथ टूट गया है। ओ मां! 
हाथ में बड़ा दर्द हो रहा है ।” यह हाल देखकर उस मनुष्य को यही नहीं सूम 


कि इनके साथ अब क्या बोलूं ! कुछ देर कें बाद उनकी सांत्वना करने के लिये वे. 

सजन बोले---“ महाराज ! ऐसा नहीं करना चाहिये । हाथ जल्दी ही आराम 
हो जावेगा । ” यह सुनकर बालक के समान बड़ी उत्सुकता से वे कहने लगे--- 
“ सच कहते हें ? जल्दी ही मेरा हाथ आराम हो जायगा ?'” और - पास में 
बैठे हुए एक मनुष्य से कहने लगे-“ अरे सुना क्या? ये वाबू कलकत्ते से आये हैं। 


उनका कहना है कि मेरा हाथ जल्दी ही आराम हो जायगा। ” 


एक दिन रामचन्द्र दत्त और मनमोहन मित्र श्रीरामकृष्ण के दर्शन के लिये 
गये । श्रीरामकृष्ण को फूलगोभी की तरकारी बहुत पसन्द थी, इसलिये ये 
लोग अपने साथ उनके लिये फूलगोभी ले गये थे। उस वक्त शूल पीड़ा के कारण 
उनके पेट में बड़ा दर्द हो रहा था और पेट पीड़ा में उससे नुकुसान होता है इस 
लिये हृदय उनको फूलगोभी की तरकारी खाने नहीं देता था। फूलगोभी को देखते 
ही वे इन लोगों से उसे ऐसे स्थान में रखने के लिये कह रहे थे जहां हृदय उसे 
न देख सके । इतने ही में हृदय वहां पहुँच गया । उसे देखते ही अपराधी लड़के के 
समान वे कहने लगे--“ नहीं रे हृदू | मैंने उनसे लाने के लिये नहीं कहा था ! 
वे आप ही उसे ले आये हैं सच ! वे खुद ही लाये हैं ! चाहो तो पूछ लो उनसे ! ” 


उनके पास बड़े २ विद्वान्‌, परिडत आदि आया करते थे । उन्हें देखकर 
एकबार उनके मन में आया कि “में भी यदि उन्हीं के समान विद्वान्‌ और 
परिडत होता तो कैसा आनन्द आता । ” उस दिन वे भावावस्था में माता से 
कहने लगे--“ माता ! भला तूने मुझे ऐसा निरक्षर मूख क्‍यों बनाया १ मूख 
होना बड़ी लज्जा की बात है । ” श्रीरामकृष्ण बताते थे कि “ इतने में सुझे एक 
पहाड़ के समान कूड़ा करकट का ढेर दिखाई दिया । उसकी ओर उंगली दिखाकर 
माता बोली-- हँ; देख यहां यह विद्या है, चाहिये ठुझको १” त्यां ही भें बोल 
उठा---' माता | मुझको नहीं चाहिये तेरी यह विद्या ! मुझको अपने पादपद्म 
में शुद्ध भक्ति दे, वही मेरे लिये बस है। ” 

सदैव ईश्वर चिन्तन में तन्मय रहने के कारण श्रीरामकृष्ण 
का मन अत्यन्त पवित्र हो गया था । कोई आश्चर्य की बात 
पवित्रता नहीं कि उनके मन में अपवित्र विचारों का आना ही असम्भव 
था। परन्तु उनकी इस मानसिक पवित्रता का उनके शरीर पर 
भी कितना परिणाम हुआ था उसे देखकर मन आश्चर्य में टव जाता है । चाहे जिस 
तरह के मनुष्य के हाथ का पानी तक उनसे पिया नहीं जाता था । मनुष्य किस 
तरह का है यह वात वे तत्काल पहिचान लेते थे और वह यदि कुछ लेकर आया 
हो तो उसे बुरा न लगे इस हेतु से उसकी चीज़ों को वे सिर्फ़ छूकर ही एक 
ओर रख देते थे ओर उसे वे खयं कभी नहीं खाते थे । कई वार ऐसा होता कि 
भक्त. मण्डली से उनकी बातें होती रहतीं, ओर इसी बीच में प्यास लगने के कारण 
वे पानी मागते, पानी कोन लाया इस वात की ओर उनका ध्यान भी नहीं रहता 
था; परन्तु जब वे उसे पीना चाहते उस समय उनका हाथ अकड्ने लगता था और 
वह पानी उनसे पीते ही नहीं बनता था, मानो उनका शरीर ही उस अपवित्र पानी 
को पीने से इन्कार कर रहा हो| तब वे फिर पानी मँगाते थे और दूसरे किसी 
के ला देने पर पीते थे स्वामी विवेकानन्द के सामने एक वार ऐसी ही घटना : 
हुई ओर अपने सदा के जिज्ञासु स्वभाव के कारण उन्होंने पानी लाने वाले 
« मनुष्य के आचरण के सम्बन्ध में बारीकी से जाच की । तब उन्हें यह पता लगा 
कि सचमुच ही वह मनुष्य खराब आचरण वाला है। 


उनको अपण करने के लिये लाये हुए पदार्थ का अग्रभाग यदि पहिले 
किसी दूसरे को दे दिया जाता था तो वह पदार्थ उनसे ग्रहण करते नहीं 
बनता था! 


समाचार पत्रों को वे कभी स्पशी नहीं करते थें; क्योकि उनमें सारे लड़ाई, 
मगड़े और प्रपंच की बातें रहती हें | एकबार वे एक भक्त के यहां उसके निमं- 
त्रण से भजन करने गये थे । उनके बैठने के लिये जो आसन तैयार किया 

कैसे पवित्र हो सकते हैं ९ कितने ही मनुष्य अशुद्ध आचरण और अपवित्र विचार 


 -ङूतने ही में माता ने मुझे समझाया कि “ये इतने बहुत से लोग तेरे पास _ त 
जैसा चाहते हैं वैसा काम करके आते हैं और उनकी दुर्दशा देखकर तुमे उन पर | 
-दया आती हे, तू उनको स्पर्श करने देता है, इसलिये उनके कमी का फल तुझे 


दिखाकर ) इसीलिये तो . यहां रोग हो गया है; नहीं तो इस देह के द्वारा 

गया था उसके पास एक अखवार पड़ा था । उसे देखते ही उन्होंने उसे वहां से 
उठा लेने के लिये कहा ! 


उसी तरह वे दूसरों के घर जाने पर आसन ग्रहण करने के पूवे ७2 कार 
का उच्चारण करने के वाद उस आसन को स्पर्शी करते और तब उस पर बैठते.! 


सदा सवकाल परमेश्वर चिन्तन में तन्मय रहने के कारण उनका मनही | 
शुद्ध और पवित्र हो गया था । यही नहीं, उनका तो शरीर भी अत्यन्त पवित्र 
हो गया था । ( देखिये पृ. १२८) 

उनके दर्शन के लिये नित्य अनेक प्रकार के लोग आते थे और सभी लोग & 
उनकी पदधूलि वड़े भक्तिभाव से ग्रहण करते थे । पर आने बाले लोगों में सभी | 


के भी हुआ करते थे । ऐसे लोगों के स्पर्श से श्रीरामकृष्ण का शुद्ध पवित्र 
देवशरीर दूषित हो जाता था! श्यामपुकूर में गले के रोग से पीड़ित 
रहते समय एक दिन उन्हें एक अद्भत दर्शन हुआ। उन्हें दिखाई दिया कि 
मेरा सूच्म शरीर मेरे स्थूल शरीर से बाहर निकल कर सामने घूम रहा है। 
श्रीरामकृष्ण कहते थे कि “ ऐसा दिखाई दिया कि मेरे उस शरीर में फोडा होगया | 
है। यह देख में अपने मन में विचार करने लगा कि ऐसा क्यों हुआ होंगा । र! 


भोगना पड़ता हे--इसी कारण ऐसा हुआ है ।” (अपने गले की ओर उं 


i 

उपरोक्त अद्भूत वृत्तान्त से श्रारामकृष्ण की अलोकिक पवित्रता की कल्पना 
पाठकों को हो सकेगी। 


श्रीरामकृष्ण के अनेक असाधारण गुणों में से तांत्र वैराग्य भी मुख्य 
गुण था । 
उनकी त्यागशीलता अमयोदित थी। “ जिसको ग्रहण 
वैराग्य करना है उसको काया-वचन-मनपूर्वक ग्रहणा करना 
चाहिये और जिसका त्याग करना है उसको भी वैसे ही 
काया-वचन-मन से त्याग देना चाहिये ”--इस सिद्धान्त का वे अक्षरशः पालन 
करते थे । मानसिक त्याग के साथ कायिक त्याग भी ऐसी विलक्षण रीति से 
किसी में आ सकता है यह ते श्रीरामकृष्णा के सिवाय अन्यत्र दिखना . अशक्य 
है । साधनकाल में श्री जगदम्बा के पादप में पुष्पांजलि समर्पण करते समय वे 
अत्यन्त व्याकुलता से प्रार्थना करते--“ माता ! यह ले तेरा पाप-पुण्य, मुझे 
शुद्ध भक्ति दे; यह ले तेरा ध्म-अधर्म, मुझे शुद्ध भक्ति दे; यह ले तेरी कीर्ति- 
अपकीति, मुझे शुद्ध भक्ति दे; यह ले तेरी शुचि-अशुचि, मुझे शुद्ध भाक्ति दे--” 
और इसी तरह और भी सब ट्रन्द्रों या जोड़ियों का श्री जगदम्वा के पादपद्म 
में त्याग ( या समर्पण ) कर देते थे । इस प्रकार उन्होंने सभी भोग वासनाओं 
का. ( इहामुत्रफलभोगविराग का ) पूर्ण रूप से त्याग कर दिया था । 


श्रीरामकृष्ण के अद्भुत चरित्र का मूल मन्त्र “ त्याग ” ही है ऐसा कहना 
बिल्कुल अनुचित न होगा । उनकी बुद्धिमत्ता असाधारण थी । इसालिये वे किसी 
भी कार्य में प्रवीण हो सकते थे और नाम, यश, और सम्पत्ति सहज ही प्राप्त 
कर सकते थे। परन्तु ईश्वर प्राप्ति के उद्देश ही को ग्रहण करके उन्होंने इस सब 
बातों की ओर दुर्लक्ष कर दिया । मथुरबाबू के समान धनी के आश्रय में रहते 


` हुए मनमानी सम्पत्ति मिलने का अवसर आने पर भी उन्होंने उसे ईश्वर प्राप्ति के 


मार्ग में विघ्न जानकर ठुकरा दिया ! उसके बाद. भी उन्हें लोभ में फँसने के योग्य 

अनेक प्रसंग आये पर उन्होंने अपने मन को अपने ध्येय से डिगने नहीं दिया। इतना 
ही नहीं वरन्‌ वे केवल मानसिक त्याग से ही सन्तुष्ट नहीं हुए और त्याग जैसा 
मानसिक वैसा ही कायिक भी होना सम्भव है यही पाठ मानो संसार को पढ़ाने 
के लिये, उसका भी आचरण उन्होंने करके दिखा दिया! उनके इस अद्भुत 
त्याग के थोड़े बहुत उदाहरण प्रथम भाग में आ चुके हैं । ( देखिये भाग १, पृ. 
१८२, १८३ ) यहां कुछ थोड़े और दिये जाते हैं । 


श्रीरामकृष्ण के पुजारी पद स्वीकार करने के बाद शीघ्र ही उन्हें उन्मादाः 
वस्था प्राप्त हो गई और देवी की पूजा-अर्चा यथाविधि करना उनके लिये 
असम्भव हो गया । लगभग उसी समय एक मास का वेतन लेने के लिये वे 
अन्य नौकरों के साथ बुलवाये गये, पर उन्होंने “ पेसा ईश्वर दर्शन के मार्ग में: 
विघ्न करता है, रुकावट डालता है ” कहकर बेतन लेने से इन्कार कर दिया। 
ओऔर उसी समय से उन्होंने वेतन के कागज पर कभी मी हस्ताक्षर नहीं किए! 


श्रीरामकृष्ण के पिता को सुखलाल गोस्वामी ने जो डेढ़ बीघे जमीन दी 
थी, उसके सम्बन्ध में रजिस्टरी दस्तावेज लिखाने की कोई जरूरत आ पड़ी । इस 
लिये सन्‌ १८७८ में उनके रिश्तेदारों ने उन्हें कामारपुकूर बुलवाया । श्रीराम- . 
कृष्ण कहते थे कि-“ रघुवीर के नाम की ज़मीन रजिस्टरी कराने के लिये अपने 
गांव गया । वहां कचहरी में मुझसे रजिस्टरी दस्तावेज पर हस्ताक्षर करने के लिये 
कहा गया । पर मेरे हाथ से हस्ताक्षर नहीं हो सके । “ मेरी ज़मीन” कहते 
नहीं वना ! केशव सेन के गुरु समभक्र कचहरी में मेरा बड़ा सम्मान हुआ 
और घर वापस आते समय मुझे कुछ आम भी दिये गये, पर में उन्हे अपने | 
साथ नहीं ला सका ! सन्यासियों को संचय करना मना है! ” : > 


°“ 
“ सन्यासी को द्रव्य ग्रहण नहीं करना चाहिये ” यह बात वे अपने 
भक्तों को समभझाते हुए बोले--“ कुछ दिन पहिले महेन्द्र यहां आया था । वापस हः: 


जाते समय उसने रामलाल ( श्रीरामकृष्ण के भतीजे ) के पास पांच रुपये दिये। _ 

IS: में इस बात को नहीं जानता था । उसके जाने के वाद रामलाल ने मुझे बताया । 
| त्य, मैंनें पूळा--' ये पैसे वह किस के लिये दे गया? ? रामलाल बोला--* आप 


| 
| ` : ही के लिये।” पहिले तो मैंने सोचा-- चलो अच्छा हुआ--दूध का पैसा देना 

| + है सो दे डालेंगे। ” पर हुआ क्या? रात को मैं कुछ आँख लगते न लगते | 
४ . नींद में से खड़बड़ा कर उठा । मुक्ते ऐसा मालूम हुआ, माने एक बिल्ली मेरी 

| छाती को खुरच रही हो ! वैसे ही मैं रामलाल के पास गया और उससे पूछा--- 

! “ अरे ! वे पैसे तेरी चाची ( श्रीरामकृष्ण की पत्नी ) के लिये तो नहीं दिये ? ” 

) | i वह बोला---' नहीं । ” तव में बोला-- तू तुरन्त ही जाकर पेसे वापस कर दे | 
F भला ! ? वे पैसे उसने वापस कर दिये तब कहीं सुफे आराम मिला ! ” 


यह कंचन व्याग श्रीरामकृष्ण के अस्थि मांस में इतना दढ हो गया था 
कि उन्हें पैसे का स्पर्श करते ही . नहीं बनता था । स्पश करने से उनका दम 
घुटने लगता और उनके शरीर भें बिच्छू के डंक मारने के समान पीड़ा 


होती थी और हाथ-पेर टेढ़े मेढे हो जाते थे । पेसे की ही वात नहीं थी वरन्‌ 

` जावन के अन्तिम दिनों में तो कोई बरतन भी वे हाथ में नहीं रख सकते थे । 

* एक दिन भक्त मण्डली से बातें करते २ वे बोले--“ हाल में मुझे ऐसा क्‍यों 

हो गया है भला ? घातु के बरतन को भी में हाथ नहीं लगा सकता । एक बार एक 

कटोरी में हाथ लग गया तो विच्छू के डंक मारने के समान पीड़ा हुई । लोटे के 

बिना भला कैसे काम चलेगा ? इसालिये सोचा कि रूमाल से ढांककर हाथ में 

रख लूंगा । तो भी क्या हुआ £ उसको हाथ लगाते ही हाथ अकड़ गया ! अन्त 

में में माता से बोला-- माता ! इस समय क्षमा कर, पुनः कभी ऐसा नहीं 

करूंगा । ” तब वह पीड़ा बन्द हुई। ऐसी विलक्षण दशा होने के कारण वे 
केले के पत्ते पर भोजन करते शौर मिद्री के बरतन में पानी पीते । 


जो बात कंचन त्याग की है वही वात संचय के सम्बन्ध में भी है। 
४ सन्यासियों को संचय नहीं करना चाहिये ” यह बात भी उनके रोम रोम 

में भिद गई थी। कलकत्ते में भक्त लोगों के यहां जाने पर यदि कोई भक्त कोई 
वस्तु उनके साथ देना चाहे तो उसकी वह इच्छा पूरी नहीं हो सकती थी। 
कारणा कि कोई भी वस्तु साथ रखने में संचय की कल्पना आ जाती है । भक्त 
लोग प्रेमपूर्वक बहुत आग्रह करते परन्तु उसका कोई उपयोग नहीं होता था। 
इस कारण किसी २ को वडा बुरा लगता था । एक दिन वे अपने किसी भक्त के 
यहां गये थे । वहां भजन आदि समाप्त होने के बाद वापस आते समय उस 
भक्त ने उनके साथ थोड़ी सी मिठाई रख देने का विचार किया । श्रीरामकृष्ण 
किसी भी तरह उसे लेने को राजी नहीं होते थे ओर वह भक्त तो बहुत ही 
आग्रह कर रहा था । तव श्रीरामकृष्ण अत्यन्त करुण स्वर से कहने लगे-- 
“ बाबू ! मुझ पर दया कीजिये । आप मेरे साथ यह कुछ भी मत दीजिये । 
इसको रखने में सुभे दोष लगेगा। में अपने साथ कोई वस्तु संचय करके केसे ले 
जाऊँ १ आप इसमें कुछ बुरा न मानें । ? 

एक दिन संचय के सम्बन्ध में बातें करते हुए वे बोले--“ साधु और 
पक्षी संचय नहीं करते । यहां ( मेरी ) तो ऐसी अवस्था है कि थैली में पान भौ 
नहीं रख सकता । शौच से आते समय हाथ में लगाने के लिये मिट्टी तक रखकर 
लाते नहीं बनता ! ” और बड़े आश्चर्य की वात तो यह है कि उनके . शरीर पर 
के कपड़े में किसी कोने में जरासी गांठ बांधते नहीं बनता था, क्योंकि गांठ का 
नाम लेने से संचय की कल्पना आ ही जाती है। कहीं पर गांठ बांध देने से 
उनका दम घुटने लगता था ओर हाथ पेर टेढे मेढे होने लगते थे! यह कैसा 
विलक्षण त्याग है £ त्याग की इस प्रकार की धधकती हुई अमि के पास आनेवाले 
लोगों की आँखें उनके तेज से चकाचौंध हो जाती थीं और उनके मन पर उसका 
विलक्षण परिणाम हुए विना नहीं रहता था इसमें आश्चर्य की कौन सी बात है ! 
साधन काल के प्रारम्भ से ही-अथवा यों कहिये कि जब से 
वे समझने लायक होश में आये तभी से-उनके मन में 
भा. २ रा. ली. ११ ५ 


काम- त्याग 

ऐसी दढ भावना हो गई थी कि काम और कंचन इश्वर-दर्शन के मार्ग 
में दो बड़े जुबरदस्त बाधक हें । इस बात का उनके मन में पूर्ण निश्चय 
होते ही वे श्रपने सदा के स्वभाव के अनुसार इन दोनों विन्नों को अपने 
मार्ग से हटाने के पीछे पड़ गये । कोई भी काम अधूरा करना उनको स्वभाव से 
ही पसन्द नहीं था । कंचनासक्ति का उन्होंने किस प्रकार पूरी विनाश किया 
था इसका थोड़ा सा वर्णान इसके पूवे हो चुका है। अब उन्होंने कामशाक्ति को 
कहां तक नष्ट किया था सो देखें । 


पुरुष और स्त्री का भेदभाव ही नष्ट होने पर सहज ही काम को जीता जा 
सकता हैं, ऐसा सोचकरः साधन काल में इस भेदभाव को नष्ट करने के लिये _ 
श्रीरामकृष्ण प्रत्यक्ष स्री वेष में ही ६ महीने रहे । उस समय उनमें किस अद्भुत 
रीति से श्री भाव आ गया था यह “ मधुरभावसाधन---” प्रकरण में वर्णन 
हो चुका हे ( देखिये भांग १ प्रकरण २६, श्रीरामकृष्ण का मधुरभाव- 
साधन ) । पुरुष ओर स्री के भेदभाव को उन्होंने विचार द्वारा नष्ट कर दिया 
था, और अपने खुद को “ में पुरुष हूं ” इस प्रकार समझने के भाव का भी 
पूर्णरूप से नाश कर दिया था । इतना होते हुए भी वे आजन्म स्त्रियों से दूर ही 
रहे । वे कहते थे कि “ सन्यासी जितेन्द्रिय हो, तो भी लोक शित्तणार्थ उसे स्त्रियों 
से सदा दूर ही रहना चाहिये ।;”” 


एक दिन लोग बैठे हुए थे। “ कामिनी कंचन त्याग के बिना ईश्वर की प्राप्ति 

नहीं हो सकती ” यह उद्गार श्रीरामकृष्णा के मुख से सुनकर एक मनुष्य बोला- 
“ पर महाराज ! कामिनी कंचन के बिना चलेगा कैसे ९” इस पर श्रीरामकृष्ण 
अपने श्रन्तरंग भक्तों की ओर देखकर बोले--“ ये लोग कहते हैं कि कामिनी. 
कंचन के विना केसे चलेगा ! पर यहां ( मेरी ) की अवस्था इनको क्या मालूम 
है ? इन दोनों का केवल स्पर्श होते ही हाथ टेढ़ा होकर बिच्छू के डंक मारने के 
समान पीड़ा होती है) २ 

“ किसी स्त्री को विशेष भक्तिमती देखकर आत्मीयता के साथ उससे 
ईश्वरी वार्ता करना चाहो, तो मानो बीच में कोई परदा गिरा दिया गया हो ऐसा 
मालूम पड़ता है और उस परदे की दूसरी ओर जाते ही नहीं वनता । ” 


“ एकाध वार अपने कमरे में अकेले ही रहने से और उतने ही में किसी 
सत्री के वहां आ जाने से मेरी अवस्था तुरन्त एक बालक के समान हो जाती है, . 
ओर वह स्त्री मेरी माता है ऐसी धारणा तुरन्त हो जाती है। ?” 


और भी एक दिन कामिनी व्याग के सम्बन्ध में बातें होते २ अपने साधन- 
काल का स्मरण आ जाने से वे कहने लगे--“ उन दिनों तो, मुझे स्रिया का 
डर लगता था । ऐसा मालूम हो मानो कोई वाधिन खाने को आ रही है !! और 
उसके अंग-प्रश्यंग खूब बड़े २ दिखने लगते थे मानो कोई राक्षसी हो! पाठे २ . 
बड़ा डर लगता था; किसी भी स्री को पास आने ही नहीं देता था । अब वह 
अवस्था नहीं रही । अब मैंने मन को बहुत सिखा पढ़ाकर समभाकर इतना कर लिया 
हे कि अब स्त्रियों की ओर “ आनन्दमयी माता के भिन्न २ रूप ” जानकर देखा 
| करता हूं । ते भी-यद्यपि स्तरियॉ जगदम्बा के ही अंश हैं, तथापि साधक के लिये- 
साधु के लिये-वे त्याज्य ही हैं। ” 3 
न “ इसीलिये यदि कोई खरी बहुत भक्तिमती हो ते भी, उसे में अपने | 
पास बहुत समय तक बैठने नहीं देता । थोड़े ही समय में मैं उससे कह देता हूं- | 
~ जा, वहां देवों का दर्शन कर जा! ? इतना कहने पर भी यदि वह न जावे 


> अवश्य ही उसके वश में हो जाता हे । संसारी मनुष्य स्री के उठ ? कहने 


और “बैठ ? कहने से बैठ जाते और किसी 


०”. 

“क्यों रे तेरी स्री कैसी हैः? वह उत्तर देगा “मेरी स्री अच्छी है! ? 


किसी एक की भी स्त्री खराब नहीं है 


“ पर संसारी मनुष्यों की ही बात क्‍या कहें ? एक दिन स्वयं सुको 


डी कहीं जाना था । रामलाल की चाची ( खुद की पत्नी ) से पूछने पर वह 


बोली “न जाओ।” तव मैं भी नहीं गया! थोड़े समय में मन में क्चिर 
आया-- कैसा चमत्कार है ! मैंने कभी गृहस्थी नहीं की। काम-कंचन का 
त्याग किया है तो भी मेरी यह अवस्था हे, तव संसारी मनुष्य बेचारा अपनी 
त्री के कितने वश में हो जाता होगा यह ईश्वर ही जाने ! ” 


एक दिन नारायण ( एक शिष्य ) को श्रीरामकृष्ण ने कहा--“ स्त्रियों के 
शारीर की हवा भी तू अपने को न लगने दे। सदा कोई मोटा कपड़ा ओढ 
लिया कर । और अपनी माता के सिवाय अन्य स्त्रियों से आठ हाथ, नहीं तो दो 
हाथ, आखिर को एक हाथ तो भी दूर रहता जा ! °” 


श्रीरामकृष्ण के साधनकाल के समय मथुरानाथ आदि ने उनके पागल- 
पन या उन्माद को अखण्ड ब्रह्मचर्यं का परिणाम समझकर उन्हें ( श्रीराम- 
कुष्ण को ) एक बार वेश्याओं. की मण्डी में ले जाकर छोड़ दिया था। यह 
वृत्तान्त पीछे ( भाग १ पृ. १८८ ) लिख ही चुके हैं । 


एकबार एक अत्यन्त स्वरूपवती वेश्या कलकत्ते में आई हुई थी । उसने 


~ 


सुना कि दक्षिणेश्वर में एक काम-कंचन त्यागी परमहंस रहते हें । वह अनेक 


मठ-मन्दिरों और तीर्थो में घूम चुकी थी, पर उसे सचा काम-कंचन 
त्यागी एक भी साधु नहीं मिला था । अतः ये साधु बाबा कैसे दें सो देखने के 
लिये वह एक दिन दक्षिणेश्वर गई । श्रीरामकृष्ण उस समय अपनी भक्त मरडली 
के साथ बातें कर रहे थे । वहां पहुँचकर, वह वेश्या श्रीरामकृष्ण को प्रणाम करके 


> 


बड़े अदब के साथ वहीं पर एक ओर खड़ी रही । इतने में श्रीरामकृष्ण शौच 

के लिये क्राऊतला की ओर जाने लगे । वह चतुर स्री भी, तुरन्त उनका लोटा 
लेकर, पीछे २ चलने लगी । 'फाऊतला तक चले जाने के बाद श्रीरामकृष्ण एक 
स्थान में शोच के लिये बैठ गये और वंह स्री लोटा लिये हुई वहीं एक ओर 
खड़ी रही । कुछ समय में वह स्त्री देखती है तो श्रीरामकृष्ण दोनों हाथों में दो 
लकड़ियाँ लेकर छोटे बालक के समान ज़मीन पर लकीरें खाच रहे हैं और मुँह 
से कुछ गुनगुनाते अपनी ही धुन में मस्त हें ! थोड़ी देर में उन्होंने उससे पानी 
माँग लिया, और विधि समाप्त करके वे उससे बोलते हुए वापस अपने कमरे में 
आ गये ! यह सव देखकर वह स्त्री आश्चर्य चकित हो गई ओर श्रीरामकृष्ण से 
क्षमा मॉगकर वहां से चली गई ! 


ही और एक वार उनकी परीक्षा लेने के इरादे से कुछ उपद्रवी लोगों 
ने, हृदय को फुसलाकर, एक रात को एक वेश्या को उनके कमरे में जाकर 
बेठाल दिया ! श्रीरांमकृष्ण की दृष्टि ज्योंही उसपर पड़ी त्योंही वे “ माता ! 
माता ! ” चिल्लाते हुए एकदम कमरे- से बाहर निकल पड़े और हलधारी को. 
पुकारकर बोले--“ दादा ! दादा ! जरा इधर आकर तो देख। मेरे कमरे में यह . 
कोन आकर बैठ गया है ? ” हलधारी के साथ २ उन्होंने और लोगों को भी. 
पुकारा । इसपर बहुत से लोग वहां जमा हो गये और उन लोगों ने उस वेश्या को 
वहां से भगा दिया । हृदय भी इस षड्यन्त्र में शामिल था यह जानकर श्रीराम- 
कृष्ण ने उसकी बहुत भत्सना की, और कुछ दिनों तक उसको अपनी सेवा भी 
नहीं करने दी । 


4 


कामकंचनासक्ति के साथ ही साथ और भी दूसरी 
वासना त्याग छोटी मोटी भोगवासनाओं का भी उन्होंने त्याग कर दिया 
था । वे कहते थे--“ छोटी छोटी वासनाओं का उपभोग 
करके भी त्याग करना ठीक होता है । पर बड़ी बड़ी वासनाओं के सम्बन्ध में 
यदि वैसा करने जाओ तो पतन होने की बड़ी सम्भावना रहती है । इसीलिये 

उनका त्याग विचार द्वारा ही--उनके दोषों की ओर ख्याल करके--करना 
चाहिये । ” उन्हाने अपने खुद की छोटी २ वासनाओं का त्याग इसी प्रकार 
उपभोग करने के वाद किया । कोई विशेष वस्तु लेने की, या कोई विशेष पदार्थ 
खाने की, अथवा कुछ देखने की इच्छा होने पर वे तुरन्त मथुरबाबू से कहकर 
उसे पूरी करा लेते थे | इस तरह की अनेक विनोद युक्त बातें वे बताया करते थे। 


एकवार उन्हें ज़रीदार पोशाक पहिनकर चांदी का हुक्का पीने की इच्छा 
हुई | वे बताते थे--“ मधुर से मैंने कहा; उसने पोशाक वनवा दी ओर एक 
चांदी का सुन्दर हुका भी ला दिया । तब में उस जुरीदार पोशाक को पहिन- 
कर हाथ में उस चांदी के हुके को रखकर बड़े रुआब के साथ हुक्का पीने बैठा; 
'और एकवार इधर से, एकबार उधर से, एकवार ऊपर से और एकवार नीचे से 
चुर मुँह से बाहर छोड़ा, और अपने मन से कहा--' रे मन ! इसको कहते 
हें जरीदार पोशाक पहिनकर चांदी के हुके में तम्वाखू पीना--वस ! हो गई न 
तेरी इच्छा पूण ! ” ऐसा कहकर हुका वैसे ही छोड़ दिया, शरीर पर से कपंड़ 
उतार डाले उन्हें पैरों से रोंद डाला, उन पर थूक दिया और बोला--* रे मन ! 
यह जरी का कपड़ा है भला ! इंससे रजोगुण बढ़ता है। यह हमें नही चाहिये । 
इससे हमें क्या मतलब ? थू: ! थूः | ” 


श्रीरामकृष्ण कहते थे--“ बचपन में गंगा में स्नान करते समय एक दिन 


एक लड़के की कमर में सोने की करधन देखी थी । बाद में ऐसी स्थिति हो जाने 


पर ( उन्मादावस्था प्राप्त हो जाने पर ) एक दिर्न उसी तरह की करधन 
'पहिनने की इच्छा हुई । मथुर से मैने कहा । उसने सोने की एक सुन्दर करधन 


ला दी । उसे में पहिना । पहिनते ही शरीर के भीतर की वायु ऊपर चढ़ने लगी. 


ओर पीड़ा होने लगी ! सोना तिकि में लगा नहीं कि बस ! इतने ही में तुरन्त 
उसे दूर फेक देना पड़ा | ” 

सरल स्वभाव, पवित्रता, काम-कंचन त्याग आदि के समान 

सत्यनिष्ठा ही श्रीरामकृष्ण में सत्यनिष्टा की भी हद्द हो गई थी । उनके 

मुँह से असत्य भाषण कभी भी नहीं निकलता था। “ आज 

असुक जगह जाऊंगा---” ऐसा कह दें, तो वहां जाते ही थे। “ अमुक काम 
करूंगा--” कहने के बाद वे वह काम कर ही डालते थे । दिल्लगी में भी किसी 
का असत्य भाषण उन्हें सहन नहीं होता था । यदि कोई किसी काम को करने के 
लिये कहकर उसे न करे, तो वे तत्काल उसके कान ऐंठते थे। एक दिन वे 
त्राह्म समाज में गये थे पर शिवनाथ बाबू को कुछ काम रहने के कारण वे. 
बहां हाज़िर नहीं हो सके । उनके सम्बन्ध में चचा करते हुए श्रीरामकृष्ण बोले-- 
“ शिवनाथ को देखकर बड़ा आनन्द होता है । उसकी इश्वर के प्रति बड़ी भक्ति 
है । इतने लोग उसे मान देते हें तब उसमें थोड़ी बहुत ईश्वरी शक्तितो अवश्य ही 
होनी चाहिये । पर शिवनाथ में एक बड़ा भारी दोष है---उसके बोलने का. 
ठिकाना नहीं रहता । उस दिन उसने मुझसे कहा कि दक्षिणेश्वर आऊंगा पर 
नहीं आयां और कुछ सन्देशा भी नहीं भेजा--यह अच्छा नहीं है । ” ऐसा कहकर 
चे पुनः बोले कि “ सत्यवचन ही कलियुग की तपस्या है । सत्यनिष्टा के वल से. 
अगवान को प्राप्त कर सकते हैं । सत्यनिष्टा न हो तो मनुष्य का धीरे २ सर्वनाश 


> 
डो जाता ह” 


चे सदा कहा करते थे क्रि “ बारह वर्ष तक यदि काया-वचन-मन से 
सत्य का पालन किया जाय, ते मनुष्य सत्य-संकल्प हो जाता है। उसके शब्द्‌ 
को माता कभी मिथ्या नहीं होने देती 1.” बिल्कुल बचपन से ही श्रीरामकृष्ण 
स्वयं अत्यन्त सत्यनिष्ठ थे । उनकी यह सत्यनिष्ठा उत्तरोत्तर बढ़ती गई, और 
सचमुच अच्तरशः यह उनके अस्थिमांस में किस प्रकार भिद्‌ गई थी इसे देखा _ 
जाय तो आश्चर्य की सीमा नहीं रहती । ५ | अन्न 

एक दिन अपनी भक्त मण्डली से बातें करते २ वे कहने लगे“ सत्य | 


५, ४ १५००२५०. | 


4! करते २ मेरी यह कैसी अवस्था हो गई सो तो देखो । एकाध बार यदि सहज ही 
, | कह दिया कि आज भोजन नहीं करता, तो फिर भूख लगने पर भी खाते नहीं 
| बनता ! किसी को कोई काम बताने पर वही उसे करे । यदि कोई दूसरा करूंगा 
है णा कहे तो वह ठीक नहीं होता । यह कैसी अवस्था हो गई है ? इसका कोई उपाय 


| जा बळ 

118] नहीं है क्या ? ?” | 


| “ एक दिन भाऊतला की ओर लोटा लेकर चलने के लिये मैंने एक से 

` कहा । उसने ` अच्छा ” तो कह दिया पर किसी दूसरे काम के सबब वह वहां से 

चला गया । उसके बदले कोई दूसरा आदमी लोटा लेकर वहां आया । शोच से न 
लोटकर देखता हूं तो कोई दूसरा आदमी लोटा लेकर खड़ा है ! उसके हाथ से 
- मुझे पानी लेते ही नहीं बना! हाथ में सिर्फ मिट्टी लगाकर पहिले मनुष्य के 
आते तक में वैसा ही खड़ा रहा | कया किया जावे? माता के पादपद्म में फूल 
चढ़ाते समय जव में सभी बातों का त्याग करने लगा उस वक्त बोला--“ माता ! 
यह ले तेरी शुचि-अशुचि, यहे ले तेरा धर्म-अधर्म, यह ले तेरा पाप-पुण्य, यह | 
“ले तेरा भला-बुरा मुझे केवल तेरी शुद्ध भक्ति दे! ” परन्तु उस समय “यह ले | 
तेरा सत्य-असत्य ” यह मैं नहीं कह सका । सत्य का त्याग कैसे करूं 2 ” 


उनके मुँह से बाहर निकलने वाली वात किसी न किसी तरह सच उतर 
ही जाती थी। दिखने में असम्भव वात भी किसी अतर्क्य रीति से सच हो 
जाती थी । मुँह से बाहर निकलने वाली बातों को तो जाने दीजिये; पर उनके 
मन में भी असत्य संकल्प का उदय कभी नहीं होता था । उन्हें कोई इच्छा 
हो ते वह किसी न किसी तरह पूरी हो ही जाती थी। 


काशीपूर के वर्गाचे में गले के रोग से बीमार रहते समय एक दिन वे 
यास के लोगों की ओर देखकर बोल--“ क्या इस समय कहीं एकाध आंवला 
मिलेगा ? मुंह में स्वाद नाम को नहीं है । अगर एकाध आंवला चबाने को लिम 

जाय तो कितना अच्छा होगा १” वह ऋतु आंवला मिलने की नहीं थी, इस 
लिये इस समय आंवला कहां से मिले यह सोचकर सब कोई निराश होकर 
चुप बैठ गये । उनमें से दुर्गाचरणा नाग (श्री नाग महाशय ) से स्वस्थ बैठा 
नहीं गया । आंवला मिले बिना स्वस्थ बैठना ठीक नहीं है यह सोचकर उन्होंने 
तुरन्त ही वहां से उठकर आसपास के बगीचों में हूंदूना शुरू कर दिया । लगातार 
दो दिन भटकने के वाद तीसरे दिन उन्हें एक वर्गाचे में एक पेड़ में दो तीन 
आंवले दिखाई दिये । उन्हें वे तोडकर ले आये और उसी समय काशीपूर जाकर 
श्रीरामक्कष्ण को वे आंवले दे दिये ! उनको निश्चय था कि जब श्रीरामकृष्ण को 
आंवला खाने की इच्छा हुई है, तो कहीं न कहीं आंवला मिलना ही चाहिये ! 

एक दिन भक्तगणों से वोलते बोलते श्रीरामकृष्ण बीच ही में कहने 
लगे--“ मुझे; अभी ही अच्छी हग आदि डाली हुई गरम २ कचौड़ी खाने की 
इच्छा हो रही है। ” यह सुनकर एक मनुष्य बोला--“ तो में अभी कलकत्ता 
जाकर ताजी कचौड़ी बनवाकर ले आता हूं। ” श्रीरामकृष्ण बोले--“ नहीं ! 
कचौड़ी के लिये ही खासकर इतनी दूर जाने की जरूरत नहीं है और 
इसके अलावा इतनी दूर आते तक वह गरम भी केसे रहेगी? इस तरह बातें हो 
रही थीं की कलकत्ते से एक मनुष्य बिल्कुल वैसी ही गरमागरम कचोड़ी उनको 
देने के लिये ही लेकर आ पहुँचा |. 


एक दिन राखाल दन्षिणेश्वर आये हुए थे । श्रीरामकृष्ण उनके साथ बहुत 
समय तक बातें करते रहे ! राखाल ने कुछ खाया नहीं था, इसलिये भूख की 
व्याकुलता से वे रोने लगे । खाने के लिये देने लायक कोई भी चीज पास में नहीं 
है यह देख श्रीरामकृष्ण जल्दी २ उठे और घाट पर जाकर ज़ोर २ से “ गौरः 
दासी ( एक स्त्री भक्त ) ! मेरे राखाल को भूख लगी है, कुछ खाने के लिये लेकर 
जल्दी आ ”--ऐसा कहते हुए चिल्लाने लगे । थोड़ी ही देर में कलकत्ते की ओर से 
एक नौका आकर घाट पर लगी, और उसमें से बलराम बसु और गौरदासी. 

| दोनों नाचे उतरे । गोरदासी श्रीरामकृष्ण को देने के लिये एक डब्बे में | 
है! रसगुल्ले (मिठाई) भरकर लाई थी ! उसे देखते ही बड़े आनन्दित होकर वहीं से' 
|’ ,_ वे राखाल को पुक्रारते २ कहने लगे--“ ए राखाल ! अरे ये देख रसगुल्ले- 
(1 गोरदासी लेकर थाई है--भूख लगी है बोला न ? ” राखाल वहां आकर कुछ 
Hi क्रुद्ध से होकर बोले--“ महाराज ! मुझको भूख लगी है यह वात आप हर 


किसी को बताते क्यों फिर रहे हैं ? ” श्रीरामकृष्ण बोले--“ अरे ! भूख लगी 
है तो उसे बताने में क्या हज है? आ ये ले, खा रसगुल्ले ! ” 


| 

# 
| ऐसे अनेकों उदाहरण बताये जा सकते हें । मुख से असत्य भाषण नहीं 
| निकलना, मन में भी असत्य संकल्प का उदय न होना, वाचिक और मानसिक 
। सत्य पालन की वात भला जाने दीजिये । पर श्रीरामकृष्ण का शरीर भी सदा. 
| सत्य का ही पालन करता था। शाज्तरों का कहना है कि सत्य का पालन शरीर, वाणी 
| र मन से करना चाहिये । परन्तु शरीर द्वारा सत्य पालन करने का क्या अर्थ 
है इस शंका का समाधान जितनी सुन्दर रीति से श्रीरामकृष्ण के चरित्र द्वारा 
i होता है वैसा अन्यत्र देखने में नहीं आता । निम्न लिखित उदाहरणा से यह वात 
। स्पष्ट दिख जावेगी । र 


काली मंदिर के पास बाबू शम्भुचन्द्र मल्लिक का बगीचा था । इसी में 
उनका एक दवाखाना था । शम्भुचन्द्र और उनकी पत्नी, दोनों ही श्रीरामकृष्ण 
के वडे भक्त थे । श्रीरामकृष्ण बीच = में वहां घूमने के लिये जाते. और शम्भु- 
चावू के साथ ईश्वरी वार्तालाप करने में कुछ समय व्यतीत करके लौट आते। * 
श्रीरामकृष्ण को पेट पीड़ा की बीमारी थी ! एक दिन वे शम्भुचन्द्र के यहां गये: | 
हुए थे । वहीं उनके पेट में पीड़ा होने लगी । शम्भुचन्द्र उनसे बेलि--“ आपको. | 
मैं अफीम की एक दो गोलियां दूंगा, उन्हें आप वापस जाने के बाद खाडये, | 
आपके पेट का दर्द बन्द हो जावेगा । » श्रीरामकृष्ण ने यह बात स्वीकार की | 

बाद में बड़ी देर तक दोनों में बातचीत होती रही और बोलने की धुन में. 
दोने हा इस बात को भूल गये.। 

श्रीरामकृष्ण वापस जाने के लिये रवाना हुए तब दस बीस कृदम जाते 
है। उन्हें गोलियों की याद आई | त्योंही वे वापस आये पर लौटकर देखते हैं 
तो शम्भुचन्द्र वहां से चले गये थे ! तब इतने ही के लिये उन्हें क्यों पुकारे, यह 
सोचकर कम्पोन्डर के पास से ही अफीम की दो गोलियां लेकर वे पुनः लोटे । 
पर रास्ते में आने पर, न जाने क्या हो गया, उनसे ठीक २ चलते ही नहीं 
बनता था । पैर रास्ते की ओर न जाकर नाली की ओर ही खिंचने लगे! 
“ ऐसा क्यों होता हे-रास्ता तो नहीं भूल गया? ” ऐसा संशय होने 
लगा। तव वे पीछे की ओर देखने लगे तो पिछला रास्ता बिल्कुल स्पष्ट दिखता 
था ! न जाने सचमुच रास्ता मूल गया हूंगा ऐसा सोचकर वे फिर रम्भुचन्द्र 
के फाटक तक आये और वहां से अपने रास्ते को पुनः एक बार ठीक २ देख-- 
कर वापस जाने लगे । तो भी फिर वही हाल हुआ । उनके पैरों को ठीक रास्ता. 
मिलता ही नही था ! ऐसा क्यों हो रहा है इसका कारण भी उनके ध्यान में न्‌ 
आया । चलना शुरू करें पर उनके पैर सीधे जाने से इन्कार कर दें ! इसी प्रकार 
दो तीन वार हो जाने से वे निराश होकर रास्ते में बैठ गये तब. एकाएक उनके 
मन में बात आई कि--“ अरे हो | शम्भु ने तो कहा था कि “मेरे पास से 
गोलियाँ लेते जाना ? पर वैसा न करके उसे बिना बताये ही. में उसके कम्पोन्डर | 
के पास से गोलियाँ लेकर जा रहा हूं ! इसी कारणा माता मुझे यहां से जाने 
नहीं देती होगी ! शम्भु से बिना पूछे गोलियाँ दे देना कम्पौन्डर के लिये उचित 
नहीं था और “ मेरे पास से ले जाना ? करके उनके बताने पर दूसरे के पास से. 


ले जाना मुझे भी उचित नहीं था ! इस तरह गोली ले जानेमें तो असत्य भाषण | 
और चोरी दोन ही दोष होते हैं । इसीलिये माता मुझे यहां से जाने न देकर: 


१: 
यहीं अटकाकर रखती होगी ! ” यह बात मन में आते ही वे तत्काल दवा- 
- मे गण चह # था सत लय ० 8 
खाने में गये । वहां वह कम्पौन्डर भी नहीं था, इसलिये उन्होंने दरवाज़े में से ह | 

उन गोलियों की पुडियों को भीतर डालकर “ ये तुम्हारी गोलियाँ भीतर डाल दी 
हैं !--” इस तरह जोर से चिल्लाकर अपना रास्ता पकड़ा ! अब इस वार पैर 
ठक चलते थे और रास्ता भी ठाक दिखाई देता था। शीघ्र ही वे अपने 
कमरे में आ पहुँचे । वे सदा कहा करते थे कि-- जिसने अपना सारा भार 
पूणं रूप से माता पर डाल दिया है उसके पेर माता जुरा भी इधर उधर पड़ने 
नहीं देती । ” 

इस प्रकार के कितने ही दृष्टान्त उनके चरित्र में दिखाई देते हैं । इस 


> 
क 


अलौकिक सल्यनिष्ठा और निभरता क॑ 


है ? सत्यनिष्ठा तो उनके रोमरोम में, अस्थिमांस में इतनी प्रविष्ट कर गई थी, 
कि असत्य संकल्प का उनके मन में आना और जिव्हा से असल्य भाषण का 


बाहर निकलना उनके लिये असम्भव वन गया था। उनकी जगदम्बा पर. 


निभरता तो बडी विलक्षण ही थी । उनके बालक के समान सरलभाव से माता. 
पर निर्भर रहने (या अवलम्बित रहने ) में ही उनका अलोकिक शाक्ते सर्वस्व 
संचित था । वे बारम्बार अपने शिष्यों को नीचे दिया हुआ उदाहरण वताया 
करते थे--“ हमारे गांव के पास एक पहाड़ी है । उस पर से, आसपास के गांवों 
को जाने के लिये, एक सकरी सी पगडंडी है । एकबार एक मनुष्य अपने दोनों 
लड़कों को साथ लेकर उस पहाड़ी की पगडंडी पर से जा रहा था । छोडे लड़के 
को उसने गोदी में ले लिया था और बड़ा लड़का उसका हाथ पकड़कर चल 
रहा था । जाते २ रास्ते में कोई तमाशा देखकर गोद में का बालक आनन्द से 


ताली बजाने लगा । उसी तमाशे को देखकर चलने वाला लड़का भी बाप के हाथ... 
को छोड़कर ताली बजाने ही वाला था कि वैसे ही ठोकर लगकर धप्‌ से नीचे ` 


गिरा और रोने लगा | उसी तरह माता ने जिसका हाथ पकड़ लिया है उसे 


गिरने 'का कोई भय नहीं है, पर जिसने माता का हाथ पकड़ा हो, उसे तो भय हो : 


ही सकता है। उसने हाथ छोड़ा कि वह गिरा ही समझो । ” 

श्रीरामकृष्ण की जगदम्बा पर इतनी उत्कट भक्ति भी कि 

ईश्वर निर्भर उन्हें जगदम्वा के सिवाय दूसरा कुछ सूझता ही नहीं था । 

ऐसा कहने में कोई अत्युक्ति न होगी । एक दिन “ विचार 

करने ” के विषय में बातें निकलने पर वे अपने एक “ मणि ” नामक शिष्य 

से बोले--“ बाबू ! विचार बहुत हो गया । सिर्फ विचार करने से कहीं ईश्वर 

को जाना जा सकता है? न्यांगटा कहा करता था कि “ ईश्वर के एक अंश से यह 

सारा ब्रह्मारड उत्पन्न हुआ है इतना ही मैंने सुन रखा है--वस, इतना ही बस है। 
जृयादा विचार करने की क्या जरूरत है? ? 


“ हाजरा की विचार बुद्धि वडी जबरदस्त है । उसका सिर्फ हिसाब 
सुनते जाइये--हं; इतने अंश से जगत उत्पन्न हुआ और अब इतने अंश 
बाकी बचे हें ! ” वह यदि किसी दिन मेरे पास बैठा हो और हिसाब करने 
लगे, तो मेरा माथा ठनकने लगता है--क्या जलाना है ऐसे हिसाब को ? में 
जानता हूं कि मुझको कुछ भी मालूम नहीं है और में कभी कुछ मालूम करने 
का प्रयत्न भी नहीं करता हूं । मैं केवल “ माता ” “ माता ” करते हुए पुकार 
मचाया करता हूं । बस ! जैसी उसकी इच्छा होगी वैसा वह करेगी ! इच्छा 
होगी तो वह मालूम करा देगी और नहीं तो नहीं ! मेरा स्वभाव तो बिल्ली के 
बचे के समान हे। उस बच्चे को केवल “ म्याऊँ” “ म्याऊँ”” करना 
आता है। तब उसकी माँ उसको कहीं भी रखे--कूड़े के ढेर पर रखे या 
गृहस्वामी के विछौने पर रखे ! छोटे बच्चे को माँ चाहिये; उनकी माता धनी है 


. या गरीब है इसे वे नहीं जानते ! नौकरानी के बच्चे को भी पूरा भरोसा अपनी 


हि ~ ~ ~ ~ CD च रक 
माता का ही रहता है ! मालिक के लड़कों से यदि उसकी लड़ाई हो जाय, तो. 
भी वह यही कहता है--“ अच्छा ! ठहर जाओ, अभी मैं अपनी माँ को जाकर 
बताता हूं ! ? ग है 

और श्रीरामकृष्ण की भी सदैव यही अवस्था रहा करती थी । “ में कुछ 
नहीं समझता, मेरी माता सब कुछ समझती है--जो उसकी इच्छा होगी वह 
करेगी ?--यह उनका सदा का भाव रहता था ! 

अपने साधन काल की बातें बताते” हुए वे एक दिन बोले--“ तब जब में 
धरना देकर बैठ जाता था, में कहूं--* माता ! में मूख, अनाड़ी ( अज्ञानी ) 
मनुष्य हूं; सुझे तू समझा दे--वेंद, पुराण, तन्त्र और शास्त्रों में क्या है 
सो ! “--इस पर माता ने मुझे एक एक करके सब समभा दिया ! ” 

ज्ञान प्राप्त करने के उद्देश से उन्होंने अलग प्रयत्न ही नहीं किया । माता 
की इच्छा होगी तो वह देगी मुझको ज्ञान। अपने को जो चाहिये सो माता से 
माँग लें और उसे जो उचित दिखेगा सो वह करेगी--इस प्रकार की अद्भुत 
निर्भरता उनके स्वभाव में थी । 


जैसा ज्ञान के बारे में था वैसा ही उनका अपनी शरीर रक्षा के सम्बन्ध 
में रहता था । उस ओर वे बिल्कुल ध्यान नहीं देते थे। साधन काल की वाते तो. 
लिख ही चुके हैं । उनसे यह वात स्पष्ट दिखाई देती है। सदा सर्वकाल मन तो 
ईश्वर चिन्तन में तल्लीन रहता था तब देह की चिन्ता कौन करे ? 

साधनकाल में एक बार वे जोर से बीमार पड़ गये । वे स्वयं बताते थे-- 
“ एक दिन मैं काली मन्दिर में बैठा था । माता के पास आराम कर देने के लिये 
प्राथना करने की इच्छा हुई, परन्तु स्पष्ट रूप से बोलते ही न बने । इतना ही. 
कहा कि “ माता ! हृदू. कहता है कि बीमारी की वात एकवार माता के पास 
निकालो । › पर मैं ऐसा कहता हू कि तत््षण अजायव घर में की तारों से गूंथी 
हुई मनुष्य की हड्डियों की ठठरी एकदम मेरी आँखों के सामने आ गई । उसी समय 
में बोल उठा-- माता ! तेरी जो इच्छा हो सो कर । इतना ही है कि तेरे गुणों 
का वर्णन करते हुए घूमने को मिले, इसी हेतु से मेरी हड्डियों की ठठरी को किसी. 
तरह वहीं ( अ्रजायब घर ) के समान गूंथकर रख दे तो बस होगा । ” 

१०--श्रीरामकृष्ण की शिष्य परीक्षा । 


“ किसको धर्मलाभ होगा, किसको नहीं होगा, और 
सको कितना हुआ हे, इत्यादि सब बातें माता मुझे दिखा 


--श्रीरामकृष्ण । 


शास्त्रों में गुरु को “ भवरोगवैद्य ” कहा गया है । श्रीरामकृष्ण के सत्संग 
से पता लग जाता था कि यह नाम व्यर्थ अलंकारिक नहीं है वरन्‌ सचमुच अथे 
पूर्ण है । साधक ईश्वर प्राप्ति के माग में चलते हुए जिन २ अवस्थाओं में से पार 
होता हें वें अच्छी हैं या बुरी, साधक की उन्नति के लिये अनुकूल हैं या प्रति- 
कूल, यह वात उसके लक्षणों पर से सद्गुरु तुरन्त कैसे पहिचान लेते हैं, यदि 
वे अनुकूल हों तो उन्हें किन उपायों से साधक के स्वभाव में सम्मिलित करके 
किस प्रकार उसे उत्तरोत्तर उच्च अवस्था प्राप्त कराने में वे सहायक बनाई जा 
संकती हैं, यदि वे प्रतिकूल हों तो साधक का उनसे अकल्याण न होने देकर 
उन्हें किस तरह क्रमशः दूर हटाया जा सकता है, इसके सम्बन्ध में सद्गुरु 
केसी व्यवस्था करते हें--इत्यादि बातें श्रीरामकृष्ण के पास सदा देखने को 
मिलती थीं । नरेन्द्र को प्रथमतः जब निर्विकल्प समाधि ग्राप्त हुई तब श्रीरामकृष्ण 

| र उससे बोले--“ तू अब कुछ दिनों तक दूसरों के हाथ का मत खाया कर; स्वयं 
रसोई बनाकर खाता जा; इस अवस्था में, बहुत हुआ तो माता के हाथ का 
he खाना बन सकता है । ओर किसी दूसरे के हाथ का खाने से यह भाव नष्ट हो 


जाता है ! ” एक भक्त का ध्यान बाह्य शौचाचार की ओर ही बहुत रहता था। 
उसी कारण उसके मन को ईश्वर चिन्तन में एकाग्र न होते देख श्रीरामकृष्ण उससे 
i बोले-- लोग जहां मलमूत्र त्याग करते हैं वहां पर एक दिन तू मुद्रा धारण 
करके बैठ और ईश्वर का ध्यान कर ! ” एक के भजन काल के उद्दाम शारीरिक 
] ग री विकार उसकी उन्नति के प्रतिकूल दिखाई देने के कारण वे उसका तिरस्कार करते 
| | | हुए बोले, “ बड़ा आया है यहां सुमको अपना भाव दिखाने; यथार्थ भाव रहने 
11 से झ्या कहीं इस तरह हुआ करता है; डुबकी लगा, स्थिर हो । यह कया है; (दूसरों 
टि की ओर रुख करके ) किसी बड़ी कढ़ाई में आध छटाक दूध डालकर नांचे अच्छी धध- 
| कती हुई आग जला दी जावे वैसा हौ इसका यह भाव है । थोड़ी ही देर में कढ़ाई 
| ; को नीचे उतारकर देखो तो वहां क्या है £ दूध की एक बूँद भी नहीं है । आधी 
| 2 छटाक तो सिर्फ कढ़ाई की भीतरी ओर को चुपड़ने में चला गया ! ” वैसे ही 
४) . ओर एक का मनोभाव पहिचानकर उससे बोले--“ निकल साले यहां से ! 
। ण जरा खा, पी, चैनकर तब फिर यहां आ, और कोई भी काम धर्म समझकर 
| 'मतकर--जा ! ” काशीपूर के वर्गाचे में एक दिन कुछ वैष्णव भक्त लोग एक 
| जवान लड़के को लेकर श्रीरामकृष्ण के पास आये । वह लड़का ईश्वर भक्ति 
} करता था । परन्तु हाल में चार पांच दिनों से उसका आचरण किसी उन्माद- 

| ग्रस्त मनुष्य के समान हो गया था । उसके मुँह और छाती का रंग लाल हो गया 
था; वह अत्यन्त दीनभाव से जिस किसी के पैरों की धूलि अपने सिर पर 
धारण करता था ! इश्वर का नामोच्चारण करने से उसके शरीर में कम्प होने 
'लगता और रोमाश्च हो आता था । दोनों नेत्रों से लगातार श्श्रुधारा बहने के कारण 
आँखें सूजकर लाल हो गई थीं, और शरीर की ओर उसका बिल्कुल ध्यान ही 
नहीं था । एक दिन नाम संकीर्तन करते २ एकाएक उसकी ऐसी दशा हो गई 

गुरू को अपने शिष्य की ठीक २ परीक्षा करना जानना चाहिये । यह * 
` औरामक्ृष्णमें पूरणी रूप से था । . 

ओर तब से उसकी यही अवस्था रहा करती थी । तब से खान, पान, निद्रा प्रायः नहीं 
सी हो गई थी । रात दिन ईश्वर दर्शन की व्याकुलता से वह तड़फता रहता था । 
उस लड़के को देखते ही श्रीरामकृष्ण बोले--“ यह मधुरभाव का आरम्भ दिखाई 
देता है, परन्तु इसकी यह अवस्था टिकेगी नहीं;--वह इसको नहीं रख सकेगा 
इस अवस्था को बनाये रखना बड़ी कठिन बात है। स्री के स्पर्श मात्र से 
( काम भाव से होने पर ) यह अवस्था तत्काल नष्ट हो जाती है । ” श्रीराम. 
कृष्ण का बोलना सुनकर और “ कम से कम, यह लड़का पागल तो नहीं 
हुआ है--” यह जानकर उन लोगों को अच्छा लगा । तदनन्तर कुछ दिनों में 
पता लगा कि श्रीरामकृष्ण ने जो वात बताई थी वही सचमुच हुई । भाव के क्षणिक 
उद्दीपन से उसकी जितनी उच्च अवस्था हो गईं थी, उतना ही उसका अधःपतन 
उसके उस भाव के समाप्त होते ही हो गया ! 


और यथार्थ में, केवल भाव अथवा समाधिलाभ होने से ही सब कुछ काय 
समाप्त नहीं हो जाता; उसके वेग को धारण कर सकना, उस उच्च अवस्था 
को अपने स्वभाव में सम्मिलित कर सकना, दृढ़मूल करना (पचा सकना ) 
चाहिये---यह भी उतने ही महत्त्व की बात है। यदि ऐसा न हो सका तो उच्च 
अवस्था में पहुँचि हुए अनेक साधकों का अधःपतन हो जाता है। मन में वास- 
नाओं का लेशमात्र रहने से वह उच्च अवस्था कायम नहीं रहती । इसीलिये' शास्रं 
की आज्ञा है कि “ साधको को वासनाओं का समूल त्याग करना चाहिये । ” | 


औषधियाँ कितनी भी अच्छी हों, पर रोग का निदान ठोक २ हुएबिना | 
चे कुछ काम नहीं देती । वैसे ही उपदेश वाक्य कितने ही अच्छे हों पर रिष्यों Ey 


~ 


की ठीक २ परीक्षा किये बिना उनका प्रयोग करना निरर्थक होता है । इसीलिये | 


भा. २ रा. ली. १२ 

tr उनको मनुष्यों की परख बहुत अच्छी आती थी। कौन कैसा है यह 
| | जानने में वे कभी गलती नहीं करते थे । अपने पास आने वाले प्रत्येक मनुष्य के 
। भाव को ठीक २ पहिचानकर ही वे उससे व्यवंहार करते थे, ओर प्रत्येक से उनके 
स्वभाव के अनुरूप ही अपने साथ बतीव कराते थे ! उदाहरणा्थ--नरेन्द्र के सम्बन्ध 
में वे कहते थे कि “ नरेन्द्र मेरी ससुराल हे । ” ( अपनी ओर उंगली दिखाकर ) 
(५ “ इसके भीतर जो कोई है वह मानो मादी है। और ( नरेन्द्र की ओर उंगली 
शू दिखाकर ) इसमें जो कोई हैं वह मानो नर है ! ” वे नरेन्द्र को अपनी कोई भी 
® सेवा नहीं करने देते थे वे कहते कि “ उसको सेवा करने की जरूरत नहीं है।”” 
राखाल को ( स्वामी ब्रह्मानन्द को ) वे अपना पुत्र समझते थे ओर उसका 
लड़के के समान लाड प्यार करते थे । यदि कोई अपने स्वभाव के विरुद्ध आच- 
रण करता था, तो उनसे वह विल्कुल सहन नहीं होता था। एक दिन देवी के मन्द्र 
| में खड़े २ भावावेश में उन्हेंन गिरीश को भैरव के रूप में देखा । तव से वे 
i उसे साक्षात्‌ भैरव समभते थे और वह चाहे जैसा बोले उसका हर तरह का 
(१8 बोलना वे खुशी के साथ हँसते २ सुन लेते थे । एक दिन एक दूसरा मनुष्य 
ी र क ज्योंहा उनसे गिरीश के समान बोलने लगा, त्योंही उन्होंने उसे 
| रोककर कहा--“ यह भाव तेरे लिये उचित नहीं है; वह गिरीश को ही शोभा 
देता है । ” इसी प्रकार और सभी दूसरों से उनका शान्त अथवा वात्सल्य--कोई 
एक सम्बन्ध निश्चित रहता था । वे कहते-- कांच की अलमारी के भीतर की 
जैसे सब चीजें दिखाई देती हैं, उसी तरह मनुष्य के भीतर क्या है और कया 
नहीं है यह सब मुझको माता दिखा देती है। किसी मनुष्य की छड़ी से और 
किसी की छतरी पर से मुझको उसका स्वभाव पहिचान में आ जाता है । ? 
हि >> अपने आश्रय में आने वाले हर एक की वे बहुत बारीकी से परीक्षा करते 
हक थे, और यदि उस परीक्षा में वह उतर जाय तभी उससे वे दिल खोलकर व्यव- 
हार करते थे। उनकी यह परीक्षा कभी गलत नहीं निकली । केशवचन्द्र सेन के 
अनुयायियों में फूट होने पर एक दिन वे उनसे बोले--“ केशव ! तू अपने 

समाज में जैसे चाहता है वैसे आदमी भर लेता है, इसीलिये तो ऐसी नौबत 
आती हे । बारीकी से पर्राक्ञा किये बिना में किसी को भी अपनी मरडली में 
शामिल नहीं करता । ” 


अपने पास आने वाले प्रत्येक मनुष्य की वे कितनी बारीकी से और 
कितने प्रकार की परीक्षा लिया करते थे, इस बात का विचार कर मन आश्चर्य चकित 
दो जाता है, और ऐसा मालूम होता है कि उन्होंने लोगों के चरित्र जानने के 
इतने उपाय कहाँ से और केसे जमा किये होंगे सो वे ही जानें ! वे इस सम्बन्ध 
में शायद अपनी योगशक्ति की सहायता लेते होंगे, पर फिर भी उनकी अवलो- 
कनशक्ति बड़ी अद्भुत थी इसमें कोई शंका नहीं हो सकती । कोई भी मनुष्य 
उनके पास पहिले पहल आवे, तो वे उसकी ओर अच्छी तरह ध्यानपूर्वक देखा 
करते, और उसकी ओर यदि उनका मन आकर्षित हुआ तो वे उससे बोलना 
शुरू करते ओर उसे अपने पास वार २ आने के लिये कहते । इस तरह उसके 
चार पांच वार आने से उतने समय में वे उसके बिना जाने, उसके अवयवों 
की गढ़न देख लेते, उसके विचारों को जान लेते, और अपने सम्बन्ध में उसका 
क्या मत है सो देख लेते और इन सब बातों का निरीक्षण करके उस पर से 
उसकी आध्यात्मिक उन्नति का अंदाज लगाकर उससे कैसा बर्ताव करना चाहिये 
सो निश्चित करते; और फिर यदि उसके बारे में ओर कोई विशेष वात जानने 
की इच्छा हुई तो वह बात वे अपनी योगशक्ति द्वारा जान लेते। वे कहते थे-- 
“ सवेरे उठकर तुम सब का कल्याण चिन्तन करते समय-- किसकी कितनी 
उन्नति हुई है और किसकी क्यों नहीं होती-- ये सब बातें माता झुझे समाः 
दिया करती है । ” 


ऊपर कहा गया है कि शारीरिक लक्षणों पर से वे मनुष्य के स्वभाव की . 


'परीक्षा किया करते थे । इस सम्बन्ध में वे कभी २ कहा करते--“ पद्मपत्र के 
समान जिसके नेत्र रहते हैं, उसकी वृत्ति सात्विकी होती है, बेल के समान 

जिसकी आँखें ह उसमें काम प्रबल रहता है । योगियों की आँखें ऊर्ध्वदृष्टि सम्पन्न 
ओर आरक्त रहती हें । देवचक्षु बहुत बड़े नहीं रहते पर उनकी लम्बाई अधिक 
रहती है । किसी से बोलते समय उसकी ओर विशेष रूप से निहारकर देखने 
की जिसकी आदत होती है, वह साधारणा मनुष्यों से अधिक बुद्धिमान्‌ हुआ 
करता है । दुष्ट मनुष्य का हाथ भारी रहता है । नाक का चपटा होना अच्छा 
लक्षण नहीं है । शम्भुचन्द्र * की नाक चपटी थी अतः ज्ञानी होने पर भी वह 
उतने सरल वृत्ति का नहीं था । हाथ कम लम्बा और कोहनी बड़ी रहना भी 
एक ख़राब लक्षण है । आँखें बिल्ली के समान कज्जी होना अच्छा लक्षण नहीं 
है । वैसे ही ढेरी ( तिरछी ) आँख होना भी ख़राब है। एक आँख से अन्धा 
अर्थीत्‌ काना चाहे अच्छा हो भी, पर ढेरा मनुष्य बड़ा दुष्ट और ख़राब होता है । ” 


“ एक दिन एक मनुष्य यहां आया था । वह हृदय से कहने लगा-- मैं 
नास्तिक हूं और तू आस्तिक है न ? चल मुझसे वहस कर | ? तब मैंने उसकी 
ओर अच्छी तरह निहारकर देखा तो पता लगा कि उसक्री आँखें बिल्ली के 
समान कञ्ञा हें ! ” 


वैसे ही पेर और चाल पर से भी बहुत सा मालूम हो जाता है। शरीर 
की बनावट के सम्बन्ध में वे कहते कि “ भक्तिमान्‌ मनुष्य का शरीर स्वाभाविक 
ही कोमल रहता है, उसके हाथ पैर की सन्धियाँ ढीली रहती हें । ” कोई मनुष्य 


# शम्भुचन्द्र को श्रीरामकृष्ण अपना “ द्वितीय अंगरक्षक ” मानते थे । 
मथुरबाबू की सत्यु के बाद उनका इनसे परिचय हुआ। श्रीरामकृष्ण के प्रति. 
इनकी और इनकी पत्नी की बड़ी भक्ति थी । इनका स्वभाव उदार और तेजस्वी 


था और ये बड़े इश्वर भक्त थे । मथुरबाबू के बाद ४ वर्ष तक इन्होंने श्रीरामकृष्ण | 


की मथुरवाबू के समान ही एकनिष्ठा से सेवा की । इनकी मृत्यु सन्‌ १८७४ में हुई। 

बुद्धिमान्‌ है ऐसा दिखने के बाद, वह अच्छी बुद्धि वाला है या दुष्ट बुद्धि वाला है यह 
जानने के लिये उसका हाथ वे अपने हाथ में लेकर उसका वजन देखा करते थे ! 


काशीपुर में गले के रोग से बीमार रहते समय एक दिन स्वामी शारदानन्द्‌ 
अपने छोटे भाई को लेकर उनके दर्शन करने गये । छोटे भाई को देखकर वे 
प्रसन्न हुए ओर उसके साथ बहुत समय तक धार्मिक बातें करने के वाद्‌ 
शारदानन्द से वोले--“ यह तेरा छोटा भाइ है न रे ९” शारदानन्द के “हां” 
कहने पर वे बोले--- लड़का अच्छा दिखता हे, तुमसे अधिक बुद्विमान्‌ है, 
देखू भला सदूबुद्धि है कि असदूबुष्दि ! ” ऐसा कहकर वे उसका हाथ अपने 
हाथ में रखकर तौल लेने बाद बोले--“ अरे ! वाह ! सदूबुध्दि भी है ! ” 
वे शारदानन्द से कहने लगे--“ क्यों रे! क्या इसको भी खींच लू ? ( इसका 
मन संसार से हटाकर इश्वर की ओर लगा दूं क्या?) तेरा क्या कहना 
है १ ” शारदानन्द बोले--“ वाह ! महाराज! तब तो अच्छा ही हो जावेगा । 
ओर क्या चाहिये ? इसे अवश्य खींच लीजिये।” यह सुनकर श्रीरामकृष्ण 
क्षणभर विचार करने के वाद बोले--“ पर ऐसा नहीं करता । पहिले ही एक को 
मैने ले लिया है और दूसरे को भी ले लू तो मेरे माता पिता को कष्ट होगा--विशेषतः 
तेरी माता को । आज तक अनेक माताओं को कष्ट दिया उतना ही बस है ! ” 


श्रीरामकृष्ण कहा करते थे“ भिन्न २ लोगों की शारीरिक बनावट 
जैसी भिन्न २ रहती है वेसे ही उनके निद्राशौचादि व्यवहार भी भिन्न २ प्रकार 
के हुआ करते हें । नींद में सभी का खासोच्छास समान नहीं रहा करता । त्यागी 
लागों का एक प्रकार का और भोगी लोगों का भिन्न प्रकार का होता हे । 
शौचादि के समय भोगियों की मूत्रधारा बाई ओर और त्यागियों की दाहिनी ओर 
जाया करती है । योगियों के मल को शकर छूते तक नहीं हैं । '? | 


इस तरह शारीरिक बनावट पर से मनुष्य के स्वभाव को परख ने के 


कितने ही सिद्धान्त ( चुटकुले) श्रीरामकृष्ण बताया करते थे आर अपने 

भक्तगण की परीक्षा करने में उनका उपयोग किया करते थे । नरेन्द्र की उन्होंने 
ऐसी ही कसकर परीक्षा की थी । एक दिन वे उससे बोले, “ तेरे सब लक्षण 
तो बहुत अच्छे हैं पर सिर्फ निद्रा में तेरा निःश्वास बड़े ज़ोर से चला करता है; 
यही एक बात ख़राब है । योगी कहते हैं कि ऐसा मनुष्य अल्पायु होता है ! ” 


जब कोई मनुष्य उनके पास आने लगता था तो वे उसकी चालचलन पर 
वारीकी से निगाह रखते थे; ओर परीक्षा में उतर: जाने पर यंदि उसे अपनी 
जमात में लेने का निश्चय कर लेते तव वे उसे नाना प्रकार के 
उपदेश देते थे और मीठे शब्दों में उसके दोष उसे दिखाते थे। वैसे ही उसे 
गृहस्थ ही रखना है या कि सन्यासी बनाना हे इसका भी निश्चय करके उसी 
तरह का उपदेश उसे दिया करते थे । इसी कारण प्रत्येक से वे पहिले ही पूछ 
लिया करते थे--“ तेरा विवाह हो गया है क्या ? तेरे घर में कोन २ हैं! 
संसार का त्याग करने पर तेरे कुटुम्ब की देखरेख करने वाला कोई है 
या नहीं १ ?? 


अविवाहित को वे पूळते--“ तुझे; विवाह करने की इच्छा है या नहीं १ 

फे नोकरी एकरी पड न > n+ ~ ~ 
'ठुझे नोकरी चाकरी करने की इच्छा होती है या नहीं १” यदि कोई कहे कि 
“ विवाह करने की इच्छा तो नहीं है पर नौकरी तो करनी ही चाहिये” तो 


उन्हें यह बात अप्रिय लगती थी । वे कहते थे कि “ तुमे जब संसारी होना 


नहीं है, तो जन्म भर दूसरे का चाकर बनना क्यों पसन्द है? ईश्वर की 
- सेवा में अपनी आयु क्यों नहीं बिताता ९ ”” जिसे यह वात असम्भव मालूम 
पड़ती उसे वे कहत---“ तब फिर विवाह कर और ईश्वर प्राप्ति का ध्येय सामने 
रखते हुए सन्मार्ग से चलते हुए गृहस्थ धर्म का पालन करता जा।” इसी 
कारण जो लोग उन्हें आध्यात्मिक मार्ग में उत्तम या मध्यम. अधिकारी दिखाई 


देते, उनमें से किसी ने विवाह कर लिया हो, अथवा किसी विशेष कारण के विना? 


केवल पैसा या मान प्राप्त करने के लिये कोई नोकरी करता हुआ अपनी शक्ति 

का दुरुपयोग करता हो तो उन्हें बडा दुःख होता था। उनके बाल भक्तों 
में से एक के नोकरी स्वीकार करने का समाचार पाकर वे एक दिन उससे 
बोले--“ तू अपनी माता के लिये नोकरी करता है इसलिये इसमें कोई 
हज नहीं है पर यदि तू व्यर्थ याही नोकरी करता होता तो में तेरा मुंह तक 
नहीं देख सकता ! ” वैसे ही वे जब काशीपुर में बीमार थे उस वक्त उनके 
एक भक्त का विवाह हुआ । विवाह के वाद एक दिन वह उनके दर्शन के लिये 
आया, तव उन्हें पुत्रशोक के समान शोक हुआ और वे उसके गले से लिपट: 
कर दुःख के साथ रोते २ बार २ कहने लगे--“ बेटा ! ईश्वर को भूलकर 


संसार में डूब न जाना, भला ! ” 


एक लड़का बारम्बार दक्षिणेश्वर में आने जाने लगा तव वे उससे एकाएक 
पूछ वेठे--“ क्यों रे ! तू विवाह क्यों नहीं करता ९ ” लड़के ने उत्तर दिया-- 
“ महाराज ! अभी तक मन काबू में नहीं आया । अभी ही विवाह कर लूंगा तो 
कदाचित्‌ त्रेण बन जाऊंगा । इसलिये कामजित्‌ बन जाने पर ही विवाह करने 
का मेरा विचार है । ” श्रीरामकृष्ण ताड़ गये कि मन में प्रबल आसक्ति रहते हुए 
भी इसका मन निवृत्तिमार्ग की ओर खिंच गया है, तब वे उससे हँसते २ बोले- 


“ अरे भाई ! तेरे कामजित हो जाने पर तुझे विवाह की बिल्कुल आवश्यकता 


ही नहीं रहेगी ! ” 


वैसे ही और एक दिन वे एक लड़के से बोले--“ यह ऐसा क्‍यों होता 

है बता भला ? चाहे जैसा करूं पर कमर में धोती टिकती ही नहीं । वह कब गिर 
जाती है उस पर मेरा ध्यान ही नहीं रहता ! अब इतना बुट्टा हो गया हूं तो भी 
नंगे घूमने में शरम नहीं आती ! पहिले २ तो अपनी ओर कोई देखता है या 
नहीं, इसकी सुधि नहीं रहती थी; पर अब तो कोई देखगा तो उसी को लाज 
लगेगी ऐसा सोचकर बस, कमर में धोती को किसी तरह लपेट रखता हूं ! कया 
तू मेरे सरीखा लोगों के सामने नंगा घूम सकेगा ! ” वह लड़का बोला--“ महा~ 

राज ! कुछ ठीक २ कह नहीं सकता पर तो भी आप कहेंगे तो वत्रत्याग कर 
दूंगा | ” श्रीरामकृष्ण बोले--* सच ? अच्छा जा तो भला देखू ! धोती सिर 
में लपेटकर मन्दिर के आंगन में एक चक्कर लगाकर आ जा । ” वह लड़का 
बोला--“ नहीं महाराज ! यह तो मुझसे नहीं बनेगा, तथापि आप कहते हों 
ते सिर्फ आपके सामने वैसा कर सकूंगा । ” श्रीरामकृष्ण इस पर हुँसने लगे 
और बोले, “ बहुत से लोग तेरे समान कहते तो अवश्य हें कि तुम्हारे सामने 
योती खोल देने में लाज नहीं लगती, पर दूसरों के सामने लगती है । ” 


अपने पास आने वाले लोगों के मन में अपने प्रति श्रद्धा उत्तरोत्तर बढ़ती 
जा रही है कि नहीं--इस बात की ओर वे सदैव ध्यान रखते थे। अपनी आध्या- 
त्मिक अवस्था और अपने आचरण को कोई मनुष्य कहां तक समभ सका है यह 
जानने के लिये वे उससे स्वयं अपने सम्बन्ध में कई प्रश्न पूछा करते थे, वे यह 
भी देखा करते थे कि मेरे बताई हुई सभी बातों पर उसको विश्वास है कि नहीं; 
और अपनी भक्त मएडली में से जिसके सहवास में रहने से वे उसे फायदा 
होगा समेमेते उससे उसका परिचय करा देते थे। 


एक दिन वे अपने एक भक्त से एकदम पूछ बेठे--“ क्ष्यो रे १ राम 
( रामचन्द्र दत्त ) मुझकी अवतार कहा करता है; तुझे कैसा मालूम पड़ता हे?” 


भक्त--ऐसा ? तो फिर महाराज! राम आपको बहुत ही कम 
सममता है। 

श्रीरामकृष्ण्‌--वाह रे वाह! वह तो मुझको ईश्वर का अवतार कहता 
है और तिस पर भी तू कहता है वह मुझको कम ही सममता है? 

भक्त--दां, महाराज ! अवतार तो इश्वर का अंश हुआ करता है। में तो 
आपको साचात्‌ ईश्वर ही समझता हूं! 

श्रीरामकृध्ण--( हँसकर ) अरे ! क्या कहता है? 

भक्तः--हां, महाराज ! सच वात तो यही है। आपने मुझकोशंकरका | 
ध्यान करने के लिये कद्दा था पर किसी प्रकार का प्रयत्न करने पर भी 
मेरे ध्यान में शंकर की मूर्ति आती ही नहीं । ध्यान करने के लिये बैठने 
पर आँखों के सामने एकदम आपकी ही मूर्ति आ जाती है और तब तो 
शंकर के ध्यान करने की इच्छा ही नहीं रह जाती ! इसी कारण मैं तो 
आपका ही ध्यान करता रहता हूं ! 


श्रीरामकृष्णु--( हँसकर ) अरे, यह तू क्या कह रहा है ? पर मुझको | 
तो अपने सम्बन्ध में पूर्ण निश्चय है कि मैं तेरे एक छोटे से रोम से 
भी बड़ा नहीं हूं | बात कुछ भी हो पर तेरे विषय में मुझे बड़ी चिन्ता 
थी सो आज दूर हो गई ! । 


~ 


दूसरे किसी दिन वे अपने एक बालभक्त से बोले--“ बचा, तेरे शरीर _ 
के लक्षणों पर से ऐसा दिखता है कि तुमको पेसा बहुत मिलना चाहिये, और 
- तेरे हाथों से पैसे का सद्र्यय होकर बहुतों का कल्याण होगा, तब फिर बोल | 
` भला तुमे धनवान्‌ होने की इच्छा है क्या ९ ” यह सुनकर उस बालभक्त ने | 
उत्तर दिया---“ महाराज ! धन ईश्वर प्राप्ति के मार्ग में विप्र है न? तब भला में _ 
उसको लेकर कया करूंगा ९ ईश्वर सुझपर कृपा करें और मुझे पैसा नदे!” | 
` यह सुनकर श्रीरामकृष्ण हसने लगे । 


| श्रीरामकृष्ण के शिष्य समुदाय में हरीश अच्छा सशक्त होते हुए अत्यन्त | 
शान्त स्वभाव का था। वह घर का सुखी था। उसका विवाह हो चुका था और | 
. उसका एक पुत्र भी हो गया था। दक्षिणेश्वर में श्रीरामकृष्ण के पास चार पांच | 
बार आते ही उसके मन में वैराग्य का उदय हो गया, और तब से वह वहीं 
` दक्षिणेश्वर में रहकर श्रीरामकृष्ण की सेवा और जपध्यान में बहुत सा समय 
बिताने लगा। घर के लोगों ने उसे बहुतेरा समभाया पर उसने अपना यह क्रम 

बिल्कुल नहीं छोड़ा । यह देखकर उसके घर के लोग उस पर बड़े करुद्ध हुए 
और उसकी पत्नी ने तो खाना पीना भी प्रायः छोड़ दिया। यह वात सुनकर 
हरीश की परीक्षा लेने के लिये एक दिन श्रीरामकृष्ण ने उसे पुकारकर एक 
ओर अलग बुलाया और कहा--“ तेरी पत्नी इतना दुःख कर रही है, तब तू 
एक वार घर जाकर उससे भेंट क्‍यों नहीं कर आता ? ” हरीश ने इस पर उत्तर 
दिया---“ महाराज ! यह दया दिखाने का स्थान नहीं है, यहां पर दया दिखाने 
से मोह में पड़कर अपने ध्येय को ही भूल जाने का डर हैं। अतः, महाराज ! 
ऐसी आज्ञा आप मुझे न दें। ” उसके इस कथन से श्रीरामकृष्ण उस पर बड़े 
प्रसन्न हुए, और उस समय से हरीश की वात कभी २ हम लोगों को बताकर 
वे उसके वैराग्य की प्रशंसा किया करते थे । 


नरेन्द्र तो श्रीरामकृष्णा का जीव-प्राण था । पर वह भी परीक्षा के कष्ट 
से मुक्त नहीं रह सका । उसके दक्षिणेश्वर आते ही मानो श्रीरामकृष्ण का 
आनन्द उमड़ पड़ता था ! तव तो वे ओर सव वातों को मूलकर उसी से बातें करते 
बैठे रहते थे ! उसको दूर से ही आते देखकर-“ आ-ओ-न, आ-ओ-न ? 
इतने ही शब्दों का किसी प्रकार उच्चारण करते २ उन्हें कई बार समाधिमम्नम होते 
हुए लोगों ने देखा है । 


पर एक दिन तो नरेन्द्र आ गया और उनको प्रणाम करके बैठ भी गया, 
पर उनके ( श्रीरामकृष्ण के ) मुख से एक शब्द भी नहीं निकला ! शायद वे 
भावावेश में हों ऐसा समझकर वह कुछ देर तक बैठा रहा पर तो भी वे 
(श्रीरामकृष्ण ) कुछ नहीं बोले ! यह देखकर नरेन्द्र वहां से उठकर बाहर 
गया और हाजरा महाशय आदि लोगों से वाते करता रहा । कुछ समय के वाद 
श्रीरामकृष्ण के बोलने की आवाज़ सुनकर वह भीतर गया, पर उसे देखते ही 
श्रीरामकृष्ण दूसरी ओर अपना मुँह फेरकर बैठ गये ! संध्या समय तक यही 
बात होती रही, और बहुत देर होते देखकर वह भी श्रीरामकृष्ण को प्रणाम कर- 

के अपने घर चला गया । पुनः अगले रविवार के दिन जब वह दक्षिणेश्वर 
गया और कमरे में जाकर ज्योंही उसने श्रीरामकृष्ण को प्रणाम किया त्यांदी वे 
अपने सिर पर से कपड़ा ओढ॒कर लेटे ही रह गये ! उस दिन भी श्रीरामकृष्ण 
उससे कुछ भी नहीं बोले । और भी एक दो रविवार को ऐसा ही हुआ । बीच २ 
में श्रीरामकृष्ण ओरों से उसके बारे में पूछा करते, पर उसके आते ही उससे 
कुछ भी न बोलकर बिल्कुल चुप रहा करते थे। पर नरेन्द्रनाथ ने अपना 
आना बन्द नहीं किया । वाद में एक दिन नरेन्द्र के आते ही श्रीरामकृष्ण उस- 
से वोले--“ क्यों रे नरेन्‌ ! में तो तुकसे एक शब्द भी नहीं बोलता, तब भला 
तू यहां क्यों आया करता है? ” नरेन्द्र ने तुरन्त उत्तर दिया--“ मैं यहां कुछ 
आपका भाषणा सुनने थोडे ही आता हूं? आपके प्रति प्रेम मालूम पड़ता हे; 


आपको देखते रहने की इच्छा होती है, इसीलिये मे भाया करता हूं । ” यह 


सुनकर श्रीरामकृष्ण को करुणा आ गई और वे बोले--“ नरेन ! नरेन ! मैंने 
तेरी परीक्षा ली है! तेरा लाड प्यार नहीं किया, तुमसे बोला नहीं, तो तू 
भागता है कि नहीं यही देखना था ! तेरे सरीखा ही यह सह सका; दूसरा कोई 
होता तो कब का भाग जाता और इधर पुनः लौटकर देखता तक नहीं ! ” 

वैसे ही, नरेन्द्र में वैराग्य कहां तक प्रवृद्ध हुआ है, यह देखने के लिये 
एक दिन उसे एक ओर बुलाकर श्रीरामकृष्ण बोले--“ इधर देख; तपस्या के 
प्रभाव से मुझे अणिमादिक अष्टसिद्धियाँ कब की प्राप्त हे। गई हैं, पर मेरे समान 
सन्यासी के लिए उनका क्‍या उपयोग है ? इसके सिवाय उनका उपयोग करने का 
सुझे कभी काम भी नहीं पड़ा । इसलिये मेरे मन में है कि माता को पूछकर 
वे सव सिद्धियाँ तुकको दे दूं ! क्योंकि माता ने सुझे दिखाया है कि तेरे द्वारा 
धर्म प्रचार का बहुत सा कार्य होना है, तब तुझे. उनका बहुत उपयोग हो 
सकेगा । इसके सम्बन्ध में तेरा विचार क्‍या है?” नरेन्द्र ने पूळा- पर 
महाराज ! ईश्वर प्राप्ति के कार्य में क्या उनका कुछ उपयोग होगा? ” श्रीरामकृष्ण 
बोले--“ नहीं ! परन्तु ईश्वर प्राप्ति के बाद धर्मम्रचार के काम में उनका उपयोग 

होगा । ” नरेन्द्र ने तुरन्त उत्तर दिया--“ तब तो महाराज ! वे सिद्धियॉ मुके 
नहीं चाहिये, उनसे मुझको कोई मतलब नहीं, पहिले ईश्वर का दर्शन होने 
| दीजिये, और फिर उनके कार्य में सिद्धियों की आवश्यकता होगी तो वे खुद 
] ही दे देंगे । अभी से में यदि सिद्धियों को लेकर वेटूं तो शायद में उन्हीं के फेर 

में पड़कर उन्हीं में फँस जाऊँ, और फिर ईश्वर प्राप्ति की वात एक किनारे ही 
ग पड़ी रह जावे ! ” यह सुनकर श्रीरामकृष्ण को बड़ा आनन्द हुआ ओर वे उस 
भे पर बहुत ही प्रसन्न हुए । 


व वे बहुत चाहते थे कि वे जैसे दूसरों की परीक्षा लेते थे, वैसे ही दूसरे 
| लोग भी उनकी परीक्षा लेने के बाद ही उन पर विश्वास करें। वे सदा कहा 
3 
1 


करते थे--“ भाइयो, साधु को दिन को देखो, रात को देखा ओर तभी उस पर - 
विश्वास करो ! साधु जैसा उपदेश दूसरों को देता हे वैसा ही स्वयं आचरण 


i करता है या नहीं--इस बात का ध्यान रखो । जिसके कहने में और करने में 
| | ही. मेल नहीं है उस पर कभी भी विश्वास मत करो । ” उनके शिष्य लोग भी, अच्छे 
i $ र सुशिक्षित रहने के कारण, अपनी सभी शंकाओं का समाधान हुए बिना कभी 
डि Fg चुप नहीं बैठते थे । इतना ही नहीं, वरन्‌ अपने भक्तिविश्वास को दृढ़ बनाने 
| | | के लिये, कई बार उन लोगों ने उनको कष्ट पहुँचाने में भी कमी नहीं की! 
| तथापि यह सब सद्धेतु से किया जा रहा है ऐसा जानकर वे इस प्रकार के सभी 
| कष्ट को प्रसन्न मन से सह लेते थे। 
| स्वामी विवेकानन्द ने उनके बिछोने के नाचें रुपया रखकर उनकी परीक्षा 
a ली, यह वृत्तान्त ( प्रथम भाग, पृष्ठ १८३ में ) पीछे बताया जा चुका हे। + | 
डं हि >-7 जबसे स्वामी विवेकानन्द ने श्रीरामकृष्ण के चरणों का आश्रय ग्रहण भि 
हि. किया तभी से वे अपने धर्म-जिज्ञासु संगी-साथियो को भी अपने साथ उनके 4 
ee पासले आया करते थे। उनकी बहुत इच्छा रहती थी कि अपने समान उन 
58 

को श्रीरामकृष्ण के दिव्य सत्संग का लाभ मिले । परन्तु स्वामी जी के ही 
मुँह से हमने सुना है कि इस प्रकार उनके पास लाये हुए सभी लोगों के सम्बन्ध 
में श्रीरामकृष्ण की एक समान उच्च धारणा नहीं होती थी, रौर इसी कारण 
सभी पर उनकी एक जैसी कृपा भी नहीं होती थी। वे कहते थे--“ अपने 
चरणों में, मुफे आश्रय देने के वाद श्रीरामकृष्ण जैसा उपदेश धर्म आदि के 
विषय में मुफको देते थे वैसा वे मेरे ओर संगी साथियों को नहीं देते थे; इस . 
कारण अपने समान ही कृपा उन पर भी करने के लिये मैं सदा उनसे आग्रह 
करता रहता था; इतना ही नहीं, वरन्‌ अज्ञान के कारण कई वार इसके सम्बन्ध . 
में उनसे ज़ोर २ से विवाद भी कर बैठता था। में कहता था-- महाराज ! | 
ऐसा कैस हो सकता है? ईश्वर क्या ऐसा पक्षपाती है कि वह एक पर कृपा | 
करेगा और दूसरे पर नहीं करेगा? तव भला आप उनको मेरे समान ही अपने | 
चरणों में आश्रय क्यों नहीं देते? यदि किसी की इच्छा हो जाय और वह 
उसके अनुसार प्रयत्न भी करें तो वह जैसे विद्वान्‌ या परिडत हो सकता है, : 
उसी तरह वह ईश्वर भक्त भी हो सकेगा--यह बात तो ठीक है न?? 
इस पर श्रीरामकृष्ण कहते--* क्या करूं रे १-माता तो मुझको कुछ दूसरा 
ही दिखाती है कि उनमें सांड के समान पशुभाव भरा हुआ है, और उनको इस | 
जन्म में धर्मलाभ नहीं हो सकता--तब भला में ही क्या करूं? और यह तो 
_ तेराभ्रम ही है कि मन में आने पर और प्रयत्न करने पर जिसकी जैसी | 
इच्छा हो वैसा वह बन सकता है। ? पर उनका यह कहना में नहीं मानता था 
और उनसे पुनः २ कहता था-- महाराज ! आप यह कया कहते हैं? मन में 
ठान लेने पर और प्रयत्न करने पर क्‍या जैसी इच्छा हों वैसा नहीं बन सकते ? | 
अवश्य बन सकते हें । मुझको तो आपके इस कथन पर बिल्कुल विश्वास नहीं 
- होता ! ? श्रीरामकृष्ण पुनः अपना ही कहना दुहराते थे तू विश्वास कर या 
मत कर; मेरी माता तो मुझको दूसरा ही दिखाती है।” मुझको उनका 
कहना उस समय किसी प्रकार नहीं जँचता था, पर बाद में जैसे जैसे दिन 

बीतने लगे वैसे वैसे धीरे २ मुझको भी दिखने लगा कि उनका ही कहना ठीक 
था, और मेरी ही समक की भूल थी। ” 


स्वामी जी कहते थे--“ इस प्रकार प्रत्येक बात में पग २ पर उनसे 
लड्ने झगड्ने के वाद जब मुझे निश्चय होने लगा तभी मुझको उनकी सभी 
बातों पर विश्वास होने लगा । ” 


“ साधु की परीक्षा दिन में करो, रात में करो, और तभी उस पर विश्वास 
करो अपने इस कथन के अनुसार ही श्रीरामकृष्ण उनकी प्रत्येक वात 
ओऔर व्यवहार की जांच किस तरह करते थे, इसके सम्बन्ध में स्वामी जी के ही 
मुँह से सुनी हुई एक वात हम यहां लिखते हैं । सन्‌ १८८५ की रथ यात्रा के 


दिन श्रीरामकृष्ण परिडत शशधर के यहां उनसे भेंट करने गये थे। उस दिन 


उन्होंने परिडत जी को उपदेशा दिया कि--“ परमेश्वर का साक्षात्कार करके 
आदेश प्राप्त किये हुए पुरुष ही यथार्थ में धर्म प्रचार के योग्य होते हें, और 
दूसरे लोग केवल नाम मात्र के प्रचारक होते हैं और उनसे कोई कार्य सिद्ध 
नहीं हो सकता---आदि २। ” तत्पश्चात्‌ उन्होने पीने के लिये एक गिलास 
पानी माँगा । तब एक तिलकधारी, रुद्राक्तमाला पहिने हुए मनुष्य ने बड़े ठाटबाट 
से एक गिलास में पानी भरकर उन्हें लाकर दिया । श्रीरामकृष्ण उस गिलास 
को मुँह तक ले तो गये पर वे उस पानी को पी नहीं सके। यह देख दूसरे 
एक मनुष्य ने वह पानी फेंक दिया रौर दूसरे बतेन में पानी लाकर उन्हें 
पीने के लिये दिया । उसमें से थोड़ा सा पानी पीकर उन्होंने परिडत जी से 
उस दिन बिदा ली । सभी को मालूम पडा कि पहिले लाये हुए पानी में कुछ 
गिर पड़ा होगा इसी कारण श्रीरामकृष्ण ने वह पानी नहीं पिया । 


स्वामी जी कहते थे--“ उस दिन में श्रीरामकृष्ण के बिल्कुल निकट बैठा 
था । उस पानी में कुछ भी नहीं पड़ा था तो भी वे उस पानी को नहीं पिये । 

इंसका क्या कारण होगा यह सोचने पर मेरे मन में आया क्रि वह पानी स्पश | 
दोष से अपवित्र हो गया होगा । क्योंकि एकवार श्रीरामकृष्ण ने कहा था 
कि “जिनमें विषय बुद्धि प्रबल रहती है, जो कपट और धोखेबाजी के द्वारा 
अपनी जीविका चलाते हैं, जो अपने लाभ के लिये और अपनी इच्छा पूर्ण 
करने के लिये धर्म का केवल ढोंग रचकर लोगों को फँसाते हैं, ऐसे लोगों के 
दवारा लाये हुए किसी खाद्य या पेय वस्तु को लेने के लिये जब में अपना हाथ 
आगे बढ़ाता हूं, तो मेरा हाथ आगे न सरककर पीछे ही हटता है ! ? यह बात 
मेरे ध्यान में आते ही इसकी सत्यता की जांच करने का इसे योग्य अवसर 
समभकर में तुरन्त उठा और श्रीरामकृष्ण के “मेरे साथ दक्षिणेश्वर चल 
कहने पर “ मुझे कोई ज़रूरी काम हे इसलिये में जा रहा हूं? कहकर में वहां 
से बाहर निकल पडा । उस तिलक मालाधारी मनुष्य के छोटे भाई से मेरा 
परिचय था इसलिये में उसे एक ओर अलग ले जाकर उसके बड़े भाई के 
चरित्र के विषय में पूछने लगा । कुछ समय तक तो उसने मुझे इस विषय में 
कुछ भी पता नहीं लगने दिया पर अन्त में उसने कहा-- अपने बड़े भाई 
के दोष में कैस बताऊँ भला ?-- यह सुनकर में समक गया कि यहां है कुछ 
दाल में काला; कोई गोपनीय बात है ज़रूर । पीछे उसी के घर के किसी दूसरे 
परिचित मनुष्य से सुझे सभी बातों का पता लग गया और वह मनुष्य सचमुच 
ही ख़राब आचरण का था यह निश्चय मुझे हो जाने पर मेरे आश्चर्य की सीमा 
योगेन्द्र श्रीरामकृष्ण का अत्यन्त प्रिय भक्त था । एक दिन वह श्रीराम- 

कृष्ण के दर्शन के लिये दक्षिणेश्वर गया ओर वहीं सन्ध्या समय तक रह गया । 
सन्ध्या हो जाने पर वहां आये हुए सभी लोग अपने २ धर चले गये । रात को 
श्रीरामकृष्ण की सेवा करने के लिये कोई नहीं है यह देखकर उसने रात वहीं 
बिताने का निश्चय किया । दस बजे रात तक ईश्वरीय वाता होती रही । तत्पश्चात्‌ 
श्रीरामकृष्ण ने फलाहार किया और योगेन्द्र को अपने ही कमरे में सोने को कह- 

कर वे स्वयं भी अपने विछौने पर लेट गये । लगभग १२ वजे श्रीरामकृष्ण को | 
IR शौच की इच्छा हुई और योगेन्द्र को गाढ़ निद्रा में देखकर उन्होंने उसे नही | 
गि उठाया और वे अकेले ही पंचवटी पर से क्राऊतला की ओर निकल गये । उनके 
| | जाने के थोड़ी ही देर के वाद योगेन्द्र की नींद खुली तो उसने देखा कि कमरे का 
दरवाजा खुला है और. श्रीरामकृष्ण भी बिछोने पर नहीं हैं । शायद वे बरामदे में 
टहलते हों यह सोचकर वाहर आकर देखा तो वहां भी कोई नहीं था। उसकी 


ही लड़कपन की उम्र तो थी ही । एकदम उसके मन में बड़ी प्रवल शंका उत्पन्न 
४ हो गई। “तो क्‍या श्रीरामकृष्ण नोबतखाने में अपनी पत्नी के पास गये हैं! 


क्या श्रीरामकृष्ण के भी कहने और करने में मेल नहीं है? ” 


इस भयंकर संशय-पिशाच के चंगुल में पड़कर योगेन्द्र का मन अत्यन्त 
चुब्ध हो गया और उसने अपने संशय को पूरणी रूप से निवृत्त कर लेने का 
४ निश्चय किया । वह बाहर आया और नोबत खाने के दरवाजे की ओर ध्यान से 
| देखते हुए बरामदे में खडा हो गया । कुछ समय में पंचवटी की ओर से जूतों 
। की चट २ आवाज़ उसे सुनाई देने लगी और उधर मुँह फिराकर देखता है तो 
उसे श्रीरामकृष्ण दिखाई दिये! उन्होंने उसे वहां खडे हुए देखकर पूछा--- 
“क्यों रे! तू यहां खड़ा होकर क्‍या कर रहा है? ” श्रीरामकृष्ण को पंचवटी 
की ओर से आते देख और उनके इस प्रश्न को सुनकर योगेन्द्र गड़ंबड़ा गया 
और “ भेंने यह कैसा घृणित संशय मन में लाया और यह कितना घोर अपराध 
किया ”” ऐसा सोचते २ उसका सारा शरीर पसीने से तर हो गया, पैर लड़- 
खड़ाने लगे और मुँह से एक शब्द भी बाहर नहीं निकला। उसके चेहरे की 
| | ओर देखते ही श्रीरामकृष्ण के ध्यान में तुरन्त यह वात आ गई कि इसके मन में | 
ह हू... कैसी गड़बड़ी मच रही है। वे उस पर जरा भी कुद्ध नहीं हुए ओर उसकी ओर | 
pig i द देखकर हँसते २ बोले--“ ठीक है ठीक। साधुको दिन को देखना, रात को ह 
53; 
० 


~ 


आर तभी उस पर विश्वास रखना !--” ऐसा कहकर वे उसे अपने कमरे में आने _ 

के लिये इशारा करके भीतर चले गये ! आज मैंने कितना भयंकर अपराध किया 
यह सोचते २ योगेन्द्र को रात भर नांद नहीं आई ! अस्तु 


उपरोक्त वर्णन से उनकी शिष्य परीक्षा की और शिष्यो के चिकित्सक 
या खोजी स्वभाव कीं कल्पना पाठकों को हो सकती है। शिष्य गुरू की परीक्षा 
भें उत्तीण हो गया कि उसका काम समाप्त हो चुका । उसके बाद उसके उद्धार 
की, उसके कल्याण की सारी चिन्ता उसके गुरू को होने लगती है ! इस प्रकार 
यरखे हुए भक्तों पर श्रीरामकृष्ण का अपूर्व प्रेम रहा करता था ! उसकी यथार्थ 
कल्पना करा सकना तो असम्भव है, तथापि अगले प्रकरणा के पढ्ने से पाठकों 
को उसकी थोड़ी बहुत कल्पना अवश्य हो सकेगी। 

११-श्रीरामक्गष्ण का शिष्यप्रेम । 


EC AN ~ 


किसी पर निष्काम प्रेम केसे करना यह तो वे ( श्रीराम 


[a SHS 


कुष्ण ) ही जानते थे ओर करते थे। ओर दूसरे सब लोग तो 


~ 


स्वार्थ के लिये प्रेम का केवल बारम्बार प्रदर्शन मात्र किया 


करते हैं | ? 


स्वामी विवेकानंद । 


बचपन से ही श्रीरामकृष्ण का स्वभाव अत्यन्त प्रेमयुक्त और सहानुभूति- 


सम्पन्न था । बारह वर्षे की अपूव तपस्या के बाद जब वे गुरुपदवी पर आरूढ 


हुए, तब ते उनके इस प्रेममय और सहानुभूतिपूर्ण स्वभाव में बाढ़ ही आ गई । 
अपने द्वारा दूसरों का कल्याण कैसे हो, अपने प्राप्त किये हुए अनुभव दूसरों को किस 
प्रकार प्राप्त हो सके इसी एक बात की धुन उन्हें सदा बनी रहती थी । उनके 
अपूव शिष्य प्रेम का बीज इसी धुन में पाया जाता है । 


श्रीरामकृष्ण के शिष्यस्नेह की उपमा केवल माता के अपत्य प्रेम से दी जा 
सकती हैं! उनके उस सर्वग्रासी प्रेम में जो आ पड़ते थे वे उनके पास सदा के 
लिये बिक जाते थे ! श्रीरामकृष्ण के सत्संग और उन्हीं से सम्बन्ध रखने वाली 
बातें करने के सिवाय उन्हें कुछ सूझता ही नहीं था। अपने शिष्य के केवल 


“पारमार्थिक कल्याण की ही नहीं वरन्‌ उसके ऐहिक कल्याण की चिन्ता भी उन्हें 


रहा करती थी । एक शिष्य की आमदनी कम होकर उसे खर्च की खीचातानी 


(3 

होने लगी । श्रीरामकृष्ण के कान तक यह बात पहुँचने पर वे एक दिन अपने 
अन्य शिष्यों से बोलते २ करुणायुक्त होकर कहने लगे- “ अरे रे उसका खर्च 
उसकी आमदनी से नहीं चल सकता ; क्या तुम लोग कोई उसकी मदद करोगे ? ?? 
किसी की तबीयत ठीक नहीं होती थी तो उसकी भी चिन्ता श्रीरामकृष्ण को रहती 
थी । कोई कुछ दिनों तक दक्षिणेश्वर न आवे तो वे तुरन्त उसके विषय में पूछताछ 
शुरू कर देते थे । एक बार “ एम्‌ ? बहुत दिनों तक उनके पास नहीं गये । 
तब वे एक से कहूने लगे- “ हाल में वह कई दिनों से नहीं आया है; क्या वह 
यहां की बातों से उकता गया ? ” अपने दशन के लिये आने वाले लोगों में से 
कौन पैदल आये, कौन नौका में आये, कौन गाड़ी में आये, यह सब वे पूछ 
लिया करते थे और पैदल आने वाले या किराये :में पैसा खर्च न कर सकने वाले 
भक्त को वापस जाते समय किसी श्रीमान्‌ मनुष्य की गाड़ी में बैठा दिया करते थे ! 
नोका में वापस जानि वालों के लिये कभी २ स्वयं ही घाट पर .जाकर नौका की राह 
देखते रहते थे! किसी के वापस जाने की कोई सुविधा न हो सकने पर उसे पेदल ही 
जाना पड़ेगा यह सोचकर कभी २ वे उसे नोका में जाने के लिये पास से किराया 
देते थे और किस घाट पर उतरना होगा यह भी समभा देते थे | अपने भक्त- 
वृन्द में से किसको कौन सी वस्तु रुचती है यह वे अच्छी तरह जानते थे । 
ओर जो चीज़ें लोग उनके पास ला दिया करते थे उनमें से वे हर एक की 
रुचि की चीज़ उसके लिये अलग रख दिया करते थे, और उसके आने पर 
उसे वह चीज़ वे देते थे या किसी के साथ उसके यहां पहुँचवा देते थे ! सभी भक्तों 
पर यद्यपि उनका अत्यन्त प्रेम था तथापि नरेन्द्र, नारायण, पूण, राखाल आदि 
लड़कों पर उनका प्रेम कुछ विलक्षण ही था ! ये लोग यदि कुछ दिनों तक 
दक्तिणेश्वर न आते थे तो श्रीरामकृष्ण सचमुच रोने लगते थे और जगदम्बा से प्रार्थना 
करते थे--“ माता ! उनको यहां ला दे ! ” जिस भक्त की भेंट के लिये उन्हें 
ऐसी व्याकुलता नहीं. होती थी, उसे वे अपना अन्तरंग भक्त नहीं समभते थे | एक 


दिन किसी ने कहा कि--“ अमुक आपकी भेंट के लिये आज बहुत दिनों से ह 

नहीं आ सका, इसलिये उसे बड़ा बुरा लगता है । कब यहां आऊँ ऐसा उसके 


मन में हो रहा है। ” यह सुनकर श्रीरामकृष्ण बोले--“ पर मुझको मालूम 


पड़ता है कि वह यहां का अन्तरंग भक्त नहीं है, क्योंकि उसकी भेंट के लिये 
मुझे कभी रोना नहीं आया ! ” प्रतिदिन प्रातःकाल उठकर वे अपने भक्तों क्रे 
कल्याण के निमित्त श्री जगदम्बा से प्रार्थना किया करते थे ! 


अपने शिष्य का सब प्रकार से कल्याणा हो इस हेतु से वे कभी २ अपने 
को प्रिय न लगने वाली बातें भी करने के लिये तैयार हो जाते थे! श्री समर्थ 
( रामदास स्वामी ) का जैसा भोलानाथ था, उसी तरह इनका भी एक लाट 
नामक (जो पीछे श्रद्धुतानन्द कहलाया ) शिष्य था । वह बिल्कुल निरक्षर 
था । सदैव श्रीरामकृष्ण की मन लगाकर सेवा करना ही वह जानता था । उस 
श्रीरामकृष्ण कई बार कहते--“ अरे ! तू कुछ लिखना पढ़ना सीख ले। ” पर वह 
उधर कुछ ध्यान ही नहीं देता था । एक दिन श्रीरामकृष्ण वणमाला की पुस्तक 
खास इसी काम के लिये मंगाकर स्वयं ही उसे अक्षर सिखाने बेठे । पर इस 
सम्बन्ध में तो गुरू से शिष्य बढ़कर ही निकला ! श्रीरामकृष्ण अक्षरों पर 
उंगली रखकर कहते थे--“ हूँ, बोलो--' क? 'ख? 'ग? “घ? “'ङ?।? 
शिष्य कहता था--“ का, खा, गा, घा, हा । ” श्रीरामकृष्ण फिर कहते-“ अरे ! 

का? नहीं, क '--पर शिष्य तो पुनः ठीक पहिले के ही समान “का 

उच्चारण करता था, शिष्य का यह विचित्र उच्चारण सुनकर हँसते २ श्रीरामकृष्ण 
के पेट में दद होने लगा । उसका उच्चारण ठीक कराने के लिये श्रीरामकृष्ण ने 
अनेकों प्रयत्न किये पर उसका वह “का? “खा” किसी तरह नहीं छूटा ! 
अन्त में उकताकर उन्होंने “ जा बेटे! तेरे भाग्य में विद्या है ही नहीं ” 
कहकर निराशा के साथ उसे पढ़ाने का काम ही बन्द कर दिया ! 


उनके शिष्य प्रेम का चाहे जितना भी वर्णन किया जावे वह ही 


` रहेगा । नरेन्द्र का वृत्तान्त तो आगे दिया ही जायगा! उससे श्रीरामकृष्ण के 

शिष्यम्रेम की और भी थोड़ी बहुत कल्पना हो. सकेगी । उसके सिवाय और भी 
निम्नलिखित प्रसंगों की ओर ध्यान दीजियेः-- 


श्रीरामकृष्ण अपने कमरे में महिमाचरण, राखाल, “एम्‌? और एक दो दूसरे 
लोगों के साथ बातें करते हुए बैठे हैं । 


श्रीरामकृष्णु--अच्छा ता, केदार के वारे में तुम्हारी क्या राय दै? 
उसने दूध को सिर्फ देखा है या चखा भी हें १ 


महिमाचरणु--मैं समझता हूं उसने चखा भी है; उसने आनन्द का. 
अनुभव किया है । 


श्रीराम०--और नृत्यगोपाल १ 

महिमा०--वाह ! वह कितना अच्छा आदमी है ! 
श्रीराम०---और गिरीश ( घोष ) ? वह कैसा है? 
मद्दिमा०---वह अच्छा है पर उसका ढंग निराला ही है । 
श्रीराम०--और नरेन्‌ १ 


महिम!०--पन्द्रह वर्ष पूर्व मेरी जो अवस्था थी वही अवस्था आज | 
उसकी है। RSS: 


श्रीराम०--और छोटा नरेन ? वह कितने सरल स्वभाव का है ? 
महिमा०--हां, बहुत ही सरल स्वभाव का है । 


श्रीराम०--ठीक कहा । ( विचार करते हुए ) और कौन 
ये जो सब लड़के यहां आते हैं उनको केवल दो,बातं र 

बस है । उसके बाद उनको बहुत से साधनों की आवश्यकता नहीं 

है । पहिली बात- मैं कौन हूं । ? और दूसरी बात “वे कौन हैं ! ?. 
इन लड़कों में से बहुतेरे अन्तरंग भक्त दिखाई देते हैं । अन्तरंग भक्तों 
. के लिये मुक्ति नहीं होती । इन लड़कों को देखकर मेरा अन्तःकरण 

तृप्त हो जाता है । जिनके बाल-बच्चे हैं जो हरदम सरकार दरवार . 
करते घूमते हैं, कामिनी-कंचन में ही फॅसे रहते हैं, उन्हें देखकर 

भला कैसे आनन्द हो? शुद्ध अन्तःकरण वाले मनुष्यों को देखे 

विना कैसे जीवित रहा जाय ? 


x xX x 


“ एम्‌ › से बातें करते २ श्रीरामकृष्ण पंचवटी तक चले गये। वहां वे 
अपने हाथ का छत्ता रखकर जूर्मान पर बैठ गये । छोटे नारायण को वे साक्षात्‌ 
नारायण समझते थे। इसी कारण उस पर उनका अत्यन्त प्रेम था। नारायण 
“एम्‌? की पाठशाला में पढ़ता है। 


प्री रामकृष्णु--नारायण का स्वभाव च है देखते हो न! छोटे बड़े 

` सभी के साथ वह मिल जाता है और सभी को वह प्रिय लगता है । 
किसी विशेष शक्ति के बिना ऐसा सम्भव नहीं होता ओर स्वभाव 
कितना सरल है? है नहीं १ 


एम्‌--सच है महाराज ! अत्यन्त सरल है । 
श्रीराम ०---क््या तेरे घर वह कभी आया था ? 
'एम्‌-हां ! एक दो बार आया था। 


आराम०- क्या तू उसको १) देगा ! या काली से कहूँ ! 

एम--नहीं, महाराज ! में ही दे दूंगा । 


xX xX xX 


Yt 


श्रीरामकृष्ण अपने कमरे में बैठे हैं और “ एम्‌ ? से कह रहे है-- 


श्रीरामकुष्ण्‌--क्या हाल में तेरी और नरेन्द्र की भेंट नहीं हुई १ 
एम्‌--नहीं, महाराज ! कई दिनों से नही हुई । 


यहां अपने साथ ले आओ । ( हाजरा से) उसका और मेरा क्या 
सम्बन्ध है बताओ भला ? 


हाजरा--आपकी सहायता से उसकी उन्नति होगी। 


4 

a 

न 

१ 

श्रीराम०--एक दिन उससे भेंट करो न? ओर गाडी करके उसको £ 
i 

ज् 

ड 

र 

रश 


श्रीराम०--ओर भवनाथ £ क्या पूवे संस्कार के सिवाय वह यहां 
इतना आता होगा ? वैसे ही हरीश, लाटू सिर्फ ध्यान ही करते हैं, यह 
कैसी बात है? हरिपद उस दिन यहां आया था; तुमसे भेंट हुई 
थी क्या ? 


पम्‌--हरिपद कितना सुन्दर भजन गाता है; प्रल्हाद चरित्र, श्रीकृष्णजन्म 
ये सब भजन कितनी सुन्दर ओर सुरीली आवाज में गाता है ! 


श्रीराम ०--सत्य है। उस दिन उसकी आँखों को देखा तो मानो 
चढी हुई सी दिखाई दीं। उससे पूछा--क्यों रे? तू आजकल, 
मालूम पड़ता है, ध्यान आदि बहुत किया करता है? ? उसने सिर 
हिलाकर कहा--' हां।? तब में बोला-- बहुत हो गया, इतना 
नहीं करना चाहिये । ? ( “एम्‌? से ) बाबूराम कहता है-- संसार १. 
अरे बापरे ! ? 

एम--पर महाराज! यह तो केवल सुनी हुई बात है। वाबूराम को 
संसार का क्या अनुभव है १ 


श्रीराम०--हां ! सच तो यही है। निरञ्जन को देखा है न? किंतने सरल - | 


स्वभाव का लड़का हे ? 


पम्‌--हां ! उसका तो चेहरा ही बड़ा आकर्षक है। आँखें भी. 
कितनी सुन्दर हैं £ 


श्रीराम०-सिफै आँखें ही नहीं, सब कुछ सुन्दर है? उसके 
विवाह कौ चचा चली तब वह अपने घर के लोगों से बोला-' मुझको 


व्यर्थं क्यों (संसार में ) डुवाते हो १? ( एम्‌ की ओर देखकर | 


हँसते २ ). पर क्यों रे ? लोग तो कहते हैं कि खूब काम धाम करके 
घर लौटने के बाद स्री के पास बैठकर इधर उधर की दो चार बातें 
करने में वडा आनन्द आता है ? है न ठीक १ 


` 'पम्‌ः-जिसके मन में स्री के ही विचार चला करते हैं उसको आनन्द 


Re" 


ह 


आता होगा ! ( राखाल की ओर देखकर ) यह तो बहुत कुळ मेरी 


Cross examination ( जिरह ) ही चली है 
i आज i + 
श्रीरामकृष्ण * एम्‌ ” से बोल रहे हैं । पास में तेजचन्द्र, बलराम, नारायण | 
दे लोग बैठे हैं । पूर्णचन्द्र की बात निकल पड़ी । वह कुछ दिनों से दक्तिणेश्वर 


एम्‌? से) वह अब मुझसे कब भेंट करेगा ? उसका 
तू मेल करा दे। एकही उम्र के और एक ही 
इससे 

की उन्नति होती है, पूर कितने प्रेमी स्वभाव का है तुमने देखा है न? 


एम्‌--हां ! मैं ट्रामयाड़ी में बैठकर आ रहा था। मुझको देखकर वह घर 
से सड़क पर दौड़ते ही आया और सुमह नमस्कार किया ! 


इसे सुनकर श्रीरामकृष्ण की आँखें डबडवा गई । वे बोले--“ ईश्वर 


दशन की व्याकुलता के बिना ऐसा होना सम्भव नहीं है | ” अर 
पूरी की आयु १५-१६ वर्ष की होगी । “एम्‌? की पाठशाला में वह पढ़ता ः 
i 


था । कोई सद्गुणी या भाविक लड़का दिखा कि “एम्‌? उसे श्रीरामकृष्ण के दर्शन 
के लिये ले जाते थे । उनके साथ पूर्ण जब पहिले ही गया तभी से वह श्राराम- 
कृष्ण का प्यारा बन गया । पूरण को भी श्रीरामकृष्ण के दर्शन की लालसा . 
सतत वनी रहती थी, परन्तु घर के लोग उसे बारम्बार दक्षिणेश्वर जाने नहीं 
देते थे । उससे भेंट करने के लिये शुरू २ में श्रीरामकृष्ण इतने व्याकुल हो 
जाते थे कि एक दिन रात्रि के समय ही वे दक्षिणेश्चर से “एम्‌? के घर आ पहुँचे ! 
उतनी रात को ही एम्‌? पूरणी के घर गये और उसे अपने साथ लेकर आये ! 
उसको देखकर श्रीरामकृष्ण को अत्यन्त आनन्द हुआ और वहीं पर वे उसे 
ईश्वर की प्रार्थना करने की रीति आदि का उपदेश देकर दक्षिणेश्वर को वापस 
चले गये ! 


= 


ओर एक दिन की वात है। वे अपनी भक्त मण्डली के बारे में “एम्‌? से 
बातें करते २ बोले--“ पूर्ण से और एक दो बार भेंट हो जाने पर मेरी 
व्याकुलता कम हो जायगी? वह कितना चतुर है? और मेरे प्रति उसकी भक्ति | 
भी कितनी अधिक है? ” वह उस दिन कहता था--“ आप से भेंट करनेके | 
[लिये मेरा मन कितना व्याकुल हो उठता है आपको केसे बताऊं ? ( 'एम्‌' को ) | 
उसके घर के लोगों ने उसको तेरी पाठशाला से हटा लिया है, इससे तेरी तो कोई. 
बदनामी नहीं होगी न £” 8 - 


र मट ह SP de Ass "को | 

एम्र--यदि ( विद्यासागर ) मुझे कहेंगे कि तुम्हारे सबब उसको पाठशाला } 
छोड़नी पड़ी तो मेरे पास उसका जवाब है । 


1 
| 
| 
| 
| 
| 
} 
| 
| 


श्रीरामकुष्ण्‌--त्‌ क्या कहेगा ¦ 


एसू--में कह्ूंगा-- साधु की संगति में इश्वर का ही चिन्तन होता है, 
यह कुछ खराब बात नहीं हे । आपने भी अपनी पुस्तक में लिखा है | 
की अन्तःकरण से ईश्वर की भक्ति करना चाहिये ! ? ( श्रीरामकृष्ण 


हँसते है) 


श्रीराम०--कप्तान के घर में छोटे नरेन्द्र को बुलवा लिया था और 
उससे पूछा--“ तेरा घर कहां है ? चल दिखा भला । ? वह बोला-- 
“ चलिये, आइये, इधर से आइये । ? पर वह डरते २ ही चलने लगा, 
कारण यही कि कहीं बाप को मालूम हो जाय तो ? (सभी हँसते हैं ) 
( एक भक्त से ) क्यों रे १ तू इस बार बहुत दिनों के बाद आया न ? 
सात आठ महीनें हो गये होंगे ? 


भक्त--हां, महाराज ! एक वर्ष हो गया । 
श्रीराम०--तेरे साथ और एक आता था न? क्या नाम है उसका? 
भक्त--नीलमाणे । 


श्रीराम्‌०--हां नीलमणि । वह भी कुछ दिनों से नहीं आया। 
उसको एक बार यहां आने के लिये कह देना भला । 


xX > xX xX 


El वि 


श्रीरामकृष्ण आज बलराम के घर आये हुए थे । तीसरे प्रहर का समय 
था। बड़ी गरमी हो रही थी । 

श्रीरामकृष्णु--( “एम्‌? से) उस दिन कह गया कि तीन बजे आऊंगा 
इसलिये आ गया; पर कैसी सख्त गरमी पड़ रही है! 

पस्‌--सचसुच आपको बड़ा कष्ट होता होगा। 

श्रीराम०--छोटे नरेन और बाबूराम के लिये आया हूं । पूर्ण को क्यो 
नहीं लेते आये ? 

पम्‌--उसको चार लोगों के सामने आने में बड़ा डर लगता है-- 
उसको मालूम पड़ता है कि याही आप दूसरे लोगों के सामने उसकी 
प्रशंसा करेंगे, और सारी वात घर के लोगों के कान तक पहुँच जायगी। 

श्रीराम०--हां ! यह तो सच है । तू पूरणा को धर्म सम्बन्धी बातें बताया 
करता है सो ठीक है । उसके लक्षण बड़े अच्छे हैं । 

पस्‌--हां, आँखें कितनी उज्ज्वल हैं ? 

श्रीराम ०--केवल उज्ज्वल रहना बस नहीं है, देवचचु कुछ भिन्न ही 
रहते हें । तूने उससे पूछा न? तव फिर वह क्या बोला? 


~ 


एम्‌ू--आज चार पांच दिनों से वह कह रहा है कि ईश्वर का चिन्तन 


आर नामस्मरण करने से उसके शरीर पर रोमांच हो आता है ! 


श्रीराम०--क्या कहते हो? और क्या चाहिये बाबा ९ ( पलट से ) 


तूने अपने वाप को कुछ जवाब दे दिया कहते हैं | ( “एम्‌? से ) यहां _ 


आने की बात पर से इसने अपने बाप को कुछ जवाब दे डाला ! 
क्या कह दिया रे तूने ? 


पलट्टू--में बोला- हां, हां, में उनके पास जाया करता हूं; तब इसमें 
मेरा अपराध कौन सा हो गया १? ( श्रीरामकृष्ण और “एम्‌? हँसते हैं। ) 
और भी मौका आवेगा तो इससे भी अधिक कहूंगा ! 

श्रीराम ०---( हेसते हुए ) छिः छिः ऐसा नहीं करना चाहिये | तू तो 
बहुत आगे बढ़ चला । ( विनोद से ) तेरा क्या हाल है भाइ ! 


छोटा नरेन्द्र आया । श्रीरामकृष्ण हाथ पेर धोने के लिये जा रहे हैं। 
छोटा नरेन्द्र तौलिया लेकर उन्हें पानी देने के लिये साथ जा रहा है । साथ में 
एम! भी हैं । छोटा नरेन्द्र बरामदे के एक किनारे श्रीरामकृष्ण के पेर धो रहा है । 


श्रीराम ०--( “एम्‌? से) कितनी गरमी हो रही है १ तू उस इतने से 
घर में कैसे रहता. होगा कोन जाने ! ऊपर तप जाता होगा न १ 

एम्‌--हां, महाराज | बहुत ही तप जाता है । 

श्रीराम०--इसीलिये तेरी स्री को सिर दर्द का रोग हो गया है। 
उससे नीचे बैठने के लिये क्यों नहीं कहता ? 

पम्‌--उससे कह दिया है नीचे बैठने के लिये । 

श्रीराम०--तू पिछले रविवार को क्यों नहीं आया ? 

° एम--घर में दूसरा कोई नहीं था । इसके सिवाय उसके सिर में दर्द 

था ओर देखने वाला कोई नहीं था । 

श्रीरामकृष्ण को पुनः पूरण की याद्‌ आ गई । 

श्रीराम०--तू आज उसको क्यों नहीं ले आया १ वह सचमुच भक्त है! 


नहीं तो उसके लिये मेरा प्राण व्याकुल नहीं होता और उसके लिये 
बीजमंत्र का जप भी न बनता | 


श्रीरामकृष्ण ने पूर्ण के लिये बीजमंत्र का जप किया यह सुनकर “एम्‌? 
चकित हो गया । कैसा है यह शिष्यभ्रम १ 

श्रीराम०--( देवेन्द्र को ) एक दिन तेरे घर आने की इच्छा होती है। 
देवेन्द्र--आप से यही विनती करने के लिये यहां आया था । 


श्रीराम०--टीक है । पर बहुत से लोगों को न बुलाना भला । तेरी . | 
आमदनी कम है । इसके सिवाय गाड़ी का किराया भी बहुत है। | 


देवेन्द्र--( हसकर ) आमदनी कम है तो है! 
“ ऋछणं कृत्वा घृतं पिशवेत्‌ ! ” 


यह सुनकर श्रीरामकृष्ण ज़ोर से हँसने लगे उनकी हँसी रुकती ही | 

नहीं थी ! 
xX xX > xX 

ऐसे अनेक प्रसंगे का वर्णन किया जा सकता है । मण्डली जमा हुई 
कि हर एक के बारे में पूछतांछ शुरू हो जाती थी । कौन क्या करता है; ध्यान, 
भजन, जप, किसका किस तरह हो रहा है ? कोई आया न हो, तो उसका ' 
क्या कारण हे--आदि पूछा करते थे । वे अमुक दिन अमुक भक्त के धर 
जायेंगे यह पहिले से ही निश्चित रहता था । इस कारण भक्तगण भी वहां. 
अवश्य जमा हो जाते थे । यदि कोई न आया हो तो श्रीरामकृष्ण उसे बुला लाने 
प्र ` के लिये कहते थे ! सवे भक्तवृन्द एकत्र हो जाने पर भजन आदि होता था; 
तत्पश्चात्‌ फलाहार होकर बैठक समाप्त की जाती थी । 


भक्त मण्डली को यह पूर विश्वास था कि यादि कोई विशेष अवस्था 
दर्शन प्राप्त करना हो, तो श्रीरामकृष्ण के पास हठ करना चाहिये, तो वह 
वूरी हो जाती है ! श्रीरामकृष्ण भी उसके लिये उसकी कितनी आतुर 
यह पहिले ही पूरी तरह जाच लेते थे, और जब उन्हें 
सचमुच उसके लिये व्याकुलता है तो ना 
और तब तो उन्हें उसको वह अवस्था प्र 

एक बार वाबूराम को ( स्वामी प्रेमानन्द ) भावसमाघि प्राप्त करने कौ 
बड़ी प्रबल इच्छा हुई ।, श्रीरामकृष्ण के पास जाकर उन्होंने अत्यन्त आग्रह किया 
कि “ महाराज ! मुझे भावसमाधि प्राप्त होना ही चाहिये । ” श्रीरामकृष्ण ने 
उसकी व्याकुलता की पर्राक्षा करने के लिये सदा के समान टालमटोल का उत्तर 
देते २ जब देख लिया कि यह मानने वाला नहीं है तब वे बोले--“ अच्छी 
बात है भाई ! माता के पास बात कहता हूं; मेरी इच्छा से क्या कुछ होता 
है? ” इसके कुछ दिन वाद वाबूराम किसी काम के लिये अपने गांव को चला 
गया । इधर श्रीरामकृष्ण को चिन्ता होने लगी कि बावूराम को भावसमाघि 
केसे प्राप्त हो ! हर एक से वे कहने लगे---“ भावसमाधि के लिये उसने यह 
मुझसे कितना वादविवाद किया, कितना रोना गाना मचाया, और कितना 
हठ पकड़ा और यदि उसे यह अवस्था प्राप्त नहीं होगी तो वह पुनः सुभे 
नहीं मानेगा । क्या किया जावे?” एक दिन तो माता से वे प्रार्थना करने 
“लगे--“ माता ! वाबूराम को थोड़ा बहुत भाव हो जाय ऐसा कुछ तू कर दे। ” 
श्री जगदम्बा ने उनसे कह दिया कि “ उसको भाव नहीं होगा: उसको ज्ञान 
मिलेगा ! ” श्री जगदम्बा की वाणी सुनकर उन्हें पुनः चिन्ता होने लगी। 
उन्होंने अपने भक्तों में सु किसी २ के पास प्रकट भी किया कि--“ बावूराम 
के बारे में माता से मैंने कहा पर वह कहती है--' उसे भाव प्राप्त नहीं होगा, 
ज्ञान मिलेगा '--पर वह चाहे कुछ भी क्यों न हो, उसको कुछ भी एक चीज़ 
मिल जावे जिससे उसके मन में शान्ति आ जाय बस यही में चाहता हूं । उसके 
लिये मेरे मन में बड़ी बेचेनी है--बेचारा उस दिन कितना रोया ? ” बावूराम 
को साक्षात्‌ धमॉपलब्धि कराने के लिये श्रीरामकृष्ण कितने चिन्तित थे? और 
उनका कहना क्या था? “ अगर ऐसा नहीं, होगा तो वह पुनः मुझे नहीं 
मानेगा । ” मानो जैसे बावूराम के मानने न मानने पर ही उनका सब कुछ 
अवलम्बित हो ! 

एक दिन एक भक्त के साथ बातें करते २ वे बोले--“ पर तू 
बतला भला, (बालभक्तों की ओर उंगली दिखाकर) इन सब के सम्बन्ध में मुझे 
इतनी चिन्ता यों होती रहती हैं ? देखो तो ये सब शाला में पढ़ने वाले लड़के 
ह्‌, स्वय कुछ करना चाहे तो इनमें से एक में भी कुछ करने की शक्ति नहीं 
है, मेरे लिये एक पेसा भी खर्च करने की इनकी ताक़त नहीं है, तब इनकी र 
इतनी चिन्ता मुझे क्यों होती है? यदि इनमें से कोई एक दो दिन न आवे, 
तो उसके लिये मेरा प्राण व्याकुल हो उठता है और उससे कब्र भेंट हो ऐसा 
होने लगता है ! भला ऐसा क्यों होता होगा? ” 


Ni |. 0 | 


भक्त--ऐसा क्यों होता है यह बात, महाराज ! में कैसे बताऊँ £ उनके 
कल्याण की चिन्ता के कारण ही ऐसा होता होगा ! 


अ्रोराम०--उसका कारण यह है कि ये सब बालक शुद्ध सत्व गुणी है । 
आज तक इन्हें कामकंचन का स्पशी दोष नहीं लगा है। 
इनका ध्यान यदि इश्वर की ओर लग जाय तो इन्हें उसकी 
प्राप्ति शीघ्र ही हो सकती हे। यही कारण है। पिछले दिनों 
में नरेन्द्र के सम्बन्ध में जो व्याकुलता मालूम पड़ती थी वह 
विलक्षण ही थी । वेसा ऑर किसी के बारे में नहीं हुआ । उसको 
यहां आने में कहीं दो दिन की देरी हो जाती थी, तो प्राण अकुला जाता 
था ! लोग क्या कहेंगे इस डर से उधर भाऊतला की ओर जाकर 
मन माना रोने लगता था! हाजरा एकदिन बोलो-- आपका यहः 
क्या स्वभाव है? आप परमहंस हैं, आपको सदाकाल समाधि लगा- 
कर इश्वर के साथ एक होकर रहना चाहिये, सो तो नहीं करते, 
“ नरेन्द्र ही क्यों नही आया? भवनाथ का कैसा होगा? ? इन 
सव झगडा से आपको क्या मतलब ? ?? 

यह सुनकर में सोचने लगा-“ सच तो है | हाजरा कुछ गलत नहीं कह 
रहा है । अब में उसी के कहने के अनुसार चलूंगा । ” इसके वाद भाऊतला 
से लौटते समय माता ने दिखाया कि कलकत्ता सामने है और वहां लोग सारे 
रातदिन कामकंचन की गती में धक्के खाते हुए दुःख भोग रहे हैं ! उनकी वह 
दशा देखकर दया आने लगी, और मालूम होने लगा कि चाहे जितने कष्ट 
भोगकर भी यदि उनका कल्याण किया जा सकता हे, या उनका दुःख कुछ भी कम 
किया जा सकता है, तो में वह अवश्य करूंगा। ” लोटने के बाद में हाजरा से 
बोला-“ में करता हूं वही ठीक है । इन लड़कों की चिन्ता करता हूं ते उसमें 
साले तेरा क्या जाता है १? 


अपने शिष्य समुदाय पर वे जैसे अपार प्रेम करते थे वैसे ही और दूसरों 
के बारे में उनके मन में सदा दया बनी रहती थी । सभी अवस्थाओं में से वे 
स्वयं गुजर चुके थे, इस कारण दूसरों के सुख दुःख की उन्हें पूरी जानकारी थी । 
मनुष्य का मन कितना दुर्बल है और माया के फन्दे में से टूटना कितना 
दुष्कर है यह बात वें स्वयं जानते थे। दूसरों के प्रति उनके हृदय में सदा 
सहानुभूति रहा करती थी । इसीलिय किसी मनुष्य में कितने ही दुर्गुण हो, 
कितने हा दोष हों, तो भी वे उसका कभी भी तिरस्कार नहीं करते थे। उनके 
शब्द्‌-कोष में “ पाप ” शब्द था ही नहीं यह कहना अत्युक्ति नहीं है । मनुष्य 
के द्वारा होने वाली सभी गलतियाँ उसकी मानसिक दुबेलता के कारणा ही होती 
हैं । इस दुबेलता को हटा देने का प्रयत्न उसे करना चाहिये। तभी उस पर 
इश्वर की कृपा होगी । यही उनका उपदेश रहता था । कोई भी मनुष्य अपने 
दुःख की कहानी उनसे कहे तो वे उससे घृणा नहीं करते थे; वरन्‌ अपने खुद 
के जीवन की किसी वैसी ही घटना का उल्लेख करके कहते थे--“ मेरी भी 
उस समय तेरी ही सरीखी स्थिति थी; परन्तु माता ने मुझे उस स्थिति में से 
निभा लिया । तू ईश्वर पर पूणी भरोसा रख; बह तेरा भी निर्वाह अवश्य 

करेगा ! ” इस प्रकार उसे उलटे धीरज देते थे ! ऐसी सान्त्वना से और प्रेम 
युक्त व्यवहार से उस मनुष्य को कितना धेय होता होगा और श्रीरामकृष्ण 
के प्रति उसकी भक्ति और प्रेम में कितनी गुनी वृद्धि होती होगी इसकी कल्पना 
पाठक ही करें । 

उनके पास आने जाने वाले लोगों में से मणिमोहन मिक नामक एक 
गृहस्थ के एक अच्छे प्रौढ़ अवस्था वाले बुद्धिमान्‌ लड़के की अचानक मृत्यु 
हौ गई । बेचारा मणिमोहन दुःख से बिल्कुल पागल बन गया ओर पुत्र की 
अन्त्येष्टि क्रिया समाप्त होने पर वह वैसे ही दक्षिणेश्वर दौड़ा गया । श्रीरामकृष्ण 
के पास बहुत से लोग जमा थे और कुछ ईश्वरचर्चा हो रही थी । मणिमोहन ने 
उन्हें प्रणाम किया और अत्यन्त दुःखित अन्तःकरण से एक कोने में सिर 
नीचा करके बैठ गया । थोड़ी ही देर में श्रीरामकृष्ण की दृष्टि उस ओर 
गई और वे बोले--“ क्यों रे मणिमाहन ! आज ऐसा सूखा हुआ क्यों दिखाई 
देता हे ? ” मणिमोहन ने आतेस्वर में उत्तर दिया--“ महाराज ! आज मेरा 
लड़का मर गया । ” वृद्ध मणिमेहन के मुँह से यह वृत्तान्त सुनकर सभी को 
बड़ा दुःख हुआ और हर एक अपने २ ढंग से उनकी सान्त्वना करने लगा । 
पर श्रीरामकृष्ण केवल शांतचित्त से सब सान्त्वना की बातें सुन रहे थे ! उनके 
इस उदासीन भाव को देखकर किसी को ऐसा भी लगा होगा कि इनका हृदय 
कितना कठोर है । 

सान्त्वना की ये बातें सुनते २ श्रीरामकुष्ण को अर्धबाह्य अवस्था प्राम 
हो गई और वे एकदम खडे होकर मशिमोहन की ओर देखते हुए अत्यन्त 
चीर रस युक्त स्वर में गाने लंगे-- 

जीव साज समरे । * 
इ देख रणवेश काल प्रवेशे तोर घरे । 

* यही भाव तुलसीदास जी की निम्न पंक्तियों में हैः--(आगे के पृष्ठ पर देखो) 
 भा.२रा.ली.१४ 

आरोहण करि महापुण्य रथे, 
भजन साधन दू टो अश्व जुडे ताते 


ho 


दिये ज्ञानघनु के टान भक्ति ब्रह्माण संयोग केरे 
आर एक युक्ति आछे शुन सुसंगति, 

सब शत्रु नाशेर चाइने रथ रथी 

रणभूमि यदि करेन दाशराथे भागीरथीर तीरे ॥ 


गाने का वीरत्वव्यंजक स्वर, श्रीरामकृष्ण का तदनुरूप अभिनय, उनके 
नेत्रो में से मानो बाहर प्रवाहित होने वाला वैराग्य का तेज, इन सव के संयोग 
से सभी के अन्तःकरणं में एक प्रकार का अपूर्व उत्साह उत्पन्न हो गया, और 
शोक मोहादि के राज्य से निकलकर सभी का मन एक अपूव इन्द्रियातीत, 
 संसारातीत शुद्ध ईश्वरीय आनन्द में निमझ हो गया ! माणिमोहन की भी यही 
अवस्था हो गई, और उसको भी अपने दुःख का क्षण भर के लिये विस्मरण 
हो गया ! 


न्क 


सौरज धीरज तेहि रथ चाका । सत्य सील हढ ध्वजा पताका || 
बल विवेक दम परहित घोरे | छमा कृपा समता रजु जारे ॥ 
ईसभजन सारथी सुजाना। विराति चर्म सन्तोष कृपाना ॥ 
दान परसु बुधि सक्ति प्रचण्डा । वर विज्ञान कठिन कोदएडा ॥ 
छू अमल अचल मन त्रोन समाना | समे जम नियम सिलीमुख नाना ॥ 
कवच अभेद विप्र गुरु पूजा । यहि सम विजय उपाय न दूजा ॥ 
सखा धर्ममय अस रथ जाके । जीतन कहुँ न कतहु रिषु ताके ॥ 


है 

गाना तो समाप्त हो गया, पर गायन के रूप में श्रीरामकृष्ण ने जो दिव्य 
भावतरंग उत्पन्न कर दिये थे उनसे उस कमरे का वातावरणा परिपूर्ण हो गया! 
सब लोग चित्रवत्‌ होकर अब श्रीरामकृष्ण क्या कहते हैं इसी उत्कण्ठा से 
उनकी ओर देखने लगे ! थोडी देर के बाद श्रीरामकृष्ण की समाधि उतरी और 
मणिमेहन के पास बैठकर वे कहने लगे-- 


“ बाबा मणिमोहन ! पुत्र शोक के समान दूसरी कोई ज्वाला नहीं है ! 
इस देह उसका जन्म हुआ है; अतः देह के रहते तक उसकी स्मृति. 
नष्ट नहीं हो सकती ! ” इस प्रकार प्रस्तावना करके श्रीरामकृष्ण अपने भतीजे 
अक्षय की झत्यु की बात इतनी करुणा के साथ कहने लगे कि मानो वह घटना 
अभी ही हुई हों, ऐसा सभी को मालूम होने लगा ! वे वोले--“ अक्षय मरा । 
उस समय तो कुछ इतना ख़राब नहीं लगा । मनुष्य कैसे मरता है सो खड़े २ 
बारीकी के साथ देखा । तलवार म्यान में हों और वह एकदम बाहर हो जाय. 
वैसा ही हुआ । तलवार को तो कुछ नहीं हुआ वह ज्यों की त्यां रही । म्यानः 
जरूर एक ओर गिर पड़ी ! यह देखकर बड़ा आनन्द हुआ । खूब हँसा, गाया, 
नाचा । उसकी अन्त्य विधि हुई । दूसरे दिन ( बरामदे की ओर उंगली दिखाकर ) 
वहां उस जगह सहज ही खड़ा था कि, में क्या कहूं, अक्षय की झत्यु का मुझे, 
एकाएक इतना दुःख होने लगा कि मानो कोई निचोड्कर रस निकालता हो उस प्रकार ह” 
मेरे कलेजे को कोई निचोड़ता हो ऐसी पीड़ा होने लगी ! प्राण व्याकुलहो गया | 
और दुःख असह्य होने के कारण मैं माता से कहने लगा--“ माता ! यहां 
अपनी कमर की धोती की याद नहीं रहता ऐसी अवस्था में भी मेरी जब यह. 
दशा है, तो फिर संसारी मनुष्यो का क्या हाल होता होगा? ? 

जी में किसी बड़े जहाज़ के जाते समय छोटी २ डोंगियो में केसी हलचल मच 
जाती है; ऐसा मालूम होता है कि ये सब इब रही हैं ! किसी २ में तो पानी 
तक घुस जाता है । पर वहीं पर बड़े २ हजारों मन मालो से लदे हुए जहाज़ों 
को देखिये ! दो चार बार हिलने के सिवाय उन पर कोई असर नहीं होता ! वे 
जैसे के तैसे रहते हैं ! तथापि उनको भी दो चार बार हिलना तो पड़ता ही है ! ” 


पुनः कुछ समय ठहरकर वे फिर गंभीरता से कहने लगे--“ बाबा 
मणिमोहन ! संसार में स्री पुत्रादिकों से सम्बन्ध कितने दिनों के लिये है ! 
मनुष्य बेचारा बड़ी आशा से गृहस्थी शुरू करता है । विवाह हुआ, दो चार वच्चे 
हुए, वे बड़े हुए उनका विवाह आदि कार्य हुआ, --कुछ दिनों तक सब ठीक 


- चला फिर यह बीमार हो गया, वह मर गया, इसका रोजुगार नहीं चलता, उसकी 


नौकरी छूट गई--ये झगडे शुरू हुए और तब फिर संसार किसे कहते हैं यह 
कुछ २ मालूम होने लगता हे। पर उस समय उसका कया उपयोग 
हो सकता है १ बेचारा फैंसा हुआ रहता है; उसमें से निकलते तो बनता 
ही नहीं! ” 


इस प्रकार संसार की अनित्यता और सब प्रकार से ईश्वर से शरणागत 
होने की आवश्यकता के विषय में उन्होने मणिमोहन की उस दिन अनेक प्रकार का 
उपदेश दिया। उनके ऐसे प्रेमयुक्त व्यवहार से मणिमोहन का दुःख कुछ कम 
हुआ, और वह गद्गद स्वर में बोला--“ इसीलिये तो महाराज ! भें यहां दौड़कर 
आया हूं । मुझे मालूम ही था कि यह ज्वाला यहां आये बिना शान्त नहीं होगी !” 
उस बूढ़े को सममाने के लिये श्रीरामकृष्ण भी उसी के समान समदुःखी हुए ! 
उनके इस बर्ताव का मणिमोहन के मन पर कितना गहरा परिणाम हुआ होगा 
श्रीरामकृष्ण जैसे महापुरुष भी मेरे प्रति इतनी आत्मीयता रखते हैं और 
मेरे सुख दुःख की चिन्ता करते हैं यह जानकर उस वृद्ध ने अपने आपको 
कितना धन्य माना होगा १ 

आर एक दिन की बात ह। एक नवयुवक श्रीरामकृष्ण के पास आया 
और उनके पैर पड़कर अत्यन्त उदास होकर बोला--“ महाराज ! काम कैसे 
नष्ट होगा ? इतना प्रयत्न करता हूं तो भी बीच २ में कुविचारों से मन 
चंचल होकर अत्यन्त अस्वस्थ हो जाता है । क्या करूं? ” 
श्रीरामक्कष्णः--अरे भाई! ईश्वर का प्रत्यक्ष दर्शन हुए विना काम 
सम्पूण रीति से नष्ट नहीं होता । इसके बाद भी थोड़ा बहुत रहता हौ 
हे, पर इतना अवश्य है कि तब वह अपना सिर ऊपर नहीं उठा 
सकता । तू कया ऐसा समभता है कि मैंने उस चाण्डाल को एकदम 
जीत लिया ? एक दिन मन में यह विचार आया कि मैंने इसे स्थायी 
रूप से जीत लिया । उसके बाद यों ही सहज ही पंचवटी के नीचे में 
बैठा था कि क्या बताऊँ? एकाएक काम ने मन में ऐसी खलबली 
मचा दी कि मेरा सारा धीरज छूट गया और मन बेकाबू सा होने 
लगा । तब में ज़मीन पर सिर पटकते हुए और मिट्टी में मुंह घिसते 
हुए इधर उधर लोटने लगा और ज़ोर २ से रोकर कहने लगा--- 
“माता ! मैं बड़ा अपराधी हूं । अब में पुनः कभी भी नहीं कहूंगा | 
कि इस चाएडाल को जीत लिया । एक वार मुझे क्षमा कर!” ऐसी | 
अवस्था तो मेरी हुई ! वर्तमान समय में तेरी भरी जवानी की अवस्था 
है, इसलिये तू उसके बाढ़ को बान्ध द्वारा रोक नहीं सकता। जोर से 
वाहिया आने पर वान्ध आदि की क्या दशा होती है? सभी बान्ध 
आदि को तोड़ फोड़कर बहाकर इधर उधर सभी तरफ पानी ही पानी 
भर जाता है । खेतों में भी पुरुष २ भर पानी फैल जाता है! इसीलिये 
कहा करते हें कि-- कलियुग में मानसिक पाप पाप ही नहीं है। ” 
और मान लें कि एकाध बार मन में कोई कुविचार आ ही गया तो _ 
“ यह क्यों आया ? केसे आया ? ? इस प्रकार के सोच विचार में ही 
क्यों पड़ना चाहिये £ कभी २ तो ऐसे कुविचार शरीर धर्म के कारण 

ही आ जाते हैं । मल मूत्र के वेग के समान ही ये भी होते हैं ऐसा 

समभ लेना चाहिये । शौच या पेशाब लगने पर सिर खुजाते हुए-- 

“यह क्यों लगा? कैसे लगा? ? कया कोई ऐसा विचार करता 

हे? उसी प्रकार इन सभी कुविचारों को तुच्छ जानकर उनके सम्बन्ध 

में बिल्कुल विचार ही नहीं करना चाहिये और ऐसे तुच्छ विचारों को 

मन में न आने देने के लिये इश्वर की ख़ब प्रार्थना करनी चाहिये। उसका 

ख़ब नाम स्मरण करना चाहिये, सदा ईश्वरीय बातों का ही मन में 

विचार करते रहना चाहिये । ऐसा करते रहने से क्रमशः इन कुविचारों 

का मन में आना बन्द हो जाता हे। यह अच्छी तरह समझ लो । ” 

उस लड़के को धीरज देने के लिये श्रीरामकृष्ण उसी के समान बन गये ! 

शरीबों का दुःख देखकर उनका हृदय पसीज जाता था। मथुर के साथ 
तीर्थ-यात्रा करते समय एक दो गांवों में वहां के लोगों की दीन अवस्था को देख- 
कर उनके अन्तःकरण में कैसी व्याकुलता उत्पन्न हो गई और मधुर से उन्होंने 
उन लोगों को एक वार पेट भर भोजन और शरीर के लिये कपड़ा दिलवाया था, 

यह वृत्तान्त पीछे आ चुक्रा है । ( देखो भाग १, प. १४७ ) भूखे को कोई अन्न- 
दान करता दिखाई दे. तो उनको बड़ी खुशी होती थी। कोइ भिखारी आ जाय 

तो किसी से भी उसे कुछ दिला ही देते थे । एक बार दक्षिणेश्वर में भोजन हुआ। 
बचा खुचा अन्न भिखारियों को मिला । परन्तु भीड़ अधिक हो जाने के कारण 
एक वेचारी बुढ़िया को उस भीड में कुछ भी नहीं मिल सका । सभी भिखारी चले 
गये । तो भी वह बुढ़िया वहीं पुकारती हुई बैठी रही । यह देखकर एक पहरेदार ने 
उसे धक्के देकर वहां से हटा दिया | यह सारा हाल देखकर श्रीरामकृष्ण जोर २ 
स यह कहते हुए रोने लगे कि “ माता ! तेरे घर की यह कैसी दुर्व्यवस्था है ? 


~ _ 


दो कौर अन्न के लिये बेचारी को धक्के खाने पड़े ! ” त्रैलोक्य बाबू के कान तक 


यह बात पहुँची । तव उन्होंन उस बुढ़िया को बुलवाकर भोजन कराया और 

उसे एक रुपया दिया । यह सुनकर श्रीरामकृष्ण को बहुत आनन्द हुआ और उस 
आनन्द के आवेश में वे श्री जगदम्बा की स्तुति करते २ नाचने लगे । 


उनकी सहानुभूति और शिष्यस्नेह की सीमा ही नहीं थी । अपने प्राप्त 
किये हुए सारे अनुभवों और वारम्वार होने वाले सभी दर्शनों का हाल वे सभी 
को बताया करते थे । सभी को वे अपने ही समान आनन्द पूरण बनाने के लिये 
अनेक प्रयत्न किया करते थे और इसी हड़वड़ी के कारण उन्होंने कई बार 
असम्भव वातो को भी सम्भव बनाने की कोशिश की । कंठस्थान के ऊपर 
कुण्डलिनी शक्ति के पहुँच जाने पर केस २ दर्शन हुआ करते हैं यह बात 
अपने शिष्य समुदाय को बताने के लिये उन्होंने . कई बार प्रयत्न किया पर 
उसे असम्भव जानकर उन्हें स्वयं ही दुःखी होना पड़ा। 


~ ~ 


एक दिन उन्होंने यह सब बता देने का विल्कुल निश्चय ही कर लिया और 
मन को समाधिम न होने देने का प्रयत्न करके बोलना प्रारम्भ किया ! वे 
बोले-- आज ये सब बातें लुम लोगों को वतला ही डालता हूं, बिल्कुल जरा सा 
भी छिपाकर नहीं रखूंगा । ” हृदय, कंठ इन भूमिकाओं तक के सभी चक्रों की 
बाते बारीकी के साथ बताकर श्रपने भूमध्य भाग की ओर उंगली से इशारा करके 
वे बड़ी सावधानी से बोलने लगे--“ इस स्थान में मन के स्थिर हो जाने पर 
परमात्मा का दर्शन होता है और समाधि लग जाती है। जीवात्मा और परमात्मा के 
बीच में उस समय केवल एक स्वच्छ पतला सा परदा मात्र बच जाता हे । तब ऐसा 
दिखाई देता है कि'*****” इतना कहकर वे और आगे बोलने ही वाले थे कि 
उसी समय उन्हें एकदम समाधि लग गई ! बहुत समय के बाद समाधि उतरने 
पर वे पुनः बोलने लगे---“ तब ऐसा दिखाई देता है किः*“******” इतने शब्दों 
का उच्चारण करते ही उन्हें पुनः समाधि लग गई ! इसी तरह एक दो बार और 
भी हुआ । इस प्रकार वारम्वार प्रयत्न करने पर भी उसका कोई उपयोग न 
होते देखकर उनकी आँखें में पानी भर आया ओर वे रोति २ कहने लगे-- 

“ क्या करूं रे? मेरी तो बड़ी इच्छा हे कि तुम लोगों को सारा का सारा हाल 
बता दूं और तिलमात्र भी न छिपाऊं, पर वैसा होता कहां है ? कितना ही उपाय 
करने पर भी माता बोलने ही नहीं देती; सुँह को ही दवा देती हे । इसके लिये में 
क्या करूँ? ” शारदानन्द कहते हें--“ यह सारा हाल देखकर हमें तो बड़ा 
अचम्भा मालूम हुआ कि “क्या चमत्कार है देखो तो सही ! ये तो सव कुछ 
बता देने को तैयार बैठे हैं पर माता ही इन्हें क्यों बोलने नहीं देती ? ” पर उस 
समय यह कहां मालूम था कि वोलना बताना आदि कार्य जिसकी सहायता से हुआ 
करते हैं उस मन-बुद्धि की दौड़ कहां तक रहती हे ? परमात्मा का दर्शन 
तो उनकी सीमा के परे की वात है न? हम लोगों के प्रति अपार प्रेम से 
प्रित होकर अशक्य वात को भी शक्य वनाने का प्रयत्न श्रीरामकृष्ण कर 
रहे हैं यह बात उस समय हम कैसे समझते ? ” 


एक दिन श्रीरामकृष्ण अपनी भक्त-मरडली से धर्म विषयक बाते कर 
रहे थे, कि वैष्णव धर्म की वात निकल पड़ी । तब वे उस मत का सार संक्षेप में 
बताने लगे--“ ( १ ) नाम में प्रेम, ( २) जीवों पर दया, और ( ३) वेष्णवों 
की पूजा--ये तीन कार्य सदा करते रहना चाहिये यही इस वैष्णव मत का उप- 
देश है । ईश्वर और उसके नाम में कुछ भी भेद नहीं है यह जानकर, सदा सर्वे 
काल बड़े प्रेम से इश्वर का नाम स्मरण करते रहना चाहिये: भक्त ओर भगवान्‌, 
वैष्णव और कृष्ण में कोई भेद न जानकर सदा साधु, भक्त आदि की सेवा करना 
चाहिये, और उन पर श्रद्धा रखना चाहिये । और यह सारा जगत्संसार श्रीकृष्ण 
का ही है इस बात को सदा मन में रखते हुए सभी जीवों पर दया” FE 
` सभी जीवों पर दया ” ये शब्द उच्चारण करते ही उन्हें एकाएक समाधि लग 
गई ! कुछ समय में उन्हें अर्थ बाह्य दशा प्राप्त हुई और वे पुनः बोलने लगे- 
“ जीवों पर दया, जीवों पर द्या??? अरे तू कीटानुकीट ! तू क्या जीवों पर दया 
करेगा १ दया करने वाला तू होता है कौन ? छिः २, जीवों पर “ दया ? नहीं-- 

“ शिवज्ञान से जीवों की सेवा! ” 


“ शिवज्ञान से जीवों की सेवा ” उनके इस उद्गार में उनके अपार प्रेम 
और सहानुभूति तथा उनके मन की उदारता का रहस्य भरा हुआ है । ब्रह्मज 
पदवी प्राप्त कर लेने पर सभी की आध्यात्मिक उन्नति के लिये उन्होंने जो प्रबल 
प्रयत्न किया, बड़ी २ खटपट की उसका बीज इसी उद्वार में है। सभी भूतमात्र 
पर उनका अहेतुक प्रेम था । गुरु और शिष्य के सम्बन्ध में प्रेम की आर्ता के 
विना गुरू का उपदेश जैसा चाहिये वैसा फलदायक नहीं होता, वैसा असर नहीं 
करता । गुरू को शिष्य पर अहेलुक प्रेम हो तो अपने सवे अनुभव शिष्य को प्राप्त 
करा देने की व्याकुलता गुरू को ही रहती है; शिष्य की सारी दुर्बलताओं और 
अड्चनों की उन्हें आप ही आप कल्पना होती जाती है और शिष्य का सब 
प्रकार से कल्याण करने की ओर ही उनका सारा लक्ष खिंच जाता है । श्रीराम- 
कुष्ण अपने शिष्यां का कल्याण करने के लिये किस तरह व्याकुल रहते थे यह 
वात आगामी प्रकरण में दिये हुए उनकी शिक्षण पद्धति के वृत्तान्त से पाठकों 
को स्पष्ट हो जायगी । 

१२ श्रीरामकृष्ण की शिक्षण पद्धाति । 
—— DDE 


राम कृपा नासहिं सब्र रोगा । 

जो एहि भाति बने संजोगा ॥ 
सदगुर वैद्य वचन विश्वासा । 

संयम यह न विषय के आसा ॥ 
रघुपति भगति सजीवन मूरी । 

अनूपान श्रद्धा अति रूरी ॥ 


एहि विधि भलेहिं सो रोग नसाहीं । 
नाहिं त जतन कोटि न 


oo) 
५] 


राही ॥ 


---तुलसीदास । 


श्रीरामकृष्ण के सहवास में रहना ही एक प्रकार की उच्च शिक्षा थी । 
उनकी प्रत्येक उक्ति और प्रत्येक कृति अर्थपूर्ण रहती थी । उनका कोई भी काम 
निरर्थक नहीं होता था । अपने आश्रय में रहने वाले प्रत्येक के मन के भाव उन्हें 
पूर्णरूप से विदित रहते थे और तदनुसार ही वे उसे उपदेश देते थे । अपने 
पास आने वाले को वे अपने स्नेह से प्रथम ही अपना लेते थे और तब उसे 
जो बताना होता था वह सहज ही एक दो सिद्धान्त वाक्यों द्वारा बता देते थे । 
किसके स्वभाव में कौन सी ख़बी है यह अच्छी तरह पहिचानकर, कभी मीठे 

शब्दों द्वारा, तो कभी किंचित्‌ क्रुद्ध से होकर, वे उसका अवगुण उसे 
'दिखां देते थे । 

उनके भक्तगणां में सभी धर्मो के सभी मतानुयायी लोग रहते थे। अतः 
जव सभी लोगों को एक साथ ही कुछ बताना होता था तो वह सभी को लागू हो 
इस तरह बताते थे । गृहस्थ को वे कहते थे--“ अरे ! जिसने ईश्वर के लिये 
सर्वस्व त्याग दिया है वह तो सदा उसका नाम स्मरण करेगा ही । उसमें कौन 
चड़ी बहादुरी हे £ पर संसार में रहकर जो ईश्वर का नाम स्मरणा करें वही सचमुच 
प्रशंसा का पात्र होगा! संसार में कोन सी बुराई है? संसार में रहकर 
ईश्वर की ओर मन लगाना तो क्रिले में रहकर शत्रुओं से लडाई करने के समान 
है। किले में रहने पर, वाहर चाहे जितनी भी सेना हो उसका कुछ भी नहीं 
चल पाता । उसी प्रकार केवल एक ईश्वर का नाम स्मरण करते रहने से ही 
संसारी पुरुष पर कितने ही संकट आवें पर वे उसका कुछ नहीं बिगाड़ सकते । ” 
सन्यासी भक्तों को जब वे वैराग्य का उपदेश देते, तव वे कितनी सावधानी के 
साथ देते थे ? स्वामी विवेकानन्द कहते थे, “ हम बालभक्तों को त्याग-वैराग्य की 
महिमा वताते समय वे हमें एक ओर अलग बुला लेते थे, आस पास में कोई गृही 
भक्त तो नहीं है इस वात का निश्चय कर लेते थे और फिर अपनी ओजखिनी 
बाणी द्वारा त्याग-वैराग्य आदि की आवश्यकता हमें समभाकर वतलाते थे---? 
वे कहते थे--“ भाइयों ! ईश्वर के लिये सर्वस्व का त्याग करना चाहिये, प्रखर 
वैराग्य धारण करना चाहिये, तभी उस (ईश्वर) का दर्शन होगा। अन्तःकरण 
की सभी वासनां का समूल त्याग करना चाहिये, वासनाओं का लेश मात्र शेष 
रहना भी ठीक नहीं है; तभी ईश्वर का दर्शन होगा। ” भोग वासना नष्ट हुए 
बिना संसार का त्याग करना निरर्थक है और यदि संसारी मनुष्य निष्क्राम 
चुद्धि से और ईश्वर के चरणों में मन को लगाये हुए अपना २ काम करते रहें, 
तो उनकी भोग वासना धीरे २ नष्ट हो जावेगी, उनके मन में आप ही आप 
वैराग्य का उदय होगा शर तत्पश्चात्‌ मन को पूरी तरह इश्वर की ओर ही 

लगाना उनके लिये सरल हो जावेगा यही उनका उपदेश रहता था; और इसी- 
लिये किसी भी संसारी मनुय से एकदम संसार का त्याग करने के लिये वे कभी 
भी नहीं कहते थे । 

धर्म मार्ग में लग जाने पर कई लोगों का प्राकृृतिक दयालु और कोमल स्वभाव 
बहुत बढ़ जाता है और वह यहां तक कि वह स्वभाव ही कई वार उनके बन्धन 


का कारण वन जाता है । इसीलिये वे ऐसे कोमल स्वभाव के मनुष्य को कठोर 


होने के लिये कहते थे वैसे ही इसके विपरीत, किसी का स्वभाव यदि बहुत 
कठोर होता था तो वे उसे अन्तःकरण में कोमलता लाने का उपदेश देते थे । योगेन्द्र 
का नाम पाठकों को इसके पूर्व मालूम हो ही गया हे । उसका स्वभाव 
अत्यन्त कोमल था । कारण उपस्थित होने पर भी उसे कभी क्रोध नहीं आता 
था और वह कभी किसी को तिरस्कार करके या चुमने लायकृ वात नहीं कहता 
था । उसके मन में विवाह करने का विचार बिल्कुल ही नहीं था, तथापि एक 
दिन अपनी माता की खों में पानी आये हुए देखकर उसने विवाह करने की 
स्वीकृति तुरन्त ही दे दी और शीघ्र ही उसका विवाह भी हो गया । तुरन्त 
मैने यह वात अविचार से कर डाली यह समझकर उसका मन उदास हो 
गया । श्रीरामकृष्ण के पास जव वे आने जाने लगे तब कुछ दिनों तक उनके 
उपदेश देने और धैर्य बंधाने से उनका मन धीरे धीरे शान्त हुआ । मन 
की कोमलता के कारण उनके हाथ से इस तरह का कोई अविचारयुक्त कार्य 
पुनः न हो और सब काम वे सावधानी के साथ विचारपूर्वक करते जावें इस 
उद्देश से श्रीरामकृष्ण उन्हें भविष्य के लिये किस तरह उपदेश दिया करते 
सो इस उदाहरण से स्पष्ट हो जायगा । श्रीरामकृष्ण को एक दिन अपने कपडे 
आदि रखने के सन्दूक में एक भगुर दिखाई दिया । योगेन्द्र पास ही था। उस- 
की ओर देखकर वे बोले--“ इस भींगुर को बाहर ले जा कर मार डाल। ” 
योगेन्द्र उसे बाहर तो ले गया परन्तु उसे मारा नहीं योंही छोड़ दिया। उसके 
कमरे में वापस आते ही श्रीरामकृष्ण ने उससे पूछा--“ क्यों रे? भोंगुर को 


CC-0. Gurukul Kangri Collection, Haridwar. 


Digitized By Siddhanta eGangotri Gyaan Kosha 
२२२ 

मार डाला न १ ” योगेन्द्र बोला--“ नहीं महाराज ! उसे छोड़ दिया ! ” यह 
सुनकर कुद्ध से होते हुए श्रीरामकृष्ण उससे योले--“ केसा विचित्र मनुष्य 
है रे तू? मागर को मार डालने के लिये मैंने तुमसे कहा और तूने उसे 
अपनी खुशी से जीवित छोड़ दिया ! भला तुफको कया कहा जाय ? अच्छा ! 
अब से ध्यान में रख और ठुमको मैं जैसा कटं विल्कुल ठीक वैसा ही किया 
कर ! नहीं तो दूसेरे अधिक महत्त्व की वातों में भी तू इसी तरह अपना- मत 
चलाने लगेगा और फिर तुमको व्यर्थ ही पश्चात्ताप करना पडेगा । ” 

और एक दिन योगेन्द्र नौका में वैठकर दक्षिणेश्वर जा रहा था कि किसी 
ने उससे पूछा--“ कहो कहां जा रहे हो? ” इसने उत्तर दिया--“ श्रीराम- . 
कृष्ण के दर्शन के लिये दक्षिणेश्वर जा रहा हूं । ” इतना सुनकर वह मनुष्य 
श्रीरामकृष्णा की बहुत ही निन्दा करने लगा । वह बोला--“ वे एक ढोंगी साधु 
हें, अच्छी तरह खाते पीते हैं, मज़े से गद्दी तकिये पर सोते हैं, और थमे के 
नाम से छोटे छोटे लड़कों के दिमाग खराब करते हैं । ”-इत्यादि २ बह 
बकने लगा । अपने सद्गुरू की ऐसी निन्दा सुनकर योगेन्द्र को अत्यन्त दुःख 
हुआ शौर उस मनुष्य को अच्छी तरह कसकर जवाब देने का विचार भी उसके 
मन में आया; परन्तु वह था स्वभाव से वडा शान्त, इसालिये वह सोचने 
लगा कि “ श्रीरामकृष्ण को अच्छी तरह न जानने के कारण कई लोग मूल से 
उन्हें बदनाम करते होंगे । उन सव का मुँह में केस बन्द कर सकता हूं। ” ऐसा 
सोचकर उस मनुष्य को कोई उत्तर न देते हुए योगेन्द्र खिन्न मन से दक्षिणेश्वर 
आया । आते ही “ तेरा मुँह आज इस तरह सूखा हुआ क्यों दिखाई देता है £” 
यह प्रश्न श्रीरामकृष्ण के झुँह से सुनकर उसने नौका का सब वृत्तान्त उनसे 
कह दिया । वह समझा कि श्रीरामकृष्णा अत्यन्त निरभिमानी पुरुष हैं, वे ती 
निन्दा स्तुति से परे हैं; उन्हें इससे सुख दुःख होते किसी ने कभी नहीं देखा 
है---यह सारा हाल सुनकर बस वे हँसते हुए चुप बेठ जावेंगे | पर बात 
हो गई कुछ दूसरी ही । वे बड़े क्रुद्ध से होकर योगेन्द्र से बोले--“ उस मनुष्य ने | 

मेरी बिना कारण निन्दा की ओर तूने वह निन्दा चुपचाप सुन ली ? क्या 
कहूं रे तुझे १ शास्त्रा में क्या कहा है, जानता हे तू १--' गुरू की निन्दा करने 
वाले का बेधडक प्राण ले लेना चाहिये, या नहीं तो उस जगह पर क्षण भर भी 
नहीं ठहरना चाहिये!” और तू तो इनमें से कुछ भी न करते हुए मेरी 
अनुचित निन्दा खामोश होकर सुनते हो रहा ? धिःकार है तुककेा १ ” 


और भी एक वार, ऐसे ही प्रसंग में, श्रीरामकृष्ण अपने एक दूसरे भक्त; 
से क्या बोले उसे देखकर पाठक गणा जान सकेंगे कि वे किस तरह अपने 


शिष्यां के स्वभाव के अनुरूप ही उपदेश दिया करते थे। निरंजन स्वभावतः 


उग्र प्रकृति का मनुष्य था । वह एक दिन उसी तरह नोका में वेठकर दक्षिणेश्वर 
आ रहा था । नोका में एक दो आदमियों ने श्रीरामकृष्ण की निन्दा शुरू की। 
उसे सुनते ही यह गुस्से से लाल हो गया और उन्हें जवाब देने लगा । तब भी वे. 
लोग चुप न हुए । तब तो उसने उनको नोका सहित नदी में डुवा देने का डर 
बताया ! उसके कसे हुए शरीर और गठीले स्नायुं और उसके रुद्र स्वरूप 
को देखकर वे लोग घवराये और उससे माफी माँगकर किसी तरह उन्होंने 
उसको शान्त किया । पीछे जब यह बात श्रीरामकृष्ण के कान तक पहुँची 
तब वे उसकी निर्भत्सना करते हुए बोले--“ क्रोध राक्षस है, क्या मनुष्य को 
कभी उसके वशीभूत होना चाहिये ? सजनां का क्रोध क्षणिक रहता है, आया 
ओर गया । दुर्जन लोग चाहे जिस की मनमानी निन्दा करते हैं--उनके मुँह 
लगने से, तो सारा जन्म उसी में व्यतीत हो जायगा । ऐसे अवसर पर समझ 
लिया करो कि “लोक हैं पोक। * ? इन (कीड़ों ) की ,ओर कया ध्यान 
देना । अरे ! तू गुस्से के वेग में आकर कैसा अनर्थ करने चला था, देख भला ! 


* यह बंगला शब्द है इसका अर्थ है “कीड़ा । “ कहा कीट वपुरे 


_ नर नारी ””-तुलसादास । 

उस वेचारे केवट ने तेरा कया विगाड़ा था कि तू उसकी नाव तक डुवाने के 
लिये तैयार हो गया था १? 


पुरुष भक्तों के समान स्त्री भक्तों को भी वे ऐसी ही उपयुक्त शिक्षा दिया | 

करते थे । एक स्त्री का स्वभाव वड़ा कोमल था । उससे वे एक दिन बोले 

इतना कोमल स्वभाव ठीक नहीं होता--यह तो है मन की कमज़ोरी या मानसिक 
दुबलता ! मान लो कोइ आदमी बहुत परिश्रम करके तुम्हें हर बात में मदद ` 
" देता है पर सौन्दर्य के मोह में पड़कर वह अपने दुर्बल मन को कावू में नहीं रख 
` सकता, तब ऐसे अवसर में क्या उस मनुष्य पर दया दिखाओगी? यादिलिको | 
पत्थर के समान कड़ा करके सदा के लिये उससे दूर रहोगी। इसलिये यह 
ध्यान में रखो कि चाहे जहां, चाहे जब और चाहे जिस पर दया करने से काम 
हीं चलता । दया की भी कोई मर्यादा है । देश, काल ओर प्रात्र का विचार 

करके दया करना चाहिये । 


श्रीरामकृष्ण वारम्वार कहते थे कि “ विश्वास के विना धममाग में उन्नति 

नहीं होती । ” इस वाक्य का गलत अथ समझकर उनके कुछ शिष्य लोग पहले 
पहल हर वात पर और हर मनुष्य पर विश्वास रखते थे । श्रीरामकृष्ण की तीच 
ष्टि में यह वात आते ही उन्होंने उन लोगों को तुरन्त सावधान किया, और | 
- यद्यपि वे यथाथ विश्वास की महिमा सदा वतलाते थे तथापि उन्होंने कभी भी | प र 
किसी को सदसद्विचार बुद्धि को अलग रख देने के लिये नहीं कहा। वे यी | 
कहते थे कि सदा सत्‌ और असत्‌ का विचार करना चाहिये ओर कोई भी कायं | 


उनके एक शिष्य ने एक वार किसी दूकानदार को थमं का डर 
एक लोहे का घमेला खुरीद लिया, परन्तु घर जाकर देखता है ते 


निकला । श्रीरामकृष्ण को यह वात मालूम होने पर वे उसका | स्का 
1५९ निल 
क रु 

हुए वोले--“भक्त होना तो ठीक है, पर क्या इसके कारण विचारशून्य 
बन जाना चाहिये ? दूकानदार ने दूकान क्या धर्म करने के लिये रखी है! 
शर इसीलिये तूने उसके कहने पर विश्वास करके घमेले को एक वार 
भी अच्छी तरह विना देखे खरीद लिया ! पुनः ऐसा कभी नहीं करना । 
कोई वस्तु खरीदना हो तो चार दूकान घृमकर, भाव देखकर जो अच्छी 
दिखे उसे चुनकर लेना चाहिये । वैसे किसी चीज़ पर दस्तूरी मिलती है उसे 
भी बिना लिये नहीं रहना चाहिये ! ” 


साधक को लज्जा, घृणा, भय का त्याग करना चाहिये । अर्थात्‌--“ में 
ईश्वर की भक्ति कर रहा हूं इससे लोग मुके बदनाम करेंगे या मेरी दिल्लगी 
उड़ावेगे ”--इस प्रकार की लोक लज्जा या भय का त्याग करना चाहिये । वे 
वारम्त्रार कहते थे कि इस विषय में लोगों के कहने की ओर बिल्कुल दुलच्ष 
करना चाहिये । आध्यात्मिक विषय के सम्बन्ध में वे स्वयं भी अपने व्यवहार 
में इस नियम का पालन करते थे । 


एक दिन रात को १०-११ बजे के क्रीव समुद्र में ज्वार “ आने के 
कारण गंगा में पानी की एक बड़ी दीवाल के समान जलसमूह नदी के प्रवाह से 
उलटी दिशा में बड़े बेग से ऊपर चढ्ने लगी ! उस रात को निर्मल चांदनी 
छिटकी हुई थी । श्रीरामकृष्ण जागते ही थे । उस जलराशि की आवाज़ को . 


सुनकर वे तुरन्त ही बिस्तर पर से उठे और “ आओ रे आओ, ज्वार का मज़ा 


* बंगाल की खाडी में ज़ोर से ज्वारभाठा आने पर बढ़ा हुआ पानी 
गंगा नदी में आ जाता है और वह नदी की धारा पर से उलटी दिशा में बड़े ज़ोर से 
आवाज़ करता हुआ ऊपर की ओर बढ़ने लगता हे । यदि यह बड़े जोर से हो 
तो कभी २ समुद्र के पानी की वाढ १५-२० फुट ऊँची दीवाल के समान नदीं 
पर से ऊपर सरकते दिखती है । 


CC-0. Gurukul Kangri Collection, Haridwar. 


Digitized By Siddhanta eGangotri Gyaan Kosha 
२२ 

देखने के लिये चलो !--” कहते हुए आप घाट पर पहुँचे और पानी की उस 
विपरीत लीला को देखते हुए आनन्द में विभोर' होकर एक छोटे बालक के समान 
नाचने लगे। जव उन्होंने पुकारा उस समय भक्त लोगों की आँखों में नींद भरी 
थी, अतः उठकर धोती आदि सम्भालकर घाट पर जाने में उन लोगों को कुछ 
बिलम्व हो गया । अंतः उतने समय में वह तरंग निकल गई ! इतने समय तक 
श्रीरामकृष्ण अपने ही आनन्द में मस्त थे । तरंग निकल जाने पर उन लोगों 
की ओर देखकर उन्हें पूछा--“ क्यों रे? तरंग का केसा मज़ा दिखाई दिया १” 
पर धोती सम्भालने की गड़बड़ में देर हो जाने के कारण कोई भी तरंग को 
नहीं देख पाया यह जानने पर वे बोले--“ अरे मूर्खा ! तरंग क्या तुम्हारे धोती 
पाहिनने की राह देखकर रुकने वाली चीज है? अरे! मेरे ही समान धोती फेंक- 
कर लुम लोग भी यहां क्यों नहीं आ गये!” 


कई वार श्रीरामकृष्ण अपनी भक्त मणडली में से किसी २ के बीच विवाद 
खड़ा करके आप तमाशा देखने लगते थे, और ऐसे वादविवाद में जहां जिसका 
कथन गलत होता था, वहीं पर उसको रोककर उसकी गलती उसे दिखा देते 
थे। किसी विषय के सम्बन्ध में अपने को जितना भी मालूम है उसे दूसरे को 
यथोचित समझाने की शक्ति है या नहीं, यह बात हर एक अजमाकर देख लेवे 
यह भी एक उद्देश उनके विवाद खड़ा कर देने में रहा करता था। वे स्वयं भी 
किसी २ समय ऐसे वादविवाद में भाग लेते थे और इस तरह किसके विचार 
कैसे हें यह बात उसके बिना जाने समक जाते थे। , 


' उनके शिष्य समुदाय में नरेन्द्र नाथ के समान वादविवाद में कुशल कोई 


और नहीं था । जब उसने श्रीरामकृष्ण के पास आना जाना शुरू किया, उस | 


समय वह ब्राह्मसमाज का अनुयायी रहने के कारण साकार वादी लोगों पर बडा 
भा. २ रा, ली. १५ 


CC-0. Gurukul Kangri Collection, Haridwar. 


5 tbo 2 


msec ide अ. २७७०६७ ४स 


Neg seh hh INS 


RT :7.:: 


Digitized By Siddhanta eGangotri Gyaan Kosha 
२२६ 

कटाक्ष किया करता था । अतः श्रीरामक्रष्ण समय २ पर उसके साथ किसी 
साकारवादी भक्त का विवाद शुरू कराके स्वयं मज्जा देखते थे ! नरेन्द्र की 
तीच्ण बुद्धि और शुद्ध अचूक तर्क शेली के सामने कोई नहीँ टिक सकता था; इस 
कारण हर एक को उससे बहस करने में डर लगता था ! पर श्रीरामकृष्ण 
बारम्बार जिस तिस के पास बड़े हष से उसकी बुद्धिमत्ता की प्रशंसा करते 
ओर कहते “ अमुक २ की बहस को उस दिन नरेन्द्र ने कैसे तड़ाके से काट _ 
दिया ! ” एक दिन श्रीरामकृष्ण ने साकारवादी गिरीशचन्द्र के साथ उसको वहस 
करने के लिये लगा दिया, और गिरीश का साकार पर विश्वास अधिक ड़ करने 
के लिये स्वयं उन्होंने .उसके पक्ष का समर्थन किया । विवाद ऐन रंग में था कि 
नरेन्द्र ने साकारवादी भक्तों के परमेश्वर के प्रति विश्वास को “ अन्ध विश्वास ” 
कह दिया । उस पर श्रीरामकृष्ण बोले-- क्यों र्र नरेन्द्र ! तू अन्ध विश्वास किसे 
कहता है मुझको समझा सकेगा ? विश्वास तो यहां से वहां तक सारा अन्ध ही 
होता हैं । क्या विश्वास की कही आँखें होती हैं? तब फिर “ अन्ध विश्वास ? 
और ` अख वाला विश्वास ? ये विभाग कहां से आये १ एक तो कहो * विश्वास ` 
ओर नहीं तो कहो “ ज्ञान ?। ” नरेन्द्र कहते थे--“ सचमुच ही उस दिन 
“अन्ध विश्वास” शब्द का कोई अर्थ मैं. नहीं वता सका और बहुत विचार करने 
पर भी मुझे उस शब्द में कोई अर्थ ही नहीं दिखाई दिया । उस दिन से मैंने 
` अन्ध विश्वास › शब्द का प्रयोग करना ही छोड़ दिया । ” 

इस प्रकार की शिक्षा के सिवाय, उनकी संगति में रहने वालों को बहुतसी 
व्यवहारिक शिक्षा भी प्राप्त हो जाती थी। साधारण २ बातों की ओर भी 
लक्ष्य देकर वे श्रपने भक्तों के गुणदोष उन्हें दिखा देते थे। निरञ्जन बहुत घी 
खाता है ऐसा मालूम होने पर वे उससे बोले--“ अरे खाने के लिये कया 
इतना घी चाहिए? क्यों कहीं पर शूर वीरता तो नहीं दिखानी है £ ” एक आदमी बहुत 
कंघने वाला था । उन्होंने एक दिन उसके भी इसी प्रकार कान ऐंठे । एक भक्त 
वैद्यक का अभ्यास कर रहा था । उन्होंने उससे वह शिक्षा छोड़ने के लिये कहा 

पर उसने उस पर दुर्लच्य किया । यह देखकर श्रीरामकृष्ण वोल--“ मन में. 
से एक २ वासना दूर करना तो एक तरफ रहा और उलटे वासनाओं के जाल 
में अपने को अधिकाधिक फँसाते जा रहा है । तब तुफको क्या कहा जावे १ 
ऐसा करने से तेरी क्या दशा होगी? ” a: 
वे अपने संसारी भक्तों से सदा यही कहते थे कि--“ संसार में पैसा 
जरूर चाहिये । उसके विना काम चल नहीं सकता, इसलिये सदा किफायत के 
साथ खर्च किया करो । कभी किसी के ऋणी या कर्जदार मत बनो । ” एक ने 
हुक्का पीने के लिये दियासलाई की सांक घिसी तब वे उससे गुस्सा होकर 
बोले---“ उठ, वहां रसोई घर में आग जल रही होगी वहां जाकर आग ले आ ! 
अरे दियासलाई क्या मुफ्त में मिलती है ? क्या तू ऐसे हीं गृहस्थी चलायगा १ ? 


साधारणतः ऐसा देखा जाता है कि श्रधिक विचार करने वाले पुरुषों का--- 
कवि, गणितज्ञ आदि का--लच्य अपने विषय को छोड़कर अन्य बातों की ओर 
नही रहता । उनका मन अपने ही विषय के विचार में इतना मझ रहा करता है. 
कि उन्हें उस विषय के सिवाय और कुछ सूफता ही नहीं । कई बार तो उनके 
व्यवहार पागले के समान होते हैं। पर श्रीरामकृष्ण में तो दूसरी ही बात 
दिखाई देती थी ! सदा सर्वकाल ईश्वर चिन्तन में निमम रहने पर भी उन्हें हर 
तरह की छोटी मोटी बातों का भी स्मरण रहता था । अपनी सभी वस्तुओं की 


व्यवस्था वे स्वयं करते थे। उनके कमरे की सभी चीज़ें बिल्कुल यथा स्थाना | 


रखी जाती थीं। प्रत्येक वस्तु का स्थान निश्चित था और उस वस्तु 
को उसी स्थान में रखने का उनका नियम था और उसी तरह वे दूसरों से भी 
कराते थे । उन्हें गन्दापन, अनियमता आदि विल्कुल पसन्द नहीं थी। असुक | 
समय पर अमुक कार्य करने का निश्चय हो जाने पर वे उसमें कभी कोई 

ढिलाई या दीर्घसूत्रता नहीं होने देते थें! इन सब गुणों के कारण उनके सह- 

चास में रहने वालों को भी नियमपूर्वक रहने की आदत आप ही आप हो 
जाती थी। 


एक दिन संवेरे श्रीरामकृष्ण दक्षिणेश्वर से बलराम बसु के घर जाने के 
लिये चले । साथ में उनका भतीजा रामलाल ओर योगेन्द्र भी थे। सभौ गाडी 
में बैठकर रवाना हुए | गाडी बाग के फाटक तक आई होगी कि श्रीरामकृष्ण 
जे योगेन्द्र से पूछा--“ क्यों रे, तौलिया और अंगोछा साथ में रख लिया है न? ” 


योगेन्द्र--नद महाराज ! तौलिया तो रखा है, पर अंगोछा भूल गया । 
अ, उसमें क्या है? बलराम बाबू एकाध दूसरा दे देंगे । 


श्रीरामकृष्णु--वाह ! वह क्या कहेगा--' कहां के भिखारी आ गये 
हैं ?! उसको क्या व्यर्थ ही कष्ट नहीं होगा १ नहीं; ऐसा ठीक नहीं, 
जाओ, और अ्रंगौछा लेकर आओ--। 


अतः योगेन्द्र को वापस जाकर अंगीछा लाना ही पडा । 


श्रीरामकृष्ण कहते थे--- बड़े लोग, श्रीमान्‌ लोग, किसी के घर जाते 
£ LS ~~ > २. ~ = 
हैं तो अपनी सारी व्यवस्था ठीक २ पहिले से ही करक जाते हैं। जिसके 
यहां जाते हैं उसे कुछ भी कष्ट नहीं होने देते। और वही कोई 
भिखारी किसी के यहां जाता है तो यहां से वहां तक सभी को कष्ट 
देता है ! और उस पर भी मज़ा तो यह है कि जिस दिन घर में कुछ 
न हो उसी दिन ये ज़रूर पहुँचेंगे ! ” 


श्रीरामकृष्ण के समय में, दक्षिणेश्वर में श्रीयुत प्रतापचन्द्र हाजरा नामक 
एक महाशय रहा करते थे । उन्हें लोग “ हाजरा महाशय ” कहते थे । वे 
अपना बहुत सा समय .जप ध्यान आदि में बिताते थे । श्रीरामकृष्ण अपने भक्तों 
के घर जाते थे तब कभी २ हाजरा महाशय भी उनके साथ रहते थे । एक दिन वे 


CC-0. Gurukul Kangri Collection, Haridwar. 


PS 


Digitized By Siddhanta eGangotri Gyaan Kosha 


२२६ 


श्रीरामकृष्ण के साथ एक भक्त के यहां गये थे। वहां वे अपना रूमाल भूल 
गये । वापस लौटने पर यह वात श्रीरामकृष्ण को मालूम हो गई, तब वे उससे 
बोले--“ ईश्वर चिन्तन में मुझे पहिनी हुई धोती तक की याद नहीं रहती, पर 
में एक दिन भी अपना तौलिया, या थैली कहीं भूलकर नहीं आया ! और इतना 
थोड़ा सा जप, ध्यान करने में तुझसे इतनी भूल होने लगी ? ” 


उपरोक्त भिन्न २ उदाहरणों से उनकी शिक्षा पद्धति का अनुमान किया. 
जा सकता है । शिष्य की वारीकी के साथ परीक्षा करके, उसको योग्य दिशा में. 
शिक्षा देते हुए, वे उसको भिन्न २ विषय किस प्रकार समभा दिया करते थे» 
इसका विवरण थोड़ा बहुत अगले प्रकरण में किया जायगा । 


ह 

१३-- श्रीरामकृष्ण की विषय प्रतिपादन 
करने की शेली । 


में कृतकृत्य भयेउँ तव बानी । 

सुनि रघुवीर-भगति-रस सानी ॥ 
रामचरन नूतन रति भई। 

माया-जानित विपति सब गई ॥ 
मोह जलाधि बोहित तुम भयेऊ । 

मो कहुँ नाथ विविध सुख दयेऊ ॥ 
मो पर होई न प्रति उपकारा । 

वन्दे तव पद्‌ बारहिं बारा ॥ 


तुलसीदास । 


श्रीरामकृष्ण की विषय प्रतिपादन शैली कुछ अनूठी ही थी। प्रत्येक मत या 
'पन्थ वाले उनके भाषण से मुग्ध हो जाते थे। सीधे सावे दृष्टान्तो द्वारा इतनी 
सरल रीति से वे हर एक विषय को सममाते थे कि छोटा बालक भी उसे समझ 
जाता था । उनके पास आने वाले प्रत्येक को यही मालूम पड़ता था कि धर्म 
त्रड़ा सरल विषय है । बड़े २ शब्द, घटपटादिक का प्रयोग, बड़े २ ग्रन्थों का 
प्रमाण या और कोई आडम्बर उनके समाने में आता ही नहीं था ! सरल 

सीधी भाषा में नित्य के व्यवहार में से एक दे मार्मिक द्यन्त उनके मुंह से 
सुनते ही गहन से गहन विषय का तत्व श्रोताओं की समझ में तत्काल श्रा 
जाता था । 


उनके विषय प्रतिपादन में एक विशेष बात यह थी किवेकभीभी 
प्रसंग से सम्बन्ध न रखने वाली अनावश्यक बातों को बताकर श्रीता के मन में श्रम 
उत्पन्न नहीं होने देते थे। उनके बोलने में कभी भी स्वमत मरडन, परमत खण्डन 
आदि आडम्बर या सन्दिग्धता नहीं रहती थी । उनका मुख्य आधार दृष्टान्तो 
पर रहता था । प्रश्नकती का भाव ध्यान में रखकर उसके उत्तर में वे कुळ 
सिद्धान्त वाक्य कह देते और उनको स्पष्ट समझाने के लिये एक दो बहुत 
मार्मिक दृष्टान्त दे. देते । मतभेद होने पर वे कभी विवाद नहीं करते थे।, 
एक दिन वे एक बाल की खाल निकालने वाले (संशयी) श्रोता से बोले--“ एक 
चात में अगर समभना हो तो यहां आया करो और यदि वाद-विवाद करना 


को यदि अपना कथन जचता सा न दिखे तो वे कहते थे“ मुझे जो कहना था 
सो में कह चुका । अब इसमें से तुम्हें जो जचे सो ले लो। ” और इतना कहकर 
वे चुपचाप बैठ जाते थे। कभी २ वे केवल उदाहरण ही देकर सन्तुष्ट नहीं होते थे, 
वरन्‌ अपने कथन को स्पष्ट करने के लिये रामप्रसाद, कमलाकान्त आदि साधकों 
के एक दो पद भी अपनी सुरीली आवाज़ में गाकर सुनाते थे ! 


वे कहते थे--“ जिसने अपना सारा भार माता को सौंप दिया है, उसके 
अन्तःकरण में वह स्वयं रहती है और उसके द्वारा जो कहना चाहिये वही वह 
कहलाती है । माता का सहारा मिलने पर किसका ज्ञान भारडार खाली हो सकता... 


#* मै. 


> केशवचंन्द्र सेन । ब्राह्मोसमाज के सुप्रसिद्ध नेता । इनके सम्बन्ध में 
इससे आगे आने वाले प्रकरण में विस्तृत वर्णन किया गया है. । | 

है 2 वह कितना भी खर्च क्यों न करे माता उसके अन्तःकरण में ज्ञान की 
राशि लाकर रख देती है । ” इसी को स्पष्ट करने के लिये उन्होंने निम्न लिखित 
वाती बतलाई । एक दिन वारूद के कारखाने के कुछ सिपाहियों ने मुझसे प्रश्न 
किया-- धर्म लाभ करने के लिये मनुष्य को संसार में किस प्रकार रहना 
चाहिये १? इतने में मुझे एक ओखली का दृश्य दिखाई दिया । एक स्त्री धान 
कूट रही है और दूसरी उस ओखली में के धान को हाथ से चलाती ( या फेरती ) 
जाती है। इससे में समक गया कि माता यही वता रही है कि संसार में 
कितनी सावधानी से रहना चाहिये ! दोनों स्त्रियाँ आपस में बोलती भी हैं, पर 
धान चलाने वाली स्त्री को अपने हाथ को मूसल के आघात से बचाने के लिये वडी 
सावधानी रखनी पड़ती है। वैसे ही संसारिक कार्य करते समय मनुष्य को सावधानी 
रखनी चाहिये । तभी बन्धन में पड़ने का भय नहीं रहता। ओखली का चित्र सामने 
दिखते ही मन में ये बातें आ गई ओर धान कूटने का ही उदाहरणा देकर मैंने 
उन सिपाहियों को यह बात समका दी ! उसे सुनकर उन लोगों को बड़ा आनन्द 
हुआ । लोगों के साथ बोलते समय दृष्टान्त देने की आवश्यकता पड़ने पर ऐसे 
-ही कोई चित्र आँखों के आगे आ जाते हैं । ” 


विषय का प्रतिपादन करते समय दृष्टान्त के लिये जो उदाहरण वे दिया 
करते थे वे इतने मार्मिक और समर्पक होते थे, कि श्रोता को उनकी सूच्म अवलोकन 
शक्ति पर आश्चयं हुए बिना नहीं रहता था । जिन्होंने “ श्रीरामकृष्ण वाक्‌सुधा ” 
नामक पुस्तक पढ़ी है उन्हें इसका निश्चय हो गया होगा; तथापि और भी कुछ 


बातें और उदाहरण यहां दे देने से पाठकों को उनकी प्रतिपादन शैली की अपूर्वता 
की और अधिक स्पष्ट कल्पना हो सकेगी । 


मान लो जटिल सांख्य शास्र की वातें हो रही हैं । पुरुष और प्रकृति के 
यारस्परिक सम्बन्ध का वर्णन करते हुए श्रीरामकृष्ण कहते हैं---“ सांख्य 
शार में बताया गया है कि पुरुष अकर्ता है, वह कुछ भी नहीं करता, सब कुछ 

प्रकृति किया करती है । उसके सब कार्यो पर पुरुष साक्षीरूप होकर केवल 
निरीक्षण किया करता है, पर मज़ा तो यही है कि पुरुष के विना अकेली प्रकृति 
को कुछ भी करते नहीं बनता । ” श्रोताओं को क्या पूछना दै, सभी परिडत ही 
परिडत थे ! कोई रोजगारी, कोई आफिस के नोकर, बहुत हुआ कोई डॉक्टर 
ओर वकील और ऊपर से भरती शाला और कालेज के विद्यार्थियों की थी । 
परिणाम यह हुआ कि श्रीरामकृष्ण के कथन को किसी ने नहीं समभा, और 
सभी आपस में एक दूसरे के मुंह की ओर ताकने लगे; अपने श्रोताओं को 
कुछ भी न समभते देखकर श्रीरामकृष्ण बोलते हें--“ अरे । इसमें आश्चर्य की 
वात कौनसी है १ किसी के घर विवाह काथ होते नहीं देखा है? गृहस्वामी 
आज्ञा देकर, आनन्द के साथ एक मसनद्‌ से टिककर हुक्का पीते हुए स्वस्थ 
बैठा रहता है, पर उस वेचारी गृहस्वामिनी की हड़बड़ी को तो देखो, उसको 
कहाँ चैन नहीं है । वह भारडार घर में जाती है, मण्डप में आती है, रसोई घर 
में जाती हैं, यह काम हुआ कि नहीं, वह काम कितना हुआ यह सब देखती टेः 
बाज़ार से क्या लाना बाकी है सो बताती है, इतने में बाहर की लक्ष्मी, 
सरस्वती आदि चार स्त्रिया आ जातो हैं उन्हें बुलाती है, बेठालती है, आओ 
ब्रेठो ? कहते २ ही बीच में गृहस्वामी के पास पहुँचकर-* ऐसा हुआ, इतना 
हुआ, इतना बचा, ऐसा करना होगा? बताती है--सारी बातें सम्भालते .२ 
वेचारी के नाकों दम हो जाता है ! और इधर गृहस्वामी क्या करता है? वह 
बेटा सिर्फ हुका शुड्गुड़ाते, बेठे ही बैठे सिर हिलाकर “हाँ, ठीक है, अच्छा 
है, ऐसा ही करा---' इस तरह करता रहता है--क्यों है न ठीक बात ? यही 
प्रकृति और पुरुष के बारे में भी समो । ? 


कुछ समय में मान लो वेदान्त की चर्चा चलने लगी । श्रीरामकृष्ण 
कहते हैं---“ वेंदान्त में कहा है कि ब्रह्म और ब्रह्मशाक्ति, पुरुष और प्रकृति 
एक ही हैं। ये कुछ दो भिन्न २ पदार्थ नहीं है। एक ही पदार्थ हें पर इतना 

ही है कि वह कभी पुरुष भाव से रहता है और कभी खरी भाव से । ” इस विषय 
को स्पष्ट करने के लिये श्रीरामकृष्ण कहते हैं--“ अरे | यह केसे होता 
है बताऊं ? जैसे सांप--कभी चलता रहता है और कभी गुराडल बान्धकर स्वस्थ 
बेठा रहता है । जब वह स्वस्थ बैठा रहता है तव तो हुआ पुरुषभाव । उस समय 
कोई कार्य नहीं होता। उस समय प्रकृति पुरुष में लीन हो गई रहती हैं । 
और जब सांप चलता रहता है तब हुआ प्रकृतिभाव । उस समय मानो प्रकृति 
पुरुष से अलग होकर काम करती है ६ इसे इसी प्रकार जानो । ” 


थोड़ी देर के बाद प्रश्न निकला कि--“ माया ईश्वर की शाक्ते है, वह 
इश्वर में ही वास करती है, तब फिर क्या ईश्वर भी हमारे ही समान मायावद्ध 
'है? ” इसके उत्तर में श्रीरामकृष्ण कहते हैं--“ अरे ! नहीं रे भाई, वैसा नहीं 
है, माया ईश्वर की है, और वह उसी में सदा रहती है तो भी इश्वर इससे माया- 
बद्ध नहीं हो जाता । यही देखो न? सर्प के मुँह में सदा विष रहता है, उसी 
मुंह से वह हरदम खाता पीता है, पर वह स्वयं उस विष से कभी भी नहीं 
मरता । वह जिसको काटता है वही मरता है । इसी प्रकार समझो ! ” 


एक समय हम में से किसी एक को वेदान्त पर बहस करने की धुन 
सवार हुई । इसलिये उसने पहिले के समान श्रीरामकृष्ण के दर्शन के लिये 
आना प्रायः बन्द कर दिया । श्रीरामकृष्ण के कान तक जब .यह वात पहुँची 
कि वह आज कल वेदान्त की चचा बहुत किया करता है तब उसके दर्शन के 
लिये आने पर वे उससे बोले--“ क्यों रे £ कहते हैं कि तू आजकल सदा 
वेदान्त की चर्चा में ही लगा रहता है? इसमे कोई हर्ज नहीं, पर वेदान्त चर्चा 
इतनी ही है न कि “ब्रह्म सत्य और जगत मिथ्या,” कि और कुछ दूसरा 
है ६-०” शिष्य--“ हां महाराज बस यही है और दूसरा क्या होगा?” 
श्रीरामकृष्ण“ श्रवण, मनन, निदिध्यासन, व्रह्म सत्य, जगत मिथ्या यह बात 
पहिले सुन ली; फिर उसका मनन किया, अर्थात्‌ इस बात को लगातार मन में 

गुनते रहे; तदनन्तर निदिध्यासन अथीत्‌ मिथ्या वस्तु जो जगत है उसका 
त्याग करके सद्वस्तु जो ब्रह्म है उसी के ध्यान में मन को लगा दिया-बस हो 
गया ! वेदान्त, वेदान्त का मतलब इतना ही है कि और भी कुछ है? पर - 
ऐसा न करके बहुत सा सुना और मान ले कि सव को समझ भी लिया, पर 
जो मिथ्या वस्तु है उसके त्याग करने का कुछ भी प्रयत्न नहीं किया, तो 
फिर इससे लाभ ही कया हुआ ? तव तो यह सब संसारी लोगों के ज्ञान के 
समान ही हुआ ! ऐसे ज्ञान से सार वस्तु कैसे प्राप्त होगी ? धारणा चाहिये, त्याग. 
चाहिये, तब तो कुछ.होगा ! वह न करते हुए केवल । सुख से--' कांटा नहीं है, 
चुभना नहीं है '--कहने से कहीं कांटा चुभने की पीडा दूर होती है? वैसे 
ही केवल मुंह से “ब्रह्म सत्यं जगन्मिथ्या ” कहते रहना. परन्तु संसार में 
रूपरसादि विषय सामने आये कि तत्काल उनको ही सत्य समझकर उनके 
बन्धन में पड़ जाना ऐसे से कहीं उस सद्वस्तु की प्राप्ति होती है ? ?” 

“ एक वार ऐसा हुआ कि पंचवटी के नीचे एक साधु उतरा हुआ था, लोगों के 
साथ वह वेदान्त पर बहुत बहस किया करता था। लोगों को.मालूम हो कि “ अहाहा ! 
साधु हो तो ऐसा हो ! ? पिछे कुछ दिनों के बाद मेरे कान में वात पहुँची कि उसका 
एक स्त्री से सम्बन्ध हो चला है । दूसरे दिन में फाऊतला की ओर शौच के 
लिये जाते समय उससे बोला-- कही बावाजी ! तुम तो वेदान्त की बड़ी २ 
बातें बघारते हो फिर यह कैसे हुआ? ? वह बोला--' ऐं! इसमें क्‍या है? | 
में अभी तुमको सममा देता हूं कि इसमें कोई दोष नहीं है--अजी | जहां | 
संसार ही विल्कुल मिथ्या है, वहां क्या केवल यही वात सत्य हो सकती है? | a 


कोथ आया र में वोला-- आग लगे तुम्हारे इस वेदान्त ज्ञान को !--? | 
इसीलिये कहता हूं कि ऐसे ज्ञान को क्या चूल्हे में डालना है? यह तो बिल्कुल | 

और उसके सिवाय मुक्ति कभी नही मिल सकती । परन्तु श्रारामकृष्ण के उस 
दिन के उपदेश से मेरी खें खुल गई ओर मुझे निश्चय हो गया कि वेदान्त 
की चर्चा करने और उसे पढ़ने का केवल इतना ही उद्देश है कि “ ब्रह्म सत्यं 
जगन्मिथ्या ” इस सिद्धान्त की धारणा मन में ठीक तरह से हो सके। ” 
श्रीरामकृष्ण के सिद्धान्त--“ जितने सत हैं उतने मार्ग हैं-” को सुनकर 
एक दिन एक ने पूछा--“ तो फिर महाराज ! इन अनेक मागो में से हम किसे 
स्वीकार करें १ ” श्रीरामकृष्ण बोले--“ जिसे जो मार्ग अच्छा लगे उसे ही वह 
पक्का पकड़ ले, बस हो गया । जो भाव पसन्द हो उसे ही दृढ़ता से धारण करना 
पर्याप्त है । ईश्वर तो भाव का विषय है, भाव के सिवाय उसका आकलन कैसे 
हो सकता है ? इसलिये किसी भी एक भाव को हृढ़ता से धारण करके उस- 
की (ईश्वर की ) आराधना करना चाहिये । भाव के अनुसार ही लाभ होगा , 
भाव का अर्थ समझे ? ईश्वर के साथ कोई भी एक सम्वन्ध जोड लेने को भाव 
कहते हैं । इश्वर का में दास हूं, अथवा अपत्य हूं, या अंश हूँ ऐसा कोई 
सम्बन्ध इश्वर के साथ वान्धकर, उसी भाव को सदा सर्वकाल, खाते पीते, 
बोलते चालते, उठते बैठते, चलते फिरते, मन में गुनना चाहिये । यह भी एक 
प्रकार का अहंकार ही है । इसको कहते हैं “ पक्का अहंकार ? । इसके रहने 
में कोई हरज नहीं । और में ब्राह्मण, में क्षत्रिय, में असुक का पुत्र--यह सव हैं 
“कच्चा अहंकार ?। इसको त्याग देना चाहिये, और नित्यशः मन में “ पक्का 
अहंकार ? रखते हुए-उसी का मनन करते हुए-ईश्वर के प्रति स्थापित किये हुए 
अपने सम्बन्ध या भाव को अधिकाधिक दृढ़ करते जाना चाहिये । तभी इश्वर के 
पास अपना ज़ोर या हठ चल सकता है। यही देखो न ! नया २ परिचय 
होने पर केसे बोलते हें- आप, ' “आपका, ? “ आपको ?। कुछ सम्बन्ध 
बढ्ने पर “आप” आदि चला जाता है और शुरू होता है-- तुम, ? 
‹ तुम्हारा '। और फिर अत्यन्त घरोबा हो जाने पर तो यह “तुम? भी 
चला जाता है और “तू? “तेरा ? “ बेटा ! ” आदि के सिवाय दूसरे शब्द ही 

बाहर नहीं आते । इश्वर से हमारी इतनी आत्मीयता हो जानी चाहिये । इश्वर 
हमें यहां तक अपने से अपना मालूम पड़ना चाहिये! तभी उसके पास 
हमारा हठ या उस पर हमारा जोर चल सकेगा ! ” 


“ जब कोई दुश्चरित्र सत्री पहिले पहल पर पुरुष पर प्रीति करना सीखती है 
तव वह कितना परदा, कितनी लाज लज्जा दिखाती है, नाज़ नखरे करती है ? पर | 
कुछ ही दिनों में यह सारी अवस्था बदल जाती है, और समय आ पड़ने पर वह | 
अपनी सारी लोक-लजा को ताक में रखकर, अपने कुल के नाम और कीर्ति । 
को लात मारकर, खुले आम पर पुरुष का हाथ पकड़कर घर से बाहर निकल | 

| 
| 


जाने में भी कमी नहीं करती । और मान लो, उसके वाद वह पुरुष किसी 
कारण उस स्त्री को अपने पास न रखना चाहे तब कया वह उसके गले को पकड़- 
कर यह नहीं कहेगी -- अरे वाह ! तेरे लिये मैंने सत लोक-लजा छोड़ दी, | । 
कुलशील का त्याग किया और तू अब अपने पास नहीं रखूँगा कहता है ! भलमन- 1 
साहत से चुपचाप सुझको अपने घर में रखता हे कि नहीं, वोल £ ? वैसे ही | 


तड 
क 
RP SOOPER IR Ts 


जिस मनुष्य ने ईश्वर के लिये सर्वस्व का त्याग कर दिया है, उसको अपने | 
आत्मीय से भी अधिक आत्मीय बनाकर अपना किया है, उस मनुष्य को ईश्वर | 
को दर्शन देना ही पड़ता है। नहीं तो क्या वह मनुष्य ईश्वर को डरेगा £ वह | 
ऐसा न कहेगा कि “ भगवान्‌! तेरे ही लिये तो मैंने सववस्व का त्याग किया 1 | 
और अब तू मेरी ओर देखता तक नहीं? सीधे तौर से दर्शन देता है कि है| । 
| 3 
नहीं, वोल ! ” 1 
° 
१ $ 
x > x x | । | 
| 


< र्य Rs |: 
इश्वर, माया आदि के स्वरूप के सम्बन्ध में उनका दृष्टान्त सुनियेः-- | 


जिस प्रकार पानी को कोई “ वारि ” कहते हैं, कोई “ पानी ”, कोई | 
“ बॉटर ” तो कोई “ ऐकुआ ” कहते हैं, उसी प्रकार एक सचिदानन्द को ही 


sh 

कोई “ गॉड ” कहते हैं, कोई “ हरि?” कहते हैं तो कोई “ राम ” या कोई 
“ अल्लाह ?? कहते हैं ! 


xX xX xX xX 


मनुष्य मानो केवल तकिये के गिलाफ़ हें । गिलाफ जैसे भिन्न २ 
रंग और आकार के होते हैं वैसे ही मनुष्य भी कोई सुरूप, कोई कुरूप; कोई 
साधु, कोई दुष्ट होते हैं । बस इतना ही अन्तर है। पर जैसे सभी गिलाफृ में एक 
ही पदा्थ--कपास--भरा रहता है, उसी के अनुसार सभी मनुष्यों में वही एक 
सच्िदानन्द ही भरा हुआ है । 


xX xX xX xX 


पहरेदार चोर लालटेन की सहायता से सभी को देख सकता है, पर वह 
खुद किसी को नहीं दिखाई देता । वह यदि खुद लालटेन का प्रकाश अपने मुँह 
पर डाले, तभी लोग उसे देख सकते हैं । उसी तरह ईश्वर भी सब को देखता 
है पर वह किसी को दिखाई नहीं देता वही अगर कृपा करके अपने को 
प्रकाशित करे तभी उसका दर्शन होता है । 
xX xX x x 


प्रश्न--यदि ईश्वर सर्वत्र भरा हुआ है तब वह हमें क्यों नहीं दिखाई 
देता? 


उत्तर---काई से टँके हुए तालाब के किनारे खंडे होकर “ तालाब में 
पानी ही नहीं है ” कहने के समान यह बात हुई । तुमको पानी 
पीना है, तो उस काई को दूर हटा दो; वैसे ही, तुम्हारी आँखों पर 
माया का परदा पड़ जाने के कारण तुमको ईश्वर दिखाई नहीं देता । 
उसको देखने की इच्छा हो, ते उस माया के परदे को दूर करो । 


x x x xX 

माया पहिचान में आते ही दूर हट जाती है। जैसे मालिक को अपने | 
घर में उसके घुसने का पता लग गया है यह जानकर चोर भाग जाताहै | 
वही हाल माया का 


xX xX xX > द 


श्रीरामक्कष्ण--ईश्वर दर्शन होने से हजारों जन्म के पाप एकदम नष्ट 
हो जाते हैं । 

शिष्य---ऐसा कैसे हो सकता है, महाराज! मुभक्रो यह बात नहीं 
जचती । | 


श्रीराम०--क्यों भला? किसी गुफा में का हज़ारों वर्ष का अन्धकार 
वहां दीपक ले जाते ही एकदम दूर हो जाता है या धीरे २ थोडा २ 
ही दूर होता है? यही बात ईश्वर दशन के सम्बन्ध में भी जानो ! 


xX xX xX xX 


: प्रश्न--जीव का सोहंभाव क्या सम्भव है ? यदि है तो किस प्रकार 
सम्भव हैं १ 


उत्तर--जसे किसी के घर में पुराना ईमानदार नौकर हो, घर के 

सभी लोग उसे अपने में से ही एक जानकर सारा वर्ताव करते हैं । 
किसी दिन घर का मालिक उसके किसी विशेष कार्य से प्रसन्न होकर 
> उसका हाथ पकड़कर उसे अपने पास विठा लेता है और सबसे | 
कहता है--“ आज से सुमे और इस में कोई भेदभाव नहीं कना | 


है । सव को मेरी आज्ञा के समान इसकी आज्ञा का भी पालन करना 


| 


5111 811 BM | 


Bess 

उसका हृदय भर आता हैं और वह गद्दी पर बैठने में संकोच करता 
है, पर मालिक उसे जबरदस्ती हीं वहां बैठाता है! जीव का सोहंभाव 
भी इसी प्रकार का है । वहुत दिनों की सेवा से प्रसन्न होकर ईश्वर 
किसी .९ को अपने ही समान विभूतिसम्पन्न बनाकर अपने ही आसन 
पर बिठा लेता है। 
> > x x 
धीवर के जाल में फँसने वाली मछलियां तीन प्रकार की होती ह॑ । कुछ 
तो जैसी की तैसी पड़ी रहती हैं, वहां से निकलने का प्रयत्न तक नहीं करतीं । 


> 


श्रौर तो कया वे यह भी नहीं जानतीं कि उन पर कोई संकट आ पड़ा हैं! 
कुछ मछलियां भागने का प्रयत्न करती हैं पर उन्हें निकलने का मार्ग नहीं 
मिलता । और एकाध बहादुर मछली ऐसी रहती है जो जाल को काटकर निकल 
भागती हे !--वेसे हो इस संसार में भी तीन प्रकार के जीव दिखाई देते हैँ-- 
मुमुज्ञ ओर मुक्त । 
xX अ x xX xX 
भक्त--महाराज ! इश्वर साकार है या निराकार ? 
श्रीराम०--अरे वावा ! वह साकार है और निराकार भी है । यह 
कैसा है सो समझे £ जैसे पानी और बरफ । पानी का आकार नहीं 
रहता पर बरफ-का रहता है। ठरड के कारण ही पानी बरफ हो 
जाता है। उसी तरह भक्तिरूपी ठरड से अखरणडसच्चिदानन्द सागर में 
स्थान २ पर साकार बरफ जम जाता है । 
> x xX x 


एक दिन श्रीरामकृष्ण अपनी भक्त मण्डली से बातें कर रहे थे। एक ने 


'यूछा--“ महाराज ! परमार्थ साधन में क्या सद्गुरु अत्यन्त आवश्यक हैं ? क्या 


गुरू के बिना काम चल ही नहीं सकता १? 

श्रीरामकृष्णु--न वनने की कौनसी बात है? गुरू के बिना भी 
साधक अपने ध्येय को प्राप्त कर सकता है | अन्तर केवल यही है | 
कि सद्गुरु की सहायता रहने पर उसका मार्ग बहुत सा सुगम हो 
जाता है । | [ 


ऐसी बातें हो ही रही थीं कि सामने ही गंगा में से एक जहाज जाता हुआ 
श्रीरामकृष्ण को दिखाई दिया । उसी समय उस मनुष्य की ओर देखकर वे कहने 
लगे--“ यह जहाज चिनसुरा कब पहुँचिया बताओ भला १?” प 
वह मनुष्य बोला--“ में समझता हूं, शाम को लगभग ५-६ बजे 

तक पहुँच जायगा। ” 


श्रीरामकृष्णु--उस जहाज़ के पीछे की ओर एक छोटी सी डोंगी भी 
रस्सी से बंधी है, देखी? वह भी उस जहाज़ के साथ ही शाम को 
चिनसुरा पहुँच जायगी यह वात ठीक है न? पर समम कि रस्सी 
खोलकर डॉगी अलग करके चलाई जाय तो वह चिनसुरा कब पहुँचेगी 
बताओ भला १ 


चह मनुष्य बोला--“ में समझता हूं, तब तो वह डोंगी कल सबेरे | 
से पहिले वहां नहीं पहुँच सकेगी । ” | 


श्रीरामळृष्णु--उसी तरह साधक अकेले ही ईश्वर दर्शन के मार्ग में 
अग्रसर होगा तो भी उसे ईश्वर की प्रा्ति होगी, पर उसे समयः 


>< x x >> Er 
भा. २ रा. ली. १६ MT 

ड शिष्य--महाराज ! ` नेति? ` नेति? विचार किसे कहते हैं और उस 
| विचार द्वारा ज्ञान विज्ञान किस तरह प्राप्त होता है ? 

| श्रीरामकृष्ण--एक अन्धेरे कमरे में एक मनुष्य सोया था। उसे ढूंढने 
= के लिये दूसरा एक मनुष्य वहां गया। पहिले उसका हाथ एक कुर्सी 
पर पड़ा। वह बोला “अरे! यह वह नहीं है । ? ओर ऐसा कह- 


hi कर वह दूसरी ओर टटोलने लगा, अब उसका हाथ एक मेज़ पर जाने 

लगा। तब. वह फिर बोल उठा-- अरे यह भी वह नहीं है।* 
र वह पुनः टटोलने लगा और भी अनेक वस्तुओं का स्पर्श 
उसे हो गया और वह “ अरे यह वह नहीं है, ' नेति? “ नेति > 
कहता चला। कुछ समय में उसका हाथ उस पलंग पर सोये हुए 
मनुष्य पर पड़ा, त्योंही यही वह है” ( “इति! ? “इति! ?) वह 

> आनन्द के साथ कहने लगा । उसका कार्य आधे से अधिक हो चुका! 
उसको ज्ञान हो चुका, पर अभी तक विज्ञान नहीं हुआ । उस मनुष्य 
को उठाकर उससे उसने दो चार बातें कीं, तब उसका काम पूर्ण 

|| हो गया ! विज्ञान अथोत्‌ विशेष रूप से जानना,--वातचीत करना 

| आदि-समभे ? 

| x x x x 

| कोई दूध का केवल नाम ही सुने होता है, कोई दूध को देखे होता है, 

| प्रीर कोई दूध को चखे होता हें! वैसे ही--कोई तो “ ईश्वर ऐसा 

सुने होता है, कोई ईश्वर का दर्शन किये होता है और कोई इश्वर के साथ 

I बातें किये होता है ! ये लोग क्रमशः श्रज्ञानी, ज्ञानी और विज्ञानी कहाते हैं । 

$ + x > x 

र एक दिन एक स्री भक्त उनसे बोली--“ मन में तो बहुत इच्छा होती हैं 

| कि ईश्वर का लगातार नाम स्मरण करूं पर वैसा बनता नहीं--क्या किया जाय १? 

श्रीराम०---ईश्वर की ही सब प्रकार से. शरण लेना क्‍या सरल वात 
है ९ महामाया का प्रभाव इतना प्रबल. है कि वह बिल्कुल शरण लेने 
ही नहीं देती ! जिसका संसार में अपना कहने लायक कोई नहीं है, 
उसके भी गले में वह एक बिल्ली का ही ठेला बांधकर उससे संसार 
कराती हे ! उस बिल्ली के लिये ही वह उसे इधर से उधर भटककर 
दूध मॉगकर लाने में लगायेगी ! कोई पूछे कि “ क्यों जी तुम्हें 
दूध किस लिये चाहिये ” तो वह कहेगा “ क्या करें जी, हमारी 

बिल्ली खाली रोटी नहीं खाती इसीलिये दूध चाहिये । 
“ या मान लो, बिल्कुल टूटने की स्थिति में पहुँचा हुआ एक घर है । 
घर में कतांघतो कोइ नहीं हे सिफे दो चार विधवा स्त्रिया ही वची हैं। उन 
बेचारियों को मृत्यु नहीं ले जाती । घर जगह २ पर गिर पडा है। छप्पर आज 
गिरे कि कल ऐसी अवस्था हो गई है। दीवाल में कहीं २ पीपल के वृक्ष 
ग गये हैं। पिछवाड़ा तो घासपात से जंगल बन गया है। ओर वे वहां पर 
श्मशानरूप गृह में पिछवाडे के जंगल से ही कोई पत्ते तोड़कर भाजी के समान 
खाती बैठी रहेंगी पर फिर भी ईश्वर की ओर मन न लगावेंगी ! अथवा मान लो, 
किसी स्त्री का पति मर गया है। अब तो उसे संसार में अटके पडे रहने का 
कोई कारण नहीं है न? अब उसको ईश्वर की ओर मन लगाने में क्या कुछ 
हज हे? पर नहीं, वह अब अपने भाई के ही घर जाकर वहीं का कारबार करने 
लगेगी, और वहां जाकर सब तरफ अपनी शेखी मारती फिरेगी कि में 
अगर यहां न आई होती तों भैय्या को खाने तक को न मिलता । ” वाह री 
देवी ! तेरी स्वयं क्या दशा होगी सो तो पहिले देख! पर वह. वैसा नहीं करेगी । 


उसके तो अपने भैय्या के संसार चलाने की इच्छा है न? इसीलिये | 


कहता हूं कि महामाया का प्रभाव बड़ा विचित्र है। उसके पंजे से छूटने के लिये 
ईश्वर की कृपा चाहिये । तू व्याकुल होकर उसकी प्रार्थना कर तब वह तुझे 
माया के बन्धन से मुक्त कर देगा ! ” 

योगमार्ग, कुएडलिनी, षड्चक्र, सप्तभूमिका आदि गहन विषयों को भी 
चे सरल बनाकर सममाते थे । कुएडलिनी के सुषुम्ना माग से मस्तक की 


या 


ओर जाते समय प्रत्येक चक्र में क्या २ दर्शन होते हैं इसके सम्बन्ध में वे 
कहते थे, “ वेदान्त में सक्षभूमिका का वर्णन है, प्रत्येक भूमिका पर भिन्न २ 
प्रकार के दर्शन होते हैं । मनुष्य के मन की स्वाभाविक गति नीचे की तीन 
भूमिकाओं में--( गुह्य, लिंग और नाभि )--में ही अर्थात्‌ खाने पीने, 
उपभोग करने आदि में रहती है । इन तीनों भूमिकाओं को छोड़कर मन यदि 
हृदय भूमि तक ऊपर चढ़ जाय तो उसे ज्योतिदशन होता है । परन्तु हृदय 
भूमि तक जाकर भी उस ( मन ) के वहां से नाचे उतरने की सम्भावना रहती 
है। हृदयभूमि के ऊपर (कणठ तक ) यदि मन चढ़ जाय तव उसे ईश्वरीय 
विषयों के सिवाय अन्य चीजें नहीं रुचतीं, ओर न उससे अन्य वातें वोली 
ही जातीं । उस समय ( साधनकाल में ) मेरी ऐसी दशा हो जाती थी कि 
कोई सांसारिक बातें करता था तो मुझे ऐसा मालूम पड़ता था कि मानो कोई 
मेरे सिर पर लाठी चला रहा हो । तब तो में एकदम वहां से पञ्चवटी की ओर 
दौड़ जाता था । विषयी लोगों को देखते ही में डर से छिपकर बैठ जाता था। 
अपने रिश्तेदार लोग मुझको खाई खन्द्क के समान प्रतीत होते थे। मुझे 
ऐसा लगता था कि मैं उनसे जाकर मिला कि खन्दक में गिरा ! उन लोगों को 
देखते ही मानो एकाएक दम घुटने लगता--मालूम होता था कि अब प्राण निकल 
रहा है ! उनके पास से दूर भाग जाऊँ तब कहीं कुछ अच्छा लगे । कुएडलिनी 
'करळ प्रदेश तक चली गई हो तब भी उसके नीचे की भूमिका पर उतरने की 
सम्भावना रहती है । अतः उस समय भी सावधान ही रहना चाहिये, पर यदि 


“ एक बार कुएडलिनी करठ को छोड़कर भकुटि तक चढ़ जाय, तब वहां से पतन 


'होने का भय नहीं रहता । वहां पर परमात्मा का दर्शन होकर निरन्तर समाधि 
सुख की प्राप्ति होती है। वह भूमि और सहस्रार के मध्य में केवल एक कांच के 
समान पारदशक परदा मात्र रहता है। वहां परमात्मा इतने समीप रहता 

है, कि वहां. हम अब परमात्मा के साथ एकरूप से प्रतीत होते हैं, पर 
अब तक भी एकत्व प्राप्त नहीं होता है। यहां से यदि मन उतरा ही तो 
अधिक से अधिक करठ या हृदय तक ही उतरता है। उससे ओर नीचे कभी 
भी नहीं उतरता। जीवकोटि के लोग यहां से नीचे कभी भी नहीं उतरते । 
इकीस दिन तक निरन्तर समाधि अवस्था में रहने से यह परदा एकदम 
फट या नष्ट हो जाता है और जीवात्मा परमात्मा के साथ एकरूप हो जाता है ।. 
सहस्रार कमल ही सप्तम भूमि है। ” 


श्रीरामकृष्ण के मुँह से इन वेदवेदान्त, दर्शन, योगशास्त्र आदि की बातें 
सुनकर एक दिन हम में से एक ने उन्हें पूछा--“ पर महाराज ! आप लिखने 


पढ़ने के पीछे तो कभी नहीं लगे, तब यह सव जानकारी आपको कैसे प्राप्त 


छत 25 श्रीरामकृष्ण को ऐसे उद्धत प्रश्न पर भी क्रोध नहीं आया। थोड़ा सा 
हसकर वे तुरन्त ही बोले--“ अरे! पढ़ा लिखा नहीं तो कया हुआ? मैंने 
सुना कितना है? और वह सब मेरे ध्यान में है । अच्छे २ शास्त्री परिडतों के 
सुख से वेदवेदान्त पुराण सब मैने सुना है । उनमें का सार समक लेने के बाद 
उन सब पोथी पुराणों की एक माला बनाकर माता के गले में पहिनाकर 
मैने उसे कहा--“ माता ! ये ले तेरे शास्र और पुराण; सुझे तो केवल अपनी 
शुद्ध भक्ति ही दे । ” 

१४-श्रीरामक्रषण ओर श्री केशवचन्द्र सेन । 


“ केशव के चले जाने पर, माता ! में कलकत्ता जाकर 
किससे बोलूगा ? ” 

“ केशव की मृत्यु की वार्ता सुनकर में तीन दिन तक 
बिस्तर में पड़ा था ऐसा मालूम होता था कि मेरा एक अंग ही 


गल गया ! ?? 


--श्रीरामकृष्णु । 


श्री केशवचन्द्र सेन की प्रथम भेट ओर सहवास । 
(सन्‌ १२७९ ) 


अब तक श्रीरामकृष्ण के गुरुभाव का भिन्न २ दृष्टियों से वर्णन किया गया। 
इस प्रकार गुरुपदवी पर प्रतिष्टित होकर संसार में प्रसिद्ध होने के बाद के उनके 
जीवन का वृत्तान्त श्रब आगे वर्णन किया जायगा । 


श्रीरामकृष्ण को अपनी माता की सत्यु होने के कुछ दिन पहिले व्राह्म- 

समाज के प्रसिद्ध नेता श्री केशवचन्द्र सेन से भेंट करने की इच्छा हुई । उस 

समय केशवचन्द्र को कलकत्ते के उत्तर की ओर कुछ मीलों की दूरी पर 
येलघारिया नामक स्थान में श्रीयुत जयगोपाल सेन के बगीचे में साधन-भजन ड 
. 

में निमग्न रहते सुनकर, एक दिन श्रीरामकृष्ण, हृदय को साथ लेकर, उनसे भेंट 
करेन के लिये विश्वनाथ उपाध्याय की गाड़ी में बैठकर बेलघारिया गये । वे वहां 
दोपहर के थोड़ी ही देर बाद पहुँचे श्रीरामकृष्ण उस दिन सिर्फ रेशमी किनार 
की एक धोती पहिनकर उसकी एक छोर को बॅये कन्धे पर डाले हुए थे। 


गाड़ी से उतरते ही हृदय ने केशवचन्द्र को कुछ लोगों के साथ पुष्करिणी 

{ छोटे तालाब ) के किनारे बैठे देखा, और आगे जाकर उनको नमस्कार करके - 
कहा--“ मेरे मामा को हरिकथा शर हरिगुण सुनना बड़ा अच्छा लगता है, 
और उसे सुनकर उन्हें समाधि भी लग जाती है । आपका नाम सुनकर आपके 
सुख से ईश्वरीय वाती सुनने के लिये वे यहां आये हैं। यदि आपकी अनुमति 
हो, तो में उन्हें यहां पर ले आऊँ । ” केशवचन्द्र ने उन्हें लाने के लिये कहते 
ही हृदय गाड़ी के पास गया और श्रीरामकृष्ण को ले आया। श्रीरामकृण को 
देखने के लिये केशवचन्द्र आदि लोग बड़े उत्सुक थे । उन्हें देखकर उन लोगों 
को किंचित्‌ भी भास नहीं हुआ कि ये कोई अलौकिक पुरुष होंगे । 


केशवचन्द्र के पास जाकर श्रीरामक्कष्णा बोले-“ बाबू ! मैंने सुना है कि 

आपको नित्य ईश्वर का दशन होता है। वह दर्शन किस प्रकार का रहता है सो 

जानने की इच्छा से में तुम्हारे पास आया हूं । ” इस तरह दोनों का संवाद प्रारम्भ 

हुआ। श्रीरामकृष्ण के प्रश्न का केशवचन्द्र ने कया उत्तर दिया सो तो मालूम 
नहीं है। पर थोड़ी ही देर में “ के जाने मन काली केमन षड्द्शनें ना पाय - 

दर्शन ” ( रामप्रसाद के पद ) को गाते २ श्रीरामकृष्ण को समाधि लग गई। 

उनकी समाधि को देखकर उस मण्डली को यह बिल्कुल नहीं मालूम पड़ा कि 
यह कोई आध्यात्मिक उच्च अवस्था है। उलटा इसे वे कोई ढोंग या मस्तिष्क का... 
विकार समक बैठे | उनकी समांधि उतारने के लिये हृदय उनके कान में प्रणव _ 
`का उच्चारण करने लगा, और उसे सुनते २ श्रीरामकृष्ण के मुखमरडल पर अपू | 
तेज दिखाई देने लगा । अर्धबाह्य दशा प्राप्त होने पर श्रीरामकृष्ण ने सरल सरल 

दृष्टान्त देकर इतनी सरल भाषा में गूढ़ आध्यात्मिक विषय सममझाना शुरू किया 
कि वे सब लोग उसे सुनते २ चित्रवत्‌ तटस्थ होकर अपना देहभान भी मूल 
गये । मध्यान्ह स्नान और भोजनादि का समय हो गया तथापि किसी को उसका 
स्मरण नहीं रहा । उन लोगों की इस प्रकार की तन्मय अवस्था को देख श्रीराम- 
कृष्ण हँसते २ बोले--“ गाय के झुन्ड में कोई दूसरा जानवर घुस जाय तो 
सभी गायें उस पर टूट पड़ती हैं पर यदि वहां कोई गाय ही जाय तो सभी गायें 
उसके शरीर को चाटने लगती हैं। आज की अवस्था भी वैसी ही दिखाई देती 
है। ” तत्पश्चात्‌ वे केशववाबू से बोले-“ तेरी पूंछ .मड़ गई है ! ” इसका अर्थ 
कोई नहीं समझा यह देख वे बोले“ यह देखो--जब तक पूंछ झड़ नहीं जाती 
तब तक मेरडक पानी से बाहर नहीं निकलता, पर जब उसकी पूंछ झड़ जाती 
है तब बह पानी में भी रह सकता है और पानी के वाहर भी रह सकता है । 
उसी प्रकार मनुष्य की अविद्यारूप पूंछ जब तक नहीं झडती तब तक तो वह 
संसार रूप पानी में ही रहता है ओर जब उसकी वह पूंछ झड़ जाती हे, तब 
वह सांसारिक और पारमार्थिक दोनों विषयों में इच्छानुसार विचरण कर सकता 
हैं! केशव, हाल में तेरा मन उसी प्रकार का हो गया है और इसीलिये वह संसार 
में भी ओर सच्चिदानन्द के ध्यान में भी रह सकता है ! ” इस प्रकार और भी कुछ 
समय गपशप में विताकर उस दिन श्रीरामकृण दक्षिणेश्वर को लोट आये । 


इसी दिन से केशववावू की श्रीरामकृष्ण के प्रति इतनी दृढ़ भक्ति हो गई 


-क्रि जब कभी उन्हें समय मिलता था तब वे श्रीरामकृष्ण के दर्शन के लिये दक्तिणे- 


श्वर आते थे और कभी २ वे उन्हें अपने “कमल कुटीर” बंगले में ले जाते, और 
उनके सत्संग में बहुत सा समय विताते थे। करमशः उन दोनों में इतना प्रेम 


.हो गया कि उनको आपस में मिले बिना चैन ही नहीं पड़ती थी। दोनों की 


कुछ दिनों तक भेंट न होने पर चाहे श्रीरामकृष्ण ही उनके पास आते, या 
केशववाबू ही उनसे मिलने दाक्षिणेश्वर जाते ! वैसे ही ब्राह्मसमाज के वाषिं- 
कोसत्व के समय केशवचन्द्र उन्हें लेकर उत्सव के स्थान में जाते अर उनके 


CC-0. Gurukul Kangri Collection, Haridwar. 


Digitized By Siddhanta eGangotri Gyaan Kosha 
२४६ 


सहवास में एक दिन व्यतीत करते । उनके वार्षिकोसत्व का यह कार्यक्रम ही 
हो गया था ! कई वार तो अपने अनुयाइयों के साथ वे जहाज में बैठकर 
दक्षिणेश्वर जाते थे और श्रीरामकृष्ण को जहाज में बिठाकर उनका अमृतमय 
उपदेश सुनते हुए गंगा जी में सैर करते थे ! 


दक्षिणेश्वर में श्रीरामकृष्ण की भेंट के लिये जाते समय वे कभी भी 
रिक्त इस्त नहीं जाते थे । फल इत्यादि कुछ भी वे अपने साथ ले जाते थे और 
उसे श्रीरामकृष्ण के सामने रखकर वे उनकों प्रणाम करते थे और उनके एक 
शिष्य के समान उनके पैरों के पास बैठकर उनसे बोलना शुरू करते थे ! एक 
, दिन श्रीरामकृष्ण दिल्लगी में उनसे बोले--“ केशव ! तू अपनी वक्रतृता द्वारा 
सभी को हिला देता है, मुफकी तो कुछ बता । ” केशवचन्द्र इस पर नम्रता 
से बोले--“ में क्या लोहार की दूकान में सुई बेंचने आऊँ? आप ही बताइये; 
में सुनता हूं ! आपके ही सुख की दो चार बातें में लोगों को बताता हूं. जिसे 
सुनकर वे गद्गद हो जाते हैं ! बस यही मैं करता हूं । ” 


एक दिन दक्षिणेश्वर में श्रीरामकृष्ण ने केशक्चन्द्र सेन से कहा-- ब्रह्म 
का अस्तित्व मानना है तो उसके साथ ही व्रह्मशक्ति का भी अस्तित्व मानना 
चाहिये । ब्रह्म और व्रह्मशाक्ति दोनों सदा अभेद भाव से रहती हैं। ” केशव- 


.. हुए वे भी नित्य युक्त हैं । ये तीनों एक ही हैं। एक के ही तीन रूपहें।” | 
केशवबावू को यह वात जैंच गई । तब श्रीरामकृष्ण बोले-- गुरु, कृष्ण और | 
वेष्णाव ये तीनों भी एक ही हैं, यह बात मैं अब तुमे समभाकर बताता हूँ।? _ 
इस पर केशववाबू हाथ जोड़कर नम्रता से बोले--“ महाराज ! अब तक 

सुना उसके आगे अभी मेरी बुद्धि दौड नहीं सकती, अतः अभी इतना 
शं बस है । ” इसी तरह उन दोनों में सदा दिल खोलकर बातें होती 

श्रीरामकृष्ण के दिव्य सहवास का केशवचन्द्र के जीवन पर बहुत परिणाम हुआ, 


~ उन्हें = ~ ९ >>. ~ 
ओर उन्हें उत्तरोत्तर वेदिक धर्म का रहस्य अच्छी तरह समभ में आ जाने पर 
उनका धार्मिक मत भी आगे चलकर बदलता गया । 


कोई विशेष आघात हुए बिना मनुष्य का मन संसार से उचटकर पूर्ण- 
रूप से ईश्वर की ओर नहीं लगता । श्रीरामकृष्ण से परिचय होने के लगभग 
तीन वर्ष बाद केशववावू को अपनी पुत्री का विवाह कूचविहार के महाराजा 
के साथ कर देने के कारण, इस प्रकार का आघात प्राप्त हुआ। इस विवाह से 
ब्राह्मसमाज में बड़ा ही हल्ला मच गया, ओर ब्राह्मसमाज के जिन लोगों को 
केशवबाबू का यह कार्य पसन्द नहीं आया उन लोगों ने उस समाज से अलग 
होकर “ साधारण ब्राह्मसमाज ” नाम की एक नई संस्था बना ली । दोनों पक्षा 
में सदा वाद विवाद और लड़ाई झगड़े होने लगे । ऐसे छोटे से सामाजिक विषय 
को लेकर इस प्रकार के गंडे खंडे होते देख श्रीरामकृष्ण को बहुत बुरा लगा। 
लड़की के विवाह के सम्बन्ध के ब्राह्मसमाज के नियमो को सुनकर श्रीरामकृष्ण 
बोले- “ जन्म, मृत्यु, विवाह ये सभी ईश्वराधीन बातें हैं। इनके सम्बन्ध में 
कड़े नियम बनाना उचित नहीं हैं। केशव ने ऐसा क्‍यों किया सो मालूम नहीं 
होता। ” इस विवाह की वात आरम्भकर यदि कोई श्रीरामकृष्ण के सामने 
केशावचन्द्र की निंदा करता तो वे कह्दते-“ केशव ने इतनी निन्दा के 
लायक क्या किया है? केशव संसारी मनुष्य है; अपने लड़के लड़कियों का 
जिसमें कल्याण हो ऐसा काम भी वह न करे? संसारी मनुष्य, यदि धर्मानुकूल 
आचरण रखते हुए, ऐसा काम करे तो उसमें इतनी निन्दनीय बात कौन सी है १ 


` केशव ने इसमें कोई धर्म तो नहीं किया। उसने तो केवल अपना पितृकतैव्य 


ही पूणी किया । ” चाहे जो हो, पर इस विवाह से उप्तन्न होने वाले लडाई 
'फगड़ों के कारण, केशवचन्द्र का मन संसार से हटकर, उत्तरोत्तर परमाथ माग 
में अधिकाधिक तन्मय होने लगा । 

केशवचन्द्र की भक्ते श्रीरामकृष्ण पर उत्तरोत्तर अधिक बढ़ने | । वे 
उन्हें साक्षात्‌ धर्ममूतिं समझते थे । उन्हें वे वारम्वार अपने घर ले जाकर अपने 
सोने बैठने और ईश्वर चिन्तन के स्थान में घुमाते फिराते थे और उन स्थानों में 
उनके चरण पड़ने से वे स्वयं अपने को वडे भाग्यवान समझते थे, और प्रकट में 
यह कह भी डालते थे कि--“ अब इन में से किसी भी स्थान में में रह, तो 
मुझे ईश्वर का विस्मरण नहीं हो सकता ! ” हम में से कितने ही लोगों ने 
उन्हें दक्षिणेश्वर में “ जय विधानेर जय ” कहकर श्रीरामकृष्ण को साक्षात्‌ 
इश्वर जानकर प्रणाम करते हुए देखा है । 

दूसरी ओर श्रीरामकुष्ण का भी उन पर अपार प्रेम था । केशवचन्द्र की 
बुद्धिमत्ता, भाक्ते और वक्रतृता की वे सब से प्रशांसा करते थे। वे कहते--“ में 
माता से सदा विनय करता हूं--“ माता ! केशव की कीर्ति दिन दूनी शौर रात 
चौयुनी बढ़े । ” केशवचन्द्र की अन्तिम बीमारी में एक दिन उनकी तबियत 
को बहुत ही ख़राब सुनकर उन्हें विल्कुल चैन न पडी, और वे “ उसकी 
चीमारी को कम हो जाने दे ” यह विनती श्री जगदम्बा से करने लगे, इतना ही 
नहीं वरन्‌ मेरे केशव को अच्छा कर दे तो “ तुझे गुड़ नारियल चढ़ाऊँगा ? यह 
मानता भी उन्होंने देवी को मान दी। उस बीमारी में उनसे मिलने के लिये 
भी वे एक दो बार गये । उसमें से एक अवसर का अत्यन्त हृदय स्पर्शा वृत्तान्त 
भी श्री. किनरे की “ श्रीरामकृष्ण वाकूसुधा ” पुस्तक में वर्णित है । अस्तु 

श्रीरामकृष्ण का केशवचन्द्र पर कितना अदूभुत प्रेम था यह केशवचन्द्र 
की सत्यु ( सन १८८४ ) के समय सब को दिखाई दिया । श्रीरामकृष्ण कहते 


. थे--“ केशवचन्द्र की त्यु का समाचार सुनकर में तीन दिनों तक विस्तर 


पर पड़ा रंहा । मुझे ऐसा मालूम होता था कि मेरा एक अंग ही मानो गलकर 
गिर गया है। ” 

१५-ब्राह्मसमाज ओर श्रीरामकृष्ण । 


————= ar 


कलकत्ता निवासियों को श्रीरामकृष्ण का वृत्तान्त सवे प्रथम श्री केशवचन्द्र 
सेन के द्वारा ही विदित हुआ। केशवचन्द्र सेन बड़े उदार स्वभाव के और गुणग्राही 
पुरुष थे। अतः श्रीरामकृष्ण की दिव्य संगति में उन्हे जो नई २ बातें या नये २ 
विचार मालूम होते, उन्हें वे बड़े प्रेम से अपने व्याख्यान में बताते और 
अपने ही समान सभी को श्रीरामकृष्ण की दिव्य संगति का लाभ हो, इस 
उददेश से वे श्रीरामकृष्ण की और उनकी उच्च आध्यात्मिक अवस्था की वातें 
“ सुलभ समाचार ”, “ सण्डे मिरर ”, “ थिएट्रिक कार्टरली रिव्हयू ” आदि 
समाचार पत्रों में वारम्वार लिखकर प्रकाशित करते । व्याख्यान में ओर उपासना 
के समय भी वे श्रीरामकृष्ण के मुख से सुने हुए विचारों और उक्तियों का मन- 
माना उपयोग करते। उसी तरह फुरसत मिलते ही वे स्वयं ओर कभी २ 
शिष्य मण्डली के साथ दक्षिणेश्वर जाते, और विविध विषयों पर वार्तालाप करते . 
हुए उनके सत्संग में कुछ काल आनन्द से बिताते। 


ब्राह्मसमाज के केशबचन्द्र सेन आदि नेताओं की धर्म जिज्ञासा और 
ईश्वर प्रेम को देखकर, श्रीरामकृष्ण उन्हें साधन भजनादि में रुचि दिलाकर, 
ईश्वर दर्शन प्राप्ति का मार्ग दिखाने का सदैव प्रयत्न - करते थे । उनके साथ 
ईश्वरीय चर्चा ओर भजन करने में उन्हें इतना आनन्द आता था कि वे कभी २ 
स्वयं ही केशवचन्द्र के घर चले जाते समाज के अन्य लोगों से परिचय 
हो जाने पर, वे उन लोगों के भी घर जाकर वहां उनके साथ कुछ समय नन्द्‌ 
में विताते । कई बार ऐसा भी. होता कि उपासना होते समय वहां पर श्रीराम- 
कुष्ण अकस्मात्‌ आ जाय, तो केशवचन्द्र अपनी उपासना बन्द करके व्यास- 
पीठ पर से नाचे उतर जाते और श्रीरामकृष्ण के साथ ईश्वरीय विषयों पर बातें 

शुरू करते और उनके मुख से प्रवाहित होने वाले उपदेशामृत को सब कोई 
मिलकर पान करते ! तब तो उस दिन की उपासना अधूरी ही रद्द जाती । 


श्रीरामकृष्ण का स्वभाव ही ऐसा था कि किसी को अन्तःकरण से इश्वर 
पर प्रेम करते देख वे उसे अपना अत्यन्त आत्मीय जानते और वै सदैव इस 
बात पर ध्यान रखते कि उसकी ईश्वर दर्शन के मार्ग में उत्तरोत्तर किस तरह प्रगति 
हो रही है और वे उसको उस काम में हर तरह सहायता देते । इसी कारण 
ब्राह्मसमाज के नेताओं में से केशवचन्द्र सेन, विजञयकृष्ण गोस्वामी, प्रतापचन्द्र 
मुजुमदार, चिरंजीव शर्मा, शिवनाथ शास्त्री आदि लोगों पर उनका बड़ा प्रेम 
था । इन सब सचे ईश्वरानुरागी लोगों के साथ वेठकर भोजन करने में भी 
वे कभी नहीं हिचकते थे । क्योंकि वे कहते कि ऐसे लोगों की एक भिन्न ही 
जाति होती है । इन सब लोगों के मन पर पाश्चात्य शिक्षा और विचार. का 
प्रभाव रहने के कारण उनकी उपासना शादि प्रसंगों में भी अन्तःकरण की उमंग 
की अपेक्षा बाहिरी दिखावट या आडम्बर ही थोड़ा बहुत घुस गया था । उसे दूर 
करने के लिये और इश्वर प्राप्ति को ही वे लोग जीवन का ध्येय जाने इस हेतु | 
से, वे उन लोगों को सदा साधनादि पर विशेष ध्यान देने के लिये जोर देते। 
उनके इस उपदेश के अनुसार चलने के कारण केशवचन्द्र सेन की आध्यात्मिक . 
उन्नति बहुत ही हुई । वैसे ही ईश्वर का “ माता ” यह प्यारा नाम ओर ईश्वर की 
मातृभाव से उपासना भी उनके समाज में प्रचालित होने लगी और समाज. | 
के भजन, पद 'आ्रौर वाड्यय ( साहित्य ) में भी श्रीरामकृष्ण का भाव प्रविष्ट | 
होकर उसमें एक प्रकार की सजीवता और मधुरता उत्पन्न हो गई । 2. 


श्रीरामकृष्ण को यह बात पूर्ण रीति से मालूम थी कि मैं जो कुछ कहूँगा _ 
वह सब ये लोग मान लेंगे ऐसा नहीं है। इसलिये उपदेश की बातें बता चुने | 
पर वे बहुधा उनसे कह देते--“ तुम लोगों को मुझे जो कुछ बताना था सो बता ._ 
दिया । इसमें से जितना तुम्हें जचे उतना ही ग्रहण करो। ” उन्हें यह भी _ 
है भं कर 

मालूम था कि ब्राह्मसमाज के सभी सभासद केशवचन्द्र के समान अन्तःकरण 
से इश्वर के भक्त नहीं हैं । वे कहते थे--“ एक दिन में केशव के प्रार्थना मन्दिर 
५ | ; में गया था । उस समय वहां उपासना हो रही थी, ईश्वर के ऐश्वर्य का बहुत 
रभ समय तक वर्णन करके वक्ता महाशय बोले--“ अच्छा अब आइये हम सब 
१ इश्वर का ध्यान करें । ? में समझा कि अब ये लौग बहुत समय तक ध्यानस्थ 
रहेंगे । पर हुआ कया ? दो मिनट में ही उनका ध्यान समाप्त भी हो गया । 
इस प्रकार के ध्यान से भी कही ईश्वर की प्राप्ति हो सकती है? उन लोगों के 
ध्यान करते समय में सभी के चेहरे की ओर देख रहा था और ध्यान समाप्त होने 
के बाद केशव से बोला-- तुम में से बहुतों को ध्यानावस्थित देखकर मुझे कैसा 
लगा, बताऊँ ? वहां दक्षिणेश्वर में कई बार काऊतला की ओर वानरों का मुन्ड 
आता है । वे सब वानर कैसे बिल्कुल चुपचाप वेठे रहते हैं । देखने वाले सम- 
भते हैं “अहा हा | कितने अच्छे हैं ये ? इनको दन्दफन्द छल छिद्र कुछ भी 
मालूम नहीं है, भला । ये कितने शान्त हैं । ” पर क्‍या वे सचमुच शान्त रहते 
हें! छिः, राम का नाम लो! “ किसके बर्गाचे में फल लगे हैं, किस की बाड़ी में 
ककड़ी और कुम्हड़ा हैं, कहां इमली लगी है --- यही सारे विचार उनके मन 
| में चले रहते हैं ! बस ! थोड़ी ही देर में एकदम ' हूप्‌ ? करके कूदते फांदते, वे 
गा क्षणार्थ में अशय हो जाते हैं और किसी वर्गाचे में धडाधड कूदकर उसका 
॥ सत्यानाश कर डालते हैं ! यहां भी सुभे बहुतों का ध्यान उसी प्रकार का दिखाई 
11 दिया ! ” इसे सुनकर सभी लोग हँसने लगे। ” 


i | अपने शिष्य समुदाय को भी उपदेश देते समय वे कई वार इसी तरह 
1] विनोद किया करते थे । एक दिन स्वामी विवेकानन्द उनके सामने भजन कर 
रहे थे उस समय वे ब्राह्मसमाज के अनुयायी थे; अतः रोज प्रातः सार्य 
समाज के नियम के. अनुसार उपासना ध्यान आदि करते थे । एक बार के 
समाजसंगीत में से यह पद तन्मय होकर गा रहे थे--“ सेई एक पुरातन पुरुष | 
निरंजन, चित्त समाधन कर रे। ” गाते २ यह पंक्ति आई भजन साधन. 

तार, कर रे निरन्तर । ” इस चरण में दिया हुआ उपदेश विवेकानन्द के मन 
में अच्छी तरह दृढ़ता से जम जाय इस उद्देश से वे एकदम बोल'उठे-“ छेः ! 
ऐसा मत कह ! उसके बदले “भजन साधन तार, कर रे दिने दुबार,” ऐसा 
कह ! अपने को जो कभी करना ही नहीं है उसे जोर २ से कहने,- से क्या 
मतलब ९ ” इसे सुनकर सब कोई खिल खिलाकर हँसने लगे और विवेकानन्द 
भी मन में कुछ २ शरमाये । द 
ओर एक समथ उपासना के सम्बन्ध में केशवचन्द्र सेन आदि से श्रीराम- | 
कृष्ण बोले, “ आप लोग ईश्वर के ऐश्वर्य का ही इतना वर्णन क्यों करते हैं १ 
बाप के सामने खड़ा होकर लड़का “ मेरा बाप कितना धनवान्‌ है, उसके 
कितने वाग बगीचे हैं ? ऐसा कहता है या कि” उनका कितना प्रेम मुझ पर i 
है इस विचार में म्न रहता है ? बाप ने लड़के को अच्छा खाने पीने को दिया, 
सुख में रखा, तो उसमें कौन सी विशेषता है? यदि हम सब ईश्वर की | 
सन्तान हें तो उसको तो ऐसा करना ही. चाहिये। इसलिये जो सच्चा भर्त | 
रहता है वह ऐसे विचार मन में न लाकर, अपने ऊपर ईश्वर का कितना प्रेमहै 
यही सोचते २ उसी विचार में तन्मय होकर उस (ईश्वर ) को हर तरह से 
कैसे अपना बना सकते हें यही चिन्तन करते २ उस पर अधिकाधिक प्रेम करने 
लगता है । अपना सब कुछ ( सर्वस्व) उसी को जानकर' इसी तरह की द्ढू 
भावना से उसके पास हठ प्रकड़कर बैठ जाता है, उसपर. गुस्सा होता है, | 
उससे जिद्द करके कहता है---' भगवन्‌ ! मेरी प्रार्थना ठुझक्रो पूर्ण करनी ही 
चाहिये, मुझको तुझे दर्शन देना ही चाहिये । और वही यदि ईश्वर के ऐश्वर्य | 
की बातों का सतत चिन्तन किया जाय तो “ईश्वर अपना ही है--” यह भावना | 
उतनी दृढ़ नहीं हो सकती और उस पर अपना जोर भी नहीं चल सकता। .' 
ऐश्वर्य के चिन्तन से मन में एक प्रकार का भय उत्पन्न होता है और ईबर से... 

हम उसके सामने कितने चुद्र हैं, कितने छोटे हैं और वह हमसे कितना दूर है? ? 
यदि उसे प्राप्त करना है तो उसके साथ अत्यन्त आत्मीयता का सम्बन्ध 
रखना चाहिये | ” 


ईश्वर को प्राप्त करने के लिये साधन, भजन और विषय वासना के त्याग 
की अत्यन्त आवश्यकता है। इसके सिवाय और भी एक बात श्रीरामकृष्ण की 
संगति में ब्राह्मसमाज वालों को मालूम हो गई । वह बात है ईश्वर का साकार 
भी होना। पाश्चात्य धर्मप्रचारकों के मुंह से सुनकर और कुछ अंग्रेजी 
पुस्तकों को पढ़कर उनकी यह धारणा हो गई थी कि ईश्वर केवल निर्युण निरा- 
कार है, और मूर्ति में उसके आविभाव की कल्पना करके उसकी पूजा आदि 
करना महापाप है। परंतु “ निरांकार जल में जैसे साकार वर्फ जम जाता है 
उसी तरह निराकार सच्चिदानन्द को भक्तिरूपी ठरड से साकार रूप प्राप्त होता 
है ”; जैसे वकील को देखते ही अदालत की याद आती है उसी तरह प्रातिमा पर 
से ईश्वर की याद आती है ”, “ साकार मूर्ति का सहारा लेकर ईश्वर के यथार्थ 
स्वरूप का साक्षात्कार होता है ”;--इत्यादि प्रतीकोपासना की बातें श्रीरामकृष्ण 
के सुंह से सुनकर उनकी समझ में आ गया कि जिस हम इतने दिनों तक 
बदनाम करते थे, उस मूर्ति पूजा के पक्ष में भी कुछ बातें विचार करने योग्य 
हैं । तदनन्तर श्रीरामकृष्ण के मुख से “ 'आम्नि और उसकी दाहक शाक्ति जेसे 
एकरूप ही हैं, उसी प्रकार ब्रह्म और उसकी जगत्प्रसवकारिणी शाक्ति भी एक- 
रूप ही है-” इस सिद्धांत को सुनकर उन लोगों की साकारोपासना की कल्पना 
पर भी नया ही प्रकाश पड़ा ओर उन लोगों को निश्चय हो गया कि जैसे 
ईश्वर को केवल साकार प्रतिपादन करने में दोष है वैसे ही ईश्वर को केवल 
निराकार बताने में भी दोष है। श्रीरामकृष्ण एक दिन केशवचन्द्र आदि से बोले- 
“ इंश्वरस्वरूप की ` इति ? करना असम्भव है। वह साकार है, निराकार भी है 
ओर इसके अतिरिक्त और भी केसा केसा है सो कोन जान सकेगा और कौन 
बता सकेगा १ ” 

केशवचन्द्र सेन की लड़की का कूचबिहार के राजा के साथ विवाह हे 
के बाद ब्राह्मसमाज में इस विषय को लेकर बड़ा विवाद मचा, और अन्त में 
F समाज के “ भारतवरषांय ” और “ साधारण ? ब्राह्मसमाज ऐसे दो भाग हो | 
गये; परन्तु फिर भी श्रीरामकृष्ण का सम्बन्ध ब्राह्मसमाज से कायम ही रदा और 
दोनों ही समाजों पर उनका प्रेम वैसा ही वना रहा तथा दोनों ही समाज के 
साधकों को उनसे पूर्ववत्‌ ही आध्यात्मिक मार्ग में सहायता मिलती रही । 


“sve eee 


समाज के दो विभाग होने पर, साधारणा ब्राह्मसमाज का आचार्य पद्‌ 
श्री विजयक्रष्ण गोस्वामी और शिवनाथ शास्त्री को प्राप्त हुआ । विजयकृष्ण के 
अत्यन्त भाक्तेमान्‌ होने के कारण श्रीरामकृष्ण का उन पर बड़ा प्रेम था । 
श्रीरामकृष्ण के उपदेश के अनुसार साधन शुरू करने पर थोड़े ही समय में | 
उनकी आध्यात्मिक उन्नति बडे वेग से हो गई। कीर्तन के समय की उनकी तन्मय | 
अवस्था, उनके भगवत्परेम में रंगे हुए नृत्य और उनकी भावावस्था आदि को देख 
कर लोग मुग्ध हो जाते थे । उनकी उच्च आध्यात्मिक अवस्था के सम्बन्ध सें 
श्रीरामकुष्ण कहते थे--“ जिस वैठकखाने में प्रवेश करने पर साधन पूरणी होकर 
ईश्वर दशन प्राप्त होता है, उसके पास की कोटरी में पहुँचकर उस बैठकखाने 
को खोलने के लिये विजय दरवाज़ा खटखटा रहा है। ” अस्तु 


सूट 


पक उछ फफुररळ-ककसण्कुकयूर 7 

ब्राह्मसमाज के दो टुकड़े हो जाने के समय से उन दोनों पक्षवालो के | 
मन में एक दूसरे के प्रति अच्छे भाव नहीं थे तो भी दोनों पक्ष वाले श्रीराम- 
कुष्ण का एक ही सरीखा मान करते थे और बारम्बार उनके दर्शन के लिये 
दक्षिणेश्वर आते थे । एक दिन केशक्वन्द्र अपने अनुय्राइयों को लेकर दक्षिणेश्वर _ ऱ्य 
आये थे कि विजयकृष्ण भी अपनी मण्डली के साथ वहां पहुँच गये | ऐसी र 
अचानक भेंट हो जाने से स्वभावतः दोनों पक्ष वालों को संकोच सा होने लगा. 


भा. २ रा. ली. १७ 

स्वयं केशवचन्द्र और विजयकृष्ण को मी कुछ अटपटा सा मालूम होने लगा। 
यह बात श्रीरामकृष्ण की दृष्टि में आते ही वे हँसते २ कहने लगे:-- 

“ सुनिये ! एक वार ऐसा हुआ कि भगवान्‌ शंकर और श्रीरामचन्द्र में 
कुछ विवाद हो गया और दोनों में युद्ध होने लगा । अब शंकर के गुरु राम 
और राम के गुरु शंकर होने के कारणा, युद्ध समाप्त होने पर उन दोनों की 
पूर्ववत्‌ मैत्री होने में देरी नहीं लगी; पर शंकर की सेना के मूत-प्रेतों और 
राम की सेना के वानर-रीछो की मैत्री नहीं हुई ! उन लोगों का युद्ध होता 
ही रहा ! ( केशव और विजय को उद्देश करते हुए ) इसीलिये कहता हूं कि 
जो होना था सो हो गया, अब कम से कम तुम दोनों के मन में तो एक 
दूसरे के प्रति परस्पर वैर भाव या विषमता न रहे; यह भाव यदि रहे ही तो | 
रहने दो अपने वानर-रीछो और भूत-प्रेतों में ! ? उस समय से केशवचन्द्र 
र विजयकृष्ण के बीच में पुनः बोलना चालना शुरू हो गया । विजयकुष्णा 
की साधन भजन में जैसे २ अधिक उन्नति होती गई वैसे २ उनको मालूम पड़मे 
लगा कि समाज के काम से छुट्टी लेकर सारा समय साधन में ही लगाना चाहिये। 
अतः उन्होंने शीघ्र साधारण व्राह्मसमाज का नेतृत्व छोड़ दिया । उनके साथ 
ही और भौ बहुत से लोग समाज से अलग हो गये, जिससे समाज बहुत ही 
दुबल या अल्प संख्यक हो गया । विजयकृष्ण के बाद समाज के नेतृत्व का भार 
श्री शिवनाथ शास्त्री पर आ पडा । शिवनाथ शास्त्री भी श्रीरामकृष्ण के पास 
बारम्बार आया जाया करते थे। परन्तु श्रीरामकृष्ण के उपदेश से विजय- 
कुष्ण के विचार वदलने से उन्होंने समाज छोड़ दिया था । इसी कारण उन्होंने 
अब श्रीरामकृष्ण के पास पहिले के समान वारम्वार आना प्रायः बन्द ही कर | 
दिया । स्वामी विवेकानन्द उस समय उस समाज के अनुयायी थे ओऔर उन 
पर शिवनाथ का भी बहुत प्रेम था। समाज के अन्य लोगों के समान ही, स्वामी | 
विवेकानन्द भी बारम्बार केशावचन्द्र के पास और दक्तिणेश्वर में श्रीरामकृष्ण के | 
पास जाया करते थे । श्रीरामकृष्ण के पास उनके जाने आने का हाल सुनकर 

' पर विजयकृष्ण के आचार्य पद पर रहते तक साधारण ब्राह्मसमाज पर भी 


` कहा जाय तो आचार्य चिरंजीव शर्मा के रचे हुए संगीत पदों का संग्रह ही था। | 

शिवनाथ ने एक दिन विवेकानन्द को उपदेश किया कि “ रामकृष्ण के पास 
बार वार मत जाया करो, ” और उन्होंने यह भी कहा--“ ऐसे ही यदि सब | 
लोग वहां जाने लगेंगे तो समाज शीघ्र ही टूट जायगा । ? वे समभते थे कि 
श्रीरामकृष्ण की यह भाव समाधि एक प्रकार का मस्तिष्क रोग है । इसे सुनकर ° i 
श्रीरामकृष्ण ने उन्हें जो उत्तर दिया उसका वर्णन पीछे हो चुका है। ( भाग 
१, पृ. २६३ ) द . 

श्रीरामकृष्ण के प्रभाव से समाज में साधनानुराग उत्पन्न हुआ शर 
ईश्वर की प्राप्ति को ही अपने जीवन का ध्येय बनाकर उसी प्रकार ईश्वर प्रापि 
के लिये मन लगाकर प्रयत्न करना भी बहुतें ने प्रारम्भ किया । एक दिन 
आचार्य प्रतापचन्द्र मुजुमदार दक्षिणेश्वर में श्रीरामकृष्ण के दर्शन के लिये 
आये हुए थे। उन्होंने समाज पर श्रीरामकृष्ण के उपदेश के परिणाम के सम्बन्ध में 
यह कहा--“ श्रीरामकृष्ण के दर्शन होने के पूर्व, धर्म किसे कहते हैं यह कोई 
समझता भी नहीं था, सव आउम्बर ही था । धार्मिक जीवन कैसा होता है, 
यह बात श्रीरामकृष्ण की संगति का लाभ होने पर ही बहुतों को जान पड़ा । > 
उस दिन प्रतापचन्द्र के साथ चिरंजीव शर्मा भी थे । 


नवविधान समाज पर श्रीरामकृष्ण का प्रभाव विशेष रूप से दिखाई देता था, 


उनका प्रभाव कुछ कम नहीं था । विजयकृष्ण के और उनके साथ ही और 
अन्य सचे साधकों के समाज छोड़ देने के समय से ही उस समाज पर से | 
श्रीरामकृष्ण का प्रभाव कम होता चला । नवविधान समाज का एक विशेष अंग | 


sR 


परन्तु वे भी ऐसे उत्तम भावोद्दपक पद, श्रीरामकृष्ण के सहवास और उनके _ 
नाना प्रकार के भाव दर्शन, समाधि आदि की जानकारी प्राप्त करने के १ रण 

बना सके । चिरंजीव शर्मा स्वयं उत्तम गायक थे, उनके गायन को सुनते २ 
हमने कई वार श्रीरामकृष्ण को समाधिमम्न होते देखा है । 


इस प्रकार ब्राह्मसमाज पर श्रीरामकृष्ण के उपदेश का परिणाम हुआ । 
“‹ जितने मत उतने मार्ग ” यह नया सिद्धान्त आध्यात्मिक जगत में उन्होंने 
अपने अनुभवों से खोज निकाला था। इसलिये सर्वधर्मो और सर्व मतों पर 
उनका विश्वास था और वही विश्वास उनके मन में त्रा्ासमाज के प्रति भी था। 
संकीर्तन के अन्त में ईश्वर को और सभी सम्प्रदाय के साधकों को नमस्कार करते 
समय “ आधुनिक त्रह्मवादियों को प्रणाम ” कहकर ब्राह्मसमाज की भक्त 
मरडली को नमस्कार करना वे कभी भी नहीं भूलते थे । श्रीरामकृष्ण का साधन- 
यज्ञ पूर्ण होकर उनमें गुरुभाव का पूर्ण विकास होने के बाद, मुख्यतः ब्राह्मसमाज 
से ही उनके कार्य का आरम्भ हुआ और कलकत्ते के सवे साधारण लोगों को 
श्रीरामकृष्ण का परिचय ब्राह्मसमाज ने ही करा दिया । अस्तु 


ऊपर बता आये हैं कि श्रीरामकृष्ण कई बार ब्राह्मसमाज के अनुयाइयों के 
घर पर भी जाकर भजन और ईश्वरीय चर्चा करके आनन्द प्राप्त करते थे। इस 
प्रकार के दो मजेदार आनन्दमय प्रसंगों में हम भी सौभाग्य से उपास्थित थे। 
अतः प्रत्यक्ष आँखों से देखे हुए इन प्रसंगों में से एक का वर्णन अगले प्रकरण 
में किया जाता है। 

१६-माणिमोहन मालिक के घर में ब्राह्मोत्सव। 


SAAN > NNN 


“ कलियुग मं नामस्मरण के समान दूसरा सरल साधन 
नहीं है । ” 


[a] 


“ नामस्मरण से मनुष्य का मन ओर शरीर भी शुद्ध 


हो जाता है |” 
--श्रीरामकृष्णा । 


कालियुग सम युग आन नहिं, जो नर कर विश्वास | 
गाई .रामगुणगण विमल, भव तरु विनहि प्रयास ॥ 


तुलसीदास । 


सन्‌ १८८३ का नवम्बर मास था । उस मास की २५ तारीख को माणि- 
मोहून मल्लिक के घर ब्राह्मसमाज के वार्षिकोत्सव के अवसर पर श्रीरामकृष्ण 
को निमन्त्रण था । हम भी उस दिन दोपहर को श्रीरामकृष्ण के दर्शन के लिये 
दक्षिणेश्वर गये हुए थे; उस समय वे वहां से जाने की तैयारी में थे। उनके 
चरणों में मस्तक रखकर प्रणाम करते हो वे बोले--“ अरे वाह ! आ गये तुम 
लोग ? अच्छा है, कोई हर्ज नहीं, बैठो । थोड़ी ही देरी और होती तो भेंट न होती । . 
आज कलकत्ता जाना है । गाड़ी लाने गये हें । वहां ब्राह्मसमाज का उत्सव है । 
कुछ भी हो, भेंट हो गई यह अच्छा हुआ । भेंट न होकर वैसे ही लौटना | 

पड़ता, तो बुरा लगता, है न ? ” हम लोग नीचे एक ओर बैठ गये । कुछ समय 
के बाद हम लोग बोले---“ महाराज ! आप जा रहे हें वहां क्या हमको भी आने 
देंगे १ 22 


श्रीरामकृष्ण--“ हां | क्यों नहीं आने देंगे! तुमको आना हो तो 
खुशी से आओ सिन्दुरिया पट्टी में मणिमोहन माल्लिक का घर है। ” पास ही 
एक साधारण गोरा सा, दुबला पतला लाल कपड़ा पहिना हुआ जवान लड़का 
खडा था । उसकी ओर देखकर श्रीरामकृष्ण बोले- “ अरे ! इनको मणिमोहन 
के घर का नंबर बता दे भला ? ” उसने बड़ी नम्रता से उत्तर दिया-“ नं. ८१, 
चितपुर रोड, सिन्दुरिया पट्टी । ” इसके बाद लगभग एक महीने में उस युवक 
का नाम वावूराम है ऐसा मालूम हुआ ओर ये ही आगे चलकर स्वामी प्रेमानन्द 
के नाम से सब से परिचित हुए । 


थोड़े ही समय में गाड़ी आई । वाबूराम को अपना हाथ रूमाल, थैली, 
'पिछोरी आदि चीज़ें साथ रखने के लिये कहकर श्रीरामकृष्ण श्री जगदम्बा का 
दर्शन करके गाड़ी में बैठ गये । एक किनारे बाबूराम भी बैठ गया; गाडी 


` कलकत्ते की ओर रवाना हो गई। तत्पश्चात्‌ हम भी पुनः नाव में पेठकर कल- 
कत्ता गये और खोजते २ करीव चार बजे मणिमोहन के घर पहुँचे । वहां पूछने 


पर मालूम हुआ कि श्रीरामकृष्ण ऊपर हैं । उपर जाकर देखा तो. वैठकखाना 
पत्रपुष्पों से सुन्दर सजाया गया था और कुछ लोग आपस में बात चीत करते 
बैठे थे । उनसे मालूम हुआ कि माध्यान्ह उपासना, भजन आदि अभी समाप्त 
हुआ है, और अब इसके बाद सायंकालीन उपासना और कीर्तन आदि होगा । 
स्त्री भक्तों के आग्रह के कारण श्रीरामकृष्ण भातर गये थे। 


सायंकालीन उपासना के लिये अभी देर है यह देखकर हम लोग घूमने 
के लिये बाहर चले गये । संध्याकाल होते ही हम लोग वहां वापस लोट आये । 

बे 


घर के सामने के रास्ते पर से ही हमें भीतर भजन ओर मृदंग की आवाज 
सुनाई दी । कीर्तन अभी ही शुरू हुआ होगा. समभकर हम लोग शीघ्रता से 

उस वैठकखाने की ओर गये । वहां हमें जो दृश्य दिखाई दिया उसका ठीक २ 

` वर्णन करना असम्भव है । वेठकखाने के भीतर और बाहर बड़ी भीड़ थी। 
प्रसेक दरवाजे ओर खिड़की के सामने इतनी भीड़ थी कि उसमें से भीतर 

जाना या वाहर आना विल्कुल असम्भव था। हर एक सिर ऊपर किये हुए 

„  भाक्तिपूर्ण अन्तःकरण से भीतर एक टक देख रहा था । हर एक आगे बढ़ने का 
प्रयत्न करता था । ऐसी विकट भीड़ में से धक्के खाते २ हम लोग किसी तरह 

भीतर तो पहुँचे । वहां बाहर की अपेक्षा कुछ कम भीड़ थी, इसलिये भीतर का 

इश्य किसी तरह दिख जाता था । * 


ty 


अहाहा ! केसा था वह दृश्य ! उस वेठकखाने में मानो स्वर्गीय आनन्द 
का तूफ़ान उमड़ पड़ा हो ! सब लोग तन्मय हो गये थे। संकीतन करने वालों 
में से कोई हँसते थे, कोई रोते थे, कोई जोर २ से नाचते थे, कोई जमीन पर 
गिरकर लोटपोट हो रहे थे। कोइ अत्यन्त व्याकुल होकर उन्मत्त के समान 
आचरण करते थे ओर इन सव उन्मत्तों के मध्यभाग में भावावेश में श्रीरामकृष्ण 
स्वयं नृत्य कर रहे थे। नाचते २ वे आगे जाते और वहां से पुनः पीछे सरकते २ 
वहीं लौट आति । इतनी जबरदस्त भीड़ थी तो भी वे जब आगे या पीछे सरकते. 
थे, तब पास में बैठे हुए लाग मन्त्रमुग्ध से उनके लिये रास्ता बना देते ! उनके 
'मुख पर हास्य की छटा थी और वदनमरडल पर अपूवे तेज चमक रहा था f 
उनके शरीर से मधुरता और कोमलता के भाव भानो टपक रहे थे। और साथ 
-ही साथ नृत्य करते समय उनके शरीर में सिंह का बल प्रकट हुआ दिखाई देता | 
था ! उनक्रे उस नृत्य की उपमा ही नहीं थी, उसमें कोई आडम्बर नहा ”या, की 
कूद फांद नहीं थी, न कहीं बलपूवक अंगविक्षेप करने का प्रयत्न ही था । सब | न 
कार्य बिल्कुल स्वाभाविक और अन्तःकरणा की स्फूर्ति से होता दिखाई देता था। | 
सुन्दर निर्मल जल में जेसे मछली छोड़ दी जाय तो वह जैसे उसमें आनन्द | 

से क्रीडा करती है, कभी शान्ति से, कभी जल्दी २ तैरती है ओर पानी मे 
चारों ओर चक्कर लगाती है, वही हाल श्रीरामकृष्ण के इस अपूव नृत्य का था ! 
ऐसा मालम होता था कि आनन्द सागर में गोता लगाने से उनके अन्तःकरण 
सें जो अपार सुख ऑर आनन्द हो रहा है उसे ही वे नृत्य के द्वारा प्रकट करके 
दिखा रहे हें । इस श्रपूव नृत्य के बीच २ में वे संज्ञाशान्य हो जाते थे, उनकी पहिनी 
हुई धोती भी गिर पड़ती तब कोई भी उसे उनकी कमर में किसी तरह लपेट 
देता ! भावावेश में किसी को बेहोश होते देख वे उसके वक्षस्थल को स्पर्श करके 
उसे पुनः सचेत कर देते थे ! ऐसा दिखता था कि उनके शरीर से एक दिव्य ओर 
उज्ज्वल आनन्द का प्रवाह चारों ओर बह रहा है और उस प्रवाह में आ पड़ने 
वाले यथार्थ भक्त को इश्वर का दर्शन हो रहा है। मदु वैराग्यवान्‌ को तीव्र 
वैराग्य हो रहा है, सबके मन से ्रालस्य दूर हो गया हे ओर आध्यात्मिक माग 
में अग्रसर होने की शाक्ति सभी को मिल रही हे; इतना ही नहीं, वरन्‌ घोर. 
विषयी मनुष्य के मन से भी क्षण भर के लिये संसार की आसक्ते दूर हो रही. 
हे । उनके भावावेश के प्रवाह में सभी लोग आ पड़े थे और उस प्रवाह की पवित्रता 
से उनके मन साफ़ धोये जाकर उच्च आध्यात्मिक सीढ़ियों पर चढ़ रहे थे । 
साधारण व्राह्मसमाज के आचार्य श्री विजयक्रष्ण गोखामी की तो वात ही 
क्या १ ब्राह्म मण्डली में से कई अन्य लोग भी उस दिन भावाविष्ट और 
संज्ञाशून्य हो गये थे ! आचार्य चिरंजीव शमी की भी वहा अवस्था थी ! भक्ति 
विषयक एक पद्‌ तन्मय होकर अपनी सुरीली मधुर आवाज़ में एकतारी 
( वाद्य ) पर गाते २ उन्हें भी भावावेश आ गया ! इस प्रकार दो-ढाई घण्टे 
तक यह अपूव संकीतन और नृत्य चलने के वाद “ एमन मधुरनाम जगते 
आनिल के ” यह पद्‌ गाया गया, और सवे धर्म-सम्प्रदायों को और भक्ता- 


` चाया को प्रणाम करने के बाद उस दिन का वह आनन्द का बाजार उठ गया । 


संकीर्तन के अन्त में सभी लोगों के बैठ जाने पर “ हॉरि-रस-मदिरा. 


पिये मम मानस मात रे ? यह पद गाने के लिये श्रीरामकृष्ण ने आचार्य नगेन्द्र- 

नाथ चट्टोपाध्याय से प्रार्थना की और उन्होंने भी तन्मय होकर वह पद दो २ 
तीन २ वार दुहराकर गाया और सब को आनन्दित किया । 


इसके बाद “ रूपरसादि विषयों से मन को बाहर निकालकर ईश्वर की 
सेवा में लगाये रखने से जीव को परमशान्ति प्राप्त होती है--” इस आशय का 
उपदेश श्रीरामकृष्ण ने श्रोता समुदाय को दिया । बैठकखाने की एक ओर परदे 
की आड में स्त्रिया भी वेठी थी। उन्होंने भी आध्यामिक विषयों पर अनेक 
प्रश्न श्रीरामकृष्ण से पूछे और श्रीरामङ्रष्ण ने भी उनको उचित उत्तर दिया । 
उस दिन बताये हुए विषय श्रोता लोगों के मन में दृढता से जम जाय इस हेतु 
से उत्तर देते २ ही उन्होंने श्री जगदम्बा का नाम गाना शुरू कर दिया और 
रामप्रसाद, कमलाकान्त आदि साधकों के अनेक भाक्तेरसपूर्ण पद भी उन्होंने खयं 
गाये । 


इधर श्रीरामकृष्ण भजन गाने में मग्न थे, उसी समय श्री विजयकृष्ण घर 
में एक तरफ कुछ भक्तों को श्री तुलसीदास कृत रामायण सुनाकर उसका अर्थ 
समभा रहे थे। कुछ समय में, सायंकाल की उपासना शुरू करने के पूर्व 
श्रीरामकृष्ण को प्रणाम करने के लिये वे वेठकखाने में आये । उन्हें देखते ही 
श्रीरामकृष्ण एक छोटे बालक के समान उनकी दिल्लगी करने लगे । वे बोले, 
` आज कल विजय को संकीतन के सिवाय और कुछ नहीं सूझता। यह तो 
सब ठीक है, पर उसका नाचना शुरू होते ही मेरी छाती धड़कने लगती है| हां! 
उसका क्या ठिकाना ९ किसी समय पटाव के मयाल तस्ते ट्ट पड़े तो?! 
( सभी लोग हँसते हैं) नहीं २ में सच कहता हूं। हमारे गाँव में एक बार 
सचमुच ऐसी घटना हुई थी। एक साधु महाराज अपने शिष्य के घर दूसरी 
मंजिल पर संकीतन कर रहे थे। मयाल तख्ते बड़े मजुबूत नहीं थे। संकीतन 
अच्छे रंग में था। नृत्य भौ प्रारम्भ हुआ। साधु महाराज भौ अच्छे तेरे 
जैसे हृ४ पुष्ट थे। नाचते २ एकाएक पटाव की लकड़ी टूट पड़ी और साधु 

महाराज एकदम नीचे मंजिल में आ पहुँचे! इसीलिये डर लगता है कहीँ. 


तेरे भी नृत्य में ऐसा ही न हो जाय ! ? ( सभी हँसते हैं ) विजञयकृष्ण के गेरुए 
वत्र की ओर देखकर वे बोले“ आज कल गेरुए रंग का भी विजय को बड़ा 
शौक हो गया है। दूसरे लोग तो केवल अपने पहिनने के कपड़े को ही गेरुआ 
रंगाते हैं पर विजय की चाल देखो । उसके वस्त्र, चादर, अंगरखा, जूते--सभी 
गेरुए हें ! यह कुछ खराब है ऐसा मेरा कहना नहीं है । एक वार मन की ऐसी 
अवस्था हो जाती है कि उस समय ऐसा ही करने की बड़ी इच्छा होती है। 
गेरुआ के सिवाय और कुछ अच्छा नहीं लगता । ओर यह ठीक भी है क्योंकि 
गेरुआ रंग त्याग का ही चिन्ह है न? इसलिये साधक को वह रंग हमेशा 
इश्वर के लिये सर्वस्व त्याग के व्रत का स्मरण दिलाया करता हे। ”” उस समय 
विजयकृष्ण ने श्रीरामकृष्ण को प्रणाम किया और “ ७% शान्तिः शान्तिः शान्तिः। 
तुमे शान्ति प्राप्त हो ! ” ऐसा आशिवाद प्रेमपूर्वक प्रसन्न मन से उन्हें श्रीरामकृष्ण 
ने दिया । 


श्रीरामकृष्ण के पद गाते समय और एक छोटी सी बात हुई, परन्तु 
उस से श्रीरामकृष्ण के स्वभाव की अच्छी कल्पना हो सकती हे और संदेव 
ईश्वर चिन्तन में तन्मय रहते हुए भी वे बाह्य जगत की वस्तुओं की ओर 
कितनी बारीकी से निगाह रखते थे यह ज्ञात हो सकता हें। गाना गाते समय 
उनकी दृष्टि सहज ही बावूराम के मुख की ओर गइ र वे तुरन्त ताड़ गये कि 
इसे मूख लगी है । उन्होंने तुरन्त ही अपने लिये आवश्यक बताकर थोड़े से 
सन्देश ( मिठाई ) और एक गिलास पानी मंगवा लिया और अपने पहिले वह 
कभी नहीं खायगा समझकर उसमें से नाम को कुछ स्वयं खाकर वाकी सब 
उन्होंन वावूराम को खाने के लिये दे दिया ! 


विजयङ्गष्णा श्रीरामकृष्ण का आशिर्वाद लेकर उपासना शुरू करने के लिये 
नीचे आये र श्रीरामकृष्ण फलाहार के लिये भीतर बुला लिये गये । रात के 

नौ वज गये थे । हम लोग वेठकखाने से नीचे उतरकर विजयक्कष्ण की उपासना 
सुनने के लिये कुछ रुक गये । “ सत्यं ज्ञानमनन्तं ब्रह्म ” आदि ब्रह्म की महिमा 
बताने वाले वाक्यों से उपासना प्रारम्भ की गई। कुछ समय में श्रीरामकृष्ण भी 
वहां आये ओर उपासना सुनते हुए सब के साथ १०-१५ मिनट बैठे रहे । तद- 
नन्तर उन्होंने ज़मीन पर साष्टांग प्रणाम किया और रात्रि अधिक हुई 
जानकर वापस जाने के लिये गाड़ी लाने को कहा । गाड़ी आने पर वे उपासना- 
गृह से धीरे २ बाहर आये और ठण्ड से बचने के लिये. मोजे, बन्डी और 
कनटे।प पहिनकर गाड़ी में बैठ गये । सभी ने उनको प्रणाम किया और गाड़ी 
दक्षिणेश्वर के लिये रवाना हो गई । विजयकृष्ण की उपासना देखने के लिये 
कुछ देर ओर ठहरकर हम लोग भी घर गये। 

१७-श्रीरामक्रष्ण के पास भक्त 
मण्डली का आगमन । 


~ 


“ कमल के खिलने पर भ्रमरो को बुलाना नहीं पड़ता | ” 


श्रीरामकृष्ण । 


ब्राह्मसमाज से उनका जो सम्बन्ध हुआ था उससे श्रीरामकृष्ण यह वात 
जान गये कि पाश्चात्य शिक्षा प्राप्त सभी लोगों को अपने सभी उपदेशों पर 
विश्वास हो ही जायगा सो बात नहीं है । उनके मन पर जडवाद का प्रभाव 
पड़ जाने के कारण उनकी बहुत आध्यात्मिक अवनति हो चुकी है ओर इस 
प्रभाव के दूर होने और धर्म के सचे रदस्य को समझने में इन लोगों को कुछ 
समय लगेगा । धर्म सम्बन्धी विषय इनके लिये एक तरह से नवीन ही होने के 
कारण ईश्वर प्राप्ति के लिये सर्वस्व त्याग का कठोर असिधारा व्रत ग्रहण करने 
का साहस इन्हें नहीं हो सकता । और ईश्वर दर्शन के लिये व्याकुलता जब तक 
इन्हें न हो, तब तक संसार के विषयों के समान धर्म को भी ये लोग लोकाचार 
की ही एक बात समफते रहेंगे; ओर इसके आगे उनकी प्रापश्चिक दृष्टि नहीं 
जा सकेगी । यह सब जानते हुए भी श्रीरामकृष्ण ने उनको उपदेश देते समय 
अपने उदार मत और विचारों को उनसे स्पष्ट बता देने में कभी कमी नहीं 
की । “ ईश्वर के लिये सवस्व त्याग किये बिना उसका दर्शन कभी प्राप्त नहीं 
होता ”, “ जितने मत उतने मार्ग हैं ”, “ किसी भी मार्ग से जाने से उस मार्ग 


2 में उपासक ने उपारू एकरू नप जात क. 22 ४८ मन 
के अन्त मॅ. सवाणत कात कि साय कलप हो जाता है; 

और सुख एक करना ही साधन है ”, “ ईश्वर पर पूर्ण निष्टा और विश्वास रख- 
कर, फलों की आशा न करते हुए, सदैव सदसद्विचारपूर्वक संसार के सभी 
कर्तव्य कमो को करते रहना ही ईश्वर प्राप्ति का मार्ग है ”-आदि २ आध्या: 
त्मिक तत्वों का वे उनके पास निःसंकोच होकर प्रतिपादन करते थे। 
ऐसा होते हुए भी, ईश्वर के लिये सर्वस्व होम करने वाले त्याग के मूर्ति- 
मान्‌ अवतार श्रीरामकृष्ण को अपने समान त्यागी भक्त कब दिखाई देंगे, ऐसी 


उत्कगठा होवे इसमें कोई आश्चयं नहीं है। मानवजन्म धारण करके जो प्राप्न _ 


करना चाहिये सो उन्हें पूर्णतः प्राप्त हो चुका था और सदैव अपने निजानन्द 
में निमन्न रहते हुए, अपने अनुभव का लाभ दूसरों को देने के लिये, अब वे 
तैयार बैठे थे। कमल पूरा खिल चुका था और उसंम से दिव्य मधु का पान करने 
के लिये मधुलोलुप श्रमरों के झुएड के कुण्ड आने का समय निकट आ गया था। 
किंबहुना ऐसे भ्रमरों का आना इसके पूर्व ही चारम्भ हो गया था। इसके बाद 
उनका जीवन केवल “ बहुजन हिताय, बहुजन सुखाय ” ही था। उन्हें अब 
अपने स्वयं के लिये कुछ प्राप्त करना बाकी नहीं था। उन्हें अब सारी आतुरता 
इस वात की थी कि अपने पास सच्चे २ भक्त, सच्चे २ साधक कब आवें और 
उन्हें में अपनी विविध अवस्थाओं और अनुभव की बातें कब बताऊँ? वे उस 
समय बड़ी व्याकुलता से प्रार्थना करते- “ माता ! तेरे त्यागी भक्तों को यहां 
ले आ तो में उनके साथ दिल खोलकर तेरी बातें करूंगा और आनन्द करूंगा | 
ये सब भक्त कव आवेंगे, कितने होंगे, उनमें से किस से माता कौन सा कार्य 
करावेगी, माता उन्हें सन्यासी बनाविगी या गृहस्थाश्रमी हा रखेगी-” आदि २ 
विचार करने में ही उस समय इस अद्भुत सन्यासी के दिन के दिन बीत जाया 
करते थे ! श्रीरामकृष्ण कहते थे-“क्या कहू रे! तुम सब से भेंट करने के लिये इतनी 
व्याकुलता रहती थी और मन में ऐसी कुछ वेदना होती थी, की उससे में बेहोश 
हो जाता था । ऐसा मालूम होता था कि ज़ोर से गला फाड़कर मन माना रोऊं,' पर 
लोकलज्जा के भय से रोते नहीं बनता था। मन को किसी प्रकार समभाकर दिन 

तो बिता डालता था, पर संध्याकाल होने पर मन्दिरों की आरती शुरू होने पर तो 
‹ और भी एक दिन बीत गया और अब तक कोई नहीं आये ? यह सोचकर 
धैर्ये विल्कुल छूट जाता था । तब छत पर जाकर ज़ोर २ से इस प्रकार चिल्लाता 
“ तुम सव कहां हो रे भाई, आओ, आओ, तुम्हारी भेंट के लिये मेरे प्राण 
अकुला रहे हैं ।---? और गला फाड़कर रोने लगता ! ऐसा मालूम होता था कि 
अब में ज़रूर पागल हो जाऊंगा ! ऐसी व्याकुलता में कुछ दिन विताने के बाद 
तुम लोग एक २ आने लगे, तब कहीं मन शान्त हुआ ! और पहिले देख चुकने 
के कारण मैं तुम लोगों को जैसे २ तुम आते गये, वैसे २ पहिचानता भी गया ! 
ऐसा होते २ जब पूर्ण ( श्रीरामकृष्ण का एक भक्त ) आया तब माता वोली 
“ तेरे पहिले देखे हुए जितने भक्त आने वाले थे उतने अव पूरे हो गये । अब इस 
तरह के कोई भी वाकी नहीं रहे ! ” ऐसा बताकर माता उन सव की ओर 
उंगली दिखाकर बोली--“ हैँ: थे ही तेरे अन्तरंग भक्त है ! ” | 


इसके पश्चात्‌ का श्रीरामकृष्ण का जीवन अपनी भक्त मरडली के साथ के 
आनन्द और उनके साथ की हुई उनकी विचित्र अद्भुत लीला से पूर्णा है। उस 
लाला का सांगोपांग वर्णन करना असम्भव है । श्रीरामकृष्ण के असंख्य भक्त थे 
और उनमें से प्रत्येक के जीवन में श्रीरामकृष्ण की दिव्य संगति ने क्रान्ति .पैदा 
कर दी थी । इसी कारण श्रीरामकृष्ण की लीला का पूरी वर्णन करने के लिये 
उनके प्रत्येक भक्त के चरित्र का वर्णन करना चाहिये । पर यहां पर यह बात तो 
सम्भव नहीं है । अतः उनके भक्तों में से एकाध का साधारण विस्तृत वृत्तान्त 
दे देना बस होगा और उसी पर से दूसरों के सम्बन्ध में भी कल्पना करना 
सम्भव होगा । अतः अब इसके आगे उनके भक्त गणों में से श्रेष्ट भक्त नरे- 
द्रनाथ ( स्वामी विवेकानन्द ) के जीवन के इतिहास और उस पर श्रीरामकृष्ण 
का जो अपूर्व प्रभाव पड़ा उसी क्री यथा शाक्ति आलोचना की जावेगी । ऐसा | 
करते हुए दूसरों का भी थोडा बहुत वृत्तान्त विषय के सन्दर्भ से आ ही जावेगा । | 

श्री केशकचन्द्र सेन से भेंट होने के लगभग ४ वर्ष ( सन्‌ १८७५ ) के 
वाद श्री रामचन्द्र दत्त और मनमोहन मित्र दोनों, समाचार पत्रो में श्रीरामकृष्ण 
का वृत्तान्त पढ़कर उनके दर्शन के लिये आये और उन लोगों में आने के 
दिन से ही श्रीरामकृष्ण के प्रति दृढ़ भाक्ते उत्पन्न हो गई । उन लोगों के खभाव 
में क्रशः इतना परिवर्तन हो गया कि उनके पहिचान वाले भी आश्चर्य करने 
लगे । श्रीरामकृष्ण के प्रति उनकी भाक्त इतनी बढ़ गई कि वे दोनों ही उन्हें अपने 
इष्ट देव के समान भजने लगे । वे श्रीरामकृष्ण को वारम्वार अपने घर ले जाते थे और 
उनके सत्संग में कुछ काल बड़े आनन्द से बिताते । श्रीरामकृष्ण भी उनके सम्बन्ध 
में कभी २ कहते--“ अब राम का स्वभाव तुम को इतना उदार दिखता है, पर 
जव वह यहां पहिले पहल आया तव वह इतना कृपणा था कि कहा नहीं जा 
सकता । एक दिन उससे मैंने इलायची लाने के लिये कहा, तो उसने कहीं 
से एक पैसे की रद्दी इलायची लाकर सामने रख दी और नमस्कार किया | 
इसी से जान लो कि राम के स्वभाव में कितना अन्तर हुआ है ! ” ये दोनों 
ही श्रीरामकृष्ण का दर्शन करके अपने को इतना धन्य समझने लगे कि अपने 
समान ही सभी को आनन्द प्राप्त हो इस उद्देश से वे अपने नातेदारों और 
पाहिचानवालों को श्रीरामकृष्ण के दर्शन के लिये साथ में लेकर आने लगे। 
श्रीरामकृष्ण की भक्त मण्डली में से बहुतों को उनका प्रथम दर्शन इन्हीं के 
कारण हुआ । 

ईसवी सन्‌ १८८० से श्रीरामकृष्ण के लीला सहचर त्यागी भक्तों का उनके 
पास आना आरम्म हुआ । उनमें से प्रथम ते ब्रह्मानन्द आये। इनका 
पूवीश्रम का नाम राखालचन्द्र था और मनमोहन मित्र की बहिन के साथ 
इनका विवाह हुआ था; विवाह के थोड़े ही दिनों के वाद उन्होंने श्रीराम- 
कुष्ण का नाम सुना और शीघ्र ही उनका दर्शन किया । श्रीरामकृष्ण कहा करते 
थे--“ राखाल के आने के कुछ दिन पूवे भावावस्था में मैंने यह देखा कि माता 
एक छोटे बालक को मेरी गोदी में बैठाकर कह रही है--* यह तेरा लड़का है 

भला ! * यह सुनते ही मेरे शरीर में डर से रोमांच हो आया और मैंने चकित 
होकर पूछा--'माता' अरे ! यह क्या बात है ? मेरा लड़का यह कहां से आया? ?' 


यह सुनकर माता हुँसकर बोली-- “ अरे पगले! सचमुच लड़का नहीं दै, यह 


तेरा त्यागी मानसपुत्र है ! ? तब मुझे वैय हुआ । इस दर्शन के कुछ दिनों बाद 
राखाल आया और उसे देखते ही में पाहिचान गया कि यही वह लड़का है । 


राखाल के सम्बन्ध में हम लोगों को श्रीरामकृष्ण ने बाद में यह बताया-- 


* “ उस समय राखाल का स्वभाव ऐसा था माना वह तीन चार वर्ष का 
छोटा बालक हो ! वह मुझसे सदा माता के समान जानकर वर्ताव करता था ! 
देखते ही देखत वह एकदम मेरी गोदी में आकर बैठ जाता था ! और घर जाना 
तो दूर रहा उसे यहां से एक कदम भी दूसरी ओर जाना अच्छा नहीं लगता था ! 
उसका बाप शायद उसको यहां आने न देगा इस डर से में उसे बीच २ में 
जबरदस्ती घर भेजता था । उसका वाप अच्छा धनी ज़मांदार था पर साथ ही 
बड़ा कृपण भी था। उसका लड़का यहां न आने पावे इसके लिये उसने शुरू २ 
में बड़ी खटपट की, पर आगे जव उसने देखा कि यहां वड़े २ श्रीमान्‌ लोग 
रौर विद्वान्‌ लोग आते हैं, तब उसने अपने लड़के के भी यहां आने में रोक- 
टोक करना छोड़ दिया । अपने लड़के के लिये वह बीच २ में यहां आया करता 
था श्रौर राखाल के कल्याण के लिये में अनेक बातें बताकर उसको 
समभा देता था। 


“‹ राखाल के ससुराल वालो ने उसे यहां आने से कभी नहीं रोका क्योंकि 
मनमोहन की माता, पत्नी, बहिन और घर के ओर सब लोग सदा यहां आते 


* राखाल के सम्बन्ध की ये सभी बातें श्रीरामकृष्ण ने एक ही समय नहीं 
बताई । पर सभी वृत्तान्त को एक सिलसिले में देने के लिये सभी बातें इकट्टा 


लिख दी गई हैं । 

जाते रहते । राखाल के यहां आना शुरू करने के बाद कुछ दिनों में मनमोहन 
की माता राखाल की स्री को यहां लेकर आई। तब “इसके सहवास से मेरे 
राखाल की ईश्वरभक्ति तो नष्ट नहीं हो जावेगी ? ऐसी शंका होने के कारण 
मैंने उसको अपने पास बुलाकर पैर से लगाकर सिर के केश पर्यंत उसके 
सर्वांग की वारीकी के साथ परीक्षा की और जान गया कि “इससे डरने का 
कोई कारणा नहीं है । यह दैवी शाक्ति है। इससे इसके पति के धर्ममार्ग में कभी 
रुकावट नहीं होगी। इतना कर लिया तब कहीं मेरे जी में जी आया ओर 
नौबतखाने में ( अपनी पत्नी को ) संदेशा भेजा कि “अपनी बहू को देख लो 
ओर उसके हाथ में खाने के लिये एक रुपया दे दो ! * 


“ मेरे पास रहने पर राखाल अपना देहभान भूल जाता था और उसके 
मन में एकदम बालक भाव उत्पन्न हो जाता था । उस समय उसको देखकर सभी 
लोग आश्चर्य चकित हो जाते और में भी भावाविष्ट होकर उसे दूध पिलाता, 
मक्खन खिलाता और उसको खल खेलाता ! कभी २ उसको मैं कन्धे पर थी 
बिठा लेता ! और आश्रय यह है कि उसको भी इसमें बिल्कुल संकोच नहीं 
लगता था। पर मैंने उसे यह बता रखा था कि तू थोड़ा बड़ा दोकर अपनी स्ती 
के साथ रहने लगेगा, तब यह तेरा बाल स्वभाव चला जावेगा ! 

“ बह कमी गलती करता था तो मैं उसे सज़ा भी देता था। कालौ माई के ' 
मन्दिर से एक दिन प्रसाद का मंक्खन आया था। मूख लगने के कारण उसने | 
चह सव मक्खन अकेले ही खा लिया। यह देखकर मैंने उसे अच्छी तरह डॉट | 
सुनाई और उससे कहा, “ तू तो बड़ा लोभी दिखता है रे! यहां आकरं लोभ 
छोड़ना सीखना तो दूर रहा पर वह सब मक्खन अकेला ही खा डाला। क्या 

तु्फको ? ” यह सुनकर उसे बड़ा बुरा लगा औरं पुनः उसने ऐसा काम 
कभी नहीं किया । 
२ रा. ली. १८ हद, > 

“ राखाल के मन में उन दिनों छोटे बालक के समान मत्सर और अभि- 
सान भी था। उसके सिवाय यदि किसी दूसरे से मैं प्रेम से बर्ताव करता था तो उसे 
चह सह नहीं सकता था। इससे मुझे उसके बारे में कभी २ बड़ा डर लगता 
था क्योंकि माता ही जिनको यहां ले आती हे उनसे द्वेष करने से उलटा 
उसी का कहीं अनिष्ट या अकल्याण न हो जाय । 


“ यहां आने के लगभग तीन वर्ष के बाद राखाल की तबियत बिगड़ 
गई ओर वह बलराम के साथ वृन्दावन गया । उसके कुछ दिनों के पूर्व मैंने 
भावावस्था में देखा था कि माता उसे एक ओर हटा रही है। तब में व्याकुल 
होकर वोला--* माता ! वह अभी छोटा है, वह क्या जाने ? इसीलिये वह कभी २ 
अभिमान करता हे । बस इतना ही दोष उसमें है। तू उसको अपने काम 
के लिय यहां से हटाती है तो इतना तो अवश्य कर, कि उसे कहीं भी हो 
अच्छे से स्थान में आनन्द से रख, बस यही चाहिये । ? इसके बाद थोडे दिनों में 
वह वृंदावन चला गया । 


“ वहां भी उसकी तबियत ठीक नहीं रहती है यह सुनकर बड़ी चिन्ता लगनें 
लगी क्योंकि माता ने दिखाया था कि राखाल सचमुच ही व्रज का राखाल 


( गोप ) है | अतः मुझे यह भय होने लगा कि उसको वहां की सब पिछली | 


काता का स्मरण हो आने पर, कहीं वह देहत्याग न कर दे ! इसलिये मैंने 
माता से पुनः प्रार्थना की और उसने “ चिन्ता मत कर ” ऐसा आश्वासन दिया । 
उसके सम्बन्ध में माता ने ऐसी कितनी ही बाते दिखाई, पर उन सब बातों को 
बताने का निषेध हे । ” 


इस प्रकार राखाल के सम्बन्ध में कितनी ही बातें श्रीरामकृष्ण ने हमको. 


बताई । युवावस्था में राखाल ने इश्वर प्राप्ति के लिये अपने सर्वस्व त्याग करके 
संन्यास ग्रहण किया ! आर बेलूर मठ की स्थापना होने पर राखालचन्द्र 

( स्वामी ब्रह्मानन्द ) उसके प्रथम अध्यक्ष हुए। स्वामी विवेकानन्द कहा करते थे | 
कि “ आध्यात्मिक दृष्टि से राखाल मुझसे बढ़ा है। ” पचीस वर्ष तक सतत | 
परिश्रमपूर्वक शिवज्ञान से जीवों की सेवा करके और अनेक लोगों को सन्मार्ग | 

में लगाकर स्वामी ब्रह्मानन्द सन्‌ १६२२ में समाधिस्थ हुए । व _ : 


श्रीरामकृष्ण के दर्शन के लिये राखालचन्द्र के आने के तीन चार महीने 
के बाद ही नरेन्द्रनाथ ने श्रीरामकृष्ण का प्रथम दशन किया । 


१211841118 18. 

न्य ~ 
१२८-नरन्द्रनाथ का पारचय । क्र 
— Dr ०-४ धर 
“ यहां इतने लोग आते हैं, पर उनमें नरेन्द्र के समान 
एक भी नहीं है ! ” 
“ किसी समय मालूम पड़ता हे कि कोई दशदल, कोई 
घोड़शद्ल, ओर कोई अधिक से अधिक शतदल पद्म हैं, पर 
पद्मां में नरेन्द्र सहस्रदल पद्म हे ! ” 


4 


दूसरे लेग--कोई लोटा, कोई कलसी, कोई ओर 
आधिक हे तो गागर हे, पर नरेन्द्र तो हंडा हे ! ” 


~ 


दूसरे लोग-- कोई गहा, कोई कुआ,--अधिक से आधिक 


~ 


¢ 


a 


~ “ह 


तालाब हे, पर नरेन्द्र तो हे सरोवर !” 


--श्रीरामकृष्ण । 


कलकत्ते में दत्त घराना बडा प्रसिद्ध था । धन, मान, विद्या आदि में 


कायस्थ घरानों में वह प्रथम था । नरेन्द्र के प्रपितामह राममोहन दत्त ने वकालत 


के पेशे में अच्छा पैसा कमाया था । उनके पुत्र दुर्गाचरण का पहिले से ही धर्म 


की ओर झुकाव या । विवाह होने पर भी उनका मन संसार में नहीं लगता था 
ओर उन्होंने एक पुत्र होते ही संसार और सम्पत्ति का त्याग करके तार्थ यात्रा 
के लिये प्रस्थान कर दिया और वे पुनः कभी भी घर वापस नहीं आये । शाञ्रों की. 

आज्ञा के अनुसार केवल जन्मभूमि के दर्शन के लिये वे बारह वर्षो में एक बार 
कलकत्ता आये थे । घर के लोगों को समाचार मिलते ही वे लोग उन्हें आग्रह 
करके घर में ले गये, परन्तु वहां जाने पर वे मौन व्रत धारण करके जो एक 
जगह बैठ गये सो तीन दिन तक वहां से बिल्कुल हिले नहीं ! चौथे दिन संबेरे 
लोग देखते हैं तो दुगाचरण कहीं चले गये थे ! तत्पश्चात्‌ पुनः कभी भी उनका 
समाचार नहीं मिला । 
दुगीचरणा के पुत्र विश्वनाथ भी एक प्रसिद्ध वकील थे और उन्होंने 
अपनी वकालत से बहुत धन कमाया, परन्तु उनका स्वभाव बड़ा उदार और 
खर्चाला था और वे अपने रिश्तेदारों कों, मित्रों को बहुत मानते थे जिससे वे 
अपने पीछे कुछ भी नहीं छोड़ गये । उन्हें संगीत का वडा शौक था; और उन्हॉनि 
अपने ज्येष्ठ पुत्र ( नरेन्द्र) को संगीत की शास्त्रीय रीति से शिक्षा देने के 
लिये एक शिक्षक भी नियत किया था। उनका स्वभाव बड़ा शान्त और गम्भीर 
था । कोई कभी कुछ गलती करे तो वे, उस पर क्रुद्ध होने के बदले, उसकी 
गलती सब को बता देते थे.जिससे हर एक उस अपराधी को ताना मारता था और 
वह अपराधी लज्जित हो जाता था । एक दिन नरेन्द्र ने अपनी माता को कुछ उलटा 
जवाब दे दिया । विश्वनाथ नरेन्द्र से एक शब्द भी नहीं बोले। परन्तु नरेन्द्र 
अपने जिन मित्रों के यहां हर दम जाया करता था उनके घर जाकर उन्होंने 
चुपचाप कोयले से बड़े २ अच्त्रों में दीवाल पर लिख दिया-“ आज नरेन्द्र ने 
अपनी माता को अनुचित जवाब दिया । ” नरेन्द्र और उसके मित्रों की दृष्टि 
उस वाक्य पर पड़ी और नरेन्द्र को अपने आचरण के सम्बन्ध में वड़ा पश्चात्ताप 
हुआ और उसने पुनः कभी भी अपनी मा के साथ उत्तर प्रत्युत्तर नहीं किया । 
विश्वनाथ बाबू का अन्तःकरण बड़ा कोमल था। अपने रिश्तेदारों में से कई एक. 
को वे पात्रापात्र का विचार न करते हुए सदैव द्रव्य से सहायता करते थे। 
नरेन्द्र के बड़े होने पर उसके ध्यान में यह बात आई र एक दिन वह अपने. 
पिता से बोला भी--“ इस प्रकार हर एक को मदद देना ठीक नहीं है। ” 


CC-0. Gurukul Kangri Collection, Haridwar. 


Digitized By Siddhanta eGangotri Gyaan Kosha 
२७५ 


विश्वनाथ बाबू ने उत्तर दिया--“ बेटा ! मनुष्य जीवन कितना दुःखमय 
है इसकी तुझे कोई कल्पना नहीं है। जब तू इस बात को समझेगा, उस समय 
तेरे मन में, अपने दुःख को क्षण भर मूलने के लिये अफ़ाम खाने वाले लोगों के 
प्रति भी, दया आवेगी । ? विश्वनाथ बाबू की बहुत सी संतति हुई। उनंकी 
लड़कियां अल्पायु रहीं । तीन चार लड़कियों के बाद नरेन्द्र का जन्म होने के 
कारण वे अपने मातापिता के बड़े लाडले पुत्र थे । 


नरेन्द्र की माता भुवनेश्वरी देवी भी रूप से सुन्दरी ओर गुणों से पूरा थी। 
वह बड़ी भाक्तेमती स्रो थी । रामायण और महाभारत की सब कथाएँ उसे 
मालूम थीं । उसको लिखना पढ़ना तो थोड़ा ही आता था, पर वह बहुश्रत थी । 
पति की सत्यु के बाद उसके धेय, सहिष्णुता, तेजस्विता आदि गुण सव के देखने 
में आये । हज़ारों रुपयों का कारबार करने वाली उस मानी स्त्री को प्रति मास 
३०) में अपना संसार चलाना पड़ा तब भी उसका धैय कम नहीं हुआ ओर 
वह कभी दुःखी या क्वेशित होते नहीं दिखाई पड़ी । 


ऐसे माता पिता की कोख से नरेन्द्र का जन्म हुआ । उसकी बुद्धि बढ़ी 
तीब्र थी और वह किसी भी विषय को सहज ही में खेलते २ समम लेता था । 
बालकपन से उसकी सत्यानिष्टा प्रबल थी । छुटपन से ही वह बड़ा ढीठ, साहसी 
और स्वातन्त्र्यप्रिय था । उसका स्वर मधुर था और साथ ही साथ उसे व्यायाम 
का भी शौक था । सब के साथ उसका बतीव बड़ा प्रेमयुक्त रहता था और वह 


अपने स्वाभाविक अलौकिक गुणों के कारण सभी को प्रिय था । वह अपना * 


अध्ययन सहज ही किसी भी समय कर डालता ओर फिर सारा समय आनन्द 
से निश्चित होकर खेलने में बिताता । उसका मन बड़ा कोमल था और दीन, 
दुर्बल, दरिद्र लोगों को देखकर उसकी आँखों में आंसू आ जाति थे और वह 


उनको बिना कुछ दिये वापस नहीं जाने देता था । छुटपन में वह बड़ा क्रोधी था । | 


चह किसी प्रर गुस्सा होता था तो उसका सर्वांग गुस्से से थर २ कांपने लगता, 

और सब को भय लगने लगता था, कि मालूम नहीं यह अब क्या करेगा है 
क्या नहीं । उसकी माता कद्दती थी--“ पुत्र होने के लिये मैने काशी जाकर 
वीरेश्वर से मानता की । मालूम नहीं वीरेश्वर ने मेरे पास एकाध भूत को ही ता 

नहीं भेज दिया ? नहीं तो गुस्से से क्‍या कोई ऐसा भूत के समान आचरण 
करता हे ? ” इस गुस्से के लिये उसने दवा भी एक अपूव ही खोज निकाली 
थी । जब नरेन्द्र गुस्से में आता था तो वह वीरेश्वर का नाम लेकर उसके सिर पर 
एक दो घडे ठण्डा पानी डाल देती । इस दवा से उसका क्रोध तत्तण शान्त 
हो जाता था ! दक्षिणेश्वर में एक दिन नरेन्द्र बोला, “ धर्म कर्म करना शुरू करने 
से और कुछ चाहे न दुआ हो, पर ईश्वर की कृपा से इतना तो अवश्य हुआ कि 
इस दुष्ट कोध को में जीत सका ! ” 


बचपन से ही नरेन्द्र को ध्यान करना बड़ा अच्छा लगता था और उसमें 
चह तत्काल तन्मय हो जाता था । सोते समय उसे रोजु एक तेजोमएडल दिखाई 
देता था और यह भास होता था कि उस गोले को केइ उसकी ओर फेंक रहा दे ! 
जब वह गोला उसकी ओर आते २ बिल्कुल पास आ जाता, तब उसे ऐसा लगता 
था किमें उसमें इव रहा हूं और उसकी वाह्यसंज्ञा लुप्त हो जाती ! बहुत दिनों तक 
वह यही समता था कि सभी को इसी तरह नींद आती होगी, परन्तु ऐसी बात 
नहीं है यह उसे पीछे मालूम पड़ा । ] 


विद्यार्थी अवस्था में ही नरेन्द्र ब्राह्मसमाज का अनुयायी बन गया था 
और उत्तरोत्तर उसका ध्यान धर्म की ओर अधिकाधिक खिंचता गया। उसने 
लगभग इसी समय भिन्न २ धर्मी के ग्रन्थों का अभ्यास करना शुरू किया. 
जिससे वह भिन्न २ मतों के वादविवाद से ऊब गया आर सत्य कया है यह 
जानने की उसकी उत्कणठा बढ़ चली । नरेन्द्र की एफ्‌. ए. की परीक्षा होने के 


~ 


बाद विश्वनाथ बाबू ने उसके विवाह की चर्चा चलाई, और रामचन्द्र दत्त आदि 

रिश्तेदारों ने भी नरेन्द्र से उस सम्बन्ध में आग्रह किया । परन्तु नरेन्द्र ने 
: विवाह करने से साफ इन्कार कर दिया । 


» 


धार्मिक प्रेरणा के कारण ही नरेन्द्र विवाह के लिये राज़ी नहीं होता था यह 
`  -चात धीरे २ विश्वनाथ बाबू और रामचन्द्र दत्त के ध्यान में आ गई और रामचन्द्र 
| * दत्त उससे एक दिन बोले--“ यदि तेरे मन में सचमुच धर्म प्राप्ति करने 
॥ | की इच्छा है तो व्यर्थ ही ब्राह्मसमाज आदि स्थानों में भटकने से कोई लाभ 
नहीं होगा । दक्षिणेश्वर में श्रीरामकृष्ण के पास चला जा । ” 


द्द 


उस समय नरेन्द्र “जनरल असेम्ब्लीज़ इंस्टीटयूशन ” में एफ्‌. ए. 
छास में था । उस संस्था के प्रिन्सिपल हेस्टी नामक एक विद्वान्‌ सजन थे । 
उनकी विद्वत्ता, अत्यन्त शुद्ध आचरण, शिष्यो के प्रति प्रेम आदि गुणों के 
कारण, नरेन्द्र के मन में उनके प्रति बड़ी आद्र बुद्धि थी । सृष्टिसीन्दर्य देखने 
में म्न हो जाने से कभी २ वस्वर्थ कवि को भावसमाघि लग जाती थी, ऐसा 
एक दिन उन्होने बताया । तब विद्यार्थियों ने उनसे इस विषय के सम्बन्ध में 
“श्र अधिक बताने के लिये आग्रह किया । उन्होंने इस विषय को यथा सम्भव 
सरळ बनाकर समाया और कहा--“ चित्त की पवित्रता और किसी विषय में 
र -मन की एकाग्रता होने से यह अवस्था प्राप्त होती है । ऐसे पुरुष बहुत बिरले 
| दिखाई देते हैं । मरे देखने में तो दक्षिणेश्वर के श्रीरामकृष्ण परमहंस ही एक 
| | अकेले ऐसे पुरुष हें । वहां जाकर उनकी यह अवस्था देखने से तुम्हें इस विषय 
की बहुत सी जानकारी प्राप्त हो सकेगी । ” इसे सुनकर तो उसी दिन से ही 
ज्नरेन्द्र दक्षिणेश्वर जाने का विचार करने लगा । 


MDE 3 


इसके पहिले एक दिन नरेन्द्र की और श्रीरामकृष्ण की अचानक ही 
~अकल्पित रीति से भेंट हो गई थी । कलकत्ते के सिमला नामक विभाग में रहने 22 
त रि वाले सुरेशचन्द्र मित्र को लगभग इसी समय श्रीरामकृष्ण के दर्शन का सौभाग्य 


भै नर है ५ 

मिला था और प्रथम दर्शन के दिन से ही उनकी श्रीरामकृष्ण पर बड़ी भक्ति 
दो गई थी। वे बारम्बार श्रीरामकृष्ण के दर्शन के लिये दक्षिणेश्वर आते थे 
और कभी २ उन्हें अपने घर ले जाकर कुछ समय उनके सत्संग में और 
उपंदेशासृत पान करने में बिताते थे। एक दिन श्रीरामकृष्ण उनके घर आये £ 
हुए थे। उन्हें कुछ पद सुनने की इच्छा हुई। वहां बैठे हुए लोगों में से किसी : 
को अच्छा गाना नहीं आता था । इसलिये सुरेश ने अपने घर के पास ही रहने i 
वाले विश्वनाथ बाबू के लड़के ( नरेन्द्र ) को गाने के लिये बुलवाया । नरेन्द्र ने 
भी उस दिन एक दो पद उत्तम रीति से गाकर सुनाए। इस प्रकार भगवान्‌ 
श्रौरामकृष्ण परमहंस और उनके मुख्य लीला सहायक श्री स्वामी विवेकानन्द की 
प्रथम भेंट हुई । यह ईसवी सन्‌ १८८० के नवम्बर मास की बात है । 


९ ०) ७.» क E> 


उस दिन नरेन्द्र को देखते ही श्रीरामकृष्ण का ध्यान उसकी ओर खिंच 
गया । उन्होंने सुरेन्द्र और राम को अलग एक ओर बुलाकर उसके विषय में ै 
बहुत सी बातें पूछीं और एक दिन उसको अपने साथ दक्तिणेश्वर लेते आने के भ 


लिये सुरेश से कहा । नरेन्द्र का गाना समाप्त होने पर श्रीरामकृष्ण स्वयं नरेन्द्र 
के समीप गये और उसके शरीर के सब लक्षणों को बारीकी से भ्यानपूर्वक 
देखते हुए उससे दो चार बातें करके उससे भी उन्होंने शीघ्र ही किसी दिन 
दक्तिणेश्वर आने के लिये कहा । 


रामचन्द्र दत्त के दक्षिणेश्वर चलने के लिये कहते ही नरेन्द्र तैयार हो टॅ 
गया और रामचन्द्र, सुरेन्द्र और अन्य तीन चार आदमी मिलकर सभी दक्षिणे- जी 
श्वर गये । टू है दे 1 


उस दिन नरेन्द्र को देखकर श्रीरामकृष्ण को जैसा मालूम पड़ा वह एक 
दिन. उन्होंने सहज ही वांत निकलने पर हम लोगों से बताया । वे बोले, “ उस 
दिन नरेन्द्र ( पश्चिमी दरवाज़े की ओर उंगली दिखाकर ) इस दरवाज़े से कमेरे 
- के भातिर आया। उसका ध्यान अपने शरीर की ओर बिल्कुल नहीं था | 

उसके सिर के वाल और शरीर के कपड़े भी ओरों के समान व्यवस्थित | 
नहीं थे । किसी भी बाह्यवस्तु की ओर उसका लक्ष्य नहीं था। उसका सभी 

कुछ निराला ही था। उसकी आँखों से ऐसा दिखाई दिया कि उसके मन को 

किसी © ~ > ~ मैंने 

किसी ने जबरदस्ती अन्तमुखी बना दिया हे । यह सब देखकर मैंने यह 

सोचा कि विषयी लोगों के आगार इस कलकत्ता शहर में इतना बड़ा सतोयुणी 
अधिकारी कहां से आ पडा । | 


La 


“ज़मीन पर द्री विछी हुई थ्री । उस पर उसे बेठने के लिये कहा 
गया । तो वह उस दरी के एक किनारे एक गंगाजल के रखे हुए घड़े के 
टं समीप बैठा । उस दिन उसके साथ उसके दो चार मित्र भी आये थे, पर | 
उन लोगों का स्वभाव बिल्कुल ही भिन्न दिखाई दिया । साधारण लोगों की जैसे 
भोग की ओर दृष्टि रहती है वैसे ही उन लोगों की भी दिखी । 


“ गाने के लिये जब उससे कहा गया तब मालूम हुआ कि उसे बंगाली 
गाने दो चार ही आते हैं । उनमें से ही एकाध गाने के लिये कहने पर उसने 
व्राह्मममाज का गाना-- चल मन निज निकेतने ” ऐसी तन्मयता के साथ ६ 
गाया कि उसे सुनकर मुझे भावावस्था प्राप्त हो गई । गाना होने पर थोड़ी देर 
में ये लोग चले गये । 


“ उसके चले जाने के बाद उससे पुनः भेंट करने के लिये मेरा मन, 
चौबीस घरटे इतना व्याकुल रहता था, कि में कह नहीं सकता ! बीच २ में तो 
ऐसी वेदना होती थी कि माना कोई कलेजे को'निचोड़ रहा हो ! वह वेदना जब 
असह्य सी हो जाती तब मैं उठकर फाऊतला की और जाता--क््योंके वहां किसी 
के आने का डर नहीं रहता था और वहां लाज लज्जा को एक ओर समेटकर 
रख देता और “आ रे नरेन्द्र ! आ | तेरे बिना मेरे प्राण निकल रहे हैं? 
1 इस तरह चिल्लाकर ज़ोर २ से गला फाड़कर रोता ! कुछ समय तक इस प्रकार 
र , रोने से मन कहीं थोड़ा शान्त होता । और यह एक दो दिन की बात नहीं है । 

लगातार छः महीनां तक ऐसा ही रहा ! यहां आये हुए बहुत से लड़कों के 
सम्बन्ध में ऐसा ही हुआ ! परन्तु नरेन्द्र की भेंट के लिये जेसी व्याकुलता हुई, 
उसके सामने औरों के सम्बन्ध की तो कुछ भी नहीं थी !” | 


श्रीरामकृष्ण ने जो यह बात हमें उस दिन वतलाई वह .संक्षप में ही बताई 
होगी; क्योंकि इसी भेंट के बारे में स्वयं नरेन्द्र ने हम से यह कहा--- 


“ गाना तो मैंने गाया, पर गाना समाप्त होते ही श्रीरामकृष्ण शीघ्रता से 
उठकर मेरे पास आये और मेरा हाथ पकड़कर मुझे उत्तर की और के बरामदे 
में ले गये । ठरड के दिन होने के कारण हवा को रोकने के लिये बरामदे में 
सामने की ओर परदे लगे हुए थे । बरामदे में पहुँचकर कमरे के उस ओर के 
किवाड़ बंदकर देने से किसी बाहर. वाले को वहां पर क्या हो रहा दिखाई 
नहीं देता था । उस बरामंदे में पहुँचते ही श्रीरामकृष्ण ने जब. उस ओर के कमरे 
के दरवाज़े बन्द कर दिये, तब मुझे ऐसा लगा कि ये मुझे अलग में कुछ उपदेश 
देने वाले हैं ! परन्तु सभी बातें विपरीत दिखाई दाँ । मेरे हाथों को अपने हाथ 
में रखकर लगातार आंसू बहाते, जोर से सांस लेते, किसी अत्यन्त परिचित 
मनुष्य के समान मुझे प्रेम से कहने लगे-- यहां आने में क्या इतने दिन 
लगाना चाहिये ? में यहां कितनी उत्सुकता से तेरी राह देखता रहता हूं इसका 
विचार तक नहीं करता । विषयी लोगों की रामकहानी सुनते २ मेरे कान जलने 
की नौबत आ रही है, मन की बातें बताने के लिये कोइ मनुष्य न मिलने के 
कारण वे भीतर के भीतर ही उबलकर मेरा पेट फुला रही हैं !-? आदि २ 
बातें बोलने और रोने लगे ! फुछ देर में मेरे सामने हाथ जोड़कर खंडे 
हो गये और कहने लगे--' प्रभो ! मुझे मालूम है कि तू तो पुरातन नारायण 
ऋषि हे, और जीवों की दुर्गति का निवारण करने के लिये पुनः शरीर धारण 
करके आया है ! ? 3 

“ यह सब देखकर में अत्यन्त आश्चयेचकित हुआ और मन में कहने 
लगा--' में यहां किसके दर्शन के लिये आया और यहां क्रिस से भेंट हो गई? 
इनको तो उन्माद वायु हुआ सा दिखता है । नहीं तो में तो विश्वनाथ दत्त 
का लड़का हूं; मुझको ये इस प्रकार की बातें क्‍यों कहते हैं १ ? पर में प्रकट में 
कुछ न कहकर चुप चाप उनकी वातें सुनता रहा । तदनन्तर सुभको वहीं 
ठहरने के लिये कहकर वे अपने कमरे में गये और वहां से थोड़ी सी मिठाई 
लाकर अपने हाथ से मेरे मुँह में डालने लगे ! मैंने बहुत कहा कि--* आप 
मेरे हाथ में दे दीजिये; उसे में अपने साथियों के साथ खाऊंगा ” पर वे किसी 
भी तरह माने ही नहीं। वे वोले--' बे लोग खाएंगे पीछे ; तू पहिले खा ले 
भला ।? ऐसा कहर्कर उन्होंने मुके दो चार कौर खिला ही दिये । तब फिर 
मेरा हाथ पकड़कर बोले--' तू ऐसे ही यहां ओर एक बार अकेला ही, जितनी 
जल्दी हो सके उतनी जल्दी आयेगा न ? बोल भला “ आऊंगा '--इतना आग्रह 
करने पर मुझे “ आऊंगा ” ऐसा कहना ही पडा । उसके बाद में कमरे के 
भातर वापस आकर अपने मित्रो के साथ वेठ गया । 


“ वहां बैठकर उनकी ओर बारीकी से ध्यान देकर देखने लगा और 
सोचने लगा । उनके बोलने, दूसरों से बतीव करने आदि में उन्माद के कोई 


| । चिन्ह नहीं दिखते थे ! उनका उपदेश सुनकर और भावसमाधि को देखकर 
कू मन में लगा कि यथार्थ में ईश्वर के लिये उन्होंने सर्वस्व का त्याग कर दिया है 
१ त और उनका बर्ताव “ बोले वैसा चले ” इस वर्ग के महात्माओं के समान है । 
प ! र 
“ जैसे मैं तुमको देखता हूं ओर जिस तरह मैं तुमसे बातचीत करता हं, 
| 


ठीक वैसे ही ईश्वर को भी देखा जा सकता है और उससे वातचीत की जा 
सकती है । परन्तु ऐसा करने की इच्छा ही किस को होती है £ लोग स्री-पुत्र के 
शोक में घडों के हिसाब से आंसू वहाते हैं, इच्छित वस्तु न मिलने या सम्पत्ति का 
नाश हो जाने पर तो रोते २ आँखों में सूजन तक आ जाती है, पर इश्वर की प्राप्ति 

न होने के कारण भला कितने लोग इस तरह का शोक करते हैं? “ भगवान्‌ } 
दर्शन दे । ” कहकर यंदि कोई सचमुच ही व्याकुल होकर उसकी पुकार करेगा 
तो ईश्वर उसको अवश्य ही दर्शन दिये विना नहीं रहेगा। ' उनके मुख से ये 
बातें सुनकर मन में मालूम होने लगा कि ये दूसरों के समान यों ही व्यर्थ की 


फालतू गप्पें नहीं लगा रहे हें: वरन्‌ अत्यन्त व्याकुलता से ईश्वर की प्रार्थना. 
करके ओर उसके प्रत्यक्ष दर्शन करके ही यह बात वे दूसरों को बता रहे हैं । 


परन्तु इतने ही में उनके उस समय के उन्मादवत्‌ आचरण का स्मरण आ गया 
और उस आचरण का इस उपदेश से मेल कैसे हो यह समक में नहीं आया । 
बहुत विचार करके यह निश्चय किया कि यह अर्धोन्माद होगा ! पर मन में 
ऐसा निश्चय करने का कोई मतलब नहीं था । उनके इश्वर के लिये किये हुए 


. त्याग, उनकी अपूव तपस्या आदि की बातें एकदम मन में आ जातीं और 


उनकी अर्धोन्माद-अवस्था भी मन में नही जैंचती थी; क्योंकि इश्वर के लिये 
इस प्रकार त्याग किये हुए कितने मनुष्य हमारे देखने में आये हें ः इस प्रकार 
के विचारों से मन में हलचल मच गई, पर अन्त में--' ये कोई भी क्‍यों न हॉ, 
ये अत्यन्त त्यागी और पवित्र होने के कारण मान देने के सवेथा योग्य है-? 
ऐसा सोचकर, उनके चरणों में मस्तक टेककर मैंने उस दिन उनसे विदा ली। ” 


इसके बाद लगभग एक मास बीत गया । कॉलेज की पढ़ाई, ध्यान, गायन 
सीखना, अखाड़े की कसरत, व्राह्मसमाज की उपासना आदि में लगे रहने के 
कारण इस महीने में नरेन्द्र को दक्षिणेश्वर जाने की फुरसत नहीं मिली । पर तो 
भी अकेले आने का वचन श्रीरामकृष्ण को दे चुकने के कारण उसके मन से 
वह बात गई नहीं थी; अतः किसी तरह समय निकालकर वह एक दिन पैदल 


ही दक्तिणश्चर गया । उस दिन की बात उन्हाने हमें एक बार इस तरह बताई 


“‹ दक्तिणेश्वर जाने के लिये में उस दिनं पैदल ही चला । इसके पहिले 


केवल एक ही बार में वहां गया था और वह भी गाड़ी में बैठकर; इसलिये. 

दक्षिणेश्वर इतना दूर होगा इसकी मुझे विल्कुल कल्पना ही नहीं थीं । कितना. 


चल चुका पर रास्ता ही खतम नहीं होता था । अन्त में वहां एक वार पहुँच 
ही गया और तुरन्त श्रीरामकृष्ण के कमरे में गया । वे अपने छोटे पलंग पर 


अकेले ही विचारम्न होकर बेठे थे। आस पास में कोई नहीं था । मुझे. 


देखते ही बड़े आनन्दित होकर उन्होंने मुझे अपने पास बुलाया और अपने 
पलंग पर एक ओर बिठाया । थोड़ी ही देर में मुझे दिखाई दिया कि उन्हें भावा- 
वेश प्राप्त हो गया है और वे मुँह से अस्पष्ट स्वर में कुछ कहते हुए मेरी ओर 
एकटक देखते हुए धीरे २ मेरी ही तरफ सरकते आ रहे दें, और मुझे ऐसा 
लगा कि अब फिर उसी दिन के समान कोई बात होगी ! मन में ऐसा आते 
ही मेरे पास आकर उन्होंने अपना दाहिना पैर मेरे शरीर पर रखा! 
ऐसा करते ही--मैं तुम्हें जो चमत्कार हुआ सो कया वताऊं १-ऐसा दिखने लगा 


कि वह कमरा और उसकी सारी चीज़ें बड़े वेग से घूम २ कर कहीं अन्त- 


थान हो रही हैं, और सारा विश्व और ,उसके साथ मेरा अहंकार भी एक सवे- 


ग्रासी महाशून्य में विलीन होने के लिये बड़े वेग से चला जा रहा है ! यह हाल 


देखकर में भयभीत हो गया। मुझे ऐसा मालूम पढ़ा कि “ मैं-पन 
( अहंकार ) का नाश ही तो मृत्यु हे तब फिर अब य्त्यु में क्या कमी है? ? 


>: 


इतनें में मेरा धैय जाता रहा और में एकदम चित्लाया--* अजी ! यह आप 
मुझे; क्या कर रहे हैं ? मेरे मातापिता हें न अभी । ” यह सुनकर वे खिल- 
खिलाकर हँसने लगे, और हाथों से मेरे वक्षस्थल को मलते हुए कहने लगे-- 
“अच्छा तो फिर अभी रहने दे.। एकदम ही होने की कोई ज़रूरत नहीं है. 
धीरे २ होगा ! ” और आश्रय की बात यह हे कि उनके इस स्पर्श से वह सारा 
अद्भुत. दृश्य लुप्तं हो गया और पहिले के समान मुझको देह की सुधि आ गई ! 

“ मन में पुनः हल चल मच गई! यह मनुष्य है कौन £ और 
इसने जो प्रयोग किया क्या उसे “ हिप्नाटिजूम ( मोहनी विद्या ) ' कहा जाय? 
पर यह बात भी मन में नहीं जँचती थी। मैंने पढ़ा था कि दुर्बल मन 

वाले मनुष्य पर ही वह चल सकता है; और मुझे तो यह अभिमान: था | 
मेरी इच्छा शाक्ति व्रड़ी प्रबल है तब इसे क्या कहा जाय १ किसी के मन को 


केवल अपनी इच्छा से ही मिट्टी के लोंदे के समान चाहे जेसा आकार देने वाले 
इस मनुष्य को अर्धोन्मादी भी केसा कहें 2 भला ! वैसा न कहें तो इनका 
पहिले दिन का आचरण श्र्धोन्माद के समान नहीं था ते क्या था ? इस तरह 


कितने ही विचार आने के कारण मन में बडी अशान्ति मच गई । 


“ उस दिन भी उन्होंने मेरा बड़ा लाडू प्यार किया और नित्य के 
परिचित मनुष्य के समान मेरे साथ बतीव किया । उनके इस प्रेमपूर्ण व्यवहार 
का भी में कोई अर्थ नहीं लगा सका । उनका वह सारा दिन मेरे साथ बोलने, 


मुझे खाने को देने, और तरह २ से लाड प्यार करने में बीता। फिर संध्या 
देते देख मेने उनसे आज्ञा ली | मुझे रवाना होते देख वे खिन्न वदन होकर 


मेरी ओर देखते हुए बोले-- पुनः शीघ्र ही आयेगा न यहां १ बोल 'आऊंगा'-- « 


अतः उस दिन भी पुनः शीघ्र आने का आश्वासन देकर में उनके पैरों पर अपना 
मस्तक रखकर अपने घर को वापस लौटा । ” 


लगभग ८-१० दिन के वाद्‌ नरेन्द्र पुनः दक्षिणेश्वर गया । श्रीराम- 
कृष्ण की इच्छा शाक्ते का प्रभाव अपने मन पर न होने देने का मानो उसंन 
निश्चय ही कर लिया था । इस दिन का वृत्तान्त श्रीरामकृष्ण ओर नरेन्द्र दोनों 
के मुँह से हमें वाद में सुनने को मिला । 

उस दिन दक्षिणेश्वर में बहुत भीड़ रहने के कारण या और दूसरे कारण 
से श्रीरामकृष्ण ने नरेन्द्र को नज़दीक के यदु मल्लिक के बगीचे में अपने साथ 
टहलने के लिये चलने को कहा । यदुनाथ मल्लिक और उनकी माता दोनों की 
श्रीरामकृष्ण पर बड़ी भक्ति थी और अपनी गैर हाजिरी में भी श्रीरामकृष्ण के 
वहां आने प॑र गंगा जी की ओर का बैठकखाना उनके बैठने के लिये खोल देने के 
लिये उन्होंने अपने नौकरों को कह रखा था। श्रीरामकृष्ण और नरेन्द्र बगीचे 

में कुछ देर तक टहलकर उस बैठकखाने में जाकर बैठ गये, और | समय 
में श्रीरामकृष्ण को समाधि लग गई । नरेन्द्र उनके पास ही बैठा हुआ उनकी 
वह समाधि-अवस्था देखने में मझ था । इतने ही में श्रीरामकृष्ण एकदम उसके 
पास आये और उन्होंने पिछले समय के समान. पुनः स्पश किया। नरेन्द्र 
आज बहुत सावधानी से वैठा हुआ था, तो भी उस शक्तिपूर्णा स्‍्पश के कारण 
उसकी बाह्य संज्ञा तत्काल नष्ट हो गई। उस स्थिति में कुछ समय निकल जाने पर 

से पुनः देहभान हुआ तब उसने देखा कि श्रीरामकृष्ण मेरे वक्षस्थल पर 


हाथ फिरा रहे हैं और मुझे देहभान होता जा रहा है यह देखकर वे भीतर ही 
भीतर हँस रहे टें । 


mind 3 


ते | 
| 
| 

| 


iN 


बाह्य संज्ञा के लोप होने पर उस दिन नरेन्द्र को क्या २ अनुभव हुआ 
इसके विषय में हमने उसके मुँह से कुछ भी नहीं सुना | हमें मालूम होता हैं की 
विशेष रहस्य की बातें होने के कारण नरेन्द्र उन बातों को दूसरों को न बताता 
होगा । पर एक दिन सहज ही बोलते २ श्रीरामकृष्ण ने उस दिन का वृत्तान्त हम 
से बतलाया । उससे मालूम होता है कि उस अनुभव का नरेन्द्र को स्मरण 


न हो तो कोई आश्चर्य नहीं । श्रीरामकृष्ण बोले-- 


“ बाह्यसंज्ञा के लोप हो जाने पर, उस दिन मैंने नरेन्द्र से कितनी बातें 
पीं । तू कौन है, कहां से आया है, किस लिये आया है ( जन्म लिया है ), यहां 
( प्रथ्वी पर ) कितने दिन रहने वाला है, इत्यादि । और उसने भी अन्तमुख होकर 
उन प्रश्नों का उत्तर दिया । उसके सम्बन्ध में मेने जो कुछ देखा था उसका 
उसके उत्तरों से ठीक २ मेल होता गया । उन सब बातों को बताने का निषेध 
है । उसके बताने से मुझको इतनी बात तो मालूम हो गई कि जिस दिन 
मैं कौन हूं इसका उसे स्मरण हो जायगा, उस दिन से वह इस लोक में नही 
रद्देगा। योगमार्ग से तत्काल शारीर का त्याग कर देगा। नरेन्द्र ध्यान 
सिद्ध महापुरुष है! ” 

नरेन्द्रनाथ के सम्बन्ध में श्रीरामकृष्ण को जो २ दर्शन हुए उनमें से | 
किसी किसी के बारे में वे एकाथवार हमें वताते थे। वे कहते थे--“ नरेन्द्र के 
समान अधिकारी पुरुष इस युग में प्रथ्वी पर आज तक कभी नहीं आया! ” 
“ नरेन्द्र पुरुष हे और मैं प्रकृति हृं॥ ” “ नरेन्द्र मेरा श्वशुरणह है। ” कभी 
२ कहते थे--“ नरेन्द्र अखण्ड के राज्य का पुरुष है। अखण्ड के राज्य में, जहां | 
देव देवी आदि कोई भी ब्रह्म से प्रथक्‌ अपना पथक्‌ आस्तित्व रख नहीं सके, 
वहां केवल सात ऋषियों को मैंने ध्यानस्थ बैठे हुए देखा। नरेन्द्र उन्हीं में से 
एक का अंशावतार है । जगत्पालक नारायण ने, नर और नारायण दो ऋषियों 
के रूप में जगत के कल्याण के लिये तपश्चर्या की; उन्हीं में से एक ऋषि का 
अवतार नरेन्द्र हे । ” कभी कहते थे--“ शुकदेव के समान ही नरेन्द्र को माया 
स्पश नहीं कर सकती ! ” इन्हीं में से एक श्रद्धुत दर्शन का वर्णन उन्होंने 
एक दिन इस प्रकार कियाः--- | 


वे वोले--“ एक दिन मन समाधि स्थिति में ज्योतिर्मय मार्ग से उच्च उच्चो- 


हा पार करके वह सूच्मभाव जगत में प्रविष्ट हुआ । वहां की उच्च उच्चतर भाव- 
भूमिकाओं में से जाते हुए, मुभे रास्ते के दोनों ओर देवताओं की नाना प्रकार 
की भावघन विचित्र मूर्तियां दिखाई दी । धीरे २ इस भावजगत की चरम सीमा | 
के पास आ पहुँचा । वहां ऐसा दिखाई दिया कि एक ज्योतिर्मय परदे के द्वारा 
खरड और श्रखणड प्रदेशों का विभाग किया गया है । इस परदे के उस पार के | 
अखण्ड के राज्य में भी में प्रविष्ट हुआ; पर वहां देखता हूं तो देहधारी कोई 

नहीं ! दिव्य देहधारी देवी देवता भी यहां प्रवेश करने का साहस न | 
करते हुए, यहां से कितने ही नीचे के प्रदेश में अपना २ अधिकार चलाते हुए 
बैठे रहते हैं ! परन्तु थोड़ी ही देर में वहां ज्योतिर्मय दिव्य देह थारी सात ऋषि 

समार्थमम होकर वेठे हुए दिखाई दिये । वे ज्ञान, पुणय, त्याग और प्रेम में, 
मनुष्य की अपेक्षा तो क्या कहूं देवी देवताओं की अपेक्षा भी श्रेष्ठ थे । उनकी 
ओर आश्चर्यचकित होकर देखते २ उनकी महानता अथवा बड्प्पन का विचार 
कर रहा था कि इतने में सामने के ही अखरड राज्य के ज्योतिमणडल में से 
एक अंश घनीभूत हुआ और उस में से एक दिव्य बालक का निर्माण हुआ ! वह 
दिव्य बालक घुटनों से चलते २ सप्तर्षियों में से एक के पास पहुँचा, और अपने 
कोमल हाथों सें उनके गले को आलिंगन करके अपनी अमृतमयी वाणी से 
पुकारते हुए, उन्हें समाधि से उठाने का प्रयत्न करने लगा ! थोड़ी ही देर में 
उस ऋषि की . समाधि टूट गई, और अपने अर्धोन्मीलित नेत्रो से वे उसकी 
ओर देखने लगे । उस समय की उनकी चर्या को देखकर ऐसा मालूम हुअ 
कि यह वालक उनका बिल्कुल जीव-प्राण हे । ऋषि की समाधि को उतरी 
देखकर उस बालक को बड़ा आनन्द हुआ और वह बोला-- में चलता हूं 
तुमको मेरे साथ आना चाहिये । ” ऋषि ने इसका कुछ उत्तर न देकर, केवल 
सिर हिलाकर ही इसकी स्वीकृति दे दी, और उस वालक की ओर प्रेमपूर्ण 
दृष्टि से देखते २ वे पुनः समाधिमम्त हो गये । कितने आश्चर्य की बात है 
कि उनके शरीर और मन का एक अश उज्ज्वल ज्योति के रूप में विलोम मार्ग 
से प्रथ्वी पर उतरता हुआ मुझे दिखाई दिया ! नरेन्द्र को देखते हा मैं पहिचान 
गया कि यही वह ऋषि है । ” अस्तु 

श्रीरामकृष्ण के अलौकिक शक्ति प्रभाव से नरेन्द्र अपने में इस प्रकार पुनः 
एक वार भावान्तर होते देख अत्यन्त चकित हो गया । उनकी प्रचरड दैवी 
शक्ति के सामने अपनी बुद्धि ओर शाक्ति के अल्पत्व का उसे प्रत्यक्ष अनुभव 
हो गया ! उन्हें अ्र्धान्माद होने की जो कल्पना उसे हो रही थी वह समूल नष्ट 


| 


हो गई । और उसे पूर्ण निश्चय हो गया कि अपनी इच्छा मात्र से ही चाहे जिस 


के मन को फेरकर उसे उच्च मार्ग की ओर, सहज खेल ही में झुकाने वाला 
यह पुरुष सामान्य मनुष्य नहीं है, वरन्‌ कोई देवीशक्तिसम्पन्न असामान्य योग्यता 

रखने वाला महापुरुष होना चाहिये । और अपने ऊपर इस महापुरुष काः 


कितना प्रेम है यह स्मरण करके वह स्वयं अपने को धन्य मानने लगा ! 
श्रीरामकृष्ण की असामान्य देवी शक्ति का प्रत्यक्ष अनुभव प्राप्त कर लेने 
के कारणा नरेन्द्र के मन में धीरे २ उनके प्रति पूज्यवुद्धि उत्पन्न होने लगी । 
तथापि उसका स्वभाव अभिमानी और खोजी ( संशयी ) होने के कारण श्रीराम- 
कृष्ण की प्रत्येक वात की बारीकी से परीक्षा करने के बाद ही उसे ग्रहण करने 
का निश्चय उसने अपने मन में किया । उसके मन पर श्रीरामकृष्ण के परिचय 
का जो तात्कालिक परिणाम हुआ वह उनके त्याग के सम्बन्ध का था । “ त्याग 
के विना ईश्वर प्राप्ति नहीं हो सकती ”--इस वात पर बचपन से ही नरेन्द्र का 
विश्वास था, और श्रीरामकृष्ण के दर्शन से यह विश्वास शीघ्रता से बढ़ता गया । 
नरेन्द्र को देखने के समय से ही श्रीरामकृष्ण उसके लिये कैसे पागल 
हो गये थे, इसकी कुछ कल्पना तो पाठकों को हो ही गई होगी। इसमें 
संशय नहीं है कि जब नरेन्द्र पहिले ही उनके दर्शन के लिये अकेला गया, उसी 
समय उसको समाधि लगाकर व्रह्मज्ञपदवी पर एकदम आरूढ़ करने का इरादा 
उन्होंने किया था । क्योंकि उसके चार वर्ष के बाद जव नरेन्द्र ने श्रीरामकृष्ण 
के चरणों में अपना सर्वस्व अपण कर दिया और निर्विकल्प समाधि के लिये 
लगातार आग्रह करना शुरू किया, तव अनेक बार उस दिन का स्मरण करके 
श्रीरामकृष्ण हम सब के सामने उसे कहते थे--“ क्यों ? तू तो उस दिन बोला था 


कि “ मेरे मा वाप हैं ओर मुझको उनकी सेवा करना है ! ” किसी समय दिल्लगी _ 


में वे यह भी कहते थे--“ यह देख, एक मनुष्य मरकर भूत हो गया । बहुत दिनों 
तक अकेले रहने के कारण उसे अच्छा नहीं लगता था और वह अपने लिये 
'कोई साथी हृंढने लगा । किसी मनुष्य के मरने की ख़बर मिलते ही, अब मुझे 


साथी मिलेगा यह सोचकर उसे बड़ा आनन्द होता था और बड़ी उत्करठा से वह वहा. | 


दौड़ जाता था । पर होता क्या था? वह जहां जाता था वहीं उसे ऐसा दिखता 


था कि वह सूत मनुष्य गंगाजल के स्पर्श से या और किसी उपाय से 


> मा 

उद्धार पा गया है। यह देखकर वह बेचारा निराश होकर अपने कपाल पर 
हाथ रखता और पुनः अकेला ही रहने लगता । इस तरह उस वेचारे को साथी 
कभी मिला ही नहीं उसी भूत के समान मेरी दशा हो गई । तुझे देखकर 
आशा हुई कि इस समय तो मुझे साथी अवश्य मिलेगा । पर कया हुआ ? 
तू भी कहने लगा कि मेरे मा वाप हैं ! परिणाम यही हुआ कि उस समय भी 
मुझे कोई साथी नहीं मिला ! ” 


नरेन्द्र को देखते ही श्रीरामकृष्ण ने' अपनी योगदृष्टि द्वारा तुरन्त जान 
लिया कि यह महान्‌ अधिकारी पुरुष हे । जगदम्बा की कपा से मुझे जो 
अनुभव प्राप्त हुए हैं, उन्हें इसको बताकर उसका कार्य जगत में फेलाने के 
लिये यह सर्वथा योग्य पुरुष है, यह जानकर अपने सब अनुभव उसे एकदम 
बताकर उसे तुरन्त सिद्ध पुरुष बना देने की इच्छा से प्रथम भेंट के समय ही 
समाधि का अनुभव कराने के लिये वे उत्करिठत हुए होंगे। परन्तु नरेन्द्र के 
उस समय के उद्गार से, यह मेरे अनुभव ग्रहण करने के लिये अभी तक पूरा 
लायक नहीं हुआ है, सर्वथा उसके पात्र नहीं हुआ है यह जानकर उन्होने उस 
समय अपना इरादा स्थगित कर दिया और उन्होंने यह निश्चय किया कि उसे 
सभी उच्च आध्यात्मिक तत्वों का यथावकाश निश्चय कराके उसकी उन्नति क्रमशः 
की जावे । नरेन्द्र में असाधारण सामर्थ्य और गुण हैं यह वे जान गये थे और 
ईश्वर, जीव, जगत, मनुष्य जीवन के ध्येय, आदि के यथार्थ तत्व को पूरा न समझकर 
यदि वह (नरेन्द्र) उसे अधूरा ही सममझेग़ा, तो उसका परिणाम अच्छा नहीं होगा 
यह भी वे जान गये थे। वे कहा करते थे--“ यदि वैसा होगा तो अन्य प्रचारकों के 
समान नरेन्द्र एकाध नया पंथ चलाकर जगर्त में कीर्ति और मान्यता प्राप्त करेगा, 


परन्तु वर्तमान समय के युगप्रयोजन को पूरणी करने के लिये जिन उदार आध्याः 


त्मिक तत्वों का प्रचार करना आवश्यक है उन मतों का अनुभव प्राप्त करना 
और उनका प्रचार करना इससे नहीं बनेगा । ” इसीलिये श्रीरामकृष्ण का 
ध्यान इन बातों की ओर खिंचने लगा कि नरेन्द्र को मेरी उच्च आध्यात्मिक 

के लिये वे प्रयत्न करते थे। 


_ क्रते थे। वे कहते थे--“ स्वामी ब्रह्मानन्द के साथ हम कुछ लोग एक दिन | 
_ श्रीरामकृष्ण के दर्शन के लिये दक्षिणेश्वर गये थे। हम लोगों ने उनके कमरे में | 

अवस्था और मतों का सर्वथा निश्चय कैसे हो, उसकी सरव शंकाओं और संशयो 
का किस तरह पूर्ण रूप से समाधान हो और वह वर्तमान समय के युगप्रयोजन को 
पूरा करने के काम में मेरा सहायक किस तरह बने । श्रीरामकृष्ण सदा कहा करते 
थे--“यदि गडा, तालाव आदि में पानी बहता नहीं हे, तो उसमें काई आदि पैदा हो 
जाती है; उसी प्रकार जहां आध्यात्मिक जगत में सत्य के एक अंश को ही मनुष्य 
पूण सत्य मान बेठता है, वहीं नये पंथ की उत्पत्ति होती है। ” इससे यह दिखता 
है कि असाधारण बुद्धि वाला नरेन्द्र भी कदाचित्‌ इसी प्रकार का कोई नया पंथ 
निर्माण न कर बेठे, इसी भय से, नरेन्द्र को पूणं सत्य का अधिकारी बनाने 


प्रथम भेंट के समय से ही श्रीरामकृष्ण नरेन्द्र के लिये कितने पागल हो 
गये थे, इस वात की पूरी कल्पना करा देना बहुत कठिन है । संसारी मनुष्य 
जिन कारणों से आपस में प्रेम करते हें उनमें से एक भी कारण विद्यमान न 
रहने पर भी, नरेन्द्र की भेंट के लिये उनका मन जैसा व्याकुल रहता था और 
उससे भेंट हो जाने पर उनका आनन्द जैसा उमड़ पड़ता था, उस प्रकार की 
अवस्था और किसी की होती हुई हमारे देखने में तो कहीं नहीं आई । किसी 
एक का दूसरे पर निष्कारण इतना प्रेम हो सकता है इस बांत की हमें कभी 
कल्पना भी नहीं थी । श्रीरामकृष्ण को नरेन्द्र से भेंट करने के लिये कितनी 
व्याकुलता रहती थी इसकी कल्पना नीचे दी हुई एक दो बातों से हो सकेगी। 


नरेन्द्र की प्रथम भेंट के थोडे ही दिनों वाद स्वामी भ्रेमानन्द को श्रीराम- 

कृष्ण के प्रथम दर्शन का सौभाग्य प्राप्त हुआ । नरेन्द्र ७-८ दिनों से दाक्तिणेश्वर | 

नहीं आया था | इसके कारण श्रीरामकृष्ण की अवस्था किस तरह कीहोगई | 
उसका निम्नलिखित वर्णन वे ( प्रेमानन्द ) गद्गद होकर हमसे कई वार | 

जाकर देखा तो वे श्री काली मन्दिर में देवी के दर्शन के लिये गये हुए थे। 
हम लोगों को वहीं बैठने के लिये कहकर ब्रह्मानन्द उनको लाने के लिये 
मन्दिर की ओर गये । थोड़ी ही देर में वे उन्हें पकड़कर संभालते हुए-* यहां 
सीढ़ी हें, संभलकर उर्तरेये ” “यहां सीढ़ी हैं, धीरे चढ़िये ” कहते हुए 
उनके कमरे की ओर लेकर आते हुए दिखाई दिये । भावावेश में श्रीरामकृष्ण 
को बिल्कुल ही बाह्मसंज्ञा नहीं रहती थी ऐसा हमने सुना था; इसलिये उनको 
ऐसी स्थिति में देखकर हमने पहिचान लिया कि वे भावावेश में होंगे । इस 

तरह कमेरे में आकर वे अपने छोटे पलंग पर बैठ गये ओर थोड़ी ही देर में 
उन्हें देह की पूरी सुधि आ गई । हम लोगों को देखते ही उन्होंने बड़े प्रेम से 

हम से कुशल प्रश्न किये और सुभे अपने पास बुलाकर मेरे हाथ, पेर, मुंह 
इत्यादि अवयवो की ध्यानपूर्वक परीक्षा की । फिर मेरी हथेली अपनी हथेली पर 

उलटी रखते हुए हाथ ढीला छोड़ने के लिये कहकर, उन्होंने मेरे हाथ का 

वजन देखा और कहा-- ठीक है! ' ऐसे वजन करने से उन्हें क्या पता 

लगा यह तो वे ही जानें तत्पश्चात्‌ हमारे ही साथ आये हुए रामदयाल 
बाबू से उन्होंने नरेन्द्र का कुशल समाचार पूछा और उसकी स्वस्थ प्रकृति 

सुनकर वे बोले“ आज सात आठ दिन दो गये, वह यहां नहीं आया है। 
उससे. भेंट करने की बड़ी इच्छा है। उसे एक दिन यहां आने के लिये कहो । ? 

“ तदनन्तर बहुत समय तक नाना प्रकार के धार्मिक विषयों पर वे हम से 

-बाते करते रहे । लगभग दस बजे हम लोगों ने फलाहार किया और उनके कमरे के 
उत्तर की ओर वरामदे में जाकर हम सब सो गये । ब्रह्मानन्द श्रीरामकृष्ण के कमरे 
में ही सोये। हम को सोये एकाथ घण्टा ही हुआ होगा कि इतने में देखते 
हैं कि श्रीरामकृष्ण अपनी धोती बगल में दवाय अपने कमरे से बाहर आ रहे हैं । 
पास आक्र वे रामदयाल बाबू के सिरहाने के पास बैठ गये और उसे पुकार- 
कर बोले-- क्‍यों रे? नींद लग गई क्या!” हम दोनों ही हड्बड़ाकर 
एकदम उठ बैठे, और बोले-- अभी नहीं महाराज ! ? यह सुनकर वे बोले-- 

* कया बताऊं १ नरेन्द्र की भेंट के लिये प्राण छटपटा रहे हैं, उसको एक बार 
यहां आने के लिये कह देना । कहोगे न? नरेन्द्र शुद्ध सतोगुणी साक्षात्‌ नारायण 
है। बीच २ में उससे भेंट हुए बिना में जीवित नहीं रह सकता । ' रामदयाल 


चावू को मालूम था कि श्रीरामकृष्ण का नरेन्द्र पर कितना प्रेम है। इसीलिये 
उनका कहना सुनते ही--“ महाराज ! कोई चिन्ता न कीजिये, प्रातः होते ही 


मैं उसके पास जाकर उसको यहां आने के लिये कहता हूं । ? इत्यादि कहकर 


उनको सान्त्वना देने का उसने बहुत प्रयत्न किया; परन्तु उस रात को श्रीराम- 
कुष्ण की व्याकुलता किसी प्रकार कम नहीं हुई। अपने साथ दूसरे की नींद 
खराव कर रहा हूं ऐसा सोचकर वे उठकर कमरे में जाते, परन्तु थोड़ी ही देर में, 


'पुनः हमोरे पास आकर नरेन्द्र के गुण वर्णन करने लगते और उसकी भेंट के 


लिये प्राण केसे छटपटा रहे हैं सो बड़ी दीनता के साथ बताने लग जाते | सारी 


रात यही हालत रही । नरेन्द्र के प्रति उनका वह अगाध प्रेम देखकर हमारे 


अन्तःकरण भी गद्गद हो गये और यह भी मालूम हुए विना नहीं रहा कि इनको 


ऐसी व्याकुलता में डालने वाले नरेन्द्र का मन कितना कठोर होगा। उषःकाल 


होते हौ हम लोग श्रीरामकृष्ण से विदा लेकर और श्री जगदम्बा को प्रणाम 


करके कलकत्ता वापस आ गये । 


“ वैसे हो और एक वार वेक्ुएठनाथ सान्याल श्रीरामकृष्ण के दर्शन के 
लिये दक्षिणेश्वर गये थे । उस समय भी नरेन्द्र के बहुत दिनों तक न आने के | 
कारणा श्रीरामकृष्ण आनन्दित नहीं थे। वैकुरठनाथ कहते थे--उस दिन | 


उनकी सारी बातें नरेन्द्र के ही सम्बन्ध की थीं । वे मुझको पुकारकर वोले-- | 


* यह देख । नरेन्द्र शुद्ध सतोगुणी है; वह अखण्ड के राज्य में के चार में से. 


'एक है और सप्तरषियो में से एक हें । उसके गुणों का अन्त नहीं है ! ' बोलते २ 
“नरेन्द्र की भेंट की व्याकलता सहन न होकर वे एक बालक के समान रोने 
लगे । थोड़ी देर में उन्होंने अपने शोक को किसी तरह रोका, और ये लोग 


मुझे क्या कहेंगे ऐसा सोचकर वे अपने कमरे के उत्तर के बरामदे में झटपट | 

निकल आये । पर वहां भी क्या हुआ ? “माता ! माता ! उससे भेंट किये 
विना सुझसे रहा नहीं जाता । ” कहकर उन्हें जोर २ से रोते हुए हम लोगों ने 
सुना ! कुछ समय भ अपना रोना बन्द करके वे कमेरे में आकर हमारे पास बैठे 
ओर दीनता से कहने लगे--* इतना रोया, पर नरेन्द्र अब तक 
आया नहीं । उसकी भेंट के लिये प्राण छटपटा रहे हैं, और कलेजा मानो 
निचोड़ा जा रहा है! पर उसको इसकी कुछ परवाह है क्या? '-ऐसा कहते २, 
! अस्थिर होकर वे पुनः वहां से उठकर बाहर गये, कुछ समय में फिर 
भीतर आकर कहने लगे-- मैं बूढ़ा आदमी हूं, मुकको उसके लिये ऐसा 
पागल होते देखकर लोग क्या कहते होंगे भला ? तुम सव तो «अपने आदमी 
ः हो; तुम्हारे पास कोई लज्जा नहीं मालूम होती । पर दूसरा कोई देखेगा तो 
क्या कहेगा ? पर मैं भी क्‍या करूं ? कुछ भी करने से जीव की व्याकुलता शान्त 
नहीं होती ! * नरेन्द्र के प्रति उनके इस अलौकिक प्रेम को देखकर हम लोग- 
आश्चर्यचकित हो गये और उनको समझाने के लिये उनसे बोले“ सच है 
महाराज ! नरेन्द्र ने आपके प्रति बडा अपराध किया है। उसकी भेंट न होने 
| से आपको बड़े कष्ट होते हैं यह जानकर भी वह यहां नहीं आता, इसे कया कहा 
| जाय १ ” अस्तु 


गना 


कः “ इसके बाद और एक दिन हम दक्षिणेश्वर गये थे। उस दिन वहां 
| उनके जन्म दिन के उपलक्ष्य में उत्सव.था । भक्तमरडली ने उस दिन उनको 

“नूतन वस्र ग्रहण कराया और उनके शरीर में चंदन लगाकर सुन्दर २ फूलों की 

-मालाएँ पहिनाई थीं। उनके कमरे के पूव की ओर बरामदे में संकीतन हो रहा 
ट्र था और श्रीरामकृष्ण अपने भक्तों के साथ उसे सुन रहे थे। परन्तु आज 
के आनन्द के अवसर पर नरेन्द्र की अनुपस्थिति के कारण श्रीरामकृष्ण के मन 
में विरसता आई हुई दिखाई देती थी । उसके रास्ते की ओर उनकी आँखें लगा- 
'तार लगी हुई थीं और वे बीच २ में निराशा से--“ आज अभी तक नरेन्द्र नहीं 
आया ! ? इस प्रकार हमारी ओर देखते हुए कहते जाते थे । दोपहर के क्रीब 

नरेन्द्र एक बार आ पहुँचा और उनके पैरों पर मस्तक नवाकर उनके पास बैठ 
गया । उसके आते ही श्रीरामकृष्ण का आनन्द उमड़ पड़ा, और वे एकदम उठ- 
कर नरेन्द्र के कन्धे पर बैठकर गम्भीर समाधि में मम्न हो गये ! समाधि उतरने 
पर नरेन्द्र से ही सम्भाषण करने लगे और उसको कुछ खाने को देने की तैयारी 
में वे लग गये ! उस दिन फिर कीर्तन आदि वैसा ही रह गया ! ” 


उपरोक्त वर्णन से श्रीरामकृष्ण का नरेन्द्र पर कितना अद्भुत प्रेम था इस- 
की कुछ कल्पना हो सकेगी । नरेन्द्र को श्रीरामकृष्ण के दिव्य सत्सङ्ग का लाभ 
पांच वर्षो तक हुआ । हर सप्ताह में वह दक्षिणेश्वर जाकर श्रीरामकृष्ण का दर्शन 
करता, ओर वीच २ में दो दो तीन तीन दिनों तक वहां रह भी जाता। 
श्रीरामकृष्ण की अद्भुत शक्ति की प्रत्यक्ष जानकारी उसको पहिली ही एक दो 
भेंट में प्राप्त हो चुकी थी, रर ऐसे असाधारण शक्तिसम्पन्न महापुरुष के अपने . 
ऊपर इतने अपार प्रेम की स्मृति उसके मन में सदैव जाणत रहने के 
कारण, उनके पास गये विना उससे रहा नहीं जाता था। यदि किसी सप्ताह में 
उसका जाना वहां नहीं होता था तो श्रीरामकृष्ण को चैन नहीं पड़ती थी और वे उसे 
खास सन्देशा भेजकर बुलवा लेते थे श्रौर यंदि इतने पर भी उसका थना नहीं हो 
सकता था तो वे स्वयं कलकत्ता जाकर उससे भेंट करते थे । पहिले दो वर्षो में प्रायः 
हर सप्ताह उनके दर्शन के लिये जाने में नरेन्द्र ने कभी नागा नहीं किया। परन्तु 
बी. ए. की परीक्षा हो जाने के बाद उसके पिता की अकस्मात्‌ मृत्यु हो गई, 
ओर संसार का सारा भार उसी पर आ पडा । इस कारण कुछ दिनों तक उसका 
नियमित रूप से दक्षिणेश्वर जाना नहीं होता था। पर श्रीरामकृष्ण के गले के 
रोग से बामार पड़ने पर तो वह उनकी सेवा करने के लिये सदैव उनके पास ही 
रहने लगा । 


योगदृष्टि से नरेन्द्र के उच्च श्रेणी के आध्यात्मिक अधिकारी होने की 
बात को जाने लेने पर उसको भविष्य के महत्व के कार्य के लिये किस तरह 

तैयार करना चाहिए इसका निश्चय उन्होने अपने आप कर लिया था, और 
. उसको अपनी दिव्य शक्ति का परिचय देकर और अपने अपूव प्रेम द्वारा पूर्ण 
रीति से जकड़कर, उन्होंने उसे सब प्रकार से अपना बना लिया था | शौर 
तब फिर उन्होंने उसे अनेक प्रकार की शिक्षा देकर उसकी सब शॉकाओं का 
समाधान और संशयों की निवृत्ति की । उसकी शिक्षा पूरी होने के बाद धर्म- 
संस्थापन-कार्य के करने की रीति का भी अच्छी तरह उपदेश देकर अन्त में 
अपने सवे भक्त गणां का भार उसको सॉपकर वे निश्चिन्त हो गये । 


इन पांच वर्षों की दीर्घ अवधि में इस गुरु शिष्य को एक दूसेर के साथ 
रहने में जो आनन्द हुआ होगा, उनके आपस में जो सुख-संवाद हुए होंगे, 
ईश्वरीय कथावर्णन में जो अस्तवृष्टि हुई होगी, उन सब का ठीक २ वर्णान 
करना बिल्कुल असम्भव है । नरेन्द्र का स्वभाव बहुत संशयी और खोजी था । 
अमुक २ कहते हें इसीलिये वह बात सत्य है ऐसा वदद कभी मानने वाला नहीं 
था । और गुरु भी ऐसे जबरदस्त मिले कि “ में कहता ट इसीलिये किसी वात 
पर विश्वास मत कर, तुझे स्वयं अनुभव हो तभी विश्वास कर--” इस तरह 
बारम्बार सचेत करके बताते थे और शिष्य के द्वारा स्वयं अपनी सव प्रकार की 
परीक्षा कराने के लिये सदैव तैयार रहते थे! ऐसी जोड़ी एकत्र हो 
जाने के कारण इन दोनों के सहवास में से नये २ आध्यात्मिक विचारों का 
अस्तमय प्रवाह बाहर निकले, और उसके पान करके सारे जगत की 
आध्यात्मिक तृषा शान्त हो, तो इसमें आश्रय की कौन सी वात है १ श्रीराम- 
कृष्ण के सत्संग से नरेन्द्र की आध्यात्मिक उन्नति क्रमशः किस प्रकार होती गई 
इसका केवल सिंहावलोकन ही करना यहां सम्भव है और अगले प्रकरण में 
इसी का वर्णान है। 

१६-श्रीरामकृष्ण ओर नरेन्द्रनाथ । 

नरेन्द्र इन्ट्रियसुख, संसार आदि किसी में भी लिप्त - 
नहीं हे । ” 
में बोला-- माता ! इसको माया से बद्ध करके रख; 
हीं तो समाधिमम्न होकर यह देहत्याग करेगा | ? 


' नोन्द्र के समान आधार ( अधिकारी पुरुष ) कलियुग _ 
में आज तक नहीं हुआ । ” 
-“श्रीरामकृष्ण । 


कॅलिज में पढ़ते समय, धार्मिक सत्यान्वेषण की व्याकुलता के कारण 
नरेन्द्र के बाह्य आचरण में इतनी लापरवाही रहती थी, कि बहुतां को उसके 
सम्बन्ध में भ्रम हो जाता था । उसके प्रबल आत्मविश्वास, असाधारण सत्यनिष्ठ, | 
अलौकिक तेजस्विता आदि गुणों से पूरी तरह परिचित न रहने के कारण बहुत 
से लोग उसे उद्धत, दांभिक, स्वच्छंद भी कहा करते थे! इसमें सन्देह नहीं कि | 
लोगों की निंदा-स्तुति के प्रति उदासीनता, स्पष्टवक्तता, निर्भयता आदि गुण _ 


धारणा हो जाती थी । नरेन्द्र के विषय में उसके एक पड़ोसी ने एक दिन यह | 
कहा--“ इसके उस पार के घर में एक लड़का रहता है, उसके समान बिचित्र _ 
लड़का संसार भर में नहीं होगा । वह कहीं एक दो पर्राक्षा ही पास हुआ 
पर उसे घमण्ड कितना है? वह अपने बाप के सामने भी तबला बजाने में 
नहीं करता । बड़ों के सामने भी खुशी से चुरुट पीता रहता है--एक और दो, उसन 

तरह ख़राब नहीं हैं; कोई १ या कोई १॥ * परीक्षा पास हुआ है; स्वभाव 
से अच्छे, सभ्य और शान्त हैं, पर नरेन्द्र के समान इनमें से कोई एक भी नहीं 
दिखता । गाने में, बजाने में, विद्याभ्यास में, बोल चाल में, और धार्मिक विषय 
में--सभी बातों में नरेन्द्र होशियार है! ध्यान करने बैठता है तव रात बीत 
जाती है और सवेरा हो जाता है तिस पर भी उसे सुधर नहीं आती और उसका 
ध्यान समाप्त नहीं होता है । हमारा नरेन्द्र तो खरा सिक्का है। वजाकर 
देखो कैसा खन खन्‌ बोलता है। में इन सब लड़कों को देखता हूं कि ये लोग 
घोर परिश्रम करके (शरीर को काष्टवत्‌ सुखाकर ) रात को दिन करके, किसी 
प्रकार बस दो या तीन परीक्षा पास कर लेते हें । उनकी सारी शाक्ति इसी में 
खर्च हो जाती है । वही नरेन्द्र को देखो--हॅसते, खेलते और अन्य काम करते हुए 
वह अपना विद्याभ्यास कैसे सहज खेलते २ कर लेता है! परीक्षा पास करना 
मानो उसके हाथ का खेल है! वह ब्राह्मसमाज में जाता है, वहां भजन करता 
है पर और दूसरे व्राह्मसमाजियों की तरह नहीं । वह तो सच्चा ब्रह्मज्ञानी है, 
ध्यान करते समय उसे ज्योतिदशीन होता है । क्या योंही * नरेन्द्र मुझे इतना 
प्रिय हें £ ” नरेन्द्र की इस प्रकार स्तुति सुनकर उससे परिचय करने की इच्छा 
से हमने पूछा--“ महाराज ! नरेन्द्र कहां रहता है? ” श्रीरामकृष्ण बोले-- 
“ नरेन्द्र विश्वनाथ दत्त का लड़का है; उसका घर सिमला में है।”” बाद में 
कलकत्ता आकर पूछने से पता लगा कि जिसके सम्बन्ध में हमने अभी ही 
विचित्र बातें सुनी थीं वही यह नरेन्द्र है। ऐसे परस्पर-विरोधी वणन सुनकर 
हमें बड़ा आश्चर्य हुआ और उस समय हमें इस बात का अनुभव हुआ कि केवल 


ॐ मैट्रिक १ जूनिअर बी. ए. २॥ 
कॉलेज का प्रथम वर्ष १॥ वी. ए. ३ 
एफ्‌. ए. 77-03 फस्ट वा. एल्‌. श॥ 

वी. एल्‌. ४ 


शायद श्रीरामकृष्ण इस क्रम से परीक्षाओं की गिनती करते होंगे । 

बाह्य आचार को देखकर किसी के सम्बन्ध में निश्चित मत बना लेना कितना 
अमपूर्ण हुआ करता है । 

अन्त्ईष्टि से नरेन्द्र की योग्यता जान लेने के कारण उसके सम्बन्ध में 
अपना मत किसी के भी पास स्पष्ट रूप से प्रकट करने में श्रीरामकृष्ण कमी नहीं 
करते थे । किसी की चार लोगों के सामने प्रशंसा करने से उसे बहुधा अपने 
खुद के विषय में अभिमान हो जाता है यह जानते हुए भी श्रीरामकृष्ण सब 
लोगों के सामने उसकी स्तुति किया करते थे । क्योंकि उन्हें तो यह अच्छी तरह 
निश्चय था, कि इस स्तुति का नरेन्द्र के मन पर कोई निष्ट परिणाम कभी नहीं 
हो सकता । वरन्‌ यदि इसके विपरीत उसे ऐसा मालूम होता ही कि मैं इतनी ` 
स्तुति का पात्र नहीं हूं. तो वह अपने में इन गुणों को लाने के लिये अधिक ही 
प्रयत्न करेगा । एक वार केशवचन्द्र सेन, विजयकृष्ण गोखामी आदि बड़े २ लोग 
श्रीरामकृष्ण के पास बैठकर उनका उपदेश सुन रहे थे। उस समुदाय में नरेन्द्र 
भी था। बोलते २ भावावेश में उनकी दृष्टि केशकचन्द्र पर से नरेन्द्र की ओर 
गई और उसके भावी जीवन का उज्ज्वल चित्र उनके अन्तश्चचुओं के सामने आ 
जाने से, वे बड़े प्रसन्न मन से उसकी ओर देखने लगे। केशव आदि लोगों के 
चले जाने के बाद श्रीरामकृष्ण हम से कहने लगे--“ ऐसा दिखा कि जिस एक 
शक्ति के उत्कर्ष के कारण केशव जगद्विख्यात हुआ है, वैसी अठारह शक्तियों का 
नरेन्द्र में पूर्ण उत्कर्ष हुआ है। और ऐसा दिखां कि विजय और केशव का ज्ञान 
दीपक की ज्योति के समान है तो नरेन्द्र का ज्ञान प्रत्यक्ष सूर्य के समान प्रखर 
है। ” दूसरा कोई होता तो वह इस स्तुति के कारण फूला नहीं समाता, पर 
नरेन्द्र को इस कथन में आश्चर्य मालूम हुआ कि कहां जगद्विख्यात केशवचन्द्र सेन 
और कहां एक यःकश्वित्‌ मेरे समान कॉलेज का सामान्य विद्यार्थी ! ऐसा होते 
हुए भी श्रीरामकृष्ण केशवचन्द्र की अपेक्षा मेरी अधिक स्तुति क्यों कर रहे हैं 
यह सोचकर सरल स्वभाव वाला नरेन्द्र उनसे बोला--“ महाराज ! यह क्या . 
अनोखी सी वात आप कह रहे हें ! कहां केशवचन्द सेन और कहां मेरे समान 

यःकश्चित्‌ विद्यार्थी ! कृपा करके आप उनके साथ मेरी तुलना कभी भी न किया 
कीजिये । ” यह सुनकर श्रीरामकृष्ण ओर भी अधिक प्रसन्न होकर वोले-- 
“ पर इसको में क्या करूं रे ? तुकको कया यही मालूम होता हे कि मैं यह सब 
खुद आप ही होकर बोलता हूं? माता मुझे जैसा दिखाती है, वैसा बोलता हूं ! 
उसने जव मुझको कभी भी कोई फूठी बात नहीं दिखाई, तब फिर भला इतनी 
ही बात केसे फूठी हो सकती है? ” 
पर केवल “ माता दिखाती है, माता कहलाती है ” कहकर श्रीरामकृष्ण 
नरेन्द्र से छुटकारा नहीं पाते थे । श्रीरामकृष्ण के इन भिन्न २ दर्शनों के सम्बन्ध 
में संशय होने के कारण स्पष्टवक्ता और निर्भय नरेन्द्र कई वार कहता था-- 
“ महाराज ! यह सव दृश्य माता दिखाती हे या कि आपके ही मन का खेल है ! 
मुझे यदि इस प्रकार के कोई दर्शन प्राप्त हुए हेति, तो में तो कम से कम यही 
समभता कि ये सव मेरे मन के ही खेल हैं । इन्द्रियों को होने वाले अनुभव 
सदा सच ही रहते हैं ऐसा नहीं हे । उन पर विश्वास रखने से बहुधा मनुष्य के 
फॅसने की ही सम्भावना रहती हे । आप सुभ पर प्रेम करते हैं, सभी बातों में 
मुझे बड़ा बनाने की आपकी इच्छा हे, इसी कारण आपके ऐसे दर्शेन प्राप्त 
होते हैं; और कोई दूसरी बात नहीं हें । ” ऐसा कहकर नरेन्द्र अनक तके और 
युक्तियों द्वारा श्रीरामकृष्ण को अपने कथन का निश्चय कराने का प्रयत्न करता था । 
श्रीरामकृष्ण का मन यंदि उस समय उच्च भाव भूमि पर आरूढ रहता था तो नरेन्द्र 
के इस प्रयत्न का उन्हें कोतुक मालूम पड़ता था आर उसकी इस सत्यानिष्टा को देख- 
कर वे प्रसन्न होते थे पर जब वे साधारण भाव भूमि में रहते थे तब उनके सरल 
स्वभाव के कारण उनके मन में अनेक प्रकार के विचार उत्पन्न होते थे । उन्हे 
मालूम पड़ता था कि--“ सच है । काया, वचन र मन से सत्य परायण रहने 
वाला नरेन्द्र कभी असत्य नहीं वोलेगा । उसके समान अत्यन्त सत्यनिष्ठ मनुष्य 
के मन में मिथ्या संकल्प का उदय ही नहीं होता है, तव क्या मेरे दर्शन ही 


~ 


असत्य हें १ ” ऐसा विचार आने से उनके मन में हलचल मच जाती थी | परन्तु , 

उन्हें पुनः ऐसा लगता था “ पर मैंने तो आज तक अनेक प्रकारं की परीक्षा करके 
देख ली है, कि माता ने मुझे कभी भी असत्य का दर्शन नहीं कराया है और 
वारम्वार मुझे उसने स्वयं आश्वासन भी दिया है । तब फिर यह नरेन्द्र मेरे 
दर्शनों को कल्पना के खल केस कहता हे ? और मेरे बताते ही उसे वे सत्य 
क्यों नहीं मालूम पड़ते ? ? ४ 


मन में इस प्रकार की गड़बड़ी मचने के कारण श्रीरामकृष्ण माता के ४ 
पास दौड़ जाते थे और माता अपने बालक की सान्त्वना किये बिना कैसे रहती ? 
वह कहती थी--“ उसके कहने की ओर तू क्यों ध्यान देता है ९ कुछ दिनों में 
आप ही आप वह सारी वातें मानने लगेगा । ” तब कहीं उनके जी में जी 
आता था ! इस प्रकार का एक उदाहरण यहां पर दे देना ठीक होगा । 


ब्राह्मसमाज के दो विभाग हो जाने पर नरेन्द्र साधारण ब्राह्मसमाज 
का अनुयायी हो गया । हर रविवार को वह समाज की उपासना में उपस्थित 
होकर भजन आदि में भाग लेता था । एक वार एक दो सप्ताह तक नरेन्द्र के 
दक्षिणेश्वर न आने से श्रीरामकृष्ण को चैन नहीं पडी । उसकी राह 
देखते २ थककर उन्होंने कलकत्ता ही जाकर उस से भेंट करने का निश्चय 
किया, और वह [दिन इतवार होने के कारण ब्राह्मसमाज के उपासना मन्दिर में 
ही नरेन्द्र के रहने की सम्भावना होने के कारण वे वहीं जाने वाले थे । केशव- 
चन्द्र, विजयकृष्ण आदि के समय में समाज में जैसा अपना मान हुआ करता 
था वेसा अब होगा या नहीं, अथवा बिना बुलाये अपना वहां जाना शिष्टाचार 
संमत होगा कि नहीं, अथवा अपने जाने से वहां के लोगों को संकोच तो नहीं 
होगा--इन बातों का कुछ भी विचार न करते हुए वे संध्या होते २ उपासना 
गुह में आ पहुँचे । उस समय उपासना हो रही थी। किसी ने भी श्रीरामकृष्ण 
का स्वागत नहीं किया वरन्‌ बहुतां की ऐसी ससझ थी कि विजयकृष्ण आदि 


क 


00-0. Gurukul Kangri Collection, Haridwar. 


“न 


Digitized By Siddhanta eGangotri Gyaan Kosha 
३०४ 


के समाज छोडने के कारण ये ही है, इसलिये केवल “ आइये, वैठिये ” कहने 
का साधारण शिष्टाचार भी किसी ने नहीं किया । 


पर श्रीरामकृष्ण का उधर ध्यान ही नहीं था । सभागृह में आते ही उन्हें 
भावावस्थ्रा प्राप्त हो गई थी, और वेदी तक जाते ही वे समाधिमञ्न हो गये । वहां 
श्रोतृसमाज में नरेन्द्र था ही। श्रीरामकृष्ण को वहां आये हुए देखकर वह उनके 
पास आकर खड़ा हो गया। उपासना बन्द हो गई ओर सभागृह में गड़बड़ मच 
गई । समाधि स्थिति में खडे हुए श्रीरामकृष्ण को देखने के लिये हर एक मनुष्य 
अपनी जगह छोड़कर आगे बढ़ने लगा । श्रीरामकृष्ण के आसपास भीड़ हो गई ओर 
उस भीड़ को हटाने की बात तो दूर रही उलटा उसके बढ्ने का ही रंग दिखने 
लगा । आखिरकार भीड़ इतनी बढ़ गई कि नरेन्द्र आदि को यह चिन्ता होने 
लगी कि श्रीरामकृष्ण यहां से ठीक २ बाहर केसे निकल सकते हैं । इसलिये उन्हेंने 
चालाकी से सभागृह के गैस के लैम्प बुझा दिये, और नरेन्द्र उस अन्धकार में 
श्रीरामकृष्ण को पकड़कर दरवाजे में से धीरे से ही बाहर निकल आया । 


मेरे लिये श्रीरामकृष्ण यहां आये ओर उन्हें किसी ने “ आइये, बेठिये ” 
तक नहीं कहा, यह देखकर नरेन्द्र को झात्यु से भी बढ़कर दुःख हुआ । नरेन्द्र 
कहता था--“ उस दिन मेरे लिये श्रीरामकृष्ण को अपमानित होना पड़ा इस 
बात का मेरे मन में बड़ा दुःख हुआ ओर मेरी भेंट के लिये ऐसे पराये स्थान 
में आने के वारे में मैंने उन्हें बहुत 'उलहना दिया, परन्तु उन्होंने उस ओर 


= 


बिल्कुल लक्ष्य न करके मेरी बात हँसी में उड़ा दी । इस पर में बोला-“ आप: 
सदा “ नरेन्द्र नरेन्द्र करते हुए लगातार मेरा चिन्तन करते रहते हैं; पर यह 
ठीक नहीं है । आपको मालूम है न, राजा भरत का हरीण से अत्याधिक प्रेम 
रहने के कारण उसको हरीण बनकर जन्म लेना पड़ा £ बस वैसा ही कहीं आपका 
न हो जाय । ” इसे सुनते ही श्रीरामकृष्ण का चेहरा गम्भीर हो गया और वे 
दुःख के आवेशा में वोले--“ तू कहता है वह सब सच तो है रे ! पर तेरी भेंट 

न है! यह कहकर कि चातक दूसरी जगह का पानी पीता है व्यर्थ ही उस दि 


क 

हुए बिना मेरे प्राण छटपटाने लगते हैं, उसे में क्या करूँ? ” पर उस दिन | 
चात यहीं पर समाप्त नहीं हुई, दक्षिरेश्वर वापस आने पर यह बात जगदम्बा के 
कान में डालने के लिये वे मन्दिर में गये और वहां उन्हें समाधि लग गई । $ 
समाधि उतरने पर वे हँसते २ अपने कमरे में वापस आकर मुझसे कहने लगे- 
“जा रे मूर्ख ! में तेरा कहना बिल्कुल नहीं मानता ! माता कहती है कि तू. 
उसको साक्षात्‌ नारायण समझता है, इसलिये वह तुझको इतना प्यारा लगता 
है; पर जिस दिन तू उसको नारायण नहीं मानेगा, उस दिन तुफको उसका 
सुख भी देखने का मन नहीं होगा । ” बस ! इस तरह मेरे सभी कहने 


~ 
~ 


को उन्होंने अपनी एक फटकार से उड़ा दिया । 
नरेन्द्र की सत्यनिष्टा के सम्बन्ध में श्रीरामकृष्ण की अत्यन्त उच्च धारणा 

थी । उनका विश्वास था कि अत्यन्त सत्य परायण नरेन्द्र के मुँह से असत्य 
बात कभी बाहर नहीं निकल सकती, इसालिये किसी बात की सत्यता पर उन्हे 
विश्वास होते हुए भी यदि उसे नरेन्द्र कह दे कि सत्य नहीं हैं, तो सरल स्त्रभाव 
वाले श्रीरासकृष्णा के मन में उस बात की सत्यता के वारे में शंका उत्पन्न हो 
जाती थी। एक दिन चातक पक्षी की वात निकलने पर नरेन्द्र बोला- 
“ महाराज ! चातक पक्षी मेघ से वरसने वाले पानी के सिवाय दूसरा पानी नही | 
पीता ऐसा जो कहते हैं सो केवल कविकल्पना है। मैंने स्वयं एक चातक पक्षी को | 
नदी का पानी पीते देखा है और एक दिन आपको भी दिखा दूंगा--” खुद 
नरेन्द्र के इस तरह कहने के वाद फिर कया पूछना है? श्रीरामकृष्ण बोले-- . 
तू ही कह रहा है, तब. होगा ही वेसा । तव फिर इतने दिनों तक मेरी गलत है 2 
कल्पना हो गई थी कहना चाहिये । ” इसके वाद एक दिन नरेन्द्र बड़ी जल्दी २ क 
श्रीरामकृष्ण को पुकारकर कहने लगा--“ यह देखिये महाराज चातक पक्षी | 
नदी का पानी पी रहा है । ” श्रीरामकृष्ण उस पक्षी की ओर देखकर हँसते 
नरेन्द्र से बोले--“ अरे वाहरे मूखे | यह तो चामचिका ( छोटा 

से तूने मुझको सोच विचार में डाल दिया । अब से में तेरी किसी बात पर 
विश्वास नहीं करूंगा । ” 


* शुरू से ही श्रीरामकृष्ण इस वात की ओर ध्यान रखते थे कि नरेन्द्र के 
मन में सदा उच्च विचार ही घूमते रहें ओर उनसे ही प्रेरित होकर वह अपने 
सब काम करता रहे । इसी कारणा नरेन्द्र के साथ उनका व्यवहार ओर भक्तों की 
अपेक्षा दूसरी ही तरह का रहा करता था । भगवद्भक्ति को हानि न पहुँचने देने 
के लिये आहार विहार, निद्रा, जप, ध्यान आदि सभी विषयों के सम्बन्ध में 
जिन नियमों का श्रीरामकृष्ण स्वयं पालन करते थे और दूसरों को भी पालन करने 
का उपदेश देते थे वे ही नियम नरेन्द्र को लागू नहीं हे, और उनके पालन न 


> 


करने से उसे दोष नहीं लग सकता, यह वात वे सभी के सामने निःसंकोच भाव से 
कहा करते थे ! “ नरेन्द्र नित्य सिद्ध है ”,“ नरेन्द्र ध्यान सिद्ध है ”,“ नरेन्द्र 
के भीतर रहने वाली ज्ञानामि निरन्तर धधकती हुई जल रही हे ओर सव प्रकार 
के आहार आदि के दोष उससे जलकर भस्म हो जाते हें । इसलिये वह कही भी 
कुछ भी खा लेवे, तो भी उससे उसको दोष नहीं लगेगा । ” “ ज्ञानखड्ग द्वारा 
वह अपने माया-वरधन को सदैव तोड़ा करता है, इसलिये महामाया उस पर 
अपना प्रभाव नहीं चला सकती ” इत्यादि कितनी बातें नरेन्द्र के सम्बन्ध में वे 
हमारे पास सदा बताया करते थे ! 


शिष्य के मन की इतनी वारीकी से परीक्षा करके उससे तदनुरूप व्यव- 
हार रखना जगद्रू के सिवाय ओरों में सम्भव नहीं होता. है। श्रीरामकृष्ण से भी 
बिल्कुल अपने पेट की बातें नरेन्द्र को बताये विना नहीं रहा जाता था । वे सभी 
विषयों में उसका मत पूछा करते थे । अपने पास आने वाले मनुष्यों की बुद्धि 
और विश्वास की परीक्षा करने के लिये कई वार वे उनको नरेन्द्र के साथ वाद्‌ 
करने में लगा देते थे और आप स्वस्थ होकर तमाशा देखते रहते थे ! 
श्रीरामकृष्ण जैसे महापुरुष का अपने ऊपर इतना प्रेम है इस बात का 

निरन्तर विचार रखते हुए, उनके इस प्रेम को शोभा देने योग्य ही अपना 

(९ त्य न - 
बतांव सदा बनाये रखने की ओर नरेन्द्र का लक्ष्य रहने लगा और तीन चार 
वर्ष की अवधि में वह सव प्रकार से उनका बन गया । 


श्रीरामकृष्ण के पास नरेन्द्र का आना शुरू होने के कुछ महोने वाद ही 
“ श्रीरामकृष्ण कथास्रत ?” नामक अलौकिक ग्रन्थ के रचयिता श्रीरामकृष्ण के 
परम भक्त श्रीयुत “ एमू ” ( महेन्द्रनाथ गुप्त ) को उनका ( श्रीरामकृष्ण का ) 
प्रथम दशन प्राप्त हुआ । अपनी प्रथम भेंट की वार्ता उन्होंने अपनी पुस्तक में 
बतलाई । नरेन्द्रनाथ कहता था, “ करीब उसी समय एक बार मैं रात्रि 
को श्रीरामकृष्ण के पास ही रह गया था । संध्या समय पंचवटी के नीचे सहज 
ही वैठा था कि इतने में श्रीरामकृष्ण वहां आये और मेरा हाथ पकड़कर हँसते २ 
कहने लगे--* आज तेरी विद्या ओर बुद्धि कितनी है सो देखना चाहता हूं । 
तूने तो २॥ परीक्षा ही पास की है, पर आज ३॥ परीक्षा पास किया हुआ 
मास्टर ” आया है । चल तो देखूं तू उसके साथ बहस करने में कहां तक 
टिकता हे १ ? इस पर मुझको श्रीरामकृष्ण के साथ जाना पडा ! कमरे में 
पहुँचने पर श्रीरामकृष्ण ने “ एम्‌ ” का परिचय करा दिया और फिर हम लोग 
भिन्न २ विषयों पर आपस में बातें करने लगे । श्रीरामकृष्ण एक ओर चुपचाप 
बैठकर हमारी वाते सुन रहे थे । कुछ समय के वाद “ एम्‌? के चले जाने पर वे 
बोले--* ३॥ परीक्षा पास करने से भी क्‍या लाभ है ? मास्टर स्त्रियों के समान 
शरमाता है, उससे ठीक बोलते भी नहीं बनता ! ” इस तरह वे सदा किसी 
न किसी को मुभसे वाद करने में लगा देते थे और आराम से बैठे २ मज़ा 
देखते थे | ” 


श्रीरामकृष्ण की संसारी भक्त-मरडली में केदारनाथ चट्टोपाध्याय नाम के ' 


एक गृहस्थ थे । वे बड़े भगवद्भक्त और सरल खभाव वाले थे । उनका बड़ा प्रेमी 
या था । भजन, कीर्तन आदि सुनते समय उनकी आँखों से अश्रुधारा बहने 

लगती थी | उनकी इस भक्ति को देखकर श्रीरामकृष्ण उनकी सदा प्रशंसा करते थे। 
वे ढाका में रहते थे और बोच २ में श्रीरामकृष्ण के दर्शन के लिये आते थे । 
जब वे आते थे तब श्रीरामकृष्ण अपने अन्य भक्तों से उनकी पहिचान करा देते थे । 
एक दिन केदारनाथ श्रीरामकृष्ण के पास बैठे हुए थे तव नरेन्द्र वहां आया । 
श्रीरामकृष्ण के कहने से नरेन्द्र ने एक दो पद गाये । सुनते २ केदारनाथ उसी 
में तन्मय हो गये थे और उनके नेत्रों से अश्रुधारा बह रही थी । गाना समाप्त 
होने पर उस दिन केदारनाथ के साथ भी श्रीरामकृष्ण ने नरेन्द्र को विवाद करना 
में लगा दिया । केदारनाथ अपने कथन का अच्छा समर्थन करते थे ओर अपने 
विरुद्ध पक्ष वाले की विचार शेली की गलतियां स्पष्ट करके दिखा देते थे । वे यादि 
किसी प्रश्न पर कोइ अपूव उत्तर देकर उसे निरुत्तर कर देते थे ओर वह उत्तर 
श्रीरामकृष्ण को पसन्द आ जाता था तो वे हर एक से दिल खोलकर यही 
कहते थे कि--“ केदार ने उस दिन इस प्रश्न का ऐसा उत्तर दिया--” नरेन्द्र के 
साथ वाद होते समय उस दिन यह प्रश्न निकला कि “ भगवान्‌ यदि सचमुच 
दयामय है तो फिर उसकी सृष्टि में इतनी विषमता और दुःख, कष्ट क्यों हैं 
सिर्फ़ पेटभर अन्न न मिलने के कारण हजारो मनुष्य क्यों मरते हैं ? ”” इस पर 
केदार ने उत्तर दिया--“ दयामय होने पर भी, अपनी सृष्टि में दुःख, कष्ट, 
अपमृत्यु आदि रखने का इश्वर ने जिस दिन निश्चय किया उस दिन की सभा में 
उसने मुझे नहीं बुलाया तब उसने ऐसा क्यों निश्चय किया यह में केसे जानू £ ” 
यह सुनकर सव के सब हुँसने लगे । उस दिन तो नरेन्द्र की तीण तके शैली 
के सामने केदार को हारना पड़ा । 
केदारनाथ के चले जाने पर श्रीरामकृष्ण नरेन्द्र से बोले--“ क्यों रे ! 
कैसा है केदार देख लिया न ? कितनी भक्ति है ? ईश्वर का केवल नाम उसके 
कान में पड़ते ही उसकी आँखों से केसी अश्रुधारा बहने लगती है £ इश्वर का 
नाम कान में पड़ते ही जिसकी आँखों से अश्रुधारा बहने लगती हैँ, वह जीव- 
-न्मुक्त है । केदार बड़ा अच्छा मनुष्य है न १? 

नरेन्द्र का स्वभाव वड़ा तेजस्वी और अन्तःकरण पवित्र था । पुरुष होकर 
जो स्त्रियों के समान आचरण करते हों--फिर चाहे वह धर्म मार्गै में हो 
और बातों में हो--उनकी वह मन से घृणा करता था। दृढ़ संकल्प और निरन्तर 
उद्योग के बल पर ईश्वर प्राप्ति का प्रयत्न करना छोड़कर, स्त्रियों के समान रो २ 
कर इंश्वर-दर्शन की इच्छा करना वह पुरुषत्व का अपमान करना समझता था । 
ईश्वर पर सर्वथा भार सौंपने पर भी पुरुष पुरुष ही है । उसका मत था कि पुरुष 
को अपने पुरुषत्व के लिये उचित हो उसी रीति से ात्मसमपण करना चाहिये ४ 
इसलिये श्रीरामकृष्ण की बात उसे न जैंची और वह बोला--“ महाराज ! यह 
{ भला केस सममू ? आप जान सकते हें इसलिये आप वैसा कहते हैं सो 
शेक है । नहीं तो सिर्फ़ रोने गाने से अच्छे और बुरे की पहिचान नहीं हा 
सकती । देखिये न सिफ एक ओर टक लगाकर देखते रहिए तो भी आँखों में 

पानी आ जाता है; राधा की विरहावस्था के गाने सुनकर कई लोगों की आँखें > | 
डबडवा जाती हैं । पर वैसा होने का कारण भक्ति का उमड़ना न होकर, हः 
अपनी स्त्री का विरह याद आने के कारण या स्वयं अपने को उस अवस्था में : 
कल्पना कर लेने के कारण, उनकी आँखों में पानी आ जाता है। पर ऐसी 
अवस्था का अनुभव न रखने वाले मेरे समान मनुष्य को वैसे कई गाने सुनकर न 


बिल्कुल रोना नहीं आता । ” इस तरह अपने को न जैचने वाली बात को 
स्पष्ट रूप से उन्हें बता देने में नरेन्द्र कभी कमी नहीं करता था और श्रीराम- 
कृष्ण भी उसके इस प्रकार स्पष्ट वक्ता होने के कारण उस पर प्रसन्न होते थे । 


शु x 


पीछे बता चुके हैं कि श्रीरामकृष्ण के पास आना शुरू करने के पहिले 


नरेन्द्र ब्राह्मसमाज में जाया करता था । “ निराकार ईश्वर की ही उपासना में शज 
किया करूंगा ” इस आशय के समाज के प्रतिज्ञापत्र पर उसने हस्ताक्षर भी कर ८ 
दिया था । इसके पहिले से ही राखाल और नरेन्द्र का परिचय हो चुका था। 2 
राखाल ने समाज के प्रतिज्ञापत्र पर हस्ताक्षर किया था । नरेन्द्रनाथ जब श्रीराम- यु 

कुष्ण के पास आने लगा तब वहां भी राखाल को आते देखकर उसे बड़ी खुशी 

हुई । राखाल का शुरू से ही साकारोपासना की ओर आकर्षण था । ओर 

श्रीरामकृष्ण के उपदेश से उसकी यह सगुण भक्ति पुनः जागत हो गई । एक दिन 

नरेन्द्रनाथ दक्षिणेश्वर आया हुआ था । वहां उसने श्रीरामकृष्ण के साथ राखाल 

को भी मन्दिर में जाकर देवता को प्रणाम करते देखा । सत्यपरायण नरेन्द्र को 

i इससे क्रोध आ गया और उसने समाज के प्रतिज्ञापत्र पर किये हुए हस्ताक्षर 

का राखाल को स्मरण दिलाया और उसके वर्तमान आचरण के सम्बन्ध में 

उसकी कड़ी आलोचना की । गरीव वेचारा राखाल ! नरेन्द्र के सामने उससे कुछ 

बोलते ही नहीं वना और उस दिन से नरेन्द्र के सामने जाने में भी उसे डर 

लगने लगा । यह सव वात श्रीरामकृष्ण के कान में पहुँचने पर उन्होंने एक 

दिन नरेन्द्र को अलग बुलाकर उससे कहा--“ यह देख ! इसके बारे में 

राखाल से तू अब कुछ मत बोल | तुकको देखते ही वह डर से काँपने लगता है । 

अभी उसके मन की प्रवृत्ति साकारोपासना की ओर है । ऐसी अवस्था में वह 

क्या करे ? सभी को तेरे समान निर्गुण की धारणा पहिले से ही कैसे हो सकती 

टर है १” उस समय से नरेन्द्र ने राखाल को साकारोपासना के विषय में कभी 
दोष नहीं दिया । 


नरेन्द्र को उत्तम अधिकारी जानकर शुरू से ही श्रीरामकृष्ण उसको 

अद्वेत-तत्व का उपदेश दिया करते थे । उसके वहां आते ही वे उसे अष्टावक्र- 

संहिता आदि पुस्तकें पढ़ने को दिया करते थे । नरेन्द्र को ये सब ग्रन्थ नास्तिक 

विचारों से भरे हुए मालूम पड़ते थे । श्रीरामकृष्ण के आग्रह के कारण वे उन 

पुस्तकों को थोड़ा सा पढ़ते, और तुरन्त ही स्पष्ट रूप से कहने लगते-- 

“ इसमें और नास्तिकता में क्या अन्तर है? जीव जो उत्पन्न किया गया 

है, वह कहे कि में उत्पन्न कर्ता शिव हूं तो इसे शर क्या कहा जाय ? इसकी 

क्र अपेत्ता और अधिक पाप क्‍या कहीं हो सकता है? मैं ईश्वर हूं, तू इश्वर हैं, 


t 

जन्ममरणशील सभी पदार्थ इश्वर हैं--इसकी अपेक्षा भी क्या कोई अधिक 


विचित्र वात हो सकती है ? इन ग्रन्थकती ऋषियों के मस्तिष्क बिगड़ गये 
होंगे; अन्यथा वे इस प्रकार कभी न लिखते ! ” इसे सुनकर श्रीरामकृष्ण कुछ 
हँसते ओर कहते--“ अरे ! यादि ठुफको यह सव न जैँचता हो, तो तू मत 
मान, पर उन ऋषियों की निन्दा क्या करता हैं? और ईश्वर के स्वरूप की 
* इति * भी तू क्यों करता है ? तू सत्यस्वरूप ईश्वर की मनपूर्वक प्राथना कर 
ओर तुमको उसके जिस स्वरूप का निश्चय हो जाय उसी पर विश्वास रख 
तब तो ठीक हो जावेगा न ? ” तो भी वह श्रीरामकृष्ण के कथन पर ध्यान नहीं 
देता था और उन ग्रन्थो में वर्णित विषय का श्रीरामकृष्ण के पास और दूसरे 
लोगों के पास दिल खोलकर उपहास किया करता था ! 


श्रीरामकृष्ण उसके सम्बन्ध में कहा करते थे कि ज्ञानमार्ग का साधक होते 


हुए भी नरेन्द्र के अन्तःकरण में भक्तिभाव और कोमलता के गुण भी पूरण रूप से 


भरे हुए हैं। एक दिन नरेन्द्र को आते हुए देखकर श्रीरामकृष्ण हम लोगों की 
ओर रुख करके बोले--“ शुष्क ज्ञानी की आँखें क्या कभी इस तरह की होती 
हैं १ ज्ञान के साथ भक्ति भी उसके अन्तःकरण में भरी हुई है। केवल पुरुषोचित 
भाव ही जिसमें रहते हैं, उसके स्तन की ओर का भाग कभी भी काला नहीं. 
रहता है । महावीर अजुन का ऐसा ही था । ? 


नरेन्द्र के दक्तिणेश्वर आने पर कई वार उसको दूर से देखते ही श्रीराम- 


कृष्ण को भावावेश प्राप्त हो जाता था! फिर देहभान होने पर बहुत समय तक 
चे उसके साथ धार्भिक विषयों की चर्चा करते रहते थे । कई बार इस प्रकार 
की चर्चा चलते २ उन्हें गाना सुनने की इच्छा हो जाती थी और नरेन्द्र के गायन 
शुरू करते ही वे समाधिमम्न हो जाते थे । ऐसा होने पर भी नरेन्द्र अपना गानां 


जारी रखता था। श्रीरामकृष्ण को देह की सुधि आ जाने पर ने कई बार नरेन्द्र से 
कोई विशेष पद गाने के लिये कहते थे और सब के अन्त में “जो कुछ है, सेए 


CC-0. Gurukul Kangri Collection, Haridwar. 


TDA ONT 


Digitized By Siddhanta eGangotri Gyaan Kosha 


३१२ 


तू ही है” यह पद गाने के लिये कहते थे । इस प्रकार नरेन्द्र के आने से मानो 
उनका आनन्द उमड़ पड़ता था। र 


पीछे कह चुके हैं कि दक्षिणेश्वर के काली मन्दिर के घर में उस समय 
प्रतापचन्द्र हाजरा नामक एक सजन रहते थे । जप ध्यान आदि करने में वे 
बहुत सा समय विताते थे । उनके घर की साम्पत्तिक स्थिति अच्छी नहीं थी, 
ओर ईश्वर की भक्ति करने से उन्हें सम्पत्ति के प्राप्त हीने की इच्छा उनके 
मन में रहती थी । उनका यह कहना था कि--“ इश्वर की उपासना करने से 
वह हमारी सब प्रकार की इच्छाएँ पूरण करता है; उसके पास ऐश्वर्य की कमी 
नहीं है, इसलिये भक्त की इच्छा होने पर वह उसे सम्पत्ति भी देता है। ”? 
श्रीरामकृष्ण उन्हें शुरू से ही इस प्रकार की सकाम भक्ति न करके निष्काम 
भाव से भाक्ते करते रहने के लिये उपदेश दिया करते थे । वह उनको नहीं 
जँचता था । उनकी इच्छा थी कि श्रीरामकृष्ण के दर्शन के लिये जैसे अनक लोग 
आते हैं वैसे ही मेरे पास भी आया करें । इसी कारण आने वालों के साथ वे 
वेदान्त की दो चार गप्पें लगाकर उन पर अपना प्रभाव डालने का प्रयत्न करते 
थे और उनकी बुद्धि अच्छी होने के कारण उसमें वे कई बार सफल भी 
हो जाते थे। श्रीरामकृष्ण हम लोगों को. हाजरा महाशय से बहुत सा सम्बन्ध न रखने 
के लिये कहा करते थे । वे कहते--“ हाजरा बहुत गहरी बुद्धि वाला है, उसका 
कभी मत सुनो । ” 


वहां आने वाले लोगों में से कुछ दिनों तक नरेन्द्र के साथ उनकी अच्छी 

“घनिष्ठता हो गई थी। नरेन्द्र उनके साथ पाश्चात्य तत्ववेत्ताओं के मत के 

सम्बन्ध में कई बार चर्चा करता रहता था । परन्तु कोई विवादास्पद प्रश्न उठने 

पर नरेन्द्र के सामने उनको सदा हार माननी पड़ती थी। सदैव ही वे नरेन्द्र का 

` ` कहना बड़ी सावधानी से सुनते थे और इसीलिये नरेन्द्र भी उन पर खुश 
रहता था । उन दोनों की ऐसी दोस्ती देखकर हम लोग कई .बार हँसते २ 

कहते थे--“ अब कया कहें भाई ! हाज़रा महाशय हो गये हैं नरेन्द्र के दोस्त | ” 


एक दिन अद्वैत मत की बातें हो रही थीं; जीव और ब्रह्म की एकता 
की बात श्रीरामकृष्ण ने नरेन्द्र को कई प्रकार से समभाई। उनका सब कथन नरेन्द्र ' 
ने ध्यानपूर्वक सुना परन्तु वह उसे नहीं जँचा । इसके बाद नरेन्द्र नित्य के 
समान हाजरा महाशय के पास गया और उसी समय सुने हुए अद्वैत मत का 
उपहास करते हुए कहने लगा--“ यह कितनी विचित्र बात है ? कहते थे-- . 
घर ईश्वर, द्वार ईश्वर, वर्तन ईश्वर, पेड़ ईश्वर, तुम हम सभी ईश्वर हैं !--ऐसा 
होना क्या कभी भी सम्भव हो सकता है ? ” हाजरा महाशय ने भी नरेन्द्र के. 
कथन का समर्थन किया और वे दोनों ही जोर २ से हँसने लगे । श्रीरामकृष्ण 
उस समय भावावस्था में थे । नरेन्द्र के हँसने की आवाज़ सुनकर वे अपने 
पहिनने की धोती बगल में दबाकर बाहर आये और “ तुम्हारी क्या वातें हो रही 
हैं रे ९ ” कहकर हँसते २ नरेन्द्र के पास जाकर उन्होंने उसके शरीर को स्पर्श 
किया और आप समाधिमम हो गये । 


(1 


नरेन्द्रनाथ कहता था--“ श्रीरामकृष्ण के उस दिन के अद्भुत स्पर्श से. 
स्तणाध में सुझ में ऐसा विलक्षण भावान्तर हो गया । कितने आश्चये की बात 
थी | मुझको सचमुच,ही ऐसा दिखने लगा कि इस सारे ब्रह्माण्ड में ईश्वर के 
सिवायः और कुछ भी नहीं है । यह देखकर में सोचने लगा कि देखूं, मेरे मन की 
यही अवस्था कब तक टिकती है। पर उस दिन ती उस स्थिति में कोई 
अन्तर नहीं हुआ । घर लौटकर आया वहां भी वही स्थिति रही! जो २ दिखे 
वह सभी ईश्वर ही मालूम पड़े ! भोजन करने के लिये बैठा, वहां भी यही दिखने 
लगा कि थाली, कटोरी, अन्न, परोसने वाला, मैं खयं खाने वाला, यह सभी ईश्वर 
ही हैं! किसी प्रकार एक दो. कौर खाया पर आगे खाया ही नहीं गया! 
माता ने पूछा--' ऐसा चुप क्यों बैठा है? आज खाता क्यों नहीं है? ” 
तब में सचेत हुआ और फिर एक दो कौर खाकर चुप बैठ गया। दिन 

भर, खाते पीते, बोलते चालते, कॉलेज को जाते समय, ऐसा ही लगता 
था कि सव कुछ इश्वरमय ही है। शरोर किसी भूत द्वारा असित 
मनुष्य के समान सदा यही विचार मन में बना रहता था; दूसरा विचार 
ही मेरे मन में नहीं आता था ! रास्ते में चलते समय गाड़ी को सामने से 
आती हुईं अच्छी तरह देखकर भी उसके सामने से हटकर एक ओर चलने 
की प्रवृत्ति ही नहीं होती थी । ऐसा लगता था कि कया हज हं १ गाड़ी भी तो 
ईश्वर दी है न £ उसमें ओर मुझमें क्या अन्तर दे ? हाथ पेर मानो विल्कुल 
ढीले से लगते थे । ओर में कितना भी खाता था तो भी तृप्ति नहीं होती थी-- 
ऐसा मालूम हो कि इतनी देर तक मेने कहां खाया ? कोई दूसरा ही खाता था! 
खाने को बैट तो बीच में ही नींद झा जाती थी! फिर जागू और दो चार 
कौर खाऊँ ! किसी दिन तो में इतना खा डालता था कि उसका कोई हिसाव ही 
नहीं रहता था ! और आश्चर्यं यह है कि उससे स्वास्थ्य में कोइ गड्बड भी नहीं 
होती थी। यह सव हाल देखकर माता के सुँ का पानी उतर गया । वह 
बेचारी कहती थी--“ तुझको कुछ न कुछ हो गया हे; पर तू बतलाता नहीं हे । ? 
एकाध वार वह कहती--- अब इसका बचना कठिन दिखता हे ! ” भला यह 
सर्वेश्वर भाव जब कुछ कम हो तो यह सारा संसार स्वप्रवत्‌ मालूम पड़े ! 
हेदुया पुष्क्ररिणी ( तालाब ) के पास की रेल की पटरी पर सिर पटककर देखता 
था कि यह पटरी सच्ची है या स्वप्न में की है । हाथ पेर में शक्ति न रहने के 
कारण ऐसा मालूम होता था कि अब अवश्य ही अधथीग वायु हो जावेगा ! 
इसी अवस्था में बहुत दिन बीतने के वाद मेरा यह भाव कुछ २ कम हो चला 
ओर जब पूर्ववत्‌ देहस्मृति प्राप्त हुई, तब भेने समझा कि यही उस अद्वैत विज्ञान 
का थोड़ा सा अनुभव हे; तब तो शास्त्र में इसके विषय में जो कुछ लिखा है 
वह गलत नहीं है; और उसी समय से अद्भैत तत्व के सम्बन्ध में मेरे मन 
में कभी भी संशय नहीं हुआ । ” 

श्रीरामकृष्ण के सम्बन्ध में और भी एक अद्भुत घटना का वणन हमने 
नरेन्द्र के सुँह से सुना है । उसी समय से श्रीरामकृष्ण के विषय में हमारा मत 


> 


बिल्कुल बदल गया है । उस समय तक तो हम यही समभते थे कि जैसे ओर 
दूसरे साधु, संत रहते हैं, उन्हीं के समान श्रीरामकृष्ण भी एक साधु हैं; परन्तु 
नरेन्द्रनाथ के मुंह से नीचे लिखी वाती सुनकर हमें निश्चय हो गया कि श्रीराम- 
कृष्ण सामान्य साधु नहीं, वरन्‌ श्रीकृष्ण, श्रीचेतन्य, ईसामसीह आदि महापुरुषों 
की श्रेणी के महापुरुष हैं । वह वाती इस प्रकार हैः--- 
एक दिन दोपहर के समय हम लोग नरेन्द्रनाथ के घर गये ओर संध्या 
समय तक उसके साथ अनेक विषयों की चची करते रहे । वाद में उसके साथ 
हेडुया तालाव पर टहलने गये । आज नरेन्द्रनाथ बड़ा प्रसन्न था और श्रीराम- 
कृष्णा का अलभ्य सहवास प्राप्त करने से उसके मन पर जो परिणाम हुआ था, 
उसका वह तन्मय होकर वर्णन कर रहा था । उसकी वृत्ति अत्यन्त तल्लीन हो 
गई थी और उसी तल्लीनता की उमंग में उसके हृदय का आनन्द निम्नलिखित 
पद्‌ के रूप में बाहर छलक रहा था-- 
# प्रेमधन विलाय गोरा राय । 
चद्‌ निताई डाके आय आय । 
(तोरा के निवि रे आय । ) 
प्रेम कलसे कलसे ढालि--। 
तबू ना फुराय । 


hd निताई 1. > 
* अथै--गौरांग प्रेमधन बांट रहे हें । चाद निताई “आओ ? “ आओ ? 


पुकार रहे हैं। जिसकी इच्छा उसे लेने की हो वह आओ रे आओ । केसा 


आश्चर्य है घड़े पर घडे प्रेम के ढाले जा रहें हैं, पर वह कम नहीं पड़ रहा 
है । प्रेम के प्रवाह में सारा शान्तिपूर बहता जा रहा है. । गौरांग के प्रेम प्रवाह 
में सारा शान्तिपूर बह चला है। . 

प्रेमे शान्तिपूर डुबु डब नदे भेसे याय । 
( गोर प्रेमेर हिल्लोलेते, ) नद्‌ भेसे याय ॥ 


नरेन्द्र तन्मय होकर यह पद कितनी ही वार दुहरा २ कर गाता रहा । 
पद समाप्त होने पर वद स्वयं अपने से ही कहने लगा--“ सचमुच लूट मची 
हुई है । प्रेम कहो, भक्ति कहो, ज्ञान कहो, साक्ते कहो--जिसको जो चाहिये 
उसको गौरांग वही बांडता जा रहा है । यह केसी अद्भुत शाक्ते हे ! ( क्षण भर 
रुककर ) रात को दरवाज़े की संकल लगाकर विछीने पर पड़ा हुआ था कि 
इतने में एकाएक, इस शारीर के भीतर रहने वाले को आकर्षण करके ले जाकर 
दक्षिणेश्वर में उपस्थित किया और फिर वहां बहुत समय तक वार्तालाप और उपदेश 
होने के बाद फिर वहां से वापस घर में पहुँचा दिया । अद्भुत शाक्ति है यह! 
यह गौरांग यह दक्षिणेश्वर का गौरांग जैसा चाहता है वैसा कर लेता है। ” 


~ 


इस तरह श्रीरामकृष्ण के दिव्य सहवास में नरेन्द्र के दिन बीतते थे, 
तथापि धर्मजिज्ञासा की धुन में उसके पढ़ने में कोई कमी नहीं होती थी । क्योकि 
अन्य सभी विषयों के समान धर्मविषय को भी अपनी बुद्धि के बल से अपना 
लेने की पराक्रमपूण भावना उसमें थी। सन्‌ १८८१ में एफ्‌. ए. की परीक्षा 


हो जाने के बाद उसने मिल आदि पाश्चात्य तत्वशास्रज्ञों के ग्रन्थों का अध्ययन 


कर ही लिया था । अब डेकार्ट का “ अहंवाद, ? ह्यूम और वेन का “ नास्तिकवाद,' 
स्पायनोज़ा का “ अद्वेत चिद्ठस्तुवाद, ” डार्विन का “ उत्क्रान्तिवाद, ? केंट और 
स्पेसर का “ अज्ञेयवाद ” आदि भिन्न मतों के परिशीलन में उसका समय बीतने 
लगा । जर्मन तत्वज्ञं में से कैंट, हेगेल, शोपेनहार, फिफ्टे, आदि के. ग्रन्थ भी 
उसने पढ़ लिये । शरीर के भिन्न २ अवयवों, स्नायुओं आदि की पूर्ण जानकारी 
प्राप्त करने के लिये लगभग इसी समय वह बीच २ में मेडिकल कॉलेज में भी 
जाकर वहां के व्याख्यानों को सुना करता था । इस तरह १ ८८४ में बी. ए. की 

जानकारी प्राप्त कर ली थी और उसे मालूम हो चुका था कि इन सब 


वाली सद्वस्तु की पहिचान तक करा देने में सर्वथा ही असमर्थ हैं और यह 


तू ही समझा दे । ” वह अन्तयोमी तेरी इस प्राथना को अवश्य ही सुनेगा। 


“4 जया be दी आकर £ 


° 6) (0 I, 


Digitized By Siddhanta eGangotri Gyaan Kosha , 
३१७ 
परीक्षा पास होने के पूर्व ही पाश्चात्य तत्वज्ञानियों के मतों की उसने अच्छी 


मतमतांतरों की उलझन में पड़कर इश्वर प्राप्ति का निश्चित माग पा सकना तो 
दूर रहे, वरन्‌ इसके विपरीत ये सभी मत, मानबबुद्धि की सीमा के परें रहने 


जानकर तो उसके मन की अशान्ति ऑर भी आधिक बढ़ गई थी। 


ऐसा होते हुए भी, उसके मन को यह वात छू तक नह सकी कि मन 

को समझाने के लिये, व्यर्थ ही जिस पर चाहे विश्वास कर लू या चाहे जिसके 
कहने के अनुसार चलने लगूं । और इसीलिथे श्रीरामकृष्ण की भिन्न २ आध्या- 
त्मिक अवस्थां और अनुभवों की भी परीक्षा करके दे खने में उसने कोई कमी 
नहीं की । उसके सभी संशयो का छेदन करने वाला श्रीरामकृष्ण के समान गुरु 
यदि उसको न मिलता, तो उसका मन संशय सागर में कहां २ भटकता फिरता 
यह कौन कहे १ श्रीरामकृष्ण ने उसको स्पष्ट रूप से बता दिया कि- अन्तम 
करणापूचक की हुई प्राथना को ईश्वर सदा श्रवण करता है, और जिस प्रकार 
भरे ओर तेरे बांच में बातें हो रही हैं, उसकी अपेक्षा भी अधिक स्पष्ट 
रीति से ईश्वर को देख सकते हैं, उसका बोलना सुन सकते हैं, इतना ही नहीं, 
वरन्‌ उसको स्पर्श भी किया जा सकता है--यह बात में शपथपूर्वक कहने को 
तैयार हूं ! ” उसी तरह उन्होंने यह भी कहा कि “ ईश्वर के भिन्न २ स्वरूप 
केवल मन के खेल हैं, उनमें कोई सत्यता नहीं दै, ऐसा यदि तू समझता हो 
तो भी कोई हर्ज नहीं है; परन्तु इस जग का नियंता कोई एक ईश्वर हे इस बात 
पर भी यदि तेरा विश्वास हे, तो तू अन्तःकरण से इस प्रकार प्रार्थना कर कि 
हे ईश्वर ! तू कैसा है यह में नहीं संमता हूं; इसलिये तू. कैसा दै यह सुझको 


इस आश्वासन से नरेन्द्र के अस्वस्थ चित्त को धीरज प्राप्त हुआ और तभी से 

उसने साधनों का आरम्भ किया । एकान्तवास, अध्ययन, तपस्या और वारम्वार 
दक्षिणेश्वर जाने में ही अब नरेन्द्र का समय व्यतीत होने लगा । उसके पिता 
की इच्छा उसको वकील बनाने की थी, इसलिये उन्होंने उसे अभी से ही 
निमाई चरण बसु नामक सुप्रसिद्ध वकील के यहां काम सीखने के लिये रखः 
दिया था और उसका विवाह कर देने का निश्चय करके उन्होंने लड़की हूंदून 
भी शुरू कर दिया था । 


उन दिनों स्वयं श्रीरामकृष्ण ही बीच वीच में नरेन्द्र के घर जाया करते 
थे और उसे साधन भजन के सम्बन्ध में अनेक प्रकार के उपदेश दिया करते 
थे । भक्त लोगों के मुँह से नरेन्द्र के विवाह का विचार होते सुनकर श्रीरामकृष्ण 
के चित्त को चैन नहीं पड़ती थी और अन्य साधारण लोगों के समान नरेन्द्र 
भी कहीं संसारी न बन जाय, इस भय से उनके मन में बड़ी हलचल पेदा हो 
गई थी ! माँ बाप के सुख के लिये, ओर उन्हें दुःख न हो यह सोचकर, 
शायद नरेन्द्र विवाह कर ही न डाले ऐसा सोचकर, वे उसे ब्रह्मचर्यं पालन के: 
प्रति उत्साहित किया करते थे । वे कहते थे--“ बारह वर्ष तक अखण्ड ब्रह्मचर्य 
पालन करने से मनुष्य की मेधानाड़ी खुलती है, तब - उसकी बुद्धि अत्यन्त सूच्म 
विषय में भी प्रवेश कर सकती है और उसको आकलन कर सकती 
है । इस प्रकार की बुद्धि की सहायता से ही, ईश्वर का साक्षात्कार प्राप्त किया 
जा सकता है; इस प्रकार की शुद्ध बुद्धि ही उसकी धारणा कर सकती है।? 
क श्री जगदम्बा के पास अत्यन्त करुणा के साथ कहते रहते थे--“ माता ! 
नरेन्द्र को संसार में मतं जकड़ । उसके विवाह के मनसूवे को रद्द कर दे! ” 
वाद में जब जगदम्वा ने उन्हें बता दिया कि--“ नरेन्द्र का विवाह नहीं होगा” 
तब कहीं उनके जी में जी आया और वे उसके सम्बन्ध में निश्चिन्त हुए 
विवेकानन्द कहते थे--“ एक दिन श्रीरामकृष्ण मुझको ब्रह्मचर्यं पालन का-उपः 


देश करते थे कि मेरी आजी ने वह वात सुनकर मेरे माता पिता को वता दी !. 

तब तो इस भय से कि सन्यासी की संगति में में कदाचित्‌ सन्यासी ही न हो 
जाऊँ, उन्होंने मेरे विवाह का प्रयत्न बहुत ज़ोरो से शुरू कर दिया । पर इसका 
क्या उपयोग ? श्रीरामकृष्ण की प्रबल इच्छा शाक्ति के सामने, उनके सभी 
प्रयत्न निष्फल हुए । कई बार तो ऐसा भी होता था कि और सब-बाते तो ठीक 
हो जाती थीं पर एकाध बिल्कुल साधारण बात पर से ही विवाह की बातचीत टूट 
जाती थी । भला ! “ इस सन्यासी की संगत छोड दे--” ऐसा भी नरेन्द्र से 
कहने की कोई हिम्मत नहीं करता था । क्योंकि उसका तेज़ स्वभाव सभी को 
विदित था और उसकी इच्छा के विरुद्ध कोई भी काम उससे करने के लिये 
कहने पर उसका उलटा ही परिणाम होगा ऐसा भय उन्हें लगता था । अस्तु-- 


श्रीरामकृष्ण के दिव्य सहवास में उसके दिन इस समय कैस आनन्द से 
बीतते थे, इस सम्बन्ध में बाद में वह हम लोगों को कई बार बताया करता था 
कि-“ श्रीरामकृष्ण के सत्संग में दिन केसे आनन्द से जाते थे इसकी कल्पना 
रों को करा सकना कठिन है.। खेलना, गप्पें शप्पें करना, इत्यादि साधारण 
बातों में भी वे हम लोगों को सदा उच्च श्रणी की शिक्षा, हमारे विना मालूम 
हुए किस प्रकार दिया करते थे उसका अब स्मरण करके मन चकित हो 
जाता हे ! जैसे कोई शक्तिशाली पहलवान .अपने छोटे से शिष्य के साथ कुश्ती 
खेलते समय, स्वयं सावधान रहते हुए, किसी समय मानो स्वयं बड़े प्रयत्न से 
उसको पटक रहा हे ऐसा दिखा देता है; या किसी समय स्वयं ही उस शिष्य 
द्वारा गिराया जाता है; और इस प्रकार उसके आत्मविश्वास को बढ़ाया करता 
है । वही हाल श्रीरामकृष्ण का हम लोगों के साथ के बर्ताव में रहता था । हमारे 
मन को ज़रा भी दुःख न पहुँचाते हुए वे हमारे दोष हमें दिखा दिया करते थे । 
वे हमारे छोटे से भी गुण की प्रशंसा करके उसे और अधिक बढ़ाने के लिये 
हमें उत्तेजना दिया करते थे। और किसी वासना के फंदे में पड़्कर हम अपने 
जीवन का ध्येय नष्ट न कर डालें, इस उद्देश से वे हमारे प्रत्येक आचरण की 

बारीकी से जाँच करते थे, और हमें सदा सत्‌ और असत्‌ का विचार करते रहने 
के लिये सिखाते थे। आश्चर्य की बात तो यह है कि वे हमारे प्रत्येक व्यवहार को 
वारीकी से देख रहे हैं यह बात हमें उस समय कभी भी मालूम नहीं पडती थी ! 
उनकी शिक्षा देने की और मनुष्य बनाने की अपूव कुशलता इसी सें थी ! 
श्रीरामकृष्ण के साधनस्थल पंचवटी में ही हम लोग ध्यान धारणा आदि किया 
करते थे । ध्यान धारणा ही नहीं वरन्‌ गप्पें शाप्पें, खेलकूद आदि भी हम लोग 
वहीं किया करते थे । बहुधा श्रीरामकृष्ण भी वहीं आया करते थे । और जब वे 

वहां रहते थे, तव तो मानो आनन्द की वाढ आ जाती थी । वहां हस . लोग 
छुवौवल खेलते, पेड़ों पर चढते, माधवी लता के नीचे लटकती हुई मजबूत 
रस्सी से झूला झूलते, और कभी तो वहीं रसोई भी बनाते एक दिन सुभझको 


रसोई बनाते देखकर श्रीरामकृष्ण ने स्वयं भी वहीं भोजन किया ! वे व्राह्मण 
के सिवाय दूसरे के हाथ का अन्न नहीं खा सकते थे। यह वात मालूम रहने के 
कारण, हम लोगों ने उनके लिये पहिले से ही श्री जगदम्वा के प्रसाद की 
व्यवस्था कर रखी थी । परन्तु श्रीरामकृष्ण ने मेरे ही हाथ का भोजन करने 
का हठ किया । वे बोले-- तेरे समान शुद्ध सत्त्व गुणी मनुष्य के हाथ का अन्न 
खाने में कोई दोप नहीं लग सकता ! ? उनके ऐसा करने में मैंने बहुत आपत्ति 
की; पर फिर भी उन्होंने उस ओर ध्यान ही नहीं दिया, और मेरे हाथ का 
अन्न बड़े आनन्द के साथ खा लिया ! ” अस्ठु-- 

पर ये आनन्द के दिन बहुत समय तक नहीं रहे । सन्‌ १८८४ में बी. ए. 
परीक्षा का फल प्रकाशित होने के पूवे ही नरेन्द्र के पिता का अकस्मात्‌ देहान्त 
हो गया ओर गुहस्थी का सारा बोझ उसी पर आ पड़ा। विश्वनाथ वावू ने 
अपने रोज़गार में बहुत सा पेसा कमाया था, पर वे वडे खूर्चीले स्वभाव के थें, 
इसलिये वे अपने पीछे कुछ भी नहीं छोड़ गये । इतना ही नही वरन्‌ वे कुछ 
कज भो शेष छोड़ गये थे आमदनी कुछ भी नहीं ओर खच ज्यों का त्यो 


~ 

चना हुआ है, ऐसी विकट परिस्थिति में उस मान और अमीरी में वढे हुए कुठम्ब' 
की जो दशा हुई होगी वह कल्पना के बाहर है ! कुछ समय तक तो नरेन्द्र 
'किंकतेव्य मूढ़ हो गया । उसको सव ओर अन्धकार दिखाई देने लगा। पर 
चुपचाप बैठने से केसे काम चले । घर में ५-६ आदमी खाने वाले थे, उनका क्या 
प्रबन्ध किया जावे ! इस बात को सोचकर कोई नोकरी पाने का प्रयत्न भी 
उसने किया । पर कहीं नौकरी भी मिलने के चिन्ह नहीं दिखते थे। ऐसी दशा 
में ३-४ मास बीत गये और उसके कुटुम्ब की दशा उत्तरोत्तर अधिक खराष 
होने लगी । 


नरेन्द्र पर ऐसा प्रसंग आते देखकर श्रीरामकृष्ण के चित्त में बड़ी करुणा 
उत्पन्न हो गई । अपने पास आने वाले लोगों से नरेन्द्र के घर की परिस्थिति 
बतलाकर वे कहते थे-“ अरे रे ! बेचारे पर कितना बुरा प्रसंग आ पड़ा है! उसको 
एकाध नोकरी मिल जाय तो कितना अच्छा हो ! ” ऐहिक सुख-दुःखों के विषय 
में सवथा उदासीन रहने वाले श्रीरामकृष्ण के मुँह से नरेन्द्र के सम्बन्ध में ये 
उद्गार सुनकर सभी को वड़ा आश्चर्य होता था । श्रीरामकृष्ण हर एक के पास 
उसके विषय में ऐसी बातें कहा करते हैं यह वात एक दिन नरेन्द्र के कान में 
पड़ी । अपने मानी स्वभाव के कारण उसे यह विल्कुल ही पसंद नहीं आया । वह 
तुरन्त ही श्रीरामकृष्ण से बोला--“ महाराज ! आप ने यह क्या कर रखा 
है मेरे जैसे एक यःकश्चित्‌ चुद्र मनुष्य के बारे में हर एक के पास इस 
तरह दीन वचन कहना आप को शोभा नहीं देता [| ” यह बात सुनकर 
श्रीरामकृष्ण की आँखों में पानी आ गया और वे आँसू बहाते हुए बोले-“ नरेन! 
नरेन! जुरूरत पड़ने पर हाथ में झोली लेकर मैं तेरे लिये घर २ भिक्षा मागने 
को भी तैयार हूं रे ! फिर तेरे लिये लोगों के पास इतनी सी बात कहने में मुझे 
तुच्छता कैसे मालूम हो सकती है ? ” 


भा. २ रा. ली. २१ 

इस कष्टमय अवस्था का वृत्तान्त बाद में कभी २ नरेन्द्र बताया करता था । 
वह कहता था-“ उन दिनों नोकरी की तलाश में मैं सारा दिन भूखा, नंगे पेर, 
धूप में, प्यास में, लगातार घूमता ओर लगभग संध्या समय हताश होकर घर 
वापस लोटता । यह प्रतिदिन का क्रम बन गया था । कभी कोई साथ रहता था 
ओर कभी नहीं रहता था । बहुत दिनों तक भटकने पर जब नौकरी मिलने के 
कोई चिन्ह नहीं दिखाई दिये, तव मेरा मन अत्यन्त हताश हो गया । ऐसा मालूम 
पड़ने लगा कि यह संसार दुर्वल और दरिद्री लोगों के लिये नहीं है और 
यह दैवी सृष्टि नहीं है, शैतान की बनाई हुई है । थोड़े ही दिनों के पूर्व जो लोग 
सुझोको सहायता करने का अवसर पाकर अपने को धन्य मानते थे, वे ही मुझे 
इस समय जानबूझकर टालने लने। एक दिन दोपहर के समय में तेज़ धूप में 
घूमते २ बिल्कुल थक गया शर मेरे पैर में फफोले आ गये थे, इसलिये मैदान 
में पुतले की छाया में में थोडे समय के लिये लेट गया । उस दिन मेरे साथ मेरे 
एक दो मित्र भी थे। उनमें से एक, मेरे दुःख से दुःखी होकर मेरी उस दीन 
अवस्था में मुके धीरज देने के लिये “ दीनानाथ दयालु दयानिधि हरें सभी 
दुःख तेरे ” आदि भजन गाने लगा। पर उसे सुनकर मुझे ऐसी पीड़ा होने 
लगी मानो कोई मेरे सिर पर डंडा मार रहा हो! माता ओर भाई-वहिनों की 
दीन और असहाय अवस्था का चित्र मेरी आँखों के सामने खिंच रहा था और 
दुःख, अभिमान और निराशा से अन्तःकरण में खलबली मच रही थी । इससे में 
एकदम चिल्ला उठा-“ बस ! बस ! बन्द कर। पेट की चिन्ता जिसको न मालूम 
हो, मूख की व्याकुलता की जिसको कल्पना न हो, उन्हीं को आराम कुर्सी 
पर हाथ पैर पसारकर पंखे की हवा खाते २ तेरा यह पद्‌ सुनना 
मीठा लगेगा ! मुझको भी यह पहिले मीठा लगता था। पर सचमुच अब मुझ पर 
इस विपत्ति के प्रत्यक्ष आ पड़ने पर उस पद्‌ का गाना . मेरी दिल्लगी करने के 
समान है । ” मेरे इस आक्षेप से उस वेचारे को बड़ा बुरा लगा। मेरे मन की. 
उस समय क्या दशा थी उसे वह बेचारा क्या जाने ? 

“ उन दिनों, प्रातःकाल उठते ही, सब से पहिले. में किसी के बिना 
जाने यह देख लेता था कि घर में सब के लिए काफी खाने का सामान है याः 
नहीं । यदि नहीं होता था तो में माता से यह कहकर तुरन्त ही घर से बाहर चलाः 
जाता कि “ आज मुझे! एक जगह भोजन करने के लिये जाना है।? और 
एक पेसे की कोई चीज़ लेकर खा लेता या निराहार ही दिन बिता देता था। पर. 
किसी को कुछ मालूम नहीं पड़ने देता था । दुख में सुख की बात इतनी ही थी. 
कि, ईश्वर मंगल मय है, इसके सम्वन्ध में मेरे मन में कभी भी शंका नहीं | 
हुई | प्रातःकाल उठते ही प्रथम उसका नामस्मरण करके फिर अन्य कार्य 
प्रारम्भ करता था । एक दिन में इसी तरह नामस्मरण कर रहा था कि मेरी. 
माता एकदम चिल्ला उठी, “ वस रे दुष्ट | चुप रह । बचपन से ही लगातार 
भगवान्‌ भगवान्‌ करता है उसीने तो ऐसी दशा कर दी है । उसके ये 
शब्द मेरे कलेजे में तीर के समान चुभ गये । में अपने मन में कहने लंगा-- 
“ ईश्वर सचसुच में है क्या? यदि है तो वह मेरी इतनी करुणापूर्ण प्रार्थना 
को क्यों नहीं सुनता १ ईश्वरचन्द्र विद्यासागर कहा करते थे कि “ ईश्वर यदि सच- 
सुच दयामय होता, तो उसकी सृष्टि में इतना दुःख-दारिद्य क्‍यों रहता ? ” 
इस बात का स्मरण हो आया और हृदय संशयग्रस्त हो गया । 


“ कोई भी वात छिपाकर या चोरी से करने का मेरा स्वभाव कभी भी 


नहीं था । अतः ईश्वर नहीं है और यदि है भी तो उसी को लिये हुए उसकी 


आराधना करते रहने में कोई लाभ नहीं है, यह वात मैं उस समय साफु २ 
कहने लगा ! इसका परिणाम यह हुआ कि थोड़े ही दिनों में हर एक कहने 


लगा कि “ नरेन्द्र नास्तिक हो गया । ? इतना ही नहीं वरन्‌ मैंने किसी २ से 
` यह भी कहने में कमी नहीं की कि-- संसार के दुःखों को क्षण भर भूलने के 


लिये यदि कोई मद्यपान करने लगे, या वेश्यागृह जाना शुरू करके उसी में 
सुख मानने लगे, तो मैं उसको उसके लिये दोषी नहीं ठहराऊंगा । इतना हीः 

नहीं वरन्‌ संसार के दुःख और कष्टो को भूलने के लिये यदि यही एक मार्ग 
और इस बात का निश्चय मेरे मन में हो जाय तो में भी इसी मार्ग का अवम्लबन 
करने में कभी आगे पीछे नहीं सोचूंगा ! ? 


“ बस ! हो चुका ! जाते २ यह बात स्वयं श्रीरामकृष्ण के कान में 
पहुँची । बीच २ में भक्त मण्डली में इस विषय की चर्चा होने लगी, कोई कोई 
तो मेरी यह हीन दशा देखने के लिये खुद ही मेरे पास आने लगे ! मेरे आचरण 
के सम्बन्ध में लोगों को इतना संशय हो गया इस वात का मुझे वड़ा खेद हुआ 
ओर मेरा मानी स्वभाव पुनः जागृत हो उठा और मेरे पास आने वाले लोगों के 
साथ में इश्वर के अस्तित्व के विषय में ज़ोर शोर से वादविवाद करने लगा । 
लोगों का यह निश्चय होते देख, कि मेरा सच सुच ही अधःपतन हो गया है, 
मुझे अच्छा लगता था और में मन में कहता--* अच्छा हुआ, अब यह 
श्रीरामकृष्ण के कान में पड़ने पर उन्हें भी निश्चय हो जावेगा । ? और मुझे 
ऐसा लगता था कि-- मनुष्य के भले और बुरे मत की इस संसार में यदि इतनी 
थोड़ी कीमत है, तो श्रीरामकृष्ण का भी मत बुरा हो जाय तो उसमें क्या 
हरज है? ” पर हो गई बात कुछ और ही। मैंने सुना कि मेरे अधःपतन की यह 


बात जानकर श्रीरामकृष्ण प्रथम तो बिल्कुल कुछ भी नहीं बोले । पर 


जब बाद में भवनाथ रोते २ उनके पास जाकर बोला--- महाराज, नरेन्द्र 
का ऐसा हाल होगा यह तो कभी स्वप्न में भी ख्याल नहीं था।? तब वे 
एकदम चिल्ला उठे-- चुप बैठे रे लड़को ! माता ने वतलाया है कि वह कभी 
भी बुरे मार्ग में प्रवृत्त नहीं होगा । यदि तुम लोग पुनः कभी इस प्रकार मेरे पास 
बोले, तो में तुम लोगों का मुख तक नहीं देखूंगा ! ? 


“ पर इस तरह जबरदस्ती नास्तिक बुद्धि का प्रदर्शन करने से क्या होता है ? 
बाल्यकाल से और विशेषकर श्रीरामकृष्ण के दर्शन के समय से जो अनुभव 
आस्त हुआ था, उसके कारणा तुरन्त ही ऐसा मालूम होता था--' छिः ! ईश्वर 

नहीं है ऐसा केसे हो सकता है? ईश्वर तो होना ही चाहिये; नहीं तो, यही 
कहना होगा कि इस घोर संसार में जीवित रहने का कोई मतलब ही नहीं है ॥ 
कितने भी दुःख क्यों न आवें, तो भी उसके दर्शन करने का मार्ग अवश्य ही 
हंद निकालना होगा । ? इस प्रकार के परस्पर विरोधी विचारों के वीच में मन 
डाँवाडोल होने लगा । 


“ ग्रीष्मकाल बीत गया और वर्षा आरम्भ हो गई तो भी मैं नौकरी के. 
लिये प्रतिदिन भटकता ही रहा । एक दिन में दिन भर भूखे ही पानी बरसते में 
घूमते २ हैरान हो गया और लगभग संध्या समय इतना थक गया कि में अब 
आगे एक कृदम भी नहीं रख सकता था । आँखों के सामने अ्रंधेरा छा गया 
ओर में वैसे ही किसी के बरामदे में लेट गया । उसी दशा में मेरा कितना समय 
बीता सो में नहीं कह सकता । पर मुझे इतना तो स्मरणा है कि मन के परदे 
पर नाना प्रकार के चिन्ता के चित्र खिंचने लगे और मिटने लगे । एकाएक ऐसा 
मालूम हुआ कि मानो मन पर से एक २ परदा कोई दूर हटा रहा है और 
ईश्वर न्यायी है कि नहीं, उसकी सृष्टि में इतनी विषमता क्यों है, इत्यादि जिन 
२ समस्याओं के इतने दिनों तक हल न होने के कारण मन चंचल हो गया 
था, उन वातां को कोई समभा रहा है ! यह देखकर मेरे सब संशय दूर 
हो गये, मन आनन्द से पूर्ण हो गया और शरीर में एक प्रकार की अद्भुत स्फूर्ति 
आगई, सारी थकावट दूर हो गई और तत्त्ण ही में उठकर घर चला आया, 
ओर देखता हूं तो रात थोड़ी ही शेष थी। 


“ उसी दिन से में स्तुति और निन्दा के विषय में पूर्ण उदासीन बन 
गया; और मेरे मन में यह निश्चय हो गया कि “ पैसा कमाने और कुटुम्ब 
का पोषण करने के लिये ही मेरा जन्म नहीं हुआ है” और ऐसा निश्चय 
होते ही में अपने पितामह के समान संसार-त्याग करने की तैयारी चुपचाप 
ह करने लगा । दिन भी निश्चित हो गया। इतने ही में यह सुना कि उस 

दिन श्रीरामकृष्ण कलकत्ते में किसी भक्त के घर आने वाले हैं। यह सुनकर 
मैंने सोचा--- बस्‌ ! ठीक हो गया । एक वार अन्तिम गुरुदशीन करके संसार 
को सदा के लिये “राम राम ? कर लूंगा।? श्रीरामकृष्ण से भेंट होते 
ही वे बोले--  श्राज तुमको मेरे साथ दक्षिणेश्वर चलना होगा । मैंने बहुत 
टालमटोल किया पर उन्होंने एक न मानी । वचने का कोई उपाय न देखकर 
मैं उनके साथ गाड़ी में बैठकर रवाना हुआ । रास्ते में वे मुझसे एक भी 
वात नहीं बोले। गाड़ी से उतरते ही और दूसरों के साथ में भी 
उनके कमरे में जाकर बैठ गया । थोडे ही समय में उन्हें भावावेश हो आया 
और वे पलंग पर से उतरकर मेरे पास आये र मेरे गले में हाथ डाल 
कर आँसू बहाते २ गाने लगे-- 


कथा बलते डराई", ना बलते ओ डराई 
र २ ANS ° त 
(मार) मने सन्द्‌ हय बुकि तोमाय हाराइ, हा --राई ! 


इतने समय तक मैंने किसी तरह बड़े कष्ट से अपने मन को रोककर रखा था, 
पर अव मुझसे नहीं रहा गया। कणठ भर आया और उनके समान मेरी भी 
आँखों से आँसू बहने लगे ! मुझे निश्चय हो गया कि श्रीरामक्कष्ण सब कुछ 
जान गये | हम दोनों का यह विचित्र आचरण .देखकर सब लोग चकित हो 
गये । धीरे २ श्रीरामकृष्ण को देह की सुधि हो आई और एक मनुष्य के ऐसा 
हाल होने का कारण पूछने पर वे कुछ हसकर बोले-- ऊँ: कोई खास बात 
नहीं है। हमको यों ही कुछ हो गया, बस! ? पीछे, रात्रि के समय और 


१ डरता हूं २ संशय 
% बोलने में भी डर लगता है, न बोलने में भी डर लगता है। 


मेरे मन में संशय होता है कि भें शायद तुमको खो बेटं ! 

सव को अलग हटाकर, मुझको अपने पास बुलाकर वे बोले, “ मुझको मालूम है 
कि तू माता--जगदम्वा के काम के लिये यहां आया है, तू संसार में कमी 
नहीं रह सकता; तो भी जब तक में हूं, तब तक तो तू मेरे लिये संसार में रह।? 
ऐसा कहकर श्रीरामकृष्ण पुनः फूट २ कर आँसू वहाने लेग ! त 

“ श्रीरामकृष्ण से विदा लेकर भें पुनः घर लौटा और पुनः मेरे पीछे 
संसार की अनेक चिन्ताएँ लग गई । नौकरी ढूंढने के लिये मेरा पुनः पूर्ववत्‌ 

. भटकना शुरू हो गया । अन्त में भें एक वकील के यहां मुन्शी का काम करके, 

और कुछ पुस्तकों का भाषान्तर करके थोड़ा बहुत पैसा कमाने लगा । पर 
कमाई का कोई निश्चित साधन न रहने के कारण, घर की स्थिति ज्यों की 
त्यों बनी रही । कया किया जाय कुछ समक में नहीं आता था । एक दिन मन 
में आया कि “श्रीरामकृष्ण की बात तो ईश्वर मानता है न? तो ऐसा ही 
करना चाहिये जिससे घर के लोगों को खाने पीने का कष्ट न हो । ? यही प्रार्थना 
ईश्वर से करने के लिये श्रीरामकृष्ण के पास धरना देकर बैठना चाहिये । तब 
सव ठीक हो जायगा । मेरे लिये इतनी वात वे अवश्य करेंगे । इस. विचार से 
मन में स्फूर्ति आई और जल्दी २ तत्काल ही मैंने दक्षिणेश्वर की राह ली। वहां 
पहुँचते ही मैं तुरन्त श्रीरामकृष्ण के कमरे में गया और उनसे बोला-“ महाराज ! 
मेरे घर के लोगों के लिये अन्नवत्र की कोइ व्यवस्था कर देने के लिये आपको 
जगदम्बा से प्रार्थना करना ही चाहिये ! में उनके कष्टों को देख नहीं सकता । 

श्रीरामकझृष्ण--अरे भाई ! यह इस तरह की बात मुझसे बोलते नहीं 

` चनेगी। तू ही यह बात उसके कान में क्यों नहीं डालता ! तू माता को नहीं 

मानता, इसीलिये तो ठुझको ऐसे कर होते हैं । 

मैं--मुझकों तो साता की जानकारी भी नहीं है । आप ही मेरे लिये माता | 
से इतना कह दीजिये.। आपको इतना करना ही चाहिये । में आपको आज 
किसी तरह नहीं छोडूंगा । 

इस पर श्रीरामकृष्ण बड़े प्रेम से बोले--' नरेन ! तुझे मैं क्या वताऊँ ? 
मैंने कितनी ही वार माता से कहा होगा कि “ माता ! नरेन्द्र के दुःख कष्टों 
को दूर कर । ) पर तू माता को नहीं मानता इसीलिये तो माता उधर ध्यान भी 
हीं देती ! पर जब तेरा इतना आग्रह ही है तो ठीक है, आज मंगलवार है, में 
ई कि तू आज रात को माता के मन्दिर में जाकर उसे प्रणाम कर और 
तुकका जो चाहिये सो तू ही माँग ले । माता तुझको वह अवश्य देगी । मेरी 
माता चिन्मयी, ब्रह्मशाक्ते--केवल इच्छा-मात्र से संसार को निर्माण करने वाली 
है । कहीं उसी ने ठान लिया तो वह क्या नहीं कर सकती १? 


“` इस आश्वासन से मेरे मन में टढ विश्वास उत्पन्न हो गया कि श्रीराम- 
कुष्ण ही जब इस तरह कह रहे हैं, तब तो केवल प्राथना करते ही सव दुःख 
अब अवश्य ही दूर हो जावेंगे ! मन अत्यन्त उत्करिठत हो गया--और दिन 
एक वार कब जाता है और रात केसे होती है ऐसा लगने लगा । धीरे २ रात 
हुई । एक प्रहर रात्रिं बीतने पर श्रीरामकृष्ण ने मुझे माता के मन्दिर में जाने के 
लिये कहा । में रवाना तो हुआ पर मन में एक प्रकार का विचित्र नशा सा 


छा गया था, पेर थर २ कांप रहे थे और अब अपने को माता का दर्शन 


होगा ओर उसके शब्द सुनने को मिलेंगे, इसी भावना में और सब 
चिन्ताओं और विचारों का विस्मरण हो गया और यही एक वात मन 
में घूमने लगी। मन्दिर में गया और देखा तो यही दिखाई दिया कि 
माता सचमुच चिन्मयी है और जीवित है ओर उसके शरीर में से रूप, 
प्रेम, लावण्य, करुणा मानो प्रवाहित हो रही हे । यह देखकर भाक्ति और प्रेम 
से मेरा हृदय भर आया ओर भें विव्हल होकर गद्गद अन्तःकरण से बारम्बार 
प्रणाम करते हुए कहने लगा-- माता ! विवेक दे, वैराग्य दे, ज्ञान दे, भाक्ते 
दे और जिस प्रकार सुझको तेरा दर्शन निरन्तर प्राप्त हो वही उपाय कर ! ? 
मत को बहुत शान्ति मिली । जगन्माता के सिवाय और सभी -विचारों को में 

भूल गया और अत्यन्त आनन्द के साथ श्रीरामकुष्ण के कमरे की ओर वापस 
लौटा । 
“ मुझको देखते ही उन्होंने पूछा--' क्यों रे ः सांसारिक दुःख और 
कट्टे को दूर करने के लिये तूने माता से प्राथना की कि नहीं ? ? इसे सुनते 
ही, जैसे कोई हिलाकर जगा देवे उस तरह, चाकित होकर में बोला--' श्ररे रे ! 
सचमुच ही में तो यह सब भूल ही गया, अब कया करूं १ ! श्रीरामकृष्ण 
वोले-- जा, जा, पुनः जा, और पुनः प्रार्थना करके आ ।? मैं पुनः मन्दिर 
में गया, और जगन्माता के सामने जाते ही पुनः सब भूलकर भक्ति और ज्ञान 
देने के लिये उससे प्रार्थना करके लौट आया ! मुझको देखते ही हँसते २ 
श्रीरामक्रष्ण वोले--* योरे ! अब भी ठीक २ प्रार्थना की या नहीं? ? इसे 
सुनकर मुक्ते पुनः स्मरण हुआ और मैं बोला--“ नही महाराज ! माता को 
देखते ही में सारी बातें भूल गया और पुनः भक्ति-ज्ञान के लिये ही प्राथना 
करके चला आया ! अब केसा होगा ६ ? श्रीरामकृष्ण बोले- वाह रे पणिडत ! 
थोड़ा सावधान रहकर इतनी सीधी साधी प्रार्थना भी ठुझसे ठीक २ करते नहीं 
बनी १ इधर देख, चाहता है तो तू फिर भी एक बार जा और प्रार्थना करके 
अआ । जा भला जल्दी ! * मैं पुनः गया, परन्तु मन्दिर में प्रवेश करते ही मुझ- 
को मन में वडी लज्जा होने लगी । में मन में बोला--“ यह कितनी चुद्र बात मैं 
जगन्माता से माँगने के लिये आया हूं £ राजा प्रसन्न हो गया और उससे क्या 
माँगा, “ कुम्हड़ा ! › मेरी भी तो इसी प्रकार की मूर्खता होगी ! ' ऐसा सोच- 
कर में जगन्माता को पुनः २ प्रणाम करके कहने लगा--' माता ! मुझे और 
कोई भी चीज़ नहीं चाहिये; केवल ज्ञान और भक्ते दे! ? मन्दिर से वापस 
लौटते समय सारा नशा उतर गया और मालूम पड़ने लगा कि यह सब श्रीराम- 
कृष्ण का ही खेल होना चाहिये ! नहीं तो, तीन तीन बार मन्दिर जाकर ऐसा 
कैसे होता ? श्रीरामकृष्ण के कमरे में जाते ही में उनके पास धरना देकर बैठ 
गया आरे बोल्ला--' यह सब कुछ नहीं है, महाराज ! सब आप ही का खेल 

है | अब आप ही को मेरे लिये माता से प्रार्थना करना होगा। ? इस पर वे 
बोले--“ क्या करूं रे ? में किसी के लिये भी ऐसी प्राथना आज तक कभी भी 
नहीं कर सका; ऐसी बात मेरे मुँह से बाहर ही नहीं निकलती । इसीलिये तो 
तुझसे कहा कि तू माता के पास जो चाहे सो माग ले । माता तुझे वह वस्तु 
अवश्य ही देगी । पर तुझको इतनी सीधी सी बात भी करते नहीं वनी । तेरे 
भाग्य में संसार सुख नहीं है, उसे मैं भी क्‍या करूं 2 ? में इस पर थोड़े ही 
चुप बैठने वाला था ? में पुनः बोला--“ कुछ नहीं, महाराज ! आज में आपको 
छोडता ही नहीं; आपको इतनी बात तो करनी ही होगी; मुझे निश्चय है कि 
आप यदि मन में ले लेवें तो सब कुछ हो जावेगा । ”. उन्होंने जव देखा कि 
यह किसी तरह नहीं मानता तब वे बोले--“ अच्छा तो, जाओ, तुम लोगों को 
रूखे सूखे अन्न और मोटे वत्र की कमी नहीं होगी ! ' और तब से हमारी 
सभी कठिनाइयाँ * किसी न किसी तरह दूर होती गई । ” 


नरेन्द्र के जीवन में उपरोक्त घटना बड़े महत्त्व की हे । इतने दिनों तक 

ईश्वर के साकार स्वरूप पर उसका विश्वास नहीं था । इतना ही नहीं, वरन्‌ 
भिन्न २ देवताओं की और मूर्तिपूजा की दिल्लगी उड़ाने में भी वह कमी नहीं 
करता था । कई बार तो वह इस हइ तक चला जाता था कि प्रत्यक्ष श्रीरामकृष्ण 
के सामने भी जगदम्बा की हँसी उड़ाने में वह आगापीछा नहीं देखता था | 
एक दिन शान्ति के सागर श्रीरामकृष्ण भी उसकी निन्दा से इतने 
चिढ़ गये कि आँखें लाल २ करके वे उसकी ओर दौड़ पड़े और चिल्लाने 
लगे--“ निकल साले ! यहां से मेरे सामने मेरी माता को गाली देने में ठुझको 
शरम नहीं आती ? ” नरेन्द्र ने देखा कि में आज मयोदा के बाहर चला 
गया और वह ऐसा सोचकर वहीं एक ओर चुपचाप श्रीरामकृष्ण का हुक्का भरते हुए 
“बैठ गया ! कुछ समय के वाद श्रीरामकृष्ण का ध्यान उसकी ओर गया और उनका 


oon 


> इसके बाद शीघ्र ही नरेन्द्र को नोकरा मिल गइ। , 

हृदय भर आया, तब वे बोले--“ नरेन्द्र ! तेरे जैसे होशयार लड़के को 
क्या ऐसा करना चाहिये ९ बोल भला ! तू मेरी माता की निन्दां करने लगा इस- 
से मेरा सिर घूमने लगा । तुफको निन्दा ही करनी है तो मेरी निन्दा कर । 
और मेरी चाहे जितनी निन्दा कर । पर मेरी माता की तू व्यर्थ ही क्यों निन्दा 
करता है £ ” अस्तु-- 

इस तरह आज नरेन्द्र को साकार स्वरूप पर विश्वास . करते 
देखकर श्रीरामकृष्ण के आनन्द की सीमा नही रही। हर किसी से 
“ नरेन्द्र जगन्माता को मानने लगा ” कहकर वे अपना आनन्द प्रकट करने 
लगे । तारापद घोष एक दिन दत्तिणेश्वर गये हुए थे दोपहर का समय था । 
नरेन्द्र बरामदे में एक ओर सोया हुआ था । तारापद कहते थे कि--“ मेरे वहां 
जाने पर जैसे ही मैंने श्रीरामकृष्ण को प्रणाम किया वे नरेन्द्र की ओर उंगली दिखाकर 
बड़े हर्ष से बोले--“ अरे ! यह देखा कया ? यहां एक लड़का सोया है । वह बड़ा 
अच्छा लड़का है । उसका नाम नरेन्द्र है । वह इतने दिनों तक जगन्माता को 
नहीं मानता था, पर कल से मानने लगा है । उसके घर की स्थिति अच्छी नहीं 
है इसलिये मैंने उससे जगन्माता की प्रार्थना करने के लिये कहा, पर वह धन 
दौलत कुछ नहीं माँग सका और बोला--' मुके लाज लगी! ? मन्द्र से 
आया और मुझसे कहने लगा “ मुझे जगदम्बा का एकाध भजन सिखा दो।? 


मैंने उसे एक गाना सिखा दिया! सारी रात भर वह उसी गाने को गाता हुआ बैठा | 


रहा । इसीलिये अभी जुरा सोया है । ( अत्यन्त आल्हाद से हँसते २ ) नरेन्द्र 
आखिर जगन्माता को मानने लगा ! क्यों ? अच्छा हुआ कि नहीं : ” उनके 
इस आनन्द को देखकर में भी बोला--“ हां, महाराज ! अच्छा हुआ | ” 
कुछ समय के-बाद वे पुनः हँसते २ बोले--“ नरेग्द्र जगन्माता को मानने लगा, 
अच्छा हो गया, नहीं भला ? ” उस दिन उनके पास बोलने के लिये इसके 
सिवाय दूसरा विषय ही नहीं था । हर एक. के पास वे आनन्द से कहते थे-- 


“ नरेन्द्र जगन्माता को मानने लगा; अच्छा हो गया, नहीं भला ? ” उस दिन _ 

भावावेश में भी उनके पास दूसरा विषय नहीं था। लगभग आठ बजे श्रीरामकृष्ण 
का भावावेश समाप्त हुआ और मैं शर नरेन्द्र दोनों ही श्रीरामकृष्ण से विदा 
लेकर घर लोटे । ” 

श्रीरामकृष्ण के अपने प्रति अपार प्रेम का स्मरण करके नरेन्द्र कई वार 
कहा करता था कि-- “ अकेले श्रीरामक्गष्ण ने ही मेरी प्रथम भेंट के समय से 
ही, सभी विषयों में सब समय मुझ पर लगातार एक जैसा विश्वास रखा । 
ऐसा ओर किसी ने नहीं किया, मा वाप ने भी नहीं किया । अपने इस विश्वास 
और प्रेम से ही उन्हाने मुझे सदा के लिये बांध डाला। किसी पर निष्काम 
प्रेम करना वे ही जानते थे और वे ही करते थे और दूसरे सब लोग तो 
स्वार्थ के लिये प्रेम का केवल बाहरी प्रदशीन ही करते हें ।” अस्तु-- 

गृहस्थी की गाडी को किसी तरह ठीक ठीक चलती हुई देखकर, नरेन्द्र 
निश्चिन्त हुआ ओर साधन, भजन, ग्रन्थपाठ आदि में अब उसका बहुत सा 
समय बीतने लगा । समय मिलते ही वह श्रीरामकृष्ण का दर्शन कर आता था 
और साधन मार्ग की अपनी कठिनाइयाँ उन्हें वता दिया करता था। श्रीरामकृष्ण 
भी-कव क्या करना चाहिये, कैसे करना चाहिये आदि के सम्बन्ध में उसे बड़े प्रेम 
से उपदेश करते थे और साधन भजन आदि बढ़ाने के लिये उसे उत्तेजना 
देते थे और धीरज भी देते थे । साक्षात्‌ सद्गुरू के निरीक्षण में नरेन्द्र की 
आध्यात्मिक उन्नति वडे वेग से होने लगी और उसको निर्गुण साक्षात्कार की 
व्याकुलता होने के कारण वह और भी अधिकाधिक उग्र साधन करने लगा । 
यह देखकर श्रीरामकृष्ण को बड़ा आनन्द हुआ ओर नरेन्द्र के ईश्वरानुराग और 
तीव्र वैराग्य की, वे हर एक से दिल खोलकर, स्तुति करने लगे । 

नरेन्द्र की व्याकुलता बढ़ती गई। उसे मालूम होने लगा कि श्रीराम- 
कृष्ण यदि मन में ठान लें तो क्या ईश्वर दर्शन, कया समाधि--ये सभी 
मेरे हाथ के मेल हैं । उनके पास धरना देकर बैठा जाय तो? यह विचार 

मन में आते ही उसने श्रीरामकृष्ण के पास तकाज़ा करना शुरू कर दिया । वह 
कहता था--“ महाराज ! मुझे निर्विकल्प समाधिसुख का अनुभव आपको प्राप्त 
करा देना चाहिये । ” इस पर श्रीरामकृष्ण जो उत्तर सदा रों को देते 
वही नरेन्द्र को भी देते थे वे कहते थे--“ में क्या कर सकता हूं रे ! मेरे हाथ 
में क्या है £ माता की जैसी इच्छा होगी वैसा होगा । ” इस पर नरेन्द्र 
कहता था---“ महाराज ! आपकी इच्छा होगी तोमाता को भी इच्छा द्वो 
जावेगी । ” इस पर वे कहते थे--“ अरे | पर इस प्रकार जल्दी करने से कैसे होगा ? 
बीज को ज़मीन में बोते ही क्या तुरन्त उसका पेड उगकर उसमें फल 
लगने लगते हें ? समय आये बिना कुछ नहीं हो सकता १ ” इस पर नरेन्द्र 
एक दिन ढिठाई से बोला--“ पर महाराज ! यह समय भी कब आवेगा ? 
आप तो दिनोंदिन अशक्त * हो रहे हैं । आप चले जायंगे तब फिर में किसकी 
ओर देखूंगा १ ” यह सुनकर श्रीरामकृष्ण चकित होकर नरेन्द्र के मुख की ओर 
देखने लगे और कुछ न कहकर चुप बैठे रहे । ~ 


होते २ एक दिन नरेन्द्र नित्य के समान ध्यानस्थ बैठा था कि उसे एका- 
एक समाधि लग गई ! उसके पास उसके ओर गुरुवन्धु भी ध्यान कर रहे थे। 
उन लोगों का ध्यान समाप्त हुआ, ओर वे देखते क्या है? नरेन्द्र विल्कुल 
स्थिर बैठा हुआ है और उसकी दृष्टि नासाग्र में जमी हुई है । श्वासोच्छास बन्द 
है और शरीर में प्राण रहने के कोई भी चिन्ह नहीं दिख रहे हैं। यह कैसी 
अवस्था है यह सोचकर डर के मारे घबराकर एक दो जन श्रीरामकृष्ण से यह . 
वात बताने के लिये दौड़ते २ दूसरी मंजिल में चले गये । श्रीरामकृष्ण अपने 
विस्तर पर ही चुपचाप बैठे थे और उनकी सुखमुद्रा शान्त और गम्भीर मालूम 
पड़ती थी । उनका कहना सुनकर वे गंभीरता से बोले--“ रहने दो उसको 
वैसे ही कुछ समय तक ! हाल २ में वह मानो मेरा माथां खाली कर रहा था!” 


* इस समय श्रीरामकृष्ण गले के रोग से पीड़ित थे और बीमार पड़े थे 

उनका इस प्रकार शान्तिपूर उत्तर सुनकर वे लोग चकित हो गये; पर उनको 
निश्चय हो गया कि सब बात श्रीरामकृष्ण को मालूम है; और नरेन्द्र की जान को 
किसी प्रकार का खतरा नहीं है। यह समझकर वे लोग वापस लोट आये 
ओर नीचे नरेन्द्र के पास बैठे रहे । बहुत समय के बाद नरेन्द्र को देहभान हुआ । 
उसका अन्तःकरण भर आया था । नेत्रां से अश्रुधारा वह रही थी और उसके: 
हृदय में दिव्य आनन्द और शान्ति का प्रचण्ड प्रवाह बहने लगा था 
देहभान होते ही प्रथम उसने श्रीरामकृष्ण को प्रणाम किया और 
तत्काल ही वह उठकर सीढ़ी की ओर दौड़ पड़ा। ऊपर श्रीरामकृष्ण 
अभी तक चिन्तित बैठे थे। ऊपर जाकर उनके सामने साष्टांग प्रणाम करके 
नरेन्द्र हाथ जोड़कर चुपचाप खड़ा रहा ।. कृतज्ञता, आनन्द, शान्ति आदि 
से उसका हृदय भर गया था, और उसके मुख से शब्द भी वाहर नहीं निक- 
लता था । अपने प्रधान शिष्य को देखकर श्रीरामकृष्ण का भी आनन्द 
उमड़ पड़ा ! उन्होंने उसके हृदय की हलचल को पहिचान लिया 
श्रौर वे उससे बोले--“ अब माता ने तुकको सब कुछ दिखा दिया है 
और तेरे सन्दूक की सिफ चाभी मेरे पास दे दी है। अब इस अनुभव को अच्छी 
तरह यत्तपूर्वक रख शर कुछ दिनों तक लोगों से मत मिलना तथा किसी 
से बहुत न बोलना । वैसे ही कुछ दिनों तक अपने हाथ से रसोई वनाकर खाया 
कर सममा £ अच्छा, अव जा । थोड़ा आराम कर ले, ओर थोड़ी देर के. 
वाद माता के मन्दिर में जाकर उसको प्रणाम कर आना । ” 

इस प्रकार, श्रीरामकृष्ण की कृपा से नरेन्द्र ने मानव जीवन का ध्येय प्राप्त 
कर लिया । श्रीरामकृष्ण का अपने भक्त समुदाय के प्रति कितने प्रेम और 
आत्मीयता का व्यवहार रहता था, उनकी आध्यात्मिक उन्नति की ओर वे कितनी. 
बारीकी से ध्यान रखते थे, उनको अपने मार्ग में वे किस प्रकार सहायता देते थे, 


उसका एक उदाहरण स्वरूप नरेन्द्र की आध्यात्मिक उन्नति का इतिहास संक्षेप में 


बताया गया है । यद्यपि श्रीरामकृष्ण का नरेन्द्र के प्रति सब से अधिक प्रेम था, 

तथापि आरो पर भी कुछ कम नहीं था। हर एक को यही मालूम पड़ता कि 
मुक पर ही श्रीरामकृष्ण का सब से अधिक प्रेम है। जिसको जितने प्रेम की 
आवश्यकता मालूम पड़ती है उससे यदि अधिक प्रेम का उसे प्रत्यक्ष अनुभव 

होता है तो उसकी ऐसी धारणा होने में क्या आश्चर्य है किसी को दस रुपये 

मिलने में ही आनन्द होता हो उसे यदि पन्द्रह रुपये मिल जॉय, और १००) 
चाहने वाले को १५० ) मिल जॉय, तो क्या दोनों को ही एक समान आनन्द 

नहीं होगा ? वही स्थिति श्रीरामकृष्ण की भक्त मरडली की थी । जिसको जितने 

प्रेम की आवश्यकता रहती थी, उससे कितना ही अधिक प्रेम उसको श्रीरामकृष्ण 

से मिला करता था; और इसी कारण सभी भक्त आनन्द में रहते थे । ह 


पीछे कह चुके हैं कि श्रीरामकृष्ण के बहुत से भक्त लोग उनके पास सन्‌ 

१८८१ के वाद आये र श्रीरामकृष्ण के धर्म के पुनरुज्जीवित करने का बहुत 

सा कार्य इसी समय हुआ । सन्‌ १८८१ से १८८५ के अप्रैल तक अपने भक्ता 

के साथ अद्भुत लीला करके उन्होंने सारे कलकत्ता शहर को ओर उसके द्वारा 

सारे बंगाल प्रान्त को हिला दिया और लोगों की धर्म सम्बन्धी कल्पना में भारी 

कांति पैदा कर दी । सन्‌ १८८५ में उनके गले में एक विचित्र रोग हो गया | 

| और उस समय से लगभग डेढ़ वर्ष तक वे प्रायः रुग्णशय्या में ही पड़े रहे। | 

. उनका स्वास्थ्य ठीक नहीं था, तव भी उनका उत्साह ज्यों का त्यों बना रहा 

और उन्होंने अपनी बीमारी की अवस्था में ही अपने भक्तगण को एकत्रित 

| |" करने का महत्वपूर्ण कार्य किया । उनके इस अन्तिम १॥ वर्ष का वृत्तान्त अगले 
` प्रकरण में दिया जावेगा । 

२०-पानिहाटी का महोत्सब । 


सन्‌ १८८५. के ग्रीष्म काल में श्रीरामकृष्ण को कड़ी गर्मी के कारण 
बहुत कष्ट होते देखकर उनके भक्तों ने उनके लिये बर्फ का प्रबन्ध किया । 
और वे भी हररोज़ बर्फ डाला हुआ ठरडा पानी पी कर छोटे बच्चे के समान 
आनन्द प्रकट करने लगे । परन्तु एक दो महीने बीतने पर उनके गले में 
पीड़ा होने लगी और वह क्रमशः बढ़ने लगी । 


लगभग एक मास बीत गया फिर भी उस पीड़ा के कम पड़ने के कोई चिन्ह 
नही दिखते थे । वरन्‌ इसके विपरीत एक नया विकार पैदा हो गया । बहुत समय 
तक बोलते रहने से और समाधि के बाद, वह पीड़ा बहुत आथिक बढ़ने लगी । 
कुछ दिनों के वाद गले पर कुछ सूजन आ गई, इसलिये उन भक्त लोगों ने उस पर 
लेप आदि लगाया । कुछ दिनों तक लेप लगाने के बाद भी सूजन कम न हुई, 
तव भक्त लोग बहूबाज़ार के डॉक्टर राखालचन्द्र को बुलाकर लाए। 
उन्होंने गले में भीतर से लगाने के लिये षधि दी, और वाहर की ओर 
मालिश करने के लिये भी कुछ औषधि देकर बहुत न बोलने ओर वारम्वार 
समाधिमम् न होने के लिये ताकीद की । 


क्रमशः ज्येष्ठ मास आया । कलकत्ते से उत्तर की ओर १३-१४ मील पर 
पानिहाटी नामक स्थान है । वहां हर वर्ष उस महीने में श्रीरघुनाथदास गोस्वामी 
की स्मरति में वैष्णव सम्प्रद्राय वालों का उत्सव हुआ करता है । श्रीरघुनाथदास 
श्रीकृष्ण चैतन्य ( गौरांग महाप्रभु ) के शिष्यों में से ही एक थे, और ईश्वर 
प्राप्ति के लिये उन्होंने इसी मास की शुक्ल त्रयोदशी के दिन संसार का त्याग 
करके संन्यास लिया था । इसी घटना के स्मरणार्थ यह उत्सव वहां मनाया 
जाता था । अनेक स्थान के वैष्णव भक्त उस दिन वहां जमा होते थे, और सारा दिन 

कीर्तन, भजन नामस्मरण में ही बीतता था । बाद को श्रीरामकृष्ण भी इस 
उत्सव में प्रतिवर्ष शामिल होने लगे थे, परन्तु सन्‌ १८८० से वे किसी न 
किसी कारणवश वहां जा नहीं सके । इस वर्ष जाने की इच्छा से उन्होने अपनी 
भक्त मणडली से कहा--“ इस उत्सव में आनन्द का बाज़ार भरता है 
ईश्वर के नामघोष से दसों दिशायें गूँज जाती हैं । तुम “ यंग बंगाल ? वाले { 
लोगों ने कभी ऐसा मज़ा नहीं लूटा होगा । तुम लोग साथ आते हो, तो सोचता | 
(हू, हो आवें । ? इसे सुनकर रामचन्द्र दत्त आदि लोगों को बड़ा आनन्द हुआ, 
परन्तु कुछ लोग उनकी त्रीमारी को देखकर उनके जाने में राजी नहीं हुए। 
उनके सन्तोष के लिये वे बोले--“ हम लोग ऐसा करेंगे यहां से बिल्कुल सबेरे ही. 
थोड़ा सा फलाहार करके चलेंगे, और वहां जाकर एक दो घंटे ही ठहरेंगे, ; 
ओर फिर लोट आवेगे और बीमारी के बोरे सें थोड़ी सावधानी रखेंगे, किसी से 
बहुत नहीं। बोलेंगे बस्‌ सब ठीक रहेगा । ” उनके इस उत्तर से सब को न 
समाधान हो गया, और वे लोग वहां जाने की तैयारी करने लगे । धू 


ज्येष्ट शुक्ल त्रयोदशी का सूर्योदय हुआ । आज ही पानिहाटी का उत्सव 
था । बड़े तड़के ही लगभग २५ भक्त दो नोकाएं लेकर दक्षिणेश्वर पुँच। | 
कोई २ कलकत्ते से पेदल ही आये । श्रीरामकृष्ण के लिये एक अलग नौका घाट | 
पर तैयार थी । संवरे से ही कुछ भक्त स्त्रियां आई थीं । उन्होंने और माता जी ने है| 
रसोई वनाकर सब को खिला दिया । लगभग १० वजे सब लोग चलने के | 
लिये तैयार हो गये । । श्रीरामकृष्ण के फलाहार कर चुकने पर माता जी ने “ कया || 
में भी साथ चलू १” यह पूछने के लिये एक स्त्री को भेजा । श्रीरामकृष्ण बोले-- | 
“ लुम सव तो चलती ही दो; उसकी जाने की इच्छा हो तो वह भी आ जाय।?” 
श्रीरामकृष्ण का संदेशा पाकर माता जी वोली--“'वहां बड़ी भीड़ होगी । नोकी 4); 


र ~+ ~ होते ४ ~ ~ |] |! 

से उतरकर भीड़ में से होते हुए देवदर्शन करना मुझसे नहीं हो सकेगा, > {| 

| भा. २ रा. लो. २२ 0 !. 
| 1 ० Pepe 

इसलिये में नहीं आती, तुम लोग दो चार उन्हीं की नौका में चली जाओ 
यही ठीक होगा । ? 


लगभग,दोपहर के समय नौका पानिहाटी के घाट पर जा लगी | उ 
दिन कुछ रिमझिम २ वृष्टि हो रही थी । ये लोग उतरे ओर देखते हैं तो व 
उत्सवस्थान में लोगों की बहुत भीड़ लगी हे । जिधर उधर हरिनाम की गजना 
हो रही है । नोका में वेठते समय नरेन्द्र, बलराम, गिरीश, रामचन्द्र, महेन्द्रनाथ 
आदि लोगों ने श्रीरामकृष्ण से विनती की थी-“ आज आप किसी भी भजन- 
मण्डली में शामिल न होवें, आज भजन करने लगेंगे तो आप देह की सुधि 
भूलकर समाधिमम हो जावेंगे, ओऔर इससे आपका दर्द व्यर्थ ही और बढ़ 
जायगा । ” नौका से उतरते ही श्रीरामकृष्ण अपनी भक्त मरडली के साथ सीधे 
श्रीयुत मणिसिन के घर गये । श्रीरामकृष्ण के आते ही सभी ने उठकर उनका 
स्वागत किया, और उन्हें ले जाकर बैठक खाने में बिठाया । दस पन्द्रह मिनट 
वहां ठहरकर श्रीरामकृष्ण देवदशन के लिये रवाना हुए । 


मन्दिर में जाते ही उन्हें भावावेश हो आया ! उनके देवदर्शन करते 

समय ही वहां एक भजन-मरडलौ आ पहुँची । वहां ऐसी प्रथा थी कि प्रत्येक 
भजन-मरडली पहिले देव के सामने कुछ समय तक “भजन करे, ओर फिर वहां से 
निकलकर गंगा के किनारे बालू पर बैठकर भजन करे । उस भजन-मरडली के 
वहां रहते ही एक अच्छे हृ्टपुष, जटाधारी, मुद्रा लगाये हुए, गौरवर्ण के बाबा जी. 
डोलते २ माला जपते हुए वहां आ पहुँचे ! भजन-मरडली को उत्साह दिलाने 


के लिये ही शायद, वे एकदम उसमें शामिल हो गये, ओर भावाविष्ट होने के 
समान हाथ हिलाते हुए हुंकार करते हुए नाचने लगे । 


देवद्शन करके जगमोहन ( सभामरडप ) में ही एक ओर खंडे होकर 
उ होह भजन सुन रहे थे वाबा जी का वह वेश और ठाट बाट देखकर वे 

कुछ सुस्कराते हुए नरेन्द्र आदि की ओर देखकर बोले--“ देखो, ढंग तो देखो !?? 
उनके मुँह से ये शब्द सुनकर शिष्य-गण हँसने लगे और आज श्रीरामकृष्ण 
को भावाविष्ट न होते और अच्छी सावधानी से बतीव करते देख उनको बड़ा 
आनन्द हुआ । पर इधर तो शिष्य-गणा वावा जी की ओर देखने में ही मग्न थे 
और उधर श्रीरामकृष्ण कभी के वहां से निकलकर कूदकर उस भजन- 
मरडली के वीच में जाकर खड़े हो गये थे और भावाविष्ट होकर उनका देहभान 
भी प्रायः लोप हो चुका था ! इस आकस्मिक स्थिति को देखकर उनकी भक्त 
मण्डली में हलचल मच गई, उनके मुँह का पानी उतर गया और सब के सब 
दौड़कर उस भजन-मरणडली में घुस गये और उन्होंने श्रीरामकृष्ण को घेर 
लिया । थोड़ी देर में कुछ देहभान होते ही वे ( श्रीरामकृष्ण ) सिंह-वल से 
नृत्य करने लगे । नृत्य करते हुए बीच में ही उन्हें समाधि लग जाती थी और उसके 
उतरते तक वे उसी तरह निश्चेष्ट खड़े रहते थे । उस स्थिति में वे गिर न पड़े, इस- 
लिये उन्हें कोई भक्त अच्छी तरह पकड़ रखता था। समाधि उतरते ही पुनः 
नृत्य शुरू हो जाता था। यही क्रम लगातार चलता रहा । नृत्य करते समय ताल के 
अनुसार जल्दी २ आगे पीछे सरकते हुए वे ऐसे दिखाई देते थे मानो किसी 
मछली के समान वे ब्रह्मानन्द के समुद्र में उछलते हुए स्वच्छन्द तैरते. हुए, 
मनमाना विहार कर रहे हों ! उनके प्रत्येक अवयव पर कोमलता, माधुर्यं और 
उद्दाम उत्साह का तेज झलकता था । स्री पुरुषों के हावभांवमय अनेक मनोहर 
नृत्य हम लोगों ने देखे होंगे, परन्तु दिव्य भावावेश में देहभान खोकर तन्मयता 
से नृत्य करते समय श्रीरामकृष्ण के शरीर पर जो एक प्रकार का स्ट्र-मधुर 
सौन्दर्य और तेज दिखाई देता था, उसकी आंशिक छटा भी किसी के शरीर पर 
हमोर देखने में नहीं आई ! जत्र प्रबल भावोल्लास से उनका शरीर डोलने 
सलगता था, तब यही मालूम होता था कि उनका शरीर कठोरे जड़ उपादानाँ का 
बना हुआ नहीं हे; वरन्‌ प्रचएड आनन्द-सागर में यह एक तरंग सी उठ गई 
है जो बड़े वेग से आसपास के सव पदार्थो को डुबाती हुई आगे बढ़ रही हे 

और थोडे ही समय में वह उस आनन्द-सागर के साथ एकरूप हो जायगी 
और उसका यह वर्तमान आकार शीघ्र ही लोगों को दिखाई देना बंद 
हो जाएगा । 


असल और नकल लोगों की दृष्टि के सामने ही थी। सब लोग उस 
चेशधारी बावा जी को एक ओर छोड़कर श्रीरामकृष्ण को घेरकर नृत्य करने 
लगे ओर ऐसे दिव्य आनन्द में डेढ़ घंटे के लगभग समय बीत गया ! श्रीराम- 
कुष्ण को कुछ देहभान होते ही भक्त मण्डली ने निश्चय किया कि वहां से करीब 
एक मील पर चैतन्य देव के परम भक्त राघव परिडत का घर है, वहां की 
श्री राधाकृष्ण की मूर्ति का दर्शन कराके श्रीरामकृष्ण को वापस नोका की ओर 
ले चलें । इसके लिये श्रीरामकृष्ण की सम्मति मिलते ही वह सब समाज राघव 
पाणिडत के घर की ओर जाने के लिये चल पड़ा ! भजन-मणडली भी उनके 
साथ चलने लगी और पुनः हरिनाम की गर्जना शुरू हुई । भक्त मण्डली ने 
पुनः श्रीरामकृष्ण के चारों ओर घेरा बना लिया और श्रीरामकृष्ण बडे आनन्द 
से नृत्य करते हुए धीरे २ आगे बढ्ने लगे । दो चार कृदम चलकर जाते ही 
उन्हें भावावेश हो आया और सब समाज वहीं खड़ा रह गया । उन्हें देहभान 
होते ही पुनः सब लोग धीरे २ आगे बढ़ने लगे । दो चार कदम बढ़ाते ही पुन 
वेसा ही हो गया ओर लगातार यही क्रम जारी रहा । 


उस दिन श्रीरामकृष्ण के शरीर पर दिव्य तेजु की प्रभा फेलकर उनकी 
शरीर कान्ति इतनी तेजःपुंज और उज्ज्वल दिखाई देती थी, कि कम से कम 
हम लोगों को तो उस तरह की कान्ति देखने का स्मरणा नहीं होता । उनकी उस 
दिव्य शारीर कान्ति का यथोचित वर्णन करना हमारे लिये असम्भव है । भावा- 


चेश प्राप्त होने पर एक क्षणार्ध में शरीर में इतना विचित्र परिवतन हो सकता 


हे, इस वात की हमें कभी कल्पना भी नहीं थी । ऐसा मालूम होता था कि 
इनका शारीर आज नित्य की अपेक्ता कितना अधिक वडा दिख रहा उनके 

सुखमणडल पर अपूर्व तेज़ झलकने लगा था और उस तेज़ से मानो चारों | 
~ =» C > ° र्थ 55. रे 2. >> 
दिशायें पूणे हो गई थीं । उनके शरीर की छटा उनके पहिने हुए गेरुए वल्लों 
पर पड़ने से ऐसा मालूम होती थी कि मानो वे अभिज्वाला से लपेट लिये गये हैं । 
उनके उस भावोद्दीप्, तेजपुंज, किंचित्‌ हास्ययुक्त मुखमरडल की ओर देखकर सर्भ 

देहभान लोप हो जाता था ! और वह सारा समाज, वशीकरण किये हुए के 
समान उनकी ओर देखते हुए उनके साथ २ चलने लगा ! 


श्री मणिसेन के घर से निकलकर कुछ दूर जाने के बाद, उनके उस 


भावावेश, दिव्य शरीर कान्ति, और मनोहर नृत्य को देखकर नये उत्साह के साथ 
भजन-मरडली गाने लगी -- 


सुरधुनीर तीरे हरि बले के रे, 


~ ~ 


बुझि प्रेमदाता निताई एसे छे ! 5 
( आमादेर ` ) प्रेमदाता निताइ एसेछे ! ७. 
निताइ नइले प्राण जुडावे किसे ! टं 
( एइ आमादेर ) प्रेमदाता निताइ एसेछे ! 


ध्रुवपद गाते समय मण्डली श्रीरामकृष्ण की ओर उंगली दिखाकर लगा- | 
तार “ एइ आमादेर प्रेमदाता । ” कहकर बडे आनन्द से उद्दाम नृत्य करने | 
लगी ! उत्सव में आये हुए कोई २ लोग उस भजनु-मरडली के समीप आते थे | 
और यहां कया हो रहा है यह देखते और श्रीरामकृष्ण के उस दिव्य रूप, मनोहर | 
ज और उस मरडली की आनन्दपूर्ण गजना को देखकर उसी समुदाय 

शामिल हो जाते थे। एक आया, दो आये, चार आये, इसी प्रकार उत्सव में आये 
हुए बहुतेरे लोग श्रीरामकृष्ण के आसपास जमा हो गये र यह सारा प्रचण्ड 
जनसमुदाय आराम से धारे २ राघव पारिडत के घर की ओर सरकने लगा । 


कुछ भक्त स्त्रिया श्री चेतन्य देव और श्री नित्यानन्द का थोड़ा सा प्रसाद 


शः NY ६ 01:33 ~ न््सि ~ 
श्रीरामकृष्ण के लिये लाई थीं ओर वह प्रसाद उनको देने के लिये वे अवसर : 


हूंड रही थीं । एक मुद्रा लगाये हुये जटाधारी बावा ने यह देख लिया और उनके 
हाथ में से वह प्रसाद थोड़ा सा ले लिया और भीड़ को चीरते हुये रास्ता निकाल- 
कर, मानो भाव और प्रेम में गद्रद होते हुए वह प्रसाद वावा जी ने अपने हाथ से 


. श्रीरामकृष्ण के सुख में डाल दिया । उस समय श्रीरामकृष्ण पूणा भावावस्था में 


थे । वावा जी का स्पशं होते ही उनका सर्वीग कांपने लगा, उनका भाव ट्ट गया 
और “ थू थू ” करते हुए उन्होंने वह प्रसाद थूककर अपना मेह पोंछ लिया । 

यह हाल देखकर सव लोग ताड गये कि यह बाबा जी कोई ढोंगी और ल॒च्चा 
होना चाहिये ओर उसकी ओर क्राधभरी दृष्टि से देखने लगे। अव अपनी 
भलाइ नहीं है यह देखकर बावा जी होशियारी के साथ वहां से खिसके और नो 
दो ग्यारह हुए । 


इस एक मील के मार्ग को तय करने में उस प्रचण्ड जनसमुदाय को 
लगभग तीन घंटे लग गये । श्रीरामकृष्ण ने मन्दिर में जाकर देवदशन किया और 
आधा घंटा विश्राम किया । श्रीरामकृष्ण को वहीं छोड़कर लोग वापस हुए। 
भीड़ कम हुई देखकर भक्त मण्डली श्रीरामकृष्ण को नोका की ओर ले गई परन्तु 
वहां भी एक अद्भुत घटना हुई । कौन्नगर के नवचैतन्य मिश्र श्रीरामकृष्ण के: 
पानिहाटी आने का समाचार पाकर, उनके दशेन करने के लिये वडी आतुरता 
से उन्हें इतस्तः खोज रहे थे । इतने ही में उन्होंने श्रीरामकृष्ण को नोका में 
देखा कि वे एकदम तीर के समान दौड़ते हुए जाकर नौका में कूद 


चढ़े हुए 
पडे और उनके पैरों पर गिरकर “ प्रभो ! कृपा किजिये ” कहते हुए अत्यन्त | 

व्याकुलता के साथ रोने लगे । उनकी भाक्ते और व्याकुलता को देखकर 
श्रीरामकृष्ण का हृदय भर आया और उन्होंने - भावावेश में उनके हृदय को 
स्पर्श किया । उस अद्भुत स्पर्श से उनको क्रिस प्रकार का दशन प्राप्त हुआ सो | 
कहा नहीं जा सकता है परन्तु क्षणार्थ में ही उनका रोना आदि बंद हो गया, 
उनकी मुख मुद्रा प्रफुल्ल दिखने लगी और वे उन्मत्त के समान श्रीरामकृष्ण के 
सामने नाचने लगे और उनकी अनेकानेक स्तुति करते हुए उन्हें बारम्बार प्रणाम 
करने लगे । कुछ देर में श्रीरामकृष्ण ने उन्हें अपने पास ले लिया और उनकी 
पाठि पर से हाथ फिराकर अनेक तरह के उपदेश देकर उन्हें शान्त किया | 
श्रीरामकृष्ण मुझ पर कृपा करें इस उद्देश से नवचैतन्य ने कितने दिनों तक 
उनकी राह देखी थी । उनकी वह इच्छा आज सफल होकर उनके आनन्द की 
सीमा नहीं रही ! दो चार दिनों के वाद ही उन्होंने अपनी गृहस्थी का भार अपने 
पुत्र को सौंपकर संसार का त्याग किया। तब से वे गंगा के किनारे एक पणेकुटी 
में रहते हुए साधन, भजन, जप आदि में ही अपना जीवन विताने लगे । उनके 
` इश्वराजुराग, भाक्ते और प्रेम को देखकर अनेक मनुष्य सन्माग में लग गये । 
नवचैतन्य के चले जाने पर श्रीरामकृष्ण ने नौका खोलने के लिये कहा । थोड़े 
ही समय में संध्या हो गई, और साढ़े आठ बजे के करीब सब लोग दक्षिणेश्वर 
पहुँचे । श्री जगदम्बा का दर्शन करके श्रीरामकृष्ण के अपने कमरे में आते ही 
भक्त लोगों ने उन्हें प्रणाम किया और उनसे विदा ली । जब सब लोग नौका 
में बेठ चुके तब एक को अपने जूते श्रीरामकृष्ण के कमरे के बाहर मूल आने 
की याद आई शौर उसे लाने के लिये वह उधर. दौड़ गया । श्रीरामकृष्ण ने 
उससे वापस लौटने का कारण पूछा और उसका उत्तर सुनकर वे हँसते २ 
वोले--“ अच्छा हुआ ! नौका छुटने के पहिले कुको इसकी याद आ गई: | 
हीं तो आज का सारा आनन्द किरकिरा हो गया होता । क्यों ठीक है न १? _ 
वह वेचारा इसको सुनकर शरमा गया, र उनको प्रणाम करके ज्योंही 
वापस लौटने ही वाला था व्याही श्रीरामकृष्ण बोले--“ क्यों रे ! आज कैसा | 


क) (ककत ot के -3- 


है... fs 

मज़ा आया £ हरिनाम का मानो बाज़ार लग गया था न? ” उसके “हां” 
कहने पर वे आज जिन २ को भावावेश हो गया था उनके नाम लेते २ छोटे 
नरेन्द्र की बात निकालकर उसकी प्रशसा करने लगे । वे वोले--“ उसने अभी 
हाल ही में यहां आना शुरू किया है; पर उसको इतने थोड़े समय में भावावेश 
होने लगा है क्या यह आश्चर्य की बात नहीं है ? उस दिन उसको भावा- 
चेश हुआ तब एक घंटे तक उसे देहभान नहीं था ! वह कहता है---“ आज 
कल मेरा मन निराकार में लीन हुआ करता है ! ? लड़का वड़ा अच्छा है न: 
तू उसके यहां एक दिन जाकर उससे बातें तो कर भला । ” वह वोला-- 
“ पर महाराज ! बड़ा नरेन्द्र मुककी जितना प्यारा लगता है उतना प्यारा और 
कोई नहीं लगता । इसलिये मुझको छोटे नरेन्द्र के यहां जाने की इच्छा ही 
नहीं होती । ” इस पर से उसका किंचित्‌ तिरस्कार करते हुए श्रीरामकृष्ण 
बोले--“ तू बहुत ही पक्षपाती मनुष्य है। पक्षपाती होना बडी हीन बुद्धि 
की निशानी है । मनुष्य को कभी पक्षपाती नहीं होना चाहिये । अरे ! भगवान 
के नाना प्रकार के भक्त रहते हे; उन सब के साथ मिल जुलकर' आनन्द न 
कर सकता यह तेरी हीन घुद्धि नहीं तो और क्या हे १ तब फिर बता तू उसके 
घर एक दिन जायगा न ? ” इसका बेचारा क्या उत्तर देता ? “हां ” कह- 
कर उसने श्रीरामकृष्ण से विदा ली । 


भक्त स्रिया उस दिन नौबतखाने में माता जी के पास ही रहीं । रात को 
फलाहार करते समय श्रीरामकृष्ण उनमें से एक से बोले“ आज वहां इतनी 
भीड थी और हर एक की दृष्टि मेरी ओर लगी थी । अच्छा हुआ जो यह * 
मेरे साथ नहीं आइ ! वह साथ रहती तो लोग यही कहते-- वाह ! हंस और 
हंसिनी ! कैसी सुन्दर जोड़ी हे!? वह नहीं गई यह उसने बड़ा अच्छा किया। ? 


* उनकी पत्नी 


CC-0. Gurukul Kangri Collection, Haridwar. 


भू 


Digitized By Siddhanta eGangotri Gyaan Kosha 
३४३ 


श्रीरामकृष्ण के फलाहार हो जाने के बाद उस स्त्री से श्रीरामकृष्ण के 
उद्गार सुनकर माता जी बोली--“ आज सवेरे जब मेंने ` में आऊँ क्या? ?, 
कहकर पुछवाया, तब उनके उत्तर पर से में समझ गई कि उनकी इच्छा नहीं 
है कि में उनके साथ चलू । उनकी यदि ऐसी इच्छा रहती , तो वे कहते 
कि-- हूँ, कह दो-आवे। ' पर वैसा न करते हुए जब उन्होंने उत्तर भेजा 
कि “उसकी आने की इच्छा हो तो आने दो ” और उन्होंने मेरी इच्छा 
पर बात छोड़ दी, तभी में समभ गई कि सुझको ले चलने की उनकी इच्छा नहीं 
है! ” अस्तु | 

उस दिन सारे दिन बहुत परिश्रम होने के कारण, रात भर श्रीरामकृष्ण 
के शरीर में दाह हो रहा था, तथा शरीर में पीडा भी थी । इस कारण उनको 
रात भर बिल्कुल नींद नहीं आई । शायद अनेक तरह के लोगों का उनके शरीर 
को स्पर्श होने के कारण ही ऐसा हुआ हो; क्योंकि कई बार अपवित्र लोगों के 
स्पर्श से उन्हें गात्रदाह होते हमने देखा था । दूसरे दिन स्नानयात्रा पवे था, 
इसलिये उस दिन गंगांस्नान और श्रीरामकृष्ण के दर्शन के लिये कलकत्ते से 
बहुत लोग आये थे । उनमें एक स्री, अपनी इस्टेट ( जायदाद ) के भविष्य के 
लिये कोई प्रबन्ध करना चाहती थी । उसके लिये वह श्रीरामकृष्ण 
से आशीर्वाद मॉगने आई थी । वह दिन भर उनके पीछे पीछे लगी रही और 
व्यर्थ ही उन्हें कष्ट देती रही । दोपहर को भोजन के समय भी वह उनके 
पास से नहीं हटी। इससे श्रीरामकृष्ण बड़े तंग हो गये और उस दिन 
उन्होंने नित्य के समान भोजन भी नहीं किया । भोजन के. बाद उसे कुछ 
-दूसरी ओर गई हुई देखकर श्रीरामकृष्ण किसी दूसरी भक्त त्री से बोले-- 
“ यहां सब लोग तो आते हैं भक्ति, प्रेम आदि प्राप्त करने के लिये। यहां 
आने से क्या उसकी इस्टेट का प्रबन्ध हो जायगा ? मन में कामना रखकर 
-वह संदेश आदि खाने की चीजें लाई थी उनमें से एक भी सुमे मुँह में डालते 
नहीं बना! आज स्नानयात्रा का दिन है । प्रति वष आज के दिन कितनी 

भावसमाधि और कितना आनन्द हुआ करता था: तीन २ चार २ दिनों तक 
उस भाव में कमी नहीं होती थी। और आज देखो न? कुछ भी नहीं हो 
सका । ” वह स्त्री रात को भी दक्षिणेश्वर में ही रही और उसके कारण 
श्रीरामकृष्ण को बहुत ही कष्ट हुआ । रात को फलाहार के समय वे अपने एक 
सत्री भक्त से बोले--“ यहां स्त्रियों की इतनी भीड़ करना ठाक नहीं है । 
मधुर बाबू का पुत्र त्रैलोक्य बाबू आजकल यहीं रहता हे । वह अपने मन में 
क्‍या कहता होगा भला? दो चार स्त्रिया, कभी साथ मिलकर आ जाय, 
एकाध दिन यहां रह जॉय और वापस चली जॉय-सो नहीं करतीं; उन्होंने 
तो रोज़ लगातार भाड़ लगा रखी हे ! स्त्रियों की इतनी हवा मुझसे सहन 
नहीं हो सकती ! ” श्रीरामक्रष्ण को अपने कारण कष्ट होते देखकर सभी 
स्त्रियों को बड़ा बुरा लगा ओर वे वेचारी उदास होकर सवेरे अपने अपने घर 
चली गई । इस प्रकरण में दिये हुए वृत्तान्त से पाठक गण कुछ थोड़ा बहुत 
अनुमान कर सकेंगे कि श्रीरामकृष्ण अपने मन के निरंतर उच्च भावभूमि में रहते. 
हुए भी मामूली दैनिक बातों की ओर कितनी सूक्ष्मता से ध्यान रखा करते थे 
और अपने भक्त गणों के कल्याण के लिये सदैव चिन्तन करते हुए वे उन्हें किस 


~ 


प्रकार की शिक्षा देते थे। 


(de 

२१-कलकत्त म॑ श्रीरामकृष्ण का आगमन । 
( सितम्बर १८८५) * 


८77११5७७७4. - 
[4 ° > ~ (~ २ > टी 
स्वयं माता ने ही समझा दिया कि-- ये इतने लोग- 
जेसे तेसे काम करके आते हैं और तुफको स्पर्श करते हैं; 
दु 


टी: 


उनकी दुर्दशा देखकर तेरे मन में दया उत्पन्न होती है-- 


ओर उनके कमो का फल तुझे भुगतना पड़ता है। इसीलिये 
यह ऐसा हो गया है !” (गले की ओर इशारा करके ) इसी 
कारणा तो यहां राग उत्पन्न हो गया है ! अन्यथा इस शरीर ने 


~ [a] 


न कभी किसी को कष्ट दिया हे ओर न कभी किसी की | 


9 [ay 


बुराई ही की है--तब फिर इसके पीछे रोगराई क्‍यों लगनी 


श्रीरामकृष्ण | 


बड़ा कष्ट हुआ । पहिले से ही उनका स्वास्थ्य ठीक नहीँ था । उस पर भी उत्सव 
के दिन तीन चार घंटे वर्षा में विताने पडे इसलिये शर बहुत समय तक | 
समाधिमञ्न रहने के कारण, उन्हें वड़ा श्रम हुआ । भक्त लोग पुनः डॉक्टर 
राखालचन्द्र को बुलाकर लाए। डॉक्टर साहब बोले--“ यह सब व | 


अ. कै. RUT. 


Digitized By Siddhanta eGangotri Gyaan Kosha 
३४८ 


भीयते रहने का और बारम्बार समाधिम होने का परिणाम है । पुनः ऐसा न 
होने पावे इस बात की तुम्हें बहुत सावधानी रखनी चाहिये; अन्यथा इसका 
परिणाम अच्छा नहीं होगा । ” डॉक्टर के चले जाने पर भक्त-मण्डली ने 
आपस में निश्चय किया कि अब आगे ऐसा कभी न होने देने के लिये जितनी 
सावधानी हो सकती है रखी जावेगी । उन लोगों ने श्रीरामकृष्ण से विनय की 
कि चे भी बारम्बार, समाधिम न होने की खबरदारी रखा करें । वालस्वभाव 
ks श्रीरामकृष्ण ने उस दिन की घटना का सारा दोष रामचन्द्र दत्त आदि के मध्ये 
मढ़ दिया । वे वोले--“ इन सब लोगों ने यदि कुछ जोर देकर कहा होता तो में 
पानिहाटी जाता ही क्यों १ ” लगभग इसी समय एक दिन श्रीरामकृष्ण के दरशन 
के लिये उनके एक भक्त दक्षिणेश्वर गये हुए थे । जब वे वहां पहुँचे तव श्रीराम- 
ऊष्ण गले में लेप लगाकर अपने कमरे में छोटे पलंग पर चुपचाप बैठे थे । 
किसी छोटे लड़के को एक जगह बैठे रहने र वहां से न हटने की सज़ा देने 
पर्‌, वह वेचारा जैसा खिन्न और उदास दिखता है ठीक वेसा ही उस समय 
श्रीरामकृष्ण का चेहरा दिखाई देता था । श्रीरामकृष्ण को प्रणाम करके उन्होंने 
पूछा--“ कहिये, आप आज ऐसे क्यों दिखाई देते हैं? ” इस पर, वे अपने 
गले पर लगे हुए लेप की ओर उंगली दिखाते हुए अत्यन्त मंद स्वर से बोले-- 
“ इधर देखो न, ददे बढ़ गया है, डॉक्टर ने कहा है--* बहुत मत बोला 
करो । ” वे बेलि--“ हैँ, मैने सुना कि उस दिन आप पानिहाटी गये थे ओर 
उसी दिन से दद बढ़ गया है।” यह सुनकर जैसे कोई लड़का दूसरे के 
अपराध के कारण नाहक अपने को सज्ञा मिलने पर गुस्सा हो जाता है, 
उसी प्रकार गुस्से से ओर अभिमान के साथ श्रीरामकृष्ण बोले--“ हैं, हैं, 
देखो भला, ऊपर से पानी बरसता था, नीचे कीचड़ था और 
ठराडी हवा चल रही थी--और ऐसी हवा में वहां ले जाकर राम ने मुझको 
दिन. भर कैसा नचाया ? वह अच्छा सुशिक्षित परीक्षा पास डॉक्टर है, अगर 
चह थाड़ा जोर देकर कहता--- नहीं, _ जाने का कोई काम नहीं है ? तो क्‍या 


| 

में वहां जाता 2 ” वे बोले--“ सच है महाराज ! राम ने बड़ी भारी गलती की, 
पर अब उस से क्‍या फायदा ? होना था सो हो गया । अब इसके आगे कुछ 
दिन अच्छी सावधानी रखिये तो शीघ्र ही ददे आराम हो जायगा । ” यह सुन- 
-कर उन्हें आनन्द हो गया और वे बोले-“ अरे, यह सब तो ठीक है पर अभी 
दर्द रहते तक बोलना बिल्कुल बंद कर देने से काम कैसे चलेगा ? अरे अभी यही 
देखो न-तुम यहां कितनी दूर से आये हो भला ? और तुम्हारे साथ यदि बिल्कुल 
न वालकर में तुम्हें वंसे ही वापस भेज दूं तो केसे बनेगा ? ” यह सुनकर 
उस भक्त का हृदय भर आया और वे बोले-“ पर महाराज ! डॉक्टर ने रोका 
है न? चार दिन बोलना बंद ही कर दे तो इसमें क्‍या विगड़ेगा £ आपको 
देखकर ही हमें आनन्द होता है । आप यदि एक अक्षर भी न बोलें, तो भी 
इमको कुछ बुरा नहीं लगेगा । आप अच्छे हो जॉय तब फिर हम आप मन माना 
बोलचाल लेंगे । ” पर इस सब को मानता है कौन ? डॉक्टर की ताकीद, 
अपनी पीडा-सव. वात भूलकर वे अनेकानेक विषयों पर'पहिले के ही समान 
बोलने लगे ! 


= 


धीरे २ आषाढ का महीना आया । महीना भर लेप, ओषधि आदि लगाने 
पर भी दर्द के कम होने के कोई लक्षण नहीं दिखाई दिये । दर्द और दूसरे दिनों में 
तो बहुत कम रहता था; पर एकादशी, पौणमा, अमावस्या आदि तिथियों के दिन 
वह बहुत बढ़ जाता था और किसी भी तरह का अन्न उनके गले के नाचे उतरना 
असम्भव हो जाता था । इसलिये वे अब दूध, लपसी, सावूदाना आदि द्रव पदार्थो 
पर रहने लगे । डॉक्टर लोगों ने परीक्षा करके निणय किया कि यह रोग 
Clergyman’s sore 11108 ( रात दिन लोगों से बोलते रहने के 
कारण धर्मप्रचारकों के गले में रोग होकर फोड़ा आ जाता है वह रोग ) है ! 
इसी निदान के अनुसार औषधि और पथ्य की व्यवस्था देकर उन लोगों ने 
स्पष्ट कह दिया कि “ बारम्बार समाधिमझ होना और बोलना बंद किये विनां यह 


रोग आराम होना असम्भव हे ।” डॉक्टरों के कहने. के अनुसार औषधि और पथ्य 

“तो ठीक २ शुरू कर दिया गया पर उनकी बताई हुई ये दोनों बातें श्रीरामकृष्ण 
से नहीं बनती थीं । यत्किंचित्‌ उद्दीपन होते ही वे सभी बातें भूलकर एकदम 
समाधिमम हो जाते, और संसार के ताप से तप्त होकर कोई भी मनुष्य उन 
-के पास रान्तिलाभ के लिये आ जाता था तो तत्क्षण वे द्रवित होकर उसे उपदेश 
और धेये देते थे और ऐसे लोगों से वे घंटों बोलते रहते थे । 

इस समय श्रीरामंकुष्ण के पास धर्मजिज्ञासु लोगों की लगातार भीड़ होने 
लगी थी । पुराने भक्तों को छोड़कर प्रतिदिन कम से कम ५-७ नयें लोग 
उनके पास आते थे । सन्‌ १८७५ में केशवचन्द्र. सेन की प्रथम भेंट के समय 
हर रोज़ नये नये लोग आने लगे । अतः इन सब से वातें करने में अन्तिम १० वर्षा 
'में श्रीरामकृष्ण को कई बार सचमुच ही खाने पीने और विश्राम करने की भी 
फुरसत नहीं मिलती थी । इसके सिवाय महाभाव की प्रेरणा के कारण उन्हें 
नींद भी बहुत कम लगती थी । सदा यही देखने में आता कि रात को ११ 
बजे सोकर थोड़ी ही देर के बाद वे उठकर भावावेश में कमरें में या बरामदे में टहल 
रहे हैं, इस दरवाज़े को खोलकर, उस दरवाज़े को खोलकर वाहर देख रहे हैं या 


> 


कभी २ बिस्तर पर ही शान्त पड़े हुए हैं पर जाग ही रहे हें । यह क्रम लग- 


भग ४ बजे तक होता था। चार बजते ही वे नित्य उठ जाते थे और श्री भगवान्‌ ` 


'का नाम स्मरण, मनन या स्तुति करते रहते थे ओर अरुणोदय होने पर वे रात 
को वहीं सो जाने वाले लोगों को जगा देते थे। दिनभर शक्ति से अधिक श्रम 
'करना ओर रात को नांद भर न सोना यह कम कई वर्ष तक चलने के कारण अत्र यदि 
उनका स्वास्थ्य सदा के लिये ख़राव हो गया तो कोई आश्चर्य की वात नही है। 
अपने को अत्यन्त श्रम होने का हाल उन्होने कभी किसी को अपने मुँह से नही 
बताया. तो भी भावावस्था में उनका अपनी माता के साथ जो प्रेम कलह होता 


था ( देखो पीछे पृ. १३५ में ) उससे यह बात स्पष्ट है । 


उन्होंने स्वयं अपनी सत्यु के सम्बन्ध में जो २ बातें बता रखी थीं वे अब 
इधर एक २ करके होती चलां; तथापि भक्ति-त्रेम से अन्धे हो जाने के कारण 

इन भक्त लोगों के ध्यान में वे बातें नहीं आई। उन्होंने पहिले ही 
बता दिया था कि “ जिस समय मैं चाहे जिसके हाथ का खाने लगूंगा, खाद्य 
पदार्थ का अम्र भाग दूसरे को देकर स्वयं उसका अवशिष्ट अंश ग्रहण करूंगा, 
रात के समय कलकत्ते में रहने लगूंगा, तव जानना कि शरीर छोड़ने का दिन 
समीप आ रहा है । इनमें से बहुत सी बातें हाल में होने लगी थी--नरेन्द के 
अन्न का अवशिष्ट उन्होने ग्रहण कर लिया था, बीच २ में विलम्ब हो जान 
पर वे कलकत्ते में बलराम वसु के घर में रात्रि के समय रहेने लगे थे। 
माता जी वतलाती थीं कि--“ में कहती थी--' नरेन्द्र के अन्न का श्रवशिष्ट मत 
दण कीजिये ? तो वे तत्क्षण यही कहते-- नरेन्द्र शुद्ध सत्व गुणी है, 
उसके अन्न का अवशिष्ट ग्रहण करने में कोई दोष नहीं हे। ” इस तरह वे 
किसी प्रकार मुझे समभा देते थे तथापि उनके पूर्वे ' कथन को स्मरण करके मेरे 
मन में चिन्ता होने लगी थी । ” वैसे ही श्रीरामकृष्ण ने कई बार कहा था-- 
“ बहुत से लोग जब मुझे ईश्वर के समान मानने लगेंगे तब शीघ्र ही यह 
शरीर अन्तर्धान हो जावेगा । ” ऐसा होते हुए भी, श्रीरामकृष्ण के सभी के 
सभी भक्तों के, एक ही समय, एक ही स्थान में, एकत्रित होने का सुयोग आज 
तक कभी नहीं आया था, इस कारण--“ इतने लोग उन्हें ईश्वर के समान 
मानते हैं ””' यह वात स्पष्ट रूप से दिखाई नहीं पड़ी थी। इसीलिये बहुतां को 
मालूम होता था कि श्रीरामकृष्ण का रोग जल्दी आराम हो जावेगा । अस्तु 
लगभग इसी अवधि में एक दिन एक स्री दक्तिणे श्वर में उनके दर्शन 

क लिये आई । दोपहर के भोजन के बाद जब वह उनके हाथ धोने के लिये 
पानी दे रही थी उस समय वे एकदम उससे बोले-“ माई | मेरे गले में आज 
बहुत ही दर्द हो रहा है। तू इस रोग को आराम करने का मन्त्र जानती है 
न ? उस मन्त्र को कहकर मेरे गले पर से हाथ फेर भला । ” यह सुनकर वह 
स्री कुछ समय तक विस्मित और तटस्थ खड़ी रही, फिर थोड़ी देर में” उसने 
श्रीरामकृष्ण के कहने के अनुसार मन्त्र कहते हुए उनके गले पर से हाथ फिराया । 

पीछे माता जी के पास जाकर वह इस घटना को बताकर कहने लगी-“ देवी !' 
सुभे यह मन्त्र मालूम है यह वे कैसे जान गये ? बहुत पहिले मैंने इस मन्त्र 
को अच्छा उपयोगी जानकर एक त्री से सीखा ' था; परन्तु इश्वर की निष्क्राम 
भक्ति को ही जन्म का ध्येय जान लेने पर मैंने उस मन्त्र को छोड़ दिया था । 
और मेरे इस प्रकार के मन्त्र ग्रहण करने की वात मालूम होने से वे मेरा 
तिरस्कार करेंगे इस उर से मैंने यह यात उन्हें कमी नहीं बताई थी ।” यह सुनकर 
माता जी हँसती २ बोलीं-“ अरी ! वे सब बातें जान लेते हैं; और जब कोई 
मनुप्य अच्छे उद्देश से कोई काम करता है तो वे कभी उसका तिरस्कार नही 
करते । तुकको डरने का कोई कारण नहीं हैं। में भी तो यहां आने के पहिले 
वह मन्त्र ले चुकी थी और यहां आने पर यह बात उन्हें बताई तो वे वोले-- 
“तूने मन्त्र लिया उसमें कोई हज नहीं हे, पर अब उस मन्त्र को अपदे इष 
देव के चरणों में चढ़ा दे तो ठीक हो जावेगा ! ?? अस्तु 

श्रावण बीता । भादों भी लगभग आधा चला गया । तो भी रोग पीछे 
न हटकर आगे ही बढ़ता चला। उस समय क्‍या उपाय किया जावे यह किसी को 
नहीं सूफता था । पर शीघ्र ही एक ऐसी घटना हुई जिससे उन्हें इलाज के लिये 
कलकत्ता ले आने का निश्चय उनके भक्तों ने किया । वागवाज़ार में रहने 
वाले एक भक्त ने नरेन्द्र, 'एम्‌.”, राम आदि मएडली को अपने यहां भोजन के 
लिये बुलाया था और श्रीरामकृष्ण से भी विनती करने के लिये एक मनुष्य 
को भेजा था; परन्तु उसने लौटकर यह संदेशा बताया कि “ आज श्रीरामकृष्ण 
के गले में फोड़ा हो जाने और उसमें से रक्त गिरने के कारण वे आज नहीं 


आ सकते हैं । ” इसे सुनकर उन लोगों को बड़ी चिन्ता हुई ओर उन्होंने शीघ्र - 


ही आपस में सलाह करके निश्चय किया कि अब विलम्ब करना ठीक नहीं हैं; 
एक घर किराये से लेकर वहीं श्रीरामकुःण को ले जाकर ठहराना चाहिये, और 


~ = 


अच्छे २ डॉक्टरों से उनके रोग की चिकित्सा करानी चाहिये । भोजन करते. 


~~ ~ 


समय नरेन्द्र के चेहरे को उदास देखकर किसी ने उसका कारण पूछा ते 

चह खिन्न मन से वोला--“ मैंने खास इसी सवव से वैद्यक ग्रन्थ पढ़े और 
बहुत से डॉक्टरों से पूछा; पर यही मालूम पड़ता हें कि इस प्रकार का करठरोग 
आगे चलकर 21067 “ केनसर ” हो जाता है, आज रक्त गिरने की बात 
सुनकर मुझे निश्चय हो गया कि यह वही रोग है। इस कुरोग के लिये कोई 
ओषधि भी अभी तक नहीं निकली है। ” 

दूसरे ही दिन सवेरे, रामचन्द्र दत्त आदि लोग दक्षिणेश्वर गये, चिकित्सा 
के लिये उनको कलकत्ता ले चलने की इच्छा उन्होंने श्रीरामकृष्ण से प्रकट की, 
और उनके विनय को सुनकर उन्होंने भी अपनी सम्मति दे दी। शीघ्र ही 
बागबाज़ार में एक छोटा सा घर किराये से लेकर वे लोग उन्हें वहां ले आये । 
पर श्रीरामकृष्ण गंगा के किनारे, दक्षिणेश्वर में चारों ओर खुली हवादार जगह 
सें रहने के आदी थे, इसलिये उन्होंने यहां आते ही उस छोटे से घर में रहने 
के लिये इन्कार कर दिया। वे उसी समय वहां से निकलकर पास हीं में 
चलराम वसु के घर पर आ गये । श्रीरामकृष्ण को आये देख बलराम को वडा 
आनन्द हुआ और दूसरा अच्छा घर मिलते तक वहीं रहने के लिये उन्होंने 
श्रीरामकृष्ण से विनती की । भक्त लोग तुरन्त ही दूसरा घर ढूंढने लगे पर 
तब तक खाली वैठना ठीक न समझकर उन लोगों ने उसी दिन वलराम के 
घर में हीं कलकत्ते के प्रसिद्ध २ वैद्य गंगाप्रसाद, गोपीमोहन, द्वारकानाथ, नवगोपाल 
आदि को श्रीरामकृष्ण को दिखाने के लिये बुलवा लिया, उन लोगों ने बहुत 
समय तक परीक्षा करके निश्चय किया कि यह रोग 082९९7 या “ रोहिणी ? 
है। वैद्यों ने कोई भी आशा नहीं दी और अधिक मात्रा में ओषधि लेना 
श्रीरामकृष्ण को सहन नहीं होता था। इस कारण, किसी होमियोपॅथिक डॉक्टर 
की दवा शुरू करने का निश्चय करके नये घर में जाने के वाद डॉक्टर महेंद्ध- 
लाल सरकार बुलाये गये । एक हफ्ते के बाद शामपुकुर मोहल्ले में गोकुलचन्द्र 
भद्यचार्य का घर लेकर वहीं श्रीरामकृष्ण को लाया गया । इधर, दक्षिणेश्वर के 

भा. २ रा. ली. २३ 

परमहंस के औषधि लेने के लिये कलकत्ता आने का समाचार बात की बात न { 
सारे शहर में फेल गया और उनके दशन के लिये बलराम के घर में फुएडः 
के झुरड लोग आने लगे ! बलराम का घर एक उत्सव क्षेत्र ही बन गया! 
डॉक्टरों के और भक्तों के कहने की ओर बिल्कुल . दुर्लच्य करते हुए वे अपना 
सारा समय उन आने वाले लोगों को उपदेश देते हुए बोलने में विताने लगे। 
ऐसा मालूम होता था कि मानो जिन्हें दक्षिणिश्चर जाने का सुमीता नहीं है उनके लिये 
श्रीसमकृष्ण स्वयं ही उनके दरवाज़े पर पहुँच गये हैं ! सुबह उठने के समय से 
दोपहर में भोजन के समय तक ओर फिर एक दो घंटे विश्राम करने के वाद 
उस समय से रात्रि में भोजन करने और सोने के समय तक लगातार दर्शकों 
का तांता लगा रहता था ! इस वात की कल्पना भी नहीं कर सकते टें कि उस 
सप्ताह में उन्होंने कितने लोगों को उपदेश देकर सन्मार्ग में लगाया होगा और . 
कितनौं को शान्तिसु और आनन्द प्राप्त कराया होगा। एक सप्ताह के वाद श्रीराम- 
कृष्ण नये घर में रहने के लिये गये । 


Digitized By Siddhanta eGangotri Gyaan Kosha 


२२-श्रीरामकऋष्ण का श्यामपुकुर में निवास। 


“ शरीर धारणा करने पर उसके साथ कष्ट, रोग, दुःख 


--श्रीरामकृष्ण । 


नये घर में आते ही डॉकटर महेन्द्रलाल सरकार ने श्रीरामकृष्ण की पूरी 
परीक्षा करके औषधि देना शुरू किया । मथुरवावू के जीवित रहते समय उनके 
यहां औषधि आदि देने के लिये महेन्द्रलाल कई बार दक्षिणिश्वर गये थे और 
उन्होंने उस समय श्रीरामकृष्ण को देखा भी था। परन्तु इस बात को आज 
बहुत दिन हो गये और शायद उन्हें उस समय का स्मरण भी न हो यह सोच- 
कर किसको औषधि देना है आदि कुछ भी बिना बताये ही वे बुलाये गये थे | 
परन्तु श्रीरामकृष्ण को देखते ही वे उन्हें पहिचान गये और अच्छी वारीकी से 
परीक्षा करके औषधि देकर उनके साथ बहुत समय तक बड़े आनन्द से धर्मसम्बधी 
बातें करते रदे। तप्तश्चात्‌ उनसे विदा लेकर दूसरे दिन सवेरे अपने पास 
आकर दिन भर का वृत्तान्त विस्तृत रूप से बताने के लिये कह गये। उस दिन 
की विज्ञिट फीस भी उन्होंने ले ली। पर जब उन्हें दूसरे दिन मालूम हुआ कि 
श्रीरामकृष्ण को उनके भक्त लोग ही यहां लाए हैं ओर उनका सारा खचे वे 
ही चला रहे हैं, तब उनकी गुरुभाक्ते से बड़े प्रसन्न होकर फीस लेने से 
उन्होंने इन्कार कर दिया और बोले-“ में पैसा बिल्कुल न लेकर आप लोगों 

के इस सत्कार्य में थोड़ी बहुत सहायता करूंगा, मुझको भी आप लोग अपने में 
से ही एक समाये । 


इस प्रकार औषधि की व्यवस्था हुई, पर श्रीरामकृष्ण की शुश्रुषा के 
लिये उनके पास किसी के संदैव हाजिर रहने की ज़रूरत थी। वैसे ही उनके 
पथ्य की चीज़ें तैयार करने के लिये भी किसी का वहां रहना ज़रूरी था। इस- 
लिये भक्तों ने दक्षिणेश्वर से माता जी को वहां लाने का और अपने में से किसी 
न किसी के वारी २ से सदैव श्रीरामकृष्ण के पास रहने का निश्चय किया । इन 
लोगों को इस वात की चिन्ता थी कि माता जी का स्वभाव लजाशील होने के 
कारण वे यहां आना कहां तक पसन्द करेंगीं । इस सम्वन्ध में श्रीरामकृष्ण को 
पूछने पर वे बोले-“ उसका यहां आकर रहना मुश्किल ही दिखता है, पर तो 
भी उससे पूछ देखो, उसकी इच्छा हो तो मुझे कोई उजर नहीं है। ” माता जी 
से पूछते ही वे प्रसंग को समझकर अपनी सभी अड्चनों को एक ओर रखकर 
वहां आने के लिये सहमत हो गई ओर शीघ्र ही वे श्यामपुकुर के घर में चली 
आई 'श्रौर श्रीरामकृष्ण के पथ्यपानी की व्यवस्था करने लगीं । 


माता जी वहां आती हैं या नहीं ऐसी चिन्ता होने के लिये कारण भी वैसे 
ह थे । उनका स्वभाव इतना लजाशील था, कि इतने दिनों तक वे दक्षिणेश्वर में 
नौबतखाने में रहकर श्रीरामकृष्ण की सेवा में नित्य मम रहती रहीं, पर तो 
भी श्रीरामकृष्ण ने स्वयं अपने आप ही जिन दो चार वाल भक्तों से उनका परि- 
चय करा दिया था उनको छोड़कर किसी दूसरे भक्त को उनके चरणों का 
अभी तक दर्शन नहीं हुआ था और न उनकी वोली ही सुनने को मिली थी। 
वहां रहते समय वे नित्य ३ बजे सवेरे उठतीं, प्रातर्विधि निपटाकर गंगास्नान 
कर लेतीं ओर जो घर में जाकर बैठ जातीं कि सारे दिन भर बाहर ही नहीं 


निकलती । वे सारे दिन भर जप, ध्यान, पूजा, श्रीरामकृष्ण और उनकी भक्त 


मरडली के लिये रसोई बनाने में ही मम्न रहतीं । वही हाल यहां भी रहा । यहां F 

तो दाक्षिणेश्वर की अपेक्षा जगह भी कम और संकुचित थी । तो भी वे अपना 
सब काम विना आडम्बर के इतनी शान्त रीति से निपटा लेती कि वहां कोई 
श्रीरामकृष्णा के पथ्यपानी की व्यवस्था करने के लिये रहती है यह पता भी 
किसी. को नहीं लगता था । वहां ल्लान के लिये भी अलग स्थान न होने के 
कारणा वे सवेरे तीन वजने के पूर्वे ही उठकर सब प्रातर्विधि निपटा लेती और 
कब ज्ञान करके अपने कमरे में चली जातीं सो कोई भी न जान पाता ! सारे 
दिन भर उसी कमरे में रहकर ठीक २ समय पर वे श्रीरामकृष्ण के खाने पीने के 
पदार्थो को तैयार करतां, और किसी के द्वारा संदेशा भेज देती । तब सब लोग 
बाहर निकल जाते ओर वे स्वयं आती और श्रीरामकृष्ण को भोजन कराती; जब 
बहुत भीड़ होती तव भक्त लोगों में से कोई एक, . वहां से थाली लगवाकर ले 
आता । संध्या समय भी ऐसा ही होता । रात को लगभग ११ बजे वे सोती 
और पुनः सवेरे २॥ या ३ बजे उठकर अपने काम में लग जाती । उनका 
यही नित्यक्रम श्रीरामकृष्ण कें वहां रहते तक ३ मास तक जारी रहा और 
इन तीनों महीनों में भी वे और किसी को दिखाई नहीं दीं । 


श्रीरामकृष्ण की प्रकृति जब अधिकाधिक बिगड़ती चली तव उनकी शुश्रुषा 
के लिये उनके पास सदैव किसी न किसी का रहना बहुत आवश्यक हो गया । 
नरेन्द्र, शशी, काली आदि लोग वहां सदा रहते ही थे, पर उनके सिवाय और 
भी अधिक लोगों की आवश्यकता थी । परन्तु डॉक्टर ने जव से उस रोग को 
संसर्गजन्य वता दिया तब से लोग सदैव उनके पास रहने में कुछ २ डरने लगे । 
एक दिन डॉक्टर साहव आकर घाव धोकर चले गये । घाव में का रक्त, पीव, 
पानी आदि गंदा पदार्थ एक ग्लास में वैसा ही रखा हुआ था । सव लोग बैठे 
ही थे, कि इतने में नरेन्द्र उठा और उस ग्लास में के सत्र पानी को उन लोगों के 
सामने ही पी गया ! नरेन्द्र की इस विचित्र कृति को देखकर लोग चकित हो 
गये, उन लोगों का डर न जाने कहां भाग गया, और तब से श्रीरामकृष्ण की 

सेवा में किसी ने भी पीछे पैर नहीं हटाया और कितना ने तो सदगुरु की सेवा 


के लिये अपना सभी स्वार्थ अलग रख देने का संकल्प ही कर लिया । दिन के 
समय श्रीरामकृष्ण के पास बहुत से लोग बैठे ही रहते थे, इसलिये नरेन्द्र, काली 
आदि पहिले तो रात को ही आते थे; इसमें उनके घर के लोगों को विशेष 


आपत्ति नहीं रहती थी । पर जब आगे चलकर कुछ दिनों के बाद श्रीराम कृष्ण 


को काशीपूर के बगीचे में ले गये, और ये लोग उनकी सेवा करने के लिये रात 
दिन उनके साथ रहने लगे और अपने कॉलेज के विद्याभ्यास की ओर भी 
दुलेच्य करने लगे, तब उनके घर के लोगों को चिन्ता होने लगी । वे लोग उनको 
यह सेवा कार्य छोड़कर पूर्ववत्‌ विद्याभ्यास की ओर लच्य देने के लिये उपदेश 


देने लगे । परन्तु उनका तो सद्गुरु की सेवा में स्वयं अपने को भी वलिदान 


कर देने का दृढ़ निश्चय हो चुका था; इस कारण उन्होंने उन सब के कहने की 
कोई परवाह नहीं की और श्रीरामकृष्ण की सेवा मनपूर्वक. करने का काम 
जारी रखा । 


यहां तक सब बातों का ठीक २ प्रबन्ध हो गया पर यह सब खर्च कैसे 


चलाया जावे ? भक्त लोगों को इसकी चिन्ता होने लगी ! रोग असाध्य नहीं 
था तथापि उनके आराम होने में बहुत दिन लगने की सम्भावना थी । जो भक्त 


“श्रीरामकृष्ण को कलकत्ता लिवा लाये थे उनमें से कोई भी धनवान्‌ नहीं था। अतः 


` सभो की सहायता बिना यह व्यय पूरा होने योग्य न था । मनुष्य चाहे कितना 


भी भक्तिसम्पन्न क्यों न हो, पर जहां पेसे का प्रश्न आ पड़ता हे, वहां उसकी 
भक्ति सदा एक समान रह सकेगी ऐसा कैसे कह सकते हैं? श्रीरामकृष्ण के दिव्य 


-सहवास से जिन्हें शान्तिलाभ हो गया था ऐसे रामचन्द्र दत्त, महेन्द्रनाथ, गिरीश- 
-चन्द्र, बलराम, सुरेश इत्यादि भक्तों की बात अलग थी । उनका भक्तिभाव तो सब 
प्रकार के प्रसंगो के लिये पर्याप्त होकर और भी बचने लायक प्रबल था । परन्तु 
“दर्द के बढ़ने के साथ २ शायद श्रीरामकृष्ण की आध्यात्मिक शाक्ति का प्रकाश कम 


~ 

पड़ता जावे तो केवल उसी को देखकर आकृष्ट होने वाले अन्य लोगों का विश्वास _ | 
और सेवा का उत्साह सदा कैस कायम रह सकता हे? भक्त लोगों को यही चिन्ता 
होने लगी । पर जैसे २ दिन वीतने लगे, वैसे २ श्रीरामकृष्ण का आध्यात्मिक 
शाक्तिविकास जव उन्हें उलटा बढ़ता ही दिखाई दिया तब उनकी सारी चिन्ता 
न जाने कहां भाग गई; और उनके अन्तःकरण में नया उत्साह और नया बल 
उत्पन्न हो गया ! उन्हें ऐसा मालूम पड़ने लगा कि आज तक के श्रीरामकृष्ण के 
अन्य सभी कार्यो के समान उनकी यह बीमारी भी लोगों के कल्याण के लिये ही 
नहीं है यह कैसे कह सकते हें ? कैसे कहें कि किसी विशेष कारण से ही यह 
पीड़ा उन्होंने अपने ऊपर नहीं खींच ली होगी १ शायद अपने सब भक्त लोगों. 
को अपनी सेवा का अवसर देकर, उन्हें कृताथ करने के लिये ही वे इस समय 
रोगी बन गये हों । शायद ऐसा भी हो कि दक्षिणेश्वर तक भी आने का जिन्हें 
सुभीता न हो उनके लिये इस बीमारी के बहाने से दयामय भगवान्‌ उनके दर- 
वाज़े पर ही आ गये हों ! इस प्रकार के विचारों से भक्तों के अन्तःकरण भक्तिभाव 
से भर जाते थे और वे कहते थे--“ श्रीरामकृष्ण अपनी सभी व्यवस्था आप ही 
कर लेंगे, हमें उसकी चिन्ता क्यों करनी चाहिये ? जिन्होंने हमें सेबा का 
अधिकार देकर धन्य बनाया, वे हा हमें उस अधिकार के कार्य को ठीक २ 
पालन करने का सामर्थ्यं भी अवश्य देंगे । ” कोई २ कहने लगे--“ जब तक 
हमारे घर मौजूद हें तब तक कया चिन्ता है? आवश्यकता पड़ने पर 
अपने घर वेंचकर पेसे का प्रबन्ध करेंगे!” कोई बोले--“ अपने 
सडके लडकी के विवाह के लिये या बीमारी के लिये हम लोग पैसे का 
प्रबन्ध किस तरह करते हें ? वैसे ही अब भी करेंगे ! घर में जब तक दो चार 
चीजें हैं तब तक चिन्ता की कौन सी बात है १,” इस उत्साह से प्रेरित होकर 
कोई २ भक्तों ने तो अपनी ग्रहस्थी के नित्य खर्चे को कम करके उस रकम को 
श्रीरामकृष्ण की सेवा के लिये देना शुरू कर दिया । श्रीरामकृष्ण के लिये जो घर 
लिया गया था उसका सब किराया सुरेन्द्र अपने पास से देने लगा; ओर 


है] 

बलराम, राम, महेन्द्र, गिरीशचन्द्र आदि भक्त मिलकर श्रीरामकृष्ण के लिये 
होने वाले और बाकी सभी खर्च चलाने लगे । 


श्यामघुकुर में श्रीरामकृष्ण कुल मिलाकर ३-३॥ मास (सितम्बर १८८५ 
से दिसम्बर १८८५ तक) रहे। डॉक्टर सरकार प्रतिदिन आते थे और उनके स्वास्थ्य 
की परीक्षा करके ओषधि देते थे । श्रीरामकृष्ण के साथ वार्तालाप करते २ उन्हें 
समय का भी ध्यान नहीं रहता था । कई वार तो उनके चार २ पांच २ घंटे 

वहाँ पर वातचीत करने में निकल जाते थे और अन्त में जाने के सिवाय और कोई 
मार्गे न देखकर वे बड़े कष्ट के साथ उनसे विदा मँगते थे । 


डॉक्टर महेन्द्रलाल सरकार एक अच्छे सदृग्रहस्थ थे । पाश्चात्य विद्या से 
` विभूषित रहते हुए भी उन्हें हिन्दू धर्म का अभिमान था । उनका स्वभाव 
वड़ा सरल था। वे बड़े निभॉक आर परोपकारी सजन थे। श्रीरामकृष्ण 
की चिकित्सा करने के लिये वे जब से आने लगे थे उसी समय से 
उन्हें यह अनुभव होने लगा था कि में एक बिल्कुल ही भिन्न वातावरण में 
आ पहुँचा हूं। श्रीरामकृष्ण से और उनकी शिष्य मराडली से उनका प्रतिदिन 
किसी न किसी विषय पर वाद विवाद हुआ करता था। 


ता, १८-१०-१८८५ 
एक दिन ज्ञानी मनुष्य के लक्षणों के सम्बन्ध में चर्चा ही रही थी। 


श्रीरामरूष्ण--पूर्ण ज्ञान हो जाने का लक्षण है विचार (वाद) का 
बंद होना । 


डॉक्टर सरकार--पर ऐसा पूर्ण ज्ञानी कहां मिलता हे? आप 


भी तो अब तक मोनत्रत कहां धारण किये हें ९ तब आप अपना बोलना 
अभी तक क्यों नहीं बंद किये हुए हैं १ 

श्रीरामकृष्ण--( हँसते हुए ) पानी स्थिर रहने पर भी पानी ही रहता 
है, और हिलता है तो भी पानी ही रहता है | तरंगों के उठने पर भी 
तो पानी ही बना रहता है! और भी एक बात है। सर्वमूतों में 
नारायणा है यह बात सत्य है, पर हाथी को यदि नारायण मान लें 
ओर उसके मार्ग से दूर हटने की इच्छा न भी हो तो भी महावत 
भी तो नारायण ही है ! फिर उसकी बात क्यों नहीं मानना चाहिये? 
ईश्वर ही शुद्ध मन और शुद्ध बुद्धि के रूप में अपने अन्तःकरण में निवास 
करता है, तब उसकी वात क्यों न मानें ? मेरा तों यही भाव है कि 
मैं यंत्र हूं ओर चलाने वाला वह है; में घर हूं और भातर रहने वाला 
वह दै; वह जैसा करावे वैसा करना चाहिये और वह जैसा चलावे वैसा 
चलना चाहिये ! 


डॉ. सरकार--तब फिर महाराज ! आप बारम्बार क्यों कहा करते 
हैं कि इस रोग को तो अच्छा कर दे। 


श्री रामकृष्ण्‌-जब तक यह “ में-” पन का (“अहं-” पन का) | 
घडा है तब तक यही हाल रहेगा। किसी महासागर में कोई घट 
( घडा ) हो तो उसके बाहर भीतर पानी ही रहता है। पर उस 


~ 


घडे के फूटे बिना उसका पानी उस महासागर के साथ एकरूप 


_ 


डॉ. सरकार--तो फिर आप जिसे “ अहे-” पन कहते हैं उसे भी 
कोन बनाये रखा है ! 


क 


श्रीरामकृष्ण--परमेश्वर ही ! पर उसने इसको क्यों रखा है यह कौन 
बतावे ? उसकी इच्छा ही ऐसी है। उसकी ऐसी इच्छा क्यों है यह 
हम कैसें जानें? डॉक्टर ! आपको यदि साक्षात्कार हो जाय तो इन सव 


क 

बातों का आपको निश्चय हा जावेगा। उसके दर्शन हाने से सभी संशय 
विलीन हो जाते हैं। 


और भी बहुत समय तक भिन्न २ विषयों पर वाद होने के पश्चात्‌ डॉक्टर 
वापस जाने के लिये उठे । जाते समय उन्होंने उस दिन के लिये औषधि 
की दो गोलियां दे दीं । देते समय वे बोले-“ हैँ, ये दो गोलियां दी हें भला, 


एक पुरुष और दूसरी प्रकृति ! ( हँसी ) 


श्रीरामकृष्णु--( हँसते २ ) हां ! वे दोनों यथार्थ में एक साथ रहते हैं ! 

श्रीरामकृष्ण ने डॉक्टर को प्रसाद की तरह थोड़ी सी मिठाई दी । 

डॉ. सरकार--( खाते २) आज बड़े मज़े में समय कटा भाई ! आज 
समय बड़े आनन्द में बीता । 

श्रीराम कृष्णु-तो फिर एक बार “ 7) 0] $010 ” कह दीजिये न! ` 


डॉ. सरकार--कहता हूं पर वह है मिठाई के सम्बन्ध में । वह आपके 
उपदेश के बारे में नहीं है भला! उपदेश के लिये इस मुँह से 
“ Thank ए०ए ” कैसे कहूं £ 


श्रीरामक्गष्ण--आपको और क्या कहूं ? ईश्वर में सन लगाइये और 
उसका यथाशक्ति ध्यान करते जाइये । 
२२-१०-१८ 


आज श्रीरामकृष्ण के साथ डॉक्टर साहब बड़ी देर तक बातें करते हुए बैठे 


“रहे । यह देखकर गिरीश बोले--“ डॉक्टर साहब ! आपको यहां आये चार 


घंटे हो गये न £ मालूम होता हैं आपको आज और कहीं भी ' विज्ञिट ? के 
लिये नहीं जाना है। ? 

डॉक्टर सरकार--( एकदम स्मरण आने पर ) क्या कहते हैं? अरे ! 
मैंने यहां आना शुरू किया तव से कहां गई डॉक्टरी और कहां गये 
रोगी ! आपके इस परमहंस की संगति में आजकल हम भी परमहंस 
होते जा रहे हैं । “ करहिं सद्य तेहि आपु समाना ! ” (सभी हँसते हैं) 


श्रीराम०--देखिये, डॉक्टर साहव ! कर्मनाशा नाम की एक नदी दे, 
उसमें जो डुबकी लगाता हे उसके सब कर्मी" का नाश हो जाता है 
और पुनः उससे कर्म होते ही नहीं हैं ! ( सभी हँसते हैं ) 


डॉ. सरकार--( गिरीश आदि से) यह देखिये । आप लोग सभी 
सुझको अपने में से ही एक जानिये । केवल इनकी बीमारी में ही 
नहीं वरन्‌ सदा के लिये समझ गये न ? ( श्रीरामकुष्ण से) इस 
बीमारी में आपको किसी से बोलना नहीं चाहिये । ( हुँसकर ) सिर्फ 
मेरे साथ बोलने में कोई हर्ज नहीं है। ( हँसी ) 


श्रीराम०--( छोटे बालक के समान ) डॉक्टर ! इस रोग के कारण 
मुझसे ईश्वर का नामगुण गाते नहीं बनता । मुझको जल्दी आराम 
कर दीजिये न ६ 


डॉ. सरकार-- आपको नामगुण से कया मतलब है? ध्यान करना 
ही बस है ! 


श्रीराम ०--वाह जी ! मनुष्य को कभी इस तरह क्या एकपच्षी होना 
चाहिये ? में कभी पूजा करता हूं, कभी जप करता हूं, कभी ध्यान, 
कभी गुणवर्णन ही अथवा कभी नाम स्मरण करते हुए आनन्द से नाचता 
हूं ! एकांगी क्यों होना चाहिये + * # तुम्हारा लड़का 
अमृत अवतार को नहीं मानता, पर उसमें भी क्या दोष है ? ईश्वर को 

निराकार जानकर विश्वास रखने से भी उसकी प्राप्ति होती हैं और उसको 
|: | साकार जानकर उस पर विश्वास करने से भी उसकी प्राप्ति होती है। मुख्य 
" बात यह हे कि उसके किसी भी स्वरूप पर विश्वास तो करो ओर सम्पूर्ण 
रूप से उसकी शरणा में जाओ । अरे ! मनुष्य की बुद्धि ही कितनी 
| होती है ? गलती होना तो निश्चित ही है; इसीलिये चाहे जो माग 
हो, कोई हअ नहीं है--व्याकुलता के साथ उसकी पुकार करना चाहिये 
कि बस्‌ काम बन जाता है । ईश्वर तो अन्तर्यामी है, व्याकुलता की 
पुकार को अवश्य सुनगा । व्याकुलता चाहिये, फिर चाहे जिस मार्ग से 
जाओ उसको प्राप्ति अवश्य ही होगी । शक्कर की टिकिया गोल 
| . बनाकर खाद्मो या चौकोनी बनाकर खाओ दोनों आकार 
| १1 भ में शक्कर की टिकिया तो मीठी ही लगेगी । : 

तुम्हारा लड़का बड़ा अच्छा हैं । 


डॉ. सरकार--वहं आप ही का तो चेला है। फिर उसके बारे में पूछना ही | 
क्या हें; 


श्रीरामकृष्णु--( हँसते हुए ) कोई भी साला मेरा चेला नहीं है; मैं हो 
तो सब का चेला हूं ! सभी ईश्वर के बालक हैं, सभी उसके दास हैं। . 
चन्दा मामा सभी का मामा हे । ( हँसी ) 


पु x xX xX xX ह 
| Hd rh Es पोर ~ ~ 
1 | भी इसी तरह से डॉक्टर ऑर श्रीरामकृष्ण को गप्पे होती रहती थीं। उनके मन 
| १ रर 
| /' IX में श्रीरामकृष्ण के प्रति पहिले से ही आदरभाव था ओर आगे २ तो उन्हें | 
कु त्ते { १ श्रीरामकृष्ण के सिवाय कुछ भी नहीं सूझाता था । एक दिन “एम्‌?” श्रीरामकृष्ण के 
५ fs: पास आये हुए थे, तब डॉक्टर की बात चलने पर वे बोले कि में आज 
| 
f 


i [ डॉक्टर के यहां गया था। उनका चेहरा कितना उतरा हुआ दिखाई दिया। 

३९४ 
श्रीरामकुष्ण--क्यों भला ? कया हो गया है? 


पम्‌-कल एक आदमी उनसे बोला--“ आप इतनी डॉक्टरी की शेख 
क्यों मारते हें £ आपकी विद्या की फज़ीहत करने के लिये ही परमहस 
बीमार पड़े हैं। ” 


श्रीरामकुष्णु--अरे भाई ! उनसे किसने ऐसा कह दिया: ER 
पम्‌--महिमा चरण । 
श्रीरामकृष्णु--वाह ! 


एम--डॉक्टर बोले-“ रात को तीन बजे एकदम नींद खुल गई-और मन 
में सारे विचार परमहंस के ही आने लगे । सवेरे आठ बज गये तो 
भी हमारे परमहंस के ही विचार जारी रहे । 


श्रीरामकृष्णु--( हँसते २ ) वह अग्रेज़ी पढ़ा हुआ आदमी है। उससे 
“ तू रोज़ मेरा चिन्तन किया कर ” कहने की गुंजायश ही नहीं है ! 
अच्छा हुआ कि वह अपने आप ही करने लगा! अच्छा, हां! और 
कया २ बातें हुई । 
र ९ ) ड 
पम्‌-मेंने पूछा-“ आज की औषधि की क्या व्यवस्था है? ” वे त्रस्त | 
से होकर बोले-“ व्यवस्था क्या लिये बैठे हैं, अपने सिर की व्यवस्था . 
करूं! आज तो सुझको पुनः उनसे जाकर मिलना चाहियें। | 
( श्रीराम० हँसते हें ) । वे और भी बोले-“ रोज़ मेरा कितना चुकू 


४ 


NS x ‘x 

ता० २३-१०-१८८ 


संध्याकाल हो गया । श्रीरामकृष्ण बिस्तर पर पडे हुए हैं और पडे २ 
ही श्री जगदम्बा का नाम स्मरण कर रहे हें । आसपास भक्त मण्डली बैठी हुई दै ॥ 
कुछ समय के बाद श्रीरामकृष्ण को देखने के लिये डॉक्टर सरकार आये । 


डॉ. सरकार--कल रात को तीन वजे एक दम जाग गया और मन में 
आपके ही विचार आने लगे । थोड़ी २ वर्षा हो रही थी--सोचने लगा कि 


SS ~ 


कमरे के दरवाज़े किसी ने लगा लिये होगे या खुले ही होंगे । 


डॉक्टर के प्रेमी स्वभाव ओर अपने सम्वन्ध में इतनी चिन्ता को देखकर 
श्रीरामकृष्ण प्रसन्न होकर कहते हें--“ आप क्या कहते है | ” 
ऐसा है कि देह रहते तक प्रयत्न करना चाहिये। ४ न $ अपर 
मुझको प्रत्यक्ष दिखता है कि देह और आत्मा दोनों भिन्न २ पदार्थ हें । 
क्रामिनीकंचन की आसक्ति यदि पूर्णरूप से नष्ट हो जाय ते देह अलग है 
और आत्मा अलग है ऐसा स्पष्ट रूप से दिखने लगता है । नारियल का पानी 
सूख जाने पर जैसे उसके भीतर खोपरा ( गरी) नरेटी से खुलकर अलग हो 
जाता है और उस समय खोपंरा (गरी ) और नरेटी दोनों अलग २ दिखने 
लगते हैं, या जैसे म्यान के भीतर रखी हुई तलवार के विषय में कह 
सकते हैं---म्यान और तलवार दोनों भिन्न २ पदार्थ हैं वैसे ही देह और आत्मा 
के बारे में जानो । इसी कारण इस बीमारी की वात में माता के पास नहीं 
कह सकता । 
x 9३. xX x 
कुछ समय के बाद कामकंचन त्याग का विषय निकला । 
श्रीराम०--( डॉक्टर से) काम-कंचन त्याग आप जैसे लोगों के. 
लिये नहीं हैं। आपको मन से उसका त्याग करना चाहिये। जो 


~ 

सन्यासी हैं उन्हीं के लिये कामकंचनं का प्रत्यक्ष रूप से भो त्याग 
आवश्यक है । आप लोगों के लिये--ग्रहस्थं मनुष्यां के लिये--त्री. 
का पूर्ण रूप से त्याग विहित नहीं है । पर एक दो सन्तति हो जाने 
के बाद भाई-वहिन के समान रहना चाहिये । र 
xX xX x xX 
ता. २७-१०-११८८ 
नरेन्द्र आया और श्रीरामकृष्ण को प्रणाम करके उनके पास बैठ गया । 
उसके पिता के स्वर्गवास होने के समय से उसके कुटुम्ब के लिये बड़े बुरे दिन 
आ गये थे। घर का खच जारी था पर सम्पत्ति बिल्कुल कुछ नहीं थी। घर के 
लोगों के अन्नवसत्र की कोइ व्यवस्था करके स्वयं मुक्त हो जाने के लिये नरेन्द्र 
कितना प्रयत्न रहा था । 
श्रीरामकृष्ण को ये सव बातें मालूम थीं । 
नरेन्द्र की ओर अत्यन्त प्रेमपूणी नेत्रा से देखते हुए श्रीरामकृष्ण बोले-- 
“ एक दिन केशवचन्द्र सेन से बोलते २ मैंने उनसे यह्च्छा | 
लाभ के वारे में बातें कीं । बड़े आदमियों के घर के लड़के को क्या 
कभी अन्न की चिन्ता रहती है ? (“एम्‌ ” की ओर रुख करके) नरेन्द्र 
की इतनी उच्च अवस्था है, पर फिर भी इस चिन्ता से उसका पीछा 
क्यों नहीं छुटता ? ईश्वर के चरणों में ही सारा लक्ष्य लगाया जावे 
तो कया वही अन्नपानी की चिन्ता नहीं करेगा ! 
एम--हां, महाराज ! आप कहते हैं वैसा धीरे २ होगा । 


के पश्चात्‌ आराम से साधन करेंगे। ” केशव सेन एक बार ब 


हि... 

“ महाराज ! यदि कोई घरद्रार की ठीक २ व्यवस्था करके स्वस्थ चित्त 
से साधना करना चाहे तो क्या यह असम्भव है ? ” मैंने उससे कहा- 
“ अरे भाइ ! तीव्र वैराग्य प्राप्त होने पर तो संसार एक खेदक के 
समान प्रतीत होता है और इछ-मित्र सांप के समान मालूम हि] 
हैं । उस समय पैसा इकट्ठा करने का और घर के प्रबन्ध करने का 
विचार ही मन में नहीं उठता । किसी स्त्री को एक वार अत्यन्त 
शोकजनक समाचार. मिला । अब रोना है यह सोचकर उसने अपनी 
त. नाक की नथनी निकालकर पल्ले में सावधानी से बांध ली, और 
। तब “अरे राम रे ” कहती हुई पृथ्वी पर गिर गई--पर वह भी 
ऐसी सावधानी के साथ कि पल्ले की नथ में धक्का लगकर वह चपटी 


| 
| ५8३ शन. ` होन या ट्रटने न पावे ! सच्चे शोक में ऐसी सावधानी रहना सम्भव 
IFS 3 आज] नहीं है। ”? 


नरेन्द्र चुपचाप बैठा था । ये सारी वातें उसके मन में चुभने लगीं । 
श्रीरामकृष्ण उसको कुछ ओर भी बताने वाले थे कि इतने में कोई दूसरा मनुष्य 


~ 


आ-गया, और फिर उनका वोलना वहीं पर बंद हो गया । 
x xX xX xX 


श्यामपुकुर में कुछ दिनों तक श्रीरामकृष्ण की तबीयत ठीक थी, पर बाद 
में अधिक विगड़ने लगी। तो भी, डॉक्टर के वारम्वार आग्रहपूषक सलाह देने 
पर भी यदि कोई उनके पास आ जाताथा तो वे उसके साथ बोले विना कभी नहीं 
रहते थे ! लोगों का आना जाना लगातार जारी रहता था: ओर कई दिन तो सचमुच 
ही उन्हें भोजन के लिये भी फुरसत नहीं मिलती थी। उनका शारीरिक स्वास्थ्य 
तो गिरता गया, पर उनका लोगों को उपदेश देने का उत्साह अधिकाधिक 
बढ़ता ही रहा । 


x xX xX 26 


CC-0. Gurukul Kangri Collection, Haridwar 


3 रै Cn २ ह... 4 8 8. क 


Digitized By Siddhanta eGangotri Gyaan Kosha 


३६६ 


इन ३-३॥ महीनों की अवधि में और विशेष घटना नहीं हुई । 
सिफ कार्तिक मास की अमावास्या के दिन ( ता० ६ नवम्बर १८८५ को ) 
एक अद्भुत वात हुई। उस दिन श्रीरामकृष्ण “ एम्‌ ” से बोले--" आज 
अमावास्या हैँ, काली पूजा का दिन है, आज माता की पूजा करनी चाहिये । ” 
“ एम्‌ ” ने यह वात और दूसरे लोगों से बताई, और उन लोगों ने बड़े उत्साह 
के साथ पूजा की सारी सामग्री इकट्टी की। 


आज संध्या समय श्रीरामकृष्ण कालीमाई की पूजा स्वयं करने बाले हैं 
इस कारण सभी लोग बड़े उत्साहित थे और बड़े आनन्द के साथ संध्या 
होने की वाट जोहते हुए बैठे थें । संध्या हो गई-सात बज, गये । सारी पूजा- 
सामग्री ऊपर अटारी पर पहुँचाकर श्रीरामकृष्ण के पास रख दी गई । श्रीराम- 
कुष्ण विस्तर पर वेठे हुए थे । चारों ओर श्रीरामकृष्ण की पूजा देखने के लिये 
हर एक आदमी उत्सुक था | कुछ समय के वाद श्रीरामकृष्ण ने सभी को कुछ समय 
तक ध्यान करने के लिये कहा । ध्यान हो चुका । पर फिर भी पूजा का पता 
नहीं था । सभी लोग एक दूसरे के मुख की ओर ताक रहे हैं; इतने में ही 
गिरीश के मन में यह विचार आया-“ क्या आज हम लोग सब के सव 
श्रीरामकृष्ण की जगदम्वा ज्ञान से पूजा करें, ऐसा उनके मन में है? ” यह विचार 
उसके मन में आते ही उसका मन भक्ति और उत्साह से पूणं हो गया और उस 
प्रेरणा के साथ वह एकदम उठकर खड़ा हो गया और “ जय रामकृष्ण ! जस 
रामकृष्ण ! ” इस प्रकार जयघोष करते हुए देवी के लिये तैयार किये हुए 
सुन्दर पुष्पहार को उसने श्रीरामकृष्ण के चरणों में अर्पणः कर दिया ! तुरन्त 
उसी के पीछे “ एम्‌ ” ने भी चन्दन, पुष्प चढ़ाया । तदनन्तर राखाल, राम, 
आदि भक्तों ने भी जयघोष के साथ उनके चरणों में पुष्पांजलि समर्पण की ! 
इतने में निरंजन ने पैरों में फूल चढ़ाकर “ जय ब्रह्ममयी ! जय ब्रह्ममयी ” घोष 
भा. २ रा. ली. २४ 

करते हुए उनके सामने साष्टांग प्रणाम किया । सभी लोंग “ माता की जय! मा 
की जय, काली माई की जय ” के नारे लगाने लगे । 


| i 


इस प्रकार जयघोष होते समय श्रीरामकृष्ण को समाधि लग गई और 
उनका एकाएक अद्भुत रूपान्तर हो गया ! मुखमरडल पर एक अपूर्व दिव्य तेज़ 
भलकने लगा और उनके हस्त की मुद्रा, भक्तों को अभय दान देते समय जैसी 
चाहिये वैसी हो गई ! उनके उस ज्योतिमय वदनमणडल पर रोग का किंचित्‌ भी 
चिन्ह नहीं दिखाई देता था । ऐसा मालूम पड़ने लगा कि प्रत्यक्ष जगदम्बा ही 
श्रीरामकृष्ण के शरीर में प्रकट होकर अपने भक्तों को अभय दान दे रही है 
fh ओर इस भावना से भक्त मण्डली का हृदय भक्ति और आनन्द से भर आया 
आर सभी लोग हाथ जोड़कर श्री जगदम्बा की स्तुति के पद गाने लगे | बहुत 
| देर के बाद श्रीरामकृष्ण को कुछ २ देहभान हुआ । तब उन भक्तों ने नैवेद्य 
४! | चढाया । उन लोगों की प्रसन्नता के लिये श्रीरामकृष्ण ने नेवेद्य का थोड़ा सा 
| भाग स्वयं ग्रहण किया । कुछ समय के बाद वह महाप्रसाद सभी को बांटा गया 
और सब लोग श्रीरामकृष्ण को प्रणाम करके आज की अद्भुत घटना के सम्बन्ध 
में बातें करते हुए आनन्द मनाते हुए अपने २ घर गये । अस्तु-- 


क्‍ 

क्रमशः रोग बढ़ता ही गया । एक कोर भी अन्न पेट में जाना असम्भव 
| हो गया । वोलने में भी कष्ट होने लगा । कोई भी दवा नहीं लगती थी । दवा से 
| दो चार दिन गुण होते दिखाई देता था कि पुनः पूर्ववत्‌ हो जाता था। शरीर उत्तरोत्तर | 
अधिकाधिक दुर्बल और अशक्त होता चला । चार कृदम भी चलने की शक्ति 
नहीं रही । केवल उठकर बैठने में भी घाव में मर्मान्त वेदना होती थी । सभी 
लोग अत्यन्त चिन्ता में डूब गये । क्‍या करें किसी को सूता ही न था । अन्त 
में डॉक्टरों की सलाह से पुनः एक बार घर बदल देने का निश्चय हुआ | 
न श्रीरामकृष्ण के दर्शन के लिये लोगों का लगातार तांता बंधा रहता था, इस 
. कारण उस घर का मालिक भी कुछ दिनों से कुडकुडाने लगा था । दूसरा घर ' ह 

देखा जाय; पर यदि वह घर श्रीरामकृष्ण को पसन्द न पड़े तब पुनःपिछली वार 
के समान उन्हें कष्ट हो और फिर वहां से उनको ऐसी भयानक अवस्था में 
दूसरी जगह कहां ले जॉय ? ये ही विचार हो रहे थे कि अन्त में श्रीरामकृष्ण ने. 
ही काशीपूर की ओर घरं हूंढने के लिये कह दिया । भक्त मण्डली ने उधर घर 
खोजना पुनः शुरू किया और उसी दिन एक अच्छा हवादार बंगला ८०) मासिक 
किराये पर ले लिया गया । उसी दिन श्रीरामकृष्ण नये घर में रहने के लिये चले. 
भी गये। यह तारीख २१ दिसम्बर सन्‌ १८८५. की बात है । 

२३-काशीपूर में अन्तिम दिन ओर महासमाधि | 


“ जो राम जो कुष्ण वही अब रामकृष्ण; 


^~ ~ 


तेरी वेदान्तिक दृष्टि से नहीं वरन्‌ प्रत्यक्ष |” 


( विवेकानन्द के प्रति ) 


र 


“ र दो सो वर्ष के बाद वायव्य दिशा की ओर आना पड़ेगा |” 


--श्रीरामकृष्ण । 


| नये घर में जाने पर श्रीरामकृष्ण का स्वास्थ्य सुधरने लगा। गले का घाव 
बहुत कुछ आराम होकर, पेट में थोड़ा बहुत अन्न भी जाने लगा । उठकर 
बैठने से पहिले के समान दर्द भी नहीं होता था । शरीर में दो चार कदम 

चलने की भी शक्ति आ गई थी। इससे सभी को आनन्द हुआ। परन्तु यह आनन्द | 
बहुत दिनों तक नहीं टिका । रोग पुनः उलट पड़ा । घाव में पुनः बहुत ददं. 
दोना शुरू हो गया । यह हाल देखकर भक्तों ने बहुबाज़ार के डॉक्टर राजेन्द्र 


दत्त की ओषधि शुरू की । तीन चार मद्दीनों तक उनकी औषधि देने पर भी कुछ 


भी लाभ न होते देखकर डॉ. नवीन पाल की दवा शुरू की गई । इसके सिवाय | 
बीच २ में और दूसरे डॉक्टर भी आते ही थे । डॉ. पाल की औषधि से लाभ | 


र न होते देखकर, श्रीरामकृष्ण की सम्मति लेकर कलकत्ता मेडिकल कॉलेज के | 


sr 


` ब्रिन्सिपाल डॉ. कोट्स को बुलाया गया । उन्होंने पूरी परीक्षा करके रोग को र 

इतने डॉक्टरों और वैद्यो की दवा हुई परन्तु रोग के बारे में कोई एक 

मत निश्चित नहीं हुआ । कोई उसे करठरोग, कोई गरडमाला और कोई कैन्सर 
बताते थे । कभी २ वह घाव मिट सा जाता था और उसके स्थान में एक वड़ा फोड़ा 
हो जाता था और उससे श्रीरामकृष्ण को बहुत पीड़ा होती थी। कभी २ वह फोड़ा 
इतना बढ़ जाता था कि उससे श्वासेच्छास में भी कष्ट होने लगता था। उस फोड़े | 
के फूटते तक उन्हें अपने प्राण निकलने समान पीड़ा होती थी ! पेट में एक | 
कोर भी अन्न नहीं जाता था । एक पाव दूध में से आधा नीचे पेट में उतरता था और 
आधा निकल जाता था। कुछ दिनों में वह फोडा थोडा सा फूट जाता और उसमें से पीब 
हने लगता था और तव उन्हें कुछ समय तक थोड़ा आराम मालूम पड़ता था। पर 
किसी भी उपाय से रोग ज़रा भी पीछे नहीं हटता था । यह दारुण पीड़ा वे 
हास्ययुक्त चेहरे के साथ सहा करते थे। रोग कैसे आराम होगा इस बात . 
की उन्होंने कभी चिन्ता नहीं की और न वे कभी उदास होकर चुप ही बैठे रहे । 
वे अपना लोगों को उपदेश देने का कार्य अव्याहत गति से चलाते रहे । यदि कोई 
डॉक्टर की अधिक न बोलने की सलाह का उन्हें स्मरण करा दे, तो वे हसकर 
कहते थे, “ देह जाने, दुःख जाने; मन ! तुमि आनन्दे थाक ! * ? जब डॉक्टर 
या और कोई दूसरे लोग उनके रोग की चर्चा करते थे, तब उनका ध्यान क्षण भर 
के लिये उस ( रोग ) की ओर खिंचता था ओर उन्हें उसकी चिन्ता हुई सी जान 
पड़ती; पर यह अवस्था केवल क्षण मात्र ही रहती; दूसरे ही क्षण वे सव कुछ मूल 
जाते और ईश्वरीय वाती करने लगते । 


श्रीरामकृष्ण की आयु के इन अन्तिम =-=॥ महीनों का तारीख वार _ 
वृत्तान्त देना तो यहां सम्भव नहीं और आवश्यक भी नहीं है, इसलिये उन _ 
दिनों के कुछ प्रसंगों का वर्णन यहां दिया जाता है। जिससे आपको स्वयं 
श्रीरामकृष्ण के मुख के कुछ शब्द सुनने के लिये मिलेंगे:-- प 


: देह जाने, दुःख जाने; मन ! तुम आनन्द'से रहो।" "| 
° | 

श्रीरामकष्ण--( “एम्‌” से ) कितने दिनों में तू समझता है कि मेरा 
रोग आराम हो जायगा ? 


घम्‌-रोग बहुत बढ़ गया हे इसलिये मालूम होता है उसके आराम होने 
में भी बहुत दिन लगेंगे । 


२५ ERS 


श्रीराम०--फिर भौ कितने दिन ? 
फम्‌--पांच छः महीने तो चाहिये ही । 
श्रीराम०--( अधीर होकर ) क्या ? पांच छः महीने लगेंगे १ 


पस्‌--हां, मालूम तो ऐसा ही पड़ता है, पर यह तो पूरे आराम होने 
की बात है । 


ने 


श्रीराम०--( धीरज धरकर ) हां, ऐसा कुछ कहो । क्या कहा पांच छः 
महीने ? पर क्यों रे ! यह सब इश्वररूप दर्शन और भाव और समाधि 
( होने पर भी )--और फिर यह रोग कैसे आया ? 


` 'पस्‌--आपको कष्ट तो बहुत हो रहा है पर इसमें भी कुछ उद्देश है । 
श्रीराम०--कौन सा ? 


र े पम्‌--्पकी अवस्था में अब - परिवर्तन हो रहा है। आपके मन का 
: `` झुकाव अब निराकार की ओर हो रहा है । 


श्रीराम०--हां, ऐसा मालूम तो पढ़ता है--अब उपदेश भी बंद होने 
र. लगा है--बोल ही नहीं सकता । सवे जगत राममय दिखने लगा है । 
हैँ! एकाध बार मालूम पड़ता है कि अब बोलूं तो किसके साथ बोलूँ? + >: +: 

यही देखो न, मेरे लिये इस बंगले को तुम लोगों ने किराये पर लिया 
है सुनकर देखो, कितने लोग आने लगे हें ! 


एस--और भी एक उद्देश दिखता है-लोक परीक्षा, लोक कल्याण; पांच वर्ष 
की तपस्या से जो साधन-प्रेम, भक्ति आदि का लाभ नहीं हा सकता था 
सो यहां भक्तों को थोड़े ही दिनों में हो गया है-- 


श्रीराम०--हां यह तो सच है । ( निरंजन से) तुमको केसा मालूम 
पड़ता है १ 


निरंजन--इतने दिनों तक तो केवल प्रेम मालूम होता था, पर अब तो. 
वहां से दूसरी ओर जाने की गुंजायश ही नहीं है! 


सुनते २ श्रीरामकृष्ण को एकाएक समाधि लग गई। बहुत समय में 
समाधि उतरने पर वे बोले--“ ऐसा देखा कि सवे चराचर साकार की ओर से 
निराकार की ओर चला जा रहा है! * * » ऐसा मालूम होता है 
कि और भी बहुत सा बोलूं पर बोलते नहीं बनता है। (“एम्‌” से) यह निराकार 
की ओर झुकाव,-लय होने के लिये ही है न: 


एम्रू--( चकित होकर ) हो शायद ! 


श्रीराम०--“ लोक परीक्षा ” कहा न तू ने, वही ठीक दिखता है । इस 
बीमारी के कारण ही पता लग रहा है कि अन्तरंग भक्त कौन २ हैं 
और बहिरंग भक्त कौन २ हें । घरगृहस्थी छोड़कर जो यहां सेवा- | 
शुश्रुषा करने आते हैं वे अन्तरंग और जो केवल चेहरा दिखाकर 
“ कहिये महाराज ! क्‍या हाल है? ” कहकर लोट जाते हैं, वे | 
बहिरंग भक्त हैं । मदा 
xX xX 2 ee xX 

आज सबेरे श्रीरामकृष्ण ने प्रेम रस की लूट मचा रखी थी! निरंजन से 
बोले--“ तू मेरा बाप है, मुझको अपनी गोदी में बैठने दे! ” काली पद के 
वत्तःस्थल पर हाथ फेरकर बोले--“ चैतन्य हो ! ” उसकी ठुड़ी पकड़कर 
उसको सुहराते हुए बोले--“ जो मन के भीतर से ईश्वर-भक्ति करते हैं, उनको 
यहां आना ही चाहिये ! ” एक भक्त के वक्षःस्थल को वे अपने चरण से स्पश 
करते हुए कुछ देर. तक बैठे रहे तव वह आनन्द से विभोर होकर 
अश्रु बहाते २ चरण को चापते हुए गद्गद होकर वोला--“ भगवान्‌ ! दयासागर ! 
आपकी कैसी अपार कृपा है! ” प्रेम की निरी लूट मची थी! कुछ देर में 
'बोले--“ जा, गोपाल को बुला ला । ” १ 


PSE ETS ७४ 


xX xX xX xX 


श्रीरामकृष्ण दक्षिणेश्वर में रहते समय एक दिन अपनी भक्त मण्डली से 

बोले थे--“ में जब जाऊंगा ( देह छोडूंगा ) तव मैं अपने प्रेम के पात्र को 

फोड़कर जाऊंगा । क्या अब वही समय आ गया ? क्योंकि ऊपर वर्णित रीतिः 

, से प्रेम की लूट इन दिनों में बीच २ में हुआ करती थी और आठही दिनों के बाद 

(जनवरी १८८६ में) वह अद्भुत घटना हुई कि जिसका विस्तृत वर्णन 
पीछे ( प्रष्ठ १०६-१०९) हो ही चुका है। 


xX xX x xX 
ता. ४-१-१८८६ 


नरेन्द्र आकर बैठा । श्रीरामकृष्ण उसकी ओर बड़े प्रेम से देख रहे हैं और 
बाच २ में हँस रहे हैं। कुछ देर में मणि से बोले- “आज नरेन्द्र अपने घर 
_ से रोता हुआ आया ! ” सभी चुपचाप बैठे हैं । 

नरन्द्र--कहता हूं आज वहां चला जाऊँ । 


श्रीराम०--कहां ? 


नरेन्द्र-दक्तिणेश्वर में कहता हूं। वहां रात को वेल के नाचे धूनीः 
जलाकर वेटूं। 


DT SS 


श्रीराम८-- हैँ, वैसा मत कर ! बारूद गोली के कारखाने वाले पहरेदार _ 
वहां धूनी जलाने नहीं देंगे। पंचवटी अच्छी जगह है। अनेक साधु 
महात्माओं ने वहां जप ध्यान किया है। पर रात अंधेरी है और सर्दी 
भी बहुत है। (सब लोग स्तब्ध बैठे हैं) श्रीरामकृष्ण पुन 
| बोलने लगे। 


------__- ००7०-००“ 


श्रीराम--( हँसते हुए) क्या अब और आगे नहीं पढ़ेगा ? 


नरेन्द्र--आ्राज तक जो भी पढ़ा वह सब मूल जाऊँ ऐसी कोई औषधि 
मुझे मिल जाय तो बड़ा अच्छा हो। 


जल.” 


काली पद ने श्रीरामकृष्ण के लिये कुछ अंगूर ला दिये थे। श्रीरामकृष्ण ने 

टोकनी में से कुछ अंगूर लेकर प्रथम नरेन्द्र को दिये और शेष अपनी | 

-___ भक्त मण्डली में बिखेर दिये। संध्याकाल हो गया। नरेन्द्र और माणे एक. 
किनारे अकेले ही बातचीत कर रहे हैं । - 


नरेन्द्र--गत शनिवार को यहां ध्यान कर रहा था। एकाएक हृद्य | 
में केसा सा होने लगा। 


मखि--कुएडलिनो जागत हुई होगी। 


नरेन्द्र--होगी ! इडा पिंगला स्पष्ट दिखने लगां। हाजरा के पास 
कहा-जूरा छाती पर हाथ रखकर तो देखिये। कल रविवार 

७ प्र 3 | डी है हे 1 

अटारी पर जाकर उन्हें ( श्रीरामकृष्ण को ) सब कुछ बता दिया और : { 
कहा-“ हर एक को कुछ न कुछ मिला हे अब मुझको भी तो | 
कुछ दीजिये । ” 

माणि--तब वे क्या बोले ? 


नरेन्द्र--वे बोले-“ तू एक बार अपने घर की ठीक व्यवस्था करके आ, | i 
तब सव कुछ हो जायगा। तुझको क्या चाहिये ? ” मैं बोला-- | 
“ मुझको ऐसा लगता है कि लगातार तीन चार दिनों तक समाधि में 
मझ बना रहूं ! योंही खाने के लिये पर्याप्त समय तक ही समाधि 
उतर जाया करें। ” इसे सुनकर वे बोले-“ तू तो बड़ा ही बुद्धिहीन £ 
है रे भाई। अरे ! उस अवस्था से भी और उच्च अवस्था है। तुमको 
तो वह गाना आता है- जो कुछ है सो तू ही है?” जा, तू एक- 
बार अपने घर की ठीक २ व्यवस्था कर के आ- समाधि अवस्था से भा 
उच्च अवस्था तुमको मिलेगी । ” | 


तब आज संवेरे घर गया । सब लोग मुझको दोष देने लगे--“ ऐसा 
` क्या मूख के समान व्यर्थ इधर उधर भटकता है ९ ( वकालत की ) परीक्षा 
इतने समीप आ गई है । अध्ययन आदि तो दूर रहा, केवल इधर उधर भटक 
“रहे हो । ” कुछ समय के बाद में अपने पढ्ने के कमरे में गया । पुस्तक हाथ में 
ली, पढ़ने में डर लगने लगा, छाती धडधड धड़कने लगी, रो पड़ा--आज के 
समान ऐसा कभी भी न रोया होऊंगा । एकाएक क्या मालूम पड़ा, कौन जाने 
वैसे ही पुस्तक को फेंक दिया और इधर दौड़ पड़ा । रास्ते में लोग देख रहे हैं, 
जूता कहां गिर गया, पता नहीं “है, रास्ते में क्या है उस ओर ध्यान नहीं 
है! एक बार यहां आ तो पहुँचा । ? 


कुछ समय तक चुप बैठकर नरेन्द्र पुनः बोलने लगाः-- 

नरेन्द्र--विवेक चूड़ामाण का श्छोक याद आ जाने पर मन अधिक ह्वी | 
व्याकुल हो उठा । शंकराचार्य ने कहा है--“ ये तीन बातें मनुष्य को 
बड़े पुण्य से और ईश्वर की कृपा से ही प्राप्त होती हैं--“ मनुष्यत्वं, सुसु- 
चुत्वं, महापुरुष संश्रयः ”--ऐसा मालूम पड़ा कि मुझे ये तीनों चीजें 
प्राप्त हो गई हैं--मनुष्य जन्म मिला है, बड़े पुण्य से मुक्ति की इच्छा 
प्राप्त हुई है शौर ईश्वर कृपा से इनके समान महापुरुष का आश्रय भी 
मिला है-- तब फिर रास्ता किस बात का देखना है ? 

इसे सुनकर माणि का हृदय भर आया । नरेन्द्र पुनः बोलने लगा । 

नरेन्द्र--अव संसार की ओर मन नहीं लगता है। और संसार में रहने 
वाले मनुष्य भी अच्छे नहीं लगते । 

कुछ देर ठंहरकर-- 

नरेन्द्र--आप लोग बड़े भाग्यवान्‌ हो, आप को शान्तिलाभ हो चुका 
है । पर मेरे प्राणों की तो व्याकुलता बढ़ती जा रही है। 


रात को नौ बजे श्रीरामकृष्ण के पास निरंजन और शशी बैठे हें। मणि 
जाकर देखता है तो श्रीरामकृष्ण को नींद लगी है । थोड़े समय में वे जागकर 
नरेन्द्र की ही बात करने लगे । 


श्रीराम०--नरेन्द्र की अवस्था सचमुच ही बड़ी आश्चर्यजनक है । कैसा 
चमत्कार है? यही नरेन्द्र पहिले साकार को नहीं मानता था । पर 
देखो तो उसी को आज केसी व्याकुलता हो.रही है। * + * 
ईश्वर के दर्शन के लिये जब प्राण ऐसे व्याकुल हो उठे, तब समझ | 
लो कि अब ईश्वर के दर्शन होने में कोई देरी नहीं है ! ” 


नरेन्द्र आज रात को दक्षिणेश्वर चला गया । साथ में दो एक भक्तथे। | 
> x x x ¢ 


क 


° "क 

आज फाल्गुन शक्ल नवमी है । आधी रात का समय है । आज श्रीराम- 
कृष्णा की तबीयत बहुत ही ख़राब हो गई है। उज्ज्वल चांदनी छिटक रही है 
जिससे बंगले के चारों ओर का बगीचा मानो ानन्दमय हो गया है । पर 
भक्त मण्डली के हृदय में आनन्द नहीं हे! श्रीरामकृष्ण अटारी पर विस्तर में 
छटपटाते हुए पड़े हैं; उनके शरीर की ओर देखा नहीं जाता ! केवल अस्थिचर्म ही 
शष रह गया है ! नींद नाम को नहीं आती है । पास में वेचारे एक दो भक्त 
हताश बैठे हुए हैं । करें क्या ९ अपने गुरुदेव के लिये वे अपने प्राण भी दे देंगे 
पर उनके कष्ट कैसे कम किये जा सकते हैं ? क्षण भर उनकी आँख लगी सी मालूम 
पड़ती थी पर तुरन्त ही पुनः नींद टूट जाती थी--यही क्रम जारी था। “एम्‌ ” 
पास ही बैठे थे । श्रीरामकृष्ण ने उन्हें ओर नज़दीक आने के लिये इशारा किया, 
उनसे बोला नहीं जा सकता था । हरे! हरे! केसा कष्ट है ! 


श्रीरामकृष्ण अत्यन्त क्षीण और अस्पष्ट स्वर में कहने लगे---“ तुम सब 
लोग रोते हुए बैठोगे इसलिये मैं यह भोग भोग रहा हूं; पर तुम यदि कहो कि. 
“ इतने क्लेश होते हैं तो अब वस्‌ कीजिये ? ते अभी ही देह त्याग दूंगा ! ” 


ये शब्द कान में पड़ते ही भक्त मरडली का हृदय शतधा विदीणी हो गया ४ 
जो उनके मातापिता हैं, उनके इहलोक और परलोक के सर्वस्व हें, उनके पालन- 
कर्ती परमेश्वर हें-उन्हं के मुंह से ये कर्ण कठोर शब्द बाहर निकल रहे हैं | उन 
लोगों को वह रात कालरात्रि.के समान मालूम होने लगी । श्रीरामकृष्ण की 
प्रकृति बहुत ही अस्वस्थ होने लगी । क्या किया जाय ? डॉक्टरों को बुलौवा 
भेजा गया । गिरीशचन्द्र उतनी राते को डॉक्टर उपेन्द्र और डॉक्टर नवगोपाल 
को अपने साथ लेते आये । बिस्तर के आसपास सब लोग इकट्ठे हो गये । 


श्रीरामकृष्ण को कुछ अच्छा लग रहा है । वे धीरे २ कहते हैं---“ देह 

` हुए उनके संह पर हाथ फिरा रहे हैं । 

को क्लेश तो होने ही वाला है । साफ़ दिख रहा है कि यह पंचमूतों की देह है! ” | 
गिरीश की ओर रुख करके ) वे कहते हें--“ ईश्वर के अनेक रूप दिख रहे हैं | 
उन्हीं में यह रूप (मेरा देह ) भी दिख रहा हे! ” 


CA 


वह कालरात्रि किसी तरह बीत गई । सवेरे के ७-८ बजे होंगे । भक्त 
मण्डली चुपचाप बैठी हुई है । श्रीरामकृष्ण के कल रात के कष्ट को स्मरण करते 
हुए किसी के मुँह से एक शब्द नहीं निकलता है। “एम्‌” की ओर देख श्रीरामकृष्ण 
कहते हें“ मुझको अब झ्या दिखता है वताऊँ ? वही सब कुछ हो गया है, 
सम्पूर्ण जगत उसी से व्याप्त है । बलि, बलि काटने की छुरी और वह मारने वाला 

यह सव वही बना हुआ है । ” शि 


क्या इसका अर्थ ऐसा हे कि श्रीरामकृष्ण जीवों के कल्याण के लिये 
अपने शरीर का बलिदान दे रहे हैं? ५ 

बोलते २ उन्हें भावावस्था प्राप्त हो गई | “ अहा हा! अहा हा! ” कहते. | 
२ वे समाविमम़न हो गये! कुछ समय में समाधि उतरने पर वे कहते हैं-- | 
“ अब मुफको कुछ भी कष्ट नहीं हो रहा है, अब में बिल्कुल पहिले के 
समान हो गया हूं । ” इस सुखदुःखातीत अवस्था को देखकर भक्तगण चकित | 
हो गये । कुछ देर में श्रीरामकृष्ण कहते हैं--- यह लाटू सिर पर हाथ रखे | 
बैठा है, पर दिखता ऐसा है मानो ईश्वर ही सिर पर हाथ रखकर बैठा हो) | 
थोड़े ही समय में श्रीरामकृष्ण का प्रेमसागर मानो उमड़ पड़ा, उनके स्नेहे || 
समुद्र में मानो बाढ़ आ गई । राखाल ओर नरेन्द्र को वचो के समान सुहराते | 


थोड़ी देर में “एम” की ओर देखकर कहते हें--“ और कुछ दिन शरीर | 
रहता तो बहुतां का कल्याण होता । पर अब वह नहीं रहेगा। ” भक्त _ 


= ह हू 

३८२ 
हे--“ पर उसे अब ( माता ) नहीं रखेगी । शायद भोला भाला मूर्ख देखकर 
लोग सब कुछ पहिचान लें; और में भोला भाला मूर्ख लोगों को सब कुछ दे डाली 
इसीलिये माता इस शरीर को नहीं रखेगी। ” 


राखाल---( लड़कपन के साथ ) महाराज | आप ही अपना शरीर और. 
कुछ दिन रखने के लिये माता से कहिये न ? 


श्रीरामक्कष्ण्‌--माता की जैसी इच्छा होगी वैसा ही होगा । 


नरेन्द्र--श्रापकी इच्छा और माता की इच्छा विल्कुल एक हो गई है। 
x > >< xX 
कुछ देर ठहरकर श्रीरामकृष्ण कहते हें--“ देह धारण करने पर उसके साथ 
दुःख लगा हुआ ही दै । इसी कारण एकाध वार ऐसा लगता है कि पुनः आना 
न पडे । परन्तु फिर भी एक वात और है--ब्राहर के न्यौते का चसका लगने 
पर घर की भाजी रोटी अच्छी नहीं लगती ! ” 


xX xX x xX 


ता. २२-४-१८८६ 


आज डॉक्टर सरकार और राजेन्द्र दत्त दोनों ही श्रीरामकृष्ण के पास आये 
हैं। शरीर की जाँच कर लेने के वाद ऐसी बात निकल पड़ी कि श्रीरामकृष्ण के 
लिये होने वाला सारा खर्च उनके भक्त चला रहे हैं । 


श्रीराम०-क्या करें ? बहुत खर्च हो रहा है । 


डॉ. सरकार--पर उसके लिये आप क्यों दुःखी होते हैं। ये लोग 
खर्च चलाने के लिये तैयार हैं । ( कुछ हँसकर ) अब बताइये भला, 
कंचन चाहिये [कि नहीं ? 

श्रीरामकृष्ण ( हँसते हुए, नरेन्द्र से कहते हें ) तू बता भला उनको ! | 


नरेन्द्र ने कुछ उत्तर नहीं दिया | डॉक्टर पुनः कहन लगे 


~ 


1. सरकार इसीलिये तो कहता हृं--कंचन का त्याग करने से 
काम नहीं चल सकता । 


~ 


डॉ. राजेन्द्र-मेंने सुना है कि इनकी पत्नी इनके पथ्य पानी का 
प्रबन्ध करती हैं । : 


डॉ. सरकार--देखिये भला । और इसीलिये कामिनी भी चाहिये । 


>. 


श्रीरामकृष्णु--( स्मित सुख होकर ) बड़ी मुश्किल है वाबा ! 


डॉ... सरकार--वाह ! मुश्किल न रहे तो फिर क्या ९ सभी परमहंस. 
बन जॉय ! 
'श्रीरामकुष्ण--क्या वताऊं ? स्त्रियो का स्परी तक . सहन नही. 
होता है। स्पर्श हो जाने पर विच्छ के डंक मारने के समान पीड़ा होती हैं 


डा. सरकार---आशाप कहते ह उस पर मुक्त विश्वास ह। पर यह तो 
बताइये-कामिनी के विना केसे चल सकता हैं 


श्रीरामकृष्ण-- पेसे के स्पर्श मात्र से हाथ टेढ़ा मेढा हो जाता है। | 
__ श्वासेच्छूस बंद हो जाता है । पैसे का उपयोग कोई ईश्वर-सेवा मे. 
करे ते उसमें दोष नहीं है और स्री जगदम्बा का ही एक स्वरूप | 


डर 


है ऐसा जानकर संसार यात्रा की जाय तब उसमें फैंस जाने का 
डर नहीं रहता है । स्री कौन सी वस्तु है यह बात इंश्वरदर्शन हुए बिना 


समझ में नहीं आती । ५ र 
xX न xX xX xX 

काशीपुर में श्रीरामकृष्ण कुल मिलाकर = महीने रहे । उत्तरोत्तर उनका 
-रोग बढ़ता ही गया। डॉक्टर आ चुके, वैद्य देख गये, हकीम हो चुके, मन्त्र, तन्त्र, 
४ -टोटका टोना सब कुछ हो गया--पर किसी से कोई लाभ न हुआ । उनको आराम 
| “करने के उद्देश से उनकी भक्त मण्डली में से बहुतों ने व्रत नियम आदि प्रारम्भ 
किये परन्तु उसका भी कोई उपयोग नहीं हुआ । कुछ दिनों तक घाव में से 


i ४ 

"पीब बहने के वाद वह बंद होकर रक्त बहना शुरू हो गया ! एकाध दिन ते 
। *इतना रक्त वहता था कि ऐसा डर लगने लगता था कि क्‍या अब रक्त बहना बंद 
| ही न होगा। रक्त वहते. समय उन्हें प्राणान्त पीड़ा होती थी। एक दिन 
। इसी प्रकार रक्तस्त्राव होते समय वे रामचन्द्र दत्त के गले से [लेपटकर वोले-- 
“ इतना रक्तस्राव हो रहा हे, पर तो भी प्राण नहीं निकलता ! ” उनकी वह 
दारुण पीड़ा देखी भी नहीं जाती थी । परन्तु उस समय के निकल जाने के बाद 
चे अपना सत्र कष्ट भूल जाते थे और तुरन्त ईश्वर सम्बन्धी वाते करने लगते थे । 

इन दिनों श्रीरामकृष्ण की सेवा के लिये राखाल, योगेन, शशी, नरेन्द्र, 
बाबूराम, लाटू, शरत्‌, गोपाल आदि वालभक्त संदेव उपस्थित रहा करते थे । 
गृहस्थ भक्तों में से “एम्‌”, राम, गिरीश, आदि लोग सदा आते जाते रहते थे । 
माता जी ते थीं दी । परन्तु इन सब में से शशी ने गुरुसेवा की हद्द कर दी। 
उसका ध्यान सब बातों की ओर रहता था । श्रीरामकृष्ण को किस समय क्या 
चाहिये, उन्हें कब क्या देना आदि सब बातों पर उसका ध्यान लगातार चहा 
करता था । वह रात दिन श्रीरामकृष्ण के पास बैठा रहता था । उसको भूक, 
प्यास, नींद से कोई मतलब नहीं था । वह रात दिन कुछ नहीं गिनता था, 
उसको बस इतना ही मालूम था--“ मैं भला और मेरी सेवा भली । ” ते, री 
कोई बात वह जानता ही नहीं था । उसके अन्य गुरुवन्धुओं में से कई ध्यान, 
धारणा, जप, तप, त्रत आदि करते थे, परन्तु शशी के लिये कुछ भी नहीं था! 
उसके लिये तो जप तप साधन सब कुछ गुरुसेवा ही थी । ज्ञानेश्वरी के तेरह 
“वें अध्याय में “ आचार्योपासनम्‌ * पद की व्याख्या करते समय श्री ज्ञानेश्वर 

^ 

महाराज * की गुरुभक्ति उमड़ पडी, और उसी उमग में उन्होने गुरुसेवा 
का जो आकर्षक वर्णन दिया है और गुरुसेवा की जो पराकाष्टा.दिखाई है-वैसी ही 
गुरुसेवा अन्तिम समय में शशी ने प्रत्यक्ष करके दिखला दी ! धन्य हो शशी ! 
तुम्हारी गुरुभक्ति की तुलना नहीं की जा सकती । जो २ उसकी उस अद्भुत 
गुरुसेवा को देखते थे वे चकित हो जाते थे! अस्तु-- 


दिनोंदिन श्रीरामकृष्ण का स्वास्थ्य अधिकाधिक गिरता गया । उनको मालूम 
ही हो गया था कि अत्र उनकी देह बहुत दिन नहीं रहेंगी और इसी कारण 
उन्होंने अन्तिम व्यवस्था करना भी शुरू कर दिया था। हाल हाल में वे दो 
तीन वार कह चुके थे-- जहाज़ में दो भाग पानी भरा हुथा है और एक 
भाग के शीघ्र ही भरने पर वह समुद्र में इत्र जावेगा । ” प्रतिदिन, किसी न किसी 
समय, सव को बाहर जाने के लिये कहकर, वे नरेन्द्र को पास बुला लेते थे और 
उसको नाना प्रकार के उपदेश देते थे । उसको निर्विकल्प समाधि सुख की प्राप्ति 
अभी हाल ही में हुई थी, और वह जान चुका था कि मेरे जीवन का ध्येय 
क्या है, और मुझे अपनी जिंदगी में क्या काम करना हैं। उस समय उसको 
श्रीरामकृष्ण ने बतलाया था कि “ तुझको अव माता ने सव कुछ दिखा द्या है। 
उस सब अनुभव को तेरे हृदय में बंद करके उसकी कुंजी माता ने मेरे हाथ में 
> दी हैं। अब इसके आगे तुकको मेरा काम करना हे। उस काम को पूरा 
किये विना तू यहां से जा नहीं, सकता हे । ” वे अब नरेन्द्र को अपना काम 
समझा रहे थे । नरेन्द्र के साथ उनका ऐसा कोन सा परामश हो रहा है इसकी 


७ दो के सिवाय ौरों को कुछ भी कल्पना न रहने के कारण, श्रीरामकृष्ण | 


श्री ज्ञानेश्वर भहाराज महाराष्ट्र मरें एक सुप्रसिद्ध साधु हो गये हैं । 
उन्होंने गीता पर ज्ञानेश्वरी नाम की टीका लिखी है जो महाराष्ट्र में बहुत 


भा. २ रा. ली. २५ 

अब महाप्रयाण की तैयारी कर रहे हैं, यह बात जानने के लिये कोई उपाय 
नहीं था । 


एक दिन उनकी प्रकृति श्रत्यन्त अस्वस्थ हो जाने के कारण अन्तकाल 

समीप आया हुआ जानकर भक्त मण्डली व्याकुल हो गई। एक जन तो यह बोलता 

भी गय्या-“ महाराज ! अब हम किसके मुँह की ओर निहारें £ ” यह सुनकर FA 
श्रीरामकृष्ण को दुःख हुआ ओर वे अत्यन्त क्षीणा स्वर में बोले-“ नरेन्द्र तुम 

लोगों को सिखायेगा ! ” इस वात को सुनकर नरेन्द्र सोचने लगा कि यद्द जवाब- | 
दारी मेरी शक्ति के बाहर है ओर बोला-“ महाराज ! यह काम मुझसे नहीं बन 

सकेगा । ” तत्काल ही श्रारामकृष्ण उसकी ओर क्षणभर देखकर बोले-“ तू क्या. | 

कहता है ? तेरी हड़ियां तक यह काम करेंगी । ” 1 


ओर भी किसी दूसरे दिन सव लोगों को बाहर जाने के लिये कहकर श्रीराम- 
कृष्णा ने नरेन्द्र को अपने कमेर में बुलाकर उसे ध्यानस्थ होकर बैठने के लिये 
कहा । नरेन्द्र ध्यानस्थ हो गया और शीघ्र ही उसका बाह्य जगत का ज्ञान लुप्त 
हो गया। कुछ समय में ध्यान विसर्जन करके वह देखता है तो श्रीरामकृष्ण भी 
पास ही बैठे हैं, और उनके नेत्रों से अश्रुधारा बह रही है! श्रीरामकृष्ण उसकी 
| ओर देखकर बोले-“ नरेन्द्र | मेरे पास जो कुछ था, न था, वह सब तुमको देकर, 
| श्रव में सच्चा फकीर बन गया हूं । धर्मप्रचार के काम में ठुफक्रो यह शक्ति 
उपयोगी होगी । ” श्रीरामकृष्ण ने श्रपनी सब सिद्धियो का दान कर दिया यह 
देखकर नरेन्द्र की आँखों में पानी आ गया । 


© 
इस तरह जुलाइ (सन्‌ १८८६ ) का महीना खत्म हुआ। उनकी 
i उत्तरोत्तर क्षीण होती हुई प्रकृति कीओर देखकर सत्र को मालम हो चुका कि अब 
अन्तकाल समीप आ गया हे। भक्त लोग बारम्त्रार कहते क्रि “ महाराज ! आप- 
. के ही मन में लिये बिना रोग श्रच्छा नहीं द्दोगा। ” इस पर्‌ वे हसकर कहते- 
2 £ शरीर कागज की एक शैली है और बस्‌ अब उसमें एक छेद हुआ दिखाई 

देता है! ऐसी बात की कहीं चिन्ता की जाती है? ” और इन सब बातों को वे 
दिल्लगी में ले जाते थे! 


अगस्त महीने की १३ या १४ तारीख को श्रीरामकृष्ण का रोग बहुत 
दी बढ़ गया । विस्तर के आस पास लोग स्तब्ध बैठे थे । उनका क्लेश किसी से 
देखा नहीं जाता था । नरेन्द्र उनके बिल्कुल समीप बैठा या । एक क्षण भर-- 
एक ही क्षण के लिये--उसके मन में विचार आया कि “ राम ओर 
कृष्ण हुआ था वही अब रामकृष्ण होकर आया है इस प्रकार ये वारम्वार कहा 
तो करते हैं; पर उनके इन कध्टों को देखकर मन में संशय हुए बिना नहीं 
रहता है । इस समय यदि ये पुनः वैसा ही कहकर दिखलावेंगे, तो में सत्य 
मानूंगा । ” इस विचार के आने मात्र की देरी थी, कि एकदम उसकी ओर 
रुख करके उसकी तरफ टक लगाकर देखते हुए श्रीरामकृष्ण गम्भीर स्वर में 
बोल उठे--“ अं, अभी तक शंका, अभी भी संशय वना है न? पक्का ध्यान में 
रख कि जो राम और जो कुष्ण, (हुआ था) वही अब रामकृष्ण! (होकर 
आया है । ) यह तेरे वेदान्त की दृष्टि से नहीं, वरन्‌ प्रत्यक्ष रूप से सत्य है ”--- 
इन शब्दों के कानों में पड़ते है सब भक्तगण और विशेषकर नरेन्द्र-बिल्कुल 
चकित हो गये । 


अगस्त मास की १६ वीं तारीख आई । उस दिन रविवार था ( और 
श्रावणी पौर्णिमा थी) । संबेरे ही उन्होंने एक से पंचांग देखकर एकाध अच्छा 
दिन बताने के लिये कहा । उसी दिन का शुभाशुभ फल बताकर वह भक्त अगले 
दिन का, अर्थात्‌ भाद्रपद कृष्ण प्रतिपदा का फल बताना ज्योही शुरू करने वाला 
था त्योंही उसे रुकने के लिये कहकर वे कुछ दूसरी ही वात बोलने लगे। उस | 
दिन उनका सभी कुछ व्यवहार निराला ही दिखैने लगा । दोपहर के समय डॉ. 
नवीन पाल उनको देखने के लिये आये । श्रीरामकृष्ण उनसे वोले-“ आज न 
अत्यन्त क्लेश हो रहा है; पीठ का कमरूके पास का भाग मानों जल रहा है। ? | 

ऐसा कहकर उन्होंने अपना हाथ सामने किया ! नाड़ी देखकर डॉक्टर श्रीरामः 
कृष्ण की ओर एकटक देखने लगे । श्रीरामकृष्ण ने पूछा--“ है कोई उपाय १” 
डॉक्टर साहब को अव या वोलना चाहिये सो समभ नहीं पड़ा । श्रीरामकृष्ण 
आप ही वोले--“अब कोई उपाय नहीं है। रोग असाध्य हो गया है, बस्‌ यही वात 
हे न £? यह सुनकर नीचा सिर करके डॉक्टर बहुत धीरे से ओंठ में ही वोले- 
“ हां सचमुच ऐसा ही मालूम होता है । ” त्याही देवेन्द्र की ओर देखकर 
श्रीरामकृष्ण कहते हे--“ ये लोग इतने दिनों तक सुझसे कहते थे-- रोग 
अच्छा हो जावेगा र यही कहकर मुझको यहां ले आये और अब रोग 
आराम नहीं होता तो व्यर्थ ही कष्ट क्यों उठाया जाय ? ”--डॉक्टर वहां से 
चले गये । उस समय से फिर उन्होंने अपने रोग, दर्द आर औषधि का 
नाम भी नहीं निकाला । कुछ समय में वे कहने लगे“ देख, हमारी हंडी २ 
दालभात खाने की इच्छाः हो रही है? यह सुनकर देवेन्द्र उन्हें एक छोटे 
बन्ने के समान समभाने लगा । पर वे. किसी तरह नहीं मानते थे । 

डॉक्टर गये । उसी समय से उनकी मुद्रा विल्कुल बद्ल गई । वे अपनी 
बीमारी को विल्कुल भूलकर बड़े आनन्दित दिखने लगे । थोडे ही समय में 
एक सज्जन उनसे योग सम्बन्धी प्रश्न पूछने के लिये आये ! उनके साथ वे लगभग 
दो घंटे बोलते रहे । उनके चेहरे पर रोग या दर्द के कुछ भी चिन्ह नहीं 
'दिखते थे । कुछ समय में डॉक्टर आये और वे उनको एक औषधि देकर बोले- 


'“ इस ओषधि से आपको अवश्य ही लाभ होगा । ” उसे लेकर श्रीरामकृष्ण 


किंचित्‌ कुद्ध से होकर वोले--“ माता ! और कितने दिनों तक तू मुझे झूँठन 
खाने में लगाने वाली है? °? 


उस रात को वे नित्य की अपेत्ता अधिक अन्न खा सके और वे बड़े आनन्द 
से कहने लग--“ सुभक्रो कुछ भी नहीं हुआ है, केवल ( गले की ओर उंगली 


दिखाकर ) यह यहां पर कुछ हुआ सा बदिखाई देता है । ” रात को वे ताकिये के . 

` ळरडा पड़ने लगा । तथापि कमर का भाग गरम लगता था । इसलिये कोई 


` और दूसरे डॉक्टरों को लाने के लिये गये थे। डॉ. सरकार आये और सव _ 

सहारे टिककर अपने बिस्तर पर बैठे हुए बहुत समय तक लोगों से बातें करते | 
रहे । सिर्फ़ उनका शरीर और दिनों की अपेक्षा बहुत अधिक गरम लगता था । 
कुछ देर के बाद वे बोले--“ तुम लोग मुझको हवा करो । ” लोग हवा करने 
लगे । नरेन्द्र उनके पैरों को अपनी गोदी में रखकर धीरे २ दाव रहा था । 
श्रीरामकृष्ण उससे वोले--“ इन लड़कों की अच्छी खबरदारी रखना भला । ” 
उन्होंने इन शब्दों का उच्चारण उस रात को कम से कम तीन चार बार किया 
दोगा ! कुछ समय के वाद वे कहने लगे--“ मुफकेा कुछ नोंद आ रही है, 
सोता हूं । ” ऐसा कहते हुए वे बिस्तर पर लेट गये । सवा दो या अढाई घंटे 
'तक उन्हें अच्छी नींद आई । एक बजने के लगभग उन्होने एकदम करवट 
वदली । उसी समय भराते हुए स्वर में ॐ” ॐ» का उच्चारण होते हुए लोगों 
को सुनाई दिया । उस समय उनका सर्वांग रोमाञ्चित हो गया था और मुखमरडल 
अत्यन्त शान्त और तेजोमय दिखाई देता था । नरेन्द्र ने उनके पैरों को जल्दी २ 
परन्तु धीरे से एक तकिये पर रख दिया और स्वयं जीने की ओर दौड़ गया ! 
उससे वह दृश्य देखा नहीं गया। एक डॉक्टर पास ही वेठे थ।वे नाड़ी देखने लगे 
पर उनको नाड़ी का पता ही नहीं लगा । त्योंही वे जोर २ से रोने लगे । शशी 
अभी तक यही समक्तता था कि यह हमेशा के समान समाधि ही है। इसी कारण 
वह एकदम जोर से चिल्लाकर बोला--“ कितना चिल्लाता है रे गधा ! ” थोड़ी 
ही देर में नरेन्द्र भी उपर आ गया । अब तक सब कोई यही समझते थे कि यह 
समाधि है । इसीलिये उसको उतारने के लिये सबों ने “ हरिः उ” ”का ज़ोर २ 
से जप करना शुरू किया । संबेरे पांच बजे के करीब श्रीरामकृष्ण का शरीर 


नहीं समता था कि यह “ महासमाधि ” ( सत्यु ) है । पहिले ही कुछ लोगं | 


लक्षणों को देखकर उन्होंने इसे “ महासमाथि ” ही बताया । 
तो भी किसी २ को अब तक संशय बना था। डॉ. सरकार के चले. 

के बाद वहां उस समय कुछ सन्यासी आये ओर उन्होंने सब लक्षणों को देख- 
कर इसका “ महासमावि ” होना ही प्रकट किया । 


बस्‌, हो गया । अब संशय के लिये कोई गुंजायश ही नहीं रही । इधर 
उधर एकदम हाहाकार मच गया । भक्त मरडली को दशों दिशायें शून्य मालूम 
पड़ने लगीं । उन लोगों को इस विस्तृत जगत में अकेले ही छोड़कर उनके 
इहलोक और परलोक के आधार, उनके सर्वस, उनके देवाधि 


- चले गये । सवेरे से ही यह दुःखद समाचार सारे शहर भर में फैल गया था। सवेरे 


ही नीचे की मन्ज्ञिल की वैठक में एक सुन्दर विमान वनाकर उसे पुष्प मालादि 
से सजाकर उस पर श्रीरामकृष्ण के शरीर को लाकर रख दिया गया था । सारे 
शहर भर में शोक की छाया पड़ी सी मालूम होती थी। उस महापुरुष का अन्तिम 
दर्शन करने के लिये चारों ओर से झुणड के झुरड लोग काशीपूर के उस वंगले 
में आकर इकट्टे होने लगे ! 

दो पहर के समय श्रीरामकृष्ण के शरीर का ओर उनकी सव शिष्य- 
सराडली का फोटो उतारा गया । संध्याकाल तक लोगों की लगातार भीड़ लगी 
हुई थी। संध्या समय लगभग ६ वजे श्रीरामकृष्ण के पार्थिव शरीर का अझ्नि 
संस्कार करने के लिये आखिरी जुलूस रवाना हुआ । साथ में भजन मराडलियां 
थीं । चारों दिशाओं में हरिनाम की गर्जना और श्रारामकुष्णा के जयजयकार का 
घोष हो रहा था । 


शीघ्र ही ये लोग काशीपूर के घाट पर जा पहुँचे । वहां कुछ समय तक 
भजन आदि होने के वाद, चन्दन और तुलसी काष्ट की .चिता पर श्रीरामकृष्ण 
का शरीर स्थापित किया गया और थोड़ी ही देर में अभि ने अपना काम समाप्त 
कर दिया ! तब फिर उनकी अस्थियों को एक तांबे के पात्र में रखकर शिष्य- 
मण्डली शून्य मन के साथ काशीपूर के बंगले की ओर वापस लौटी । 


` 


~ समाप्त। ० 

